
Cuvântul editorului 


Lăsat în grija Academiei Române sau Societăţii Scriitorilor 
Români şi condiționat să fie dat publicităţii după 30 de ani de la 
trecerea în neființă a autorului său, Jurnalul lui Liviu Rebreanu 
avea să apară, fragmentar şi într-o formulă arbitrară, abia peste 
patru decenii, în 1984, în colecția de „Documente literare“ a 
Editurii Minerva. „ Fragmentar “, pentru că tipărirea însemnărilor se 
oprea la data de 8 iunie 1940, în fata evenimentelor premergătoare 
răpirii Basarabiei şi trecerii României de partea Germaniei, în cel 
de-al doilea război mondial — subiecte considerate tabú de cenzorii 
vremii; „într-o formulă arbitrară“, pentru că suita notaţiilor nu 
respecta specificitatea fiecărui jurnal, din multele existente în 
arhiva scriitorului, paginile tipărite fiind rodul contopirii lor, pe 
criterii cronologice. Un jurnal al jurnalelor, de mare importanță 
istorico-literară, dar atenuând rostul fiecăruia în parte, în dauna 
funcţionalităţii lor. 

Atunci, problema fundamentală a editorilor părea s-o constituie 
atenuarea golurilor din „jurnalul intim“, întrerupt adesea, luni în 
şir, ba chiar şi ani, tocmai acolo unde relatarea unor evenimente 
i-ar fi impus autorului mai multă rigoare fată de proiectul initial: 
realizarea unei spovedanii pentru sine însuşi. Primul nemultumit de 
inconsistența unor pagini se dovedea a fi chiar Rebreanu, care, nu 
o dată, revine asupra acestei lacune, cu notații de tipul: 

„Curios că tocmai atunci când se petrec evenimente mari nu-ţi 
vine să notezi nimic în așa-zisul jurnal intim. De peste doi ani, deşi 
am fost. de atâtea ori pe aici [în Bucureşti, n.n.], n-am scris o 
vorbă. Şi doar s-au întâmplat atâtea lucruri hotărâtoare poate 
pentru soarta omenirii.“ (23 sept. 1941) 

Explicația şi-o dăduse cu ani în urmă: 


„Poate că omul când e prea fericit sau prea amărât e atât de 
ocupat cu inima lui că neglijează toate, şi numai în ceasuri de 
seninătate sufletească ajunge să se gândească la ziua, de mâine sau 
chiar la viitorul mai depărtat“. (27 ian. 1932) 

Impresionat de tonalitatea confesivă a scrisorilor către Fanny 
şi Puia Rebreanu, criticul Mihai Gafita, ales de aceste doamne să 
editeze Jurnalul la „Cartea Românească“, vedea în depozitul 
epistolar amintit o sursă extrem de valoroasă pentru completarea 
informaţiei, lichidarea unor goluri. Înaintea lui, Radu Vasilescu, 
ginerele romancierului, găsise de cuviință să-i îmbogătească 
paginile cu notații selectate din celelalte jurnale (de călătorii, de 
la Valea Mare, de la Teatrul Naţional), care, chiar dacă nu aveau 
un numitor stilistic comun, prezentau avantajul de a fixa în timp şi 
spaţiu periplul Omului, văzut în multiplele lui ipostaze. 

De la bun început, subiectivismul potentialilor editori se făcea 
simţit. De ce se avea în vedere — cum am mai spus, în 1973 şi 1974 
- doar corespondenţa cu Fanny şi Puia, ignorându-se imensul fond 
de epistole adresate de Rebreanu şi familiei sale de peste munti, 
unor mari critici şi altor confraţi de breaslă, oamenilor politici ş. a. ? 
De ce unele fragmente din celelalte jurnale, ci nu toate, care, la un 
loc, aveau mai multă relevanță pentru definirea personalității lui ? 

În poiemica iscată în jurul surselor bibliografice, avute în 
vedere la editarea Jurnalului, am prezentat documente de aceeaşi 
speţă, lăsate în afara câmpului documentar investigat de 
predecesorii Radu Vasilescu şi Mihai Gafiţa, mai mult pentru a 
marca lacunele lor de informaţie, decât a propune, recunosc, o 
soluție constructivă.!l Cu sau fără temei, mă deranja faptul că 
niciodată nu avusesem prilejul de a consulta manuscrisul 
Jurnalului, solicitare care, mai târziu, după aflarea existenței lui, 
mi-a fost chiar refuzată. Mi se părea nedrept, fără să intuiesc atunci 
de ce, deliberat, mi se respingea accesul dorit. Nedrept, pentru că, 


! A se vedea în acest sens articolul lui Mihai Gafiţa, Un document inedit 
excepțional: Jurnalul lui Liviu Rebreanu, în Luceafărul, XVI, nr. 16, 21 apr. 
1973, p. 1 şi cele publicate de Niculae Gheran: Cuvânt înainte la o 
corespondenţă de valoare unică, în Tribuna, XVII, nr. 47, 22 nov. 1973, 
p. 12, şi Rebreanu „Journal“, ibid., XVIII, nr. 5, 31 ian. 1974, p. 14. 

„avocat din oficiu“, izbutisem, ca editor, să câştig toate „procesele“ 
intentate de critica proletcultistă împotriva unor cărți din creatia 
lui Rebreanu, izbutind să public. pentru prima dată după moartea 
scriitorului, romane precum Adam şi Eva, Ciuleandra, Crăişorul 
Horia, Jar ş. a., etichetate, ani în şir, drept mistice, morbide, 
naționaliste sau frivole. De altfel chiar şi unele capodopere, precum 
on, Pădurea Spânzuraţilor și Răscoala, singurele aflate în librării, 
fuseseră tunse ă la gargon, necesitând o reconsiderare textologică. 
Drept este că, la vremea respectivă, beneficiasem şi de evoluția 
gândirii criticei, de procesul revalorificării tezaurului literar, dar, 
Să nu uităm: alunci mai uşor se putea scrie despre o carte sau alta, 
decât să le şi publici. Altminteri cum s-ar explica „croşetarea “ mai 
tuturor edițiilor de patrimoniu, cu omisiuni de text, de la cuvinte şi 
rânduri, la pagini şi opere întregi ? 

Nu era cazul ediţiei critice Rebreanu, care, în afara textului 
integral al operelor componente, oferea şi variantele tuturor 
versiunilor antume. i 

Lipsa de acces la manuscrisul Jurnalului am resimțit-o, îndeosebi, 
înaintea reeditării romanului Gorila (Opere, vol. 10, 1981), 
amânată în favoarea masivului tom consacrat Teatrului (vol. 11, 
1980), a cărui numerotare în cadrul seriei lăsa să se înțeleagă 
intenția mea de a reveni asupra vremelnicei omisiuni. Pledând 
pentru reeditarea romanului -- în forma lui integrală, nu „amendată “, 
cum s-r fi dorit de cenzură —, dispuneam de numeroase „probe“, 
argumente incontestabile sau simple speculaţii dictate de momentul 
conjunctural în care mă aflam. Numai că nu ştiam până unde 
puteam supralicita atitudinea antitotalitară a scriitorului, câtă 
vreme ce alte documente din arhivă, la fel de valabile, mă invitau să 
fiu prudent în afirmaţii. Altminteri riscam să fiu contrazis, fără drept 
de apel, de spovedaniile inedite ale romancierului, pe care nu le 
cunoşteam. Numai eu ştiu cât de greu mi-a fost să intru în posesia 
unei dactilograme a jurnalului, dubioasă în privința acurateţei 
textului propus spre tipar, totuşi utilă pentru construirea apărării 
cărții. Ea mi-a îngăduit, în studiul introductiv, să mă prevalez de 
date mai puțin ştiute, privind pretextul, textul, contextul şi subtextul 
romanului. Adevărul acestuia era însă mult mai nuanțtat, dar 

relevarea lui m-ar fi împiedicat să reproduc ca atare paginile operei, 
pe care şi aşa trebuia să le comentez pe-alocuri cu abilitate, pentru 
a evita ciumpăvirea lor. Urmărind cu asiduitate editarea integrală a 
creaţiei rebreniene, mă interesa mai puțin tributul adus cezarului, 
prin adăugarea unor note de subsol, contând pe faptul că nici un 
cititor inteligent nu-şi va întrerupe lectura de dragul citirii unor 
adnotări plicticoase. Note în care, de regulă, se „combăteau “ unele 
afirmaţii — fie şi simple replici ale unor personaje — cu opinii 
diametral opuse ale aceluiaşi autor, exprimate cu alte prilejuri, 
ante sau postdatate. Era un mod cinic de a ameti capul cenzorului, 
dovedindu-i — vorba lui Nenea Iancu — „că şi nimica mişcă”. 
Acelaşi „procedeu“ aveam să-l aplic mai târziu la adnotarea, ceva 
mai complexă, a Jurnalului, înlesnind tipărirea aidoma a unor 
afirmaţii anticomuniste, promonarhice, germanofile, antisovietice 
etc., fără imixtiuni în textul romancierului. Important era să ajung la 
destinatie, nicidecum vehiculul chemat să mă transporte. Toţi 
intelectualii de marcă ai criticii şi istoriei literare, aplecaţi peste 
aceste cărți, au înțeles, au zâmbit şi au salutat rezultatul final, după 
cum o dovedesc numeroasele recenzii şi articole publicate după 
apariția lor. Mai puţin cronicarii răposatei reviste Săptămâna, 
extrem de agresivi în comentariile lor, făcându-mă să mă întreb 
ducă erau nemultumiti, într-adevăr, de formula aleasă de mine sau 
că trăsesem pe sfoară cenzura ? 

Dacă, de bine de rău, replicile unor personaje nu puteau fi 
atribuite autorului, lăsând loc de varii comentarii, mai dificilă se 
dovedea tipărirea tale-quale a spovedaniilor lui. Întreprinderea 
presupunea, înainte de toate, o cunoaştere deplină a vieţii: şi 
evoluției gândirii sale, relaţiilor cu diverşi confraţi, amăgirilor şi 
dezamăgirilor avute de el în funcțiile oficiale de preşedinte al 
Societăţii Scriitorilor Români, de director general al teatrelor, de 
conducător al Direcţiei Educaţiei Poporului, de director al mai 
multor reviste şi al unui ziar. Pentru a nu mai aminti bibliografia 
scrierilor publicate (articole, interviuri), bibliografia critică, fondul 
de manuscrise, cu numeroase mărturisiri în Stare să atenueze 
golurile din jurnal, prin prezenta unui aparat de note şi comentarii 
adecvat. 

Este motivul pentru care, în 1973, Mihai Gafita a amânat 
apariția cărții anunţate, simțind nevoia completării informației 
sale, după cum ne sugera frecventarea de către el, în acele zile, a 
Bibliotecii Academiei Române. Numai că biobibliografia şi arhiva, 
la care nu o dată făcusem referință, erau, pe cât de ispititoare, pe 
atât de labirintice. O spune cu resemnare un om care, după 35 de 
ani de cercetare asiduă a fondului documentar existent, nu se poate 
lăuda că a ajuns „la fundul sacului“. 

Decesul criticului la cutremurul din 1977 a complicat şi mai 
mult treburile. Puia Rebreanu l-ar fi dorit înlocuit cu Vasile Netea, 
refuzat din capul locului de Marin Preda, pe atunci directorul 
„Cărţii Româneşti. Din redacția editurii, Georgeta Dimisianu şi 
Mircea Ciobanu îl propuseseră pe Niculae Gheran; autorul 
Morometilor î] prefera însă pe Lucian Raicu, numai că acesta, la 
rândul lui, avea să reia, din proprie inițiativă, propunerea redactiei, 
însuşită, în cele din urmă, de Marin Preda. Ce folos, căci Puia 
refuză, adresându-se altor edituri, pentru, ca, la finele periplului, 
să cantoneze la... Editura Sport-Turism. Vicisitudinile colaborării 
avea să le suporte, îndeosebi, regretatul Vasile Netea, invitat de 
redacţie să răspundă la numeroase întrebări iscate de contextul 
jurnalier, să elimine confuziile create de repetarea neinspirată a 
unor nume, fără marcarea diferenței specifice, să decripteze 
onomastica minoră, să explice cum au fost soluționate unele 
probleme menționate în fugă de autor, ulterior abandonate total în 
Jurnal etc. etc. Mai grav era că, în lipsa unei argumentații solide, se 
ajunsese la o versiune cenzurată, peste vointa istoricului, 
falimentară prin gravele ei omisiuni.? 


Între timp, relaţiile mele editoriale cu Puia — întrerupte în 1970, 
după apariția volumului 4 din seria de Opere, când d-na Fanny 
Rebreanu mi-a imputat că, în aparatul critic al romanului lon, mă 
referisem la anii de detenţie a scriitorului (,. tocmai când lumea 


? Pentru îndepărtarea unor suspiciuni, menționez că posed în arhiva mea 
personală o copie xeroxată după versiunea ia care s-a ajuns la „Sport- 
Turism“, fiecare pagină purtând inițialele P.F.R. (Puia-Florica Rebreanu). 

uitase de această ispravă“) -- reveniseră la normal. Zece ani nu le 
călcasem pragul, până în anul 1980, când mi s-a oferit prilejul să 
citesc corespondența de familie, aflată în posesia ei. Studierea 
fondului epistolar existent s-a soldat cu apariția, în colaborare, a 
volumului Rebreanu — la lumina lămpii (198195, cu responsabilități 
bine delimitate pe pagina de titlu a cărții. 

Se pare că autoarea a avut nostalgia vechii colaborări, trecerea 
anilor obişnuind-o cu gândul unei noi conlucrări. Era deranjată 
însă de încăpătânarea mea de a nu lucra pe baza unei dactilograme, 
de a avea acces direct la manuscrisul(ele) Jurnalului. Aşa 
procedasem întotdeauna şi nu vedeam de ce m-aş fi abătut de la o 
normă textologică elementară. În plus, obținerea unei noi dactilograme 
— copie xeroxată a Jurnalului propus spre tipar Editurii Eminescu, 
unde lucrarea a poposit o vreme -- îmi dăduse prilejul să constat 
unele neconcordante între versiunile de care dispuneam, invitându-mă 
la prudentă. În acel moment, ipostaza de editor nu mă atrăgea 
defel, cu atât mai mult cu cât publicarea textului se anunta extrem 
de dificilă. 

Între timp lucrarea a început să circule pe sub mână; de la 
Valeriu Râpeanu, directorul editurii amintite, la Niculae Gheran 
(prin bunăvoința secretarului de redacţie Vasile Zamfir); de la mine 
la Mircea Zaciu; de la el la Augustin Buzura, Marian Papahagi şi 
Aurel Sasu — de vor fi fost numai ei — fără a mai aminti „filiera“ 
bucureşteană a prietenilor mei, care, „citind şi dând mai departe “, 
păreau să concureze cu „lanţul Sfântului Anton“. 

Și „indiscretia“ mea s-a dovedit de bun augur, căci avea să 
ducă la formarea unui curent de opinii favorabil editării Jurnalului, 
la stabilirea unor criterii solide de alcătuire a aparatului critic. 

Holărâtoare s-a dovedit, în cele din urmă, decizia Editurii 
Minerva, care, prin Z. Ornea - la acea dată şeful secției de critică 
literară şi, implicit, al seriei de „Documente literare“ — a acceptat 
propunerea Puiei Vasilescu-Rebreanu de tipărire a lucrării prezentate 


3 Nu ştiam că, după această dată, B.A.R. va reintroduce în circuit şi alte 
scrisori ale d-nei Fanny, „puse deoparte“, când, oficial, i s-a restituit 
corespondenţa solicitată şi o parte din manuscrisele solicitate. 

redacției, cu conditia confruntării textului cu manuscrisele originale. 
Operația urma s-o fac eu, invocându-se atunci, cu delicateţe, 
necesita'ea îngrijirii filologice a textului, respectării formelor de 
limbă, corectării tacite a unor eventuale greşeli ortografice etc. 
Indiferent de numele persoanei (persoanelor) ce va (vor) semna 
îngrijirza de ediție. 

Sobcitat şi de Puia, am acceptat colaborarea, cerându-mi-se o 
discreție totală, în urma verificării manuscriselor. Eram mult prea 
curios să le consult, ca să nu mă angajez ca atare. Astăzi, când 
manuscrisele se află într-o colecţie publică, stând la dispozitia 
oricărui cercetător, discretia devine inutilă, ba chiar ridicolă. 

Abia după consultarea documentelor în cauză, am înțeles de ce, 
de la început, fusesem scos din competiție, ca unul care, şi până 
atunci, preferasem rostirea unor adevăruri, incomode familiei 
scrii'orului, în locul unor ispititoare avantaje. (Făcusem destule 
compromisuri în viaţă, ca să mă discreditez în propriii mei ochi, 
tocmai când începusem să mă împac cu mine însumi.) Nu era greu 
să se întrevadă reacția mea în fața unor stupide ingerinte. Căci, pe 
alocuri, textul original, ce a stat la baza lucrării încredințate 
tiparului, fusese adaptat, unele pagini fiind alcătuite din fragmente 
puse cap la cap sau conținând ștersături. 

La întrebarea mea, abia piuită: Cine a făcut „corectările “ ? 
răspunsul n-a întârziat defel: „Nu ştiu ! Dar de ce excluzi ca ele să fi 
fost făcute chiar de tăicufu” ? Ştii doar că avea obiceiul să scrie şi să 
rescrie acelaşi text, să adauge şi să îndepărteze fragmente întregi !“ 

Posibilitate exclusă de mine — atunci şi acum — din pricina 
lipiturilor cu „scoci“, inexistent pe vremea lui Rebreanu. În toiul 
discuţiilor — presărate şi cu alte argumente, privind calitatea 
scriiturii, variatia cernelii şi hârtiei folosite —, am întrebat-o cu 
jenă: „Unde sunt fragmentele îndepărtate ? “ 

Ne aflam atunci în apartamentul dânşii din Bulevardul 
Gheorghe Marinescu, în sufrageria unde şi astăzi se mai păstrează, 
pe un perete, o colecție de icoane. Îngândurată, şi-a îndreptat 
privirea spre ele, rostind cu pioşenie: „Tu ştii că sunt credincioasă... 
Ñi jur că în afară de ce se găseşte în aceste mape şi coperti, nimic 
nu se mai află în casa noastră sau în vreun alt loc 1!“ 

Nimic nou sub soare ! Și cu jurnalul lui Maiorescu s-a petrecut 
acelaşi lucru, graţie unor intermediari „vigilenţi “. . 


Deşi colaţionasem integral manuscrisul cu dactilograma 
predată pentru tipar, corectând unele greşeli de lecțiune sau de 
transcriere, în 1984 mi-am asumat în mod public doar alcătuirea 
aparatului critic (note, comentarii şi Addenda), menționând pe 
pagina de titlu, cu o uşoară maliție, permisă de echivocul unei expresii 
bibliografice: „Text ales şi stabilit de Puia-Florica Rebreanu “. 

Astăzi, mai mult ca atunci, sunt convins că „interventiile“ în 
text nu-i aparțineau. Fie și din pricina faptului că foarfeca se făcea 
simțită în însemnările anilor 1940-1943, ani tulburi în istoria 
României, ceea ce presupunea un soi de viclenie, de parşivenie 
politică ce n-o caracterizau. De altfel „sita“ primilor lectori de 
familie (din afara ei ?) nici n-a fost prea deasă, dovadă prezenta în 
textul „definitivat“ a unor însemnări, să le zicem „delicate“, în 
stare, singure, să ne sugereze un text mai amplu, o stare de spirit ce 
ține de duhul cuvintelor, nu doar de simpla lor înşiruire. 

Și totuşi... Cu toate neajunsurile ei, versiunea din 1984 a fost 
considerată, pe drept, un adevăral eveniment editorial. Potrivit 
formulei de colaborare amintite, repet, răspunderea mea era perfect 
delimitată, ceea ce, în principiu, fixează şi acum responsabilitatea 
ediției la celălalt capăt al firului. Niniic mai uşor, după ce 
coautoarea a plătit ultima vamă. În realitate, exceptând ingerințele 
anonimilor, nu sunt străin de întreaga versiune prezentată 
cititorilor, începând cu structura adoptată şi sfârșind cu greşelile 
de tipar existente. Ceea ce nu înseamnă că şi atunci n-aveam 
convingerea că ediția „este doar începutul unei acțiuni editoriale 
ce se cere împlinită “*, că Jurnalul va fi reluat „în cadrul seriei de 
Opere, prilej de remeditare, cu toate eratele de rigoare “3. 

Iată că acest prilej s-a ivit, îngăduindu-ne să îmbunătăţim 
substanţial ediția apărută în 1984, pe baza unor noi criterii de 
organizare a materiei existente. În ce constau aceste îmbunătățiri: 


45 Cf. Niculae Gheran, În loc de notă asupra ediției, în Liviu Rebreanu, 
Jurnal, vol. 1, p. XXXV. 

a. Respectarea autonomiei fiecărui jurnal, ținând seama de 
funcționalitatea lor distinctă. Nu trebuie ignorat că, adesea, aceste 
jurnale s-au aflat concomitent pe masa de lucru a scriitorului, care, 
nu o dată, în aceeaşi zi, le-a folosit, în paralel, respectându-le 
destinaţia. Este vorba de: 


l. Jurnalul intim (denumit ca atare de Rebreanu), datat între 24 
iunie 1927 şi 10 iulie 1944, reprodus de noi în volumul de față 
(celelalte jurnale formând materia tomului 18). Volumul 17 conține 
şi o Addenda, cu începuturi de jurnale abandonate, datând din 1916 
şi 1923, cărora li s-a adăugat şi un proiect de Spovedanii, volum 
programat să apară în jurul anului 1930. 

2. Jurnal de bord, cu însemnări de călătorie, datate între 
martie 1928 şi 24 mai 1943. Sub acest generic — sugerat de un titlu 
descoperit în aceeași arhivă Rebreanu - am grupat notele de drum 
din Norvegia şi Spania, cu popasuri în Germania, Austria şi Franta 
(1928-1929), din turneul de conferinte. sustinut în 13 oraşe din 
România (1931), precum și însemnările de călătorie din Germania, 
Austria, Croatia, Finlanda şi Suedia (1942-1943). Ele urmau să fie 
folosite de prozator la redactarea unui nou volum memorialistic De 
la miazănoapte la miazăzi . 

3. Jurnal de la vie (intitulat în comentariile noastre şi „jurnalul 
de la Valea Mare“, sau „caietele de la vie“, datat între 10 iunie 
1935 şi 9 august 1945). 


4. Jurnalul de la Teatrul Naţional, datat între 2 februarie 1941 şi 
26 februarie 1942. 


După cum se vede, ordonarea materiei este cronologică, 
ținându-se seama de data primelor însemnări. Avaniajul unei 
asemenea sistematizări este că oferă imaginea diferențiată a unei 
personalităţi polivalente, surprinsă în ipostazele de scriitor, călător, 
gospodar și dregător. Din punct de vedere istoriografic, cronologia 
însemnărilor, văzute în totalitatea lor, este atent urmărită în 
aparatul critic al editiei, oferindu-se cititorilor pârghii de legătură 
între: diferitele jurnale. 

Se pune astfel capăt nefericitei amestecări a unor spovedanii 
literare, de importanță majoră, cu notații pasagere de tipul: „Iapa 

potcovită *, „Vaca cere taur“, „Șuruburi noi la căruță “, .Curăţat 
purceii de păduchi şi jeg“, a căror publicare nu putea fi 
condiționată nicicând de trecerea a trei decenii de la trecerea în 
neființă a celui care le-a consemnat. Ele au ca numitor comun doar 
călimara scriitorului, dovadă că, de regulă, el n-a confundat 
coperţile jurnalelor sale, după cum n-a aşezat niciodată, în acelaşi 
dulap, uniforma de academician şi veşmintele purtate în ogradă. 


Deliberat au fost scoase din competiţie alte însemnări cu 
caracter jurnalier, concentrate în carnete şi registre de felul: carnet 
de evidența stupilor, de cheltuieli zilnice, cu observaţii astrologice, 
reproducerea lor, într-o ediție de Opere, părându-mi-se abuzivă. 
Cum excesivă poate părea unora însăşi includerea în sumar a 
Jurnalului de la vie. Pentru biografi, ca şi pentru istoria literară în 
genere, el are însă o importanță majoră, fiind un document 
peremptoriu pentru cunoaşterea unei vieți „aşa cum a fost“, nu cum 
i-a fost caricaturizată, după moarte, prin supralicitarea unor repere 
biobibliografice. Alături de însemnările de la Teatrul Naţional, 
acest jurnal surprinde şi „paşii profetului “ în anii ultimului război 
mondial, perioada cea mai controversată din viața sa. Şi-apoi, 
crezându-l pe Flaubert, când afirmă „Madame Bovary, c’est moi !*, 
de ce n-am vedea în Glanetaş şi ipostaza celui ce-a scris „caietele 
de vie“, atent la fiecare palmă de pământ din țarina lui ? 


b. Toate jurnalele au fost „aduse la zi“, adăugându-li-se 
notaţiile făcute după 8 iunie 1940, unde — cum am mai spus — se 
oprea versiunea editorială din 1984. 


c. Au fost eliminate toate notele „conjuncturale“ din aparatul 
critic al ediției amintite, adnotări care, la vremea respectivă, aveau 
doar rostul de a înlesni circulatia unor texte din Jurnal, eliminând 
pericolul cenzurării lor. N-am făcut altceva decât să aplic cele 
scrise de mine în Corrigenda primei versiuni editoriale, unde, după 
menționarea unor mărunte greşeli de tipar, încheiam ediţia cu 
următoarele rânduri, neobservate de cenzor: 

„Și cum rândurile noastre au pornit de la revederea primului 
volum din Jurnal (la care, cu bunăvoință, aş adăuga şi ultima 
lectură a celui de-al doilea tom), socotim că viitoarele reeditări se 

pot descotorosi de unele note care, pe cât de utile unora, pe atât de 
inoportune par cititorului avizat. Drept este că o atare observație, 
formulată chiar de autorul aparatului critic, nu se putea emite 
decât după apariția Jurnalului. Sau, cum s-ar mai putea zice: «Tu 
te-ntreabă şi socoate» N. G. “ 

Aceste cuvinte, apărute, în decembrie 1984, — după ce primul 
volum fusese tipărit şi difuzat cu 10 luni în urmă —, au fost 
pricepute de toți recenzenții, minus M. N. Rusu de la Săptămâna. 
Sunt bucuros că am apucat vremea să-i satisfac exigenţele, cu 
menţiunea că, atunci, sub cupola circului „multilateral dezvoltat“, 
nu se putea zbura fără plasă de protectie. (La care, sincer vorbind, 
eram dispus să renunţ, de protecție având nevoie mai mult cei din 
culisele arenei.) 

Un singur citat — desprins din vechea editie (vol. 1, p. 219) — 
mă scuteşte, sper, de alte comentarii. El face parte din notația 
prilejuită de-o discuţie avută de Rebreanu cu Alexandru Sahia: 

„Mă întreabă de ce nu mă pun eu în fruntea câtorva scriitori şi 
să facem o mişcare. Adică comunism. L-am potolit binişor că la 
mine nu se prinde. Eu sânt accesibil oricărei idei, îmi place să 
înțeleg, dar nu să-mi politicianizez gândurile. Comunismul mă 
interesează, ca şi fascismul, ca şi americanismul, prin ceea ce 
aduce nou în lume, prin creația ce o încearcă. Poate să fie lumea 
nouă de mâine şi nu vreau să-mi întorc ochii şi să nu văd. Dar de 


€ Persoane cu reacţii contradictorii. Astfel, în timp ce o fiinţă 
controversată, precum Elena Doxănescu, a admis „blamata“ idee a textului 
integral, condiționându-l de adnotarea fragmentelor „în litigiu“, un 
ipochimen subordonat dânsei, un soi de frizer al tiparniței clujene, s-a 
încăpățânat să-mi elimine un articol nevinovat din paginile revistei Steaua 
(Cuvânt înainte la o carte nescrisă), ca şi din volumul omagial al 
profesorului Mircea Zaciu (Liviu Rebreanu după un veac, 1985), articol 
urmărit de el, cu tenacitate, şi la bucureşteana Viața Românească, unde, 
într-o primă fază, fusese chiar cules. Refuzând tunsoarea propusă, eram 
consecvent cu mine însumi: cu mult timp în urmă, pentru două cuvinte 
(„Răpirea Basarabiei“), neadmise de cenzură, am întârziat apariţia 
volumului 4 din seria de Opere cu doi ani, până la obţinerea vizei de rigoare 
(vezi tomul 4, Jon, 1970, pagina 81). 


XV 


aici până la militare comunistă e o deosebire mare. Militeze cine 
vrea, eu rămân la biuroul meu de scris. “ 

Astăzi, o atare afirmaţie pare nevinovată. Dar în 1985, punerea 
semnului de egalitate între comunism şi fascism gripase cenzura, 
solicitându-ne, ca și în alte cazuri, eliminarea pasajelor în cauză. 
Și totuşi ele au apărut, în forma lor autentică, gratie faptului că, 
între două rele, am ales întotdeauna calea care ne asigura publicarea 
textului original, nu măsluil. 

Fără să fiu vanitos, în momente de tristețe, pricinuite şi de 
echilibristica îngrijirii unei ediţii „curat integrale”, îmi făcea 
plăcere să-mi amintesc de aprecierile magistrului Şerban Cioculescu, 
după aparitia primului tom din Jurnal: „Nu voi precupetii elogiile 
pentru aparatul de note şi pentru Addenda, pregătite de Niculae 
Gheran, editorul calificat al Operelor lui Liviu Rebreanu. “7 

Suficient pentru tot ce [ăcusem şi mai ales pentru ce-aveam de 
făcut mai departe, dacă tinem seama că atare aprecieri reveneau în 
numeroase cronici scrise după apariția celor două volume din 1985. 


Întregirea Jurnalului cu adăugarea perioadei 1940-1944 a 
presupus, fireşte, şi dezvoltarea aparatului critic. La prima vedere 
s-ar părea că redactarea noilor note și comentarii a fost mai 
lesnicioasă, ținând seama de lipsa oricărei cenzuri. Numai că, între 
timp, d apărut o greutate imensă, pe care viitorul o va resimti şi 
mai mult. liste vorba de disparitia multor contemporani ai scriitorului 
-- din lumea literară, teatrală, din mediul familial --, cu care, până 
deunăzi, discutam nestânjenit, clarificând paginile încifrate, 
formulările ambigue sau insuficiente ale Jurnalului. Recitind 
aparatul critic, cu peste 2 000 de note și comentarii, sunt multumit 
că, de-a lungul ultimelor decenii, am avut prilejul să vorbesc cu 
mulți dintre cei amintiți în paginile acestei cărti, să clarific cu ei 
mai tot ce trecerea implocabilă a timpului lăsase în urmă. O 
discuție telefonică cu N. Carandino, Î. Finteşteanu, L. Kalustian, 
sau I. Masso/] -- de-ar fi fost doar ei - îmi oferea adesea răspunsuri 
prompte la întrebări. Azi aproape că nu mai am cu cine discuta, din 

7 Şerban Cioculescu. Mărturisiri literare, în România literară. XVII, 
nr. 9. | mart. 1984. p. 7. 

cei care au fost în jurul scriitorului. Excepţie Marioara Oprescu 
(Gusan) — amintită adesea în jurnalele scriitorului, deoarece a 
locuit la Rebreni ani în şir —, Ioana Postelnicu, fostă secretară 
literară la Teatrul National, Niculăiță Ilieşiu. bistrițean pomenit de 
romancier în contextul unor afaceri comune, şi Ernest Verzea, 
cândva şeful paginii culturale de la Viaţa. Lor şi celor omişi fără 
voie le aduc mulțumiri şi pe această cale pentru bunătatea cu care 
au răspuns întrebărilor mele. 


d. Din considerente istoriografice, am găsit cu cale să reproducem, 
la Anexe, cuvintele introductive care au însoțit prima editie a 
Jurnalului din 1985. Mă refer, în primul rând, la Istoria unui jurnal, 
semnată de Puia-Florica Rebreanu, a cărei publicare mă scuteşte 
de repetarea multor informaţii deja formulate. Ca şi paginile mele 
de atunci, relatările îşi păstrează actualitatea, mai putin pledoaria 
pentru formula de contopire a jurnalelor existente. Din aceleaşi 
motive am introdus, la finele vol. 18, şi interviul meu cu Puia- 
Florica Rebreanu — intitulat În loc de postfață — cu care se închidea 
al doilea tom din vechea editie. 


e, Aparatul de Indici a fost conceput ca ghid în paginile Jurnaluhu, 
nu şi în comentariile ce-l însoțesc. Pentru facilitarea consultării lui, el 
a fost divizat, fiind plasat la sfârşitul fiecărui volum. 


f. Un capitol de Referinţe critice încheie ediția, el intrând în 
sumarul tomului următor. Bogăția de informatie, risipită în paginile 
multor reviste şi ziare, mai puțin accesibile cititorilor „la ei 
acasă“, ne-a îndemnat să reproducem cu mai multă larghețe acele 
pasaje, care, adunate într-un capitol de sine stătător, se întregesc 
reciproc. Am avut în vedere calitatea comentariilor, fiind lipsiţi de 
prejudecăţi în selectarea lor. Cu titlul exemplificator, indicăm o 
parte dintre cei care au scris despre Jurnal, menționându-i, pe 
criterii bibliografice, în ordinea „intrărilor în scenă“: Z. Ornea, 
S. Cioculescu. Gh. Suciu, Gh. Tomozei, L. Kalustian, Al. Dobrescu, 
I. Simu, V Fanache, M. Sin, I. Vlad, M. Tomuş, M. Ungheanu, 
I. Brad, A. D. Rachieru, N. Manolescu, Cornel Ungureanu, Al. Zub, 
Gh. Grigurcu, E. Simion, M. D. Gheorghiu, Mircea Muthu. Nu sunt 
singurii, capitolul de Referințe critice incluzând și pe alţii, din 

dorinţa unei documentări cât mai depline. Omisiunile, nedorite, ne 
aparțin. 

Să adaug că primii recenzenţi, avant la léttre, au fost Virgil 
Ierunca (postul de radio „Europa liberă “[sepr. 1983]) şi lon 
Bogdan Lefter (oct. 1984), comentând fragmentele de jurnal 
tipărite de autorul acestor rânduri în paginile revistei Vatra, înainte 
de aparitia volumelor din 1984. 


La finele acestor rânduri, se cuvine să adaug că la Aiud, cu 
prilejul „Zilelor Rebreanu“ — unde au participat specialişti de 
înaltă clasă, membri ai Academiei Române, profesori universitari, 
critici şi istorici literari afirmatți în exegeza creatiei rebreniene —, 
am avut posibilitatea să dezbatem, în două sesiuni consecutive de 
comunicări (1986-1987), opinii cu privire la oportunitatea reluării 
Jurnalului, într-o nouă ediție, revăzută şi completată. Le mulțumesc 
tuturor, cartea de fată, beneficiind de aportul lor, sperând să nu-i 
dezamăgească. 

Jn cuvânt de recunoştinţă îl datorez conducerii Editurii 
Minerva şi redactorului de carte, Mihai Dascal, cu care m-am 
sfătuit în toate privințele. 

Fie ca anii ce vor veni -- să sperăm mai buni -- să adauge 
actualei serii de Opere şi ultimele două tomuri preconizate: un 
volum de interviuri şi cuvântări, un altul de corespondență. (La o 
biobibliografie finală am renunțat să mai mă gândesc.) N-aş fi 
sincer însă cu mine dacă n-aş mărturisi că tot ce se petrece în jurul 
nostru nu-i de natură să-mi stimuleze râvna cu care am pornit la 
drum. Trist, când ştii că alergi pe o pistă în linie dreaptă, fără să 
mai ajungi la turnantă. 


NICULAE GHERAN 
Bacău, 19 februarie 1998 


JURNAL 
(1927-1944) 


1927! 


Vineri, 24 iunie 1927 [Bucureşti] 


Încep acest jurnal cu gândul să-mi spun aici tot ce am în inimă 
Şi-n suflet — o spovedanie pentru mine însumi, care altfel n-ar fi 
posibilă. La o anume vârstă începi să-ţi dai seama cât ești de singur 
în lume ca om sau ca individ. În realitate nu există rude, nici prieteni 
cu care să poţi fi într-o adevărată şi desvârşită comuniune 
sufletească. Trebuie să înţelegi că menirea omului (de altfel, cred că 
şi a oricărei ființe vii) este să ducă singur o viață în fond solitară. 
Omul e o lume complectă şi puternic izolată de toate celelalte lumi 
omeneşti. Legăturile cu lumile exterioare sânt doar aparente, în orice 
caz superficiale. Slăbiciunea şi nevoile vieţii te fac să-ţi închipui că 
înţelegi pe alţii, că iubeşti şi eşti iubit şi înțeles. Eroare grea despre a 
cărei realitate dureroasă ajungi să-ţi dai seama tocmai în clipele când 
singurătatea, maiestoasă şi divină, te copleşeşte mai crâncen. 

Însemnările pe care le voi face aici aş dori să fie o încercare de 
pătrundere în mine însumi, lentă, necruțătoare, francă şi de 
absolută sinceritate. Impresiile despre alţii, despre lumea din afară 
vor înfăţişa nu senzațiile momentane, ci mai ales — aşa aş vrea cel 
puţin — păreri filtrate prin judecata mea rece, obiectivă, ceva ca o 
reflectare vie în oglinda sufletului meu. 

Aşa, sânt sigur că se vor cuprinde aici lucruri și întâmplări 
prezente, viitoare sau trecute, care ar pune într-o lumină dezagreabilă 
şi pe alţii, şi chiar pe mine însumi. 

Spovedaniile şi frământările sufleteşti au totdeauna ceva, dacă 
nu chiar multă, murdărie și vulgaritate. De aceea ţin să spun din 
capul locului că acest jurnal intim nu e destinat publicităţii, nu 
numai în timpul vieţii mele, dar nici după moartea mea înainte de a 
trece cel puţin treizeci de ani. După ce va trece asemenea răstimp, 
socotit fireşte de la săvârşirea mea din viaţă, şi dacă ar putea 

prezenta vreun interes pentru lumea de atunci — s-ar putea eventual 
publica subt auspiciile Academiei sau S.S.R. Atunci cred că cei 
mai mulți dintre cei ce vor figura aici nu vor mai figura în viață şi 
astfel însemnările mele nu le vor putea pricinui nici o neplăcere. 
Dimpotrivă, impresiile mele sincere vor avea poate darul să 
contribuie la cunoaşterea mai bună a vieţii literare de azi şi cu 
siguranţă a mă cunoaşte bine pe mine — dacă această cunoaştere ar 
putea interesa pe cineva... 


Sâmbătă, 30 iulie 1927, Maieru? 


Un vis ciudat am avut azi-noapte aici — unde, de la 6 iulie, cu o 
întrerupere de vreo cinci zile, cât am fost pe la Bucureşti din 
pricina bagajelor rătăcite, am transcris mai mult la Ciuleandra 
decât am scris la Răscoala — un vis, în aparenţă cel puţin, fără 
absolut nici o legătură cu vreo preocupare de-a mea din ultimul 
timp, dacă n-o fi cumva urmarea unei notițe, citită în Cuvântul? de 
deunăzi, în care se spunea că Iorga ar fi spus, la înmormântarea 
regelui Ferdinand, câtorva liberali: „Eu, când va veni vremea mea, 
pe mulţi dintre d-voastră am să vă trimit să tăieţi sare!“ Sau aşa 
ceva, nu-mi amintesc exact. 

Iată visul: Părea că sunt condamnat la moarte împreună cu mai 
mulți alții. Mă aflam chiar pe locul de supliciu, un fel de sală 
imensă, cu ceilalți condamnaţi la rând. Simţeam o groază placidă 
din care însă m-am trezit îndată, zicând către nevasta-mea, ori 
poate ea către mine: „Nu vreau să stau acuma la rând cu toții şi, de 
altfel, spectacolul cine ştie când începe şi de ce să stau eu atâta 
vreme aici?“ Şi m-am dus într-un colţ al sălii, unde două mese 
lungi alcătuiau un colţ ce parcă era al judecătorilor. Între aceste 
două mese m-am vârât (acuma eram cu Fanny şi Puia lângă mine), 
oarecum în mijlocul judecătorilor. La masa din stânga, aproape de 
colţ, şedea Iorga cu o foaie de hârtie în faţă, care părea o listă, 
liniată cu roşu şi scrisă, în text, cu mâna şi cu o cerneală ca asta cu 
care scriu eu (scrisul era încă proaspăt şi de aceea cerneala părea 
aproape albastră). Şi Iorga, când mă vede, mă întâmpină cu un 
rânjet de Schadenfreude“: „Ei, să te înveţi minte altă dată să...“. 
Nu-mi pot aminti ce-a mai spus, dar probabil că vina pentru care 

eram condamnat la moarte. De altfel ceea ce mă uluia pe mine era 
că nu ştiam de ce sânt condamnat şi doar presimţeam vag că pentru 
cine ştie ce crimă veche ce aş fi săvârşit. (Acuma îmi trece prin 
minte: poate visul să fie în legătură şi cu Ciuleandra, la care 
lucrez.) În sfârşit, plin de frică şi de revoltă, mă adresez lui Iorga: 
„Îmi pare rău, domnule Iorga, că te porți aşa... Nu uita că ai copii, 
ai copii, copii, și crima ce o faci contra mea are să se răzbune 
mâine asupra copiilor d-tale!“ Vorbind, ştiu că îmi venea să-l înjur, 
să-i arunc nişte cuvinte grosolane, dar mă stăpâneam cu speranţa că 
poate totuşi voi fi iertat. „Ehe, crezi că mâine ai să mai ştii ce se va 
întâmpla?“ — îmi zise lorga cu acelaşi rânjet de bucurie. Şi eu mă 
gândeam că, într-adevăr, dacă voi fi executat, mâine nu voi mai fi 
deloc, şi speram că poate totuşi nu voi fi ucis. Nevastă-mea şi chiar 
Puia, de la spatele meu, mă susțineau în protestările mele. Pe când 
vorbeam şi protestam aşa, îmi trecu prin minte — de-acuma, chiar 
dacă voi mai trăi şi nu voi fi executat, nu voi mai putea intra la 
Academie, fiindcă am fost condamnat la moarte şi va afla toată 
lumea, vor scrie şi ziarele, oricât aș fi iertat, că era să fiu executat. 
Mă cuprinse o groază mai mare decât frica de moarte parcă, şi mă 
uitai împrejur să văd unde sunt gazetarii, dar gazetari nu vedeam, 
ci numai în fund, ceilalți condamnaţi care părea că se dezbrăcau să 
se culce în nişte paturi albe, înşirate cu căpătâiele spre peretele de 
execuţie din fund... Continuam însă să fac imputări lui Iorga, care 
părea impresionat de imputarea mea cu copiii şi stătea cu capul 
plecat deasupra listei.5 În acelaşi timp însă unul, de la stânga lui, 
parc-ar fi fost profesorul Gusti, îmi explica râzând şi foarte 
stăruitor că lui Iorga nu i se poate întâmpla nimic, că el e prea sus 
ca să-l atingă blestemele mele, că n-am să intru la Academie...5 
Asupra acestei peroraţii lungi mi-am dat seama că totul e vis, mi-a 
trecut spaima, dar perorația domnului continua şi cu mă gândesc ce 
ridicol sunt că mi-a fost atât de frică mai ales că nu voi intra la 
Academie... 


Luni, 8 august [1927], Maieru 


Acuma, la 12,1/2 noaptea, am terminat transcrierea 
Ciuleandrei.7 Ce-o fi, singur nu ştiu. Subiectul m-a pasionat mai de 


mult. Îl am notat, ca nuvelă, de vreo 15 ani, subt titlul Nebunul.“ 
Aşternerea pe hârtie, astă-primăvară, la Orlat, a mers vertiginos.” 
Materialul se afla încă vag şi nebulos în mine: nu aveam decât 
numele alese, şi încă nici ele toate. Acţiunea însăşi trăia mai mult 
geometric: unul care vrea să se facă nebun şi la urmă devine 
aievea, Exista Puiu, bătrânul şi Mădălina, iar doctorul ca ceva 
fantomatic. La Orlat, în vreo zece zile, s-a limpezit tot, cu o 
uşurinţă relativă, şi s-a pus pe hârtie. Matilda, internul, gardianul, 
mama Mădălinei, şi tot restul au venit în cursul scrisului. Chiar 
construcția s-a făcut de la sine, pe măsură ce înainta compoziţia... 
transcrierea a mers însă mult mai greu. Am impresia că eu însumi 
nu mai am puterea de muncă dinainte sau că mănânc prea mult, mă 
îngreuiez şi de aceea nu mai pot să lucrez cu atâta intensitate. De 
altfel, în cursul transcrierii, au venit multe îndoieli. Toată afacerea 
asta mi se pare că suferă de un cusur mare: artificialitatea. Parcă e 
ceva livresc în viaţa pe care o trăiesc figurile. Nu ştiu dacă nu mă 
înşel, sau dacă impresia aceasta nu e din pricina Răscoalei, care mă 
preocupă mult mai mult azi şi unde oamenii nu rezultă din analize 
ci din fapie. O să vedem ce vor spune alţii. Fanny a citit 
Ciuleandra îndată ce m-am întors de ia Orlat. A găsit şi câteva 
nete. dintre care una am primit-o şi am eliminat-o: călătoria lui 
Faranga cu Puiu, prin sate, după o fată, până ce nemeresc la 
Vărzari.!? Din impresia ei am reținut un singur lucru: că 
Ciuleandra n-are să cucerească cilitorii dornici de romane de 
acțiune, Fireşte, nici nu am sperat aceasta când am scris-o. Cititorii 
multi îi câştigi cu lucrurile simple, drepte, clare şi puţin 
romanţioase. Ca desfăşurare psihologică încă. Ciuleandra oferă 
mai mult decât orice. Ar fi o demonstraţie a artei privită ca simplu 
toc: nu urmărește nimic, nu vrea să propovă'iuiască şi nici să-ţi lase 
vreun învătământ. Nu vrea decât să anuze în sensul larg al 
cuvântului. Fireşte că asta nu se potriveşte cu ceea ce cred eu 
despre artă. că adică o adevărată operă de artă trebuie 
necondiționat să aibă şi o semnificaţie. Cu cât semnificaţia ei e mai 
mare (fie ea numai sufletească sau etică sau morală-socială, în 
sfârşit, indiferent), cu atât efectul ei e mai puternic şi valoarea mai 
solidă. Jocul nu are durabilitate. De aceea operele de artă prea pură 

sau prea sintetică, adică prea joc, rămân mai totdeauna ca nişte 
experienţe de laborator. În natură parfumul de trandafiri e mai 
minunat pentru că trăieşte în trandafiri, chiar dacă esenţă pură o fi 
mai puţină; niciodată parfumul de laborator nu va putea concura 
parfumui unei flori vii. Aşa şi în artă: dacă creezi oameni vii cu 
mijloace vii, faci mai muli decât cu floricele stilistice care îmbracă 
numai fantoşe.!! 

Eu, cu zbuciumările mele tainice, cu grija mare de-a pune în 
fiece cuvânt un înţeles mai adânc, de-a spune numai cât trebuie, 
de-a realiza viaţa, de-a aprofunda un conflict sufletesc — poate că 
eu sânt un simplu neputincios! În orice caz pentru mine creaţia e 
mai mult dureroasă decât agreabilă. Ciuleandra asta, pentru mine e 
o operă în care se exprimă şi se clarifică o taină sufletească marc, e 
cazul, des repetat, al iubirii până la crimă... Tratat simplu, direct, 
fără complicaţii, poate să nu mulțumească pe amatorii de acţiuni 
întortocheate şi haletante; dar eu aşa am simtit-o. Ce uşor ar fi fost 
s-o complic, să-i pun amor pipărat în toate felurile, să-i dau 
întindere, s-o fac pentru public! 

În sfârşit ce pot să ştiu? De n-ar avea nici un succes, mie mi-e 
mai dragă Ciuleandra fiindcă în ea sunt instincte. 

Dar acuma toate în zadar: Ciuleandra s-a născut şi e cum e. 
Mi-e dragă pentru că durerile naşterii ei au fost grele. Să-i dea 
Dumnezeu noroc în lume! 

E rândul Răscoalei. Dar vai, cât va mai trece până ce voi 
vedea-o în picioare!!? 


Miercuri, 19 octomvre 1927, Buc[ureşti] 


Acuma, că am fixat data plecării la Paris pentru luni, 31 
octomvre, trebuie să ne ocupăm mai de-aproape de toate 
amănuntele, şi vai câte sânt ! Întâi banii. greu de adunat. apoi 
transmiterea lor, apoi vizele paşapoartelor şi câte de toate...13 

De altfel paşapoartele a fost treaba relativ cea mai uşoară, grație 
foarte amabilului şi simpaticului Stoenescu, directorul prefecturii 
poliţiei. Mai mult a trebuit să umblu de ici-colo. cu diverse forme 

şi fleacuri, pentru banii lui Fanny, pensia ei pe un an înainte! 4. 
Vreau să iau acest avans de la Teatru, dar Corneliu!S îmi arată că nu 
se poate şi-mi indică drumul pe la Casa Corpului Didactic. Acolo, 
într-adevăr, Tăuşanul!6 m-a servit cu multă promptitudine; fireşte, 
erau forme de împlinit: doi giranţi şi obligaţia Teatrului de-a reţine. 
Giranţii mi i-a propus el: Serafim!” şi Plopeanuis. S-a făcut, 
evident, dar a trecut o zi. Urma să se facă hârtiile la Corpul 
Didactic în ziua următoare, ca în cealaltă să şi ridic banii. Altă 
încurcătură: trebuia să comunice Teatrul câtă pensie are Fanny, ca 
să vedem câtă să fie suma. În sfârşit, ieri s-a isprăvit şi am luat 
banii: 42 750 lei. Mai socotesc să iau de la Teatrul Naţional avans 
pe tantieme 15 000 lei, de la „Cartea Românească“ 20 000 lei şi de 
la libretul de depuneri 15 000 lei. Ar fi în total vreo 90 000 lei, 
sumă care sper să-mi ajungă. 

Azi am avut un program puţin încărcat, dar toate mi-au mers 
prost. 

De dimineaţă am aranjat cu şoferii, azi începe să circule maşina 
ziua-noaptea;, începutul îl face şoferul cel nou. Balamuc cu 
verificarea aparatului de taxare şi cu reparația pernei dinapoi.!$ 

M-am dus apoi la Culte pentru carnetele C.F.R. [ale lui] Fanny 
şi Puia. A trebuit să zăbovesc vreun ceas până mi le-a făcut. În 
sfârşit am trecut la Comunicaţii pentru timbru-sec, unde am aflat cu 
surprindere că pensionarii Teatrului n-au dreptul la carnet de 
reducere, încât mi-a şi oprit ambele carnete, înapoindu-mi 
fotografiile. Ceea ce înseamnă un spor nou la cheltuielile de drum. 

De acolo mă dusei la sucursala „Blank“2 să mă interesez cum 
să complectez cererea de devize. Pe urmă la „Capşa“ aşteptai pe 
Baraş? să-i dau bon de bani pentru taxele contractului S.S.R.2 În 
aşteptare, conversaţie politico-literară cu Cazaban, Davidescu24, 
Buzdugan?5,  Cotruş?6, Sângiorgiu?, apoi Perpessicius? şi 
Irimescu-Cândești?9. Cazaban face câteva spirite cu Codreanu 
care trecea pe acolo, pe socoteala traducerii lui Cyrano?! şi mai ales 
multe glume usturătoare bietului Buzdugan. Perpessicius îmi spune 
că e aproape aranjat să intre la Cuvântul, unde va face joia un 
foileton de critică literară, plus zilnic un curier îngrijit etc. 

Când am ajuns la oficiul de devize, era închis. 


După-amiazi fusei întâi la comisia de cenzură? şi de acolo iar 
la devize. Un funcţionar îmi spune că cererile le rezolvă numai 
preşedintele Eremia şi numai între 11 — 1 a.m., dar că trebuie să 
ataşez pașaportul cu vizele legaţiilor respective. 

Plecai la sanatoriul Gerota să văd pe Camil Petrescu35, care a 
suferit o operaţie de apendicită. În răstimpul cât am stat, au mai 
fost la el două fete şi un tânăr, ceea ce arată că omul are prietenii 
mai solide decât s-ar părea. Altfel, am vorbit mai mult fleacuri. 
Interesante întrucâtva impresiile lui din timpul operaţiei şi a 
adormirei, apoi efectele injecţiei cu morfină... 

Şi venii acasă la 6,1/2 să mai sfârşesc din cele ce am de sfârşit: 
corecturi, scrisori, articole34... Uf! 


Paris, joi, 3 noiemvre 1927 


Aseară, miercuri, la ora 10 precis (ora franceză) am sosit, în 
sfârşit, în Oraşul-lumină, în Gara de Est, după un drum de 59 ore 
cu trenul, destul de obositor şi totuşi suportabil. Itinerarul a fost: 
Bucureşti, Teiuş, Arad, Curtici, Lokâshăza, Szolnok, Budapesta, 
Györ, Hegyeshalom, Viena, Amstetten, Hieflau, Zell-am-See, 
Bischofshofen, Innsbruck, Landeck, Bludenz, Feldkirch, Lustenau, 
St. Margerit, S[ank]t Gallen, Verwusth, Zürich, Basel, Mulhouse, 
Altkirch, Belfort, Vesoul, Langres, Troyes, Paris. 

Intrarea în Franța, contactul cu Franța l-am luat la Bâle. N-a 
fost încântător: după ce la patru frontiere (inclusiv cea românească) 
n-am pomenit revizie vamală — aici am avut-o deplină, cum se 
făcea odinioară la Predeal de unguri şi români. O sală de vămuire 
în toată regula, toate bagajele desfăcute, cercetate, o cutie cu 
bomboane cântărită (bine că n-a dat peste borcanele de dulceaţă), 
în sfârşit... Pe urmă cabină specială pentru vizarea paşaportului, 
trecerea printr-o strâmtoare plentru] controlul biletelor şi de-abia 
pe urmă sosirea pe peronul rezervat anume Franţei şi urcarea în 
trenul francez gata de plecare. Impresia n-a fost prea bună, deşi 
altfel oamenii foarte politicoşi. Hotărât, în materie de ordine, 
francezii sânt tot atât de scrupuloşi ca prusacii de odinioară. 


Privesc cu atenţie peisagiul: e nemtesc, începând cu numele şi 
sfârșind cu înfăţişarea; în Mulhouse oprim — la plecare aceeaşi 
agitație de batiste de pe peron şi din ferestrele vagoanelor ca şi în 
Austria sau în Elveţia, acelaşi sentimentalism nemţesc. În gări, 
prinire călători, apar - pentru întâia oară de la noi — uniforme 
militare; soldaţii au aceeaşi neglijenţă în ținută ca şi ai noştri, doar 
îmbrăcaţi maj bine, deşi nu strălucit. Vorba e mai mult nemţească, 
dialectul alsacian; doar ici-colo auzi câte-o vorbă franțuzească şi ai 
impresia că aceştia sunt ca şi regăţenii noştri în Ardeal, doar că mai 
puţin zeomotoşi. (Regățenii în Ardeal: gălăgioşi, strigând, râzând, 
toată atitudinea de cuceritori care supără pe băştinaşi.)35 

Privind inscripțiile, în goană, văd franţuzeşti. Tocmai îmi 
ziceam că aici se dezminte „provizoratul“ care se vede pe la noi — 
când deodată apar table cu inscripţii franceze şterse de ploaie, 
răsărind de subt ele scrisul german de bază. De-abia pe la Belfort 
peisagiul se schimbă cu totul: are ceva specific, mai puţin linear, 
mai simplificat şi totuşi solid, aşezat, ieşit anume din pământul 
acesta... De altfel, curând coboară întunericul, după un sfârşit de 
soare superb: nori arămii pe un cer ultramarin... Apoi nu se mai 
vede nimic, decât negru şi, din când în când, linii luminoase: gările 
care se şterg ca nişte arătări în iuțeala vertiginoasă a trenului, care 
merge cu 80--100 km pe oră. 

În tren primul francez e o familie, în compartiment cu mine: un 
bărbat de vreo 40 ani, antreprenor de tenis lângă Paris, înalt, cap 
mare, cam pătrat, ceva ca mitocanii noştri, mustață cafenie, păr 
aspru, nevastă-sa mică, uscată, nas ascuţit, ochi mici răutăcioşi, 
glas foarte neplăcut; şi un copil de vreo zece ani, cu păr creţ de 
negru, ochii depărtați şi bolbocaţi, buzele groase — tip de 
negrilon.36 El citeşte Le Matin, ea un roman ieftin de Rosny-ainé?7, 
iar copilul Journal de Voyages. N-au nimic francez, afară de vorbă: 
ea de altfel e elveţiană şi ştie nemţește... 

Adevăratul prim francez îl întâlnesc pe coridor: sânt chiar doi. 
Unul tânăr de vreo 30 ani, slab, potrivit, în negru, serios, mustaţa à 
la gauloise, gâtul subţire, fruntea frumoasă, bombată, ceva demn, 
mândru şi totuşi foarte politicos în ţinută — aceştia au câştigat 
războiul. Împreună cu bătrânul, păr alb, mic, mustaţa mică, albă, 

stropul de sânge al Legiunii de Onoare în butonieră, elastic în 
ţinută, inteligent în privire... Vorbeau împreună serios, calm, unul 
(cel tânăr) foarte repede, celălalt mai rar. 

Românii mei s-au mai risipit, dar în vagonul meu au rămas încă 
destui, iar ceilalți se plimbă mereu pe coridor dintr-un vagon 
într-altul, parcă ei ar fi stăpâni. 

Doi unguri tineri, în costume à la Waleffe... 

Parisul se înfăţişează întâi subt formă de lumini în întunerec 
care se multiplică mereu, fără totuşi a face impresia de ceva 
nemaivăzut. Gara de Est sobră, dimensiuni potrivite, fără ceva 
monumental deosebit. Hamalul, fireşte, mă înşeală: în loc de 2 fr. 
îmi cere 20 şi de-abia se mulţumeşte cu 15; mă vede străin; ca la 
noi. Taxiul aleargă pe Bd. Sebastopol, soseşte în Place du Châtelet, 
trece Sena şi L'Île St. Louis; în beznă apar turnurile Nâtre-Dame; 
monumentul des Victoires îşi arată sfincşii;, Place St. Michel, cu 
faimoasa fântână, Bd. St. Michel, Bd. St. Germain şi Hôtel des 
Etrangers. 

Hotelierul mă înşeală, ca la noi: deşi hotelul e aproape gol, îmi 
închiriază camera cea mai scumpă. 

Ne-am culcat însă, frânţi de osteneală. 

Şi m-am sculat azi dis-de-dimineaţă. 

Primul drum pe Rue des Ecoles: intrarea în Sorbona. Apoi 
înapoi în Bd. St. Michel şi pe jos înainte până în Rue de Rivoli. 
Vedem mai bine şi Notre-Dame, şi Palatul de Justiţie, şi Prefectura 
Poliţiei, şi Place du Châtelet cu cele două teatre faţă-n faţă, şi 
monumentul Victoriilor. 

Pe rue de Rivoli: „La Samaritaine“, Luvrul, Ministerul de 
Finanţe, magazinul „Luvru“, Place du Palais Royal, până la rue de 
Castiglione, unde mergem până la Place Vendôme, cu coloana pe 
care comunarzii au răsturnat-o şi în vârful căreia Napoleon face 
mai bună figură ca împărații romani. Apoi pe Rue de la Paix, până 
la Place de l'Opera, apoi la stânga pe Bd. des Capucines şi de la 
Madeleine până la biserica Madeleine, unde iau maşină, şi pe 
Bd. Malherbes şi Avenue Villiers ajungem în Avenue de Wagram, 
la Legația română. 

Nostimă legație. O mulțime de funcţionari. Caut pe d. Lecca. 
E la d. ministru. Aştept. O domnişoară franceză la secretariat. 
Diverşi tineri, toți aferaţi, alergând, eleganţi, apar şi dispar: sunt 
secretari, ataşaţi, consilieri şi diurnişti de-ai legaţiei. Un domn 
bătrâior, elegant, pas elastic, scoate capul dintr-o uşă pe care scrie: 
„Bureau de Monsieur] le Ministre“. E întristat când îi spun că nu-l 
caut pe dânsul. Mai iese de câteva ori. Face impresia unui om care 
ar vrea să facă ceva şi n-are ce. Din când în când îl aud telefonând. 
Parc-ar fi ministrul american care se plictiseşte neavând ce face, 
fiindcă biurpul merge strună. E Mionsieur] le ministre Cantacuzene35. 

În sfârşit apare d. Lecca. E foarte obosit de atâta muncă. Mă 
serveşte cu mare gentileţe, dar văd bine că în sită. Caut să scap de 
el. O cucoană între două vârste, foarte vopsită, cu un băiat într-o 
uniformă nouă. Cucoana zâmbeste ispititor în toate părţile, dar 
n-are cine să-i accepte ispitirile. Studenţi... 

Sânt poftit la d. ministru Diamaudy. Câteva saloane, o scară 
frumoasă, 9 sală de recepţie, un salon de primire. Servitorul mă 
predă unui cancelar, care-mi deschide uşa şi dispare. Dintr-un colţ 
întunecos apare ministrul: mic, embon point %, figură de om 
suferind, ochi biânzi, inteligenţi, zâmbet... Seamănă cu cellalt 
Diamandy, cu Georges, scriitorul. Se aşează în acelaşi colț 
întunecos, încât de-ahia se vede. Între noi o masă luminată de o 
fereastră. E foarte amabil. După ce discutăm chestiile cu Puia — în 
care îmi promite multe şi cu multă »fbilitate — îmi spune câte ceva 
despie cum a fost arestat şi coadamnai de bolşevici, cum a încheiat 
tratatul cu Franja etc. Mi se pare om de treabă. Seamănă cu 
scriitoral Diamandy. Chiar şi el e bucuros să scrie şi să vorbească 
literatură (Diplomatul). 

Olimp Grigore ioan, ataşat de presă, se plânge că suntem 
cuprinși într-un cerc de duşmănii şi rele-voinți ziaristice.43 Toate 
sforțările lui sunt zadarnice. Veşnic veşti de revoluţii în România 
cu telegrame primite de către un ziar vienez prin Belgrad, luată de 
„Reuter“ şi adusă la Paris şi publicată în ziare. Zadarnice 
dezminţirile şi imputările. „C’est la course aux informations de 
sensation a tout prix! “+4 lată presa! Iată dar cum presa de informaţii, 


12 


Vineri, 4 noiemvre [1927, Paris] 


Dimineaţa m-am dus la Ministerul de` Externe, Rue de 
P Université, 130 — să legalizez certificatele Puia. Prin 
Bd. St. Germain, pe lângă Ministerul de Război şi de Lucrări 
Publice, Camera Deputaţilor. Paperaserie biurocratică ca şi la noi. 
În plus taxe mari pentru fleacuri... M-am întors cu maşina. 

Toată ziua petrecută cu înscrierea Puia. Îmbuizeală. 

Multe formatităţi zadarnice. Masa la rest[aurantul! „Soufflet“. 
Bună. 

Seara la „Folies Bergères“, revista Un vent de folie, cu 
Joséphine Baker. Orgia cărnii frumoase. Josephine o mimine46. 


Sâmbătă, 5 noiemvre 11927, Paris] 


Mers iar la Legaţie pentru adresa „Quinson“4 şi rezultatele cu 
pensionul Puia. Hotărât, legația noastră e veselă şi plină de tineri 
de bună speranţă. Mi-am uitat în maşina cu care am mers bunul 
„Bedeker“1 şi nişte cărți universitare, apoi m-am întors la 
magazinul „Luvru“ unde Fanny făcea cumpărături pentru Puia. 
Plictiseală. După masa luată la „Soufflet“ am mers până în Place de 
!'Opera, unde e jurnalul luminos. Am mers apoi la „Quinson“, care 
e cam escrocherie. Şi seara am stat în casă. 


Duminică, 6 noiemvre [1927, Paris] 


Umbiat după casă Puia, la Mme. Cabanes şi „Foyer International 
de l'Etudiante“. Deocamdată n-am făcut nimic. Masa luată la 
„Bouillon Chartier“. Bună. O vorbă despre asemenea mese. 

A plouat toată ziua. O ceartă pe Bd. St. Denis. 

Seara la „Concert Mayol“ am văzut Revue Blanche urmată de 
Revue Negre. Oroare e „arta“ neagră. Josephine Baker e bine 
pentru că are talent, nu pentru că e neagră. 


Luni, 7 noiemvre [1927, Paris] 


Toată ziua am umblat după casă [pentru] Puia. Organizaţia de la 
Sorbona pentru plasarea studentelor. Să sperăm că mâine vom 
termina cu Puia, ca să putem vedea mai mult. 


Marţi, 8 noiemvre [1927, Paris] 


În sfârşit am așezat pe Puia în pensiune (1200 fr. lunar) la Mme. 
Lachelier, 15 rue de 1'Estrapade, etajul IV, lângă Pantheon. Pare o 
femeie de treabă şi să sperăm că va fi bine acolo. Am dat acont 200 
fr., iar mâine, miercuri d.a., se va face instalarea. 

După-amiazi i-am cumpărat diverse lucruri, ca să aibă de 
toate... 

Tot nu-mi vine a crede că ea, atât de răsfăţată, se va putea 
obişnui repede cu o viaţă atât de nouă pentru ea; nouă şi ca oraș, şi 
ca limbă, şi ca împrejurări sociale... Va fi mare caracter dacă va 
reuşi să reziste cu bine! 


Miercuri, 9 noiemwre [1927, Paris] 


Dis-de-dimineaţă Fanny apare cu o minciună: că ar fi venit 
pensionara d-nei Lachelier, o suedeză, Astrida, să-i spună că Puia 
nu va fi fericită la gazda aleasă... În sfârşit se hotărăşte să se mai 
ducă la câteva adrese şi, dacă va găsi mai bine, să schimbe gazda, 
chiar cu riscul de a pierde cei 200 franci daţi arvună...În Rue de 
Poissy a găsit foarte bine, doar două românce, fetele prof. Botez? 
de la laşi. Să mergem deci toţi trei în Rue de l’ Arbalète. Nr.39, la 


14 


Mie: Bonnet50.. Mergem. Și într-adevăr găsim foarte:bine: o:cameră 
mare; luminoasă, frumoasă, cu:pat:bun, cu: biurou, canapea, fotolii 
etc. Şi separată: de gazdă, încât Puia să. fie::absolut stăpână. la. éa 
acasă... Gazda însăşi simpatică, aşezată. În sfârşit mult, mult mai 
bine ca la Mme. Lachelier. Baie, încălzire centrală, tot confortul 
modern. Cere patruzeci fr, pe zi, plus serviciul şi baia. Ne tocmim 
şi ajungem la 1200 fr. pe lună inclusiv tot. Îi şi plătesc până la 1 
decemvre pensiuneas!. Încântaţi,. trecem. pe la Mme. Lachelier să 
vedem. dacă putem scoate cei 200 fr. Îi, scoatem, fără multă discuţie; 
deşi, cucoana e, afectată căa. pierdut, un, chilipir... i 
„Pe bucurie facem 0,masă bogată la „Duval“, iar pe. urmă í ele s 'se 


problemă: suntem, invitaţi, numai doi... „Trebuie, să anunţ că sântem 
trei. Ceea ce reuşesc, prin telefon, cu mult chin. 
Între timp, pe când ele dorm, mă duc la C-ie Wagon lits (Bd. der 
Capucines 12) şi. izbuteșc să-mi iau biletele de întoarcere (1746 fr.). 
“Seara ele ar vrea să mai mergem undeva, dar n-avem unde fără 
mare cheltuială. 


TON tg) 


Eta 


ET! TORE, 
EE i 


Joi] 0 noiemre [192 7, Paris] 


andy trebuiesc” pantofi luaţi pentru 
i  ăjungem bine: Măi găsini acolo pe Banu, 6 d-ră 
isă stulptoriţă, diaa Sturzas2; fâta'lui Diamäñidy. 


În i filipa iesti riiăi/ soseşte colonel Sclielâtti, ătaşatul militar de:la 
Roma se: serveşte: peşte: friptură de fazan, pateuri, budincă de 
orez cu friictă : În: salon vine 'Gafeaua: Convorbire uşoară, 'despre 
toăte Și iat kitri! ‘čare tia interesează pentră cărtea: mea de 


vâlută.: E de văzut. 'Răniâne:să măi am'o' igornvoribite i cu u Diamandy 
peiiui pbestiău traducerilor în: franțuzeşte...53 Poa i 

“Îndată: după inasă am dus ipe Puia la gazdă. “Emoţii diverse: 
Fanny i i-a aranjat frumos odaia; Ani venitacasă: N-am avut răbdare 

şi ne-am reîntors, să luăm înţelegere când şi cum ne întâlnim 
mâine. l-am dus flori şi nişte cărticele, să aibă de citit, să nu se 
plictisească. Era la masă. I-am auzit glasul dulce, ciripind... 


Vineri, 1] noiemvre [1927, Paris] 


Aniversarea armistiţiuluis4. Puia soseşte la 9,1/2. Explozie de 
bucurie. Mergem să mai cumpărăm una-alta. Ne povesteşte ce-a 
mâncat, cum a dormit şi se arată foarte mulţumită. I-e greu cu 
orientarea, dar va veni şi asta. O conducem pe urmă până acasă, 
urmând ca după-masă să ne revedem. Ceea ce se şi întâmplă, dar la 
ea acasă. Fanny merge înainte; eu mă duc pe la 5 s-o iau. Fanny i-a 
dus flori, în loc de castane de care n-a găsit pe drum. 


Sâmbătă, 12 noiemvre [1927, Paris] 


Era vorba să mergem astă-seară la „Odeon“, să vedem 
L'Assomoir55. N-am putut lua bilete nici pentru mâine, nefiind 
valabile abonamentele „Quinson“. 

De dimineaţă Puia a venit iar. l-am cumpărat papuci, pantofi, 
ciorapi şi aşa am dus-o acasă. Iar după-amiazi un drum lung de tot 
pe jos. Proiectul era: solduri la „Luvru“ — pentru cadourile de dus 
la Bucureşti, la „Guerlain“ să-şi ia Puia pudră şi parfum, la Elena 
Văcărescus$. Am trecut pe la „Odeon“, apoi pe jos, peste 
Pont-Neuf, prin curtea „Luvrului“, la magazine, unde era o 
îmbulizeală imensă şi unde am cumpărat pentru Puia şi Fanny o 
frumoasă hârtie de scrisori cu monogramă tăiată, precum şi cravate 
pentru cadouri. Apoi, pe jos, pe Rivoli şi Champs-Elisces. Drum 
lung, lungit de ele prin opriri nesfârşite la toate vitrinele. Când am 
ajuns la „Guerlain“ am găsit închis: sâmbăta după-amiazi e închis. 
La Văcăreasca de asemenea era prea târziu, şi Puia nu mai putea de 
picioare. Cu un taxi am dus-o acasă. Ne-am întors pe jos la hotel, 
cumpărând pe drum mănuși pentru Seredas7. 


16 


Duminecă, 13 noiemvre [1927, Paris] 


Puia vine de dimineaţă. Să vedem „Lutrul“.58 La 10,1/2 am 
intrat şi n-am ieşit decât la 3 d.a. Am colindat la repezeală aproape 
tot, fără să ne oprim deosebit la nimic. Trebuie să revenim. Puia e 
foarte obosită, de-abia se ţine. Şi înfometată. Am venit la „Duval“, 
unde am luat o masă abundentă. Pe urmă s-a culcat la noi până la 6, 
când am dus-o eu acasă cu maşina. 

Fetiţa pare cam abătută. E foarte bine la gazdă, dar am impresia 
că i-e urât şi, dacă nu i-ar fi ruşine, s-ar întoarce cu noi acasă. Am 
stat cu ea până au chemat-o la masă. Să vedem mâine, când va 
începe şcoala, poate şi-o mai veni în fire... 


Luni, 14 noiemvre [1927, Paris] 


De dimineaţă Fanny s-a dus la Sorbona pentru a lua răspunsul 
asupra echivalenţei de bacalaureat. Era gata. I-a dat un buletin să 
plătim diferitele taxe pe 2 trimestre (inscripţie câte 60, bibliotecă 
câte 10, laborator câte 25 fr. pe trimestru) în Rue Gît le Coeur, 2. 
Am făcut puţină coadă şi s-a plătit. Puia a venit la 1 la restaurant 
să-şi ia carta provizorie de imatriculare. 

Când sosim de la restaurant, mi se comunică că prof. Mario 
Roquess5, căruia îi trimisesem o pneumaticăs0, va veni să mă vază 
la 2 — 2,1/4. La 215° a fost aici. L-am adus în cameră. Am vorbit 
întâi de Puia, căreia s-a oferit să-i dea ajutor din contribuţia statului 
francez: să-i facă un certificat de la Blaringhems!. Pe urmă despre 
chestia traducerii de opere româneşti în franțuzeşte. Mi-a expus 
nişte idei şi programe ale lui. Să vedem ce va fi. La sfârşit m-a 
invitat să-l văd la Sorbona vineri dim[ineaţa] 9 — 11. 

Între timp a sosit şi Puia, care n-a avut loc la lucrările practice. Cu 
ea s-a dus Fanny la Facultate, unde a terminat cu toate formalitățile. 

Am dus pe Puia până acasă şi i-am luat paşaportul, ca să-i 
facem şi formele la poliție mâine. 


Marţi, 15 noiemwre [1927, Paris] 


Cu Fanny, spre poliţie. Viza la paşaportul meu. Pentru Puia sânt 
mai multe forme de făcut. Să le facem. Apoi am vizitat 

Nâtre-Dăime şi pe :dinlăuatrii::Pe'urmă la Legația austriacă, unde 
am primit viza pe paşaport pentru 7 1 fr. Apoi am vizitat Soldatul 
necunoscut“? Subt Aftul de Triumf ş şi, tot’ cu itețroul, ne-ain! întors. 


al Puiei. Am Siebe pi cipied a tån făcut eT Urinéážă ară 
fie ulterior convocată ca să-i dea biletul. I-am cumpărat apoi un 
curse botanică de Bonnier: + 

+ „După-amiazi cu Fanny, 1a.„„Bon; Marche“. Am cumpăraț:diverse 


oase pigg Ni 

niPuja,: neavând: curs:de- dimineață; a: venit la nöi să: mergem la 

„Guerlain“; Ghetele noi: o strângeau: săi stâlcëască picioarele." 
Le:am schimbat:cu:cele;:derlac:al€ lui Fanny: pentiu circumstanță..! 
Ammers: cu metroul; î-a-plăcut-Puichii: Au cumpărat. Am vrut să 
ne ducem: şi: la- Grand 'Palaist cunde e: Salonul dë- Toamnă ani 
renunţat;- fiind:scumpă. iritrărea: Am riai i Gtiripatit, mici’ parmin pt 
pe-aici: Şi'am însoţit pe Puia spre'càsă:: i i 
După-amiazi' âm- fost 1a:Sorbonă; ude Party a'ărăâjat cu nişte i 
ere a 'Cursările: Purich.‘ Pe  Blaringtie : mil i 


a jaui ma-i i? 


“Vineri, 1 8n noiemvre I 1 92 7, Paris) 


i “expediat i iar o serie de Cărţi poştale. Apoi. cu 
Fănny:-lă' Universitate. Air: vati pe: Roques, “care mi-a arătat 
bibliotecă toriândască şi mita spus că" Riéder és ar "fi dispus 


ig 


pata si se ocupe, de lansarea ai atu ua a Mia: paie şi 


înscriere ‘a Puii. pi i A i 
„AM luat, „masa. [la]. „Boulant“. yoniata iz didis 
amiar am, fost Cu, Panny, la Panica: şi Agar de 


Ac x 


banii şi cum să-i păstreze, ea aici, Apia am trecut Tá tă, rortână 


o 4 oursul'ultimei:zile a'anului:nsam trecut delopei la: Capya şi 
deci n-am'avut:de:auzit nimica. literar. Am: fost: la sediul! Ş.:S:R., 
undeizugiavii:au-terminat'aptoape,.asemenea şi :parchetarii,:şi-unde 
acumaelectricianii trebuie'să instaleze lămpile ce:au: fost; aduse:azi 
şi: luate în primire de: ei:68 Trecând pe la ;Alcalay:; mi-am eurhpărat 
un stilou; Waterman, qw:care chiar: scrii acum; şi:apoi am coborât 
spre. fotograful Tzaizu, de;unde-să iau nişte -probe:ale foțografiilor 
făcute: deunăzi: imie:şi. lui: Fanny: Şi: pe bulevardriîntâlnesc; pe 
L.ovinescu$.; Ca să nu treacă;ziua-fără;să fi văzut: un literați. i 

we Timp! den0. jumătate ‚de, oră misa: vorbit: numai; despre 
Perpessicius, în legătură cu articolele acestuia despre;:Bvotuţia 

poeziei lirice?70. (Uitam să notez că mai înainte am întâlnit şi pe 
Arghezi, căruia nu m-am putut opri a-i spune, în cuvinte puțin 
şovăitoare, vrând să fie măsurate, cât de mult mi-au plăcut 
versurile lui. „Dar d-ta nu citeşti versuri“, mi-a spus el, încântat 
vizibil, şi oferindu-se să-mi trimită volumul, ceea ce eu am refuzat. 
Ca o concluzie i-am spus că nu-i văd nici un concurent azi în 
poezie. Mi-a strâns mâna cu mare efuziune şi mult mişcat. Se 
simţea jenat mai cu seamă că am făcut o aluzie, foarte uşoară, la 
articolul lui de odinioară despre Jon.” 

Lovinescu, hotărât, merge pe urmele lui Mihalache Dragomirescu. 
Cu deosebirea că marea-i încredere în sine şi orgoliul încearcă să le 
ascundă subt nişte maniere civilizate.72 Şi încă cu deosebirea că, în 
fond, credinţele lui critice sânt mult mai şubrede şi mereu supuse 
unor revizuiri pe măsură ce cineva izbuteşte să-l ciocănească mai 
persistent.73 E de prisos să notez că se crede imperatorul criticei 
române actuale şi că vorbeşte cu milă aproape de toţi ceilalți 
confraţi ai săi. Îşi închipuie că un cuvânt al lui poate să consacre 
sau să dărâme imediat. 

Acum e cu „modernismul“. Formula lui, care o fi, o crede 
absolut suverană.74 Compătimeşte deci pe oricine nu o adoptă fără 
şovăire. Aşa pe Perpessicius. Zice că şi-a semnat actul de 
sinucidere când a sfârşit ultimul foileton cu declaraţia că spiritul 
cărții lui e greşit.75 De vreme ce şi el e „modernist“, nu-i era permis 
să spună asemenea lucru, fără să se compromită iremediabil. 
Fireşte, nu admite că ar putea fi vorba despre o convingere. Caută 
Şi oferă explicaţii lăturalnice: a scris aşa Perpessicius pentru că e 
nemulțumit cu spaţiul şi locul ce i-a acordat lui în carte, între 
umorişti şi ca urmaş sau elev al lui A. Mirea.7 Şi a mai scris aşa 
pentru că la Cuvântul nu i s-ar fi îngăduit să-l laude, cei de-acolo 
fiind tradiţionalişti şi duşmani.”? Constată apoi că, deocamdată, 
cartea lui a avut darul, în loc să fie un prilej de unire pentru 
moderniști, să semene între ei o profundă discordie şi nemulţumire, 
ba chiar certuri directe, în sfârşit să tulbure mai rău apele, în loc să 
le limpezească. Dar nu-i trece prin gând nici un moment că s-ar 
putea ca vina acestui efect neașteptat să o aibă cartea însăşi sau 
defectele ei. 

Pe urmă îşi arată indignarea împotriva lui G.Călinescu'8 din 
pricina articolului acestuia din Gândirea. Nu poate înţelege cum un 
om, căruia el i-a pus condeiul în mână, căruia i-a dat ospitalitate în 
casa lui, să fie atât de ingrat şi să-l atace, nu în opera lui, ci mai 
ales în persoana lui... 

Îmi reclamă Ciuleandra: toată lumea a citit-o, toată lumea o 
laudă, Aderca e încântat — numai el o aşteaptă mereu. (l-am 
trimis-o astă-seară.) 

Mai spune că Barbu”? a fost montat, în taină, de Davidescu să 
scrie articolul împotriva lui. Şi alte diverse mici cancanuri... E un 
amator grozav de fleacuri literare. Toate bârfelile le savurează. Are 
cred informatori anume care îi raportează tot ce se vorbeşte sau se 
şopteşte la „Capşa“ şi pretutindeni unde frecventează scriitorii. Aşa 
îmi destănuia că tânărul Călinescu, de altfel talentat, a fost şase 
luni în balamuc, ca şi Barbu. El ştie secretele tuturor scriitorilor şi 
e în curent cu tot ce se pune la cale în materie de literatură. Îmi 
vine a crede că cenaclul lui n-are, în fond, alt scop decât să-i dea 
posibilitatea să se informeze mai comod despre cele ce se petrec în 
viaţa literară. 

În sfârşit m-a invitat insistent pentru azi să ciocnim un pahar de 
vin. Am refuzat delicat pentru că am şi eu oaspeți... 


Curios e cum se formează părerile despre o carte. Pilda o oferă 
Ciuleandra. Amicul meu mi-a dat prima impresie care n-a fost 
tocmai bună. Se ascundea omul, dar nu izbutea îndeajuns. M-a 
mâhnit mult, trebuie să recunosc, fără să o fi arătat nimănui. Sânt 
sigur că amicul meu n-a fost atât de discret faţă de alţii şi a spus net 
că nu-i place. Azi protestează supărat că, pardon, i-a plăcut foarte 
mult şi etc. Dar azi atmosfera s-a închegat mai bine. A pornit de la 
Davidescu, pe cât mi se pare, şi cu Perpessicius. Amândoi au 
umplut „Capşa“. Perpessicius a venit cu un articol aproape 
ditirambic în Cuvântul.50 De-acuma zvonul se răspândeşte aprig. 
Nimeni nu mai spune decât superlative. Buzdugan crede că poate 
să fie cel mai bun roman al meu. Davidescu a lansat formula că 
fiecare capitol e o coloană dorică de granit. În câteva zile a devenit 
aproape obligatoriu să mi se facă un compliment, să mi se adreseze 
o laudă... Întrebarea însă e: va dura atmosfera aceasta? Nu cumva 

„excesul va. provoca reacțiune? În orice; caz; nu mă: mai pot tem de o 
:neînțelegere a cărţii sau de o. depreciere. Fiecare: găseşte câte ceva 
de. relevat: Sorbul! socoate că. descrierea: “jocului e de antologie, iar 
“Buzdugan, despre acelaşi pasagiu, spune că:l-a făcut, citindu-l: în 
tren, să i se mişte picioarele parcă să joace: şi ela Cuvântul 
„Ciuleandra“ nu va mai fi în limba noastră:neînţeles..: tei 
„.Despre.sinceritatea: lui Perpessicius n-am de:ce să: fă îndoiesc; 
La Adam şi Eva, chiar în revista mea a ştiut să fie;:cât se poate:de 
“rezervat.82,:Cu atât: mai mult: ar:fi putut acumăi Dar Davidescu? 
Sinceritatea lui-e îndoielnică. Să-i placă atât: de.:mult?. Se poate: 
I-au plăcut şi celelalte :cărţi:ale mele: Dar de la plăcere:până:a::0 
exprima. cu atâta insistență e o' cale, mai ates:ia 'dânsul,:care îşi 
;calculează fiece:pest literar.83:Poate:că, lăudându-mă. pe mine,xvrea 
“să lovească, prin ricoşeu, în cineva? în VWniversul literar de azi 
critică urât:volumul Il-din:Medelenii lui Ionel Teodoreanu.34: Asta 
încă n-ar putea fiun motiv serios. Un interes direct? Mi:a :dat 
:alaltăieri romanul său, : Vioara mută, să-l citesc în 'extrăsele:dini 
revistă şi “să-i spun: ce cred. :Ar 'dori să-l tipărească la, Cârtea 
Românească“ şi contează pe sprijinul meu.85 Poate dinpiicina'astă 
‘apologia Ciuleandrei? Tot parcă n-ar fi o explicație suficientă: Tot. 
așa mi-a citit şi: Conservâtor &' Ciiăi'i Tàn rëecomatidat lui 
Benveniști pentru editare, i-am dat premiul S.S.R. — şi totuși, n-a 
suflat nici o vorbă despre Adam, & Eva, „cum nu, scrisese, pici despre 
„celelalte, oricât altfel spunea, dar fără insistenţă, că-i | plac, Stia deși 
că şi acuma, pentru. noul său roman, ar. fi avut. concursul. meu, fără 
Vreo contra-valoare. Atunci? Mister, .. i 
„Şi iată-cum șe încheie un an cu o bucurie mare. Căci, în definitiv, 
K Ciuleandra era un risc. și, din risc a ieşit e.biruinţă... SE | 
Să adaog la; sfârşitul, zilei, adică noaptea; târziu, Că azi, „Anul 
Nou, am avut la masă pe Grămăticescu,. un, adevăr iu de.boier; 
subțire, delicat, cult, cu.care e 0 plăcere să.stai:de, vorbă, A şi stat 
până pe la şase şi.am vorbit de.toate, mai ales despre: Paris, unde, el 
a.făcuţ. Universitatea. . rata ri iată Pa af E 


ati scris ie Cat ia ri dřagă totii îi ăi Cât de Mult î îmi 


lipsei veselia ei; drägäläşeniilé e ei, ‘tineretea e ei, "Care parcă-mi 


fiereu-atât de iiétanbolic. Şi de Sëntimentat încât de multe'6ri mi 
zic ċă-asta-nu poate fi 'decât efectul unii egoismi: inconştient. În 
definitiv: fata. are nevoie acolo: de Sate a că să e ora rezista. Ea 


IE Se pase, că, Cisleaidra.. se, S Duci. i aadi n apreciere 
deosebit „de.hună. Pe. unde, am văzut. câte-un bilanţ,literar al-anului 
trecut, Ciuleandra. e. socotită . ca .evenimentul.;anului. Aşa. în 
Dreptatea, aşa în Lupta Azi, în Adevărul, Theodoresgu-Branişte 
publică un foileton de-a dreptul entuziast. 5 Nu mai 


seri; fA 11. dinolineața), a am: avut o a întâlnire c cu: Bitescu Voineşti, 
să-i șomunie ce-am. hotărât să fac pentru. sărbătorirea celor: 60; ide 

ani ai lui. Mă aştepta la „Capşa“, de unde ne-am dus într-o odăiță 
la „Clubul Tinerimei“. 

Când i-am spus, amănunţindu-i, programul ce l-am întocmit, a 
avut întâi un gest spontan de apărare. I se părea prea mult, se simţea 
nevrednic de atâta cinstire. Apoi, în odăița aceea, după ce i-am 
desfăşurat tot, l-am văzut sincer mişcat, dar mereu apărându-se şi 
dându-mi argument suprem: 

- Nu merit, domnule R., e prea mult... Eu sânt un scriitor 
modest, opera e mică, s-ar putea oare atâta răsplată pentru atâta 
lucru?... Prozatorul, romancierul adevărat, eşti d-ta, care ai opera 
vastă, care pui în ea o viaţă întreagă complexă... 

I-am replicat că sărbătorirea aceasta e necesară pentru însuşi 
prestigiul breslei scriitoriceşti. Dincolo de persoana lui, e scriitorul, 
căruia trebuie să ne obişnuim să-i arătăm, când opera lui e 
încheiată, o recunoştinţă naţională. De ce la noi actorul poate să fie 
slăvit, iar scriitorul numai ocărât? Opera actorului, efemeră, se 
adresează câtorva orăşeni, e exterioară, fără urme, pe când scrisul 
lui Br.V., în mii şi mii de exemplare, a pătruns până în ultimul 
cătun, slujeşte dorul de a citi până în cărţile primare, contribuie la 
educaţia culturală efectivă şi durabilă a poporului întreg. Ş-apoi de 
ce un politician, când a împlinit o vârstă, poate să fie înălțat de 
lume, iar un scriitor consacrat să nu se poată bucura de aceeaşi 
favoare. Și în sfârşit de ce să nu oferim presei un prilej de a se 
ocupa mai de aproape şi de lucruri care să unească pe toţi în bine, 
în loc să ne învrăjbească, cum fac certurile politice şi diversele 
crime şi răutăți? 

- D-ta, slavă Domnului, la 60 ani, de-abia ai locuinţa asigurată, 
pe când orice alt profesionist, dacă are celebritatea d-tale în 
profesiunea lui, a dobândit o viaţă îmbelşugată, ferită de riscuri şi 
griji. Ei bine, dacă nu putem face aceasta în pianul material, baremi 
o satisfacție morală trebuie să răsplătească jertfa unei vieţi întregi 
Şi o operă într-adevăr naţională! 

Atunci îmi spuse că, într-adevăr, afară de locuință, nu are 
nimica, şi că, fiind în timpul războiului decorat cu „Răsplata 
muncii pentru merite sanitare“, sau așa ceva, a cerut şi el, ca alţii, 

să fie împroprietărit cu un loc de casă în Bucureşti. De şapte ani 
zac hârtiile lui cine ştie prin ce biurouri, fără să i se fi făcut nimic. 

În sfârşit, îmi zise să fac ce cred eu şi-mi mulţumeşte, 
într-adevăr adânc mișcat și cu lacrimi în ochi, că tocmai eu, deşi 
adică prozator, m-am gândit şi mă muncesc atâta pentru dânsul. 
I-am amintit că-i datorez personal recunoștință pentru un serviciu 
mare ce mi-a făcut cu prilejul unei cărţi care, oricât ar fi de bună, 
n-ar fi avut poate atâta succes fără cuvântul lui.8 

Şi ne-am despărţit cu mulțumirile lui repetate, din care e de 
reţinut: „Mai mult decât orice sărbătorire, să mă crezi că cuvintele 
d-tale m-au mişcat şi m-au mângăiat!“ 

Era sincer. Poate că a fost sincer în tot cursul întrevederii, poate 
că toate protestările lui au fost sincere. Dacă nu, atunci e un mare 
artist al prefăcătoriei şi al modestiei sau pruderiei. Dar conştiinţa 
valorii sale n-o are deloc. Se pare cu totul deconcertati. Parcă 
criticile din ultimii ani şi mai ales violenţa unora din ele i-au 
zdrobit orice încredere în puterile sale. Evident că nici nu ar putea 
avea, când a produs atât de puţin. Trebuie să fie ceva cu totul 
excepțional într-o operă mică spre a rezista vremii. Apoi opera lui e 
aşa de gingaşe, aşa de dulceagă, că nu poate servi decât manualele 
şcolare. Îţi face impresia aproape a unor exerciţii de compoziţie și 
stil pentru clasele superioare de liceu. Faţă de el, ce colos pare 
Sadoveanu, chiar dacă e monoton! 

Şi însăşi înfăţişarea lui nu arată nimic deosebit. N-are nici o 
sclipire, nici în privire, nici în vorbă, nici în idei. E mereu 
plângător, cu modestia ceea romantică bidermeyeriană, care face 
impresia unei măşti agasante. O fi om bun, o fi simpatic, mai ales 
burgheziei noastre, care priveşte pe scriitor ca un bufon sau ca un 
individ umil. 

În orice caz între scriitori e nu urât, ci mai curând disprețuit. 
Scrisul lui, oricât de modest, n-ar fi putut provoca asemenea 
resentimente. Numai faptul că, pe urma unei opere atât de modeste, 
a câştigat atâtea beneficii sociale şi, se zice, materiale, e vina 
atmosferei duşmănoase creată în jurul lui.10 Or fi contribuit puțin şi 
exagerările câtorva critici de a-l considera mare scriitor... 

u Aziani trecut: pela „Capşa“ unde s-a adunat mai multă lume: 
Minulescul!;: Staimatiad!?, Perpessicius; dr::Nanu!3, Sergiu Dani, 
Camil: Petrescu, Davidescu, Baltazar!* etc; -Aflai că.aăpărut în 
i[areptatea ;de:azi-un articol al:tui'Aderea!S despre: Ciuleandra.: Nu 
ştiam: Sergiu; Dan:era.cwun stidiu:mai: mare, zice: el; pe:care a vrut 
Să” publice-tot.acolo: şi ;acuma-va-trebui- să-l. dea la: Pofitica.!7 
Fireşte, :despre:: Ciuleandra - cu. :toţiis! Succes; succes, :sueces. 
Minulescu baremi. SPURS ETE Și, ua ile multe 
„gânduri ascunse: 
¡spr Bine, monşer,, nu. vrei. delie să, ne: e Jasi si Da, noi i să dim s să 
mai scriem şi noi romane? ~; i; ct GE 
„Dr: Nanu -spune, că. aşteaptă. să, vaa și. ceva! scria de,: -Xreun 
„adversar, „Ga..atungi. șă-şi „dea: seama, aievea. despre.: valoarea 
ndrgi: „Pentru, mâine. £: anunțat articolul, mil Dayidescy, în 
„Universul literar! ;, ; CA te. 
. Aderca; espică interesant, cartea. ca mu e roman, ci „0 nuvelă, 
„dar gapodoperi, Şi Q. obiectis, subiectivă: çă Mădălina trebuia s să vie 


pese uni ea romanului său la „Cartea Românească“. îi 


0 Nimit mai 'Straniu decât ceeă ce sei petrece: cu mine: "Cred că 
“Șiice! 'Sâriitot român care ar vea: 9 tarte primită"? cu zăiil 
Ciuleaiidibi s-âr detara 'niu 'niiinat arhimülfümit; dàr mândri ăi s-ar 
socoti îndată deplin consacrăt. Eu însă mă sinit ros peritianisât în 
'adâticul sufletului de'cariut îâdoielii. Mise tot păte:că-o fi 6 părere 
a câtorva doarn:că':se:vorifi: înşelând: cei câţiva şi “că vor- veni 

de-acumaă .cei:mulți.car& să dărâme pur şi'siniplu:toată: Ciu/eandră 
asta şi alte asemenea lucruri. Fie că am ajuns de o::sensibilitate, 
ascunsă: însă, :bolnăvicioasă: în materie. literară; ifie :că: scrupulo- 
zitatea- mea: artistică. a:crescut: aşa: de: mult că:nimica nui mă maì 
satisface, sigur este că,:mă. simt: veşnic.;zbuciumat «sufleteşte 
gândindu-mă la literatură şi mai.aleș la literatura: mea, Suspectez pe 
toţi care vorbesc, sau sọrių bine şi mă impresionează cei ce. spun 
ceva; rău, Exemplu: ieri, trecând pe ła librăria „Cartea; Românească“, 
un vânzător. îmi, „spunea, că, în timpul sărbătorilor, „într-o,zi am, iti 
Ciuleandra: şi. nu. mi-a, plăcut, .a,doua. zi mi-a; „plăcut e; 
„În, Orice caz, Ciuleandra, nu;€. lucrarea, dv. cea mai.bună...:. S i 

toate, astea « critica zice că e cea, mai bună... îi Adevăra 


mod ine Peste pâteva mimite, pe | Calea Victoriei, SE r hi 
i t de la Regia, intele; val i 


uși. li făcut ff rc aa 
„Dar să. trecem. Vreau să însemia întrevederea de rășală ăi S 


Bratescu: Voineşti, ceea cë ieat ihediat yi bicak A păsit 
prilejul: “să-i 'reproşez! 'ătitudinea "de ' ostilitate “faţă de $. S.R., 

spănându-i că "ó asóciätie de” scriitori; Olicât ar- “ gúbréđ; 
şi-oricât de mică activitate ar avea, e absolut” fieckiătă pentru 
apărârăa intereselor. dă biestă. "S-a iscuzăt'că'pe cât îşi arliinteşte, 
mà fost fiiciodată 6stil Sau necuviincios față'de mine. Adevărat, dar 
astă: 'n-av&a-importăfiță. Dovada -cea mai bună:că 6:nevoie"'de 
Societate e 'că el'însuşi:'vine' acuima::cu Cererea: inaică-si, să fi€ 
piimită;ca să poată-avea perrmis:pe C.F.R. Misa explicat:oum-inamă 
liisscrie: de::foarte::mulţi :ani; are multe: cărți; :se :interesează::de 

folclor etc.22 I-am făgăduit să fac ce va fi posibil ca să-i obţin 
permisul şi înscrierea. 

În privinţa colaborării la Adevărul literar i-am luat-o eu înainte. 
În principiu n-am nimica contra. Dar sânt condiţii. Eu nu vreau să 
scriu la o revistă unde să nu mi se arate toată simpatia, fără 
reticențe. Asta nu înseamnă că trebuie să mă consider genial în tot 
ce fac, dar trebuie să mă simt acasă la mine. Apoi chestia 
onorariului: dacă la reviste de-ale colegilor, fără bani, fără 
mijloace, dau bucuros şi gratis, nu sânt dispus să fac gentileţe şi 
cadouri unor întreprinderi comerciale ca Universul sau Adevărul. 

El se oferă să-mi puie cu totul la dispoziţie revista, să publice 
dări de seamă, note etc., în sfârşit tot ce doresc2. În privința 
onorariului îmi oferă maximul ce-l poate da. Are 10 000 lei de 
număr pentru colaborări. De-aici plăteşte 1 000 lei lui Arghezi, a 
plătit 1 500 lei pe Sadoveanu. Pentru Însemnările din Olanda, 
plăteşte 2:000 lei de număr, fiindcă le-a luat în bloc, cu 30 000 lei 
nentru 15 numere, sumă ce el ar fi dobândit-o, poate mai mare, la. 
orice ziar.24 Îmi oferă aceeaşi sumă cu promisiunea că, îndată ce i 
se va spori cota pentru colaborare, să-mi mărească onorariul. 

Îi spun că aş avea acuma de publicat Trei metropole, dar în 
continuare, fireşte, după ce va fi terminat Sadoveanu.25 E foarte 
bucuros. Nu ştiu cât va dura publicarea, dar să fie cam două 
coloane de număr — ceea ce îi convine mult. Ar trebui să-i dau mai 
dinainte titlurile, ca să poată anunţa şi face reclama cuvenită. Să 
încep cu un articol despre Brătescu- Voineşti în numărul special.26 
Ar rămâne deci să încep notele de drum la 3 februarie.” 

În sfârşit, în principiu am fi de acord. Dar acuma să vedem dacă 
voi putea scrie ceva din acele faimoase note până când ar fi să 
începem publicarea! 

Aseară Camil Petrescu m-a condus până acasă, vorbindu-mi 
despre Universul literar?8. l-am spus câte ceva despre cele 
convenite cu Sevastos. Îmi cere şi el să-i dau ceva peste câteva 
numere.2? Nu mai insistă pentru Trei metropole, probabil din 
pricina banilor. L-am sfătuit să se adreseze pentru colaborări şi 
celor de la Iaşi: Sadoveanu, Ionel Teodoreanu {precum şi lui] 

Zarifopol?!, Arghezi32... Vrea să realizeze rubrica portretelor celor 
tineri făcute de cei bătrâni şi ține ca eu să scriu despre el... 


Luni, 16 ianuarie [1928, Bucureşti] 


Pentru sărbătorirea lui Brătescu- Voineşti continuă alergăturile. 
Fireşte, nu vor merge toate tocmai strună. Opoziția începe să se 
arate. În Rampa3 de ieri, într-o notiță însoţită de o caricatură 
hidoasă, desigur Maniu ironizează sărbătorirea, fin, subţire, dar 
ironizează: c-a împlinit 70 ani şi că vitrinele librăriilor vor expune 
Niculăiță Minciună34... De altfel dăunăzi Maniu, glumind, îmi 
povestea că Ion Brătianu35, de câte ori i se vorbea despre greutăţile 
scriitorilor, zicea: „Da, adevărat... Ia să-i mai dăm o slujbă lui 
Brătescu!“ 

Înşişi organizatorii lucrează cu un entuziasm cam de comandă. 
Bucuţa36 vorbeşte despre el cu un dispreţ profund: că nu se poate 
citi, că e simplă anecdotă spusă prost, că nimic nu fierbe într-însul 
şi că, în sfârşit, e tipul mediocrităţii. 

Am mai scurtat programul, suprimând banchetul Pen-Clubului, 
ca să nu enervăm lumea şi să nu-l punem pe bietul sărbătorit într-o 
postură ridicolă. În schimb a venit Uniunea Intelectualilor, unde e 
prezidentă d-na Cantacuzino?7, să arânjeze şi ei o masă. Prea bine; 
am mai scăpat eu puţin. 

De dimineaţă, la Ministerul Artelor, mă întâmpină Minulescu şi 
îmi spune că s-a primit invitaţie de la Oslo să luăm parte la 
centenarul lui Ibsen. El a vorbit ministrului şi a propus să meargă 
trei inşi: eu, ca autor dramatic şi preşedinte al scriitorilor, el, în 
numele guvernului, şi un actor, probabil Demetriade3. 

Vorbind cu ministrul pentru Brătescu, îmi spuse că a fost prin 
Argeş şi, la o nuntă, a pus să i se joace „ciuleandra“. Zice că pare a 
fi un joc ardelenesc, schimbat, fireşte, puţin cu ocazia trecerii 
munţilor... i 

Şi el se cam codea cu participarea la serbările Brăteştene! 

După-amiazi am fost, cu Bucuţa, să prezintăm felicitări 
sărbătoritului, care chiar azi împlineşte cei 60 ani. Ne-a primit cu 
bonomia-i obişnuită. Era singur de tot. Ce curios! Mă aşteptam să 

găsesc.o lume!:Ne :povesti. ce-a: păţit:cu:Mirea40, la;çate îl 'trimesei: 
ieri să pozeze:pentru portret. L-a:primiti:ca' şi! când:nici n-ar şti: 
nimic şi i-a spus că el nu face lucruri d-astea, în sfârşit doar că nu 
l-a dat afară... Şi iată tiganul valah care se crede artist „mare“! 

" “Trebuia să citesc ceva după-amiazi la şezătoarea unui Ateneu 
Papular, la: ;Teatrut, Mic“ «Nu. mam idus deloc.: Mă piicniaese 
citirile:asteai zadarnice. .: “ 


Yază, să vosbină despre centebanu lúr Ibsen: Laiti văzut ta: teattir 
(dupa 64 ce € o fă Vermon” m-a atacat c cu un rapid intervievdespre! 


Academiei să-mi. facă, o, lis ă despre, toate, mpi asupra ni 
Ibsena, noi; -. 5 îi ? 

; „Seara făcui asala să spun, lui E ma să ia. seama că mai 
estè un amator în, migister care'ar vrea. să-i ia locul. Nu ytea să: 
crează, iar când auzi de Corneliu, spuse că el n-ar vrea să. meargă: 
Minulescu;:: fiindcă. :atunci : Minulescu:;ar : trebui să; fie a 
delegaţiei, p&când altfel ar rămâne el. 

ii. Îmorice.caz, cred:că a-fosto greşală: Nu trebuia să: mă: amestec: 
şi-mai:ales :să-i“fâc 'sânge rău bictului- Minulescu; :care îmi zice:că: 


i.e 

însuşi ministrul a hotărât să meargă el, dar dacă-i va cere să renunţe 
va face-o şi pe asta. 

După-amiazi am avut din nou vizita d-nei Madeleine 
Braunstein45, o traducătoare de romane franţuzeşti, căreia i-am 
cedat dăunăzi traducerea mea Les Demi-Vierges+4 (bine c-am scăpat 
de ea). Îmi cere o recomandaţie către Kasterska45, s-o introducă la 
diferiţi scriitori francezi care să-i dea autorizaţia de a-i traduce, 
fiindcă la sfârşitul lui ianuarie pleacă la Paris pentru trei luni. 
Venirile ei stăruitoare însă mi se par puţin suspecte. Am impresia 
că femeia a prins o simpatie de mine (nu ştiu, de cm, ori de 
scriitor) şi că ar vrea să meargă până la capăt... 

Am primit o scrisoare extrem de elogioasă pentru Ciuleandra, 
de la Marin Simionescu-Râmniceanu6. Trebuie să-i răspund. 


Duminecă, 29 ianuarie [1928, Bucureşti] 


Fireşte, încă n-am răspuns lui Marin Râmniceanu.4 M-au prins 
cu totul serbările pentru Brătescu, încât nici măcar aici n-am putut 
face vreo menţiune, deşi au fost multe de înregistrat. Să încerc a le 
însemna baremi ulterior şi câte nu le-am uitat sau câte merită să fie 
reținute. 

Mai întâi întrevederea cu dr. Angelescu4, ministrul școalelor. 
Mai vorbisem de câteva ori cu el, câte puţin. Convorbirea pe care 
am avut-o cu ocazia serbărilor lui Brătescu n-a făcut decât să-mi 
confirme prima impresie: e o „hahaleră“. Termen trivial, dar prea 
caracteristic, încât nu-l pot ocoli. Vorbeşte verzi şi uscate, se 
ambalează de vorbe şi vrea cu orice preţ să facă concurenţă lui 
Haret. E gata să dea orice sumă din bugetul statului când e vorba de 
clădit ceva. Are marota zidurilor, indiferent pentru ce scop ar fi. Se 
încântă de linguşiri, de laude în față, oricât de grosolane. În sfârşit, 
un mediocru guraliv. 

I-am cerut pentru sărbătorirea lui Brătescu să ia parte şi el, să 
ordone ca în toate şcolile să se vorbească în timpul serbărilor 
despre sărbătoritul nostru. A convenit imediat. Apoi i-am cerut un 
ajutor bănesc special pentru S.S.R. E gata să dea, numai să prezint 

un program de şezători. Şi în sfârşit i-am vorbit despre Casa 
Scriitorilor pe care el, înălțătorul atâtor ziduri, ar putea-o realiza 
foarte uşor, dobândind în schimb recunoştinţa scriitorilor, mai vie 
şi mai vădită decât a corpului didactic. 

„— Eşti primul care-mi vorbeşti despre aceasta... Cere un loc de 
la Costinescu? şi eu îți promit că în doi ani aveţi Casa Scriitorilor... 
Arhitecţii mei vă fac planurile, tot, tot... Să pofteşti deci la mine!“ 

Nu mai notez diferitele alergături şi osteneli ce a trebuit să fac 
pentru buna reuşită a sărbătorii lui Brătescu- Voineşti. Am luat-o în 
gât şi m-am simţit obligat şi pentru mândria mea, să reuşească cât 
mai strălucit. A trebuit să mă cert cu librari idioţi, care nu făceau 
vitrinele cu operele lui, să scriu adrese, să dau telefoane, să lupt cu 
potrivnici şi să le înăbuş opoziţia înainte de-a se manifesta... 

În sfârşit a început „Săptămâna Brătescu-Voineşti“ la 22 
ianuarie. „Cartea Românească“ şi alte librării principale au aranjat 
vitrine frumoase.50 


Luni, 8 octomvre [1928, Bucureşti] 


Vineri la amiazi Fanny a plecat la Paris cu Puia. Am rămas 
întristat şi puţin bolnav. Mi-e urât acasă, singur, fără ele. Sărmana 
Puia, atât de îndepărtată, păcat de tinereţea ei! Dacă ar avea 
norocul să se mărite, ar scăpa de balamucul învățăturii, care nu e 
pentru fete... Acum trebuie să fi sosit la Paris încă de aseară. Să le 
dea Dumnezeu noroc şi sănătate, să se întoarcă cu bine aici ! 

Ieri, duminecă, a fost adunarea generală a „Cărţii Româneşti“, 
la care am luat parte în numele S.S.R. şi unde am făcut unele 
observaţii privitoare la editarea cărţilor literare.s! A pătruns 
prezidentul Simionescus?, mulțumindu-mi pentru interes şi 
făgăduind că se va ţine seama de observaţii. Interesant din toate 
acestea a fost că, la sfârşitul şedinţei, toţi consilierii au venit să mă 
felicite şi să-mi explice diverse lucruri. 

Vlădescus? pisează întruna cu Marianas“ lui. Aseară mi-a pus în 
maşină o turnantă franceză pentru cărți. 

Trebuie să isprăvesc Crăișorul şi, de azi înainte, orice ar fi, 
trebuie să lucreaz cu râvnă.55 

După-amiazi la Casa Scriitorilor am primit pe d-na Eliza Noians, 
nostimă, ceva în genul femeilor care-mi plac. Se oferea să facă 
traduceri pentru filme şi reviste etc. Va reveni miercuri cu soră-sa. 

Mai pe urmă au venit Cisek*?, Marin Sadoveanu şi Chajes 
pentru mult proiectata revistă germană pe care vrea s-o scoată 
acesta din urmă subt titlul Des geistige Rumänien. Discuţie multă 
şi cam în vânt. Vor reveni vineri. 

Am primit o ilustrată adineaori de la Fanny-Puia. Ş. o scrisoare 
de la Praga, de la soții Kojecky58, traducătorii mei în limba cehăs9. 
Se pare că Pădurea Spânzuraţilor va apare chiar în cursul anului. 
Pentru Jon mi se trimite scrisoarea editorului ceh, spunându-mi că 
va ieşi, în 4 000 exemplare, în cursul anului viitors0. De asemenea 
d-na Braunstein, printr-o scrisoare, mă vesteşte că editorul Fayard 
de la Paris e încântat de Ciuleandra şi că speră s-o publice şi într-o 
revistă înainte de a-i da drumul în volum. Ea vorbeşte despre Revue 
des deux Mondes, dar probabil din greşeală, fiindcă aceasta nu 
publică romane străine traduse.s! 

În sfârşit să mă apuc de Crăișorul, să facem vreo ispravă, căci 
bani pe el am şi luat... 


Marţi, 9 octomvre [1928, Bucureşti] 


Ce grozav de greu merge Crăișorul! De altfel ce să mă mir, căci 
toate-mi merg greu, inspiraţia mea e lentă şi totuşi spontană. Mă 
apuc de scris şi nu prea ştiu ce vreau să scriu. Doar o linie generală 
şi nici aceea nu destul de clară.s? Tot eşafodajul, acea faimoasă 
construcţie pe care mi-o laudă criticii, se face singură, din crâmpeie 
inspirate la întâmplare... Dar la Crăișorul e gravitatea că parcă nu 
prea ştiu ce vreau: roman istoric sau biografie romanţată? Ce va 
ieşi nu ştiu. Ş-apoi n-am nici o femeie, nici un pic de amor. Nu va 
Îi oare prea sever pentru cititor? 

Aseară am stat destui de târziu şi n-am putut scrie decât câteva 
rânduri. În schimb am studiat glandele endocrine pentru Minunea 

minunilors3. Mi-am zis c-o să scriu dimineaţa. Iar azi am ticluit o 
biată pagină — din care nu ştiu ce va rămâne. Şi acuma mă omoară 
durerea de măsea încât iar mă culc fără nimic... Poate mâine! 

După-amiazi vizite. Un redactor de la Lupta a venit pentru 
interviu în chestia problemei cărții.54 Apoi am ieşit, lăsând 
ziaristului italian Mantero notițele bio-bibliografice cerute. La 
S.S.R. găsesc pe Bacoviass, un Negruţiu din Oradea care scrie 
romane şi se bâlbâie cumplit, Morels cu pictorul Anestin?7. Mă duc 
apoi la Pancu, „Cultura Naţională“68, — conversație mai interesantă. 
După chestia antologiilor şi istoriei literaturii: 

— E adevărat că ai dat o carte lui Ciornei69? 

- Nu. 

— Fiindcă ar fi fost într-adevăr îngrozitor să pleci de la „Cartea 
Românească“ şi nici baremi să nu stai de vorbă cu noi. 

Îi spun că a insistat într-adevăr mult Ciornei, oferindu-mi 
lucruri fabuloase. 

— Cât? 300 000? 

— Mai mult. Ce să mai vorbim. Dar eu sânt hotărât să dau o 
carte la d-voastră, numai cu condiția să-mi faceți casă. 

- Îți facem. Eu am şi terenurile şi societatea de construcții, încât 
cădem repede de acord. 

- Dar numai atunci când veți avea organizată o desfacere 
într-adevăr bună, ca să nu-mi ţineţi cartea în pod. 

— Da. Şi sper că în curând vom avea acea organizaţie. Îţi 
mărturisesc că tocmai din pricina aceasta nici n-am insistat 
îndeajuns să ne dai nouă cartea d-tale, căci n-aş fi vrut să-ți cauzăm 
prejudicii printr-o desfacere defectuoasă. Dar acuma am luat toate 
chioşcurile de ziare şi cărți din gările vechiului regat, unde sper că 
în curând vom face treabă bună. Atunci apoi te voi pisa îngrozitor 
şi nu vei scăpa până nu-mi vei da cartea. 

— Dacă-mi faci casa, sânt gata! 

— Dacă e numai atâta, atunci ne-am și înțeles.70 

Mi-a mai arătat ce tipăreşte pentru Crăciun: Galaction”!, 
Minulescu, Streitman”2, Simionescu, Mircea Rădulescu”? etc. 

Înapoi la S.S.R. Aici d-na Braunstein. Îmi arată scrisoare de la 
Lorette, care spune că Ciuleandra e foarte interesantă şi va plăcea 

sigur publicului francez, şi că în prealabil va da-o la Revue des 
deux Mondes. Apoi cu biurou de traduceri etc. 

Râuleţ”4 cu Sorbul, care a sosit azi-noapte cu Sereda”s. Pe urmă 
d-ra Sarmiza Lungeanu'6, drăguță, simpatică, aproape frumoasă. 
Conversaţie lungă: vrea să facă teatru etc. 

Am mâncat la Vlădescu, cu Sorbul şi soţii Isopescu”7. Pe d-na 
am tinut-o la distanţa cuvenită. La 10 am venit acasă. 


Miercuri, 10 octomvre [1928, Bucureşti] 


Îndată după masă a venit domnişoara?, iar pe urmă m-am dus la 
S.S.R. Acolo am lichidat repede pe d-na şi d-ra Noian” cu 
traducerile. Perpessicius îmi cere din nou să intervin pentru cartea 
lui de la „Casa Şcoalelor“80. Sorbul îmi propune să fac Teatrul 
[Societăţii] Autorilor [Dramatici] cu el şi Vlădescu. Zice că toată 
lumea mă cere pe mine în comitetul teatrului. Gregorian?! îmi cere 
un împrumut pe gaj. D-ra Lungeanu vine după hârtii şi mă roagă 
să-i obțin un ajutor de la Interne. 

leşind, mă opresc o clipă pe la „Capşa“. Sânt împresurat. 
Maniu se jură că va vorbi mult despre memoriul în chestia 
cărțiis3. Sergiu Dan a fost arhisatisfăcut de către generalul 
Manolescu34 cu scrisoarea mea. Mă mai roagă să intervin la 
„Cultura“ pentru romanul lor cu Anton Pann.55 Camil Petrescu îmi 
cere votul pentru comitetul teatral — refuz categoric.86 


Sâmbătă, 13 octomvre [1928, Bucureşti] 


Joi am văzut pe Ducas? pentru oferta lui Gregorian, cu 
instalarea unor aparate în folosul S.S.R.38, apoi pe Lapedatu, 
care-mi spune că mi-a mai dat 100 000 lei, fireşte, pentru Societate, 
şi-mi promite sporul subvenţiei, înscrierea Casei Scriitorilor şi a 
unei burse de călătorie în bugetul viitor, plus pentru încurajarea 
editurii literare o sumă de câteva milioanes?. 

Mereu sânt solicitat pentru a primi să fiu în Comitetul teatrului. 
Azi Caton%, ieri Plopeanu’! cu Corneliu*?... 

O convorbire mai lungă cu Hertz, editorul. Îmi spune 
proiectele lui şi caută să mă atragă să iau conducerea unei gazete 
literare. D-na Braunstein iar cu proiecte de traduceri. Camil 
Baltazar pentru revista ce o scoate...94 

Am primit scrisoare de la Fanny. 


Marţi, 16 octomvre [1928, Bucureşti] 


Duminecă după-amiazi a fost adunarea [Societății] Autorilor 
Dramatici pentru alegerea unui membru în comitetul Teatrului 
Naţional. M-am dus târziu după anunţarea începerii şedinţei, 
înadins ca să evit diferitele propuneri ce ştiam că au să mi se facă. 
I-am găsit într-adevăr în păr, cu Sorbul la biurou cu clopoţelul în 
mână. Şi numaidecât m-am pomenit cu diverşi care-mi cereau 
să-mi pun candidatura. Moşoiu”5 m-a luat grav deoparte că e 
interesul demnității autorilor; Caton că trebuie să primesc; d-na 
Petrescu% că să-i fac dreptate; Râuleţ că sânt obligat... etc... 
Tuturor şi cu glas tare le-am declarat că eu nu-mi pun candidatura, 
dacă însă totuşi vreau să mă aleagă, vom vedea ce va fi... 

Îndată după deschiderea şedinţei Mircea Rădulescu a cerut să 
fiu ales prin aclamaţie. Apoi Adrian Maniu, printr-o lungă 
cuvântare, acelaşi lucru. Râuleţ idem. Kirițescu”, care era 
candidat, declară că, în faţa mea, se retrage... Toată lumea de acord, 
dar Caton atrage atenţia că legea cere să fie recomandaţi doi, dintre 
cari ministrul alege unul; nu e îndoială că dorinţa tuturor de-a mă 
avea pe mine reprezentant va fi satisfăcută, mai ales că şi ministrul 
are o stimă personală deosebită pentru mine etc. 

După multă vorbă, fiindcă ţineau mulţi să se facă simplă 
aclamaţie, a trebuit să se facă votare în regulă şi secret, ca să fie 
satisfăcută legea. Votul secret însă n-a mai fost cu atâta 
unanimitate. Eu am votat pe Camil Petrescu, căruia îi făgăduisem. 
Din restul de 16 voturi, am primit 13, deci trei nu m-au votat deloc; 
ba chiar în realitate pare-se mai mulţi, căci au fost unii (sau unul) 
care m-au votat pe mine singur. 

În sfârşit rezultatul poate fi totuşi socotit strălucit. Nu mă pot 
aştepta la unanimităţi secrete. Ar fi prea mult. Ca manifestare îmi 
ajunge propunerea şi întreaga dezbatere. 

Ieri am fost la Braşov, cu maşina, pentru monumentul 
Săulescus8. Ploaie şi ninsoare tot timpul. D-na şi O.Han% pasageri. 
Am vorbit cu prefectul şi mi-a făgăduit tot. Pe drum cu Han diverse 
discuţii. Între altele că Nichifor Crainici00, cât a fost secretar 
general, toate nopţile a dus-o în chefuri şi că la aceste chefuri se 
puneau la cale toate treburile ministerului; că Goga!’ i-a făcut 
numeroase dificultăți etc. D-na Han scrie versuri... 

Azi, la Casa Scriitorilor, mi-a venit d-na Nemţeanul? după 
ajutor. 

Camil Petrescu îmi cere să intervin eu la Lapedatu să-l 
numească pe el în Comitet. I-am spus că nu mă supăr deloc dacă nu 
mă ratifică pe mine, deci să puie intervenţii câte vrea ca să 
reuşească. Eu însă nu pot cere aşa ceva fără a deveni cam ridicol. 


Marţi, 23 octomvre [1928, Bucureşti] 


Pe rând cu zilele, dacă se poate... Deci miercuri a fost 
Muşetescu de la Rampa, pentru o mare convorbire!03. S-a făcut. 
Zicea că apare duminecă şi că mâine va veni să-mi citească ce a 
scris. N-a venit. Nici convorbirea n-a apărut, probabil fiindcă a 
trebuit să vie, plătită, una cu Florica Florescu!04. Ce-are a face!... În 
aceeaşi seară o conferință cu Maniul05 şi Rosetti!05 pentru 
antologiile „Culturii Naţionale“ şi istoria literaturii. 

Sâmbătă seara am expediat pe Chajes cu revista germană, care 
voia să patroneze el pe scriitorii români în străinătate. Pe urmă a 
fost masa lunară a „Pen-Clubului“, cu vorbă multă şi altele. 

Duminecă am mers cu maşina la Florica!07, la via lui 
Orghidan!%. Am dus și pe d-nele Sfetea!0 şi Vlădescul!0. În fond 
plictiseală. M-am bucurat când am ajuns acasă. 

Ieri după-amiazi am avut pe Isopescu cu d-nâ la S.S.R., în vizită 
de adio. Pleacă la Roma zilele acestea. Multă vorbă şi cam 
zadarnică, întocmai ca şi cu d-na Braunstein. 

Azi am avut o mulțime de vizite şi convorbiri la S.S.R. D-na 
Braunstein cu traduceri. Apoi Davidescu. Când mă tot pisa 
astă-iarnă, m-am întrebat ce interese are să mă linguşească. Am 
văzut pe urmă că era ba plasarea cărţii lui la „Casa Şcoalelor“, ba 
un împrumut... Ultima oară îmi cerea iar 10 000 lei. Subţire, prin 
trăgănări, l-am refuzat. Răspunsul apare acuma, în legătură cu 
memoriul ce l-am publicat despre problema cărţii. Încă de vineri 
Camil Baltazar îmi spune că Davidescu mă înjură mereu la „Capşa“ 
şi că zice că aici e o formidabilă afacere a mea cu „Cartea 
Românească“. Tot atunci Perpessicius îmi destăinuieşte că a fost la 
el să-i ceară un articol asupra acestei chestii şi el a refuzat, 
îndemnându-l să scrie el dacă vrea să atace. În sfârşit ieri văzui 
revista lui cu un articolaş, în care insinuiază că memoriul ar fi 
pornit din interesul editorilor, la care eu m-am asociat ca să fiu 
cooptat membru în consiliile de administraţie.!i! Nu e nimica grav 
şi nici chiar neaşteptat de la acest om. Dar azi a venit la mine cu 
aer candid. Atunci l-am executat. S-a scuzat, că acestea erau ideile 
lui, dar n-a vrut să se atingă de mine personal etc.; mai târziu vine 
iar Baltazar pentru manuscrisul la revista lui şi iar îmi bate capul că 
Davidescu mă înjură oribil şi permanent, ca să-mi facă atmosferă, 
că are material etc... 

M-au indispus mult toate acestea. Nu mi-am făcut nici o iluzie 
despre om, dar atâta ingratitudine e totuşi extraordinară. Toată 
lumea mi-a spus să mă feresc de el. Dar să te fereşti chiar să-i faci 
servicii unui om în nenorocire? De teamă ca acest om pe urmă să 
nu te muşte! 


Duminecă, 28 octomvre [1928, Bucureşti] 


Piesa lui Sorbul a reuşit binc.!!2 A fost un succes de public, 
franc, zgomotos, viu, susținut şi chiar crescând până la sfârşit. 
Fireşte incidentele n-au lipsit. Generalul Nicoleanui!? a fost 
indignat că ar fi scabroasă piesa, că trebuia să se joace la Teatrul 
Mic, nu la Naţional — şi chiar a plecat ostentativ după actul doi. De 
asemenea Şeicaru!!4 vocifera în antracte plin de indignare; omul 

care în fiecare zi, la gazetă, înghite o „târfă“, exploatatorul crimei 
lui Găitan — revoltat de imoralitatea unei piese! Presa, cu mici 
excepţii, a fost injurioasă. Până şi pârțul prodănesc!!5, incapabil să 
îndruge o frază vie, s-a arătat ostil... Dar succesul e real, indiferent 
de toate scâncelile. Piesa e nostimă şi foarte teatrală. Atâtea lucruri 
care la citire nu spuneau nimica, pe scenă sânt pline de viaţă şi de 
efect. | 

Toată seara, în antracte, Davidescu m-a asasinat cu explicaţiile: 
că el nu e împotriva mea, că din contra, că mă iubeşte şi mă 
admiră... A doua zi însă aflu și de la Gregorian că mă lasă să mă 
adâncesc mai bine în afacere, ca pe urmă să mă izbească. Iar de la 
Vlădescu mai aflu cât mă înjura când am cununat pe Rodicai!!6, 
zicea că-mi fac de cap, că e excesiv... În sfârşit, ar dori să-mi ia 
locul la prezidenţia Societăţii. Ceea ce, la urma urmelor, i-aş dărui 
bucuros, că prea îmi răpeşte mult timp şi-mi face multe plictiseli. 

Într-o zi d-astea îmi vine dis-de-dimineață un domn cu o 
scrisoare de recomandare de la Muşetescu. M-a aşteptat până m-am 
sculat. E un învăţător S.Constantinescu, colaborator gratuit la 
Rampa, care-mi cere concurs să găsească undeva un loc de muncit, 
zice el. I-am dat un ajutor şi promisiuni când va găsi el ceva. 

Cu editura „Eminescu“ am căzut de acord să scoatem o gazetă 
literară săptămânală!!7. Mi-am fixat 15 000 lei lunar. Încă vreo 
35 000 pentru restul redacţiei. Să-mi găsesc oamenii, titlul gazetei 
etc. Am avut o consfătuire cu Lovinescu în chestia asta. El mă 
îndeamnă stăruitor să accept. Şi să asigur gazeta cel puţin pentru un 
an. Sâmbătă, când am văzut din nou pe oamenii mei de la 
„Eminescu“, aceștia nu numai că au primit cu entuziasm, dar vreau 
să pună un minim de cinci ani. 

În sfârşit azi am avut o întrevedere cu editorii pentru chestia 
memoriului."18 Multă discuţie fără nici un rezultat practic. Îi voi 
mai convoca o dată. 

După-amiazi am fost la şedinţa lui Lovinescu. Lume multă. 
Aparteu cu d-na Frollo!! pentru revistă. Mă invită s-o văd. Joi să 
fie. Soții Sturza!20 mă pisează. În sfârşit alt aparteu cu d-ra 
Miller- Verghy!?! şi apoi cu Cella Delavrancea-Lahovary!2. Ce 
ființă ciudată şi interesantă asta din urmă! 

Marţi, 30 octomvre 1928 [Bucureşti] 


Duminecă, la Lovinescu, Cella Delavrancea mi-a strecurat un 
bileţel invitându-mă să merg s-o văd acasă la ea. Din privirile ei, 
din vorbele ei, din toată atitudinea ei mi-a făcut impresia că dincolo 
de admiraţia pentru opera mea, pe care nu şi-o ascunde deloc, ba 
din contra, ar fi şi altceva. Am observat că, îndată ce a stat mai 
mult de vorbă cu mine şi apoi după ce i-am răspuns la bilet că voi 
merge a doua zi s-o văd, a plecat. 

Ieri, cu o întârziere de vreo oră, m-am dus. Mă aştepta. M-a 
primit cu mare efuziune, adăogând însă de la început că îi pare bine 
c-am întârziat, fiindcă bărbatul ei, ministru la Cairo, ţine mult să 
mă cunoască şi, având afaceri la Tribunal, nu a putut să mă aştepte, 
dar are să vie. Apoi am vorbii despre proiectata revistă franceză la 
care aş fi dorit mult să am şi concursul ei ca traducătoare. Cât îi 
pare de său că pleacă! Îmi recomandă ca traducătoare pe d-nele 
Simona Lahovary!2% şi Micaela Catarpi!24. Ea se rezervă să traducă 
din mine orice voi vrea eu. Are legături excelente la Paris. A vorbit 
Jirectorului editurii „Plon“, care aşteaptă „cu gura căscată“, cum a 
spus pe urmă soţul ei, să-i trimită romanul meu. În sfârşit multe. A 
venit apoi şi d. Filip Lahovary!25. Tip simpatic şi expansiv, încântat 
de cunoştinţă, mare admirator al meu, de altfel ca şi soră-sa şi toată . 
lumea bună, zic ei. Îmi atrage atenţia asupra Elenei Văcărescu, să 
n-o uităm de la revistă, că altfel ne face zile fripte. D-na Martha 
Bibescu!26 e rudă, fiind născută Lahovary — duşmane de moarte cu 
Văcărescu. Îmi dau adresa lor de la Cairo. Au să-mi scrie. Vrea să 
mă ducă în oraş, mersi, am maşina aici. Lungă strângere de mână. 
D-na îmi va scrie rezultatul de la d-na Simona Lahovary. La ieşire 
el: te cunoşteam numai din caricaturi dar nu semănai deloc... 

Azi convorbiri pentru gazetă [cu] Bucuţa, Aderca.17 

D-na Bacovia!2 vine să-mi spuie că soțul ei e grav bolnav, 
cântă, ţipă, scandalizează lumea şi trebuie să-l internez, 
deocamdată la Colentina, în observația d-rului Marinescu!25. 


Vineri, 2 noiemvre 1928 [Bucureşti] 


D-na Cella Delavrancea mă înştiinţează printr-o scrisoare că 
d-na Simona Lahovary mă aşteaptă să-i vorbesc despre revista 

franceză şi să mă prezinte principesei Martha Bibescu. M-am dus 
ieri. O cucoană puţin simpatică şi parcă mândră de demnitatea ei de 
doamnă de onoare a reginei. Altfel plină de bunăvoință, de interes 
şi de concurs. E curios că şi ea, ca şi Cella Delavrancea, vorbind 
despre Martha Bibescu, spune că multe a greşit, dar multe i se pot 
ierta pentru că e foarte talentată. Mă roagă să-i las adresa ca să mă 
înştiințeze despre ziua, la începutul săptămânii viitoare, când mă va 
duce la d-na Bibescu, împreună cu d-na Micaela Catargi, căreia i-a 
vorbit despre revistă şi care e foarte dispusă să lucreze. 

Tot ieri aflu de la Gregorian că Foti!30 cu Romulus Voinescul!3! 
agită să aleagă preşedinte la S.S.R. pe Victor Eftimiu şi că 
Davidescu umblă cu o hârtie după iscălituri pentru convocarea unei 
adunări generale. 

Azi apoi vine Vasile Savel!32 să susțină idei davidesciene în 
chestia cărţii. 


Vineri, 9 noiemvre 1928 [Bucureşti] 


Cu faimoasa revistă franceză n-a mai mişcat nimic. D-na 
Lahovary n-a dat nici un semn de viață. Nici eu. Mă interesează 
mai mult revista mea, Gazeta literară, care ar fi să apară pe la 
sfârşitul lunii în Editura „Eminescu“. 

Dar toate sânt deocamdată în umbră din pricina schimbării de 
guvern şi a venirei lui Maniu la putere.!33 Agitaţie, frământare 
peste tot. Se distribuie demnități, se fac pronosticuri. E curios câte 
slujbe mi se dau mie de către cafenea şi alți politiciani mici cu 
acest prilej. De vreo săptămână sânt asaltat mereu cu întrebări, iar 
răspunsurile mele evazive în mod firesc sânt interpretate drept 
diplomaţie. Toată lumea crede că eu sânt asigurat de mult, că am 
stabilit ce voi lua etc. Şi eu habar n-am de nimic. Nici n-am văzut 
pe nimeni de alte vremuri. Dar, dacă ar fi să-mi dea ceva, n-au 
decât să-mi ofere. Am tot vrut să văd pe Maniu, pentru dedicația 
Crăişorului!34 şi am neglijat, deşi vorbisem cu Lugojanu!35. În 
sfârşit, ce va fi se va vedea zilele astea. Până atunci interesant de 
înregistrat versiunile. Minulescu mai de mult îmi prezice Teatrul 

sau secretariatul general. La Ministerul Artelor toţi mă văd deja nu 
se ştie bine ce, dar ceva mare, sigur. Dr. Nanu mă îndeamnă să mă 
duc pe la Maniu, să mă vază, socotind că trebuie să viu la Teatru. 
„Capşa“ îmi oferă când secretariatul de stat (Onicescu!36 zice că se 
va alege între mine şi Crainic), când secretariat general, când 
Teatrul Naţional. Ieri actorul Sturza!3, în speranţa venirii mele la 
Teatru, intervine pentru o piesă a nevestei sale... Dar să mă 
mărginesc la ziua de azi. Sorbul vine la masă cu ştirea că ministru 
al Artelor va fi Bocu!38, iar eu secretar general. I-a spus unul 
Ghica. Al. George!3%, la Fundaţii, mă salută ca secretar de stat. La 
comisia de filme Romulus Voinescu şi ceilalți mă fac directorul 
Teatrului. Râuleț mă şi roagă pentru piesa lui, iar Voinescu îmi 
anunţă o piesă într-un act. La S.S.R. Perpessicius vine să mă 
felicite. 


Sâmbătă, 10 noiemvre 1928 [Bucureşti] 


Tot chestia politică, să zic aşa. Eu, fireşte, n-am ieşit de 
dimineață, am dormit, fiindcă azi-noapte stătusem până la cinci, cu 
scrisori, fără însă a putea lucra efectiv. Sorbul vine la prânz din 
oraş cam cu aceleaşi ştiri: că voi fi secretar general. După-amiazi 
am apărut la „Capşa“, înainte de-a mă duce la şedinţa comitetului 
la Teatru. Acolo diverse pronosticuri. Apare deodată un deputat 
național-ţărănesc Popescu, de la Lugoj, care mă felicită misterios 
că viu la Culte. Aproape în acelaşi timp mă pofteşt= deoparte Ilie 
Lazăr!40 şi-mi spune că Aurel Vlad!4!, ministrul Cultelor, vrea să 
mă cunoască, deoarece azi-dimineaţă s-a discutat la Maniu ca mie 
să mi se dea secretariatul general la Arte. Ar fi fost unii mai 
mărunți pentru Eftimiu, dar Maniu şi cei mari țin să vin eu. I-am 
răspuns că eu nu pot să mă duc nepofitit în regulă la Vlad şi că, în 
orice caz, dacă ar fi să primesc însărcinarea aceasta, aş cere 
negreşit să fiu absolut stăpân pe departamentul Artelor, unde ştiu 
că aş putea realiza ceva. El îmi spune că Vlad e un om admirabil, 
că nu se pricepe la lucrările departamentului şi de aceea are mereu 


42 


nevoie de concursul meu, că voi putea face orice voi dori etc. şi, în 
sfârşit, că el, care e foarte apropiat de Vlad, a ţinut să mă vestească. 

Cei de la masă (Davidescu, Sorbul, dr. Nanu, Minulescu, Han 
etc.) îndată au început să mă hiritisească şi să-mi ceară diverse 
lucruri ce ar trebui să fac acolo. Davidescu vrea un inspectorat de 
teatru, Han doreşte să mă ocup de Şcoala de Bele-Arte, Minulescu 
îmi spune că voi găsi multe lucrări gata pe care să le pot îndată 
aplica etc. 

La Teatru,membrii comitetului, când aflară că e vorba să viu, 
toţi găsesc că trebuie să primesc. Claudia spune cum tocmai vorbea 
cu Minulescu acasă (vorbă să fie!) că ar trebui să viu eu acolo, să 
fac lucruri mari etc. Corneliu Moldovanu mă reține la sfârşit să-mi 
vorbească despre aceleaşi lucruri. Să primesc negreşit. E îngrijorat 
însă de Teatru. Zice că Şeicaru şi Dem. Theodorescu combat 
grozav pe Eftimiu, care m-ar combate şi el pe mine ca să nu viu la 
Teatru. Ar fi o ruşine să vie Kirițescu sau Marin Sadoveanu. Eu zic 
că aş aduce eventual un profesor. EI: ar fi păcat să piardă scriitorii 
acest loc. În sfârşit să-l țin în curent... El însuşi îmi telefonează pe 
la 9,1/2, întrebându-mă de noutăţi şi vestindu-mă că mâine la 9 
dimţineaţă] e Consiliu de Miniştri pentru numirea secretarilor 
generali. 

Cu toate acestea eu sânt sceptic și neîncrezător. Dacă ar fi 
într-adevăr ceva serios, oare n-ar fi trebuit să mă anunțe oficial 
până acuma, sau cel puţin să-mi facă vreo întrebare dacă vreau? 


Duminecă, 11 noiemvre 1928 [Bucureşti] 


Tot politica. Tot nimic. Tot zvonuri. 

Sorbul aduce din oraş aceeaşi veste despre secretariatul meu, 
complicată doar că s-ar fi pus înainte, fără nume, şi o persoană care 
să fie cunoscătoare în cele popeşti.!142 El bănuieşte că ar fi vorba de 
Crainic. Dar încă nu s-a hotărât nimica. 

După-amiazi merg la Societate, unde sânt adunaţi câțiva la 
prima chemare a Adunării generale. Fireşte că toţi mă felicită, fără 
să ştie nici unul ceva precis. Gregorian de asemenea adăogând că el 

ştie sigur că vin eu, deşi mai este un concurent serios, susținut de 
Dragnea!4. Ar fi adică tot Crainic. Cu acest prilej îmi face câteva 
recomandări. Să ştiu că, de voi veni; vor fi câțiva clănțăi mici care 
să caute să mă înjure. Între alţii, Davidescu, căruia n-ar fi rău să-i 
astup gura cu ce voi crede eu. Voinescu ar avea cine ştie ce dosar 
grav al meu la Siguranţă!44. Evident că Gregorian are în vedere 
diverse combinaţii. Îmi şi spune ceva, ce eu nu pricep. Apoi că 
pentru cei mai mici va veni cu câteva petiţii, cu care se va putea 
astâmpăra tot. Apoi la „Capşa“. Acolo numai tatonări şi zvonuri, 
fireşte toate convergând spre venirea mea. Sion!45 e sigur că vin. 
Dar am impresia că e simplă gentileță. Un gazetăraş obscur şi 
obraznic aduce vestea iarăşi că e sigur că-s eu, că a auzit de la cei 
mari. Han îmi cere să numesc pe Şirato!46 profesor la Bele-Arte. 
Crainic zice că lui nu i-ar conveni la Arte, unde a fost şi unde e 
balamuc zadarnic. El s-ar gândi la un mandat, dar nu ştie ce va fi, 
căci e mai nou.!4 Nici el n-a văzut pe nimeni şi aşteaptă. Mă 
sfătuieşte să mă duc la Maniu. Refuz. 

Mi-a spus că Maniu m-a pus pe lista candidaţilor în județul 
Năsăud, şi totuşi nici până azi nu ştiu de e adevărat şi în orice caz 
n-am aflat dacă într-adevăr a fost măcar vorba. Dar, în sfârşit, poate 
să fie ceva acuma. Partidul nu prea are mare alegere de oameni 
culturali cu nume mai sunătoare şi ar părea probabil ca să facă apel 
la mine. Dar, iarăşi, cum ştiu că interesele politicianisto-electorale 
primează, nu pot avea multă încredere, ca să nu zic deloc.!48 

Maniu mă cunoaşte îndeajuns şi n-are decât să hotărască cum 
vrea. Eu nu sânt solicitator şi n-am nevoie de leafă. El zice că ar 
dori să mă vadă la Teatru, cumede altfel ştiu că şi rândul trecut a 
vrut etc. De la Han însă aflu că el ar primi bucuros Artele, dacă i 
s-ar oferi. Se zice că s-au oferit lui Nae lonescu!'%, care însă a 
refuzat. 

Minulescu vine de la nunta lui Marin Sadoveanu, unde au fost 
Mihalache!50, Vaida!s! etc. Madgearu!52 a cununat. El crede că i se 
va.da cadou de nuntă direcţia Naţionalului. Cu Froda!5 împreună 
stabilesc că cel mai bun lucru ar fi să viu eu secretar şi Sadoveanu 
la Teatru. 

În lipsa mea a telefonat cineva căutându-mă. Corneliu Moldovanu 
se interesează mereu. Agitaţie multă pentru nimic. 

Să adaog îndată şi sfârşitul agitație, adică un fel [de] zvon, care 
pune capăt frământărilor cafenelei: Sorbul îmi aduce ştirea aceasta 
seara târziu, când se întoarce de la Teatru. (Înainte să mai însemnez 
însă că, după-amiazi, ieşind de la „Capşa“, şi Sergiu Dan s-a găsit 
să mă felicite, spunând, la întrebarea lui Sorbul, că din vorbele lui 
Madgearu a înțeles că eu viu la Arte; în acelaşi timp zice că lui 
Eftimiu i-a făcut imens rău articolul din Curentul — o murdărie de 
lături — şi i-a zdruncinat de tot Teatrul.):54 Vasăzică: acelaşi Ilie 
Lazăr a trecut la „Capşa“ şi a spus că eu am căzut din cauza 
împotrivirei Patriarhului!:55, care cere un secretar general ortodox, 
iar eu fiind unit nu pot fi numit; în ce priveşte Teatrul, iarăşi nu se 
poate, pentru că acolo 98% are şanse Eftimiu, pe care-l susţine din 
răsputeri Mihai Popovici!55, amantul nevestei lui; Vlad a rezistat, 
dar în cele din urmă totuşi Popovici l-a convins, ameninţându-l că, 
dacă nu numeşte pe Eftimiu, nu-i dă bani la Minister. Astfel s-ar fi 
terminat zvonurile referitoare la mine, fără să se ştie însă cine vine 
la Arte, căci se pare că şi Crainic e imposibil, din cauza atacurilor 
lui contra câtorva episcopi. 

Bietul Sorbul e adânc mâhnit. El care spera un inspectorat... 
Zice că şi mai indignat e Minulescu, din pricina lui Eftimiu. E, 
toate trec şi rămâne ce aduce timpul şi norocul... 

Curios că, în vreme ce scriu acestea, deşi afacerea aceasta pare 
lichidată, totuşi ceva îmi spune că încă nu. Să vedem cât valorează 
şi presimţirile. 


Luni, 12 noiemvre [1928, Bucureşti] 


Mereu cursa demnităţilor. Cu plecarea lui Sorbul n-am mai avut 
ştiri noi. În Adevărul se anunţă însă că eu voi fi la Arte.157 Dar 
probabil că e ştirea care circula ieri, sau e a lor? Dând și pe Eftimiu 
la Teatru, s-ar părea că zvonul cu mine se menţine. Totuşi pare că 
pe la „Capşa“ a mai slăbit din pricina motivului „unit“!55, care ar fi 
destul de plauzibil să mă împiedece. Corneliu îmi telefonează seara 
aceeaşi veste cu „unirea“. El a aflat-o însă de la Minulescu, care 
aseară a luat-o, împreună cu Sorbul, de la [lie Lazăr. 

Dar în guvern sânt mari disensiuni pe chestia numirilor. Ca să 
nu încurce, deocamdată le-au amânat, dând delegaţie provizorie 
unor directori generali din ministerele respective să facă pe 
secretarii. 


Marţi, 13 noiemvre [1928, Bucureşti] 


Tot mai continuă. Până când? Cine mă întâlneşte, cine-mi 
telefonează, începe cu felicitări. Nu ştiu cât de sincere. Sigur este 
doar că circulă mereu numele meu pentru acel faimos secretariat 
general. Peltz!59 îmi telefonează, dându-mi-o ca sigură, sau cel puţin 
ca inevitabilă. Zice c-o dă şi la gazetă, dar n-am văzut-o. S-o fi 
răzgândit, sau a vrut doar să mă încânte, ca să pun mai mult suflet 
întru a-l face membru la S.S.R. Căci în fond asta a vrut să-mi ceară 
şi mi-a cerut la telefon; restul a fost pretextul. Alt telefonist, 
Bucuţa. Acesta pare mai inițiat şi e mai şiret. Porneşte cu glumă, 
dar în realitate trebuie să fie mai serios. A auzit desigur pe undeva 
şi caută contact. Cum e abil şi băgăreţ, speră probabil ceva de la o 
eventuală venire a mea. Ia deci întâlnire să discutăm împreună 
anume chestii culturale, care s-ar putea realiza cu acest guvern. 
Mai târziu Benvenisti e gata cu felicitările la telefon. Dar el, 
evident, numai ce a prins din zvonuri. Dovada doar că circulă 
mereu. La „Capşa“ Buzdugan! mă îndeamnă să nu primesc. 
Dragnea ştie că vin eu sigur, naţionalii!S! numai de mine vorbesc. 
El se miră chiar că nu mi s-a dat un portofoliu. Spune că şi Crainic 
mă susține din răsputeri, dar nu la naţionali, ci în alte locuri. 
Probabil la ţărănişti sau la regență. Ştiu eu ce să cred? Deunăzi 
auzeam că Dragnea îl susținea pe el la Maniu. Ce-o fi adevărat,. 
Dumnezeu ştie. 

În sfârşit, circulă mereu şi, vorba ceea, rămân speranţele celor 
interesați. Hârsu!62? spune bine: un punct e câştigat că s-a dat 
delegaţie unui director de minister. Restul vine de la sine. 


Miercuri, 14 noiemvre [1928, București] 


„Continuă, continuă... Corneliu Moldovanu se interesează la 
telefon: ce mai e? Nu ştiu nimic. Nici el, deşi se preface că 

bănuieşte multe. El mai rămâne două-trei zile la Naţional; l-a rugat 
Vlad, pe care l-a văzut. şi despre care întrevedere are să-mi 
povestească când ne-om vedea. 

După-amiazi telefon grăbit: Froda să mă felicite. Unul de la 
Jurnalul lui i-a adus ştirea că azi după-amiazi sau mâine dimineaţă 
depun jurământul. E cam decepţionat când îi spun că nu ştiu nimic. 
Crede că mă prefac. În orice caz să-l anunţ când va fi, ca să poată 
da proporţiile cuvenite evenimentului. Îi făgăduiesc, dacă va fi. 

Lupta în sfârşit anunţă ca ceva sigur şi felicită partidul.!6 Este 
în realitate promisiunea de ieri a lui Peltz. Nu ştiu cu cât temei. 
Cred că temeiul zvonurilor publice. 

Benvenisti nu ştie nimic, dar speră şi a auzit. Toată lumea a 
auzit. Până şi samsarul de casă şi chiar Vasile!64. 

Davidescu mereu îmi dă iar târcoale. Speră şi ține să mă 
recucerească. Ce cutră!... 

La „Capşa“, lumea toată ţine să mă felicite. Dar nimeni nu ştie 
nimic. Camil Baltazar e surâzător fiindcă scrie la Lupta. Iorgu 
Metaxa!65 întreabă: Vasăzică încă nu! subliniază el. Dragnea a 
văzut adineaori pe Voicu Niţescu!66 la preşedenţia Consiliului şi 
încă nu se ştie nimic, nu s-a hotărât nimic. Zice însă că s-a ivit un 
nou candidat: popa Cercel, cumnat cu Mihalache, cu merite 
cooperatiste, care ar avea cele mai multe şanse, fiind aprig susținut 
de Mihalache. Ciuceanu!'6: Cum, nu ştiţi noutatea?... Primeşti 
felicitări?... Nu? Atunci mă duc să felicit pe Victor Eftimiu... 

Davidescu îmi şopteşte că ar vrea să fie director de scenă la 
Naţional. Fireşte, îi făgăduiesc cu efuziunea cuvenită lui. 


Joi, 15 noiemwre 1928 [București] 


Mereu. Primul telefon e Corneliu!65, care se interesează grozav, 
dar nu ştie nimic, se arată multe-ştiutor şi, în orice caz, vrea să mă 
aibe de binevoitor pentru vreo eventualitate. Urmează Peltz: ai citit 
Lupta de ieri? Mersi. El: dar acuma acționăm şi altfel. E ca şi sigur. 
Azi-mâine se rezolvă chestia secretarilor. I-a spus un ministru chiar 
adineaori. Moldovanu îmi mai spunea că s-a ivit un nou candidat 
serios la Teatru: Manolescuis9. 

Apoi la „Capşa“. Vinea!70 nemulţumit fiindcă vor să-i dea un 
mandat în loc de direcţia Dreptăţii. Face propagandă contra lui 
Madgearu care ar favoriza numai pe armeni. Minulescu îmi 
şopteşte că a făcut un scandal grozav că se trăgănează cu numirea 
mea. Şi întrebările întruna şi dorințele mai mult sau mai puţin 
bucuroase de felicitări: Caton, Romulus Voinescu, Perpessicius, 
etc. Şi mult dr. Nanu. 

Vasile Savel a descoperit iar taine grave: Mihalache susţine pe 
nepotul său, popa Cercel, căruia însă patriarhul n-ar vrea să-i 
semneze decretul, având şi el un nepot popă, adică unul care ţine 
pe o nepoată de-a lui... Şi astfel se anihilează reciproc. 

De la Caton aflu că Vlad”! nu e aici, că tocmai mâine revine 
din Ardeal. Şi în vremea asta aici e zarvă şi frământare. De s-ar 
sfârşi odată şi astea! 

După-amiazi am cunoscut pe d-na Hermina Pilder-Klein, 
traducătoarea mea în nemţeşte a Pădurii Spânzuraților.!12 
Simpatică; pare şi deşteaptă. 


Vineri, 16 noiemwvre 1928 [Bucureşti] 

Să urmăm cu notele acestea politicianisto-ridicole până se va 
alege într-un fel. Apar de altfel la iveală o mulțime de lucruri 
nostime şi oarecum caracteristice pentru oameni şi moravuri. 

Telefonul nu mi-a mai adus azi pe Corneliu Moldovanu. Se 
vede că omul a simțit că s-ar fi micşorat şansele şi telefonează în 
altă parte. În schimb Crainic. 

— Bine, măi, eu n-am ştiut că tu eşti candidat pentru secretariatul 
general la Arte... 

— Dar nici nu sânt... 

- Eu de abia acuma aflu, fiindcă diferiți amici au umblat, fie 
pentru activitatea mea din trecut acolo, fie pentru că speră ceva pe 
viitor, să mă readucă la Arte. Situaţia mea însă e grea din cauza 
atitudinii mele în presă... 

— Apoi tocmai şi eu spuneam, de altfel, chestiile tale cu 
episcopii...173 

— Da. Mai ales că Pimen!74 e chiar preşedintele Sinodului cu 
care aş avea să lucrez. Aşa că eu am ştiut dinainte că vor fi 
dificultăţi, dar amicii mei... 

— Din partea mea, dragă Crainic, să crezi că nu poţi avea nici un 
fel de stânjenire. Eu n-am cerut nimic, nu voi cere nimic şi nici nu 
aştept nimica. Eu n-am văzut absolut pe nimeni de când a izbucnit 
criza şi de alifel nici înainte... 

— Ba de ce? Tu ai fi foarte bine acolo şi am putea lucra perfect 
împreună. Trebuie să ştii însă că sânt lucrături teribile. Vlad e un 
imbecil, nu pricepe nimica şi om slab. EI, fiindcă patriarhul l-a ales 
pe el... 

— Cum l-a ales? 

— Nu ştii? Maniu, tocmai fiind unit, din gentileţe a prezintat doi 
inşi pentru Culte, pe Vlad și pe Bocu, şi patriarhul l-a ales pe Vlad. 
El acuma, drept recunoştinţă, face tot ce bănuieşte că e agreabil 
patriarhului. A dat delegaţie lui Brădişteanu!'75, care a liberal sadea, 
ca şi Simionescul!76 de la Finanţe şi alţii, şi care e în capul bandei 
Cernăianu!7 & Co., care izbesc biserica unde pot şi ameninţă pe 
patriarh că au documente împotriva lui, deşi în situația actuală de 
regent patriarhul n-ar trebui să se teamă de nimic, că-i poate 
distruge imediat când vrea... În sfârşit acest bandit de Brădişteanu, 
odată delegaţia primită, o socoteşte desigur definitivă şi se va 
crampona de ea, susținut şi de patriarhul... 

— Dragul meu, pe mine nu mă interesează, n-am candidat, n-am 
cerut, nu vreau să cer... 

-- Foarte rău. Ar trebui să vorbeşti cu Maniu. Eu credeam că tu 
vrei Teatrul şi ar trebui să ți se dea. Rău faci că nu te duci la 
Maniu... De altfel să mai vorbim. Vii pe la 12,1/2 la cafenea? 

- Nu. Diseară. 

„— Atunci diseară. Sânt lucruri grozave. Am să-ți mai povestesc. 

Din toate astea e sigur că el a umblat și se zbate mereu să vie la 
Arte, că ar vrea oarecum să mă puie, indirect, şi pe mine să-i dau o 
mână de ajutor. Socotind pe Brădişteanu adversar mai redutabil, 
m-ar pune pe mine să combat la Maniu pe Brădişteanu, ca să curăţ 
locul, fireşte, pentru el. Pe mine se pare că crede că m-a înlăturat, 
probabil chiar el. 

Sânt chemat la Casa Scriitorilor de un domn. E Victor Eftimiu, 
care a venit subt pretextul unor bani ce are de luat de la biuroul de 
percepere. În fond a venit să mă sondeze pe mine. N-avea ce să 

afle, precum într-adevăr nici nu am nimic de ascuns, de vreme ce 
eu tot ce ştiu, ştiu de la alţii. În schimb el, din vorbă în vorbă, îşi 
arată toate amărăciunile. Întâi ştie şi el că Minulescu s-a dus cu 
„dosarul“ lui la ministru şi i-ar fi cerut să ia măsuri.!78 Fireşte că, 
zice el, ministrul nici nu l-a luat în seamă şi n-are nici o 
importanță, dar lipsa asta de colegialitate îl indignează. Lasă că el 
îi spusese dinainte lui Minulescu că, dacă vine el director, nu-l 
Joacă pentru [că], pe vremea averescanilor, cu G/afira!75, i-a făcut 
mizerii. Îi obiectez că de ce nu se duce să se intereseze. Răspunde 
că nu se poate duce, că s-ar simţi înjosit să reamintească el unor 
oameni, care-i sânt vechi prieteni, că trebuie să-i dea ce i se cuvine. 
Înainte de venirea la putere i s-a făgăduit că se va face un 
subsecretariat al Artelor pentru el. Nu s-a putut face. Secretar 
general nu se poate, pentru că se cer titluri.!80 Familia ar fi dorit 
să-l vază avansând. Acum i se dispută şi Teatrul de către nişte 
concurenţi ca Marin Sadoveanu, Kirițescu etc. Îi spun: dar de ce ţii 
atâta să iai slujbă, când n-ai nevoie? Zice că are pasiune pentru 
teatru etc. Fiindcă scriitorii se mănâncă între ei, are să vie la Teatru 
cine ştie ce analfabet sau popă. Eu îi arăt că nu e demn să te oferi, 
că nu ţi se face ţie o onoare, ci tu faci onoare când primeşti o 
slujbă, că conducătorii partidului îşi cunosc oamenii şi vor face 
apel la cine trebuie. Atunci el spune că nici o numire nu se face 
fără aprobarea lui Maniu, că Maniu vrea să aibă oameni de 
încredere peste tot etc. 

Coborând şi neadmiţând că Minulescu ar fi putut face asemenea 
act necolegial, îi spun cum mi s-a raportat de către prieteni că el, 
Eftimiu, mă combate pe mine. Nu răspunde îndată. În orice caz 
pare perplex. Fie că nu se aştepta la asemenea demascare directă, 
fie că înr-adevăr e străin. Cred mai curând că cea dintâi. Aceasta ar 
reieşi din faptul că, după acestea, peste câteva minute, îmi spune că 
Maniu i-ar fi spus şi lui că vrea să facă apel la mine şi că el i-ar fi 
spus lui Maniu, când l-ar fi întrebat ce alege între Teatru şi 
minister, că alege Teatrul şi că cu mine ar putea lucra perfect, fiind 
eu în minister, căci nu se poate lucra când nu e armonie desăvârşită 
între Teatru şi minister etc. 

Nu prea ştiu ce să aleg din toate astea. E probabil că ceva este 
cu numirea mea. Altfel n-ar fi venit aceste ciudate destăinuiri de la 
doi inşi care-mi sânt oricum rivali, azi cel puţin. Eftimiu îmi mai 
spunea că Vlad, probabil, se gândeşte să aducă pe Bârsaniti, pe 
care nu-l înjură nimeni. lar la urmă, cu o amărăciune vădită: 

— Ţie ţi-e uşor, tu n-ai nevoie să vezi pe nimeni şi nici să ceri 
sau să vorbeşti, căci nu te lucrează nimeni, pe când împotriva mea 
lucrează toţi! ' 

Savel îmi spune că M.Popovici a dat Sindicatului Ziariştilor azi 
un milion de lei, iar Mavrodi!8? l-a pupat pe amândoi obrajii. Îmi 
mai spune că, după Adunarea generală de duminecă!&, să poftim 
aici pe membrii guvernului, să ia contact cu noi. Eu aş face-o, dar 
nu pot, pentru că s-ar considera ca un act personal şi interesat al 
meu. Atunci se oferă să obțină această invitaţie ca un deziderat al 
Adunării. Aşa, fireşte, îmi convine. Vom invita pe Maniu, Vaida, 
Popovici, Vlad, Bocu etc.184 

D-na Popa!85, iar bolnavă, m-a rugat să-i obţin un concediu. 


Duminecă, 18 noiemvre-d 928 [Bucureşti] 


Nici ieri, nici azi n-ar fi de adăogat nimic deosebit, adică 
hotărâtor. Ieri, după şedinţa Comitetului de lectură!86, Corneliu!87 
m-a oprit să-mi povestească întrevederea lui cu Vlad. O înfloreşte 
grozav, fireşte, ca să se scoată în evidență pe el, ca cel mai teribil 
director de teatru: că ministrul i-ar fi spus cum a aflat din toate 
părțile că singurul director care ar fi bun ar fi el, cum i-a oferit să 
rămâie etc. Nostimada este însă când adaogă, şi-şi închipuie că eu 
cred, cum l-a mai întrebat pe cine să numească. Şi, după ce s-a 
codit mult să-i spuie, în sfârşit i-a zis că eu aş fi cel mai indicat, ca 
seriozitate, ca suprafață literară etc. lar ministrul ar fi răspuns: 

- Da, dar poate R[ebreanu] să administreze? 

La care întrebare i-ar fi replicat că deja administrez S.S.R. etc. 
Apoi că ar fi vorbit despre Eftimiu şi ministrul ar fi adus chestia cu 
Clujul!83... în sfârşit, în altă ordine de idei, îmi spune şi el că 
Eftimiu m-ar fi combătând. 

Seara, la banchetul lui Dragomirescu!89, actorii mă întâmpină: 
când vii? lar când eu mă codesc, ei spun că mă aşteaptă etc. 
Adamescul% mă întreabă dacă vin secretar general la Arte? Şi alţii 
diverşi, cu aceleaşi întrebări, cu aceleaşi dorinţe... 

Azi am avut Adunare S.S.R. pentru problema cărţii. Discuţii 
multe şi fără rost. A ieşit însă ce am vrut eu. Şi aici aceleaşi 
întrebări, speranţe etc. S-a făcut o moțiune să invit pe miniştri la 
Casa Scriitorilor. Davidescu mă întreabă dacă ştiu ceva, că vor să-i 
pună candidatura sau să-l numească inspector al teatrelor... 

În sfârşit nimica. Chestia asta se trăgănează şi devine anostă. 
Cine ar citi însemnările acestea, cu înregistrarea atâtor fleacuri 
legate de o numire, ar putea crede că mă prăpădesc după ea. Şi 
mărturisesc aici, față de mine însumi, că nu am decât cel mult un 
interes sociologic: să văd şi cu ocazia asta cum se: manifestă 
oamenii în jurul meu... Orice rezultat ar ieşi, pentru mine e acelaşi. 
Dacă n-ar ieşi nimic aş putea simţi cel mult o jicnire în mândria 
mea, pentru că guvernanţii de azi, pentru care eu am simpatii, nu 
mi-ar acorda aprecierea pe care eu cred că o merit. Slujba în sine e 
un fleac. Aş fi mulțumit în sufletul meu dacă aş putea baremi 
refuza o ofertă serioasă. Dar şi asta, în fond, e o ambiţie neroadă. 
Preocuparea însă mi-a stânjenit Crăişorul. Şi asta e mai grav.!9! 


Luni, 19 noiemvre [1928, Bucureşti] 


Un telefon de la Minulescu: vrea să-mi spuie ceva important, 
dar nu poate prin telefon; îl primesc acasă? Cu plăcere. Peste un 
sfert de oră soseşte gâfâind, agitat. 

-— E ceva grav? întreb glumind. 

— Nu, nu, dar vreau să-ţi spun discuţia de azi cu Vlad, fiindcă te 
interesează... 

Şi-mi povesteşte cum l-a chemat ministrul din cauza lui 
Codreanul%, care aseară a plecat la laşi mulțumit că rămâne mai 
departe cu cele trei lefuri în valoare de peste 60 000 lei lunar, după 
ce fusese cu d-na Sturza (nu ştiu care) pe la Maniu etc. Ministrul 
aflase că are trei lefuri şi era indignat. 

— Pentru ce nu mi-ai făcut referat? 

— Cum să vă fac eu dacă nu-mi cereţi. 

— Trebuia să i se ceară demisia. 

— Nu e nevoie de demisie, căci face numai delegaţie și i se poate 
retrage oricând prin numirea altuia. Atunci să numim pe... stai că-l 
am însemnat. Şi scoate o țidulă cu numele unui profesor pe care i-o 
dăduse Costăchescu!” de la Instrucție. 

— Dar la Bucureşti ce facem, pe cine punem? 

— Pe cine doriţi dv.... 

— Dar sânt aşa de mulţi şi eu nu-i cunosc şi nu ştiu pe cine să 
aleg. Spune-mi d-ta, că-i cunoşti mai bine şi ai datoria să mă 
informezi. 

— Eu vă declar, d-le ministru, că am să vă informez după cea 
mai bună a mea cunoştinţă şi, dacă n-am să vă spun adevărul, 
primesc nu numai să mă blamaţi, dar să mă şi pedepsiţi. 

Atunci ministrul scoate o altă ţidulă pe care erau însemnate 
numele candidaţilor în ordinea următoare: Eftimiu, eu, Adrian 
Maniu, Manolescu, Marin Sadoveanu. 

— Ce zici de Eftimiu? 

— Eftimiu e un nume, a mai fost director şi are experienţă 
teatrală, dar ați văzut dosarul de la Cluj — e sigur că acelaşi lucru 
s-ar întâmpla repede de tot şi aici, dând loc la scandaluri şi 
campanii. 

— Adevărat, asemenea om eu nu pot să numesc, eu nu vreau 
scandaluri, vreau ordine şi bună administraţie. Nu, Eftimiu nu se 
poate. Dar Rebreanu? 

— Eu cred, d-le ministru, că ar fi cel mai potrivit să vie acolo. E 
un mare talent, cu o reputaţie strălucită, cu putere de muncă, 
energie. Mi-e prieten, îl cunosc bine şi cred că aţi face cea mai 
frumoasă achiziție. Eu cred să-l chemaţi, d-le ministru, şi veţi face 
cel mai bun act... 

— Sigur că am să-l chem, că doar nu-l pot numi fără să-l întreb. 
Adevărat, Rebreanu îl cunosc şi mi-e drag, e mare scriitor şi-i 
ardelean şi tare-mi place că el nu s-a îmbulzit deloc şi nici măcar 
n-a venit ca ceilalți care îmi pun toată lumea pe cap... Dar Maniu? 

— E bun băiat, dar e moale şi slăbuţ, iar acolo, la Teatru, 
trebuieşte mână de fier. 

— Dar Manolescu? 

— E actor, d-le ministru, a fost la Naţional şi s-ar face scandal la 
Teatru, dacă ar veni peste ei un actor... 

— Aşa-i, nu se poate actor. Dar Sadoveanu? 

— Sadoveanu mi-e prieten, băiat excelent, dar e prea tânăr. Nici 
dv. n-aţi fost ministru la 30 ani, ci doar deputat... 

- Exact. Trebuieşte o vârstă la toate. În orice caz eu vreau să 
aleg aşa încât să pun acolo un om care să fie cel puţin tot atât de 
bun ca şi cel care pleacă. Asta e o chestie de onoare. 

— Atunci numai Rebreanu poate să fie din aceştia, care 
întruneşte din belşug toate condiţiile. 

Pe urmă îl mai întrebă şi despre Crainic, care nu era pe hârtie, 
dar se vede că şi el intervenise prin cineva. Minulescu ar fi spus că 
a fost deja secretar general şi nu pricepe nimic la teatru. 

Minulescu mai spune că alegerea se va face între mine și 
Sadoveanu. I se pare că ministrul ar fi dorit să fi făcut totuşi eu un 
pas de apropiere şi de aceea mă îndeamnă stăruitor să caut negreşit 
să-l văd până diseară, când pleacă nu ştie unde, sau cel puţin să pun 
pe cineva să-i mai vorbească de mine, ca să rămâie în suflet 
definitiv cu mine. 

Îi mulțumesc, dar refuz categoric. Nu pot să mă ofer şi nici 
măcar să par a mă oferi. Liber e să facă ce vrea ministrul, dar eu 
n-am să-l caut. 

- Îmi mai spune că i-ar fi spus cum am refuzat să primesc 
numirea de la Goldişi94, iar ministrul a răspuns că nu vrea să facă 
chestie de politică şi că mă vrea numai pentru calităţile mele 
literare. Apoi că Eftimiu a cerut să i se arate dosarul ce-l priveşte şi 
Că toată ziua e prin minister. 

În sfârşit că Horia Maniu, fratele lui Adrian, umblă din 
răsputeri şi că ar fi spus lui Sadoveanu că Madgearu a indispus pe 
Vlâd cerându-i prea insistent să-l numească pe cumnatu-său. De 
altfel Marin Sadoveanu şi-a întrerupt brusc concediul şi a venit la 
minister. La plecare m-a pupat spunându-mi că el o fi halaleră, dar 
când ţine la cineva, o face din toată inima... 

În Viitorul de azi o notiţă în care se atrage atenţia ministrului 
Artelor că la Teatru trebuie să numească un om cu o reputaţie 
literară cunoscută şi cu experienţă teatrală, subliniind adânc partea 
întâi.!95 S-ar părea că notiţa e pentru mine. 

Bucuţa vine să mi se plângă de murdăriile ce i le face 
Mândrescu!% la revista Graiul românesc şi mă roagă să intervin. 
L-am satisfăcut cu deplin succes la „Cartea Românească“. Venind 
la S.S.R. după rezultat, îmi spune cum a aflat la Fundaţia lui, de la 
oameni străini, că sânt candidat la secretariatul general al Artelor. 


Marţi, 20 noiemvre 1928 [Bucureşti] 


După ce m-a pisat vreun ceas, d-na Nae Rădulescu Linica!9, 
m-am dus la preşidenţia Consiliului de Miniştri, să văd pe Vasile 
Stoica!%. Era pentru invitarea lui Maniu la Casa Scriitorilor, unde 
vreau să-l provoc să facă declaraţii asupra problemei culturale. El 
m-a rugat să-i fac eu punctele principale ale răspunsului ce-l 
doresc, pe care apoi Maniu să le dezvolte. Îmi spune că Maniu nu 
l-a lăsat să candideze, că el este în fond un fel de éminence grise, 
că împreună vom putea realiza multe lucruri frumoase etc. Mă 
întreabă dacă eu nu vreau să candidez: nu, categoric. 

— Atunci de ce nu vrei să vii la Naţional? 

— Cum să viu, când nu m-a chemat nimeni? Doar n-o să cer eu. 
Să mi se ofere întâi cu insistenţă şi de-abia pe urmă aş avea să mă 
întreb dacă n-ar fi mai bine să refuz. Am lipsa de modestie să cred 
că guvernul are nevoie de mine, iar nu eu să-i cer slujbe. 

— Dar evident, nici nu mai încape vorba... Lasă, Liviule, fii 
liniştit, Maniu ştie ce face, el vrea să utilizeze talentele cele mai 
bune peste tot. E un om extraordinar. I-a spăimântat pe toţi, chiar 
pe cei mai apropiaţi. La 8 dim[ineaţa] e aici până la 1,1/2, apoi de 
la 2,1/2 până la 9, mereu... Nici nu mai încape vorba, tu trebuie să 
primeşti Naţionalul! 

Apoi îmi arată note cu nume pentru schimbări în diplomaţie. 
L-a revocat telegrafic pe O. Gr. loan!:%. Nu ştie pe cine să puie în 
loc. Ar fi foarte bun Păltânea2%, dar prea s-a dat cu Stelian 
Popescu20! şi sânt mulți de-aici contra lui. 

Intrăm în sala Consiliului de Miniştri: 

— Aici e locul nostru mâine-poimâine - zice el. 

Vine şi un dțomn] Bianu, tânăr relativ. foarte simpatic. Pentru o 
clipă Lugojanu. Iar se vorbeşte de Teatrul Naţional. Iar că trebuie 
să viu eu. 

Pentru mine nu se pune chestia de slujbă. Eu n-am nevoie de 
slujbă. Eu nu sânt partizan care-mi aţâț simpatiile ca să dobândesc 
o slujbă când venim la putere... Dimpotrivă, pentru mine ar fi un 
sacrificiu, căci în acel răstimp n-aş putea scrie şi aş pierde, în afară 
de bani, chiar pentru consolidarea mea literară. 

Stoica se uită semnificativ şi admirativ la Bianu: 

— Desigur. Foarte just. Nici nu e vorba aici de slujbă, ci de 
muncă... 

- Lăsând însă toate la o parte, trebuie să vă gândiţi să se facă 
numiri cel puţin tot aşa de bune ca cele liberale, dacă nu se poate 
mai bune, Ar fi îngrozitor dacă, de pildă, la Teatru s-ar realiza din 
aşa-zişii candidaţi. 

- Cine sânt? 

~ Adrian Maniu, Kirițescu, Sadoveanu... 

- Eu n-am auzit decât de Manolescu... 

- Ei vezi! Bine, dar asta ar fi oribil! Nici măcar actor de mâna 
întâi! De 75 ani e Teatrul Naţional şi niciodată n-a fost numit [un] 
actor. A trebuit să venim noi la putere... 

- Am auzit şi eu vorbindu-se, dar nu la cei responsabili, ci aşa, 
în prostime, observă Bianu. 

— Nu, nu, trebuie să vii tu, nici nu există altul afară de tine! zice 
Stoica. 

- Pe urmă trebuie să avem grije şi de departamentul Artelor... 

— Acolo toată încurcătura o face Minulescu şi mi se pare că va 
zbura. 

— Dar pe cine-i pui în loc? Nu-i destul să scoţi pe cineva, 
trebuie să [ai] ceva mai bun! 

~ Chiar dacă n-ar fi unul cu numele lui, dar să fie destoinic, 
organizat... Vlad e foarte bun pentru Culte. Dacă nu s-ar amesteca 
patriarhul care susține pe Brădişteanu. De altfel, noi am vrut să-l 

punem pe Bocu, care ar fi fost bun. Dar nu l-a vrut patriarhul. 
fiindcă l-a înjurat pare-se odată... 

În sfârşit ne despărțim, urmând să fac eu câteva puncte de 
program cultural şi să luăm întâlnire vineri dim[ineața]. 

La „Capşa“ — Mircea Rădulescu, Peltz şi apoi Storin2? spun că 
acuma la amiazi trebuie să fi şi ieşit numirea lui Manolescu la 
Teatrul Naţional. Vestea a dus-o aseară Eftimiu la Teatrul Comedia; 
zice că sânt insistenţe de sus, că prinţul Nicolae26% l-a cerut. Eu, pe 
baza celor vorbite, dezmint. 

Acuma înţeleg sensul notei de ieri din Viiroru/204, apoi cele din 
Dimineaţa? şi Rampa?% de azi. Nu sânt pentru mine ci contra lui 
Manolescu. 


Miercuri, 21] noiemvre 1928 [Bucureşti] 


În sfârşit ceva precis, din sursă directă. 

Azi-noapte am lucrat până la 5 şi mă culcasem cu gândul să mă 
scol tocmai la amiazi. La 9 însă Vasile20? mă scoală, că e un domn 
Ştefan Pop, de la preşidenţia Consiliului, care vrea să-mi vorbească. 
După oarecare enervare trebui să văd ce e!? Mai ales că în cele din 
urmă îmi aduse vorba că mă pofteşte d. prim-ministru. Era un şofer 
de la preşidenţia Consiliului, trimis de şeful de cabinet Pop, să mă 
poftească la d. prim-ministru, acuma, până la ora 12. 

Ce-o fi? M-am frământat. Credeam că i-o fi vorbit Stoica, sau 
că vrea să-mi ofere un mandat, sau să-mi vorbească despre Teatru. 

La 11,1/2 intram. Un şef de cabinet mă întâmpină: 

— D-le Rebreanu, pofiiţi, vă aşteaptă d. prim-ministru. 

- D-ta eşti d. Pop? 

— Nu. Sânt Cantacuzino. 

Câţiva gazetari mă înconjoară şi mă hiritisesc. Peste câteva 
minute sânt introdus la Maniu. 

— Bine că te mai văd, d-le Rebreanu... Ia loc! 

Şeful de cabinet îi mai spune ceva, la care el repetă că nu mai 
primeşte pe nimeni azi, căci are de lucru. Faţă-n față pe două 
fotoliuri. 


— De ce n-ai mai venit pe la mine?... Nu te-am văzut aşa de 
mult... 

Îi spun cum am tot vrut să-l văd, căci vreau să-i dedic Crăișorul, 
cum azi îmi vine mai greu, fiind şeful guvernului. Primeşte cu mare 
bucurie, dacă eu îl cred vrednic. Apoi: 

- Am vrut să te văd ca să te consult în chestia teatrelor şi a 
Teatrului Naţional de aici, ca să putem face un lucru cât mai bun, 

„să aflu părerile d-tale şi, dacă ai vrea, să te rog pe d-ta să primeşti a 
lucra cu mine în privinţa asta! 

— D-le prim-ministru, vă mulțumesc pentru toată atenţia şi vă 
asigur că vă stau la dispoziție pentru orice doriţi. 

- Crezi d-ta că e bine ca aceeaşi persoană să fie şi la conducerea 
Teatrului din Bucureşti şi la Direcţia generală a tuturor teatrelor? 

— Dar nici nu e aşa. Teatrul Naţional are directorul său şi atât. 
Conducerea generală a teatrelor se află în minister, având în acelaşi 
timp şi artele şi literele. 

- Nu se poate. Corneliu Moldovanu mi s-a spus că e şi 
directorul Naţionalului şi directorul general al teatrelor. 

— Vi s-a spus greşit. E director general al Teatrului Naţional, 
fiindcă are în subordine diverşi directori de scenă, tehnici, 
administrativi etc. 

- Poate greşeşti d-ta! Doar mi s-a spus categoric de oameni de 
specialitate, actori... 

Am înțeles că Manolescu trebuie să fi fost, care astfel a căutat 
să-l inducă în eroare. I-am explicat cum despărţirea e făcută de 
vreo trei ani. 

- Curios! Şi mie mi se spusese altfel. Cu toate astea ar trebui să 
se afle o conducere centrală a teatrelor, spectacolelor, 
cinematografelor, radio etc., care sânt cel mai puternic mijloc de 
propagandă după presă. 

— Există aceasta în minister, doar că e legată cu artele și literele. 

— Şi nu se poate despărți? 

- Asta nu ştiu. Cred că e greu şi nelegal. i 

— Prin lege n-a fost organizat decât Ministerul de Finanţe. Căci, 
vezi d-ta, eu aş vrea să desfăşurăm o activitate mai vie în direcția 
asta. M-am gândit să-ţi ofer d-tale această direcție generală, ca să 

poţi să o organizezi şi să o faci viabilă. Ministrul meu, Vlad, nu e 
prea acasă în chestiile astea, dar mi-e prieten bun şi vom lucra 
împreună cu toată inima. Ai primi? 

- D-le prim-ministru, v-am spus că orice dorinţă a dv. e ordin 
pentru mine, dar mi-e teamă că n-ar fi legală despărțirea aceasta, şi 
apoi n-aş vrea pentru nimica-n lume să poată părea că e la mijloc o 
dorință de căpătuială... 

— Vai de mine, dar cine ar putea crede de mine că vreau să 
căpătuiesc pe un om ca d-ta, care nu poți decât să-mi faci onoare 
să-mi dai sprijinul d-tale. 

Îmi povesteşte cum, pe când era preşedintele Consiliului 
Dirigent2%, o comisie, cu Iorga în cap, nu îndrăznea să românizeze 
universitatea din Cluj209, de frică să nu se calce legea. El însă a 
spus că vrea universitate românească, ei să spuie dacă pot să o facă 
românească, restul, partea juridică, îl priveşte. Aşa şi acuma, eu 
să-i spun dacă ar fi bine să se facă aceasta, restul îl va face el. 

Văzându-mă şovăind, m-a întrebat direct: 

— D-tale ce ţi-ar plăcea mai mult: asta sau Teatrul, sau altceva? 

— Asta evident că mi-ar plăcea mai mult, fiindcă aş avea un 
câmp mai larg de activitate... 

— Atunci azi sau mâine, la Consiliu, voi chema pe secretarul de 
la Culte, să văd cum se poate realiza... 

Vorbindu-i despre organizarea Ministerului Cultelor, îi 
pomenisem numele Brădişteanu. 

— Ăsta e acum secretar general, prin delegaţie, fireşte... E bun? 

— O, da, e bun, dar, dacă-mi daţi voie, e cam liberal, ba chiar 
liberal de tot... De altfel cei mai mulţi din aceşti înalţi funcționari 
sânt la fel, şi tare mi-e teamă să nu vă saboteze.210 

Zâmbeşte dispreţuitor: 

— Ce contează o pietricică în faţa unui râu? Apele, când vin 
mari, iau şi casele şi le îneacă...211 

După altele îmi zice: 

— Dar Minulescu aflu că face numai „ponturi“ acolo, că în orice 
caz nu e bun de nimica? 

— D-le ministru-preşedinte, eu nu pot fi delator şi... 

— Dar nu, te rog, să nu mă înţelegi greşit. Eu trebuie să fiu 
informat. Şi cine să mă informeze, dacă nu prietenii mei? Eşti 
obligat să mă ţii totdeauna în curent cu chestiile care privesc artele 
şi literatura. 

Îi spun de invitaţia la Casa Scriitorilor, pe care o primeşte 
bucuros. Nu știe dacă înainte, sau după alegeri?2!2. Pentru declaraţia 
ce i-o cer, mă roagă să-i fac punctele principale. Îi spun că mă 
gândesc la lucruri realizabile în timp scurt, nu la teorii. Principiul 
este ca pătrunderea culturală să se facă până în ultimele cătune. În 
afară de preocuparea cu părțile materiale, trebuie să ne gândim la 
cultură, căci numai prin ea vom putea juca un rol în concertul 
lumii.213 

+ Adevărat că minoritățile noastre sânt superioare nouă şi în 
cultură şi în bogăţie2!4, deşi noi avem o ţară bogată şi un popor mai 
inteligent. 

Fraza e nostimă şi constatarea din ea de asemenea. Maniu a 
“pus-o chiar într-o formă mai pregnantă. 

Între timp intră Lugojanu cu o hârtie şi cu cererea unui 
cinematografist american, care vrea să-l turneze în biurou. Maniu 
refuză delicat şi hotărât. 

Revenim asupra temei principale, apoi asupra invitaţiei la Casa 
Scriitorilor. 

— Mi-a părut deosebit de bine că te-am văzut şi doresc să fii în 
contact mai strâns cu mine, ca să-mi fii de ajutor şi povaţă în toate 
chestiile privitoare la artă şi cultură. Îți mulțumesc că ai venit. Nu 
uit niciodată cuvintele d-tale calde şi scumpe ce mi le-ai trimis din 
când în când, în momente grele, mi-au fost totdeauna spre bucurie 
şi mângăiere. Ai fost totdeauna un prieten devotat şi-ţi mulțumesc... 
Îmi ia amândouă mâinile prelung: 

— Vasăzică, d-le R[ebreanu], ce-am vorbit rămâne absolut între 
noi, numai aici şi nu iese de-aici!? 

— D-le prim-ministru, nici nu mai e nevoie să-mi spuneți. 

— Eu voi studia chestia teatrelor, iar d-ta să-mi faci însemnările 
ce mi-ai promis. Şi să vii să mă vezi peste o zi sau două. 

- Da... 

— Cât despre dedicaţia ce vrei să mi-o faci, îți închipui câtă 
plăcere îmi face... 

— N-am decât regretul că nu v-am cerut permisiunea aceasta mai 
dinainte de-a fi prim-ministru. 

Nouă efuziune. les. Şeful de cabinet aştepta pe spini şi dă 
buzna. Fagure?215 moţăia pe un fotoliu. Stătusem vreo trei sferturi de 
oră. În acest răstimp cineva îl chemase la telefon: Servus... Refuză 
o invitație la masă. 

Concluzii: Vrea negreşit să-mi dea o însărcinare, mă vrea un fel 
de consilier literar-artistic al lui. Se pare că pentru Teatru are pe 
cineva şi de aceea vrea să-mi facă mie direcţia generală, sau i se 
pare că ar fi prea puţin pentru mine Teatrul] N(aţional]. 

La „Capşa“. Dr. Nanu: Ce-i? — Bine. 

V. Stoica nu ştia nimic. Iniţiativa a fost de la Maniu. Poate că 
i-a cerut chiar Vlad să hotărască el. Cu Stoica să luăm o întâlnire 
pentru a redacta programul cultural. Corneliu Moldovanu a şi aflat 
că am fost chemat la Maniu, că vrea să-mi facă o direcţie a 
Literelor în Minister, că etc. Îmi cere să primesc Teatrul, cel puţin 
deocamdată etc. 

Minulescu, după-amiazi, de asemenea zice să primesc Teatrul, 
până ce mi se va face subsecretariatul de stat. 

Mavrodi îmi telefonează: e adevărat că m-a numit la Arte? Mă 
sfătuieşte să primesc, mi se cuvine etc. Mâine dim[ineaţa] îl voi 
vedea. 


Joi, 22 noiemvre [1923, București] 


La „Capşa“, Savel îmi spune că aseară m-a căutat Eftimiu să-mi 
spuie că l-a văzut pe Maniu, care i-ar fi spus că ţine foarte mult 
să-mi încredinţeze mie un loc de răspundere, de asemenea lui şi lui 
Manolescu. Cred că la mijloc e o încercare de-a lui Eftimiu de-a se 
aranja cu mine. A auzit cu siguranţă că m-a chemat Maniu şi vrea 
să se puie la adăpost. Dacă ar fi fost el la Maniu, n-ar fi trâmbiţat 
oare acest lucru îndată? 

Dragnea îmi spune că d-na Bocu?!6 umblă pe capete pentru 
Manolescu, că e în stare să dea buzna peste Maniu. Şi patriarhul ar 

fi intervenit, în urma rugămintelor aghiotantului său, care e frate cu 
Manolescu. 


Duminecă, 25 noiemvre [1928, Bucureşti] 


Vineri s-a întors Fanny de la Paris.2:7 În aceeaşi zi, dimineaţa, 
m-am dus la Mavrodi, căruia i-am spus în linii mari cum stă chestia 
mea, de asemenea planurile mele în privinţa departamentului 
Artelor. Mavrodi spune că într-adevăr nu face pentru mine 
T[eatrul] N[aţional], e prea neînsemnat; apoi că ar trebui scoase de 
subt influenţa politică artele. Cel mai bine ar fi, zicea el, să se facă 
un subsecretariat al Artelor, care să se ataşeze la Instrucție, iar 
Cultele să rămâie la Casa Bisericilor, independente, cum au fost 
înainte de război. În sfârşit e de acord să facem continuitate în 
opera de înfăptuit. 

leri, sâmbătă dimineaţa, la 9, mă cheamă iar la primul-ministru. 
Promit să fiu acolo la 11, deşi ei doreau imediat. Găsesc pe 
L sagnea. Peste vreun sfert de oră, primul sânt introdus eu. (Între 
timp şeful de cabinet Cantacuzino mă pisează să accept oferta ce 
mi se face, ca să pot fi folositor atâtor întreprinderi de artă.) 

Audienţa propriu-zis a fost scurtă. Avea pe masă un dosar şi un 
raport al lui Brădişteanu de la Arte în privința scindării direcţiei 
Artelor. 

— Iată, vezi că se poate? Acuma, ca să putem face un lucru cât 
mai bun, d-ta ia dosarul şi treci colea să-l studiezi şi să-mi faci un 
referat pentru eventuala îmbunătăţire a celor propuse. Eu aşa 
lucrez, repede, în chestiile astea. După cum văd cu, d-ta vei fi 
numit consilier tehnic, aşa ca d. Potârcă2!8... Ia loc colea, să-ţi 
aducă hârtie şi pe lucri?! 

M-a introdus într-un mic cabinet particular al lui, mi-a dat 
hârtie şi creion şi m-a lăsat acolo. 

Am stat acolo apoi până aproape la ora unu, studiind chestia şi 
împărțirea. În acest răstimp a venit acolo pentru o clipă şi 
Madgearu. 

În sfârşit a revenit Maniu, spunându-mi să iau acasă lucrările, 
fireşte, fără să le arăt nimănui, şi să-i aduc apoi referatul. Când?... 

Mâine. Mi-a dat apoi drumul pe din dos. Era însă puţin agitat. Se 
vede că avusese multe dispute cu diverşi, între care și cu Madgearu 
pare-mi-se din cauza candidaturii lui Honigman?!9. 

Aseară am întocmit referatul cerut. Important mi se pare ca, 
deşi delegaţia mea ar privi direct numai o parte — evident, cea mai 
importantă — a Artelor, să pot lucra efectiv în tot domeniul şi să nu 
fiu în dependență decât de ministru, având eu toate inițiativele. 
Acestea trebuie să i le spun foarte clar primului-ministru. 

Azi am trecut pe la preşidenţie, dar Maniu nu fusese pe acolo: 
era doar duminecă. Mâine voi trece să isprăvesc. De altfel Maniu 
însuşi spusese că pe marţi-miercuri vrea să fie terminată chestia. 

Pe Puicuţa am s-o aduc acasă de la Paris. Am şi făcut cerere 
pentru înscrierea ei la Universitate aici.220 

La comitetul teatral de sâmbătă, Corneliu Moldovanu îmi cere 
să-l numesc membru în consiliul de administraţie, din partea 
ministerului. 


Luni, 26 noiemvre 1928 [Bucureşti] 


Pe la 10,1/2 dim. alm] fost [la] preşidenţia Consiliului să 
predau lui Maniu referatul meu asupra reorganizării Artelor. Era în 
conciliabul cu Rist?2 şi M.Popovici, iar la 12 avea să meargă la 
Regenţă. Ar fi trebuit să aştept cine ştie cât, ca să mă pot strecura. 
I-am lăsat deci referatul în plic închis. De-acuma rămâne să 
hotărască el, cum îmi spusese: că va pune în Consiliul de Miniştri 
şi printr-un Jurnal va face cele necesare. 


Marţi, 27 noiemvre 1928 [Bucureşti] 


E ziua mea. Adică împlinesc 43 ani. Dis-de-dimineaţă în 
Dimineaţa? şi Curentul?% se citeşte că voi fi numit consilier 
tehnic şi chiar subsecretar de stat pentru organizaţia nouă a culturii 
şi propagandei. De-aici apoi toată ziua, la dejun mai ales (erau dr. 
Nanu, Sorbul, Vlădescu, Letiţia Miron), felicitări şi planuri diverse. 

Pe la amiazi telefon de la Arte, că mă pofteşte ministrul Vlad 
după-amiazi la ora 4. Adaog că înainte fusesem pe la Ministerul 
Artelor, unde discutasem chiar cu Minulescu şi Pâclişanu224 etc. 
diferite intenţii reorganizatoare. 

La ora 4 d.a. am fost la minister. La 4,1/4 a venit ministrul şi 
imediat m-a chemat. După câteva cuvinte de rigoare, m-a poftit să 
şed, s-a aşezat în faţa mea şi mi-a zis: 

— Apoi, d-le R[ebreanu], te-am poftit să te rog să primeşti 
conducerea Teatrului Naţional... 

Am căzut din pod. 

— Domnule ministru, fireşte că propunerea dv. mă măguleşte şi, 
dacă stăruiţi, n-am să pot refuza. Dar d. prim-ministru a avut 
amabilitatea să-mi mai facă propunerea aceasta şi am declinat-o, 
fiindcă în acelaşi timp vorbisem despre o regrupare ce ar fi să se 
facă aici în minister şi unde eu am să am un rol... 

— Da, ştiu, m-am înţeles cu d. Maniu şi am ajuns la concluzia ca 
deocamdată să te rugăm să primeşti Teatrul, ca să punem capăt unei 
situații neplăcute. Firește însă că pentru organizare vom lucra 
împreună şi apoi, când va fi gata, vei trece d-ta aici... 

— Tocmai asta e, d-le ministru. Vă mărturisesc că eu nu caut 
slujbă. Dacă pot fi folositor partidului undeva, desigur că nu mă voi 
codi să lucrez. Ceea ce m-ar interesa însă pe mine ar fi numai aici, 
în minister, unde într-adevăr se poate realiza ceva. Departamentul 
Artelor până azi a fost ca şi inexistent. Ei bine, eu cred că făcându-l 
un organism viu, s-ar putea obţine rezultate frumoase şi care să 
justifice existenţa ministerului. 

— Desigur, asta nu va împiedeca munca d-tale în direcţia 
aceasta. Dimpotrivă. De aceea te rog încă o dată să primeşti. 

— Evident, dacă-mi cereţi, oricât mi-e de dezapreabil, trebuie să 
primesc, căci asta e o probă din partea mea de devotament şi 
abnegaţie. Dar repet, după convorbirile avute cu d. prim-ministru şi 
după înclinațiile mele personale, aş fi preferat să-mi rezerv toate 
energiile pentru munca de organizare în domeniul culturii generale, 
superioare şi populare. Căci protecţia statului faţă de arte numai 
aşa e justificată, dacă contribuie la propăşirea culturii ţării. Se 
cheltuieşte la toate ministerele peste un miliard pentru aşa-zisa 

propagandă culturală. Dacă jumătate din suma asta [ar fi] centralizată 
aici şi întrebuințată raţional, s-ar putea dobândi rezultate mulie, 
considerabil mai bune. Şi când te gândeşti că aceşti bani se aruncă 
pe fleacuri, pe cărţi care nu ies, pentru agenţi electorali... 

Recunoaşte şi apoi mi se plânge de inutilitatea ministerului. 
care nu e decât o risipă a banului. El crede chiar că ministerul ar 
trebui desființat şi ataşat Instrucţiei. De altfel şi aşa sânt prea multe 
ministere, încât şedinţele Consiliului sânt un fel de Parlament, de 
nu se poate lua o hotărâre decât cu pierderi inutile de timp şi 
discuţii zadarnice. Alte țări cu mult mai puţine ministere sânt mult 
mai bine guvernate. Eu n-am să fiu piedecă lui Maniu, când va vrea 
să facă orice reducere de miniştri. Şi la sfârşit: 

— Vasăzică ne-am înţeles... 

— Şi când ar fi să... 

— Apoi eu vineri lucrez cu Regența şi atunci decretul... 

Afară, Minulescu mă pupă şi îmi spune că azi-dimineaţă, după 
plecarea mea, i-a spus cineva de chestia asta, de numirea mea la 
Teatru, căci cealaltă chestie nu se poate face numaidecât şi are 
nevoie de pregătire; eu însă, fiind la Teatru, pot lucra şi pentru 
pregătirea aceleia şi mai sigur, având piciorul fixat în minister. 
Apoi se oferă să propuie ministrului să facă imediat decizia ca să 
iau cât mai repede Teatrul în primire... 

Fanny nu e încântată deloc; ba dimpotrivă: e o diminuare pentru 
mine etc. leşind în oraş, trec iar pe la minister; socotesc că să-i cer 
ministrului ca, odată cu numirea la Teatru, să-mi facă şi decizia de 
consilier tehnic onorific, ca să am rost de lucru la minister. E la 
lucrul bugetului cu directorii generali. Va trebui să vorbesc mâine, 
negreşit, aceasta. La „Capşa“ consult pe dr. Nanu, care zice că să 
primesc, dar să mă puie şi consilier tehnic. La S.S.R. Davidescu şi 
Măciucescu?25 de asemenea. Mavrodi, pe care-l căutasem, îmi 
telefonează acasă; şi el zice că trebuie să primesc, dacă-mi cere 
Maniu. Eu telefonez lui Eftimiu şi-l informez despre*propunere. E 
nenorocit şi desperat. Că el va face scandal, fiindcă a fost tras pe 
sfoară. În cele din urmă îi promit să merg cu el la Maniu, mâine; va 
trebui să contramandez însă, căci ar fi prea mare nedelicateţă față 
de Vlad. 

Vineri, 30 noiemvre [1928, Bucureşti] 


Lucrurile s-au precipitat. Acuma sânt directorul Naţionalului de 
trei zile. 

Miercuri dis-de-dimineaţă Minulescu mă anunţă telefonic că a 
şi făcut decizia şi să trec pe la minister s-o iau şi să mă prezint 
îndată la teatru. A anunţat îndată Rampa, „Naţionalul“ etc. Vestea 
s-a răspândit ca fulgerul.226 

La minister au început felicitările de la poartă. Şi intervenţiile. 
Trebuie să văd însă pe ministru. Îl văd îndată şi-i spun că ţin 
negreşit să am şi numirea de consilier tehnic. Îmi promite îndată cu 
bucurie şi mă roagă să-l ajut în toate, căci e cam străin de lucrurile 
de-aici. Stabilesc cu el că instalarea mea se va face a doua zi, joi, 
la 10 dim[ineaţa]. Decizia o face ministerul singur? Da. 

Pe urmă toată ziua felicitări personale şi prin telefon. Cu 
Corneliu, la Teatru, stabilesc programul instalării, iar seara îmi 
scriu un mic discurs pe care-l învăţ pe dinafară. 

Joi am trecut de am luat pe ministru. Am trecut întâi prin 
cabinetul directorial, unde ne aştepta Corneliu. Apoi pe scenă, unde 
erau adunaţi toţi actorii şi altă lume.227 Corneliu discurs, ministrul 
lamentabil, apoi eu223. Cu efect vizibil. Apoi Nottara229, care-mi 
face temenele. Apoi Ciprian230, care face oarecare spirite, fireşte la 
adresa celui plecat. Şi gata. Înapoi în cabinet, unde decorăm pe 
Dediu33!:. Ministrul pleacă însoțit de Plopeanu. Corneliu îmi face 
predarea cheilor şi vrea să aibă seara o convorbire mai lungă la 
Teatru, pe care o refuz. În acel moment sânt chemat la preşidenţia 
Consiliului. Plec însoţit de Plopeanu. Maniu mă primeşte îndată, 
îmi spune că voi sta la Teatru cât voi vrea eu şi tot eu îmi voi 
desemna succesorul, când voi cere să plec în cealaltă însărcinare. 
Mă roagă să mă ocup de planul cellalt; zice că mi-am pus prea 
multe însărcinări la mine. Îmi recomandă să ţin seama de 
temperamentul irascibil al actorilor. Mă roagă să-i fac memoriul 
programului cultural, iar când se va întoarce din Ardeal să-l 
studiem împreună şi apoi va veni bucuros la S.S.R., dar fără 
banchet, să facă declarații. Îmi spune despre Eftimiu că nu-i poate 
face nimica, până nu va regula dosarul, care nu e infamant. De 
asemenea despre Manolescu. Îi spun că merg cu legea în mână şi 

atât. Mă felicită şi-mi spune că să nu mă consider provizoriu ci să 
fac bună treabă. E bucuros că numirea a făcut foarte bună impresie 
pretutindeni. 

Mă întorc la Teatru. După-amiazi primesc pe directorii de scenă 
şi reped urât pe Gogu Mihăescu23%2. Apoi diverse primiri. 

Azi am văzut pe societari și l-am repezit pe Ciprian, precum icri 
am repezit pe d-na Eftimiu23% care şi-a dat demisia din Teatru, 
fiindcă am scos piesa ei din repetiție. Apoi iar diferite primiri.234 


1929! 


Miercuri, 6 februarie 1929 [Bucureşti] 


După două luni şi ceva de directorat, trebuie să reîncep 
însemnările aici.2 A trecut furtuna stârnită de referatul Kirițescu? şi 
pe urma publicării căruia s-au ridicat valurile de duşmănie împotriva 
mea din toate părţile, în cap cu Universul, apoi cu infamiile 
Îndreptăriis şi toate celelalte. Nu revin asupra celor întâmplate. Se 
vor înţelege din notele viitoare, care aş dori să fie cotidiane. De-aci 
încolo, dacă voi putea însemna, măcar în câteva cuvinte, toate câte 
se întâmplă, ar fi ceva interesant. 

La 10,1/2 m-am dus la Ministerul Artelor să aranjez cu 
ministrul diferitele petiţii ce le aveam. În biuroul [lui] Minulescu 
lume diversă, care mă asaltează. M-am dus îndată la ministru 
socotind să iau o oră pentru după-amiazi să lucrăm împreună. Era 
acolo Adrian Maniu. Ministrul nu m-a lăsat, ci m-a oprit să 
aranjăm toate acuma. Întâi referatul lui Maniu despre pictura 
bisericilor, pe care l-am sprijinit. Apoi am scos hârtiile, expediind 
pe Maniu şi chemând pe directorul contabilităţii, Ştefan Popescu. 
După diferite conversații, citeşte ciorna convenției sau caietul lui 
de sarcini pentru trupele particulare. „Bulandra“6 ar rămâne cu 
două milioane. Pentru ceilalți de unde scoatem fonduri? Ministrul 
zice că nu e sigur cu teatrul „Ventura“, deoarece se opun ţărăniştii 
Mihalache, lunian?, Madgearu. ÎL asigur că se va face, mai ales că 
Popovici a fost desigur ajutat la Paris de Bouncour?. (Mai târziu 
Froda îmi confirmă că Ventura a întâlnit la Paris pe Mihai Popovici 
Şi i-a dat toate asigurările.) Îi spun deci că vom deschide un credit 
din care să acoperim şi nevoile Teatrului] N[aţional] şi subvenţiile 
trupelor particulare. Dau 300 000 lei Rampei, 10 000 lei, 
Giîrleanca!0 10 000 lei Mircea Rădulescu. Pentru Viata literară!! se 
va fixa ulterior. Cer 300 000 lei pentru turneul Filotti!2;, ministrul 

zice că mi-i va da mie direct şi eu să fac cum voi crede. Pleacă 
Ştefan Popescu, vreau să plec şi eu. Ministrul zice că acuma vrea 
să mă piseze el. Între timp fusese Brădişteanu, care-mi spune că 
Kirițescu încearcă altă bombă, vrând să publice la gazetă că noi am 
cunoscut şi aprobat referatul lui, că patriarhul i-a spus lui 
Costăchescu că Teatrul nu e pentru copii şi rău a făcut de a 
provocat scandalul.!3 

Ministrul discută cu mine chestia Operei. Îi spun că trebuie 
înainte de toate să facă ordine acolo, ceea ce nu se va putea până ce 
nu va îndepărta pe Vrăbiescu'4, Istraty!5 şi Baziliu!5. Pe urmă va 
putea numi pe oricine. Îmi spune că aceștia sânt susținuți de 
miniştri ţărănişti, că Mihalache vrea să facă director pe Vrăbiescu 
etc. Regretăm împreună amestecul politicei în artă. Îi recomand 
mult pe Georgescu”, care ar fi bine primit şi de Palat. El îmi 
vorbeşte de Perleai!s şi de Jora!9. Apoi se plânge că i s-a dat acest 
departament, unde nu se pricepe deloc. Nu hotărâm nimica. Să mai 
vedem. 

S-a făcut 12. Mă mai omoară d-ra Vitzu, care n-a dat examen. 
Şi alții. 

La Teatru, lume multă ca de obicei. Nu mi-i mai amintesc pe 
toţi. Froda mulţumeşte pentru Rampa şi-mi spune de dezminţirea 
pe care a redactat-o pentru Îndreptarea.2 Rămâne să mă vestească 
după-amiazi ce a făcut. Maria Filotti face fasoane că vrea să fie 
înregistrată cu banii. 

La S.S.R., comitet. Davidescu va face un interviu semnat ca să 
şteargă impresia acelei faimoase scrisori. Spune că la Îndreptarea 
Karnabati?! a făcui porcăria; şi să nu mai merg descoperit din toate 
părţile. Va trebui însă la vară să-mi scriu amintirile veridice, care 
vor fi poate senzaţionale şi vor înlătura orice atacuri posibile 
viitoare.2 


Sâmbătă, 8 martie [1929, Bucureşti] 


Am avut ieri pe Savel, căruia i-am pus în vedere posibilitatea 
excluderii din Comitet, dacă nu se astâmpără cu Măciucescu.23 
I-am dat timp de gândire până marți. 

Altfel nimic special nou. Doar că azi m-am întâlnit cu Crainic la 
minister. A venit la mine foarte afabil. Se plânge că i-am dat prea 
puţin pentru Gândirea, deşi recunoaşte că eu am insistat să i se dea 
mai mult ca altora etc. Împreună cu Voinea24, alte conversații 
despre teatru. Şi la urmă spune că eu îl consider adversar, că aşa 
i-au spus băieţii, dar că el din contra. I-am spus că eu nu-l consider, 
dar că el se consideră, dar în sfârşit... 

E un semn de potolire al lui? Vom vedea. Mugur?5 mi-a spus de 
ieri că prevede în curând că vom fi prieteni. Să fie la el acolo! 


Joi, 20 martie [1929, Bucureşti] 


Să notez conferințele mele de la Severin şi Craiova. A fost 
balamuc destul înainte de plecare cu Fanny, pe care am vrut s-o iau, 
dar s-a îmbolnăvit şi n-a putut veni. 

Am plecat vineri seara, însoțit de Mugur, Sorbul şi Jean Bart26. 
Sâmbătă dimineaţa] am fost aşteptat la gară de Costescu?7, 
Buracu€ şi alți intelectuali. Am fost găzduiţi la Palatul Cultural. 
Am vizitat săpăturile cetăţii Drubetum şi muzeul liceului; 
interesante. Plus biblioteca Bibicescu29. Masa la Palatul Cultural, 
unde Costin30 de la Caransebeş mi-a ţinut un discurs, iar Costescu 
mi-a povestit peripeţiile clădirei Palatului. După-amiazi o 
conferință a lui Mugur, puţin cercetată. La ora 7, conferinţa mea, la 
care a luat parte şi Cicio-Pop3! cu familia. Am avut mare succes; o 
sală arhiplină. La 9 seara banchet, cu multe cucoane şi domni 
severineni; prefectul, primarul, deputaţii etc. Vreo opt discursuri, 
cu nişte slăviri grozave. Nici n-am putut răspunde, căci la 11 
noaptea am plecat la Craiova. 

Aici dimineaţa a venit Laugier:2 cu alți câțiva, mi-au arătat 
locul teatrului pe care-l vor „Prietenii Ştiinţei“33. Conferinţa la 
Teatrul Naţional care gemea de lume. Acelaşi mare succes şi ovaţii. 
De-aci la masă la Laugier, unde mai erau Şt. Tătărescu24, 
Fortunescu35 etc. Pe urmă am văzut atelierele lui Tătărescu, pe 
urmă întrevedere cu Făgeţel?6, pe urmă o vizită la d-na Farago?7, 
după ce înainte am spus câteva cuvinte actorilor la T[eatrul] 

Nţaţional], apoi la Făgeţel acasă, de unde am mers la spectacolul 
Noaptea regilor38, prost. La sfârşit un banchet la „Minerva“, oferit 
de directorul Teatrului’. 

La 2 noaptea am plecat spre Bucureşti şi am sosit la 7 dim[ineaţa]. 

Marţi, la comitetul S.S.R., am lichidat chestia Savel-Măciucescu; 
Savel a retractat tot, cu omagii pentru mine. 

Încolo nimic deosebit. Am mai ţinut o conferință la radio: Cum 
se scrie un roman? 

Sânt în curs tratativele pentru filmul Ciuleandra cu Martin 
Berger“ la Lugojanu. Filotti“! se iasă greu. 

Altminteri obișnuita hărțuială la minister. Campaniile au amuţit. 
Parcă s-a isprăvit tot. Pentru cât timp? 

Editura „Cugetarea“42 îmi cere insistent un volum. Arghezi îmi 
cere traduceri43 şi bani şi consfătuiri. Teatrul de păpuşi. Afaceri. 
Vinea înaintarea neveste-si44. Dragnea ar vrea să aibă cu Buteanu45 
furnitura portretelor miniştrilor şi mă roagă să-l susţin la Vaida, 
dând beneficii S.S.R. şi Sindicatului presei din Ardeal. 

Seara Papagalii+5 pentru Ketty Ştefănescu”. A venit şi Sever 
Bocu, care-mi spune că Costăchescu ține morţiş să fie sacrificat 
Brădişteanu, că nu merge nici la Cameră, nici la Consiliul de 
Miniștri etc. Plopeanu îmi spune că Mavrodi mă roagă să nu dau 
voie lui Filotti să joace în 7recutul/48. Apoi îmi povesteşte despre 
boala lui Mavrodi. 


Marţi, 30 iulie 1929, Bucureşti. 


De la Orlat, unde am stat toată luna iulie, ca să-mi termin 
Crăișorul, în vreme ce Fanny şi Puia sânt la Lido-Venezia, am sosit 
astă-seară la Bucureşti, cu maşina, ca mâine şi poimâine şi zilele 
viitoare să pun la cale începutul noii stagiuni la Teatrul Naţional49. 
Am adus până la Turnu Roşu pe Tiţa50 şi Stănuţas!:, m-am oprit la 
Călimăneşti să iau pe Plopeanu. Am cunoscut pe o d-ră Ioanid, 
prietenă cu el, căreia i-am acordat prea mult respect, fiindcă pe 
urmă am aflat că e un fel de actriță... Am luat masa. Milcus? cu 
piesa lui mă roagă să-l ajut să şi-o joace la Ventura. Un schimb de 
salutări cordiale cu Cantacuzino, fostul ministru de la Roma, şi 

ginerele său, pe care-l cunosc şi nu ştiu cum îl cheamă, dar mi se 
pare profesor universitar. Bătrânul a citit Ciuleandra într-o singură 
noapte şi acum citeşte Jon. Mersi! 

Aseară consilierul agricol de la Sibiu îmi oferă să mă 
împroprietărească în judeţul său. Să vedem la întoarcere. 

Între Călimăneşti şi R.Vâlcea un accident: un autobuz mi-a 
frolat mașina, zdrobindu-mi aripa stângă dinapoi şi rupând capacul 
osiei. La Râmnic am luat capac nou. În general am venit bine, 
numai drumul rău. 

Plopeanu m-a întreținut. Mi-a povestit despre Littmans?, diverse 
afaceri de-ale lui şi legăturile lui cu Mavrodi. Între altele, că 
Mavrodi i-a scos acuma 37 000 000 de la Mihai Popovici, creanţe 
vechi, care l-au salvat de faliment. Pe Mavrodi numai Littman l-a 
pus în picioare băneşte şi Mavrodi toate afacerile băneşti numai cu 
el le face. Enescu54 s-a amorezat de Gaby DanielopolS5 şi chiar ar 
vrea s-o ia de nevastă. Şi alte diverse fleacuri. 

Cum am intrat în casă telefonul: Barasch, să intervin la Arte 
pentru o profesoară. Ceva mai târziu d-na Lucreția Petrescu, să-mi 
vorbească înainte de plecare despre piesa ei; i-am dat [întâlnire] 
poimâine 5 d.a. Vroia mai curând; am refuzat. 

Am făcut:o baie bună cu spălare pe cap. 

Cu reorganizarea ministerelor, s-a început iar un balamuc 
întreg. Teatrele trec la Ocrotirile Sociale. De aici diverse zvonuri: 
că Maniu nu vrea să mă lase cu Costăchescu, că mi se va da mie 
conducerea Educaţiei Naţionale, păstrând şi Teatrul că voi avea şi 
eu un subsecretariat de stat. Vom vedea. Deocamdată a murit mama 
lui Maniu şi a plecat la Bădăcinss. Trebuie să-i scriu două rânduri, 
sau să-i telegrafiez. 


Miercuri, 31 iulie 1929 [Bucureşti] 


La 9,1/2 plec la Teatru. Afaceri serviciu cu directorii de scenă. 
Gusty n-a venit. Cu Soarese: Letopisețis? şi Măsură pentru măsură’, 
Cu Enescu: promisiuni. Cu BumbeştiS”: George DandinS. Victor 
Eftimiu cere Înşir-te mărgărite. Un gazetar din Cernăuţi: pentru 
actorul Cerneasi. La 12,1/2 Berkovicis? pentru Teatrul Mic; 

ultimele retuşări ale contractuluis. La 1 Mavrodi cu Ventura; Coca 
Danielescus4 şi desperarea pentru Teatrul Mic. La 2 masa la 
„Modern“ cu Nădejdess şi Sergiu Dan. Apoi cafeaua la „Capşa“ cu 
Iancovescu, etc. La 3,1/2 Teatru: un autor de piese de copii, Jeana 
Popovici$?, Arghezi. Aura Buzescus nu vrea să plece de la Teatru 
şi-mi cere concurs. La 6,1/2 altă întrevedere cu Berkovici. Masa 
seara la „Chateau Briand“ cu familia Penescu”. 


Joi, 1 august 1929 [Bucureşti] 


Am dormit oribil; de-abia după patru am putut adormi. Şi m-am 
sculat de-abia după nouă, încât n-am mai trecut pe la Arte, cum 
proiectasem. 

La 10 sosesc la Teatru. Vereşti”0a să-mi facă apel nominal şi 
listă de cei ce lipsesc. La 10,1/2 pe scenă toată lumea. Am ţinut o 
scurtă cuvântare, anunțând închirierea Teatrului Mic şi o revenire, 
cel puţin parţială, asupra suprimărilor din iunie, plus câteva cuvinte 
şi pentru Teatrul „Ventura“. Mi-a răspuns Nottara cu toată simpatia. 

Câteva audienţe anodine. Angajez pe Cernea de la Cernăuţi. 
Consiliul de administraţie pentru ratificarea afacerii Teatrului Mic. 
Primarul îmi angajează o zi pentru funcționari şi muncitori. Trebuie 
să merg cu Ventura la Arte, să-mi facă ordonanțele, ca să-i dau şi ei 
restul de bani. De la Arte înapoi să fac intervenţiile. Ea aşteaptă 
jos, cu Sorbul, în maşină. E desperată de chestia Teatrului Mic. În 
cabinet mai sânt câteva mărunțişuri. Cu Plopeanu şi Sorbul la 
tribunal pentru semnarea convenției cu Berkovici. 

Masa la „Modern“ cu Sorbul. Ventura mai încolo. Salutări 
cordiale la plecarea ei. La „Fotoglob“ cumpăr aparat fotografic. Apoi 
iar la Teatru, unde vine d-na Buzescu. Nu vrea să plece din T[eatrul] 
N[aţional]. Dar nici din cabinetul meu, deşi o duc până la ușă de 
câteva ori. Se lipeşte de uşă şi stă mereu. Mi s-a spus că e o 
adoratoare a mea şi acum o pot observa. Noroc că mi-o scoate Soare. 

La 5, Brănişteanu”! pentru programul de la T[eatrul] Mic. Îmi 
face ofertă. Şi personală. Peste el Romanescu'2, senatorul, pentru 
d-ra Bonciu, pe care-l refuz. A, dimineaţa a mai fost Dida 

Solomon”? pentru angajament. M-am eschivat. Apoi vine Mohor'4, 
pentru diverse piese de reţinut. Apoi Rădulescu-Motru'5, pentru 
d-ra Buricescu, pe care am comandat-o pentru mâine dimineaţă. 
Apoi Critico”6, pe care-l reangajez. Apoi Dralex77, care vrea parale 
şi refuz. Apoi Şoldan's de la Universul pentru o convorbire. Apoi, 
în sfârşit, Sorbul cu Constantinescu”? şi cu Sorbul şi Paul mergem 
la „Chateau Briand“, unde cinăm.80 Mâine seară masă acolo pentru 
sărbătorirea Teatrului Studio. 
Şi acuma iar nu pot dormi. S-a făcut 3,1/2. 


Vineri, 2 august 1929 [Bucureşti] 


M-am sculat mort de osteneală, fiindcă de-abia pe la 5 
adormisem. Am mers apoi direct la minister pentru chestia Venturei 
şi a mea, să-i iau şi să iscălesc ordonanţele. Nu s-a putut, nefiind 
controlorul. Mi le-a adus pe urmă Ventura şi i-am dat ordonanța de 
2 milioane. La Teatru diverse lucruri curente. 

Brănişteanu pentru program. Fixăm. Cu Gusty şi Popa’! 
distribuţia Muşcata din fereastră. Apoi masa la „Chateau Briand“ 
pentru sărbătorirea chestiei cu Teatrul Mic. Acolo mi se aduce d-ra 
Godeanut2, o mică actriță frumoasă, pentru angajare, recomandată 
de către Cherciu83. 


Sâmbătă, 3 august 1929 [Bucureşti] 


Am dormit mai bine şi, sculându-mă la 8,1/2, am plecat la 9,1/4 
la Teatrul Mic să-l văd cu Plopeanu, inspectorul etc. Apoi la Naţional 
diverse primiri, între care acea d-ră Godeanu, colonel Călătorescu 
etc. Pentru chestia Operei la T[eatrul] N[aţional] am trecut la 
Minister şi m-am înţeles cu Brădişteanu. Apoi înapoi la Teatru am 
primit pe d-na Cruceanu şi pe urmă am fost la masă la Ressu85 cu 
Sorbul. Imediat înapoi la Teatru: Albus pentru programe. 


Duminecă, 4 august [1929, Bucureşti] 


La 8 mă scoală telefonul: primul-ministru vrea să-mi vorbească. 
Am sărit. Mă cheamă să-l văd, dacă se poate imediat. Mă îmbrac 

etc. Durează vreo trei sferturi de oră. Alt telefon, iar primul-ministru. 
Spun că sosesc în zece minute. Mă aştepta Vlahides? pe scară: vino, 
că te caut pretutindeni. 

Mă întreabă dacă am fost plecat undeva; îi spun că am fost la 
Orlat, să isprăvesc Crăișorul, pe care îi spusesem mai demult că i-l 
închin lui. E romanul lui Horia. Dacă am studiat epoca; da, cele de 
pe-aici; mai rămâne să văd colecţia de stampe a lui Vaida. Dar la 
Viena am cercetat? Nu... Vaida mi-a spus c-ar fi fost francmason. 
Crede şi el, căci prea s-a ocupat de ei toată Europa etc. Îi fac nişte 
complimente drepte despre opera organizatoare. Mulţumeşte călduros. 

Îmi vorbeşte apoi despre reorganizarea ministerelor şi despre 
trecerea teatrelor etc. la Ministerul Ocrotirilor Sociale. 

— Ministerul, întâi, s-a numit Ocrotiri Sociale, pentru că 
socotesc partea aceasta de primordială importanţă pentru viitorul 
României. Pe urmă i s-a adaogat Munca, fiindcă există în toate 
țările, şi apoi Sănătatea. 

Îmi explică organizarea: Direcţia Educaţiei Populare, cu 
secțiunile propagandă culturală, spectacolele şi educaţia fizică. 
Trebuiesc patru oameni aici, organizatori, entuziaşti, specialişti. Să 
aleg eu ce vreau, fie direcţia, fie vreo secţie. Răspund: voi cugeta. 

Atunci, fireşte, va trebui să abandonez Teatrul, care totuşi îmi 
va rămâne subordonat de-aproape. Pe cine punem? Poate Eftimiu, 
care-i bate mereu capul, mai ales prin Mihai Popovici, şi care a 
lichidat o chestie ce o avusese. Eu ce-aş zice? Era şi Lugojanu de 
față. De, n-ar fi rău ca pricepător, dar e administrator fantezist. Îl 
vei controla. Nu se poate, căci Teatrul se administrează special. 


Joi, 15 august [1929] 

Am fost după-amiazi la Alba Iulia, să văd locurile unde a fost 

executat Horia şi să consult nişte cărţi în legătură cu el. Am scris 
de acolo [lui]Fanny. 

Sâmbătă, 24 august 1929 [Bucureşti] 


Teatrul, cu aceleaşi vizite şi răspunsuri. Mereu pentru 
angajamente, roluri, piese etc. Plictisitor în cele din urmă. 


75 


Sâmbătă, 31 august 1929 [Bucureşti] 


Am văzut pe Maniu miercuri. Îmi dăduse oră la 10,1/2. Era 
într-un consiliu. Au venit apoi diverşi: Blank, Vaida, D.R.385, 
Halippa59, Madgearu, Gafencu. Diverse conversații. Pe la 11,1/2 
m-a chemat Maniu. l-am citit ce am făcut pentru programul şi 
organizarea Direcţiei Educaţiei Populare. E de acord cu toate. Îi 
subliniez că nu vreau să fiu funcţionar, că numai din respect şi 
dragoste pentru el primesc asemenea sarcină şi pentru că, oricât aş 
fi de modest, nu văd pe altcineva care să-i poate face faţă. Îmi 
mulţumeşte. Nici el nu vede pe altcineva şi de aceea a făcut apel la 
mine. Crede că pot fi pe viaţă şi să lucrez cu oricine ar urma, deşi 
aceasta va fi târziu. Îi explic chestiile Teatrului şi-i arăt ce-am 
iniţiat. Spune că cel pe care îl voi numi va trebui să urmeze 
indicaţiile mele. 


Duminecă, l] septemvre [1929, Bucureşti] 


Am fost de dimineaţă la Teatru pentru o întâlnire cu dr. Voinea, 
în privinţa reorganizării ministerelor. Din convorbirile cu dânsul 
îmi apare curioasă slujba faimoasă ce mi-o oferă Maniu. O direcţie 
într-un minister, ca oricare alta, aş deveni un fel [de] funcţionar de 
carieră, subordonat diverşilor miniştri şi cu o leafă ridicolă, în 
schimbul căreia mi-aş pierde tot timpul. E prea puţin şi cred 
nedemn de mine.5: De altfel Voinea crede la fel, cu deosebirea că, 
zice, mi s-ar putea face titlul de consilier tehnic, care ar dura numai 
pe timpul guvernării şi mi-ar da posibilitatea să comand şi să 
dirijez direcţia peste toţi directorii. Să vedem când va veni 
Moldovanu? şi voi avea convorbirea definitivă cu dânsul. 


Marţi, 1 octomvre 1929 [Bucureşti] 


Ieri am avut o nouă conferință la mine la Teatru, cu Iuliu 
Moldovanu, Mugur şi Voinea pentru organizarea Direcţiei Educaţiei 

Poporului. În afară de discuţia obişnuită, a venit vorba despre rolul 
meu de conducător. 


Bascov, 15 octomvre [1929], marți 


Am sosit aci şi m-am apucat de lucru.” Am sfârşit corecturile la 
Adam şi Eva ed. III’ şi la Crăișorul. Acuma să isprăvesc ultimele 
două capitole, cu prologul şi epilogul Crăişorului. 

Astă-seară însă m-am pomenit brusc cu lonel%. Îmi aduce o 
veste telefonică de la Plopeanu: că până în 24 ore Maniu îşi va 
prezinta demisia din pricina reginei Maria şi că n-ar fi rău să mă 
întorc grabnic la Bucureşti, să fiu de faţă la desfăşurarea 
evenimentelor.” Ionel e agitat şi deprimat. O cădere de la putere, 
atât de bruscă, evident că ar fi deconcertantă. Parcă nici nu-mi vine 
a crede. Ar fi numai din cauza neînțelegerilor dintre naţionali şi 
ţărănişti, plus intrigile Stere. Sper însă că Maniu va evita 
dificultăţile. În orice caz, eu nu plec până nu-mi termin cartea, ca 
să am cel puţin acest capital în buzunar. De altfel Mihai Popovici a 
demisionat din guvem.5* 

Azi a fost aici la masă Stelian Constantinescu de la T[urnu] 
Roşu, iar seara consilierul agricol Iancu de la Sibiu cu fiul său, 
poet. Am scris şi după-amiazi puţin. Sânt pe isprăvite cu Crăişorul. 
Măcar de-ar ieşi ceva bun aievea. 


Bucureşti, marţi 22 octomvre 1929. 


Am isprăvit la Bascov. Am stat o săptămână încheiată. Am scris 
ultimul capitol [din] Crăișorul şi corecturile toate.! Am renunțat la 
introducerea şi epilogul proiectate la Crăișorul. Cred că e mai bine 
să rămâie forma de roman, decât să-i mai vie explicaţii subiective. 


Miercuri, 23 octomyre 1929 [Bucureşti] 


Azi ne-am mutat în casa nouă din str. Take Ionescu 12 (Parcul 
Inginerilor). Casa drăguță şi scumpăi0i. Prima noapte o dormim 
aici. Mai sânt încă dincolo diverse lucruri. 

[30 nov. 1929, Bucureşti ]102 


Atâta doar că a început să răsufle şi în gazetă, fireşte Curentul 
lui Șeicaru. Într-un articol de dumineca trecută Ion Dimitrescu!03 
mă atacă direct, strecorând aluzii destul de transparente!04. De-aici 
apoi a pornit o răfuială aspră. Soare a intervenit cu un răspuns în 
gen şeicăresc. Mi l-a citit. Liber să facă ce vrea. Rampa n-a vrut 
să-l publice. Froda îmi spuse că nu l-a publicat pentru că cei de la 
Curentul, drept replică, ar fi lovit în mine. S-a publicat în 
Ordinea!9%. Şi replica a venit într-adevăr adresată mie, murdar: 
Soare a răspuns din nou mai violent. Şeicaru i-a trimis martori. Azi 
totuşi a fost un articolaş Momâia de la T.N., în care mi se promite 
romanul vieţii şi se vorbeşte de nu ştiu ce chestie „Michiduţă'“.1096 

Deocamdată nu vreau să ies în arenă. De va continua, voi da în 
Dimineata un singur răspuns, arătând că viaţa mea romanţată se 
poate face acuma spre a servi posterităţii, care cu siguranţă o va 
cerceta şi lumina în toate direcţiile. 

În definitiv, n-ar fi rău să se spargă odată buba. O droaie de 
lingăi şi scribi au încercat totdeauna să mă ţină subt ameninţare 
pentru trecutul meu. Se va astupa gura tuturor, sfârşindu-se cu toate 
legendele şi murdăriile. 

Să vedem urmarea. 


Miercuri, 26 decemvre 1929 [Bucureşti] 


Intervalul de o lună a fost deosebit de bogat în felurite mici 
scandaluri, toate în legătură cu Teatrul. 

În Curentul a mai continuat câteva zile chestia cu „Michiduţă“: 
o intervenție a mea pentru S.S.R., din care vrea să mă scoată 
gheşeftar etc.107 O prostie, dar scrisă de Romulus Dianui%, cel pe 
care l-am corcolit şi ajutat atâta. Ţi-e şi scârbă! 

Concomitent, au început atacuri în alte părți. Haneşio, pus de 
Şeicaru, se agaţă de Direcţia Culturală în Cameră şi vorbeşte de un 
fond de publicitate al T[eatrului] N[aţional]!:0. De-aici notițe 
în Universul şi Dimineaţa. Apoi o interpelare a unuia Ilie 

Rădulescu!!!, cu mai multe întrebări, la care se asociază şi Ionel 
Ţărânul!2. I-am dat ministrului chiar a doua zi răspunsuri la toate, 
dar în Cameră nu s-a ajuns încă la nici o dezbatere. La buget, 
Şeicaru iar s-a agăţat de subvenţia Teatrului şi de Direcţia 
Culturii!!3... Încât dr.Vlad, deputat, îmi spuse alaltăieri la 
preşidenţia Consiliului: „cel mai atacat director“, fiindcă Șeicaru ar 
fi ţipat pe culoarele Camerii că toată chestia Culturii e făcută 
numai ca să mi se ofere mie o situaţie excepțională.!!4 

Între timp. vinerea trecută, alt scandal cu premiera Amorul 
veghează!!5 şi Leny Caleri!6. Am pus-o pe asta să joace. Între 
autori s-au provocat nemulțumiri: cum să fie luată cu reprezentaţia 
una străină, când avem atâtea actriţe? Cu câteva zile înainte, 
Călătorescu!!7 mă anunţă că studenţii vor face scandal contra Leny 
Caler. În ajunul premierei însă tot el mă asigură că nu va fi nimica. 
Seara, după conferinţa lui Furtună!!8, când intră Leny, unul se 
scoală în parter: „Afară jidanca de la Naţional“. O mică învălmăşeală. 
Cinci inşi sânt scoşi afară. S-au aruncat fiole cu gaze puturoase. 
Alţi câţiva pătrund înlăuntru. Şi aceştia sânt eliminaţi. Eu m-am 
retras cu Fanny, Puia şi Celesta [Ressu] în salonaş. N-am fost prea 
viteaz, poate dimpotrivă, fiindcă ele îmi cereau insistent să nu ies, 
crezând că voi fi eu atacat sau că scandalul are proporţii mari. Am 
mai stat în sală o jumătate de act. 

Ziarele s-au sesizat. Scandalul se întinde. Circulă zvonul că 
autorii morali şi instigatorii ar fi!!* Victor Eftimiu, Corneliu 
Moldovanu etc. Directorul Siguranţei îmi spune că şi Eftimiu. 
Încurcătură mare. Voi face o anchetă. Am primiti? să se 
dezvinovăţească de faţă cu Plopeanu. Cere anchetă severă. Se va 
face. Froda se agită. Leny asemenea. Kirițescu ar profita să iasă el 
director. Întrevedere cu D.R. Ioaniţescu, Nicoleanul2! şi Călătorescu. 
Suspend reprezentațiile duminecă şi luni. Celelalte le garantează 
ministrul şi poliţia. Azi primesc o scrisoare, în care mă ameninţă cu 
devastarea casei şi împuşcarea. Am trimis-o Siguranţei.!2 În 
familie agitaţie. 

Alaltăieri am fost la Maniu. I-am oferit Crăișorul ediţie [pe 
hârtie] japoneză. Mi-a mulțumit foarte mişcat. „Nu sânt vrednic“ 
zice. A citit şi dedicaţia, tipărită şi pe cea scrisă, mereu mişcat şi 

strângându-mi mâna. Pe urmă îi spusei că aş vrea să-i vorbesc, dar 
să găsesc câteva minute mai libere. M-a întrebat dacă sânt aici de 
sărbători? Atunci vom lua odată masa împreună sau un ceai şi vom 
sta de vorbă mai mult despre toate. 

În salon m-a luat Halippa cu basarabenii lui, cu MÂâţă!23 şi 
Codreanu!24 etc. Admiraţie. Crişani:?5, Caloianu etc. 


1930 


Joi, 2 ianuarie 1930, Bucureşti 


Am primit o anonimă amenințătoare, dar s-a jucat în linişte 
Amorul veghează, deşi cu puternică pază poliţienească. Fireşte, 
cancanurile au continuat. Ziarele străine au înregistrat cu mari 
exagerări afacerea, iar aici se caută autorii morali. Kirițescu ia 
ofensiva la Cuvântul împotriva lui Eftimiu etc. S-a dus la Maniu 
să-i ceară direcţia Naţionalului. După sărbători fac anchetă la 
Teatru spre a găsi pe vinovaţi; ascult pe mai mulţi, care însă nu pot 
spune nimica precis. 

În sărbători am avut la masă mai mulţi, între care şi soţii Soare, 
la care am luat apoi masa peste câteva zile cu soţii Kirițescu şi 
Ghermani!. Toţi îmi băteau capul să nu plec de la Teatru etc. Am 
refuzat. Froda îmi spune, după comitetele reunite de la 30 dec., că 
prin Vinea a aflat că Eftimiu vine la Teatru la 3 ianuarie. Bine. 

În ajunul Anului Nou, pe la 5 d.a., Eftimiu îmi telefonează că 
i-a ieşit numirea. Sânt tablou. Nu ştiam nimica. Cine i-a făcut-o? 
Răducanu?. Mă întâlnesc cu el la „Cartea Românească“, mă pupă, 
mă felicită şi zice că a doua zi să-l instalez. Refuz. Sânt la revelion 
la Ressu, voi sta târziu şi nu pot merge. Atunci să fie poimâine. 
Bine. Îmi dă explicaţii că a grăbit numirea pentru că era lucrat şi 
primejduit. Îi dau întâlnire în ziua de Anul Nou, la Teatru, să mai 
vorbim. În ziua de Anul Nou, la 4 d.a., după ce am revelionat până 
la 6 dim[ineaţa], lucrez la Teatru cu Mugur, pentru încadrările 
personalului din Direcţia mea de la minister. La 6 vine Buzescu3, 
Froda, Soare. Acesta din urmă zice că vrea să plece din Teatru, ca 
să nu fie subt Eftimiv, să-l numesc director la Cluj. Apoi vine 
Etimiu. De vorbă despre fleacuri. 

Seara mi-am făcut discursul de adio, în vreme ce Sorbul cu 
Fanny se desfătau la radio. N-am putut dormi. 

Azi dimlineaţă] mă cheamă urgent Moldovanu la minister. E 
indignat de cele ce s-au întâmplat. Nu vrea să asiste. Mă roagă să 
nu mă supăr. 

Răducanu îmi spusese de aseară că m-a căutat vreo două zile. 
Minciună, fireşte. Îl aşteptăm acuma, căci Eftimiu nu l-a putut 
aduce. Eftimiu a făcut convocarea actorilor. Mergem pe scena unde 
sânt adunaţi toți. Vorbesc eu întâi. Eftimiu mi-a cerut să vază ce 
vorbesc, ca să ştie ce răspunde, şi mă roagă să renunţ la un pasagiu: 
am refuzat, fireşte. Apoi vorbeşte ministrul.4 

La 6 d.a. lucrez cu ministrul la încadrări. 

Şi iată cum s-a sfârşit cu Teatrul Naţional. Seara Buzescu vine 
acasă la mine, pentru convenţia cu Ventura. Spune că am vorbit 
foarte frumos şi demn. Da! 


Luni, 20 ianuarie [1930, Bucureşti] 


Toate fleacurile teatrale tot mă mai urmăresc. Sânt micile şi mai 
marile intrigi, care caută să se infiltreze între mine şi Eftimiu, spre 
a se răzbuna diferite socoteli. Astfel Froda, Kirițescu, Soare etc. 
mă întrețin subt diverse forme cu gafele lui Eftimiu, cu bârfeli şi 
înjurături la adresa mea, pe care le-ar debita în diferite ocazii. 
Chiar şi alții mai mici ca Negreas, Vereşti etc. îmi transmit veşti 
cam la fel. Le-am tăiat destul de aspru, chemând pe Eftimiu la 
masă, fireşte, după ce s-a invitat e! însuşi cu multă insistență. Masa 
aceasta a fost plină de bârfeli, bineînţeles, care însă rămân aici. 
Evident, nu mă prăpădesc după Eftimiu, știu că e ordinar, că nu mă 
înghite, că mă bârfeşte, dar nici nu pot servi eu drept unealtă a 
altora. Socotelile mele cu ei le voi aranja când voi crede cu 
oportun. Şi acest moment va veni, negreşit. 

Plopeanu a căzut în desperare că Eftimiu vrea să-l scoată de la 
Teatru. Madgearu ar fi spus că el sabotează comercializareas. Mă 
roagă să-l apăr. Ceea ce voi şi face. Dar cu toată discreţia necesară. 

Am fost la diferite baluri şi ceaiuri. Mondenism pentru lansarea 
Puicuţii. Are succes mare pretutindeni, căci într-adevăr e o fată 
excepţională. ` 

Azi, la 6 d.a., am prezintat subsecretarului de stat, prof. 
Moldovanu, personalul superior al direcţiei mele. A spus el câteva 
cuvinte inteligente și eu i-am răspuns numai prin câteva fraze, 
fiindcă era grăbit să plece la Consiliul de Miniştri. Pe urmă am 
rămas eu cu ei; şefilor de serviciu le-am citit programul de lucru. 
Pentru poimâine e fixată inaugurarea oficială, la care va participa 
primul-ministru şi poate prinţul Nicolae. Programul definitiv îl 
vom stabili mâine. Deocamdată aflu de la Froda că azi Curentul 
m-a înjurat. Nici n-am citit. Probabil că va continua. E campania de 
denigrare.” Voi răspunde la ea când îmi va veni bine. 


Vineri, 24 ianuarie 1930 [Bucureşti] 


Venim de la reprezentaţia Boris Gudunov8 cu Şaliapin?. Am fost 
în loja direcţiei cu d-na Madgearu şi sora ei. Au mai fost Mihalache 
şi Răducanu. 

Miercuri a fost instalarea mea la Direcţia Educaţiei Poporului. 
Interesant. Maniu mi-a făcut mari elogii. 

Ieri seară mi s-a dat un banchet de către cei de la Teatru, vreo 
patruzeci de oameni feluriţi, fără discursuri, dar foarte simpatic. 
Apoi am trecut la „Cina“, apoi la „Pagoni“. În sfârşit un 
mondenism teribil. 


Marţi, 11 februarie 1930 [Bucureşti] 


Câte nu s-au întâmplat de când n-am mai scris? Prin ce furtuni 
violente n-am trecut? Şi chiar azi, în mijlocul căror hărțuieli mă 
mai găsesc, din care nu ştiu cum voi mai ieşi? 

Seicaru cu Curentul lui a continuat permanent atacuri din ce în 
ce mai triviale la adresa mea.!0 Rădulescu-Motrul! a făcut o 
interpelare în Senat, secondat de Bianu!?, asupra „Educaţiei 
Poporului“. Ziarele mai toate afu] mers împotriva acestei 
organizaţii. Se părea că pe de o parte sânt atacat eu spre a se lovi în 
ideea însăşi a unei direcții a culturii. Atacurile acestea ar fi mers 
suportabile. Iată însă că aflu că, pentru adunarea generală S.S.R., 

mi se pregătesc alte atacuri dirijate de către Gregorian. Şi 
într-adevăr, duminecă, 2 februarie — după ce dimineaţa prezidasem 
un juriu de frumuseţe — după-amiazi, la adunare, Gregorian 
porneşte atacul: că n-am lichidat o sumă de la Cătunaru!3 pentru 
cărţile poştale. E huiduit. Urmează unul Vlădescu! care citeşte 
acuzaţiile de anul trecut din Îndreptarea, pe care nu le-aş fi 
dezminţitis. Pun chestia de încredere. Sânt 33 pentru mine şi 13 
contra. Adunarea continuă în linişte. La sfârşit, în vreme ce se 
votau membri noi, Caton Teodorian îmi spune că Gregorian 
ameninţă că va aduce parchetul. Enervat şi plictisit, la sfârşitul 
şedinţei mulțumesc tuturor şi declar că demisionez. Caton şi 
Corneliu, în numele comitetului, se asociază. Adunarea protestează: 
nu se poate. Eu insist şi anunţ altă adunare pentru 16 februarie. 

Şi de-atunci injuriile cele mai grosolane se ţin lanţ. A doua zi 
Curentul publică dare de seamă!s, citând punctele din Îndreptarea. 
Marţi Universul? de asemenea, plus articol pe pagina I, Viitorul are 
o notiţa urâtă!8. Dreptatea! răspunde. Viitorul ripostează reluând 
punctele.20 A ţinut vreo trei zile cu astea. Miercuri sau joi am fost 
la Maniu, care m-a primit admirabil, m-a încurajat, m-a îmbărbătat. 
Dar atacurile au mai continuat. Vineri s-au potolit. Prieteni au făcut 
o moţiune pentru mine, pe care s-o semneze scriitori şi 
intelectuali 2! 

Duminecă şi luni am fost la Iaşi cu o conferinţă la Ateneul 
Tătăraşi. Aseară m-am întors şi azi s-au reluat murdăriile. 

Ministrul Moldovanu, cu care am lucrat azi, îmi spune c-a auzit că 
Șeicaru vrea să aducă chestia şi în Cameră şi să-i dau oarecare note, 
ca să poată răspunde imediat. Nu ştiu dacă, prin aceasta, n-a vrut, subt 
o formă delicată şi deghizată, să-mi ceară lămuriri pentru el. 

Unul Fortunescu2, un fel de gazetar care-mi furnizează 
informaţii secrete, fiind prieten cu Vlădescu şi, în orice caz, bine 
informat asupra celor ce fac de către duşmanii mei, îmi spune că 
Nichifor Crainic a iscălit o hârtie împotriva mea, împreună cu 
Gregorian, Foti, Al-George, Karnabatt, Vlădescu etc. Zice c-ar fi 
vreo douăzeci. Acuma seara îmi telefonează că mâine apare în 
Curentul ceva contra mea, apoi joi va fi ceva în Epoca, iscălit de 
Callimachi?3, iar duminecă în Universul, semnat de Gregorian. 


84 


Informaţiile lui au fost în general foarte bune. Aşa mi-a spus că 
trebuie să apară dăunăzi în Universul ceva; n-a apărut, dar Froda 
mi-a spus că a intervenit Ar. Blank să nu mai apară nimica. De 
asemenea mă vestise că sâmbăta trecută avea să iasă ceva în Epoca. 
N-a apărut, pentru că Blank a vorbit cu Gr. Filipescu24. Acuma să 
vedem noile informaţii. De altfel şi la Curentul îmi spusese 
Plopeanu că a încetat campania, că aşa îi spusese Șeicaru. Totuşi 
Froda îmi spune că duminecă iar m-a înjurat Dimitrescu. 

Mă hărțuieşte mult afacerea asta. Toţi râvnesc să dezgroape 
faimoasa mea închisoare de la Văcăreşti, de acum 20 ani. Am fost 
la Papadopol?5 şi mi-am văzut fişa.?6 E o condamnare de trei luni 
pentru deturnare de fonduri. O ştiam. Acuma aceşti vrăjmaşi umblă 
să o publice, ca să mă compromită şi să mă prăbuşească de pe 
piedestalul pe care stau. Fortunescu îmi spune că Crainic vizează 
Direcţia Educaţiei Poporului, că umblă să facă listă de comitet cu 
Corneliu Moldovanu. 

Cred că va trebui să lichidăm definitiv chestia asta. Şi poate că 
cel mai bun lucru va fi să o fac prin Parlament, să se spargă 
definitiv buba. Am să fac un memoriu pentru Moldovanu, 
amănunţit, în care să-i arăt tot trecutul meu, toată opera mea. 
Zbuciumarea asta permanentă nu mai poate dura. Nici nu pot sta 
veşnic cu o sabie a lui Damocle deasupra capului meu, ca orice 
derbedeu să mă poată insulta în public fără a-i putea da răspunsul 
cuvenit. 

Am să mai chibzuiesc și să văd cum şi ce e de făcut. 


Joi, 13 februarie [1930, Bucureşti] 


Ieri iar a fost în Curentul un articol iscălit de Dianu, ceva mai 
civilizat ca ton.2? Aseară premieră la Naţional. Lume multă. 
Conversaţii diverse. 

Azi în Curentul o poezie de bietul Gregorian cu insulte atât de 
grosolane încât nici nu merită să fie reţinute.23 La amiazi m-a 
chemat ministrul să-mi spuie că deunăzi, la Cameră, un deputat i-a 
spus că Şeicaru vrea să interpeieze asupra „Educaţiei“ şi a mea. 


85 


Să-i dau ce cred eu ca să poată răspunde imediat, dacă s-ar 
întâmpla într-adevăr ceva. Îi voi face. 

La masă Plopeanu, care-mi spune că s-a întâlnit cu Șeicaru, care 
s-a jurat că nu mai apare absolut nimic, indignat şi el de ţigănie. 

Seara îmi telefonează Fortunescu că Crainic are mâine întâlnire 
cu ciracii lui şi că azi a fost o interpelare în Senat cu mine. Am 
lucrat seara cu Moldovanu şi nu mi-a spus nimica. Poate nu ştia? 
Sau se jena să-mi spuie? Voi vedea mâine. De altfel nici Bucuţa sau 
Mugur nu mi-au spus. Poate nici ei n-au ştiut? 


Vineri. 14 februarie [1930, Bucureşti] 


Într-adevăr spionul meu e corect: interpelarea s-a produs. Un 
oarecare Varlam29, despre care aflu că ar fi prieten bun cu Șeicaru. 
Altfel, în cursul zilei, nimic deosebit. Ordonanţa lui Mircea 
Răduiescu am oprit-o, fiindcă mă înjură acuma şi el. Răducanu zice 
că vine să citim legea teatrelor, a amânat la 6 d.a. şi n-a venit. În 
schimb, Perieţeanu3 căruia îi dau o gratificaţie pentru lege. 

Comitetul S.S.R. în plen, afară de Savel, mi se arată foarte 
srieten şi solidar. Fortunescu îmi aduce lista comitetului [propus 
ce] Crainic şi date despre Vlădescu. Mâine piec la Sinaia. Voi face 
z ameriul pentru Moldovanu. Voi face şi două cărţi din el. Dacă am 
ie îi în public cu micile mele drame intime, baremi să profit 
sentimental şi material după ele. l 


Joi, 27 februarie [1930, Bucureşti] 


Scandalurije se ţin iant. Campania contra mea continuă 
conceniric, dusă de tot felui de elemenie, câţiva scriitori şi ziarele 
opoziţiei. Sânt azi cel ma: atacat om din România. Atacuri murdare 
care atentează mereu ia cinstea mea, la descalificarea mea. E vădit 
că se caută pur şi sirapiu scoaterea mea din viaţa publică, adică din 
viaţa socială şi politică. Atacut început la S.S.R. caută să fie 
continuat spre a mă debarca ge la „Educaţia Poporului“. 

Mi se pare că sânt şi cel mai duşmănit scriitor de azi. Astea sânt 
reversele gloriei. Curentul a introdus campania şi a susţinut-o 
îndelung. Acolo au putut să răsufle țigăniile scriitorilor şantagişti. 
Apoi a venit Motru, punând dăscălimea contra mea din pricina 
„Educaţiei“. Insultele triviale însă au fost opera scriitorilor. Puţini, 
mărunți, dar scriitori. Prin toate ungherele caută să mă hărţuiască. 
Aflu că Scarlat Callimachi a publicat prin Epoca lături muite,3! 
N-am citit. Fireşte, vine şi reacţiunea. Arghezi. Camil Petrescu, 
Perpessicius şi alţii, neştiuţi, prin diferite organe mă apără. Lupta 
însă a mers crescând până la adunarea S.S.R. de dumineca 
trecută.32 

Când m-am întors de la Sinaia am aflat că Crainic a spus, chiar 
la „Educaţie“, de faţă cu Mugur, Furtună şi Voiculescu, că dacă 
voi îndrăzni să mai candidez la S.S.R. are să mă dea el afară şi de 
la Direcţie. În aceeaşi zi a venit Măciucescu să mă puie în gardă că 
Crainic. prin candidatura lui la S.S.R., urmăreşte „Direcţia 
Educaţiei“. Camil Petrescu de asemenea spune că nu se poate să 
abandonăin lupta şi trebuie să respingem orice fel de compromis cu 
Crainic, deoarece izbânda va fi a noastră. Astfel la comitetul de 
marţi am declarat că nu mai înţeleg nici un fel de aranjament cu 
Crainic. 

Au urmat adunările de semnături po moţiunea făcută în favoarea 
mea, iar sâmbătă seara, la comitet, s-au hotărât rolurile pentru 
adunarea de a doua zi. Se va da lupta în plin. Seara a fost o masă a 
Pen-Clubului. La sfârşit, din îndemnul lui Vianu™. am rămas să 
stau de vorbă. Eftimiu propune ca a doua zi să fie pace. Crainic să 
nu mai candideze, toaia lumea cu mine, iar eu peste trei luni să mă 
retrag şi să cedez preşidenţia lui Crainic. Refuz orice termen fix. 
dar aş primi principial. Crainic refuză să se abţie. Ne despărțim 
fără nici o înţelegere. 

Duminecă dimineaţa acasă pontaje şi telefoane. După-amiazi 
ajune devreine la societate. Vine lume multă: 84 scriitori. Adunarea 
a devenit un eveniment senzaţional. Telefonul zbârnâie mereu 
“ntrebând rezultatul. Înainte de-a deschide şedinţa, vine Ralea’: să 
propuie un aranjament. E de faţă şi Jean Bart. Se propune același 
lucru ca şi aseară. Crainic se obstinează. Ralea spune că să facem o 

unanimitate azi, iar peste un răstimp, când voi crede eu — poate în 
câteva săptămâni — cedez locul lui Crainic, iar angajamentul ar fi 
de onoare. Crainic mereu vrea să mă convingă. Intrăm în adunare 
fără nici o înţelegere fermă. Deschid eu adunarea şi apoi cedez 
locul lui Radu Rosetti35. Se încep discuţii. Crainic şi partizanii (săi] 
luptă să se înlăture discutarea demisiei comitetului şi să se treacă la 
alegerea noului comitet. În timpul cât fusesem eu la preşidenţie, 
Crainic a venit de câteva ori să-mi spuie că băieţii nu vor să se 
astâmpere şi în cele din urmă că Gregorian va aduce parchetul. 
L-am trimis la plimbare. Rezultatul: 56 voturi pentru mine, 27 
contra. Victorie şi aplauze. 

A doua zi Vlădoianu“ îmi spune de la Seişanu38 că voi sta 
numai două săptămâni. Nici vorbă nu mai poate fi. După ce au 
luptat contra mea, nu mă mai pot simţi obligat prin nimica. Am 
întrebat şi pe Ralea, care e absolut de aceeaşi părere, pe care i-ar fi 
spus-o şi lui Crainic. Voi întreba şi pe Jean Bart, fiindcă azi, tot de 
la Vlădoianu aflu că şi Vianu crede că sânt prezident pe două 
săptămâni. 

Ieri intervine un nou bucluc: Bianu protestează printr-o scrisoare 
că n-a iscălit moţiunea. Am cercetat azi şi nu i-am dat de explicaţie. 

Fortunescu iar a apărut. Îmi spune că, la „Capşa“, Crainic ar fi 
pus la cale împreună cu Gregorian, Vlădescu şi Foti, următoarele: 
cei 27 să mă someze să-mi clarific situația față de acuzaţiile ce mi 
s-au adus, dacă nu aş vrea, să se adreseze parchetului (ar fi şi vorbit 
cu procurorul Missir3%), mulțumindu-se doar să fiu chemat acolo 
pentru lămuriri, şi dacă nici asta n-ar merge, atunci Crainic va face 
o interpelare în Cameră împotriva mea. Cum informaţiile lui 
Fortunescu au fost totdeauna exacte, e probabil că şi astea sânt. 
Vom mai vedea. 

În orice caz campania durează de trei luni. Cât va mai ţine? 
Niciodată n-am avut mari simpatii în presă, dar ca azi niciodată. Şi 
toate în fond, pentru că m-am ridicat atât de sus. 

Ieri am fost chemat de Maniu pentru Basarabia+0. M-a ţinut 
acasă la el mai bine de o oră şi am vorbit de toate. Mă iubeşte. Din 
partea aceasta sânt sigur. Încât toate atacurile sânt zadarnice şi doar 
îmi zdruncină nervii. 

Luni, 3 martie [1930, Bucureşti] 


Am fost ieri la Piteşti, pentru „Lăsata secului“, şi am sosit azi la 
5 d.a. Aveam o comisie de reprezentanţi ai Societăților actoricești 
pentru legea teatrelor. Apoi un scriitor francez pentru o conferinţă 
şi un film. 

Deocamdată se pare că s-ar mai fi liniştit lucrurile. Mi-a adus 
Fortunescu o întâmpinare făcută de Crainic, pe care, zice, că ar fi 
să o iscălească cei 27 şi să mi-o trimită la S.S.R. De câteva zile 
însă ziarele s-au oprit. Chiar retractarea lui Bianu n-a avut decât o 
notă în Universul şi Viitorul — politică. În surdină, totuşi, pare că 
Crainic continuă să se agite. I-am chemat pe Ralea şi Jean Bart, 
care mi-au declarat că n-am nici o obligaţie faţă de el. O explicaţie 
şi cu Vianu, care spusese că voi sta numai două săptămâni. 

Ieri, fiind adunarea generală a Autorilori!, mi s-au făcut 
declaraţii de amor cu aplauze. Am înțeles interesul. La sfârşit 
Camil îmi spuse despre Gregorian cât regretă ce a făcut şi cum îmi 
trimite vorbă să nu demisionez în nici un caz, căci Crainic ar vrea 
să încerce noi atacuri la adresa mea, ajungând la Societate şi 
scotocind prin scripte. 


Miercuri, 5 martie [1930, București] 


Vin de la premiera Cuib de viespi de Al. Kirițescu. Interesantă, 
dar nu îndeajuns de organizată. Mâine seară la Șoarecele de 
biserică? să vedem pe Leny în creaţia ei cea mare, cum se zice. 

Nu s-a mai întâmplat nimica deosebit. Doar ieri, la comitet, 
incidentul cu Vasile Savel și Măciucescu. Şi pe Măciucescu îl 
ameninţă cu ziare şi Parchet. Şantajul se permanentizează. Oameni 
care n-au nimic de pierdut sânt gata să iasă în arenă cu orice 
murdărie. 

N-am mai auzit nimica deosebit, doar Blazian43 îmi spune că a 
vorbii cu Ralea despre obligaţiile mele faţă de Crainic, la care el a 
răspuns cu [un] nu categoric, îndulcindu-l apoi că totuşi trebuie să 
vorbească şi cu Crainic. Acesta, întrebat, a spus că i-am făgăduit 

formal, că eu l-am rugat, că el a oprit pe ceilalți să facă scandal şi 
că aşteaptă să treacă un termen ca apoi să pornească la atac... 

Toate acestea le cam ştiam. 

Şi totuşi am o presimţire ciudată. Mă simt abătut, plictisit, 
amărât şi parcă zdrobit. Parcă am oroare de orice eventualitate de 
scandal, parcă mi-e peste gât cât a fost. Dacă nu mi-ar fi ruşine, aş 
da dracului şi Direcţia şi preşidenţia, şi m-aş apuca de ale mele, 
fără să mai vreau a cunoaşte pe cineva. 

De aceea iarăși am renunţat la a scoate pe Crainic şi mă voi 
mulțumi deocamdată să îndepărtez pe Demetrius45. Rămân în 
aşteptare şi enervare. Să se mai potolească lucrurile, să fac 
consiliul de presă, să mă asigur. 

Situaţia politică e tulbure. Parc-ar fi în perspectivă căderea 
guvernului, 


Duminecă, 30 martie 1930 [Bucureşti] 


N-am ieşit deloc astăzi. M-am odihnit şi am mai potrivit 
scenariul Ciu/eandrei pentru film sonor, cu Martin Berger, căruia 
i-am obţinut o subvenție de un milion de ia preşidenţia Consiliului. 


ifiercuri, 9 aprilie 1930 [Bucureşti] 


Nimic special, adică scandalos, fiindcă special a ajuns să fie 
numai ce e scandalos. Am de lucru peste cap la „Educaţia 
Poporuiui“, unde aş vrea să las roade serioase. Am cam ispăvii 
legea Teatrelor Naţionale şi acuma să văd legiuirea cinematografelor. 

Teri am plecat cu maşina la Braşov. pentru inspectarea unei 
trupe ungurești. Azi ia 6 d.a. am fost înapoi. 

Negrea mi-a adus 500 000 lei din subvenţia pentru filmul 
Ciuleandra, pe care îl face Martin Berger. Mâine să-i spun 
ministrului şi să-i predau banii. 

De la Dragoş Protopopescu45 am primit prospecte ale Editurii 
Ailen”& Co. din Londra, editorul meu pentru Pădurea 
Spânzuraților. 

Un mic balamuc cu numirea lui Cocărăscu“8 la Operă. Primul- 
ministru mi-a telefonat ieri, supărat că l-am pus pe Cocorăscu, 
amintindu-mi de purtarea nedelicată a lui Răducanu, când cu 
schimbarea de la Teatru. Acum să vedem ce să facem. 

Azi am fost cu Camil Petrescu la plimbare, iar mâine vom pleca 
cu maşina la Piteşti. Astă-seară contact cu frații Athias% pentru 
legea cinematografelor. 


Vineri, 2 mai 1930 [Bucureşti] 


Dr. Voinea îmi spune că, în ultimul consiliu de miniştri, 
Madgearu m-a acuzat că am captat bunăvoința consilierului 
financiar Cojocăreanu, dându-i o bursă pentru fiică-sa, şi că Maniu 
mi-a luat apărarea cu mare căldură, ca şi Moldovanu. M-a rugat 
însă să nu-i spun nimica lui Moldovanu, până-mi va spune el. Tot 
azi aflasem că Costăchescu mă înjură pretutindeni şi că, despre 
librăria de stat, ar fi spus că e combinaţie hibridă care nu va dura 
nici un an.50 Mai târziu, de la Moldovanu mai aflu că Răducanu i-a 
cerut lui Mateescu! să-i comunice toate aprobările date de mine, 
dar în mod confidenţial. Toate astea arată din partea ţărăniştilor o 
antipatie pronunţată contra mea, desigur din pricina lui Maniu. 

Am pus deocamdată să-mi facă un tablou despre tot ce am dat 
până azi, ca să-l arăt şi lui Maniu, şi lui Răducanu. Şi voi începe să 
nu mai dau nici un ban, ci să-i duc lui Răducanu să facă aprobările. 
Fireşte, va trebui să mă plâng primului-ministru despre toate astea. 

La dejun am fost la masă la Soare, cu Mavrodi, Corneliu şi 
Plopeanu. Martin Berger s-a întors de la Berlin, gata să înceapă 
filmul. 


Sâmbătă, 3 mai 1930 [Bucureşti] 


Aflu azi de la Sorbul, întors tocmai acuma din Ardeal, că 
Nichifor Crainic vrea să facă luni sau marţi o interpelare la Cameră 
asupra neactivității de la „Educaţia Poporului“, documentând cu el 
însuşi că nu face nimica. La amiazi, prin telefon, Arghezi îmi 

comunică acelaşi lucru, aflat de la altcineva. Am avut pe dr. Nanu’? 
la masă. Se pare că zvonul acesta e urmarea nemulțumirii 
exprimate de mine asupra lipsei de activitate a diferiților inspectori 
şi conferenţiari. Vom vedea urmările, dacă vor fi. 

Seara am avut consfătuire cu Berger în privința filmului 
Ciuleandra. Luni plecăm la Bacău, Roman şi Strunga. 


Miercuri, 7 mai 1930 [Bucureşti] 


Azi-noapte am sosit din călătoria făcută, cu maşina, la Bacău, 
Roman şi Strunga, pentru a alege locurile în care să se petreacă 
filmul cu Ciuleandra. 

De-abia sosit, aceeaşi lume de intrigărie, cancanerie şi 
scandaluri care mă indispune şi mă sâcâie, zdrobind orice urmă de 
entuziasm şi de elan. 

Văd în ziare că, într-adevăr, ieri Nichifor Crainic a făcut o 
întrebare în Cameră, o întrebare în doi peri.53 Mugur îmi spune, de 
la Crainic, că prin ea urmăreşte să grăbească venirea lui Deres4 la 
Ministerul Muncii. În realitate se pare că urmăreşte altele mai 
mărunte. Sadoveanus5 îmi arată în Rampa o listă a actorilor care 
rămân, publicată de Froda spre a face dificultăţi lui Eftimiu.56 
Plopeanu îmi spune că ieri a fost în Universul o scrisoare a lui 
Vlădescu, pictor, despre tablourile celor două scârbe, fără 
comentariis”; Mavrodi ar fi spus că să cer imediat o anchetă. Să văd 
întâi articolul. Acasă a fost Negrea, nenorocit din pricina 
neveste-si, şi spune că la Teatru e mare jale, că actorii de la Operă 
spun că am făcut o bursă fiicei lui Cojocăreanu, că mă blestemă 
etc. Plopeanu îmi povesteşte de la Cameră, că Șeicaru e furios 
contra Eftimiu, că vine cu o serie de amendamente etc.58 

M-am dus la Moldovanu şi i-am spus cât mă simt de 
nemulțumit şi de plictisit, că nu mai vreau să ordonanțez nimica, că 
trebuie să schimbăm mersul întreg etc. 


Luni, 12 mai 1930 [Bucureşti] 


Campania contra Eftimiu a continuat, degenerând însă mai ales 
contra legii însăşi.5? Treaba lor. 

Gregorian zice că iar se agită, că vrea să convoace o adunare 
generală etc. I-am trimis vorbă că nu admit şantajul. Ieri am fost la 
Legația italiană, recepţia pentru Marinettis0. Astă-seară a fost un 
banchet S.S.R. în onoarea lui.5! Am ţinut un mic discurs. 

Dimineaţa am avut, la Răducanu, discuţie cu actorii asupra legii 
teatrelor. Acolo a venit şi m-a chemat afară cu o petiție. 


Duminecă, 18 mai 1930 [Bucureşti] 


În cursul săptămânii cancanurile în jurul legii teatrelor au 
continuat, ceea ce n-a împiedecat să treacă în comisia Camerei şi să 
fie pusă la ordinea zilei pentru marţi. În comisie a fost tărăboi 
destul. Şeicaru se repezea mereu la Eftimiu şi în același timp 
încerca apropierea de mine.6? S-a repezit şi la Mirtos?, când a 
susținut prevederea contractului. Cu modificări neesenţiale pentru 
principiile mele, dar dăunătoare în amănunte, s-a isprăvit în trei 
zile discuţia acolo.5 În unele ziare a continuat. Rampa e mai 
bătăioasăs5, fără a fi secondată de marile ziare. Campania contra 
Eftimiu s-a pulverizat. Doar unii actori continuă, adică mai ales 
actrițe, care-i cer capul cu înverşunare. Lupta împotriva lui 
continuă pe căi lăturalnice.6 Mavrodi a fost la Maniu, Șeicaru se 
agită pe unde poate etc. 

Ieri am fost la Vaida pentru legea cinematografelor. Mi-o cere 
insistent. Să i-o arăt eu lui Maniu, că eu am mai multă trecere şi o 
scot mai repede. Se pare că toţi cred că Maniu ţine mai mult la 
mine şi are mai mare încredere în mine ca în toată lumea. Azi am 
luat contact cu Aristide Blank în aceeaşi chestie. 


Luni, 19 mai 1930 [Bucureşti] 


Un pictoraş Tănăsescu îmi telefonase aseară că are să-mi spuie 
ceva particular care mă interesează. L-am primit azi. Zice că 
deunăzi a fost la „Capşa“ şi că pe urmă a aflat că Scarlat 
Callimachi, un aşa-zis prinț degenerat, vrea să mă insulte când voi 
mai merge la „Capşa“ şi că Gregorian are să-i ia apărarea. 
Comunicarea mi se pare mai mult ridicolă. I-am răspuns: Uite la 


93 


mine, am eu înfăţişarea că pot fi insultat direct de un Callimachi 
oarecare, fără a-l pedepsi pe loc? l-am mulțumit totuşi, şi mi-a 
făgăduit să mă ţie în curent şi pe viitor. Dacă cumva n-o fi pus 
înadins să mă sperie, că-l ştiu prieten cu nenorocitul de Gregorian. 

Tot azi aflu, de la nevastă-mea, că TalazS ar fi spus că insultele 
şi campaniile de presă, dacă nu pot să-mi zdruncine situația 
literară, m-au dărâmat însă moralmente. Bietul de el! Şi totuşi vine 
mereu să cerşească la un doborât moral! 

Din toate acestea, din înverşunarea cu care s-au repezit asupra 
mea toate ziarele timp de câteva luni, trebuie însă să trag concluzia 
că am nişte duşmani fioroşi. Duşmănii care au mocnit multă vreme 
şi care au răbufnit când s-a văzut că ascensiunea mea continuă. 
Succesele literare şi sociale nu pot rămâne nepedepsite, nu se poate 
să nu provoace invidii mortale care se transformă în vrăjmăşii 
ireductibile, 

Acuma de-abia îmi dau seama mai bine de o mulţime de lucruri, 
întâmplări şi relaţii din trecut. Atâţia „prieteni“ care mi-au tolerat 
succesele numai spre a le exploata în folosul lor. Socoteau că sânt 
prizonierul lor pentru că cunoşteau trecutul meu „tenebros“ şi care 
se pretează la toate legendele. Fiindu-mi prieteni, nu încetau de a 
şopti tuturor câte orori asupra mea. 

Şi cine mai ştie câte, fiindcă oamenii nu îndrăznesc să-mi spuie 
în faţă toate murdăriile, nici cei mai binevoitori... Dar astfel 
legendele s-au creat şi fiecare se crede posesorul unei taine 
compromiţătoare pentru mine, pe care s-o poată exploata. Toţi cei 
deținători de taine mi-au cerut apoi servicii multiple cu glas 
mieros, cu asigurări de prietenie mare, dar în sufletul lor cu gândul 
ascuns că, de nu le-aş împlini rugămintea, m-ar putea sili. 
ameninţându-mă cu descoperirea, cu darea în vileag a „crimelor“ 
mele. Nu-mi dădeam seama şi făceam tuturor tot ce puteam, 
crezând că-mi consolidez prietenii, că îmi dobândesc o reputaţie de 
bun coleg, de om de inimă... Deşteptarea mi-a venit cu cazul 
Davidescu. De-atunci am înţeles ce mă amenință. Campania 
Şeicaru și apoi urmările la Societatea Scriitorilor au fost fireşti. În 
sfârşit azi toate „crimele“ mele sânt publice. Nimic nu mai poate să 

se adauge. Am lăsat să răsufle tot. Nu mai rămâne decât să public 
eu o carte despre toate, o mărturisire leală a unui „trecut tenebros“. 

Trecutul, mereu trecutul! Parcă aş avea crime în trecutul meu! 
De când tot vreau să-l scriu odată întocmai cum a fost, mărunt, 
neînsemnat pentru cei d-afară; o sărmană neglijență de băiat tânăr, 
pedepsită şi ispăşită, vai, atât de cumplit. Pentru că am pierdut vreo 
mie de coroane, am cunoscut demisia din armată, darea în judecată, 
arestarea aici şi patru luni de aşteptare la Văcăreşti, extrădarea şi 
expulzarea, trei săptămâni de închisoare preventivă la Gyula, 
condamnare la trei luni, care au fost socotite expirate cu prevenţia 
— şi, apoi, pata groaznică pentru toată viaţa, imposibilitatea de a fi 
stăpân pe mine, teama permanentă că mi se va arunca în public 
ruşinea... Dacă n-aş fi avut un talent excepţional, dacă n-aş fi scris 
lucruri excepţionale, cum aş fi ajuns unde sânt? Sau ce aș fi putut 
ajunge dacă n-aş fi avut în picioare povara aceasta! 

Îmi zic mereu să scriu o carte despre păţaniile mele şi mereu 
ezit. Poate că e nevoie ca un scriitor să fie înconjurat de o legendă, 
chiar stranie. Cei ce n-au avut nimic în viață sânt nişte păpuşi fără 
preţ... 

Fireşte, şi eu sânt ciudat în discreţia mea. În fond eu n-am spus 
niciodată, nimănui, ce e cu trecutul meu. Nu-l cunoaşte complect 
nimeni. Nici tatăl meu, nici rudele. Ei ştiu atâta că am mâncat vreo 
mie de coroane la armată şi din pricina asta a trebuit să renunţ la 
rangul de ofițer. Fanny baremi nici atâta; nu i-am povestit niciodată 
trecutul acesta al meu. 

Ea singură mi-a inspirat încredere. Dar nici ei nu i-am spus şi 
nu i-aş mai spune... Şi totuşi câteodată simt o nevoie imensă să mă 
spovedesc, să mă uşurez, dar nu pentru că mi-aş simţi inima grea. 
Eu n-am nici un păcat ascuns şi neispăşit. Eu am plătit totdeauna cu 
vârf şi îndesat orice greşeală am făcut. Nevoie de spovedanie de 
ispăşire are.68 


Marţi, 20 mai 1930 [Bucureşti] 


De dimineaţă am fost la Răducanu care, după diverse, a făcut 
vreo opt suprimări dintre diurniştii mei, după indicaţiile mele, 


"95 


fireşte. În frunte faimosul Crainic, pe care de altfel l-a pus la punct 
şi la Cameră, cu o ripostă energică. 

La Cameră a început discuţia legii teatrelor, cu atacul aceluiaşi 
Crainic.5? Vorbeşte prost şi fără miez. 

Mi-a telefonat d-na Vintilă Brătianu. Era s-o văd azi, dar n-am 
putut. Mâine. Probabil vrea vreo subvenție. 

Seara am primit pe Lascaridi pentru chestia cinematografiei. 
Mai am şi nişte oferte americane, trimise de preşidenţia Consiliului. 


Miercuri, 21 mai 1930 [Bucureşti] 


O convorbire dimineaţa la minister cu Voinea despre tragicul 
actorului care, odată ce a luat contact cu scena, nu se mai poate 
despărţi până la moarte. 

La Cameră n-a ajuns să se discute Legea teatrelor. Au fost 
comunicările. Dar multe convorbiri şi intervenţii. Herz mă roagă 
insistent să fac ceva pentru el, că nu mai poate rezista. Şeicaru iar 
îmi dă mereu târcoale.” Interesante prevestiri despre Maniu. 


Sâmbătă, 31] mai 1930 [Bucureşti] 


Repede, deşi ar fi multe de însemnat. Maniu m-a întrebat despre 
Victor Eftimiu, dacă-i adevărat cu deficitele etc. şi mi-a spus 
despre teatraliste.?! 

Legea cinematografelor merge greu, din cauza neseriozității 
capitaliştilor ce se oferă. Vom vedea acum oferta americană adusă 
prin avocat Moldovanu. 

Marţi seara a fost masa Pen-Clubului. Brătescu- Voineşti a 
povestit lucruri interesante despre Maiorescu, Caragiale, Eminescu, 
Coşbuc etc. Clica Crainic n-a mai luat parte. 

Legea teatrelor s-a depus la Senat.72 Răducanu plecând în 
străinătate, i-am cerut consimțământul pentru punerea în aplicare şi 
eventuale numiri. Eftimiu e răcit cu el, aşa se pare sau e teatru. 
Plopeanu îmi spune despre lucrături ce se fac împotriva lui 
Eftimiu-Mavrodi la Maniu şi Șeicaru la Condiescu'3. Asta din urmă 
nu e adevărată, controlată de mine. 

Chestia casei române din Veneţia”4, cu complicațiile ei. Trebuie 
să văd pe Maniu pentru salvare Iorga. 


Vineri, 6 iunie 1930 [Bucureşti] 


Acum două zile mi-au sosit de la Londra 398 lire sterline 10”, 
constituind partea mea din avansul asupra onorariului de la 
New-York pentru traducerea Pădurii Spânzuraţilor”S. Să fie într-un 
ceas bun. Dacă ar avea succes în englezeşte, un succes real, s-ar 
putea să-mi revie şi un beneficiu bănesc mai însemnat. Fanny are 
multă încredere. Eu n-aş putea proroci nimica. Depinde. Cărţile de 
război sânt iar la modă. Dar pentru mine P/ădurea] S[pânzuraţilor] 
nu e o carte de război, ci de suflet. 

Legea teatrelor s-a terminat ieri şi la Senat, fără alte 
modificări.76 

Mirto a apărat-o cu un discurs frumos şi abil. 

Un incident cu Mavrodi. Şi ăsta crede că mă poate şantaja. Îmi 
reproşează că am fost la Moşi cu Eftimiu. Nu-mi permite, căci 
altfel schimbă macazul. Îşi închipuie că poate să-mi dea ordine. 
Tocmai de aceea am refuzat să-l mai văd. Asemenea prieteni, 
merci! De altfel pare că şi Froda e un prieten de interes. Aud că e 
foarte plictisit, pentru că nu ia parale. Aşa prietenie, halal! 

Mugur îmi povesteşte. câteva lucruri din agitaţiile actuale în 
dinastia noastră. Regina Maria e în conflict cu prințul Nicolae, 
fiindcă ar vrea să îndepărteze pe col. Manolescu, socotit de ea 
trădător. Prințul Carol ar fi dispărut de trei zile din Paris. Poate să 
pice în ţară. Generalul Condeescu” i-a spus să nu plece din 
Rucureşti. A avut o convorbire cu Duca, care e alarmat că vine 
prințul Carol... Maniu ar fi stăpân! 


Sâmbătă, 7 iunie 1930 [Bucureşti] 


A venit prințul Carol şi deodată s-au răsturnat toate socotelile. 
Pe când scriam aseară, el debarca la Băneasa. Toată noaptea au fost 
conciliabule. Dimineaţa Mugur mi-a adus pe colonelul Condiescu, 

care văzuse pe prinţul Carol. Sânt sute şi mii de presupuneri: 
guvern Prezan”, guvern naţional, ocuparea poştei etc. Ediţiile 
speciale se succed.” După-amiazi s-a crezut că va fi şedinţa 
solemnă la Cameră. Discutia: să fie rege, sau regent? Consiliu de 
miniştri în permanenţă. Maniu ar fi contra proclamării de rege, 
țărăniştii pentru. Dimineata anunţă demisia guvernului. Apoi că a 
fost primită şi urmează să fie însărcinat Mironescu? cu formarea 
noului guvern. Mâine la 11 dimineaţa]. Adunarea Naţională se va 
întruni. Se va vedea. 

Deocamdată, eu îmi pregătesc demisia şi-mi strâng catrafusele. 


Miercuri, 1] iunie 1930 [Bucureşti] 


S-a făcut. Avem un rege nou, Carol [I8!. Azi i-am trimis şi eu o 
telegramă omagială în numele scriitorilor. Duminecă Parlamentul 
l-a proclamat. La radio am ascultat jurământul, discursul regelui şi 
celelalte. Entuziasmul poporului e mare. Dar tot așa a fost şi când 
a fost proclamat regele copil, devenit acuma voievod de Alba Iulia. 
Interesul general se îndrepta spre noul guvern. Nu putea fi altul 
decât tot al lui Maniu. Chiar acuma seara o ediţie specială spune că 
Maniu a fost însărcinat. Să vedem ce va ieşi. 

Între timp, fireşte, toate stagnează. Am luat aseară masa cu soții 
Eftimiu, iar mâine vor fi la noi la dejun. O prietenie foarte mare, 
dar cam interesată din partea cealaltă. 

Luni am fost la Piteşti şi am cumpărat o vie de vreo cinci 
pogoane la Valea Mare, prin Banca lui Coandă, cu 220 000 lei, 
plus diferitele taxe. Prima mea proprietate şi poate locul de 
retragere.s3 Numai s-o văd plătită. 


Sâmbătă, 14 iunie 1930 [Bucureşti] 


Criza s-a sfârşit, după multe peripeții. Maniu a refuzat întâi, a 
încercat Prezan şi n-a izbutit şi în sfârşit Maniu totuşi a primit.8 La 
Muncă a venit Halippa. Azi dim[ineaţa] s-a prezintat. Răducanu 
şi-a luat rămas-bun cu mare mâhnire. 

Plopeanu îmi spune, aflând de la Mavrodi, că regele va refuza 
să semneze decretul lui Eftimiu. Nu cred. Dar se aude iarăşi că 
mulţi îl lucrează pe unde se poate. Şi-a pierdut apoi pe Mirto şi 
Răducanu, care nu mai sânt în guvern. Dar Eftimiu e abil de-ajuns. 
Pe mine mă ucide cu prietenia. Ieri am mâncat cu ei la „Leul şi 
cârnatul“, apoi la noi, iar acuma ne pisează să mergem la ei la ceai. 
Am dat o telegramă de urări regelui. Mi-a răspuns direct.s5 Vrem să 
organizăm un festival de gală sâmbătă seara. 

Aflu azi de la Soare că până şi Dem Theodorescu e nemulţumit, 
că nu-i mai dau şi extra-parale, după ce-l ţin în comisia de cenzură 
Şi într-o slujbă fără treabă, adică vreo 20 000 lei pe lună. 


Duminecă, 15 iunie 1930 [Bucureşti] 


Dimineaţa, cu ministrul Moldovanu, am deschis „Expoziţia 
copilului“, apoi Schveiţers6 şi Medreas”, vizitat. Seara, la Ressu, 
planuri pentru casa de la vie. 


Joi, 19 iunie 1930 [Bucureşti] 


Acuma e la ordinea zilei refuzul regelui de a promulga legea 
teatrelor. Mavrodi a vestit-o mai de mult. Azi zvonul se intensifică. 
Eftimiu a venit după mine la preşidenţia Consiliului şi mi-a 
povestit că un aghiotant regal, francmason, i-a spus cum regele, 
azi-noapte la ora 1 şi 20, a declarat celor doi aghiotanţi ai săi că i 
s-a adus o lege a teatrelor, dar el nu-i dă drumul până la toamnă, 
fiindcă are anume planuri cu Opera etc. Se zice că i-ar fi fost 
sugerat acest gând de către Mavrodi prin colonel Condiescu. 

Ceptureanu, care a fost cu legea la palat, spune că aghiotantul a 
dus-o regelui, care vrea s-o citească şi, îndată ce va isprăvi, o va da 
jos. A telefonat azi la Palat, dar încă nu ieşise. Va reveni mâine. 

Mi se pare copilăros zvonul. Ar fi de o neseriozitate crasă. 

Ieri am fost la Vaida şi azi la Lugoşianu pentru onorariile 
traducătorilor lui Jon88. Promisiuni bune. 

În schimb n-am mai putut obţine nimica pentru Berger, nici de 
la preşidenţie, nici de la Banca Naţională, nici de la Bercovici. 


Vineri, 20 iunie 1930 [Bucureşti] 


Senzaţie: azi-dimineaţă, în Cameră, Nichifor Crainic a făcut o 
comunicare de înjurături la adresa mea, pretextând că am concediat 
pe nişte scriitori care m-ar fi atacat la S.S.R. etc., Vaida m-a apărat 
cu mare căldură, şi l-a pus ia locul său pe iubitul meu coleg şi 
fostul meu funcţionar? 

Mi-a adus vestea la D.E.P. deputatul Mironescu”, iar mai târziu 
dr. Mănăilă’. Iosif Nădejde îmi spune că a fost lamentabil faţă de 
execuţia ce i-a aplicat-o Vaida, şi fără posibilitate de replică’. 

În jurnalele de seară se resfrânge curios: Viitorul o etalează 
împotriva mea ~ Mavrodi adică a întors. macazul.% Am să-l întorc 
şi eu. Savel îmi telefonează că Crainic a vorbit pentru a vedea şi în 
Monitorul oficial ocările la adresa mea, dar că Vaida a fost violent 
şi că în Dreptatea se va reproduce stenograma lui Vaida. 

Corneliu Moldovanu m-a vizitat rugându-mă să-l susțin să ia 
Premiul naţional. Voi face ce voi putea, mai ales dacă ar fi Crainic 
contracandidatul. 


Sâmbătă, 21 iunie 1930 [Bucureşti] 


“O convorbire cu Halippa. Vrea să se informeze asupra D.E.P. 
I-am spus despre situaţia Operei, a Teatrului Naţional, a legii. 
Răducanu i-a spus ceva că legea s-ar fi împotmolit la rege, ceea ce 
nu crede. Vorbim de Crainic. ÎI înjur: ţigan, murdar. Întreabă dacă 
vreau să-i răspund; refuz, nu stau de vorbă cu asemenea ipochimen. 
Ce-i cu cei dați afară?! Îi explic. Regret pe Jean Bart. El regretă pe 
Galaction, căruia i-a dat şi permis?4. Care-i situația la Teatrul 
Naţional? A lui Eftimiu în special? Îi spun tot ce a tăcut rău 
Eftimiu, ce mi-a făcut şi mie, dar şi că poate fi bun. Să nu se ia 
după Şeicaru şi alţii la fel: Zice că nu numai Șeicaru, dar mulţi alţi 
oameni de treabă şi de vază i-au vorbit rău, precum alţii i-au vorbit 

bine. Să chibzuim bine împreună, să-i propun eu şi el va face cum 
îi voi zice. El n-a hotărât nici să-l scoată, nici să-l păstreze. Ce voi 
zice eu, va face. Legea şi pe urmă voi discuta. 

Condiescu îmi spune: a vorbit cu regele şi i-a arătat legea în 
sertar împreună cu altele. Îi va da drumul. Dar dacă va pune chestia 
Eftimiu? Asta va veni pe urmă. N-are decât să facă un semn, sau o 
aluzie, şi vom aviza. Întâi însă legea să iasă. A promis. 

Eftimiu vine şi face o scrisoare-răspuns lui CrainicS5, pe care 
s-o publice în Dimineaţa. L-am lăsat. 

Plopeanu îmi ocărăşte pe Mavrodi. Soare spune că tratează să 
treacă la Adevărul. Se socoteşte un fel de îndrumător al regelui. E 
cam nebun. 

Cătunaru vine să-mi ceară ajutor. 


Vineri, 27 iunie 1930 [Bucureşti] 


Cătunaru îmi spune, acum două zile, o taină interesantă; de la 
un prieten al lui află că şapte scriitori au adresat regelui o jalbă 
împotriva mea, care însă a căzut în mâna aceluia şi, din admiraţie 
pentru mine, a făcut-o pierdută. Nu mi-a spus cine sânt, dar mi-a 
făgăduit să-mi comunice ulterior, spre a-mi cunoaşte oamenii. 

Astă-seară Plopeanu intervine la mine din nou pentru Sinaia. Şi 
la urmă îmi spune: a fost astă-seară la Mavrodi, tot pentru chestia 
asta, şi după ce a terminat, faţă fiind şi Littman, a scos un plic din 
care a scos fişa mea, fotografiată şi mărită, luată de la Parchet, cu 
condamnarea mea din 1910 şi amprentele digitale. Asta are să i-o 
arate regelui, în audiența ce o va avea zilele acestea, spunându-i 
doar dacă acest om poate să fie în fruntea „Educaţiei Poporului“, 
iar dacă n-ar vrea să ia act, îl va sili s-o cunoască reprodusă în 
Viitorul. Astfel vrea să mă mănânce şi pe mine, căci pe Eftimiu îl 
socoteşte deja lichidat. Plopeanu, uimit, i-a spus atunci că.nu se 
poate să facă una ca asta, faţă de mine, care numai servicii i-am 
făcut, etc.etc. La plecare Littman, întrebat, îi spuse că crede că nu 
va face-o. În orice caz, îmi spune ca să ştiu. EI îi va mai vorbi 
zilnic şi speră că nu va face nimic. M-a prevenit însă, pentru orice 
eventualitate. Dacă i-ar spune totuş, regele l-ar întreba pe Maniu etc. 

Iată noi perspective scandaloase. Noi motive să scriu romanul 
cu trecutul tenebros, ca să se sfârşească odată toate şantajele. Dar 
iată şi prietenii mei ce prietenie îmi arată. Adevărat este că n-am 
nici un prieten adevărat. Baremi de-aş isprăvi cu casa de la vie, să 
am unde să stau liniştit şi să lucrez. Degeaba, viaţa aceasta publică 
începe să mă oripileze! 


Sâmbătă, 28 iunie 1930 [Bucureşti] 


Am fost seara la un meci de box. În prealabil aflu că Soare, care 
a fost pe aici după-amiazi, i-a povestit lui Fanny chestia ce mi-a 
spus-o aseară Plopeanu cu Mavrodi. Desigur, i-a spus Plopeanu. 
Ceea ce înseamnă să se facă anticipat publicitatea necesară 
povestirei. 


Duminecă, 29 iunie 1930 [Bucureşti] 


O zi am lipsit din Bucureşti şi am fost liniştit, fără cancanuri, 
fără intrigi. Bogdaproste. Măcar de aş avea mai multe asemenea 
zile! 

Dimineaţa am pornit la Valea Mare, la via mea, cu Fanny şi 
arhitectul Trifu’, care şi-a făcut măsurătorile de rigoare spre a ne 
construi planul viitoarei case. Am mâncat în casa noastră, merinda 
noastră... 


Miercuri, 2 iulie 1930 [București] 


Luni seara am avut la „Chateau Briand“ o masă în cinstea lui 
Cezianu”. Numai vreo zece inşi. Simpatic. cezianu s-a oferit să-mi 
fie la dispoziţie la Paris, oricât şi oricum «uş dori. Am vorbit despre 
propaganda prin traduceri în franceză etc. 

Ieri, ca şi luni de altfel, discuţie cu basarabenii pentru 
înființarea unui ziar românesc, la care au luat parte Halippa, 
Negrescu, primarul Chişinău, Holban, prefectul jud. Lăpuşna, 
Gheorghiu, directorul cabinetului etc. Discuţia a continuat ieri la 
Halippa împreună cu Moldovanu şi Pelivan, 

Azi o conversaţie mai lungă cu Cezianu. Îmi făgăduise de luni 
că-mi va mijloci o întrevedere cu regele, pentru a discuta chestia 
culturală. Acuma mă puse să fac cerere de audienţă, pe care a 
luat-o el, spunând că voi fi primit la sfârşitul săptămânii, sau la 
începutul celei viitoare. Mi-am exprimat dorinţa să fie şi el de faţă. 
Mi-a promis. Mi-a recomandat să vorbesc direct, fără floricele, fără 
fraze, să-i spun fără înconjur tot ce doresc. Ca puncte de reper mi-a 
indicat că regele se interesează mult de răspândirea culturii în 
popor, prin biblioteci, radio, cinema, conferinţe etc. Că are gândul 
să facă chiar un minister al culturii. Că vrea să adune toate 
fundaţiile regale subt o singură conducere şi că s-au pus două nume 
înainte: Nae Ionescu şi cu mine. I-am spus că negreşit lui Nae 
trebuie să-i dea întâietate, o merită pentru sacrificiile ce le-a făcut. 
Mi-a pus în vedere să nu mă lansez în privinţa lui Mugur, care e în 
dizgrație, nu ştie din ce pricină exactă anume, dar cineva l-a 
înnegrit rău: că i-a făcut multe încurcături, că n-a fost constant, că 
s-a dat cu liberalii etc. Condiescu a încercat să-l îmbuneze, dar 
regele e încă dârz. Trebuie deocamdată lăsat. Mi-a mai spus că 
regele nu-l înghite pe Eftimiu, din pricina unor incorectitudini, şi 
deci să fiu prudent. Legea teatrelor o are în sertar şi a spus că vrea 
s-o mai studieze; cineva a băgat vreun fitil, poate Miţa Filotti cu 
vreun memoriu... Poate Mavrodi? Poate şi el, dar n-are nici o 
influență; dimpotrivă, regele e scârbit de atitudinea lui, deşi a avut 
grije să-i trimită, în timpul exilului, vreo trei scrisori linguşitoare. 
În sfârşit Cezianu spune să lucrez prudent, aşa încât să-l am pe rege 
ca un sprijin inebranlabil, orice ministru mi-ar veni. 

Pe la ora 1 d.a. îmi telefonează Halippa, spunându-mi că regele 
va da drumul legii teatrelor săptămâna viitoare, căci în prealabil 
vrea s-o studieze. Halippa, pare-se, i-a propus să-i dăm toate 
explicaţiile eu cu Perieţeanu, ceea ce regele a primit. Îmi spune să 
iau contact cu Perieţeanu şi să cerem îndată audienţă. El pleacă la 
Chişinău pentru câteva zile. Şi el spune că regele e contra lui 
Eftimiu. 

După-amiazi a venit acasă Eftimiu cu oferta lui Perlea pentru 
Operă. 

De altfel, înainte de prânz am mai fost şi la Vaida de i-am lăsat 
traducerea germană a lui Jon. Mi l-a ocărât pe Crainic, fireşte, după 
ce eu i-am mulțumit pentru apărare. 


Vineri, 4 iulie 1930 [Bucureşti] 


Ieri avui emoţii. Condiescu mi-a telefonat că are să vie să-mi 
comunice ceva important. Cum Cezianu nu venise să-mi aducă 
răspuns despre audienţă, am început a bănui că s-o fi stricat ceva la 
Palat şi nu voi mai fi primit de rege. În vălmăşagul de intrigi şi 
cancanuri, nu m-âş mai mira de nimica. 

Azi s-au clarificat lucrurile. Cezianu a venit şi mi-a spus că voi 
fi primit la începutul săptămânii viitoare. Fireşte, mi-a mai cerut 
câte ceva. Mai târziu îmi telefonează Perieţeanu că mâine la ora 4 
d.a. vom fi primiți împreună de rege, în chestia legii teatrelor. Să ne 
întâlnim însă în prealabil, ca să-mi spuie nişte lucruri pe care 
desigur nici eu nu le ştiam. Ne vom întâlni mâine la 3 d.a. la el, să 
ne sfătuim. 

De altfel, după-amiazi am fost chemat la telefon de la Palat, de 
către un domn Manu. Nu m-a găsit. Zicea că revine mai târziu. În 
loc de asta am primit înştiinţarea scrisă de la mareşalul Curţii că 
voi fi primit în audienţă mâine la ora 4 d.a. 

Acum nu mai ştiu: voi mai fi primit încă o dată pentru chestiile 
culturale, sau asta e răspuns la cererea mea de audienţă? 


Sâmbătă, 5 iulie 1930 [Bucureşti] 


"Dimineaţa am avut şedinţă de consiliu la poştă, pentru a 
autoriza pe director să iscălească concesionarea telefoanelor. Pe 
urmă la D.E.P., primire de diversă lume, între care o delegaţie de 
artişti de la Operă. 

După-masă m-am îmbrăcat şi la 3,1/4 am fost la Perieţeanu. Îmi 
spune ce-a aflat: că regele a fost influențat de către Puiu 
Dumitrescu!%, prin intermediul vreunor teatraliste, la care s-a 
adăogat Manoilescu!0!, care credea că e legea lui Madgearu. La 

3,40 am plecat la Palat. Am fost introduşi în sala de aşteptare din 
stânga, unde mai era un colonel şi un civil. Am stat de vorbă între 
noi. Apoi a venit Drosu!2, care a întrebat dacă sântem pentru 
audienţă. Da. Mai târziu vine general Cihoski!9%, însoţit de colonel 
Grigorescu!:04. Cihoski dispare în altă odaie. Colonelul ne roagă să 
avem puţină răbdare căci M[aiestatea] Sa mai lucrează ceva. Tot 
timpul i-e dat. Lucrează şi-n vremea mesei. Odinioară, când au 
servit împreună, M[aiestatea] Sa făcuse obiceiul să se amendeze 
cel ce citeşte la masă. Acuma ar fi momentul să i se amintească 
amenda. 

Se face aproape patru. Tocmai ziceam că vom mai aştepta, că 
numai regele Carol cel bătrân era exact, ca nemții. În clipa când 
bate patru, colonelul ne pofteşte la M[aiestatea] Sa. 

Ieşim în hol, urcăm scara la etaj şi, în stânga, trecem printr-un 
salon mai mare, apoi la dreapta în unul mai mic. Înainte de a 
deschide uşa în dreapta, colonelul zice: 

~ Vă anunţ pe dv. şi intraţi îndată! 

Deschide uşa anunțând: 

— DL. Liviu Rebreanu, directorul general al „Culturii Poporului“! 

Intru. Regele s-a sculat de la biurou, mă întâmpină: 

— Bine ai venit, d-le Rebreanu! 

Îmi întinde mâna. Cât mine de înalt, zâmbitor, vesel, în haină 
albă, pantofi albi, mustaţa blondă tunsă englezeşte. Perieţeanu a 
intrat după mine. Colonelul a dispărut închizând uşa. Fiindcă n-a 
fost prezentat, se prezintă singur: Perieţeanu... Regele trece la 
biurou şi, în picioare, zice: 

— E legea asta a teatrelor despre care mi s-a vorbit atâta rău, şi 
de artişti, şi de tot felul de oameni de cultură, încât am ajuns să 
cred că, de-aş sancționa-o, s-ar face o revoluţie şi ar fi o catastrofă 
naţională. De aceea am vrut s-o cunosc mai bine înainte de-a iscăli, 
şi fiindcă n-am avut timp s-o citesc, v-am chemat pe d-voastră, ca 
s-o cercetăm împreună şi să vedem ce să facem cu ea. 

Vorbeşte perfect româneşte, jovial, zâmbitor, foarte prietenos. 
Un exemplar îl avea pe masă şi-l luase în mână. Camera e mică, 
plină de cărți. Biuroul încărcat, împodobit numai cu un vas cu crini 
trandafirii. Scoate din sertarul din mijloc al biuroului alte 

exemplare ale legii, proiectul original şi cartea lui Perieţeanu: 
Pentru artă, şi le pune pe masă. Se aşează, continuând: 

— Deci, vă rog să luaţi loc şi să citim împreună legea. Am vrut 
să-mi fac înadins o oră liberă, căci numai astfel pot ajunge s-o 
cunosc de-aproape. Luaţi loc! 

Eu mă aşez pe un scaun în fața biuroului şi mai departe; 
Perieţeanu lângă biurou. Amândoi sântem emoţionaţi. Regele 
observă emoția noastră şi zice foarte jovial: 

— Aşa. Şi acuma să-mi expuneţi întâi economia legii. 

Perieţeanu cuvântează, spunând că va vorbi despre partea 
juridică, rămânând ca eu să dau lămuriri în privința părţii artistice. 
Zice că vechea lege era anticonstituţională. Regele zâmbeşte 
ştrengăreşte: 

- Oh, oh! 

Perieţeanu, mai emoţionat, explică. Spune despre procesele 
stârnite de vechea lege, de chestia Giurgea!'95, pe care regele spune 
c-o cunoaşte, despre necesitatea unei administrații bune, despre 
desființarea Societăţii Dramatice, despre Casa de Pensii etc. Regele 
face câteva observaţii, când aude de concesiune: 

— Dar Comedia Franceză care merge tot după decretul de la 
Moscova!195 

Înainte însă, vorbind în general, regele mai spusese: 

— În orice caz, Operele n-au ce căuta aici. Chestia Operei e mult 
mai complicată. În loc să ai Operă proastă, mai bine o lună-două de 
spectacole de primul rang; iar restul banilor să meargă la muzică 
bună. De altfel, în chestiile astea voi mai avea eu de discutat mai 
pe larg cu d. Rebreanu, ca să punem lucrurile la punct. Eu m-am 
ocupat de chestiile culturale şi aş vrea să facem lucruri bune şi să 
Ştiu ce se face... 

— Într-adevăr, mai bine o stagiune scurtă, strălucită, de operă, 
decât spectacole mediocre multe, cum au fost până acuma... 

— Au fost şi câteva mai bune, pe vremea lui Georgescu, dar în 
general, să recunoaştem, nu-i aşa d-le Rebreanu, Opera noastră e o 
ruşine! 

— Cam aşa e, Maiestate!... 


106 


După ce Perieţeanu a perorat, destul de slab — în vreme ce 
regele se uita mereu la mine, şi zâmbitor, ŞI cercetător, ca şi când ar 
fi vrut să mă pătrundă, sau să-mi citească gândurile, a spus: 

— Bine. Mărturisesc că explicaţiile d-tale m-au convins. Dar ca 
să fiu complect edificat şi în amănunte, să citim împreună şi textul 
legii! 

Întinde textul lui Perieţeanu, care mai adaogă că cele expuse se 
află şi în expunerea de motive care, din nenorocire, nu se află la 
textul definitiv al legii venită spre sancționare. 

— De altfel expunerea de motive însăşi se găseşte în cartea d-lui 
Perieţeanu, care se află pe masa M[aiestăţii] Voastre] — zic eu. 

— Cartea da, dar n-am citit-o, căci n-am avut timp! zice regele 
zâmbind. 

Perieţeanu începe să citească. Regele ia textul proiectului şi 
urmăreşte. Chiar la art. 1, întreabă dacă nu avem aici şi legea 
veche. P[erieţeanu] i-o dă. Când i-am spus eu despre cartea lui 
Plerieţeanu] a oferit regelui un exemplar spunând că e mai 
complect. La art. 2, observă că nu e textul definitiv în mâna lui: 

-- Este proiectul, Maiestate, care a suferit multe modificări. 

— Care sânt teatrele cu vechime de 50 ani? 

— Bucureşti, Iaşi, Craiova! 

I se explică ce-i cu regiile autonome. El observă că comerţul nu 
se potriveşte cu arta şi, dacă la teatrele particulare poate fi vorba şi 
de comerţ, la cele naţionale nici într-un caz. 

La compunerea Consiliului de administraţie, când e vorba de 
delegatul Academiei, întreabă: 

— De ce membrul să fie din secţia literară sau istorică?... 
Istorică! V-aţi gândit desigur la Iorga, ca să vă scăpaţi de el! 

Râdem cu toţii. 

Mai încolo observă că delegatul Academiei nu va putea fi la 
toate teatrele, fiindcă nu există pretutindeni. Eu observ că poate să 
fie şi membru corespondent. Dar nu se află specificat aici. Zic că 
trebuie să fie la compunerea Comitetului de lectură. 

- În orice caz, e o lacună aici! observă regele. 

Când e vorba de jetoanele de prezenţă, întreabă dacă așa a fost 
Şi în legea veche. Răspund că n-a fost specificat, dar aşa s-au plătit 
totdeauna. 

La art. 20, despre director, regele întreabă cine va fi numit 
director. Am înţeles că cine propune, şi răspund: 

— Eu, Maiestate! 

— A, vasăzică, d-ta reiai şi Teatrul? 

— Nu, Maiestate, să mă ferească D-zeu, m-am săturat! răspund. 
Eu nu fac decât să propun pe directorul Teatrului! 

— Şi pe cine vrei să propui? 

— Maiestate, eu vă mărturisesc că aş dori să propun pe 
d. Perieţeanu! 

— Foarte bine. Chiar aşa mă gândeam şi eu. 

— Şi fiindcă e deputat, îl vom numi membru în consiliu, din 
partea ministerului şi delegat cu conducerea Teatrului. 

— Să vă spun drept, plângerile toate se adresau împotriva lui 
Eftimiu, încât am impresia că opoziţia contra legii este şi din 
pricină că e considerată ca o lege personală pentru Eftimiu. 

M-am sculat şi i-am spus: 

— Da, Maiestate. Daţi-mi voie să vă spun că, dacă nu era 
Eftimiu la mijloc, legea ar fi trecut în 24 ore, fără nici o discuţie, 
fiindcă legea a fost socotită bună de toată lumea şi numai el i-a 
făcut rău, răspândind că se face pentru el, că are contractul în 
buzunar... 

Regele aprobă. Perieţeanu citeşte mai departe. Deodată regele 
întreabă: 

— Administrator cine este? 

- Plopeanu — zic eu. 

— Cine? 

— Plopeanu! 

— Nu e unul care a fost amestecat în afacerea Livescu!”? 

— Eu nu ştiu... Poate Perie... 

Ne bâlbâim amândoi. Regele nu insistă. Perieţeanu continuă 
citirea. La cap. III, operaţii financiare, regele spune să treacă la art. 
33. Aprobă articolul cu fondul de retragere a artiştilor. La cota din 
bneficii ce revine personalului, întreabă cum a fost legea veche: 

— Numai societarii... 

- Ei, vedeţi?... În sfârşit! 

Controlul financiar îl sărim. ÎI interesează dispoziţiile despre 
personal. Întreabă: unde e „Societatea Dramatică“? Perieţeanu 
explică că a fost desfiinţată de mult etc. La numărul personalului 
întreabă de ce 25 femei? 

— Pentru că în piese se întrebuințează două treimi bărbaţi şi deci 
mai mulți bărbaţi ar trebui. În realitate însă se află totdeauna prea 
multe femei, fiindcă toate intervenţiile pentru femei se fac... 

Zâmbeşte şi mormăie:; 

- Bine. 

La foaia calificativă zice că şi asta e un motiv de nemulțumire. 
Perieţeanu dă explicaţii. 

Se citesc primele pasagii de la concesiuni, apoi trecem la 
Comitetul de lectură. Îi place modul de funcţionare a Comitetului. 

Se citesc dispoziţiile artistice. Când aude de opere originale 
zâmbeşte: 

— De unde să le luăm? 

— Sânt vreo două... 

— Vai de ele! 

La art. 64, ca să nu se joace decât în limba română, protestează. 

- E o greşeală. Cum adică, dacă vine o trupă străină strălucită, 
să nu poată juca la „Naţional“? Şi încă în Bucureşti are „Liricul“. 
Dar în provincie? 

— Într-adevăr, Maiestate, a fost la laşi Wegener!9 şi a trebuit să 
joace într-o magherniţă. Dar nu se poate altfel, fiindcă se stârnesc 
scandaluri. Dacă ar juca o trupă nemţească la Cluj, ar fi îndată 
scandal... 

— Dar dacă vine Cecile Sorel:09, să nu poată juca la „Naţional“? 
Nu-i păcat? 

— Chiar a şi fost, şi a jucat la „Liric“! 

— De altfel ştiu că prevederea a fost şi în veche lege. Totuşi, e 
păcat. 

Regele mai observă că de ce să nu poată juca artiştii pe alte 
scene. 

- Ca să nu facă concurență Teatrului Naţional. Azi trupele 
particulare sânt tari. Trupa d-nei Ventura are pe Bulfinski, 
Iancovescu... | 

— Dar, oricum, vara de ce n-ar putea juca? 

— Dar vara se poate! 

— Cu toate astea prohibiţia e categorică!... Ş-apoi beneficiile? 

— Fiindcă s-a abuzat de ele şi s-a scăzut prestigiul Teatrului. Au 
fost actori care în fiece an se retrăgeau. Numai Nottara s-a retras de 
vreo şapte ori... 

Când vede totuşi dispoziţia cu împrumutul actorilor zice: 

— Da, dar e vorba numai de Teatrele Naţionale. 

Sărim restul capitoluiui până la condiţiile de pensionare. De ce 
57 ani? Fiindcă aşa e şi în legea actuală. Restul se sare până la 
dispoziţiile finale. Se citeşte întreg art. 120 şi nu face nici o 
observaţie. La art. 122110 zice: 

-— E foarte bine. 

— Sânt numai doi, Maiestate, Nottara şi Gusty!" 

- Bine. Merită. Bieţii bătrâni au fost fala teatrului nostru. 

Nu mai face nici o observaţie. După citirea art. 125 se scoală. 

-— E bine. Am să sancționez legea. Să-i spui, d-le Rebreanu, 
ministrului d-tale, că-i voi da legea, dar să vie cu decretul pentru 
schimbarea directorului, ca astfel să pot da o satisfacţie şi artiştilor. 
Poate să vie luni şi între celelalte audienţe vom termina şi asta. 
Aşa, şi vă mulțumesc. 

Îmi întinde mâna. Perieţeanu mai scormoneşte o carte de versuri 
şi i-o oferă. Îi mulţumeşte şi-i dă mâna. Îmi dă mâna din nou și ies. 
Perieţeanu mă urmează. Coborând, schimbăm trei vorbe. Ne 
înțelegem să-i fac formele luni, dar n-am ministru. Voi vedea mâine 
pe Lugoşianu, ca să fie înștiințat şi Maniu. Audienţa s-a sfârşit la 
ora 5,25. 

Şi iată cum d. Eftimiu, care a socotit că mă poate înlătura pe 
mine fără obraz, îşi primeşte răsplata. 

La D.E.P. mă aştepta comisia teatrală. Am lucrat puţin cu 
Mugur. Am dat un interviu la Brassói Lapok!!2. 

Acasă seara am primit pe Lică Teodorescu!!3 pentru turneul meu 
de conferinţe. N-am aranjat nimica. 

Impresie de la Palat: regele extrem de simpatic. S-ar părea că îl 
interesez. În orice caz, mă cunoaşte bine. Sentimentele lui față de 
mine nu le voi putea afla decât după audiența viitoare particulară, 
când îi voi putea vorbi mai multe. 


Duminecă, 6 iulie 1930 [Bucureşti] 


Dimineaţa mi-a făcut o vizită Corneliu Moldovanu. Zice c-a 
fost desemnat de Mavrodi, Plopeanu, Șeicaru şi alţi asemenea 
mațadori, să fie director la „Naţional“ şi ca atare trimis la mine 
să-mi ceară consimțământul. Fireşte, el nu vrea până ce nu-l va 
cere regele şi nu-i va ordona Vintilăi!+. I-am dat răspunsul cuvenit. 
Apoi că va candida la Autori!!5. L-am deconseiat, fiindcă eu vreau 
pe Sorbul. Atunci la „Critici“!16, ca să-i trântească pe Fagure. 

Fanny îmi aduce de la Ressu ştirea că e o indignare generală 
împotriva numirii lui Perieţeanu. Aşa spune Dărăscul!? şi 
Vlădescui'!8. Ţărăniştii toţi sânt pentru Eftimiu şi au pus pe Puiu 
Dumitrescu şi prinţul Nicolae să ceară regelui să-l menţie. 


Luni, 7 iulie 1930 [Bucureşti] 


Am fost întâi la Vaida. Nu se sculase. M-am dus la D.E.P., unde 
a venit Plopeanu, pe care l-am pus în curent cu ceea ce îl privea 
mai ales pe el. Apoi din nou la Vaida, aşteptare, plecare la 
preşedinţie. Aici mă ajunge Vaida. Vorbeşte de traducerea germană 
[a lui] Jon; îi spun despre audiența la rege. Zice să-i spun lui Maniu 
şi despre Teatrul din Cluj. N-am putut sfârşi, căci l-a chemat 
Maniu. Herz mă întreține: vrea [să fie] director la Craiova. 
Alexiu!!? vorbeşte despre afacerile lui Mezincescul2. Dr. Brandsch!2! 
îmi spune despre Crainic. Apoi mă cheamă Maniu. Îi raportez 
audiența la rege, părerea regelui despre Eftimiu, cuvintele de 
despărţire, recomandarea lui Perieţeanu. E bun Perieţeanu? Afirm. 
El n-are nimic împotriva lui, dacă eu cred că e bun. Dar cum facem 
cu Eftimiu?! Nu e nevoie de nici o formă specială. Zice că nu 
trebuie să descoperim pe rege, chiar când îşi exprimă vreo dorinţă, 

fiindcă altfel în două săptămâni s-ar sfârşi cu prestigiul regal. 
De-aceea e un guvern, ca să-l acopere. Întreabă dacă Eftimiu a 
greşit? A fost bun ori rău? Îi spun greșelile lui. „I-am spus şi eu să 
nu lase pe doamnă-sa să joace“. I-am mai vorbit scurt despre 
celelalte teatre şi de concesiile maghiare.!22 Apoi că regele vrea să 
mă mai vadă, ca să se întrețină despre cele culturale. 

„Să-l ajutaţi: şi să-l serviţi, că e tânăr şi e bine să meargă pe 
căile acestea.“ 

La ieşire mă opreşte Cezianu, să-l aştept. Îmi spune fleacuri şi 
notează să întrebe pe rege dacă mai trebuie să cer o audiență. 
Mâine îmi aduce răspunsul. 

La masă Negrea povesteşte de la Colţoni!23 că regele s-a uitat 
urât la mine și că l-a rugat pe Perieţeanu să primească direcţia, că 
i-a ținut mâinile o jumătate de oră şi că, în sfârşit, a fost eroul 
audienței. Desigur că sânt din indiscreţiile lui Perieţeanu. 

Fireşte, evenimentele se înfăţişează totdeauna după sufletul 
omului. Privirea regelui am notat-o şi eu, dar nu mi s-a părut de ură. 
Evident că m-a examinat, dar nu mi s-a părut cu ură deloc, cel mult 
cu o curiozitate specială, şi chiar cu simpatie. Sau poate m-am 
înșelat eu? Se poate, la urma urmelor. Dar atunci de ce regele a spus 
că vrea să stea de vorbă mai de aproape cu mine? Ar mai fi un 
indiciu: Perieţeanu a spus de câteva ori că, în partea artistică, voi da 
eu lămuriri. Dar regele nu mi-a cerut. Adevărat că n-avea de ce, dacă 
s-a citit toată legea şi, la unele articole, am dat explicaţiile necesare. 
În sfârşit, poate că e și vina mea că n-am luat eu întâi cuvântul, să 
dau explicaţii, şi nu m-am aşezat mai aproape ca să fi citit eu legea. 
Dar astea nu pot fi decât fleacuri. Dacă avea ceva cu mine, nu m-ar fi 
primit. Amicul Perieţeanu vrea să se umfle, evident. Eu n-am nevoie. 

După-amiazi am fost la D.E.P. Am primit pe un gazetar de la 
Viena, căruia i-am dat un interviu. Am lucrat cu Sadoveanu!24 la 
concesiiie ungurești. Apoi a venit Perieţeanu, cu care am vorbit de 
faţă cu Sadoveanu. Zice că nu poate primi mai mult de trei luni. Să 
vie pe urmă Sadoveanu. Îngrijorare pentru Livescu. Să întreb pe 
Cezianu şi Condiescu. L-am trimis la lunian!25 să nu fie vreo 
opunere de-acolo, Mi-a telefonat: i-a spus că trebuie să primească. 
L-a văzut şi pe Mirto, care i-a spus la fel. 

Vineri, 1] iulie 1930 [București] 


N-ar mai fi interesant să însemnez retrospectiv toate 
întâmplările în amănunt: cu luptele de fiece zi ce se dau acuma 
pentru diferitele teatre şi opere, cu intervenţiile la mine mereu, 
persistent... Îşi dă seama toată lumea acuma că de mine depinde tot. 
De aceea şi târcoalele mai vii ale tuturor. Deocamdată Herz!26 iese 
cu ceva: l-am numit director la Craiova şi mi se arată deosebit de 
recunoscător. Vai, recunoaşterile acestea! 


Duminecă, 20 iulie 1930 [Bucureşti] 


Dacă însemnez numai lucrurile rele ce mă privesc, în legătură 
cu lumea din afară şi mai ales confrații mei, este că mi se pare mai 
caracteristic pentru mersul vieţii însăşi. Cuvintele bune, 
întâmplările bune, în sfârşit toate bunătăţile sânt adeseori umbrite, 
dacă nu înăbuşite chiar şi numai de un rău mic. 

Astfel, prin Herz, aflu cum mă vorbeşte Minulescu de rău: că 
mi-am dat milioane pentru Ciuleandra, că-mi plătesc traduceri în 
limbi străine, că mi-am cumpărat vie de multe pogoane etc. 

Ceva interesant. Azi-dimineață m-am trezit cu scârnăvia de 
Dianu în minte şi, oricât am vrut să readorm, cu gândul mereu la el. 
Îmi aduceam aminte că m-a înjurat zilele trecute, mă enervam şi 
chibzuiam cum să-i aplic vreo sancţiune. În sfârşit mi-a adus 
ziarele şi iată o nouă înjurătură, un articol întreg de murdărie 
obraznică!27. Mă hotărâi în mine să-l izgonesc după-amiazi de la 
S.S.R. Pe urmă mi-am zis că voi face-o numai în caz când mi se va 
părea că gestul meu va găsi ecou în ceilalți, ca să nu mă expun 
altfel la un incident subt demnitatea mea. Compoziţia adunării a 
fost aşa încât n-am simţit atmosfera potrivită şi, cu toate că scârba 
era acolo, am socotit mai bine să-l ignorez. 

Alegerile au mers după dorinţa mea, afară de Al. Hodoşi2 de la 
Cluj. Din pricina lui va trebui să anulez şi alegerea de ia laşi. 


Marţi, 29 iulie 1930 [Bucureşti] 


De sâmbătă până azi am fost la Valea Mare, unde ne-am instalat 
o mică dar adevărată gospodărie. Prima mea proprietate reală. 

Să-mi ajute D-zeu să trăiesc, să mă pot bucura puţin de ea. Evident 
că facem mereu planuri de viitor, cum s-o mărim, cum să 
schimbăm casa şi s-o înfrumuseţăm... Cât este, e foarte bine. Am 
un adăpost pentru orice împrejurare. 

Am avut o nouă pană de maşină; ruperea axei planetare din 
stânga. A trebuit să viu la Bucureşti, să schimb piesa. Ieri. Am luat 
masa la „Modern“, cu Plopeanu şi Vereşti. Între altele Plopeanu îmi 
spune, desigur nu fără vreo anume aluzie, că regele a chemat urgent 
pe Mavrodi în audienţă, de la Călimăneşti, pentru azi la ora 6 d.a. 
Că Puiu Dumitrescu a întrebat de el, i s-a spus că e bolnav la 
Călimăneşti şi totuşi i s-a dat telegramă să vie imediat. Mă 
gândeam pe urmă că Plopeanu îşi închipuie că Mavrodi poate să 
mă lucreze la rege, ceea ce m-am gândit şi eu. E cam ridicol şi cu 
lucrăturile la rege. Dacă ar fi ca regele să se orienteze după diferite 

“lucrături, eu unul m-aş lipsi. 

În privinţa filmului meu am primit ieri vizita bancherului 
Fessier. A preluat filmul, împreună cu o firmă de la Berlin, 
eliminând complet pe Berger. Să tratăm asupra dreptului de autor. 
Au convenit 5% din toate încasările din România. Am iscălit 
convenţie la tribunal. Pentru Germania să aranjeze 5% din toate 
licenţele, sau sumă fixă. Îmi va da curând răspunsul. Exploatarea 
filmului prin casa „Artistic-Film“, 

La 2 octomvre începe rularea aici, la „Capitol“ probabil. 


Marţi, 12 august 1930 [Bucureşti] 


Adineaori am sosit, seara, de la vie, de la Valea Mare. Am plecat 
Vineri seara la Cernăuţi, unde am instalat Consiliul de administraţie, 
iar ieri am fost cu maşina la Craiova, în acelaşi scop.!25 

Vreau să însemnez doar o impresie pe care am avut-o deunăzi în 
legătură cu luliu Moldovanu, subsecretarul meu de stat. Făcusem 
reproşuri lui Halippa din pricina delegaţiei generale ce mi-a dat. 
Halippa mi-a dat mâna în semn că îmi acordă toată prietenia şi s-a 
scuzat că lui i s-a dat spre semnare delegaţia gata făcută, că poate 
să fie opera lui Moldovanu... Acum vreo trei zile i-am spus lui 
Moldovanu chestia. Mi-a răspuns că numai Cândea!3% are o 

delegaţie mai mare şi a trecut peste reproşul meu cu un zâmbet 
dulce. De-atunci mi-am zis dacă nu cumva are ceva împotriva mea. 
Şi mi-am propus să clarific situaţia, să-i arăt că eu nu-s funcţionar 
şi deci nu e obligat să lucreze cu mine, căci eu plec imediat. 
Adineaori Bucuţa îmi telefonează că s-au încurcat lucrurile cu 
librăria de stat, din pricina lui Moldovanu, care susţine părerea lui 
Banciul!3! etc. Mi se pare curioasă atitudinea, când el a fost în 
curent cu toate lucrările pregătitoare. 


Valea Mare, duminecă, 17 august 1930 


Impresia cu Iuliu Moldovanu mi se pare c-a fost falsă. Ar fi fost 
într-adevăr excesiv. 

De altfel o nouă complicaţie: citesc în ziare că Iulius!32 a fost 
arestat în legătură cu nişte fraude la o societate forestieră din Arad. 
Duşmanii mei cei mulți desigur că nu vor întârzia să exploateze şi 
asta împotriva mea. E chiar ciudată întâmplarea. Îmi închipui cât 
trebuie să se vorbească în Ardeal. Pe mine însă nu m-au înștiințat 
neamurile, nici măcar cu un rând. Deşi aş interveni, dacă ar fi 
nevoie. 

Oare să fie la mijloc vreo înscenare? lulius a făcut rău 
zgândărind afacerea de la Tg. Mureş. Când învârteşti combinaţii cu 
gheşeftare, trebuie să laşi acasă intransigenţa. 

Pe mine fireşte că mă înjură mereu diverşi energumeni. Între 
care neobositul Callimachi, tip degenerat şi iresponsabil. Chiar 
într-o scrisoare murdară adresată lui Perieţeanu. Ceea ce mă poate 
aţâţa să scriu romanul cu gazetarii şi aşa-zişii intelectuali, în care 
se pot pune o serie întreagă de probleme în legătură cu viaţa 
noastră culturală. Gândul mă frământă mereu şi personagiile vii se 
îmbie.!33 


Joi, 21 august 1930 [Bucureşti] 


Înainte de-a merge la D.E.P. am trecut să văd pe Purcariu'34 
pentru locul de suplinitoare Rodica Gîrleanu. Până luni întreg 
serviciul profesional e suspendat, fiindcă se repară. M-am dus apoi . 

la Ghiţescu!35 pentru băiatul lui Duminecă!36 de la Valea Mare şi 
i-am obţinut îndată numirea ca suplinitor în judeţul Teleorman. 
De-aici am mers la Comunicaţii pentru casa lui Ionel; Crişan nu 
venise la minister, deşi era 10,1/2. Deci m-am dus repede la D.E.P. 
Acolo, fireşte, mă aştepta lume. imediat a trebuit să primesc. D-na 
Filotti cu Timică Georgescu!%? şi un domn Popescu, pare-se 
secretarul, delegaţia sindicatului artiştilor, cerându-mi să intervin la 
Primărie să fie utilizați membri de-ai lor la Ateneele Populare. Am 
admis, dar le-am făcut reproşuri pentru uşurinţa cu care eliberează 
carnetele de liberă profesie, invocând cazul actorilor ucraineni. 
S-au apărat şi au acuzat soc. „Scena“. Am pus să cheme îndată pe 
un reprezentant al acesteia. Mi-au promis un memoriu de 
justificare. Voi cere ambelor societăţi o listă de membri şi vom 
proceda la rectificări. Băluţă!:38 cu Al. Rally!35; acesta vrea să 
lucreze la D.E.P., fiind el la Paris. Propune ca prin 7 000 franci 
lunar să facă o revistă franceză de cca 150 pg. Să-mi dea un 
memoriu şi voi aviza. ÎL va aduce la 2 sept. 

Băluţă vrea să vie să mă vază acasă, să-mi vorbească ceva. 

În timp ce-i aveam pe ei, mi-au fost anunţaţi doi americani. Am 
întrerupt şi i-am primit. Conduşi de Mischonsniky!40 — doi directori 
ai lui „American Radio Corporation“, Scenbok şi Smits, veniţi cu 
aparatele necesare să alcătuiască un program radiofonic în plăci de 
gramofon, de jum[ătate] oră, pe care să-l difuzeze în America prin 
cele 60 posturi de emisiune ale lor. Îmi cer concursul să alcătuiesc 
program caracteristic. Vor cuvântarea regelui, prințul Nicolae, 
prim-ministru Maniu, Mihalache şi diferite cântece naţionale. 
Promit. 

Urmează restul în grup. D-na lonaşcu!'4! urgentează ajutorul ce-l 
are acordat de patru luni. Un învăţător Enescu de la Vaslui vine cu 
scrisoare de recomandaţie de la subsecretar de stat P. Andreii42. Să 
vie după-amiazi la 6. Un domn Ganea aduce un manuscris: Cartea 
sfântă a vieţii mele, în versuri albe, despre care spune că e opera 
cea mai mare ce s-a scris. Vrea să mi-o citească. Să mi-o dea s-o 
citesc eu. O va pune la punct şi aduce mâine. Lonyai, fotograful, 
examinează preţurile unei facturi ce i-am dat-o ca expert. Propune 
un album de fotografii ale regelui Carol. De acord. Un ovrei roagă 

să-i rezolv o cerere de turneu; îi dau prelungire până la 15 oct. 
G.Nichita!43 cere să-l primesc detaşat la D.E.P. Opinez favorabil pe 
hârtia lui. Gavrilovici!44, chemat la mine, promite să plătească în 
patru zile datoria către soţii Vlădoianu prin o bancă, soţii sânt de 
acord. Bucuţa îmi aduce nişte hârtii; îi cer să vază negreşit pe 
Madgearu pentru Librăria de stat. Mateescu a fost la mine, imediat 
după Filotti, cu o cerere de ajutor pentru d-ra Creţoiu, din partea lui 
Popa!45, şi cu lista reducerilor de la articolele bugetare pe care 
urmează s-o revăd cu ministrul. Tot atunci şi Şahighian:46 pentru 
capitolul cinematografic; îl pun în contact cu Mateescu. 

Dr. Voinea se plânge de eliminarea nevestei sale. Vine şi Froda, 
care-i dă ideca să fie detaşată de la Cluj aici şi la ianuarie angajată. 
Arghezi se interesează de serbările încoronării — un răspuns ce 
aveam să-i dau după ce voi vedea pe primul-ministru. La începutul 
lui Voinea vine unul Hociung!7, care vrea un ajutor şi apoi să fie 
angajat la D.E.P. 

Camil Petrescu mă aduce până acasă şi-i dau piesa Danton, 
revăzută şi ciopârţită de mine.!48 

După-amiazi am fost cu Fanny la dr. Pandelescu pentru ochelari; 
am pierdut acolo mai bine de o oră. Apoi la D.E.P. la 5,3/4. 

A mai fost înainte de prânz şi d-ra Cărăuşul49 pentru angajament 
la Iaşi. 

După-amiazi deci o scrisoare lui Pavel!50 pentru Ciocâlteu!s!. 
Din nou Mischonsniky cu americanii: să intervin la vamă să se 
simplifice formalităţile. Se face prin telefon. Le dau o scrisoare 
pentru colonel Condiescu, să le înlesnească audiența la rege. 

Bancherul Fessler!52 cu Gusti, proprietarul cinema „Capitol“, 
îmi anunţă înțelegerea pentru rularea Ciuleandrei. Fessler singur 
îmi cere o favoare pentru un film; refuz. 

lar Voinea, iar nevastă-sa şi apoi poveste despre filmarea 
Ciuleandrei la Berlin!53. Propune să intru într-o societate de cinema 
la Cluj. Vom vedea atunci acolo. 

Între timp primesc pe deputaţii socialişti Lucian!54 şi Flueraşis5, 
care-mi cer ajutor pentru societăţile sportive muncitoreşti de la 
Bucureşti şi Cluj.!155 Le voi da. De asemenea două aparate 
radiofonice. Sânt încântați. 

Înspre ora 8 vine dr. Moldovanu. Despre păstrăvi, despre 
atmosfera politică, despre atacurile concentrice împotriva 
ardelenilor, Vaida în special. Amărât. Pleacă mâine seară la Sovata. 
Să facem un „consiliu național al educaţiei naţionale“, sub 
preşidenţia de onoare a regeiui. 

Trimis scrisoarea răspuns lui Stamatiad. Dat întâlnire mâine la 
11 lui Sturza! cu Perieţeanu'58. 


Vineri, 22 august 1930 [Bucureşti] 


Crişan!S9 a plecat în provincie. Merg la minister la ora 10 
dim[ineaţa]. 

Tănase!6 cu chestia carnetelor de liberă profesie „Scena“. Va 
face un memoriu. Vom cere lista membrilor şi vom revizui. 

Sturza aduce o listă de piese pe care vrea să le joace la 
Naţional. Herz cere restul de bani din asigurarea Teatrului; îi dau 
contracte-tip. BuraculS! cere bani pentru nişte atenee populare. 
Şahighian cu articolul cinematografelor. D-na Solomonescu cu 
oreic de franceză la Muncă — să vie luni. Boerescu!'€2 referat pentru 
cluburile muncitoreşti. 

Trec la Sănătate. Ministrul tocmai pleacă. În aşteptare de vorbă 
cu Voinea şi Froda. Aranjez cu ministrul câteva hârtii. 

După-amiazi la 5,1/2 cu Buzescu, chestia Operei.!6 La 6 la 
poştă. La 7 cenzura filmelor. 

A fost ia masă Negulescul64 şi Sorbul. 


Valea Mare, duminecă, 24 august 1930 


Caietul fiind acuma oarecum definitiv la Valea Mare, aproape 
fatal vine rezumatul unei săptămâni. Poate că e mai bine, căci 
astfel multe mărunţişuri se elimină de la sine, care altminteri, subt 
impresia momentului, ar fi înregistrate şi comentate. 

Marţi am avut un incident cu Stamatiade. Era Froda la mine şi a 
stat cam mult. Într-un târziu, Vereşti îmi spune că afară Stamatiade 
vociferează. Să-l cheme îndată înlăuntru împreună cu toată lumea. 

Şi el, de față cu toţi, îmi reproşează că de ce nu fac ore de primire, 
că de ce să aștepte ore întregi... L-am întrerupt sever că nu primesc 
de la nimeni morală; vine la mine cine doreşte şi are treabă; eu nu 
chem pe nimeni... A plecat imediat supărat. Mi-a trimis apoi o 
scrisoare de amărăciune şi imputări. I-am răspuns a doua zi, tot în 
scris, reproşându-i reproşul lui etc. 

Miercuri ziua îmi spune Vereşti că a întâlnit la „Capşa“ pe 
Sergiu Dan care vrea să mă vadă, fiindcă Romulus Dianu umblă cu 
o scrisoare a mea către Slavici prin care ceream să intru la ziarul 
Ziua!55. Nu i-am dat nici o importanță. După-amiazi însă 
Măciucescu îmi scrie şi apoi cere la telefon insistent să mă vadă. 
L-am primit seara la ora 9. După ce îmi vorbeşte de ale lui, îmi 
spune că Gregorian i-a arătat o scrisoare a mea, fotografiată, către 
Slavici. Gregorian zice că scrisoarea face sute de mii de lei. A 
copiat-o şi mi-a adus-o. Am impresia că se urmăreşte şantajul 
direct, iar Măciucescu e unealta inconștientă. I-am spus-o şi am 
refuzat categoric orice discuţie. Poate să publice orice, să înjure 
oricine, oricât şi oricum. Nu admit nici un fel de şantaj. 

Pe urmă, până vineri seara, când am plecat, n-am mai auzit 
nimica. 

Ceea ce nu înseamnă că scrisoare? nu se va publica.!66 Dar 
efectele nu mă mai interesează şi nici nu mă pot zdruncina.167 

Evident că toate injuriile au un oarecare răsunet în public, dar 
un răsunet cu efect de trei zile.168 Pildă a fost studentul de la 
Cernăuţi, care m-a interpelat direct pe chestia aceasta. Eu nu pot 
nimic, cel mult să poleniizez, ceea ce însă cred că nu mi-ar folosi, 
ci m-ar cobori la nivelul insultătorilor. În roman însă sper să pun 
multe lucruri la punct. 

Despre întâmplările de la D.E.P. am început un jurnal separat. 
Nu ştiu cât va merge. 


Marţi, 26 august 1930 [Bucureşti] 


Plecat de-acasă la 10; ia Comunicaţii Crişan lipseşte; e în 
provincie. La D.E.P. întâi Bucuţa îmi povesteşte demersul la 

Madgearu pentru Librăria de stat, negativ complect şi din 
principiu, fiindcă regiile dau proaste rezultate. Mme Giîrleanu 
vorbeşte despre suplinirea Rodicăi. Decretele s-au iscălit şi 
urmează să apară în Monitor. Trec cu Sorbul şi Şahighian la 
Sănătate, la Mateescu, pentru chestii băneşti, care se aranjează 
oarecum. În prealabil schimbasem articolul lui Todie!6 pentru o 
sumă acordată de Halippa. La ieşire Steriade!7 mă opreşte, 
intervenind pentru un violonist să fie scutit de taxe. Întâlnesc pe 
Ionel??? cu revizorul Marinescu şi subrevizorul Mareş, pentru radio 
la Stoiceni. Din nou la Comunicaţii, unde însă nu fac nimica. 

La 5 d.a.la biurou;: Steriade, i se face hârtia dorită. Buzescu îmi 
vorbeşte despre chestia Operei, după ce Iancovescu îmi ceruse 
5 000 lei, refuzaţi. Un domn Panaitescu, dirigintele corului de la 
biserica Creţulescu, cere să fie numit la Operă; refuz. Şerban, şef 
de cabinet [la] Vaida, cere concurs să tipărească operele tatălui său 
şi să se sporească leafa unei cântărețe de la Cluj, logodnica lui. 
Acasă Reşii. 


Miercuri, 27 august 1930 [Bucureşti] 


Ies la 10, împreună cu Sorbul. Pe la Comunicaţii, unde Crişan 
se va întoarce. Dr. Pop!72, secretarul „Astrei“ Chişinău, vorbeşte 
despre chestiile culturale basarabene. Minulescu cu dezvălirea 
monument[ului] Săulescu; îi dau 5 000 lei. Bucuţa cu unul Vlădescu 
de la contabilitate. La Crişan: Mereuţă!? şi un inginer. Iscălesc o 
Ciuleandra pentru Aurel Constantinescu!” de la Berlin. Aranjez 
chestia Ionel. 

La 6 d.a. şedinţă la Radio. 

Seara Negrea vine din partea lui Plopeanu, spunând despre 
scrisoarea lui Gregorian cu Mavrodi. 


Joi, 28 august 1930 [Bucureşti] 


Ies la 9,1/2. La D.E.P. Bat la uşă. Deschide d-na Solomonescu. 
Apoi vine Vereşti. Primesc pe Tăzlăuanu!”5, care vrea Teatrul Mic 
pentru Straja!”6 regelui, îl deconseilez; îmi expune planurile Străjii, 

care zice că are 60 000 membri. Între timp Vlădoianu cu hârtii şi 
Sbierea cu altele. Apoi d-na Solomonescu, pe care o amân pe 
mâine. D-na Voiculescu!7? vine cu Plopeanu. Despre turneul ei; 
să-mi aducă concediul. Plopeanu vrea adresa către finanţe. 

Vine grămada. Fiul lui Streitman îmi prezintă pe un d. Iancu 
Klein!?8, căruia să-i cumpăr o broşură antisemită — refuz. Unul 
Şerban!79, fost actor la Cluj, cere să fie reprimit acolo. Unul 
Golescu, fost regizor la Ventura, vrea să fie la Iaşi. D-ra Creţulescu 
de la Craiova se plânge c-a fost pensionată; să facă întâmpinare 
scrisă. Eugen Gaspar, director de teatru, cere 20 000 lei din 
garanţie. Mircea Rădulescu vrea ajutor 5 000 lei; să aducă iscălituri. 
Bucuţa să meargă Vereşti cu o ordonanţă la Popa, finanţe. 
Bălţăţeanu!80 cu Angela Luncescu! 8! să-i dau o scrisoare către Ionel 
Teodoreanul82. Să vie după-amiazi. Dr. Reicher pentru propaganda 
în Basarabia; când se va întoarce Halippa. Cincinat Pavelescu!83 
vrea permis C.F.R. Să facă hârtie şi să merg la Crişan. 

Acasă la masă Negulescu. Am telegrafiat lui Puiu!84 pentru 
primirea Puicuţii de la Constantinopol!85. 

După-masă vine Eftimiu, care spune că e aranjat cu regele şi 
caută să revie la Teatru. Să vorbim cu Maniu şi lunian. 

La D.E.P. ora 5,1/2 d.a. Mugur îmi vorbeşte despre rege; 
Lupeasca!386 ar fi în ţară. 

Plec la 6,1/2 la „Royal Cord“ să-mi schimb cauciucurile . 

La 7 de vorbă cu prof. Moldovanu: cultură, rege etc. 

8" iscălesc [lui] Mircea Rădulescu ajutorul; dau scrisoare lui 
Bălțăţeanu. Acasă familia Sorbul. 


Sâmbătă;30 august 1930 [Bucureşti] 


Nu-mi mai amintesc ce-am avut. Seara deschiderea stagiunii 
T. Naţional.187 


Duminecă, 31 august 1930 [Valea Mare] 


Azi-dimineaţă sosirăm aici cu Puia să vadă şi ea bogăţia aceasta 
a noastră de-aici. I-a plăcut mult, oricât ar fi aici de modest. 

În afară de întâmplările oarecum normale din cursul săptămânii, 
trebuie să notez mereu diferitele faze ale urzirii împotriva mea, la 
care iau parte o serie întreagă de „colegi“. 

Într-o seară veni Negrea şi spuse lui Fanny de la Plopeanu tot... 
L-a trimis pe Negrea, fiindcă zice nu vrea să vie el totdeauna cu 
lucruri rele. 

A doua zi, adică joi, a venit el pe la mine, la minister, şi mi-a 
povestii. A auzit când Mavrodi vorbea la telefon cu Gregorian şi 
i-a dat întâlnire la ziar. Bănuind o porcărie, i-a spus lui Mavrodi că 
nu e frumos ceea ce face, că se pune în contact cu asemenea escroc 
etc. Şi a aflat că Gregorian are o scrisoare a mea către Slavici etc. 
Mavrodi ar fi spus că cum poate fi directorul „Educaţiei“ un om 
care a scris la Gazeta Bucureștilor!88, care a stat aici în timpul 
ocupaţiei, care şi-a dat sieşi 3 milioane pentru un film, când 
scriitorii şi actorii mor de foame etc. Că Maniu a luat în braţe pe un 
criminal pe care apoi a trebuit să-l abandoneze, de asemenea pe un 
dezertor... Că în sfârșit voi avea în curând mari neplăceri, fiindcă şi 
regele a fost pus în curent cu isprăvile mele etc. 


Luni, 1] septemvre 1930 [București] 


La 10,1/2 la D.E.P. D-na Solomonescu, de care nu mai scap. 
Sadoveanul!8? şi Muşetescu s-au întors din concediu. (Asta a fost 
sâmbătă.) Avocatul Leonida Petrescu cu Horia Furtună intervin 
pentru un cinematograf ia Timişoara. Eugen Gaspar vrea nu ştie ce. 

La 6,1/2 convorbire cu Buzescu despre Operă.19% 

Seara premiera Industrie şi comerť’, 


Marţi, 2 septemwvre 1930 [Bucureşti] 


La 9,1/2, cu Sorbul împreună. D-na Solomonescu, oh, m-a 
omorât şi încă n-am sfârșit! Sadoveanu raportează de la Iaşi. 
Mugur să mergem la ministru p[entru] funcţionar contabil. Claudia 
pentru ajutor soră-sa Dubert!5?. Furtună cu Leonida Petrescu 
plentru] cinematograf. Inginer Mironescu p[entru] teatru Mielu 

Constantinescu!'5%, T. lorga!%4, ziarist, îmi spune murdăria ce-a 
făcut-o lui Eftimiu. Nu-i mai ştiu. 

La 5,1/2 directorii de teatru ungar cu diverse propuneri; 
Sadoveanu să facă decizie. D-na Filotti cu concediul şi turneul. 
Tănase cu comitetul „Scenei“. 

L-am întrebat pe Mugur în privinţa lealităţii lui Condiescu. Zice 
că e bun, dar nu absolut sigur. Totuşi să-l chem şi să-l întreb. Ceea 
ce voi face. 

În aceeaşi zi a venit Maria Filotti pentru turneu şi, când i-am 
reproşat murdăria lui Mavrodi, mi-a propus şi m-a rugat să ne 
împăcăm. Chiar cu acest cuvânt s-a despărţit de mine. 

Ieri a mai venit Camil Petrescu, îngrijorat, să-mi vorbească 
despre Gregorian: că are scrisoarea mea, pe care vrea să o 
publice... I-am spus să publice orice, indiferent, căci nu marşez la 
şantaj... 

Acuma pregătesc o scrisoare pe care aş vrea s-o public în 
Dimineaţa şi Adevărul, în care dau o lămurire generală asupra 
biografiei mele şi asupra calităţii morale a duşmanilor mei. Nu ştiu 
încă dacă s-o public înainte sau după ce scârbele îşi vor împlini 
opera. 

Am acuma teama ascunsă să nu mi se facă vreo porcărie cu 
prilejul dezvălirii monumentului Săulescu la Predeal, care va fi joi. 
Să fac un discurs mic şi frumos. 


Vineri, 5 septemvre[1930, București] 


Aseară am sosit aci direct de la Predeal. 

Marţi apăruse în Curentul... articol al javrei Dianu, subt titlul 
Regele la monumentul lui Săulescu!55. Evident era ceva făcut 
înadins, pentru a-mi crea dificultăţi la Predeal. Loviturile împotriva 
mea se dau fără nici un fel de menajament, cu intenţia hotărâtă de 
distrugere... Miercuri au fost pe la mine mai mulți: Perpessicius, 
Arghezi, Bucuţa, Furtună, Froda etc. Mugur vorbeşte despre 
„infamia“ din Curentul. Am înlăturat chiar discuţia cu toată 
superioritatea, ceea ce de altfei era în consensul tuturor. 

Totuşi în sufletul meu aveam mare emoție. Marţi seara 
încercasem să-mi fac discursul şi n-am fost în stare. Parcă mă mai 
aşteptam la ceva rău. Acelaşi sentiment de altfel şi miercuri seara, 
când am stat până la 3,1/2 noaptea, de am terminat o cuvântare 
destul de bună pentru ocazie. Mai există încă un singur lucru în 
viaţa mea, care poate să fie exploatat în public: aşa-zisa mea 
condamnare; cel puţin pentru moment, şi ar trebui să vin cu 
explicaţii. Ei bine, nu m-aş fi mirat să se publice chiar în ziua când 
aveam să vorbesc în faţa regelui. 

De altminteri miercuri am primit la D.E.P. vizita lui Eftimiu, 
care a venit înadins să mă pună în curent că şi eu am început să fiu 
lucrat foarte stăruitor la rege. Lui i-a spus un aghiotant francmason. 
I s-a spus regelui că sânt jidan, că eu am intervenit pentru jocurile 
de noroc la Moldovanu etc., fiindcă regelui nu-i convine că s-au 
admis jocurile de noroc la Sinaia. Apoi că regele e foarte îndârjit 
contra celor care au fost cu nemţii în timpul războiului şi deci se 
exploatează şi aceasta împotriva mea... El chiar îmi cere să merg cu 
el la Maniu, să-l prevenim că, dacă i-ar spune ceva regele, să fie în 
cunoştinţă de cauză... Fireşte, prietenia şi informaţiile lui Eftimiu 
sânt interesate, dar pot să conţină ceva adevăr. Mai ales că se pare 
că regele e foarte influențabil. 

În sfârşit aveam cred motive să am emoție; nici nu m-am uitat 
în jurnale; de-o fi ceva, baremi să nu ştiu. Am plecat cu maşina, la 
8,25", şi am ajuns la Predeal, la monument, la 11,45”. 

Am găsit în fața monumentului pe Minulescu, Corneliu, Bucuţa, 
Camil Petrescu, Perpessicius etc.!% După ce am privit puţin, am 
plecat cu toţii la restaurant, la masă. A venit şi Costăchescu. După 
masă m-am îmbrăcat la Minulescu la hotel şi am coborât. 

La 3 a sosit regele şi a oprit la cazarma vânătorilor, unde îl 
aşteptam cu toţii. Acolo, în prealabil, schimbasem două cuvinte cu 
Condiescu despre Beza!56a. Regele n-a stat deloc, ci a intrat, iar noi 
am trecut la monument. Pe la 3,1/2 a venit acolo şi regele, pe jos, 
muzica militară în frunte. L-am primit zicând: 

— Maiestate, fiţi binevenit în mijlocul scriitorilor români! 

Mi-a strâns mâna. De asemenea, prinţul Nicolae şi câţiva 
generali!97. Am trecut în pavilion, unde s-a făcut o sfeştanie scurtă. 

Pe urmă am coborât cu toţii la monument. Regele a dezvălit 
monumentul, l-a privit puţin. Se adunase o lume imensă. Mă 
încurcasem şi nu ştiam unde să mă aşez ca să ţin discursul. Regele 
mi-a zis: 

— Rebreanu, Rebreanu, treci colea! 

În fața monumentului şi a lui, am citit discursul. Privirea lui era 
indiferentă. S-a uitat mai ales când am pomenit episodul cu el. Am 
fost întrerupt atunci de aplauze şi aprobări. Când m-am adresat 
generalului, a luat poziţie de drepţi. Când am sfârşit, m-am închinat 
şi ám trecut mai în fund. 

A răspuns general M. Ionescu, comandantul vânătoriior de 
munte. A mai vorbit unul în numele „Astrei“ şi ministrul 
Costăchescu. A răspuns regele prin câteva fraze.!9% Apoi regele a 
strâns mâna ministrului şi a câtorva care erau aproape. Eu 
ajunsesem la spatele lui. A coborât. Vorbisem cu Condiescu să-i 
prezintăm familia Săulescu şi pe scriitori. Nu s-a mai putut. Regele 
coborâse şi pleca înapoi să asiste la sporturi. A fost şi Cincinat 
Pavelescu. 

M-am despărţit de scriitori şi cu maşina am pornit mai departe, 
peste Braşov, spre Piteşti şi Valea Mare. Fanny mă întreabă dacă 
mi-a dat mâna regele ia despărțire. Nu. Fireşte, i-am explicat că nu 
putea, fiind la spatele lui şi fiind îmbulzeală. Dar mă întreb acuma 
dacă n-a făcut-o intenţionat? Nu s-ar fi cuvenit oare să-mi dea întâi 
mie mâna? În sfârşit... 

Şi zic acuma să scriu totuşi Un trecut tenebros, cu cele două 
episoade discutabile: „condamnarea“ şi „războiul“? Ar putea fi şi o 
Carte interesantă. În orice caz, ar pune capăt şantajurilor 
permanente. Dacă ar pune? Nici eu nu mai ştiu. Misterul în jurul 
vieții unui artist e necesar. Incertitudinea e totdeauna fecundă. 
Dacă n-aş fi acuma mare funcționar, care mă găsesc până la un 
punct în dependenţă de guvern şi rege, fireşte nu m-ar interesa atâta 
şantajurile. Toate zgomotele ce se fac în jurul meu, chiar cele 
scandaloase, atrag atenția asupra operei şi deci o promovează. Ca 
reclamă sânt deci preţioase chiar şi duşmăniile canibalice. 

Adineaori am văzut ziarele cu relatările serbărilor de la Predeal. 
A fost la cazinoul ofiţerilor o recepţie. Eu n-am putut lua parte, 

fiindcă plecasem. Plecarea a fost intempestivă. Să nu fie socotită ca 
o nedelicateţă. Dar, cu cât mă gândesc mai mult, cu atât trebuie să 
mi se pară mai curioasă atitudinea regelui: cu mine ar fi trebuit să 
dea mâna cel dintâi, după terminarea cuvântărilor, fiindcă eu îi 
vorbisem întâi, eu reprezentam pe scriitori etc. Chiar dacă n-a 
făcut-o intenţionat, în orice caz n-a fost delicat şi deci eram în 
drept să nu mai stau la restul serbărilor, mai ales că nici nu mi se 
comunicase decât prin Minulescu că va fi şi o gustare, fără să mi se 
precizeze când va fi... Cu Condiescu va trebui să lămuresc și asta, 
precum şi chestia faimoasei audienţe care nu mai vine, deşi i-am 
cerut-o prin Cezianu, cum de altfel mi s-a certificat când a întrebat 
un aghiotant dacă e vorba de o audienţă nouă... 

Fireşte, toate astea sânt nişte lucruri atât de ridicole, când e 
vorba de un scriitor, încât nici n-ar merita să le notez aci, unde ar 
avea un loc mult mai demn atâtea gânduri de artă care mă frământă 
şi pe care le trec cu vederea mereu. Dar viaţa însăşi e atât de 
măruntă, cu obligaţiile ei stupide! 


Duminecă, 7 septemvre 1930 [Valea Mare] 


Am avut aici mosafiri pe Camil Petrescu şi pe Plopeanu cu d-ra 
Nina Măruţă!:99. Evident discuţiile au ajuns asupra înjurătorilor mei 
şi am aflat câteva lucruri interesante. 

Camil îmi spune cum Sângiorgiu îi prezicea că are să mi se facă 
o manifestaţie la Predeal. Nu ştiu de către cine; probabil din partea 
regelui. De asemenea Corneliu Moldovanu i-a luat o întâlnire la 
„Piccadily“, întrebându-l ce atitudine socoteşte să ia, dacă acuma 
va începe iarăşi o campanie violentă contra mea, anunţându-l că a 
doua zi va apare un articol în Curentul.200 I-a mai spus că el m-a 
îndemnat să-mi scriu amintirile, că el m-a rugat să plec în Moldova 
şi eu am refuzat, că el a fost mai mare ca mine şi totuşi nu m-am 
dus la o întâlnire ce mi-a cerut-o, că el de-abia are ce să mănânce 
etc. Camil de altfel mă sfătuieşte să public amintirile. 

Seara la masă, fiind cu toţii, a venit vorba despre Mavrodi, a 
cărui atitudine faţă de mine toţi o condamnă. 

Concluzie: am o sumedenie atât de mare de duşmani, cum nici 
nu-mi dau seama. În realitate aş putea zice că n-am decât duşmani şi 
toți numai din pricină că am ajuns într-o situaţie morală şi materială 
atât de înaltă, încât îi supără pe toţi?0!... Nu-i de făcut nimic. Ar 
trebui să nu mai scriu, să nu mai am nici un succes, ca să mulțumesc 
pe amicii mei. Plăcerea asta însă mi-e imposibil să le-o fac. | 


Duminecă, 28 septemvre 1930 [Valea Mare] 


Tocmai aseară am putut veni iar aci, din pricina tratativelor cu 
Opera şi altele. Chiar aseară am plecat direct de la întrevederea cu 
Maniu, la 8,1/3 seara, aducând şi pe dr. Nanu. Am tras întâi la 
Sorbul, unde am luat masa. Azi ne-am sculat târziu, am dejunat la 
Ionel, la Bascov, unde a venit şi Coandă, apoi ne-am dus la 
Gălăşeşti. 

În răstimp de trei săptămâni, fireşte, au fost multe lucruri care 
ar fi meritat să fie notate. Dacă aveam carnetul la îndemână. Am 
să-l şi iau cu mine de-acuma, să rămâie la Bucureşti. La ţară să stea 
numai când voi sta şi eu mai mult. 

Mai întâi o întâmplare curioasă. La o premieră, la „Naţional“, 
pe când stăteam în salonaş cu Ressu şi nu ştiu cine, intră Mavrodi 
cu Perieţeanu. Ne vedeam întâia oară de când a făcut ticăloşia. A 
venit drept la mine, foarte prietenos şi mieros, şi mi-a întins mâna: 
— Ce faci, dragă R.? — Bine, mersi. Atâta a fost convorbirea. S-au 
mai vorbit diverse, s-au schimbat replici indirecte... Aceasta l-a 
îndemnat probabil ca mai târziu să se intereseze, prin Plopeanu, 
despre chestia Operei. Iată duşmanii mei! 

Mişu Arion, şeful de cabinet al lui Madgearu, un băiat foarte 
simpatic, ne-a cerut pe Puia. În principiu i-am promis-o, dar să-şi 
ia întâi el licenţa ca să poată fi asigurat. 

Vremea cea mai multă mi-o iau tratativele pentru concesionarea 
Operei. A trebuit să văd de nenumărate ori pe primul-ministru, care 
nu se poate decide să o dea lui Georgescu, fiindcă are la spate 
liberalii. Pe de altă parte, Perlea umblă desperat, cu deputaţi şi alte 
mijloace, să o obţină el. 

Într-o zi, așteptând pe primul-ministru, am stat de vorbă cu 
Halippa şi cu Eftimiu, care i-a cerut ritos direcția „Naţionalului“, 
ocărând pe Perieţeanu. Aşa a făcut desigur anul trecut şi cu mine. 

Minulescu a intervenit la Halippa să fie numit în comisia de 
cenzură. Am opus un veto categoric. Celor care mă invectivează în 
spate, nu mai pot să le fac şi favoruri. 

Tot atunci m-a rugat şi Vaida pentru o companie de operetă, 
despre care îmi vorbise şi Maniu. 

Cu Iuliu Moldovanu am avut o convorbire interesantă deunăzi; 
mi s-a plâns de opoziţia ce o întâmpină la regăţeni. 

Aseară iar am fost la primul-ministru împreună cu Halippa. I-am 
adus jurnalul spre iscălire pentru Georgescu. Ştiam că am terminat. 
Am luat-o d-a capo. O convorbire nostimă de peste o oră. Am spus 
categoric că afară de Georgescu altuia nu se poate da Opera. 

Şi azi m-a vizitat Perlea cu un avocat să discutăm caietul de 
sarcini. 


[3 octomvre]1930, Bucureşti 


A sosit Paul Morand2? în Bucureşti, şi Gafencu cu Filotti mă 
rugară să facem o masă duminecă seara la „Cina“ în onoarea lui, cu 
vreo 20 scriitori. Am făcut acuma o listă după care să fie invitaţi 
scriitorii. Şi am început şi un speach. 

Pe la 9 seara a venit dr. Nanu, care şi-a anunţat vizita, vestind 
că are să-mi comunice ceva foarte grav ce mă priveşte. A auzit la 
„Capşa“ pe Gregorian că iar are să mă distrugă. Umbla cu o 
fotografie, amprentele mele, şi spunea că va scoate o gazetă ca să 
le publice, că el a făcut să se desființeze „Educaţia“, pe care Goga a 
vrut s-o păstreze. Fireşte, am spus că nu mă interesează, să publice 
ce vrea. Nu vreau să ştiu de şantaje. 

Am stat apoi de vorbă până târziu despre lucrurile la ordinea zilei. 


Sâmbătă, 4 octomvre 1930 [Bucureşti] 


Azi-dimineaţă s-a sfinţit ambulanţa culturală-sanitară D.E.P. A 
fost general Condeescu, Iuliu Moldovanu etc. Pe urmă iar m-am 
dus la preşidenţie pentru chestia Operei. 

Era linişte şi prea puţină lume, spre deosebire de ieri. V. Tilea2%3 
se afla la primul-ministru, apoi a venit Coltor204. Şeful de cabinet, 
Şerban, care însoţise pe Maniu alaltăieri la Sinaia, spune că, 
dimpotrivă, Maniu a venit foarte bine dispus, nu deprimat, cum 
spun ziarele. Ei nu ştiu nimica. În schimb, ziarele toate vorbesc 
despre criză ministerială sau chiar de regim. Toată lumez. zice că 
Maniu pleacă. 

Am intrat la el la 12,3/4 şi am stat o jumătate de oră. 

Discutând despre chestia Operei, i-am repetat din nou că nu se 
poate să se concesioneze lui Perlea. care e încăpățânat. Îmi spuse 
că i-a telefonat şi Costăchescu, spunând că Opera trebuie să fie în 
aceeași mână cu Filarmonica şi recomandând tot pe Georgescu. Se 
plânge că i-a spus destul de transparent să se retragă, dar nu 
pricepe. M-a întrebat de am mai vorbit cu Georgescu şi când i-am 
răspuns că i-a făgăduit 60 000 lei lunar ca şef de orchestră, a 
exclamat: „Bine, dar e nebun!“ La sfârşit zice că are să mai 
vorbească după-amiazi şi cu Costăchescu, iar eu să-i telefonez 
mâine dimineaţă. „Vă găsesc aici şi mâine, deşi duminecă?* — 
Negreşit. Sânt aici şi seara, toată ziua, toată vremea... 

După-amiazi n-am ieşit deloc. Faray e bolnavă: gripă cu 
temperatură. Stau să fac micul discurs r entru Morand pentru mâine 
la dejun, la „Cina“. 


Luni, 6 octomvre 1930 [București] 


Ieri n-am mai căutat pe Maniu. Cu zvonurile de criză, ce să mai 
umblăm cu fleacuri de Operă. La dejun, la „Cina“, am avut masa cu 
Paui Morand. Au fost numai 14 persoane, inclusiv Gafencu. Am 
ținut totuşi un speach simpatic, cu care m-am căznit destul până 
l-am încherbălit. Morand e un tip simpatic, afabil, deştept, fără 
fasoane. A răspuns numai câteva cuvinte, scuzându-se că nu e 
orator şi povestind cum odată, într-o familie, a fost luat drepi 
român. La sfârşit am mai rămas de vorbă cu Eftimiu, Froda, 
Sorbul, Minulescu şi Leopold Stern205, care spunea că scriitorii 
români ar trebui să meargă la Paris, unde ar fi foarte bine primiţi de 

toți. Pe urmă am mers cu Sorbul şi Froda la Şosea, vorbind despre 
cele teatrale. Şi n-am mai ieşit toată ziua. 

Azi-dimineaţă am văzut un film în recurs şi am aflat că Maniu e 
plecat la Sinaia. Ziarele făceau fel de fel de pronosticuri, iar 
Dimineata specială anunţă că regele a primit demisia lui Maniu şi 
că mâine va fi consiliu de miniştri.206 | 

Fireşte, sânt fel de fel de tatonări: ce va fi? Pleacă şi partidul? 
Se face guvern de-al nostru, sau intrăm în haos?20? 

În orice caz, ce face regele nu e cuminte deloc. Pe ce se bizuie 
el dacă nici pe ai noştri, nici pe liberali nu? Pe Nae Ionescu sau pe 
Manoilescu? Nu e cuminte. Măcar de nu s-ar sparge în capul ţării 
toate astea; măcar de n-ar avea dreptate Vintilă Brătianu... 


Marţi, 7 octomvre 1930 [Bucureşti] 


În politică nimic nou nu se ştie. În general se crede că 
Mihalache sau Mironescu vor forma guvernul.208 Alţii spun că în 
nici un caz nu vor continua național-ţărăniştii. Paul Prodan pariază 
că va fi ceva neaşteptat. Seara, o ediţie specială anunţă de la Sinaia 
că Mihalache a spus că Mironescu va face guvernul. Nu se poate 
pronostica nimica cu regele. Vom vedea zilele astea. În orice caz 
preparativele de plecare nu sânt deplasate. 

Naşcu îmi povesteşte că regele are mari datorii în străinătate şi 
vrea pe Manoilescu la Finanţe, ca să i le plătească; că ar fi însurat 
cu Lupeasca. Vaida i-ar fi cerut o declaraţie în privinţa asta, şi 
de-acolo vine nesimpatia regelui faţă de Vaida. 

De altfel, se pare că Maniu mai lucrează. 

Tânărul Cicio-Pop2% îmi şopteşte că nu e bine, că partidul sau 
guvernul stă, dar se pare că şeful pleacă. S-a obţinut prorogarea, 
dar şeful pleacă. Era acolo şi lunian şi o mulţime de lume. Ernest 
chestiile financiare-economice etc. Ralea e îngrijorat de Viata 
Românească. Mai erau Costăchescu, al cărui buget a fost crunt 
măcelărit, Vidrighin?!! etc. şi nelipsitul Perlea. 

Am rămas tocmai la urmă şi îndată am chemat şi pe Victor 
Antonescu2!2. Maniu se vede că n-ar vrea s-o dea lui Perlea şi nu 

ştie cum să scape din încurcătură. Aşteaptă un refuz categoric al lui 
Antonescu şi acesta o scaldă. Aducem şi pe Perlea, care insistă, 
insistă. Ar vrea să se schimbe caietul de sarcini şi Maniu profită de 
asta, în urma opunerii mele, să condiționeze tot de acceptarea 
tale-quale a condiţiilor şi apoi chestia administraţiei. Şi sfârşeşte 
prin a pune în vedere că până mâine vrea să lichideze concesiunea. 
După-amiazi Perlea a venit din nou la mine să-mi declare că 
acceptă întocmai condiţiile şi că banca îi dă banii, adică garanţia. 
Şi iar vrea să fie mâine la Maniu. 


Joi, 9 octomvre 1930 [Bucureşti] 


Tot cu criza. Mironescu a fost însărcinat cu formarea cabinetului 
ieri, iar azi au fost convorbiri pentru alcătuirea listei. Nu se ştie 
încă nimic precis ce va fi. Se bănuieşte că vor rămâne cam toți pe 
loc. Vom vedea mâine. 

Aseară am fost la reprezentaţia trupei lui Reinhardt2:3 de la 
„Josef Staats-Theater“ — Viena. S-a jucat Flacăra sfântă2!4. Bine. 
Ansamblu bun. 


Vineri, 10 octomvre 1930 [Bucureşti] 


Am avut o întâlnire la D.E.P. cu Emil Haţieganu2!5, profesor şi 
şeful organizaţiei din Cluj, în privința concesiei teatrului clujan. 
I-am spus de la început că contez pe sprijinul lui, precum contează 
şi Maniu, că vrem să păstrăm pentru noi citadelele artistice, că el 
va fi comisarul guvernului, cu decret regal şi salariu de vreo 15 000 
lei lunar. A fost câştigat îndată. La auzul numelui Sorbul, m-a 
întrebat dacă cunosc oamenii şi merită încrederea mea. I-am 
răspuns că mi-e cumnat, un scriitor valoros, om corect şi 
invulnerabil, pe care am să-l ajut şi eu, luându-mi o responsabilitate 
morală. Mi-a promis concurs frățesc în toate. Adăogai că aş fi vrut 
să-l asociez cu Pavel?!6, dar am primit reclamaţii grave împotriva 
lui, pederastie. Mi s-a plâns şi el că e foarte grav, că într-adevăr 
s-ar putea întâmpla să se dărâme concesia din pricina lui şi ne-am 
compromite şi noi că am pus un imoral în capul unei instituţii de 

cultură?!7. Va fi deci Sorbul singur, ajutat mult de el. Vom face tot 
gata, încât în decemvre să se ia în primire. Până se va face lucrul, 
totul rămâne absolut strict confidenţial. 

Îndată am plecat la preşedinţie. Am întâlnit pe Cezianu care 
ieşea de la Maniu. Mi-a reproşat că nu i-am răspuns la multe 
scrisori şi mi-a promis să vie să mă vază. Ne-am despărţit fiindcă 
mă chema Maniu. M-a întâmpinat: 

— Acuma înţelegi pentru ce n-am vrut să rezolv chestia Operei 
şi am amânat-o atâta?! Nu puteam să las eventual pe Perlea singur, 
fără sprijin, în bătaia vântului. Eu ştiam că am să plec şi atunci 
Perlea rămânea în vânt, fiindcă regele vrea pe Georgescu, Mihai 
Popovici pe Georgescu, Madgearu să nu audă de. Perlea... Dacă 
stăteam eu, fără să mă laud, din respect pentru mine ar fi tăcut toți 
şi poate că ar fi mers lucrurile. I-am explicat şi lui şi mi-a spus că 
va merge la d-ta să abzică. 

— Şi totuşi, d-le prim-ministru, eu am chibzuit asupra motivelor 
d-voastră şi chibzuind, într-adevăr, mi se pare că sânt înțelepte, şi 
n-ar fi bine să dăm din mână o instituţie aşa de importantă. 

— Evident, dar acuma nu se mai poate. Eu nu-mi părăsesc 
prietenii şi nu pot să-i arunc în gura lupului. Apoi, între noi fie 
vorba, nu ştiu dacă Mironescu va putea ţine piept tuturor 
greutăților. 

— Dar dumneavoastră vă întoarceţi la comandă în curând, aşa 
că... 

— Asta-i altă socoteală. Deocamdată, eu plec în străinătate 
pentru câteva luni, să mă odihnesc. 

— Vedeţi, tocmai şi pentru mine am venit să vă consult. Eu am 
stat pentru d-voastră. Şi n-aş vrea să rămân fără dumneavoastră, să 
am dificultăţi şi balamucuri. Căci a şi început să se spună că se 
desființează D.E.P, că... 

— Cine a putut spune aşa ceva? 

— Ziare diverse, Universul, Piitorul2!8... 

— Fugi cu glume d-astea. Îţi închipui d-ta că este posibil ca noi 
să ne desfiinţăm instituţiile create de noi? A d-tale e foarte 
importantă şi foarte utilă. Cum să treacă prin minte cuiva asemenea 
lucruri? 

— Şi totuşi se spune... 

— Fleacuri. D-ta stai la locul d-tale. Vei vedea ce ministru vei 
avea, probabil Voicu Niţescu2!5, cu care ai să te înţelegi foarte bine, 
şi să-ţi vezi de treabă. 

— Totuşi, fără d-voastră... 

— D-apoi, dacă ai avea nevoie de ceva, d-ta nu ştii să scrii? Şi 
n-ai să găseşti mărci poştale? Vezi-ţi de treabă şi n-ai nici o grijă... 

Îşi pregătise geanta. Citise o scrisoare a lui Vaida. Am ieşit 
împreună. Ne-am despărţit în hol, unde aşteptau diverşi deputaţi etc. 


Sâmbătă, 11 octomvre 1930 [Bucureşti] 


Noul ministru nu s-a prezintat azi. A plecat aseară la Cluj de 
unde se zice că se întoarce luni. Iată de ce n-am putut pleca la ţară, 
cum socotisem. 

Dimineaţa am avut la minister vizita lui Froda, care-mi vorbeşte 
despre Operă, şi dr. Voinea, care vrea să-şi reangajeze nevasta la 
„Naţional“. 

Mai târziu a venit şi Perieţeanu, spre a se stabili forma 
angajamentului prealabil. 

Din discuţii e de reţinut cea privitoare la desfiinţarea D.E.P. 
Voinea îmi spune şi mă sfătuiește să mă ocup eu puţin de asta, 
altfel mă pomenesc. cu desfiinţarea făcută. Refuz să mă amestec, 
căci ar avea aerul că mă preocupă soarta mea. Venind şi Mateescu, 
aflu amănunte: aseară, comisia bugetară a hotărât cvasidesfiinţarea 
sau mai curând întoarcerea la Instrucție, împreună cu Artele. Toţi 
au tost contra. S-a şters chiar personalul bugetar. Vor să reducă 
subvenţiile Teatrelor Naţionale, au omis Opera, au tăiat de tot 
cinematograful, au lăsat numai două milioane la Radio, au suprimat 
art.192... În sfârşit, ar fi un fel de harcea-parcea. Am trecut la 
Moldovanu, care pleacă. Se arăta foarte amărât şi îngrijorat. Nu 
crede totuşi să îndrăzncască a desfiinţa. Îmi spune însă de la 
Leucuţia?20 că regele ar fi contra, ce zice Cezianu? Dem 
Theodorescu ar fi auzit că comisia de cenzura filmelor trece la 

Instrucție la ianuarie. În sfârşit, un fel de campanie concentrică 
împotriva Direcţiei, ca totdeauna. 

Să rețin şedinţa cu comitetul Criticilor Dramatici pentru 
organizarea reprezentaţiei de gală. N-am primit injoncțiunile lor cu 
Înşir-te mărgărite221. Voi face eu însumi programul. D-na Eftimiu 
intervine în favoarea soțului ei... mă omoară cu declaraţiile. Soţul 
ei vine din partea lui Moldovanu pentru organizarea Direcţiei din 
minister. 

Ieri, vineri, o întrevedere cu Brădişteanu, care-mi expune 
situația Operei, chestia reorganizării ministerelor, 

Joi mi-a citit Voiculescu222 o piesă interesantă. 

Azi, Froda vine cu o afacere a teatrului „Liric“. S-o vedem. 

Sper însă în energia lui Haţieganu, care nu poate permite să se 
comită asemenea măgărie împotriva chiar a lui Meniu. De altfel, 
chestia voi pune-o eu şi lui Mironescu şi lui Mihai Popovici. 


Miercuri, 15 octomvre 1930 [Bucureşti] 


Fiindcă Haţieganu a plecat la Cluj şi aflai că se va întoarce 
de-abia miercuri, am plecat şi eu la Valea Mare duminecă şi m-am 
întors aseară. 

La ordinea zilei mai cu seamă chestia desființării D.E.P. Încă de 
la Piteşti luasem întâlnire prin telefon cu Cezianu. Şi l-am văzut la 
3,1/2. Fireşte, aceeaşi chestie. I-am spus ce-am vorbit cu Maniu. 
Mi-a arătat un buget dat lui de Gomoiu22 şi Iuliu Moldovanu, ca să 
ceară avizul regelui. I se pare şi lui idiot. Va întreba pe rege şi-i va 
propune să mă cheme pe mine pentru explicaţii. M-a rugat să 
numesc pe frate-său în comisia de cenzură în locul iui. Mâine 
pleacă la Sinaia şi vineri îmi va aduce răspuns. 

Dimineaţa, la D.E.P. multă lume. Dr. Voinea a venit pentru 
nevastă-sa, cu Froda, apoi Plopeanu, apoi Perieţeanu. S-a hotărât să 
se facă. Am trecut şi pe la Petrovici224, care de asemenea a 
făgăduit. E teamă că se va fluiera la Femeia şi paiara?35, instigaţia 
lui Eftimiu. D-na Buzescu mă roagă pentru soră-sa226, 

Camil Petrescu m-a vizitat acasă. Evident, iar cancanurile cu 
scriitorii: că nu-i primesc, că-i jignesc şi în sfârşit că vrea bani să-şi 
plătească chiria. Mi-e o scârbă infinită. Nici să nu mai aud parcă de 
asemenea colegi. 


Joi, 16 octomvre 1930 [Bucureşti] 


Am trimis ieri o felicitare regelui. Azi a fost pauză generală. 
Numai după-masă am avut consiliu la casa pensiilor, şi d-na Venera 
cu piesa ei de corectat. 

Cezianu îmi spune că se exagerează inutil lucrurile. Nu e vorba 
să reducă subvenţii, nici să desființeze Opera. Se vor face reduceri 
la celelalte capitole, la unele mai ales, şi mai cu seamă la personal. 
Dar încolo nimic. Regele a dat ordin lui Ilasievici??? să mă noteze 
pentru audienţă îndată după manevre. Deci, să intervin atunci la 
mareşalat şi să ştiu că regele mă va ruga să am în grijă pe Ventura. 

Seara am fost la Femeia şi paiața. Nu mi-a plăcut. 


Duminecă, 19 octomvre 1930 [Bucureşti] 


Teri d.a. am plecat la Valea Mare de unde am sosit adineaori. 
Am luat şi pe Cătunaru ca expert viticol. 

Ieri dimineață am aşteptat pe noul ministru, care însă a venit 
târziu de tot. I-am prezintat pe câţiva scriitori de la Direcţie, apoi 
am vorbit cu el despre Operă22% şi despre zvonurile desființării 
D.E.P. Mi-a cerut un raport amănunţit despre programul şi 
realizările noastre, ca să poată susţine cu tărie tot. Va reveni 
miercuri. 


Luni, 20 octomvre 1930 [Bucureşti] 
Nimic deosebit altfel. Seara am văzut un bun film cu 
Jannings?29, şi la întoarcerea acasă am găsit o mulţime de gândaci 


albi în hol, pe covoare. Parc-ar fi un semn rău. 

Marţi, 21 octomvre 1930 [Bucureşti] 


Cu prilejul comitetului S.S.R. de azi am mai aflat câte ceva... 
literare. În Gândirea mă înjură Crainic birjăreşte.2% Nimic 
deosebit.231 Când i-am tăiat ghearele de subvenție, nici nu se poate 
altfel. Dar în acelaşi număr colaborează Mihalache Dragomirescu.2% 
Asta e într-adevăr fenomenal. După ce l-a insultat atât de trivial de 
la obraz, în plin banchet, Crainic poate apărea la braţ cu Mihalache. 
E culmea moravurilor literare. 

Stamatiad îmi povesteşte că am în Mihalache un duşman, nu 
numai pentru ce i-am făcut lui, dar fiindcă îi persecut elevii 
talentaţi. S-a ţicnit bietul om. 

Corneliu Moldovanu vine cu o scrisoare a lui Gregorian, 
grosolană pentru mai toți membrii din comitet. În ea e însă un 
pasagiu în care demască pe Minulescu, arătând că împreună au pus 
la cale porcăria de la S.S.R. 

Mă gândesc că n-ar fi rău să-mi creez o rubrică literară 
săptămânală la Dimineata. Fireşte, invitaţia ar trebui să vină de la 
ei. Să vedem! 


Miercuri, 22 octomvre 1930 [Bucureşti] 


Nimic. Bogdan Varvara îmi cere o nuveletă p[entru) revista 
Excelsior. 233 


Sâmbătă, 25 octomvre 1930 [Bucureşti] 


Mereu chestia desființării Educaţiei. Bucuţa o ştie de la 
Ghiulea234, chiar preşedintele comisiei bugetare, care i-a spus 
categoric că s-a desfiinţat şi nu se mai poate reveni. De altfel, un 
prieten comun îi spune că însuşi luliu Moldovanu ar fi declarat că 
s-a desființat definitiv. Alţii, că trece la Instrucție. Azi, Mugur mă 
vesteşte că Jean Bart a auzit de la o funcţionară contabilă că 
consilierul financiar a fost chemat de Costăchescu să-şi dea avizul 
asupra bugetului „Educaţiei“. I-am spus toate astea lui Haţieganu, 
care a declarat că ministerul rămâne așa cum este şi mi-a spus să 

fac bugetul împreună cu Mateescu şi Brăneanu335, cu care 
într-adevăr am lucrat aseară, operând o reducere generală de 15%. 
Mugur i-a scris lui Cezianu să intervină din nou la rege. De la cei 
doi financiari am aflat cu câtă pasiune s-a ciopârțit în comisia 
bugetară D.E.P., cum Gomoiu şi Demetrescu236 au fost de acord, ce 
au lăsat din tot ce avusesem, adică mai nimic... 

Sânt curios ce va ieşi. N-am putut vedea pe Mironescu încă, să 
vedem ce zice şi el, precum şi Mihai Popovici. La urma urmelor, 
n-ar fi de mirare să se facă şi acest afront lui Maniu. 

Mă bate gândul să scot o revistă lunară; o poliţă literară, pentru 
diferite răspunsuri şi caracterizări de „prieteni .237 

N-am putut pleca la vie din pricina filmului Ciuleandra, a cărui 
premieră se anunţă pentru miercuri. Sânt în multe tratative pentru 
drepturile de autor care aş vrea să fie cât mai substanţiale. 


Marţi, 28 octomvre 1930 [Bucureşti] 


În fond, zilele acestea discuţiile şi preocupările mele privesc 
chestia D.E.P.: se desfiinţează sau nu? Circulă felurite zvonuri. 
Între altele aud azi că ar fi fost o întrunire la Instrucție a celor trei 
secretari-generali pentru D.E.P. Cândea nu mi-a spus nimic; a 
rămas ca să fac bugetul pe baza unei reduceri de 15%. Ministrul 
îmi spune de asemenea să redactez bugetul în înțelegere cu Cândea. 
De altfel, l-a exoflisit pe faimosul controlor Brăneanu. 


Miercuri, 29 octomvre 1930 [Bucureşti] 


Astă-seară e premiera Ciu/eandra.235 Eu am văzut-o alaltă-seară, 
după spectacolul de la Ventura2%. Şi n-am fost deloc mulţumit. Nu 
e la ce m-am aşteptat, nici măcar ca fotografie. Scenariul complect 
idiot; nici o scenă dezvoltată ca lumea. Regizorul absent. Peisajele 
de câlți, infecte. Nici un amănunt de adevărată artă. Interioarele 
mediocre. Muzica de o banalitate revoltătoare. Sincronizarea 
alandala. Jocul artiştilor nul. Dialogul imbecil şi spus de oameni 
care nu ştiu nici să vorbească... În sfârșit, am fost decepţionat. Nici 

măcar cuvântul că e mai bun mult ca tot ce s-a făcut până azi 
românesc nu mă încântă. De aceea și vreau să tranşez cu ovreii la 
sumă fixă. N-am nici o încredere că ar putea merge în străinătate. 
De aceea nu m-am dus nici la reprezentaţia de gală, deşi se pare că 
a avut mare căutare, cel puţin după marea cerere de invitaţii ce mi 
s-a făcut toată ziua. 

Am primit azi după prânz vizita lui Orchis24 pentru timbrul 
sinistraţilor. Apoi Tănase cu Vlădoianu pentru aranjamentul 
conferințelor mele în țară. 


Joi, 30 octomvre 1930 [Bucureşti] 


Efectul premierei Ciuleandrei a fost nenorocit.2%: Mi se spune 
că a fost mare indignare, că mai mulţi ziarişti prieteni au promis să 
mă atace violent. Au venii băieţii mei să mă anunţe amical cât de 
mare a fost căderea. Fagure era cel mai indignat şi a promis să ducă 
o campanie teribilă contra filmului etc. 

Sânt atât de plictisit, că-mi vine să las toate baltă şi să mă duc 
la ţară, să-mi văd de scrisul meu şi să nu mai cunosc pe nimeni. 

Bilanţul de azi: Tican mă vesteşte că vor să continuie campania 
contra mea pe chestia filmului, că se vorbeşte chiar să puie pe 
studenţi să manifesteze; el însă vrea să facă pace şi să ajungă chiar 
să laude părţile frumoase. Să se învoiască cu Fessler. Camil 
Baltazar mă anunţă că la Vremea2%2 s-a hotărât o campanie oribilă 
contra mea, cu fotografii şi altele, care l-ar pune pe el în situaţia să 
plece de la revistă; că pricina înjurăturilor este că eu n-am ajutat 
Vremea, deşi are greutăţi etc. La plimbare cu asemenea propuneri. 
Mă roagă să intervin cel puţin la ovrei, să le dea şi lor ceva ca să 
fie obiectivi cu filmul. Să vorbească cu Fessler despre asta. La 6 
d.a. l-am şi pus în contact. Un ziarist Niculescu, de la Epoca şi 
Omul liber243, vrea declaraţii de la mine în jurul Ciuleandrei, 
spunând că prin redacţii se vorbeşte că eu am împărţit subvenţia cu 
Berger, şi altele asemenea. L-am cam repezit, dar a plecat sperând 
că va lua şi el ceva. Fessler îmi spune că a aranjat cu Fagure — 
50 000 lei. 

Duminecă, 2 noiemvre 1930 [Bucureşti] 


Nici nu se putea ca din filmul Ciuleandra să nu iasă scandal. 
Fiind vorba de mine, nenumăraţii duşmani ai mei au apărut prin 
toate colțurile de jurnale-revolver, căutând mai ales să şantajeze.244 
În frunte Curentul, fireşte. Concesionarul filmului, împreună cu 
directorul cinematografului „Capitol“, bănuind că vor trebui să se 
aranjeze, s-au dus la Şeicaru. Ţiganul i-a primit furibond, îmbătat, 
alergând de ici-colo prin odaie, răcnind şi frecându-şi mâinile: 
„Slavă Domnului că mi-aţi căzut în mână! D-apoi, cu ce credeţi voi 
că ţin eu jurnalul? Bani, măi, bani mulţi!“ etc. A fost un acord de 
armistițiu. A doua zi a apărut doar o notiţă. Ziua următoare nimic, 
în aşteptarea francilor. Azi însă îmbătarea continuă cu un articol al 
onanistului şi altă notă cominatorie către preşedinţie.245 Lupta 
bătrânului escroc Fagure cam la fel. Acolo tratativele au început de 
la 500 000 lei şi au coborât până la 150 000. Nu s-a ajuns însă la 
învoială. Aseară, Fessler îmi spuse că a intervenit ca mijlocitor 
Conitz246: va publica pe de o parte un articol în Dimineata, 
laudativ, şi va lucra la Lupta... 

Pe când scriam aici mi-a căzut pe mână un păianjen mic. Am 
căutat să-l arunc. S-a agăţat de mână. L-am gonit totuşi. Târziu, 
mergând la baie cu o carte în mână, păianjenul a reapărut pe 
marginea cărții... Un semn?... Să vedem ce! 


Luni, 3 noiemvre 1930 [Bucureşti] 


Ce curios se petrec toate în viață! De unde până deunăzi legam |. 
atâtea speranţe de filmul Ciu/eandrei, azi vedem numai amărăciune 
şi întristare. Toată haita de şantajişti aleargă să exploateze 
mediocritatea filmului, mă împroaşcă cu noroi şi, mai presus, îmi 
provoacă o agitaţie sufletească.247 


Joi, 6 noiemvre [1930, Bucureşti] 


Azi am avut audiența fixată la rege. De câteva zile mi-am 
adunat toate datele posibile, ca să am o documentare complectă. 
M-am sculat la 6. Trenul însă pleca de-abia la 8,1/2. . 

În gară şi în tren am întâlnit pe Madgearu cu Potârcă, 
Franasovici2%8, Bucşan?4%. La 11,1/4 Sinaia. Am pornit pe Jos şi am 
poposit în restaurantul „Caraiman“, unde mi-am mai revizuit 
materialul, şi apoi am citit şi mâncat până la 1,1/2. Franasovici îmi 
spune că şi el are audienţă la 4,1/2. Am stat prin gară şi apoi, la 
3,1/4, am ajuns cu trăsura la castelul Foişor. Col.Condiescu era de 
serviciu. În sala de aşteptare Madgearu şi un general francez Duval. 
Peste un răstimp e introdus generalul. Convorbirea în trei vreo zece 
minute. Madgearu îmi spune că el are vreo trei sferturi de oră de 
lucru, şi se pregătea să intre. Condiescu însă vine să mă cheme pe 
mine. Mă anunţă: Domnul Liviu Rebreanu. 

Regele era în civil: sacou gris. Se scoală de la biurou şi, 
întinzându-mi mâna: 

— Bine-ai venit... 

— Să trăiţi, Maiestate! 

— Ei, ce veste aduci, d-le Rebreanu? Desigur, cu bugetul? 

— Şi bugetul, negreşit, Maiestate, dar mai înainte de toate aş 
vrea respectuos să rog pe Maiestatea Voastră să acorde sprijinul 
simțit al Maiestăţii Voastre acestei instituţii, căci numai aşa va 
putea într-adevăr dăinui şi progresa. 

S-a aşezat în colț pe fotoliu. 

— Fireşte că aveţi sprijinul meu... Ia loc, te rog. 

Aprinde o țigară. Eu îi ofer foc cu bricheta. 

— Mulţumesc... Vreau însă [să] cunoso de-aproape tot ce aţi 
făcut, ce aţi lucrat. Evident, nu-mi trebuiesc lucruri mari, fiindcă în 
materie de cultură rezultatele nu sânt imediate... Şi mai întâi, ce 
buget ați avut voi? 

— A fost circa 160 milioane... 

- Ei, va trebui să fiți amputaţi şi voi! 

— Dar trebuie să vă gândiţi că de-aici, 120 milioane sânt 
teatrele... Întreaga direcţie nu costă mai mult ca Opera... 

I-am citit rezultatele serviciului propagandei, apoi pe celelalte. 

- Foarte bine... Acum, programul de viitor? 

I-am citit. Mulţumit. I-a plăcut Boabe de grâu250, că e foarte 
frumoasă. Cine o face? Bucuţa? Da. Varra?5! n-a văzut-o, dar e de 
acord. Mai târziu revine, dacă a apărut aievea. Trebuie să i-o trimit. 

Cine a făcut Cartea misionarului? Voiculescu şi Mugur. Da. Sânt 
foarte pricepuţi în astea. Despre Săptămâna poeziei ştia că a reuşit 
foarte frumos. L-au interesat corespondenţii culturali. Se interesează 
cum merge Legea teatrelor. I-am dat explicaţii. Îl interesează 
amănuntele organizării spectacolelor. Proiectul de lege să i-l aduc 
să-l discutăm împreună. Îl interesează ce s-a făcut la Educaţia 
Fizică şi Turism şi e mulțumit... În ce priveşte revistele zic: 

— Trebuie negreşit să facem ceva pentru cele mai de seamă, 
altfel mor şi ar fi ruşine. 

— Perfect, dar cum spui, numai celor adevărate. 

— Viaţa Românească, Gândirea, Convorbiri... 

— Da. Nu se poate să se arunce banii la toate ciupercile, cum s-a 
făcut că s-au dat 127 milioane pe fleacuri fiindcă a cerşit cineva... 

E foarte bucuros de editarea cărților „Ţara noastră“252. La 
teatrul sătesc vrea mai curând o trupă bună, cu artişti de la Teatrele 
Naţionale; nu vicleimul. E contra teatrului de păpuşi. E contra 
corului ceremonial. 

— De ce să mai faceţi un cor când avem trei bune: „Cântarea 
României“, „Carmen“ și „Zorile“? Mai bine le ajutaţi pe astea şi le 
obligaţi să cânte împreună când vreţi... 

La programul Educaţiei Fizice spune că terenurile vor trece la 
A.N.E.F.253 prin lege. fi place ideea anuarului, de asemenea 
ajutoare prin cupe, medalii etc. 

— De ce nu daţi regulat la radio ştirile sportive? 

— Se dau, Maiestate. 

- Eu n-am auzit niciodată. Şi ar fi interesant să se dea regulat, 
toate. De asemenea şi programele teatrelor, care eventual ar putea 
aduce şi un mic beneficiu. 

Îi place gândul editării unei publicaţii de sport şi turism, 
anuarul federaţiilor etc. Crearea parcurilor naţionale zice că ţine de 
Domenii, dar, zic eu, noi trebuie să iniţiem. 

Îi explic ideea Librăriei de stat şi cum poate funcţiona. Îl 
interesează. Crearea unei biblioteci de educaţie fizică, sport, 
turism. Muzeul turismului de asemenea; numai, de unde luăm 
banii? 

— Toate bune, numai cu bugetul să ieşim. Aţi făcut deja un 
buget? 

— lată-l, Maiestate. 

— A trecut prin comisiune? 

— Nu, Maiestate. Am dorit întâi să-l cunoască Maiestatea 
Voastră. 

ÎL citeşte complect. Iarăşi zice să tai teatrul de păpuşi şi corul 
ceremonial. 

~ Eu găsesc că nu e deloc exagerat, că trebuie să rămână aşa. E 
foarte cuminte şi bine potrivit. O singură observaţie aş face în 
privinţa laboratorului foto-cinematografic. Poate că e prea mult. Ar 
trebui să te înţelegi cu Filotti. Mai este un laborator... 

— Al Fundaţiei? 

— Nu, la Externe, la Filotti. Decât să fie două proaste, mai bine 
unul complect amenajat. De aceea, vezi să le unificaţi. Înţelege-te 
cu el. 

Revin, cerându-i protecţia pentru D.E.P,, care n-ar putea exista 
aievea fără să se simtă că e puternic sub aripa protectoare a regelui. 

— Din partea mea aveţi tot sprijinul. Vom lucra împreună. D-ta 
vei veni în fiecare lună cu lucrările să mă pui în curent cu tot ce 
faceţi, ce proiectaţi, să discutăm împreună tot. De asemenea, va 
trebui să mergi mână-n mână şi cu Filotti, ca să nu faceţi în două 
locuri același lucru, căci cele două servicii se complectează şi 
trebuie să colaboreze. Îndată ce mă voi întoarce la Bucureşti, te voi 
chema împreună cu Filotti, ca să stabilim împreună colaborarea. 

ÎI rog să primească să-i trimit toate noutăţile românești, ca să 
continue a fi în curent. Primeşte cu plăcere. De asemenea, să-i 
trimit traducerile cărților mele. Spune că Ciuleandra a citit-o în 
franțuzeşte numai. Îi spun de cehoslovacă [sic!]. 

— De, cehoslovaca ar merge greu dacă nu pricep nimic! 

Îi spun de Pădurea] Sp/ânzuraților] în englezeşte. Îmi spune 
că traducerile în italieneşte le are. 

Mă întreabă ce personal am. Îi ofer lista. 24 bugetari. Îi explic 
cum am trebuit să fac şi cu câţiva scriitori, ca Bacovia... 

— Acuma desigur că va mai trebui să tăiem. 

— Desigur — afirmă. 

Revin din nou, cerând sprijin simţit. 

— Direcţia trebuie să rămână şi să lucreze... 

— Nu s-ar putea să se distrugă o instituţie de cultură care trebuie 
să fie o temelie. 

— Da, dar dumneata ştii planul meu? 

— Ştiu, Maiestate, Ministerul Culturii... Organizaţia D.E.P. i-ar 
fi o bază. Poate că s-ar putea alcătui, ca şi la Educaţia Fizică, un 
Consiliu naţional. 

— Al culturii, da... 

— Care să fie sub protecţia Maiestăţii Voastre şi să dea 
directivele generale... 

E de acord. 

— Bine, Daţi-i drumul şi să lucraţi cu folos. 

Întinde mâna. 

— La revedere! 

— Să trăiţi, Maiestate! 

Afară sosise şi Franasovici. Era 4,40. 

Madgearu se precipită. Condiescu se întoarce: 

— Câteva momente, domnule ministru. 

Mă conduce pe mine, întrebând ce-am făcut. Îi povestesc în 
câteva cuvinte. 

-- Bravo! 

Cobor la gară pe jos. Norocul face să iau trenul personal, altfel 
rămâneam până noaptea. 


Marţi, 11 noiemvre 1939 [Bucureşti] 


Azi, în sfârșit, s-a terminat chestia Operei; rămân numai 
amănuntele tehnice pe care cred că le vom pune la punct în 
două-trei zile. 

Chestia demisiei mele de la D.E.F. e aranjată cred definitiv. Ieri 
i-am spus şi lui Haţieganu cum aş dori să o fac: i-o prezint 
săptămâna viitoare, se primeşte cu data de 1 ianuarie, iar până 
atunci iau un concediu. Între timp vreau să mă numească comisar la 
Operă, în comisia de cenzură?254, eventual păstrându-mi locul de 
preşedinte, şi să perfectez concesia Operei Cluj. 

Am spus la mai mulţi despre intenția mea de-a pleca. Toţi vor să 
mă oprească, să nu plec, să stau cel puțin până în februarie etc. 

Explicaţiile mele însă conving pe oricine. Orice zi de rămânere aici 
mă scade ca scriitor. În vreme ce eu mă înfund în dosare şi primesc 
înjurături necontenite şi nici o satisfacţie sufletească reală, având 
chiar perspectiva de a rămâne şi fără o răsplată materială — e doar 
vorba de tăierea diurnelor şi chiar de scăderea salariilor — alţii scot 
cărți şi se înalță. Îmi trebuieşte o sforţare hotărâtă să pun capăt 
situaţiei, să-mi văd de meseria mea şi să-mi desăvârşesc opera 
literară. O carte nouă face mai mult decât o mie de dosare. Şi-apoi, 
chiar nervii mei n-ar mai putea suporta continuarea hărțuielilor 
cotidiane la care în mod fatal aş fi supus la infinit, ajungând chiar 
poate în situaţia lui Minulescu. 


Vineri, 14 noiemvre 1930 [Bucureşti] 


Ieri a fost demisia bruscă a lui Perieţeanu.255 Mi-a adus-o şi 
mi-a explicat-o: îi e frică de cabale care să-i pericliteze alegerea de 
vicepreşedinte la Cameră. M-a pupat şi mi-a mulţumit. I-am 
transmis-o lui Haţieganu, care a reţinut-o să cugete asupra 
rezolvării şi să consulte pe primul-ministru. I-am recomandat pe 
Dragoş Protopopescu, i-am explicat de ce nu se poate Eftimiu, şi 
i-am propus eventual delegarea pentru câteva zile a lui Sorbul. 

Au început vizitele la mine şi telefoanele: Eftimiu, Iunian, 
Răducanu... Dragoş a fost aseară acasă; Eftimiu azi-dimineaţă la 
minister, Dragoş din nou astă-seară acasă... Totuşi nu s-a hotărât 
încă nimic, Haţieganu n-a putut vorbi cu Mironescu despre nimic, 
fiind ocupat cu regele pentru pregătirea zilei de mâine. Între timp 
îmi pregătesc şi eu plecarea. Aranjez treptat lucrurile. Să-mi facă 
numirea de comisar la Operă, în comisia de cenzură, să isprăvesc 
Chestia teatrului clujan. Mâine însă plec la ţară, să prepar 
conferința pentru D.E.P. 


Miercuri, 19 noiemvre 1930 [Bucureşti] 


În sfârşit s-a făcut: azi i-am dat lui Haţieganu demisia mea. Am 
precipitat-o motivat. Aseară am stilizat-o, s-o am gata. Azi-dimineaţă 

comandasem pe Gogu Georgescu cu care-mi spusese ministrul că 
ar vrea să mai stea de vorbă ca să isprăvească odată. L-am dus. 
Haţieganu a isprăvit întâi nişte iscălituri, am vorbit generalităţi. 
Apoi Georgescu a ridicat chestia comisarului guvernului, spunând 
că Maniu m-a desemnat pe mine, şi lui i-ar face plăcere, fiindcă ar 
fi să aibă un om cu autoritate etc. Haţieganu părea cam încurcat, 
s-a ridicat, a aprobat cu jumătate gură, pe urmă zice: „Ei, d-le R., 
acuma te rog să mă laşi puţin să mă sfătuiesc cu d-l Georgescu. 
„Am plecat îndată, desigur puţin jignit. Demnitatea mea suferea; 
adică, el poate să aibă secrete cu Georgescu, pe care să nu le 
cunosc €u?... Am aşteptat un răstimp până ce a ieşit Gogu, cu care 
am mers la mine. Mi-a povestit cam jenat ce a fost. Ministrul i-a 
spus că ţine foarte mult la mine, că el ar dori să mă numească, că 
vreau să-mi dau demisia, că nu ştie însă dacă n-ar fi 
incompatibilitate, fiindcă eu am tratat toată chestia Operei şi poate 
că voi fi înjurat, încât s-ar putea răsfrânge şi asupra Operei, dar că, 
în sfârşit, el are să vorbească şi cu primul-ministru şi cu regele... 
Georgescu, cam uimit, a zis că poate are el altă persoană, poate 
Borgovanu256? Nu, că nu e nici un prieten. L-a întrebat cam despre 
cine ar mai fi vorba? Georgescu că ar fi auzit despre Filotti, 
Sadoveanu25, Paul Prodan... Şi în sfârşit că m-a scris pe mine în 
fruntea listei şi că a rămas să... mă propuie tot pe mine. 

Am fost foarte afectat. În definitiv, eu n-am cerut niciodată 
nimic ci numai mi s-au propus diverse demnități. Atunci am hotărât 
să sfârşesc scurt toată chestia. Profitând că tocmai m-a chemat el la 
telefon, am trecut la minister şi în primul rând i-am declarat că eu 
nu doresc niciodată să fiu în ipostaza de postulant, că mie mi s-a 
propus de Maniu acest loc, dar că nici într-un caz n-aş fi dispus să 
primesc, dacă mi s-ar da ca ceva cerut... Tot aşa de încurcat, 
scotocind prin acte, mi-a răspuns că nu e vorba de cerere, că el pe 
mine are să mă propuie. 

— De altfel iată, d-le ministru, şi demisia mea. 

A început să citească. A fost întrerupt un răstimp de Ilie Lazăr 
cu un cinematograf din Sighet. Pe urmă a continuat citirea: 

— Vasăzică, d-ta cum o doreşti rezolvată, pe 1 ianuarie?... Bine, 
lasă-mi-o, ca să-ți dau şi un răspuns!... Până atunci concediu? 

— Cererea de concediu voi face-o separat... 

I-am mai dat hârtiile gata pentru Cluj, anunţându-l că mâine 
trebuie să sosească administratorul şi până atunci să le studieze. 

Şi am plecat... După-amiazi mi-am aranjat hârtiile, mi-am dus 
acasă ce aveam pe-acolo. 

O convorbire mai lungă cu Mugur, Voinea, Voiculescu, care mă 
sfătuiesc să mă întorc la Teatru. Ridicol. 

Se spune mereu că Crainic răspândeşte că vine în locul meu. 

Seara a venit Eftimiu, care mi-a lămurit chestia cu Teatrul: 
Perieţeanu a spus lui Iunian şi Mirto că Haţieganu vrea să mă 
readucă pe mine la Teatru. Mai povesteşte diverse cancanuri cu 
Iorga, Froda etc. 


Joi, 20 noiemvre 1930 [Bucureşti] 


Am avut mai numeroase vizite la minister, între care mai 
importantă a lui „Paramount“ şi a lui „Sacha-film“, adus de Naşcu. 
de filme. Deocamdată tatonări. 

Froda şi apoi Eftimiu telefonează că s-ar fi decis numirea lui 
Nottara la Teatru. Eu n-am văzut pe Haţieganu și nici până acum nu 
ştiu nimic. 

Am pus la încercare pe Froda de ieri. 1 s-a dus un articol foarte 
elogios despre mine prin Vlădoianu. A spus că are să-mi facă rău 
publicarea şi că are să mă consulte pe mine. Mi-a vorbit de două ori 
la telefon şi nici nu mi-a pomenit nimica, închipuindu-şi că nu ştiu 
despre articol. Am înţeles. 


Marţi, 25 noiemwvre 1930 [Bucureşti] 


Zilele acestea am fost în dâldora concesiei de la Cluj. Am 
chemat aci pe Pop, apoi pe Pavel. Ministrul m-a însărcinat să discut 
chestia lui Pavel spre a nu periclita viitorul concesiei. Sânt destule 
încurcături şi cu asta. Din pricina lor nu pot încă să renunţ la a 
merge la minister. Şi mi-e atât de silă, atât de mult aş vrea să mă 
odihnesc o săptămână şi pe urmă să încep să lucrez pentru mine. 

Joi [Vineri], 28 noiemvre 1930 [București] 


Ieri am serbat a 45-a zi de naştere a mea. Lume multă, şi 
cadouri, şi veselie. 

N-am izbutit încă să isprăvesc chestia de la Cluj. Şi din pricina 
asta mai trebuie să pierd vremea cu ministerul. Şi aş avea atâtea de 
făcut! Atâtea romane îmi forfotesc în minte: Gorila, având erou pe 
Pamfil Șeicaru şi toată lumea stranie zisă intelectuală din presă şi 
teatru; apoi „Popescu“ sau aşa ceva, în care să pun tipul 
reprezentativ al orăşeanului român, funcţionarul; apoi Iubirea cea 
mare sau Jubirea eternă, nu ştiu cum voi boteza-o, tratând despre 
iubirea fatală, care e mai tare decât orice voinţă umană, şi atâtea 
altele...258 

Numai să mă pot lichida cât mai curând de toate, să mă apuc din 
nou de meseria mea, singura care mi-e dragă, singura care dă un 
adevărat rost vieţii. 


Miercuri, 3 decemvre 1930 [Bucureşti] 


Am intrat în decemvre şi încă n-am sfârşit cu „Educaţia“, numai 
din pricina Clujului. Nu ştiu ce e cu Haţieganu, cât e de sincer. În 
orice caz aş avea motive să mă îndoiesc. Dacă deunăzi, când îi 
spusei rezultatele de la rege, a zis: „Mi se pare că şi la el cel din 
urmă are dreptate“, încât a trebuit să-i cer explicaţii şi a întors-o 
repede, aducând pe tapet pe Mironescu. Așa şi cu chestia 
comisariatului Operei, când îi spune lui Georgescu, în definitiv un 
străin pentru el, că-i e frică să nu fie înjurată Opera din pricina 
mea. Îmi spuse odată Dem Theodorescu că Haţieganu e foarte bun 
prieten cu Șeicaru. Se pare că chiar aşa este şi că primeşte 
injoncţiuni. Nu ştiu acuma dacă şi în chestia Clujului nu are vreo 
portiță ascunsă. Până n-a fost ministru, a fost bucuros să devină 
comisarul guvernului. Pe urmă, el m-a zorit, m-a pus să-i chem pe 
Pavel şi Pop, a aprobat tot. Iar acum parcă s-a înmuiat. Şeful 
contenciosului zice, ca de la ministru, că nu-i aşa zor. Deunăzi însă 
Haţieganu îmi spunea, de față cu Pop, că mie mi-ar da-o cu 
amândouă mâinile. E ceva la mijloc, negreşii... 

Între timp invazia oaspeţilor străini. Luni am înghiţit două mesc 
cu Maurice Bedel?s. Acum balamuc cu venirea lui Gaston Rageot, 
preşedintele scriitorilor francezi. 

Şi iacă aşa, nu sânt în stare să mă apuc de lucrul meu! 


Luni, 8 decemvre 1930 [Bucureşti] 


Premiera Molimei lui Sadoveanu — reuşită. 

Masă lui Gaston Rageot la „Cina“, vineri dejun, cu discurs şi 
proclamare membru de onoare S.S.R. Masă la legația franceză pentru 
Rageot. Convorbire cu Thevenin25 despre Pădurea Spânzuraţilor, 
pe care o laudă imens şi speră în mare succes în franțuzeşte, la care 
vrea să contribuie. Sadoveanu se plânge de Froda cu Molima. 
Astă-seară a fost premiera Fvantaiul Lady-Windermere?5!. 

Convorbirea de ieri cu Cezianu despre numirea lui la Paris şi 
alte câteva lucruri. 


Miercuri, 10 decemvre 1930 [Bucureşti] 


Chinurile facerii sfârşitului continuă monoton și plicticos. 
Concesiunea Clujului trenează până la enervare. În sfârşit, ieri am 
avut şi avizul contenciosului, şi azi i-am dat ministrului toate 
hârțoagele. Credeam că va iscăli şi chestia îşi va urma mersul 
normal. A reţinut-o s-o mai citească diseară. Nu mai pricep nimic; 
vrea să facă sau nu vrea? Am început să mă îndoiesc şi eu. Tot aşa 
trăgănează şi chestia cu comisariatul guvernului. Toată lumea mă 
face comisar şi eu nu sânt, şi nici măcar nu-i mai pot spune să 
reguleze chestia, ca să nu crează că vreau să mă numească pe mine. 
Aş vrea să aranjez ceva cu preşedintele comisiei de cenzură şi nu 
ştiu dacă mai pot încerca cu şanse de reuşită. Azi a venit Fotino262 
din partea lui Bădărău263 pentru concesia de la Cernăuţi. În sfârșit, 
atâtea şi atâtea proiecte şi nici unul nu se poate termina. Ce-o fi cu 
Haţieganul ăsta? Nu cumva am în el un duşman categoric, dar de o 
şiretenie rară? Până în vreo zece zile ar trebui să isprăvesc tot, ca 
să pot pleca liniştit. 

Vineri, 12 decemvre 1930 [Bucureşti] 


Cu Clujul tot nimic. Pierdem vremea degeaba. Haţieganu sau 
nu vrea, sau e laş. Nu mai insist nici aici până nu se va isprăvi 
într-un fel. 

După-amiazi am avut vizita d-nei VB., după ce dimineaţa 
d-na V. m-a omorât cu asigurările de amor. Cealaltă se arată 
deosebit de afectuoasă. Dar amoruri d-astea, mersi! 


Valea Mare, sâmbătă, 20 decemwre 1930 


Aseară am sosit aci. Socotisem că va fi şi plecarea mea 
definitivă de la minister. Nu s-a putut. N-am văzut pe Haţieganu 
joi, după ce regele a restituit decretul Cluj ca să-l ducă ministrul. 
Speram să-l văd, şi când colo aflu că a plecat la Cluj, unde va sta 
până luni probabil. Noroc că pe drum s-a încrucişat cu nevastă-sa 
(cu care de altfel trăieşte foarte rău), încât va trebui să se întoarcă 
grabnic. Dacă s-ar duce la rege înainte de Crăciun bine ar fi, să 
sfârșească definitiv chestia asta. Decretele cu modificarea comisiei 
de cenzură au ieşit. Marţi va fi alegerea prezidenţială. 

Dar nu e nimic sigur, fiindcă, de-ar fi să se reorganizeze 
ministerele, cine ştie unde s-ar putea să ajungă comisia. 

Marţi va trebui să mă reîntorc la Bucureşti, mai ales pentru 
comisia de cenzură. Şi pe urmă, aici, să văd să-mi pun la punct cel 
puţin călătoriile264 şi apoi Răscoala. Mai cu seamă însă aş vrea 
să-mi notez şi să-mi organizez cele ce vreau să scriu în viitor. 
Numai să mă lase în pace prietenii... 


Sâmbătă, 27 decemvre 1930 [Valea Mare] 


Sorbul îmi aduse vestea că Haţieganu a fost chiar luni la rege şi 
a iscălit decretul concesiei. Astfel, marți m-am dus la Bucureşti 
să-mi pun la punct toate lucrurile la D.E.P, ca să nu mai am nevoie 
să mă mai întorc pe-acolo. 

În gară, prefectul de Vâlcea ne spune că în ajun a murit Vintilă 
Brătianu la Mihăeşti. 

La Bucureşti, m-am dus direct la D.E.P. Întâi, să-mi caute pe 
Haţieganu. L-am găsit cu telefonul la Cameră. Cel dintâi mi-a spus 
că a fost la rege şi i-a iscălit, apoi, că va veni pe la 12 la minister, 
să vorbim. Până atunci, după diferite sfaturi cu Sorbul şi ceilalţi, 
am găsit modalitatea să cazez şi pe bietul Vereşti: avansez pe Caton 
în locul lui Sorbul, pe Muşătescu în locul lui Caton şi pe Vereşti în 
locul lui Muşătescu. Am şi făcut referat în acest sens. Buzescu a 
venit să se plângă de suprimarea subvenţiei. N-am ce să-i fac. Şi 
alţii diverşi, ca totdeauna, între care protejatul lui Ionel de la Piteşti 
pentru autorizarea unui cinematograf. 

Am aşteptat zadarnic, căci ministrul nu s-a mai întors; la 
Cameră a fost şedinţă festivă pentru Vintilă Brătianu. Aşteptând, 
l-am pus puţin în curent pe Bucuţă cu unele lucruri de la 
conducerea direcţiei. Şi am lăsat pe Vereşti să-mi găsească pe 
ministru din nou şi m-am dus la masă la Ressu, iar de-acolo am 
trecut pe la noi pe-acasă. 

La 4 d.a. aveam consiliul casei pensiilor. La minister însă am 
dat peste Haţieganu. Am regulat chestiile ce le aveam, diverse 
hârtii. În primul rând mi-a dat decretul de la Cluj, iscălit de rege. 
Îmi spuse apoi să isprăvesc tot, că ar vrea să vorbească şi cu 
Sorbul, şi cu Pavel, să-şi împartă atribuţiile, să se înţeleagă, să nu 
se facă de ruşine. Îi voi trimite pe Sorbul, de care garantez. În 
privința garanţiei îi spun că voi îngriji eu; el zice să încercăm la 
„Albina“, la Cluj. Pentru comisarul guvernului se gândeşte la Emil 
Isac265, căruia ar vrea să-i facă ceva. E de acord cu mişcarea ce i-o 
propun, dar mă roagă să încadrez şi pe Culea266 şi Topîrceanu257. 
I-am făcut rost de un aparat radiofonic cu 14 000 lei, diferenţa de 
15 000 punând-o să fie plătită de la D.E.P., subt forma unor 
întreţineri de aparate; mă roagă acum, să nu-i ceară toți banii odată. 
La sfârşit îi cer să reguleze şi chestia demisiei mele, să-mi dea un 
răspuns, ca să-mi pot vedea de treabă, fiindcă în orice caz eu nu 
mai vin la biurou. Îmi promite că-mi va face un răspuns frumos.268 

Totuşi, când mă gândesc să părăsesc D.E.P. am o strângere de 
inimă, E copilul meu şi despărţirea mi-e tristă. E apoi şi obişnuinţa 

funcţionărească ce te înlănțuieşte şi care ar fi devenit cu atât mai 
puternică. Trebuie să fiu mulțumit că scap şi să mă ocup de lucrul 
meu. La toamnă să pot publica măcar fragmente din Gorila.269 

„Aici, la ţară, e viață veselă şi leneşă. Mereu invitaţii şi mese. În 
ajunul Crăciunului am făcut noi serbare de pom, în ziua întâia seara 
am fost la Sorbii, aseară la Coandă, azi a fost ziua lui Fanny şi iar 
am avut lume, mâine dejunăm la Plopeanu etc. 

Cu Coandă am vorbit despre garanţie270. O dă bucuros, numai 
să-l primească ministerul. 


Miercuri, 3] decemvre 1930 [Valea Mare]?! 


Sfârşit şi acest oribil an care mi-a adus numai amărăciuni şi 
zbuciumări şi scandaluri afară şi înlăuntru. Bine că s-a sfârşit! 

„Revelionul“ l-am făcut în familie, cu familia Sorbul minus el, 
jucând cărţi, ascultând radio, citind acuma. Ora 4 dimţineaţa]. 

Mă uit înainte şi nu văd nimica mai bun. 


1931! 


Duminecă, 4 ianuarie 1931 [Valea Mare] 


Au fost foarte agreabile aici sărbătorile. Simplu, patriarhal, 
liniştit. De când tot râvnesc linişte! 

Mi-am propus, pentru noul an, o serie de lucruri mici: să mă 
plimb în fiece zi atâta timp, să scriu în fiecare noapte atâtea 
pagini... Fireşte, nu m-am ținut. Totuşi, de la întâi încoace, toate 
nopțile le stau la biurou. Am început să lucrez la Metropole. Aş 
vrea mult să le isprăvesc, încât să poată apare prin martie. Ca să 
rămân apoi liber, să sfârşesc Răscoala pentru la toamnă, cam de 
Crăciun. Deocamdată merge mai greu. Nici nu-i de mirare, dacă de 
vreun an de zile şi mai bine n-am scris aproape nimica. În orice caz 
însă simt acuma o pornire mare pentru creaţie. Ziua-noaptea mă 
frământă diferite subiecte, care de care mai stăruitoare. Tot am vrut 
eu să scriu povestea vieţii mele. Mă gândesc dacă n-ar fi mai 
interesantă făcută sub formă romanţată. Un trecut tenebros, cum a 
spus odată Viitorul. Sau Omul cu mistere, sau altfel. Şi Gorila cred 
că va fi ceva interesant. Ar fi bine dacă s-ar putea să public 
fragmente din amândouă în toamnă. Nu ştiu ce să fac cu revista. 
Am impresia că va trebui s-o scot, orice sacrificii ar fi de făcut. E 
nevoie de ea pentru situația mea literară. Tocmai azi-noapte îmi 
ziceam că în fond am ajuns aproape izolat. În presă baremi n-am 
rămas decât cu Adevărul, Dimineaţa, Rampa şi cele guvernamentale?. 
Universul e contra mea, Curentul oribil, Viitorul, Îndreptarea, 
Lupta de asemenea. Acelaşi lucru şi cu scriitorii. Am un grup 
destul de considerabil de duşmani declaraţi. Şi grupul se mărește 
mereu. Crainic are Gândirea, care ademeneşte pe mulţi. Eu nu mai 
am nimica. Evident, există o grupare de scriitori, poate mai mare, 
care are cel puțin stimă pentru mine, afară de unii care-mi sânt 
realmente devotați. Dar aceştia sânt în general moderați. Duşmanii au 
fanatismul urei. În fața urei implacabile a lui Crainic, Gregorian, 

Vianu, Cezar Petrescu3, Karnabatt şi alţii, oameni care mă urmăresc 
cu ura lor pretutindeni, prietenii mei sânt blajini. De aceea, nici nu 
ştiu ce să fac cu S.S.R. Să mai stau, să nu mai stau? Ideal ar fi 
pentru mine să plec, să rămân absolut independent, numai pentru 
scrisul meu. Nu este însă posibil nici să mă retrag complectamente 
pentru diverse motive de tactică... Voi mai vedea la Bucureşti de 
toate! 


Joi, 8 ianuarie 1931 [Valea Mare] 


Mâine, după o lipsă de exact trei săptămâni, mă reîntorc la 
Bucureşti. N-am scris mai nimic nici acuma. A fost mai mult o 
lenevire necesară totuşi după doi ani de hărţuială nervoasă fără 
pereche. Voi da însă în lucru Merropolele îndată, căci restul sânt 
sigur că-l isprăvesc până pe la sfârşitul lunii. Ca să scap de grija 
asta. Şi să văd serios de Răscoala. Fireşte că ar trebui să fac ceva 
cu conferințele, ca să am banii necesari la primăvară pentru 
construcţia de la vie. Sâmbătă trebuie să plec la Cluj. Azi am 
aranjat cu Coandă scrisoarea de garanţie pentru Sorbul. 


Bucureşti, vineri, 9 ianuarie 1931 


Am sosit la amiază aci şi îndată au început telefoanele. Că mă 
caută ministrul, că nu vrea să-mi primească demisia, că să mai stau 
măcar câtva timp. Nici n-am vrut să aud. Nici nu m-am dus să-l 
văd. Tocmai la şase am mers la comisia de cenzură. Şi acolo, în 
sfârşit, am găsit adresa ministrului, foarte călduroasă, despre 
rezolvarea demisiei mele. Bogdaproste! I-a dat o delegaţie în doi 
peri lui Bucuţa. Am avut la masă pe Reşii cu dr. Nanu. Deja Negrea 
îmi spusese că vor avea un nou director, fără să ştie cine. 
După-masă însă a venit Sadoveanu cu Muşetescu, pentru masa pe 
care vor să mi-o dea. Va fi vineri seara şi vor să aibă mai multă 
lume, şi în afară de D.E.P. Mi-au dat însă o noutate senzaţională: 
ieri, Haţieganu a chemat pe Bucuţa şi, în cea mai mare taină, l-a 
pus să facă decretul de numire a lui Mavrodi la T.N., luându-i şi 

cuvântul de onoare că va tăcea 48 ore. Tristă noutate pentru 
demnitatea partidului şi a guvernului?. A cerut-o regele. Şi se vede 
că guvernul este neputincios să zică nu, orice i-ar porunci regele. 
Mugur, care de asemenea a fost aici, e foarte amărât şi mă roagă 
să-l ajut să-şi facă o situație. 

Nimeni nu ştie încă nimic despre numire. Vestea am dat-o eu la 
comitetul S.S.R., fără a spune însă numele. Corneliu era mort să 
afle. Mi-a spus cum s-a aranjat cu Duca şi m-a sfătuit să nu plec de 
la preşedinţia S.S.R. acuma, fiindcă n-ar face impresie bună. Mâine 
vreau să-l văd pe Haţieganu pentru mai multe chestii şi în legătură 
cu societatea. 


Duminecă, 18 ianuarie 1931 [Bucureşti] 


Să notez masa de adio ce mi-au dat-o cei de la D.E.P. vineri 
seara, la „Bulevard“.5 A fost reuşită. 33 persoane. Discursuri 
Bucuţa, Jean Bart, Sadoveanu, Mugur. Am răspuns eu.6 Pe urmă la 
„Îngerul albastru“?. 

Azi am vizionat Nimic nou pe frontul de vest. La masă am avut 
pe soţii Vlădoianu. 

Ieri, Camil Baltazar mi-a propus să facem o revistă săptămânală. 
Să revină miercuri după-masă. 


Vineri, 23 ianuarie 1931 [Bucureşti] 


Am fost astă-seară la premiera R. U.R.’ la Naţional, iar aseară la 
premiera unei reviste de Vlădoianu şi alţii. 

La ordinea zilei însă sânt amintirile lui Mihalache!:0, publicate 
în Rampa. În ele vorbeşte despre mine cu o răutate atât de crudă 
cum rar s-a pomenit. Nu numai că spune că am fost vârât patru luni 
la Văcăreşti după cererea guvernului unguresc, dar adaogă că m-am 
întors foarte curând cu o aparență nesărăcăcioasă, adică vrea să 
spună plătit de unguri. Murdăria aici e, când el ştie că m-am întors 
cu banii trimişi de el, că şi pe urmă un răstimp m-a întreţinut 
aproape numai el... Nevastă-mea e indignată pe Froda, că a publicat 

asemenea lucruri. Poate că are dreptate în parte. În orice caz, Froda 
e o lichea; despre toată plecarea mea de la „Educaţie“ n-a scris 
nimic ziarul lui. E inexplicabil, ar fi adică, dacă n-ar fi lichea. 

Ieri am fost furios. Am scris un articol răspuns lui Mihalache. 
Pe urmă m-am răzgândit. Toate sânt inutile. Trebuie să las încă 
lucrurile aşa. Explicaţiile vor veni mai târziu, când va fi mai multă 
linişte în jurul meu. Acum am nevoie de un răgaz de reculegere... 
Voi plăti odată şi eu tot, tuturor. 


Miercuri, 28 ianuarie 1931 [Bucureşti] 


Pentru adunarea S.S.R. de duminecă am avut emoţii ca un copil 
de şcoală. Am ajuns aproape maniac, în orice caz, e o zdruncinare 
de nervi caracteristică, cu strângeri de inimă etc. Îmi era teamă că 
iar va izbucni vreun scandal, iar va veni cineva cu ceva, în sfârşit 
că va continua sistemul de defăimare ce urmează de atâta vreme... 
N-a fost nimic; şedinţa s-a desfăşurat într-o atmosferă de linişte şi 
camaraderie agreabilă. 

Luni am fost la țară şi m-am întors ieri. Tănase mi-a telefonat 
pentru turneul de conferinţei!. 


Vineri, 30 ianuarie 1931 [Bucureşti] 


Azi, în sfârşit, m-am sculat mai devreme şi am mers să văd pe 
Haţieganu. N-am prea isprăvit nimic cu el. Dar am aflat câte ceva 
interesant. 

Când intram eu la minister, tocmai ieşea Mavrodi de la 
ministru. Fiindcă ne-am întâlnit faţă-n faţă, ne-am dat mâna. Era 
înconjurat de Froda, Morţuni2, Gogu Mihăescu. Eu am trecut însă 
la şeful de cabinet. Mavrodi a venit după mine şi m-a tras într-o 
odaie alături, să-mi vorbească mai mult... Acuma e prea târziu. Voi 
însemna mâine toate astea. 


Sâmbăta, 31 ianuarie 1931 [Bucureşti] 


a E Ei, ce zici de asta? mă întreabă, foarte amical, foarte onctuos. 
Îți închipui că nici prin gând nu-mi trecea, dar regele de trei luni 

îmi bate capul: trebuie să primeşti... I-am spus: Sire, dar sânt 
bolnav şi nu pot... În zadar: dacă-ţi ordon eu, tu trebuie să stai 
acolo și să faci treabă!... În sfârşit, ce să fac?... Şi-i o debandadă la 
Teatru! Nici nu-ţi închipui... Auzi, Punctul negru!3! Întreabă pe 
Gogu Mihăescu, că lui i-a dat-o s-o puie în scenă... Şi Perieţeanu, 
care ia 40 000 lei pe lună ca diurnă, ca să nu-i aplice curba... Dar 
vreau să fac lucruri frumoase. În mai am să joc Patima roşie!< cu 
Elvira!5, lancovescu, Brezeanu!6, ce zici, ai? Şi Noaptea furtunoasă, 
cu Elvira şi Miţa Filotti... Vreau să pun Burghezul gentilom!”? cu tot 
dichisul... Să iasă ceva frumos de tot... Auzi, Vlad Țepeș! respinsă 
de comitet şi el vrea s-o joace!... Dar ce, Sorbul vrea să plece din 
Consiliu? Să nu plece, omule! Spune-i şi tu să stea acolo... 

În acest ritm m-a întreţinut vreo zece minute, foarte afabil, ca şi 
când n-ar fi fost el cel cu... Desigur, vrea să repare, să se împace, să 
reia prietenia... Ce prietenie să mai poţi avea faţă de asemenea om? 

Froda, de asemenea, că negreşit vrea să stăm de vorbă. Era 
încântat că am reluat relaţiile cu Mavrodi. A şi spus la gazeta lui, 
că a fost o întrevedere extrem de afabilă între mine şi Mavrodi şi că 
asta-i o mare fericire pentru Teatru... 

Acuma, cu Haţieganu, cu faimosul meu prieten. E jenat faţă cu 
mine. După ce am discutat chestia S.S.R. şi Râuleţ, i-am vorbit de 
Mugur. Ar vrea să facă ceva, dar nu ştie ce. L-am chemat şi pe 
Mugur. Atunci spuse că regele nu vrea să numească pe Bucuţă în 
locul meu, că să rămâie, aşa dacă am plecat eu. 

Curioasă e lumea şi cu regele. Încep să circule fel de fel de 
zvonuri. E 0 nemulțumire surdă. Toată lumea aşteaptă dictatura 
regală şi nu-i prevede roade bune. Fireşte, e sărăcia mare care 
aduce toate. Parcă regele ar putea schimba lucrurile de azi pe 
mâine. Mizeria e peste tot. De altfel,şi guvernul e bucuros să se 
spele. pe. mâini şi, în surdină, să arunce asupra regelui toate 
măsurile; neplăcute. Păcat că regele nu. reacționează şi se lasă 
descoperit. Că guvernul e laş şi se cramponează, e adevărat, dar să 
n-o facă cu preţul primejduirii regimului însuşi. Asta-i o crimă. 


Sâmbătă, 7 februarie 1931 [Bucureşti] 


Câteodată mă simt atât de singur pe lume, încât mă cuprinde o 
durere aproape fizică. Cu toate rudele mele de sânge n-am relaţii 

deloc, nici cu mama şi nici cu frații. Motivul pentru toţi e acelaşi: 
interesul material. Am făcut experiența pe rând cu toţi; fiecare are 
mereu să-mi ceară câte ceva, şi cum nu pot să-i împlinesc vreo 
cerere, se supără. Dacă până şi Iuliusis, pentru care am alergat 
atâta, în cele din urmă s-a supărat că nu l-am putut avansa. Ce să 
mai spun de frate-meu cel mai mic20, care îmi scrie o misivă de 
şantaj direct — dacă nu-i trimit bani, mă va înjura în publicitate?!... 
Câtă vreme n-am avut nici o situaţie, nici n-au ştiut de mine. Dar şi 
acuma, numai când au vreo nevoie mi se adresează. Altfel, vin prin 
Bucureşti şi nici măcar nu mă vizitează. Ştiu că înstrăinarea ei o 
motivează cu Fanny şi Puia, închipuindu-şi că, de n-ar fi ele, tot ce 
am le-aş da.2 


Miercuri, 25 februarie 1931 [București] 


Am ajuns să nu însemnez nimica decât când mi se întâmplă 
infamii sau răutăţi. Mi se pare de altfel firesc. Bucuriile nu-ţi cer 
reculegere, ci tocmai dimpotrivă. Succese, glorie, mulțumire te fac 
să uiţi că sânt trecătoare. 

Şi totuşi vreau să notez măcar mersul meu la Cernăuţi deunăzi, 
unde s-a reprezentat o adaptare scenică a lui Jon. Mie nu mi-a 
plăcut deloc, dar publicul a aclamat-o, cu mare plăcere, şi mi-a 
făcut o manifestaţie de simpatie furtunoasă. 

Societăţile studenţeşti m-au primit solemn la sediile lor. Fanny 
le-a dăruit 3 000 lei. 

Încolo, pe-aici obişnuitele mărunţişuri. Încercare de-a face un 
film şi o societate cu Gaumont. 

Stau mai toate nopțile la masa de scris. Vreau să sfârşesc 
impresiile de călătorie. Şi nu merge nimic. Trei pagini în două luni. 
E ceva oribil. 


Valea Mare, luni, 9 martie 1931 


Am sosit aci la ora 1 d.a., după ce am luat masa la Piteşti, la 
Sorbii. Am venit cu Fanny, să mă instalez aici pentru o săptămână, 
să-mi scriu şi să-mi învăţ conferința cu care încep sâmbătă turneul 

în ţară. Fanny a plecat cu maşina de vreo jumătate de oră. Sânt 
singur. Şi mi-e urât. M-am obişnuit cu zgomotul, cu lumea, cu 
agitația. Şi totuşi, ce bine e aici, ce linişte, ce mulțumire! 

Ieri am avut adunarea generală la S.S.R. A mers totul foarte 
amical, foarte frumos. Deopotrivă, Gregorian şi Dianu mi-au făcut 
curte sub diverse forme. Ceea ce dovedeşte supremul lichelism al 
colegilor. 

La sfârşit, o consfătuire cu Minulescu şi Caton Theodorian cu 
privire la alegerea membrului în consiliul T[eatrului] Naţional] în 
locul lui Sorbul. Mi-au oferit mie locul. Am refuzat, fireşte, 
categoric. Nici nu voi fi în Bucureşti. Au rămas să se tocmească ei; 
Minulescu să se aleagă în consiliu, iar celălalt să-i ia locul de 
preşedinte. Şi parcă amândoi vor să se tragă pe sfoară. Fleacuri. 

Turneul de conferinţe să văd acuma ce va aduce. Tănase mi-a 
dat pe unul Giovanni24, evreu, ca impresar. E plecat înainte. Şi eu 
încă n-am dat gata conferinţa! 


Valea Mare, vineri, 17 aprilie 1931 


Despre turneul de conferințe25 am făcut alte însemnări pe care 
poate să le adun pe urmă într-un volum anume. Conferinţele n-au 
fost prea reuşite, cel puţin ca parte materială. A plăcut mult 
conferința însă şi celor ce au fost prezenţi, dar n-aş putea spune că 
a fost un turneu triumfal. Evident, a contribuit şi preţul şi alte 
împrejurări. Campaniile din ziare, de doi ani, au influențat totuşi 
multă lume. Mai ales că în Curentul am fost înjurat chiar pentru 
conferință de către escrocul Radu Urlăţeanuz6. 

În Gândirea, Nichifor Crainic, tot cu prilejul conferinţelor, a 
publicat o notiță atât de murdară?”, că n-am mai putut-o lăsa fără 
răspuns. Prin Adevărul literar i-am dat o replică groaznică.28 El a 
răspuns prin Universul, cu repetarea înjurăturilor.2? Atunci, prin 
Adevărul şi Dimineaţa i-am aplicat o nouă plesnitură straşnică.3% 
Fireşte, a făcut senzaţie intrarea mea în scenă ca polemist.2! 

A trebuit să se isprăvească odată. Decât să fiu amenințat 
permanent de orice derbedeu, e mai bine să vedem clar situaţia. 

Am să cer Parchetului lămuriri în privinţa condamnării şi, dacă 
va fi cazul, voi încerca revizuirea procesului de acum 21 ani, ca să 
isprăvim definitiv. Voi consulta pe Barasch dacă nu e cazul să dau 
în judecată pe Crainic pentru calomnie... 

Sărbătorile Paştelui au trecut cu destulă voie bună. Ne pregătim 
pentru reconstrucția casei de la vie. Numai bani să avem. 

N-am scris însă nimic. Nici măcar corecturile nu le-am făcut. 

Azi-noapte am visat că Mihalache Dragomirescu a venit la mine 
şi m-a sărutat pe amândoi obrajii emoţionat. 


Valea Mare, luni, 4 mai 1931 


Îmi pare rău că n-am avut carnetul la Bucureşti. A fost un 
răstimp cu multe întâmplări, dintre care unele le-aş fi notat calde, 
mai amănunțit. Acuma cel mult o recapitulare, la voia amintirii. 

Cum am ajuns la Bucureşti, un telefon de la Caton, care-mi cere 
o întâlnire, având să-mi spuie ceva important. Va veni a doua zi, 
luni, la mine. Prin telefon îmi spune că au ales pe Goga în Consiliul 
de administraţie la Teatrul Naţional în locul lui Sorbul. Asta e o 
simplă slugărnicie a Societăţii față de Mavrodi, care aşa a vrut să 
evite eventuala alegere a lui Eftimiu sau Corneliu. Eu n-aveam nici 
un candidat, de aceea nici n-am mers, dar procedeul e meschin. E 
de mirare că Goga a primit. 

Caton mi-a vorbit a doua zi despre publicarea amprentelor. A 
făcut o impresie grea şi se aşteaptă replica mea explicativă. Nu se 
mai poate să tac. Crainic cu Gregorian adună semnături pentru 
convocarea unei adunări generale S.S.R., unde să se pună la ordinea 
zilei chestia aceasta, să fiu înfierat sau demis, altfel semnatarii se 
vor retrage în bloc din Societate. Mai mult, pe baza fişei, prin unul 
Gulianu, vor să mi se retragă decoraţiile. În sfârşit, trebuie o 
lămurire definitivă, care să risipească atmosfera. 

Am oprit imediat răspunsul ce-l trimisesem Adevărului şi am 
scris 0 spovedanie despre toată chestia „condamnării“ mele, 
expunând adevărul. Am anunţat acest răspuns şi comitetului S.S.R. 
A apărut în Adevărul. Se pare că a avut un mare răsunet. Toată 
lumea m-a felicitat că am pus capăt unei chestii care apăsa asupra 

mea. Bine ar fi fost de făceam asta cu doi ani în urmă. Cu acest 
prilej aflu de la Savel că Şeicaru arăta fişa la toate banchetele, 
oriunde umbla; de la Bucuţa, că Crainic spune c-am fost dat afară 
de la „Educaţie“, că i-a spus-o Haţieganu; de la Vlădeanu şi dr. 
Nanu, că a fost o rumoare la „Capşa“ când a apărut fişa, şi că 
răspunsul meu a potolit chiar pe duşmanii mei cei mai înverşunați. 

Crainic mă mai înjură în Gândirea34, iar alaltăieri am primit o 
citaţie — m-a dat în judecată. Barasch îmi va spune cum să-l pun cu 
botul pe labe. 

N-am pomenit nimic despre ultima criză de guvern şi venirea la 
putere a lui lorga.35 A fost o surpriză ca la teatru. Partea politică nu 
mă interesează. ` 

Sâmbătă am văzut pe Maniu. A fost foarte cordial. Mi-a 
mulțumit și m-a rugat să-i dau şi în viitor concursul. Acolo am mai 
întâlnit pe C. Anghelescu, guvernatorul Băncii Naționale, 
Cicio-Pop, Georoceanu?6, Ernest Ene etc. Acum sosii aci să mă 
apuc de lucru, să sfârşesc Metropolele. 


Valea Mare, 9 mai 1931, sâmbătă 


Mâine trebuie să piec la București pentru cinematograful S.S.R. 
de la Braşov. Sper să nu zăbovesc decât puţine zile şi să mă întorc 
aici la lucru. Am scris mereu toate nopţile, dar câte puţin. 
Metropolele astea îmi mănâncă sufletul. De altfel, orice scris mi-e 
la fel de anevoios. Creaţia mea e o zvârcolire crâncenă. Lupta cea 
aprigă trebuie să o dau cu excesul de idei şi imagini prea intime 
care mă asaltează în timpul lucrului. Şi când mă gândesc, cu câtă 
uşurinţă scriu alții. Măcar de-aş isprăvi cu Merropolele, ca să mă 
pot aşeza la Răscoala. 


București, 11] mai 1931, luni. 


Fireşte, cum am sosit aci a trebuit să mă enervez, să mă 
amărăsc. De altfel, încă de la ţară parcă aveam o strângere de 
inimă, parcă-mi părea rău că părăsesc liniştea de acolo. 

De dimineaţă am fost la Bucuţa pentru autorizaţia cinematogra- 
fului de la Braşov. Am luat deocamdată autorizație principală 
pentru Arad. Hârtiile de la Braşov încă nu veniseră, încât n-am 
vorbit decât principial. Au sosit mai târziu şi voi trece mâine să 
aranjăm. Între timp taifas, mai ales despre guvernul Iorga şi despre 
năzbâtiile lui. La urmă, Vereşti îmi spune că m-a căutat Vinea, că 
are să-mi spuie ceva despre o porcărie ce vor să mi-o mai facă 
Crainic şi tovarăşii. 

La masă, dr. Nanu, care a fost chemat să examineze pe Puicuţa, 
care nu prea se simte bine, probabil şi din pricina surmenajului cu 
pregătirea licenţei. A mai venit şi Dariu Pop”, să mă roage pentru 
piesa lui şi apoi să-mi propuie o combinaţie pentru desfacerea unei 
ape minerale din ţara Oaşului. Alt telefon de la d-na Lahovary, 
care-mi cere o întrevedere. 

Am telefonat lui Vinea. Îmi spuse că se umblă cu o listă de 
semnături pentru convocarea unei adunări generale S.S.R., care să 
discute chestia mea. I s-ar fi oferit şi lui, şi a refuzat categoric, 
spunând şi altora să facă la fel. A ţinut să mă prevină, ca să pot 
preveni la rândul meu pe alţii. I-am mulțumit. Mi-a cerut apoi un 
roman pentru foiletonul unui ziar, Timpul, ce-l scoate el cu Sfatul 
negustoresc. Am făgăduit principial. 

Cu d-na Lahovary m-am întâlnit la „Ateneu“, unde fiica ei, d-na 
Slătineanu38, are expoziţie de sculptură. Mă roagă să-i citesc piesa 
ei şi să-i fac observaţiile necesare. Mi-a trimis piesa pe care am 
promis-o s-o văd până joi. 

Seara am fost cu familia la o cârciumă dincolo de bariera 
Griviței, am luat acolo masa. 

După-amiază a mai fost Stamatiade, să-i semnez hârtia cu 
premiul şi să-mi mulţumească. 


Joi, 14 mai 1931 [Bucureşti] 


Despre intenţiile scârnăviei de a se convoca adunare generală 
pentru jignirea mea, a mai aflat Fanny de la d-na Ressu, foarte 
confidenţial, şi parcă ar fi ceva îngrozitor. Am chemat pe Camil 

Petrescu, care auzise ceva de la Corneliu Moldovanu; dar se va 
interesa. Ieri, la şedinţa comitetului, la plecare, Corneliu îmi spuse 
că se agită scârba să adune iscălituri, dar să nu-i dau nici o 
importanță, fiindcă nici nu are. 

Azi am fost la Vâlcovici3, ministrul comunicaţiilor, pentru 
permisele scriitoriceşti, împreună cu Corneliu, Camil Petrescu, 
Stamatiad şi Voinescu. Mi-a făgăduit că va face dreptate. 

La „Capşa“ a fost întâlnirea. Acolo am văzut şi pe scârnav, de 
vorbă cu Camil Petrescu, care ulterior mi-a spus că a vrut să-l tragă 
de limbă. Zice că citea Cuvântul studențesc0, care mă înjură pe 
mine, apărându-l pe el, fiindcă el are acolo prieteni. Şi a mai spus 
că la S.S.R. ar fi lucruri grave, lucruri de care e responsabil numai 
preşedintele. Cum s-ar zice, scârba încearcă mereu să strecoare 
insinuări. Va trebui să-l pun la punct şi aici, şi voi găsi mijlocul 
s-o fac. 

Am isprăvit cu autorizaţia cinematografului S.S.R. la Braşov. 


Valea Mare, duminecă, 17 mai 1931 


Aseară am avut o masă, la „Cina“, cu Angioletti“!, directorul 
revistei Jtalia Letteraria“?, în al cărei ultim număr a apărut un mic 
studiu asupra mea, cu fotografie. E un om tânăr, simpatic, modest. 
A ţinut o conferinţă şi va mai ține una. Au participat vreo 12 inşi. 

La plecare, am mai tăifăsuit despre generalităţi cu ai noştri. 
Îndeosebi politică. Guvernul Iorga e halimaua zilei. Circulă 
nenumărate amănunte despre difente năzdrărănii îndeosebi ale lui 
Iorga. Se face mult haz de fripturismul alcătuirii listelor „Unitinii 
Naţionale“ .43 Se spune că apare un ziar numit Uniunea națională, 
pe care însă nu-l ştie nimeni. Eftimiu zice că e ziar confidenţial. Se 
zvoneşte că toată opoziţia poate să se retragă din alegeri. Bucuţa 
îmi povesteşte multe despre Mavrodi, care-şi ia aere de un fel de 
vicerege. Pretutindeni vorbeşte în numele regelui şi terorizează cu 
regele. Astfel ar fi obținut ca Teatrului Naţional să nu i se aplice 
reducerea din subvenție ce se aplică tuturor, spunând lui 
Argetoianu că altfel va primi ordin de la rege să se execute... 

Interesantă este însă înverşunarea lui Mavrodi contra lui Gogu 
Georgescu, cu care se pare că s-a certat şi pe care acum vrea să-l 
scoată de la Operă, să nimicească concesia. 

Bine că am scăpat din cancanurile astea, să-mi pot vedea de scris. 


Valea Mare, 2 iunie 1931, marți 


Azi la amiazi am isprăvit Merropolele. În sfârşit. Greu a mers. 
Parcă m-aş fi dezobişnuit de scris. Dar când mă antrenez, revine 
inspiraţia şi ies lucruri interesante. Cu întrerupere de o zi, fostă la 
Bucureşti pentru arhitect, am lucrat mereu. Începusem sistemul 
obişnuit, de a scrie de seara până dimineaţa. L-am părăsit, fiindcă 
n-aveam destul timp disponibil. Nu puteam începe serios înainte de 
miezul nopţii, iar pe la 4-5 era ziuă. Chiar continuând până la 6-7, 
tot nu-mi rămâneau mai mult de 6-7 ore de scris, care mă istoveau 
excesiv şi fără rezultat. Am schimbat deci: mă culcam la 8 seara şi 
mă sculam la unu noaptea, ca să lucrez până la amiazi. Astfel am 
putut sta la biurou cam câte zece ore. Şi lucrul a mers mai bine. De 
când a plecat Fanny, de vineri, mai scriu câte puţin şi după-amiaza. 

În sfârşit am terminat. Gata. Acuma să zoresc restul tiparului, 
ca să pot ieşi cu ea până la sfârşitul lunii. Ce va fi, vom vedea. 
Fireşte, n-am să contez pe mare presă. Majoritatea ei mi-e ostilă de 
moarte. Rezultatul coloraţiei politice. Va mai trebui să treacă timp 
până să-mi normalizez situaţia. Dar asta nu mai are imprtanță. Am 
sfârşit. M-am uşurat. Parcă mi-am luat o povară de pe suflet. 
Acuma poate să vie Răscoala, să mă uşureze şi de asta, că tare de 
mult mă frământă. 

Aci am o linişte binefăcătoare. O destindere de nervi care-mi 
trebuia atât de mult după anii de zbuciumare cumplită. Numai 
mişcare mi-ar trebui mai multă. Sânt însă leneş. Poate şi din pricina 
sforțărilor, fireşte, cu scrisul. 

Dar mâine plec la Bucureşti cu desaga plină. 


Bucureşti, 9 iunie 1931, marţi 


N-am stat decât o zi la Bucureşti şi am plecat înapoi la vie, 


împreună cu Puia şi Fanny, întorcându-mă tocmai aseară înapoi cu 

Puia, iar Fanny rămânând să supravegheze munca. E boala ei să se 
ocupe de-aproape de vie. Mie îmi face plăcere, dar pe ea o 
ostenește prea mult. 

Încă n-am noutăţi, adică n-am cancanuri. Mă simt liniștit şi 
odihnit, încât să pot începe cu nădejde la Răscoala. Dacă voi sta 
însă mult, vor veni desigur neplăcerile. 

Am dat la „Cartea [Românească]“ Metropolele. Ioachimescu45 
mi se plângea că a scăzut în general cu 50% vânzarea cărților 
literare. Nu ale mele — s-a grăbit să adauge. Dar se poate să fie şi la 
ale mele, dacă scăderea e generală. Când criza e atât de gravă în 
toate, de ce numai la cărți ar rămâne prosperitatea!? 


Luni, 15 iunie 1931 [Bucureşti] 


S-a întors şi Fanny de la vie. Au fost şi Sorbii, care aseară 
au plecat acasă. Marioara“ a fost pentru expoziţia şcoalelor 
profesionale, unde ea nu pare să fi avut vreun succes, după jurnale, 
deşi ne spusese că regina a felicitat-o pentru o pernă pe care a şi 
dus-o la Cotroceni în dar, deşi nu prezintă nimic artistic. 

Teri am avut vizita lui Morţun, care a venit numai de dragoste şi 
recunoştinţă, iar după-amiazi pe Herz, la fel. Sâmbătă seara am luat 
masa cu comitetul S.S.R. la „Suzana“, fără nimic important, numai 
cu vorbărie multă, cam de clacă. Am lăsat baltă chestia cu cărţile 
pentru premiile şcolare, fiindcă Minulescu şi alţii nu îndrăznesc să 
ia atitudine. 

Altfel, parcă n-ar mai fi cancanuri împotriva mea. Camil 
Baltazar îmi spune că Gregorian i-a prezentat o listă contra mea, pe 
care însă a respins-o, declarând că mai curând ar trebui o 
contralistă pentru mine, drept omagiu pentru tot ce am făcut 
scriitorilor. 

Preocupările mele sânt însă acum altele. Să văd ieșite 
Metropolele şi să pot termina Răscoala. Va trebui să revizuiesc 
puţin toi planul romanului. Trebuie o simplificare a liniilor, ca să 
reiasă mersul ascendent, deşi simfonic al acțiunii. Cum materialul 

e destul de frământat în sufletul meu, sper că va merge mai uşor 
scrisul. Numai să mă văd la biurou, în faţa hârtiei. 


Marţi, 23 iunie 1931 [Bucureşti] 


Cât ești în Bucureşti, e fatal să te ocupi numai de lucruri 
dinafară, sau mai ales. De altfel, nu ştiu de ce, am impresia că 
trăim într-o epocă de nebunie generală, iar noi, România, sântem în 
plină operetă. Iorga în fruntea guvernului e un fenomen de un 
comic aristofanesc. Dacă toate nebuniile lui n-ar avea nici o 
răsfrângere asupra soartei țării, s-ar putea consemna, spre a servi 
mai târziu pentru material de comedie. Din nenorocire, se pare că 
toate vor avea repercusiuni grave. Kirițescu îmi spunea deunăzi, 
amărât: „Auzișem că e țicnit, dar acuma, după ce am avut prilejul 
să lucrez cu el, îți spun: e nebun, direct nebun. Vei vedea mai 
târziu.“ Se povestesc fel de fel de năzdrăvănii de-ale lui 
guvernamentale. Se zice că acasă chiar, când fiul său i-a zis tată, l-a 
dojenit: Ce tată? Nu uita că ai în față pe primul-ministru al ţării! 

Fireşte, toate ţicnelile lui Iorga se sparg în capul regelui, care 
începe să aibă o atmosferă oribilă. Nu se întâlnesc doi oameni fără 
să vorbească de el rău. Exagerările cu uniformele armatei şi poliției 
i-au făcut o faimă deplorabilă. Apoi, amestecul direct în guvernare 
nu-i face decât duşmani. I se impută că el, care a dezertat în timp 
de război, care s-a împuşcat în picior ca să nu meargă pe front, care 
a avut scandalul cu Zizi Lambrino45, care a fugit în străinătate cu 
Lupeasca4? etc. etc., n-are nici o autoritate morală să dea directive 
de guvernare’ Dacă s-ar ține în marginile unui monarh 
constituțional, ar domni liniştit, făcând să se uite toate. Pe când 
aşa... I se reproşează chiar de către dușmanii naţional-țărăniştilor 
că e ingrat cu cei ce l-au adus în ţară şi l-au făcut rege. 

De altfel, senzaţia de azi e retragerea lui Maniu din şefia 
partidului şi din viața politică activă. Se zice că ar fi o 
demonstrație împotriva regelui. Se vorbeau multe: că întreg 
partidul îl va urma, transformându-se în partid republican, şi câte 
altele. Se va vedea ce va urma. În orice caz, a făcut o impresie 

colosală. Se zvoneşte că şi Averescus? se va retrage din aceleaşi 
motive. Duca rămâne într-o situaţie penibilă, servitorul lui 
Mavrodi, care îi face legătura cu regele. Mavrodi îl tratează ca pe 
un subaltern, îl cheamă la Teatru, iar când merge, îl cheamă pe 
scenă, între" actori, şi-l dăscăleşte şi-i face observaţii şi dojeni. 
Probabil că gestul lui Maniu va fi un îndemn şi pentru ceilalţi să se 
îmbăţoşeze faţă cu regele. 

Ce e şi cum e, nu e bine. Să dea Dumnezeu să se îndrepte 
lucrurile. E o nesiguranţă care paralizează toate râvnele şi toate 
energiile. Se zice că regele, odinioară, a fost împotriva formei 
monarhice. Să ferească Dumnezeu, să nu ajungă el victima unor 
schimbări violente care ar primejdui însăşi ţara. 


Luni, 13 iulie 1931 [Valea Mare] 


Vineri am fost la Bucureşti, am făcut ultimele corecturi la 
Metropole şi am dat bun de tipar. Corectura copertei mi se va 
trimite aci, s-o văd. La 25 cor. cartea va fi pe piață. Atunci voi mai 
merge pentru o zi, să trimit volumele necesare pentru publicitate. 

Acuma m-am apucat să isprăvesc Răscoala. M-am sculat la 
miezul nopţii şi întâi am căutat să-mi împrospătez amănuntele 
atmosferei. Voi reciti tot ce am scris şi voi transcrie, cu 
modificările de rigoare.5! 


Vineri, 24 iulie 1931 [Valea Mare] 


Azi era să plec la Bucureşti cu maşina, împreună cu Ressu, care 
se află aici cu familia de sâmbăta trecută. Mi se făgăduise de 
Kubeschs?2 că Metropolele vor fi mâine pe piaţă, şi trebuia să merg 
să mă ocup puţin de distribuirea ei mai ales la ziare şi prieteni.5 A 
plouat însă aşa de tare toată noaptea, că am pregetat să plec, de 
teamă să fie prea desfundată şoseaua. Dacă va fi vremea mai bună, 
voi pleca mâine sau eventual luni. 

În aşteptare, aici mă lupt mereu cu Răscoala. N-am mai scris 
însă nimic, ci am refăcut sau, mai exact, am reorganizat construcția, 
ca să fie mai legată.54 


Duminecă, 30 august 1931 [Valea Mare] 


La 5 dimineaţa] sfârşesc. O noapte bună, deşi n-am făcut decât 
două pagini şi ceva.55 Dar a fost cu o bună dispoziţie, cu antren, cu 
inimă. Sper că diseară voi avea complect capitolul întâi. A mers 
destul de greu. De altfel, totdeauna aici e greutatea cea mare, 
fiindcă aici se dobândeşte ritmul întregului roman. Dacă aş putea 
face câte trei capitole pe lună, tocmai bine aş isprăvi pe la Anul 
Nou. N-ar fi nimic întârzierea, deşi încep să mă mănânce grijile 
băneşti, mai ales că a venit şi măritişul Puicii.55 Dar voi stărui din 
răsputeri să termin. Când voi fi singur aici, cu siguranță că va fi şi 
sporul mult mai mare. 


Sâmbătă, 5 septemvre 1931 [Valea Mare] 


Fanny a citit deunăzi capitolul I şi fireşte e încântată. O 
observaţie [a] ei totuşi mi-a atras atenţia asupra unui lucru mai 
important. Ea spune că poate e prea lungă revenirea lui Titu şi noua 
lui întâlnire cu servitorul. Ca lungime, n-ar fi, dar este ca repeţire, 
negreşit. Pe urmă este altceva: poate că e prea vastă toată expoziția 
asta şi romanul ar lua nişte proporţii excesive. Dacă primele două 
capitole ajung la o sută de pagini, înseamnă că romanul întreg ar 
ajunge la vreo şapte sute, ceea ce ar fi indigest. Deci, mai multă 
economie şi concentrare. 

Scrisul merge potrivit. Numai linişte de aş avea mai multă. 
Când voi fi aici singur, cu siguranţă voi avansa mult mai spornic. 

Mâine plec la Bucureşti, să fac rost de chiria pentru trecut şi să 


1. vas 


Duminecă, 13 septemvre 1931 [Valea Mare] 


De dumineca trecută până aseară am fost în Bucureşti şi n-am 
însemnat nimica, deşi luasem caietul. Trebuia să plătesc chiria 

trecută, scăzută încă în aprilie şi pe care n-am avut cu ce o plăti. 
Fiindcă la „Cartea“ am deja o datorie de aproape o jumătate de 
milion, m-am jenat să mai cer înainte bani până ce voi avea măcar 
o carte nouă. Din nenorocire n-am putut termina Metropole decât 
prea târziu şi nu s-a putut pune în vânzare. Acum, că am şi 
Răscoala spre sfârşire, şi mai ales că proprietarul poate să mă 
strângă de gât, a trebuit să fac apel la editor. Am luat 50 000, iar 
încă pe atâta voi lua pe la 20 ale lunii. Editura foarte amabilă nu 
m-a refuzat niciodată, dar ar trebui să ajung şi eu la un echilibru. 
Sper că în iarna asta, cu retipăririle şi cu Răscoala, să ajung la 
capăt. Fireşte, acuma vine o nouă avalanșă de cheltuieli cu 
măritişul fetei. Nici nu ştiu de unde am să mai găsesc bani şi pentru 
traiul de toate zilele şi pentru înzestrarea ei măcar cu cele mai 
necesare.5 

În Bucureşti, am reluat contactul cu oamenii. Sergiu Dan îmi 
spune că Romulus Dianu s-a pocăit, că Cezar Petrescu m-a lăudat 
Şi alte asemenea lucruri fără nici o importanţă în fond, fiindcă e 
vorba de oameni fără caracter, cu Minulescu în cap, care nu ştie 
cum să mă linguşească azi, precum ieri n-a ştiut cum să mă 
murdărească mai rău. 


Sâmbătă, 19 septemvre 1951 [Valea Mare] 


Chiar acuma, dimineaţa, plec la Bucureşti. De marţi am fost 
singur aici, căci Fanny se dusese să pregătească logodna, care însă 
s-a amânat, fiindcă băiatul nu poate lipsi din manevre. 

Vreau să notez însă visul ciudat de astă-noapte. M-am culcat la 
9 aseară, ca să mă scol, ca de obicei, la 3 dimţineaţa]. Visam parcă 
eram într-o cameră simplă, culcat pe o canapea. În faţă o fereastră 
prin care vedeam afară. Nu ştiu ce văzusem sau cu ce era în 
legătură, dar îmi amintesc că, aşa culcat fiind, aveam inima foarte 
grea şi amărâtă, şi-mi ziceam: Ce să faci, toate trebuie să se 
sfârşească, şi mai bine mai curând decât mai târziu... Aveam un 
regret mare în suflet şi o frică de moarte, pe care vreau s-o ascund 
subt o mască de resemnare. La capul meu, lângă canapea, era o 
masă cu sertarul întors spre mine. În vreme ce mă lamentam aşa, 

am tras puţin afară sertarul, mi-am potrivit brațul pe marginea 
sertarului, ca şi când aş fi pregătit o pernă, mi-am pus capul să mi-l 
odihnesc. Prin vis însă parcă visam toate astea, căci deodată 
văd-simt pe Fanny apropiindu-se de canapea, pe la spate, îmi puse 
mâinile amândouă pe braţul meu stâng, zicând: Ei, aide, Livişor, 
scoală-te! Iar eu aîn răspuns: Ce-i, ce-i? dar bosumflat. Vorbind 
acestea m-am trezit cu impresia clară că a fost realitatea, că am 
vorbit aievea şi simțind încă atingerea lui Fanny şi parcă auzindu-i 
glasul. 

M-am uitat la ceas. Era 11,1/2. M-am întors pe cealaltă parte şi 
am adormit din nou. Şi iar un vis cu Fanny: Parcă un popă, 
asemănător cu popa din sat, îmi spunea că atunci nu-i rămâne decât 
s-o ia de nevastă pe Fanny, iar ea în schimb să-i îngrijească copiii. 
Eu eram indignat că-şi permite să-mi spuie că va lua pe nevasta 
mea, şi încă să-i îngrijească copiii!... 


Joi, 24 septemvre 1931 [Valea Mare] 


Sosesc acuma de la Bucureşti, unde n-am făcut nimic. Nici 
măcar n-am putut ieşi, fiindcă amânasem cu o zi înainte procesul 
cu Crainic, din cauză de boală. Am avut duminecă la masă pe soţii 
Linteşs8 şi dr. Nanu. Toate preocupările privesc căsătoria Puiei. 
Logodna nu s-a putut face, pentru că băiatului n-a vrut colonelul 
să-i dea concediu. Stau foarte prost băneşte. Încurcat la „Cartea 
[Românească“] cu peste jumătate milion, n-am nici speranţa să mă 
înlesnesc curând. Situaţia cărților de asemenea nu e strălucită; 
vânzarea cam stagnează; de la mai până acuma de-abia s-au vândut 
din fiecare câte-o sută de exemplare. Adevărat că atunci s-a trimis 
din oficiu tuturor librarilor şi deci au fost toți aprovizionaţi. Dar 
speram să pot retipări ceva, ca să mă mai pot scădea. Nu ştiu ce 
Dumnezeu să mai fac. Şi tot alergând încoace-încolo, nici Răscoala 
nu progresează îndeajuns. 


Marţi, 29 septemvre 1931 [Valea Mare] 


Mâine plec la Bucureşti. Am ridicat ieri 10 000 lei, cât mai 
aveam la Banca lui Coandă. Sărmana Fanny a rămas în Bucureşti şi 

fără bani, şi fără lemne, şi fără orice perspective. Trebuie să fi avut 
nişte zile cumplite, mai ales când nunta Puicuţii bate la uşă şi noi 
sântem fără un ban. Aş fi plecat chiar ieri sau azi, dar era imposibil 
să las aici toate de haram. Am cules jumătate din fructe, am făcut 
bulion, am vândut nişte pere, în sfârşit, măcar ceva. 

Fireşte, ocupațiile astea au mers în dauna scrisului. În cinci zile 
mai nimic, deşi sânt la un capitol agreabil şi uşor de lucrat.59 Dar 
gândurile-mi toate sânt la greutăţile de trai. S-au îngrămădit toate 
tocmai când stau mai prost şi fără perspective. Nici nu ştiu ce voi 
mai face. Mi-aş aduce toate lucrurile aci după căsătoria fetei, dar 
n-am unde le pune. Aş fi sperat să-mi fac o locuinţă mai bună aici, 
dar acuma sânt slabe speranţele. Când situaţia generală e aşa de 
critică, cum să mai îmi fac iluzii? 

De mâine va trebui să mă pun pe găsit bani cu orice chip pentru 
nuntă. Măcar de asta să scap, că pe urmă vom vedea ce va mai 
aduce ceasul. 


Joi, 2 octomvre 1931 [Valea Mare] 


Azi-noapte am sosit, şi la amiazi plec înapoi la Bucureşti. Am 
venit în realitate numai să dau toate rufele la spălat și să profit să 
mai culeg ceva din fructe până la amiazi. 

Fireşte că am găsit acasă jale. De-abia cu mare chin a scos 
Fanny câteva mii de lei de la Fessler, din care să aibă pentru cele 
strict necesare în casă. Lemne însă nu erau şi frig era, căldură 
numai în camera Puicii. Pentru cheltuielile nunţii, nimic. Negrea 
încercase în nenumărate locuri şi pretutindeni a fost refuzat net. 

Am fost eu la Aristide Blank, şi imediat mi-a dat 100 000 lei. A 
fost de-o amabilitate fără pereche. 


Vineri, 9 octomvre 1931 [Valea Mare] 


lar am venit, cu maşina insă, să duc diverse lucruri la Bucureşti 
şi să văd ce mai e pe-aici, pe la Valea Mare. Am sosit aseară şi voi 
pleca la amiazi. 

Miercuri, 2 decemvre 1931 [București ]50 


Tocmai voiam să notez începutul scrisului la un nou roman care 
să poată apărea înaintea Răscoa/ei. Din pricina nunţii Puicuţeid! şi 
a răsturnărilor care s-au făcut cu ocazia asta în casă, n-am mai 
putut lucra nimica la Răscoala, şi deci nu mai am nici o şansă s-o 
pot isprăvi pentru acest sezon. Atunci m-am gândit că poate aş 
„putea pune la punct altă carte, mai puţin voluminoasă, care să iasă 
între Crăciun şi Paşti. Însemnările mele o intitulau Scara fericirii. 
Fanny s-a ridicat împotriva titlului. Am găsit Mojarul iluziilor, care 
mi se pare destul de expresiv. Romanul însuşi promite să fie 
interesant şi semnificativ. Fireşte, însemnările vechi s-au răsturnat 
complect.s2 În loc de o construcţie în scară cam didactică, cum o - 
văzusem odinioară, vreau ceva simfonic, cu acţiune multiplă, cu 
progresiune simultană. O eroină albă, suflet de ofrandă pură, 
Liliana, trebuie să domine discret tot, să înnobileze şi să înalțe 
lumea măruntă, meschină, în care trăieşte şi suferă şi speră. Un 
erou vreau să-l îmbrac în figura şi caracterul lui Romulus Dianu, 
dându-i cât mai multe trăsături reale, fără însă a urmări o copie, 
căci înainte de toate trebuie să fie cum cere romanul meu. De 
asemenea, Nichifor Crainic, Şeicaru şi Ionel Dumitrescu, în siluete 
asemănătoare şi potrivite situaţiilor. Pe Şeicaru mai ales nu vreau 
să-l exploatez, ca să-mi rămâie pentru Gorila. Am atât de frământat 
în suflet întreg materialul că am impresia că aş putea scrie cartea 
întreagă într-o săptămână dacă aş avea liniştea necesară.53 

Din nenorocire, liniştea asta n-o am din pricina hărţuielilor 
materiale care mă sufocă. Toată ziua am pe cap creditori peste 
creditori şi perspective de venituri de nicăiri. lar pe deasupra, 
acuma aflu de la dr. Graur că procesul meu cu Nichifor Crainic, 
pentru care eu primisem citaţie la 14 decemvre, a fost azi şi am fost 
condamnat în lipsă. N-ar fi nimic, fiindcă desigur e la mijloc o 
murdărie țigănească crainiceană, dar cu siguranță că unele ziare 
prietene vor profita să mă mai murdărească niței până la 
clarificarea cazului. În orice caz, plictiseli neroade care nu mă lasă 
să pot face ceea ce aş dori, să-mi descarc sufletul. Şi cu toate astea, 
trebuie! 

Vineri, 4 decemvre 1931 [Bucureşti] 


Cum să scrii romane când toată vremea eşti frământat de grijile 
cele mai materiale şi mai vulgare? Mi-e imposibil să mă concentrez 
asupra subiectului meu transcendental, ca să zic aşa, dacă veşnic 
trebuie să mă gândesc la datorii şi necazuri mărunte, istovitoare de 
energie şi tulburătoare de orice linişte sufletească. Impozite mai am 
peste 30 000 lei şi mereu mă ameninţă cu baterea tobei; proces 
pentru şoferss; proces cu Crainic; datorie la ţară vierului pe atâtea 
luni în urmă; datorie de 50 000 lei la Banca Populară din Piteşti pe 
vie, datorie de 100 000 lei la Blank; datorie de 30 000 lei la Banca 
lui Penescu -— toate astea cu scadențe apropiate... Şi nici o 
perspectivă de vreun venit sigur, căci şi la „Cartea Românească“ 
am avut un avans de peste 500 000 lei. De unde să câştigi ceva cu 
scrisul? Şi nici măcar lemne nu sânt în casă decât pentru câteva 
zile! 

Sânt într-o stare de deprimare sufletească ucigătoare de orice 
inițiativă şi cu atât mai mult de orice inspiraţie. Cum să scriu în 
astfel de împrejurări? 


Luni, 7 decemwvre 1931 [București] 


Aproape toate însemnările sânt făcute în clipe de amărăciune. 
Poate că e şi natural. Când eşti prea fericit sau chiar numai 
mulțumit, ru simţi nevoi de spovedanii. 

Ieri am ţinut o scurtă conferinţă la cercul studenţilor sibieni.66 
Şi am început săptămâna cu speranţe mai bune parcă. Credeam că 
vine Ionel$ să-mi aducă câţiva bani p[entru] reparația maşinii de la 
tamponare. N-a venit. 

Azi am făcut un demers aproape desperat. Am chemat pe 
Vlădoianu şi i-am cerut 30 000 lei împrumut până după Crăciun. 
Mi-a făgăduit răspuns mâine. Fanny zice că n-are speranţe şi nu 
crede într-un răspuns favorabil. Mai am mâine un ultim demers, o 
ultimă încercare — dacă nici aceea nu se realizează, nu mai văd nici 
o ieşire. 

Marţi, 15 decemvre 1931 [Bucureşti] 


Am mai scris câte puţin la Mojarul iluziilor, dar prea puţin.68 
N-am răgaz adevărat. Sânt întâi grijile materiale de care nu mă pot 
dezbăra. Nu găsesc măcar atâţia bani ca să pot amâna toate 
mărunţişurile, să ajung la un normal. Ieri procesul cu Crainic, 
amânat la 14 martie; azi, cel cu chiria — nu-i ştiu încă rezultatul, 
căci Barasch nu m-a chemat. Pe urmă participările mondene, ca să 
zic aşa, care-mi cer discursuri şi pierdere de vreme. Vinerea trecută 
a trebuit să ţin o cuvântare la Ateneu pentru Enescu, sărbătorit de 
primăries?;, să scriu un articolaş pentru Rampa” despre Goga, iar 
duminecă am avut o recepţie la S.S.R. în cinstea lui Goga.” 
Discursul meu de-aici a făcut mare impresie. Azi a trebuit să 
particip la o masă, tot pentru Goga, la „Casa Femeii“. 

Acuma sper să pot pleca la ţară zilele acestea şi măcar acolo să 
încep a scrie mai serios. Să notez un gând pe care-l frământ: a 
scoate din trei în trei luni, subt formă de carte de 8-10 coale, un fel 
de jurnal al meu, în care să public câte-o nuvelă sau fragment de 
roman, amintiri, însemnări de jurnal intim, amănunte autobiografice, 
preocupări, lecturi, efemeride etc. Ar putea fi ceva interesant, 
numai să-i găsesc un titlu potrivit. Mă gândesc s-o fac eventual în 
editura Adevărului, care ar putea lansa mai bine asemenea lucru.72 

Alta. De vreo lună jumătate, Victor Fodor”? împreună cu mai 
mulți intelectuali ardeleni mi-au propus preşedinţia unei asociaţii 
ardelene cu preşedinţia de onoare a lui Maniu. Aseară a fost la 
mine o adunare de vreo douăzeci persoane, în care s-au pus bazele 
asociaţiei, urmând să se redacteze statutele poate chiar în cursul 
săptămânii.74 


Duminecă, 20 decemvre 1931, Valea Mare 


La 11 am sosit aci cu maşina, pentru sărbători. Sper că am găsit 
titlul ce-mi trebuia pentru jurnalul public pe care vreau să-l scot 
curând: Spovedanii. Dacă aş putea să mă întorc la Bucureşti cu 
cartea întâia gata, bine ar fi! 

Camil Baltazar mi-a bătut capul ieri să scot o revistă cu el. Îmi 
pare rău, dar de ce să risc eu şi bani şi altele ca să servesc pe alții. 
Am făcut-o destul, şi am cules numai nerecunoșştință. Mai bine 
Spovedanii, în care voi vorbi numai eu, despre ce vreau şi fără 
riscuri materiale cel puţin, de altfel şi imposibile de înfruntat în 
actualele împrejurări. 


Marţi, 29 decemvre 1931 — Valea Mare 


Sânt singur. Fanny a plecat azi dimineață la Bucureşti cu 
maşina, împreună cu Puia şi Radu. Plecarea [lui] Fanny devenise 
inutilă în urma telegramei primită chiar în clipa plecării. Copiii 
sosiseră aci tocmai în ajunul Crăciunului. 

Mereu cele materiale, mereu datoriile multe, mai mărunte şi mai 
mari, şi lipsa de perspective pentru plata lor şi chiar pentru 
asigurarea existenţei de toatg zilele. Din pricina asta nici nu pot să 
scriu, E altceva când ai puţin, oricât de puţin, şi când ai numai 
pasiv. 

Aş vrea să pornesc Spovedaniile, care poate m-ar echilibra 
niţel.75 Dacă n-aş avea chiria prea mare, tot parcă... 


Miercuri, 30 decemvre 1931 [Valea Mare] 


Am citit mereu şi acuma aştept pe Fanny. Ehrenburg'6 m-a 
interesat mai mult pentru lumea pe care o zugrăveşte. Are o 
dialectică ciudată, iudaică. Şi un ritm anume, viu, sacadat, care 
desigur vrea să fie ritmul lumii noi. O simt şi eu lumea nouă. Vine. 
Nu e gata. E încă în aer sau în măruntaiele pământului. Se 
pregăteşte. Poate să sosească mâine sau peste un secol, două, mai 
multe. Lumea noastră, cea în care ne-am născut noi, cei de azi, se 
duce iremediabil. Îi auzi parcă trosnind crăpăturile anunțătoare de 
prăbuşire. Sufletul omului însuşi se zbuciumă îngrozit de: 
necunoscutul ce-l presimte... Poate că lumea nouă se pregătește 
chiar în Rusia sau poate în alt colț al pământului. De altfel, ce 
contează câteva secole în viața bietei omeniri? Dar apoi în vârsta 

Pământului? Peste zece mii de ani, ce va fi viaţa omului? Va mai fi 
omul în sensul de azi? Şi doar zece mii de ani e o clipă în zecile de 
milioane de ani ce-i sânt rezervaţi planetei noastre. Toate fanteziile 
de viitor ale omului de azi îmbrățişează cel mult câteva mii de ani. 
Cât de mici sântem în realitate. Chiar aşa, peste câteva mii de ani 
omul poate să fie schimbat şi fiziologic. Omul poate produce pe 
supraom, care va stăpâni tot, care va circula printre astre, 
într-adevăr nemuritor... Pentru ce omul de peste un milion de ani 
n-ar ajunge să fi rezolvat marile taine ale vieţii şi morţii, să fi 
devenit omul sinteză, fără sex, fără hrană, fără moarte? Să ajungă 
creatorul însuşi? 

Şi totuşi, azi inima noastră e atât de plăpândă, aspiraţiile noastre 
atât de mărunte. Într-adevăr, viermi sântem încă. O cale atât de 
imensă va mai parcurge sufletul omului până se va curăți de toată 
zgura de noroi ce-i apasă aripile. 

Când stau aici, meditând, simt deodată câte-o strângere de 
inimă stranie. Sânt totdeauna grijile mici ale vieţii materiale care-şi 
reclamă întâietatea. Sufletul ar vrea să zboare, să cuprindă infinitul, 
să pătrundă tainele cele mari, şi inima te smulge brusc din căile 
înaripate, te aruncă în noroi! Chirie, mâncare, datorii, obligaţii... 


1932! 


Vineri, ] ianuarie 1932 [Valea Mare] 


Alt An Nou! Măcar de-ar fi mai bun!... Despre cel trecut numai 
bine n-aş putea spune. Incolor, inodor, idiot. Nici măcar de scris 
n-am putut scrie mai nimic. Poate dacă nu intervenea nunta Puicii 
aş fi sfârşit Răscoala. Aşa, am rămas cu ea în pană şi cu Mojarul 
de-abia început, încât trebuie să pun speranțe momentane în 
Spovedanii. Încolo nici atâta. Multe datorii şi puţine nădejdi 
împlinite... 

Nici în 1932 nu intru cu pretenţii exagerate. Aş fi mulțumit să 
mă echilibrez băneşte şi să termin, fireşte, pe lângă Spovedanii,. 
Răscoala şi Mojarul iluziilor. 

Aş mai vrea să pot fi atât de hotărât ca să scriu în fiecare zi, 
orice s-ar întâmpla, dar absolut orice, măcar câte o singură pagină 
din Spovedanii şi câte una din vreun roman. Să vedem chiar cu 
începere de azi! 

Revelionul l-am făcut aici împreună cu copiii, care s-au întors 
înapoi, fiindcă n-au găsit bani pentru Sinaia, apoi cu Sorbii şi 
Maca?. Am stat până pe la trei după miezul nopţii, iar eu pe urmă 
am mai citit, încât m-am culcat tocmai la 6 dimțineaţa]. Ceea ce nu 
m-a împiedicat să mă scol pe la 11, adică să mă trezesc. 

N-am ieșit nicăiri, nici n-am primit pe nimeni. Lăutarii din sat 
au venit să ne cânte, 


Sâmbătă, 2 ianuarie 1932 [Valea Mare] 


Am scris azi-noapte, cf. programului din Mojarul iluziilor ceva. 
S-a tăiat azi al doilea porc-purcel de la Marioara3. Lache4 a fost 
ucigașul. Toată noaptea a nins şi ziua. Zăpada e abundentă; nu ştiu 
de va dăinui. E foarte frumos peisajul. Radu-Puia somn, iar pe 

seară o partidă de sanie. Seara radio până la 24,172. În familie. 
Citesc Manhattan-Transfers început azi. 


Duminecă, 3 ianuarie 1932 [Valea Mare] 


La 5,1/2 d.a., cu rapidul, Puia-Radu au plecat la Bucureşti, 
însoţiţi de noi până la gară (Piteşti), unde ne-am întâlnit cu d-na 
Grigorius şi fiică-sa Tanţi”, plus o d-ră Gica sau aşa ceva. Ne-am 
oprit la Sorbii până la 8 seara; ei sânt siguri că vor vinde curând 
Gălăşeştii* unuia care a cumpărat acolo mult pământ şi are nevoie 
de conac. Acolo a venit şi Lina lui Ionel’, căruia i-am cerut să-mi 
comunice grabnic ce s-a făcut cu despăgubirea pentru tamponarea 
maşinii mele de către autobuzul din Piteşti, deunăzi. A venit 
soldatul lui Radu. 

N-am luat masa seara. Planuri cu Fanny despre echilibrare 
financiară. Dacă luăm de la Mănescu!0, atunci lichidăm toate 
datoriile mici plus chiria pe trecut. Câştig astfel un timp pentru a 
scoate Spovedanii şi alte volume care să mă limpezească la 
„Clartea] R[omânească]“. Prin mutare la primăvară facem o mare 
economie la chirie, apoi toată întreţinerea casei revine mult mai 
ieften, cu vreo 300 000 lei anual am putea ieşi bine. Ceea ce n-ar fi 
imposibil. 

În clipa când să umplu acest stilou, mi-a scăpat o sticluţă cu 
cerneală şi m-am umplut pe mine şi biuroul. 

Socotim să plecăm la Bucureşti dumiriecă. Deocamdată însă, eu 
mă duc mâine să încasez mia de la Radio, fiindcă sântem complect 
lefteri. 


Luni, 4 ianuarie 1932 [Valea Mare] 


Am fost la Bucureşti: plecat la 142’ am sosit la 17,20”. Acasă 
am găsit pe Puia în curs de pedicură; apoi a venit Radu. O cafea şi 
am şters-o. La Radio a trebuit să stau câteva minute până a ieşit 
Maurer din orchestră; am stat de vorbă cu Maniu!! şi şpicherița. Cu 
maşina la „Cţartea] Românească], unde mi-am luat ultimele jurnale 

Şi apoi, la gară. La 19,25" am pornit încoace şi am sosit la Piteşti la 
21,45'. Maşina nu mă aştepta. M-am indignat foc. Am luat o 
trăsură. 


Miercuri, 6 ianuarie 1932 [Valea Mare] 


De azi-noapte, de la miezul nopţii, Fanny a avut o criză de ficat 
care a durat fără pauze până la 10 dimineața, când am mers la 
Sorbii, unde dr. Tiţescu!2 i-a făcut o injecție cu morfină. N-am 
dormit deloc. 


Joi, 7 ianuarie 1932 [Valea Mare] 


Boala [lui]Fanny a continuat azi: fără crize violente, dar a 
trebuit să stea în pat toată ziua, iar seara i s-a înrăutățit starea, a 
avut şi puțină temperatură. Sorbii au venit după-amiazi să ne ia la 
Ionel; ziua lui. Fireşte, zadarnic. Marioara s-a dus cu maşina mea la 
Piteşti, a cumpărat portocale pentru Fanny şi mi-a adus 
acumulatorul-radio care a fost la încărcat. Am scos şuncile din 
saramură şi le-am pus la zbicit... Încolo nimic decât meditare şi 
planuri de scris... 


Vineri, 8 ianuarie 1932 [Valea Mare] 


Fanny a vrut să vină aci dr. Tiţescu. L-am adus. Nu e nimic 
deosebit, dar ea e prea nervoasă. l-a mai prescris nişte 
medicamente şi astfel s-a potolit... Am pus noul rând de şunci la 
saramură. Cârnaţii la fum. Lache a topit a doua untură. Fanny a 
îngrijit de merindele pentru tinerii însurăţei; soldatul va pleca 
mâine. Seara a venit Jonel cu Lina; ne-au mai adus o mie din 
datorie. Apoi Sorbii. Am stat până la miezul nopţii de vorbă. Şi eu 
citesc pe Jeans! cu astronomia lui prea interesantă. Puțin. 


Sâmbătă, 9 ianuarie 1932 [Valea Mare] 


Şi ziua de azi a trecut fără nici un fel de muncă serioasă. Fanny 
e într-o convalescenţă mai aproape de boală decât de sănătate. 

Poate şi din pricina asta nu sânt capabil de nimic. Era vorba să 
călătorească mâine cu trenul; acuma nu mai vrea, din economie. 
Spre seară i-a fost mai rău. Şi nu vrea să urmeze prescripțiile 
medicului. | 

Mâine dimineață plecăm la Bucureşti cu maşina. Poate acolo să 
fiu mai inspirat, adică mai harnic. Ducem destule merinde. 


Bucureşti, duminecă, 10 ianuarie 1932 


Am plecat la 10 dim[ineaţa] din Valea Mare şi am sosit aci la 
l d.a. Am venit domol şi bine, şi Fanny a suportat perfect călătoria 
cu mașina. Acasă toate bine. Primul telefon de la Camil Petrescu, 
care-şi anunţă vizita pentru mâine după masă. O telegramă de 
amânare de la Mănescu. Şi încolo nimic. Seara am răspuns la 
felicitările primite. Începe alt capitol de zbucium: poliţe, 
datorii... Numai scrisul de-ar merge. Voi vedea cum mă voi 
organiza de mâine! 


Luni, 11 ianuarie 1932 [Bucureşti] 


Din program am aplicat deocamdată o oră de plimbare pe jos. 
Am întâlnit pe Medrea, care mi-a vorbit despre monumentul 
funerar al lui Gîrleanul!32 şi pe care-l are gata; îmi cere restul din 
onorariu, îi făgăduiesc îndată ce vom avea bani la S.S.R. Apoi pe 
prof. Georgescuif, fost secretar al „Astrei“, bolnav, după operaţie 
de hernie. Îmi spune că împreună cu prof. Frollo:5 şi Raşcu!s vrea 
să scoată o revistă, Credinţa, de cultură religioasă catolică, ceva de 
contra-balansare a Gândirii. Îmi cere colaborarea. Promit, 
sfătuindu-l să o facă mai mult literară decât religioasă, dacă vrea să 
reuşească. 

După-amiazi am primit pe Mănescu, care vrea să intervin la 
Finanțe pentru cinematograful S.S.R. Braşov. Apoi Camil 
Petrescu, cu care am stat mai îndelung. Mi-a adus Danton!? şi 
Transcendentalia!8. Revine cu propuneri pentru o revistă lunară. 

Să vorbească cu Tzigara!9 pentru preluarea Convorbirilor 
literare.20 Despre alegerile viitoare la S.S.R. Prezidenţia lui Goga 
ar fi bună, dar să rămân şi eu în comitet. Astfel s-ar evita chiar 
candidatura lui Crainic. Ar vrea un comitet fără Corneliu 
Moldovanu, Minulescu, Caton, Romulus Voinescu etc. Cu tineri. El 
să fie vicepreşedinte. Îmi spune că Crainic a găsit pe cineva care-i 
pune la dispoziţie şapte milioane pentru a scoate ziar, că Gregorian, 
înjurându-mă pe mine, s-a apropiat de Universul, pe urma căruia a 
făcut afaceri de 200 000 lei. 

M-am dus la „Cartea Românească“, de unde am luat 10 000 lei 
şi am aranjat să tipăresc Trei nuvele într-o ediţie nouă2!. Am venit 
cu Toneghin2 până la Ressu, unde am găsit şi pe doamna 
Măciucescu. Sereda a sosit după-amiazi de la Piteşti... 


Marţi, 12 ianuarie 1932 [Bucureşti] 


M-a sculat Mănescu-Schiller, cu care am mers întâi la 
„Educaţie“ pentru cinema Arad S.S.R. N-am găsit nici Bucuţă, nici 
Vlădoianu. Întâlnind pe Mugur, am stat de vorbă îndelung. I-am 
spus de Spovedanii, care i se pare idee fecundă; mi-a făcut lauda 
pentru Metropole. A intervenit prof. Otetelişanu?, directorul 
Meteorologiei. L-am întrebat, cum aş putea petrece o seară la 
Institutul Astronomic. Să mă adresez subdirectorului Demetrescu24, 
foarte capabil şi de treabă. Voi face-o... Apoi a venit Vlădoianu, cu 
care am vorbit diverse şi care a primit să meargă la Arad. Nesosind 
Bucuţa, am trecut la Finanţe, pentru cinema Braşov S.S.R. Riga 
fiind avansat, am dat peste un alt funcționar cunoscut, care mi-a 
promis să rezolve până mâine. 

M-a căutat la telefon ieri Caton, azi Făgeţel, Hârjeu25, Corneliu 
Moldovanu, care vrea să se întâlnească pentru poliţă şi convorbiri 
de S.S.R. I-am dat rendez-vous mâine la „Corso“. Îmi spune c-a 
sfârşit un roman. Hârjeu se interesează de primirea lui în S.S.R. 

Pe la 6 d.a. am fost la filmul /nspiraţii, cu Greta Garbo35, prost, 
dar ea bună şi pe alocuri strălucitoare. Apoi la masă la Ressu, unde 

a venit după masă doamna Măciucescu cu fiul ei. Discuţie despre 
maşinism. 


Miercuri, 13 ianuarie 1932 [Bucureşti] 


Întâlnire cu Corneliu Moldovanu la „Corso“. Îndată a venit Ion 
Barbu numai să mă salute, fiindcă nu mă văzuse de mult. Corneliu, 
în afară de poliţa lui, m-a întreţinut despre noul lui roman, care ar 
fi să se numească Căzeaua, dar va avea ca titlu un nume de câine 
încă nefixat, despre cum să-mi complectez eu casa de la vie şi cum 
să primesc împrumutul ce mi-l oferă un prieten; despre S.S.R. — el 
ar vrea adunarea să fie prima convocare la 29 ianuarie şi şedinţa la 
începutul lui februarie; eu o doresc puţin mai târziu; că lui mai 
mulți i-au oferit să ia preşedinţia şi că el ar lua-o acuma, fiind 
rămas cam în vânt, având un program precis: începerea clădirii 
casei S.S.R., editura de stat şi nu mai ştiu ce... 

Din nou la „Educaţie“, unde iar n-am găsit pe Bucuţa; apoi la 
Finanţe. Aşteptând, am întâlnit pe Tanţi Bogdan? care, la 
repezeală, mi-a spus că Mavrodi ţinea mult la ea, o chema mereu, 
iar apoi brusc, în urma intervenţiei Miţei Filotti, s-a răcit, 
rămânând însă corect. N-am mai aşteptat pe Mănescu, care întârzia 
prea mult. Am venit acasă, 

După-amiazi a fost Marioara? lui Paul pentru frângerea turtei 
fetiţei ei. Am plecat cu maşina la „Cartea Românească“ să-mi văd 
socotelile. Am un debit de lei 555 750. De-aici se va scade îndată 
onorariul pentru Metropole? şi Apostolii, circa 120 000 lei. Apoi 
circa 110 000 lei pentru noua ediţie din Pădurea, care se află 
aproape tipărită. Apoi, circa 65 000 lei pentru Jfic Ștrul, care 
trebuie să se pună sub tipar, plus vreo 80 000 lei pentru Ciuleandra, 
care în vreo două luni de asemenea trebuie retipărită. Ar fi de 
scăzut vreo 375 000 lei şi aş mai rămâne doar cu o datorie de vreo 
174 000 lei, care mi-ar înlesni mişcările la „Cartea Românească“... 
Numai dacă între timp aş izbuti să isprăvesc şi ceva nou. 
Spovedaniile poate, vreun volum-două, rămânând pentru la toamnă 
Răscoala sau Mojarul... 

În răstimp, convorbire cu lonniţiu3! despre traduceri şi criza 
cărţii, în care s-a amestecat şi un profesor Bilciurescu sau aşa 
ceva.%2 A venit pe urmă Clarnet33, căruia îi dădusem întâlnire acolo, 
pentru Duhamel34. Toneghin face dificultăţi, îndeosebi din pricina 
lui Sebastian. A rămas să se confirme prin comitetul de direcţie 
decizia principială luată. 

În librărie Mişu35 îmi declară: „Degeaba, tot Rebreanu e cel mai 
mare scriitor, cel mai consistent“... A recitit pe Jon. Ocărăşte pe 
Cezar Petrescu. Acolo mai întâlnesc pe Eftimie Antonescu36, fratele 
lui Nolică?. 

Afară, vorbind cu Clarnet, fac cunoştinţă cu un ministru străin, 
nu ştiu cine. 

Mănescu mi-a spus că la Arad s-a constituit societatea pentru 
exploatarea cinematografului, eu fiind numit preşedintele consiliului 
de administraţie, numire ce mi se va comunica în scris. S-o vedem. 


Joi, 14 ianuarie 1932 [Bucureşti] 


N-am ieșit până seara 6,1/2, când m-am dus la şedinţa 
comitetului de programe de la Radio. Am primit diverse telefoane: 
doamna Vrioni38 îmi cere o contribuţie pentru Revista Scriitoarelor 
şi am amânat-o până prin februarie: Dominic?’ îmi cere să iau vreo 
măsură, eventual prin S.S.R., împotriva abuzului ce-l face o 
doamnă, Ana Dominic, cu pseudonimul lui vechi; Sahia% îmi cere 
să primesc pe Firu, care vine pentru un interviu la Vremea-Sportt! 
etc.; Camil Baltazar cere o întâlnire. 

Pe la 4 d.a. am primit pe Firu, un tânăr simpatic şi insignifiant, 
conducătorul revistei. Premea-Sport. Îmi dă un chestionar, la care 
voi răspunde astă-seară. Apoi am vorbit vreo oră despre sport şi 
altele. 

Dincolo venise d-na Ressu în vizită cu fiul“2. Înspre şase a sosit 
Vereşti cu necazurile lui. Cicio-Pop, tânărul, urma -— zice — să-mi 
dea un telefon pentru audiența la guvernatorul Băncii Naţionale. 
N-am primit. În schimb, am vorbit cu Plopeanu să intervină din 
parte-mi la S. Ionescu43, la Casa de amortizare, pentru un loc lui 
Vereşti. Sâmbătă va vorbi. 

La Radio am mers cu maşina. Cu Gusti şi Kirițescu mă întâlnesc 
la intrare. De asemenea Arghirescu44. Mai iau parte Alessianu45, 
Bucuţa, Mugur, Petraşcu“5, Maniu, Munteanu-Cârnu”?, Culea... Am 
cerut să se cânte la Radio Rapsodia română a lui Liszt. 


Vineri, 15 ianuarie 1932 [Bucureşti] 


De dimineaţă a fost la noi Didina48. M-am dus direct la Culte. 
În gang, Minulescu mă întâmpină: „Ce-i cu tine?... Te-a ales la 
Academie?... Pot să te felicit?“ Am dat din umeri. Nici nu m-am 
gândit. Fanny mi-a făcut o aluzie în ziua înmormântării lui 
Negruzzi“, că are să se facă o alegere la Academie. Am schimbat 
vorba. Altădată poate m-aş fi gândit. Dar n-am uitat eşecul ce l-am 
suferit când a fost vorba de membru corespondent, din pricina lui 
lorga.5 Şi atunci mi-a venit propunerea directă, iscălisem chiar o 
declaraţie că primesc să fiu ales. Aveam o majoritate covârşitoare. 
A fost de ajuns opoziţia lui Iorga ca să fiu refuzat. Cum dar să sper 
acuma că voi fi ales direct membru activ? Iorga s-ar fi schimbat?... 
Desigur că de-atunci până azi am avut Premiul Naţional şi altele. 
Dar au fost şi campaniile furibunde de defăimare. Aş putea crede 
că Academia să treacă peste astea?... Evident, se va fi vorbit prin 
diverse cercuri, cine să fie urmaşul lui Negruzzi? Şi s-a zis că 
trebuie să fie un scriitor. Dintre scriitorii de azi probabil că mie mi 
se atribuie mai multe şanse şi mai multe merite pentru a intra la 
Academie. Şi e aproape sigur că, de n-ar fi Iorga împotriva mea, aş 
avea toate şansele. Dar aşa?... Peste câtva timp, pe când eram la 
Bucuţa, venind acolo Pillat5%, de asemenea m-a interpelat: „Ei, 
primeşti felicitări?... Trebuie să intre un scriitor la Academic, aşa 
cere dreptatea... Nu se poate să fie numai Sadoveanu şi Goga... Vei 
fi ales, te asigur...“ Bucuţa a tăcut. Din toate se vede însă că se 
discută. âprig chestia urmaşului lui Negruzzi şi că eu sânt un 
candidat serios, poate cel mai serios, fără ştirea mea... 

Cu Bucuţa am discutat chestia cinematografului Arad. Se lăsa 
greu. Amestecă un deziderat, probabil închipuit, al lui Siseştis!. În 
sfârşit a cerut hârtia, dar n-a pus rezoluția, spunând că mâine 

dimineaţă... Fireşte, alte multe discuţii despre Crainic, despre 
preşedinţia S.S.R., despre Boabe de grâu, despre Răscoala (care se 
vede că e aşteptată), despre Cezar Petrescu etc. 

La 6 da. comitet S.S.R. N-au fost decât Minulescu, 
Măciucescu, Camil Petrescu. Am fost înduioşat să dau un ajutor 
doamnei Alice Soares2, bolnavă. Încolo bârfeală. Minulescu spune 
despre conflictele Crainic-Han-Şeicaru etc. Ziarul lui Crainic? ar 
avea ostilitatea Curentul-Cuvântul. Pe de altă parte se zice că 
Manoilescu s-a răzgândit şi nu mai dă parale, rămânând numai 
Pavel Suru54 cu subsidiile, ceea ce nu se ştie dacă va mai face 
posibilă apariţia ziarului. 

Nu mă pot hotări în privinţa scoaterii revistei. Şi totuşi aş avea 
nevoie de ea. Nu pot să mă retrag complect, mai ales 
retrăgându-mă şi de la S.S.R. Ar însemna să ies oarecum din 
mişcare, ceea ce nu se poate. Totul e să găsesc oameni cu care 
să-mi asigur existenţa revistei. l-am spus un cuvânt lui Bucuţa şi 
s-a văzut că-l interesa. Chiar cu sacrificiu merită. Să văd lista 
colaboratorilor. Şi poate să chem mâine la o consfătuire pe Camil 
Petrescu. 

Am mai fost pe la amiazi la Observatorul Astronomic, unde am 
vorbit cu prof. Demetrescu, pentru a putea vedea odată cerul prin 
instrumente. Oricând va fi vreme bună. 


Duminecă, 17 ianuarie 1932 [Bucureşti] 


N-am ieşit decât pe la 5,1/2, să mă întâlnesc cu Camil Petrescu. 
L-am luat de-acasă, unde avea o femeie, care însă probabil îl 
plictisea, fiindcă a fost bucuros s-o lase acolo. Am vorbit cu el 
despre revista ce-o proiectez. Cu uimire am văzut o şovăire. Căuta 
- să mă deconsilieze, tocmai el care mi-a bătut capul de-atâtea ori că 
trebuie să scot o revistă. Mi-a scos în evidență numai cheltuielile şi 
riscurile materiale şi mai ales necesitatea de a plăti pe oameni 
negreşit. Am simțit că el acuma are intenţia să fie aranjat cu toată 
lumea, cu situaţia literară clarificată, şi deci fără vreo nevoie 
combativă. Mai târziu mi-a şi spus-o, recunoscând de altfel că eu 

nu-i cer lui deloc să combată şi nici chiar să scrie. El începuse prin 
a-mi propune o revistă lunară acuma. Şi la despărțire să mă roage 
să merg la Angelescuss pentru el. Cum s-ar zice, omul caută o 
aşezare personală pe care ar fi bucuros s-o găsească prin mine. 

Acasă discuţie cu Fanny pe aceeaşi chestie. Ea e contra revistei, 
dar când a auzit că trebuie să rămân în mişcare, să nu dispar din 
circulaţie, a revenit, punând doar înainte chestia bănească. 

Totuşi n-am izbutit încă să mă hotărăsc definitiv. De altfel, 
şovăiala cumplită care mă ţine în loc în toate privințele mi se pare 
ciudată, ceva bolnăvicios chiar. Negreşit au contribuit la această 
stare sufletească toate întâmplările din ultimii trei ani, cu atacurile 
formidabile ce m-au asaltat, cu grijile permanente. lar acum sânt şi 
îngrijorările materiale de care nu pot scăpa. Starea aceasta se 
răfrânge şi asupra întregei mele activităţi, adică mai curând 
neactivități. Mă zbucium mereu în nehotărâre. Nu sânt capabil de o 
muncă susținută şi nici de a duce până la capăt un proiect. Ce vreau 
azi nu-mi mai place mâine. Şi, în general, o lenevire sufletească 
îngrozitoare. Dorm acuma prea mult şi asta mă moleşeşte pentru 
restul zilei, amân de pe o zi pe alta munca serioasă. Acum vreo 
două luni am abandonat Răscoala cu gândul să scriu întâi Mojarul 
iluziilor. Am făcut pianul, mi-am stabilit persoanele şi acţiunea... 
Pe urmă mi-a venit gândul Spovedaniilor, cu care m-am abătut o 
lună fără să fi sfârşit ceva. Acuma am părăsit Spovedaniile şi vreau 
să reiau Răscoala, plus revista. Vremea însă trece şi nu fac de fapt 
nimic. Mă pierd în şovăire. 

Să notez deci un plan de lucru, să văd de-l voi urma: maximum 
de somn şapte ore; a nu dormi după-masă; a ieşi în fiecare zi pe jos 
cel puţin o oră; a face toate planurile şi meditările numai ziua; 
serile să fie păstrate exclusiv pentru scris literar, cel puţin patru 
ore, începând chiar de astă-seară. De la ora 10 până la 2 noaptea să 
fie ale scrisului, afară dacă aş fi la Teatru sau altundeva, dar şi 
atunci cel puţin o oră să stau la biurou, la scris. Seara să fie pentru 
Răscoala. Orice alt scris, chiar pentru revistă, numai ziua. 

Să nu lenevesc în pat. Dacă mă culc la ora 2-2,1/4, să mă 
trezesc la 9, să citesc ziare până la 9,1/2 şi la 10 să fiu gata 

îmbrăcat. De la zece până la unu pot face toate cursele, iar 
după-amiazi să-mi văd de eventuale lucruri mărunte, până la 6 etc. 
Mai puţină visare şi pierdere în gânduri inutile! 


Luni, 18 ianuarie 1932 [Bucureşti] 


Deocamdată am executat programul. Aseară am scris la Mojarul 
până la ora 2. Am mai pierdut vreun ceas cu citirea şi Fanny, care e 
mereu bolnavă. Astfel m-am sculat la 9,1/2 în loc de 9, cât voisem. 
La 10 am sărit din pat, iar la 10,1/2 am ieşit din casă. După-amiazi 
nu m-am culcat. 

La 12 am fost la Ciornei. Am stat mai mult de vorbă cu Floroiu 
de la Universul, care îmi imputa că de atâţia ani n-am scos nici o 
carte mare, fiindcă eu sânt unicul scriitor mare. El lucrează la un 
Machiavelli. Apoi cu Clarnet am urcat la Ciornei, care mă aştepta. 
Despre Duhamel. Vrea să facă, dar nu acuma. Nu trebuiesc trei 
volume deodată. Să se înceapă cu unul şi celelalte să urmeze din 
şase în şase luni. Vorbeşte de criza vânzării cărţii. Zice că vânzarea 
a scăzut în general cu 90%. Exagerează. Vrea să lanseze o colecţie 
ieftenă, cu lucruri de actualitate. 

Am dat afară şoferul. 

La 4 a venit Baltazar. Morel mi-a cerut la telefon colecţia 
Sburătorul a lui Lovinescu, în care se află documente împotriva lui 
Cezar Petrescu, desigur vrea să-l înjure, fiindcă acesta l-a înjurat. 
Cu Baltazar am ieşit la „Cartea Românească“, unde am stat de 
vorbă întâi cu Toneghin şi apoi lonnițiu despre revistă. Sânt de 
părere s-o scot şi-mi promit toate concursurile. Toneghin chiar s-ar 
oferi să facă cronica plastică, ceea ce nu mi-ar conveni. 

Seara, dr. Voiculescu cu Mugur. Citirea piesei Umbra până la 
1,1/2. Interesant material, dar neconstruit. Un talent dramatic 
considerabil. 


19 ianuarie [1932, Bucureşti] 


Din conversaţia de aseară despre Nichifor Crainic, Mugur zice 
că numai în două cazuri a pomenit pe Crainic, izbucnind de 

admiraţie, la Omul cu mârțoagass şi Pădurea Spânzuratilor5?. Nu 
se ştie cine dă bani pentru jurnalul lui, dar a cheltuit 600 000 iei 
pentru publicitate. Va spune mai târziu numele prietenilor care i-au 
pus la dispoziție mijloacele. Porneşte contra Şeicaru, încât va fi 
țigănie mare. Pe de altă parte nu vrea să înjure. Jurnal de extrema 
dreaptă etc. 

Azi am cerut date asupra mişcării cărţilor mele pentru o lună. 
Situaţia nu e încântătoare, dar nici aşa de deprimantă: mişcă. Apoi 
am mers cu Baltazar la atelierele „Cartea Românească“, am cerut 
deviz pentru revistă şi două caiete mari. Pe drum, Baltazar mi s-a 
plâns că nevastă-sa e operată, în sanatoriu, şi n-are cu ce s-o 
plătească, mă roagă să-l ajut. Ne-am oprit la cafe „High-Life“, am 
chemat pe Froda, pe care l-am rugat să intervină la Mavrodi. A 
făgăduit. Câtva timp a stat şi Minulescu. Pe urmă cu Froda. Mi-a 
povestit de toate: că V. I. Popa trăieşte cu Mohors? şi e tâmpit; că 
Teatrul Ventura e pe drics9, că Buzescu vrea să-l dea peste cap; că 
Ventura pierde peste 5 milioane din banii ei; că Leny are succes 
monstru în turneu; că Mavrodi face lucruri bune şi mă iubeşte; că 
Mavrodi vine ministru; că Sadoveanu“ îi va fi urmaş la Teatru; că 
Crainic face ziar hitlerist şi era să-l tipărească la el. 


Miercuri, 20 ianuarie [1932, Bucureşti] 


De dimineaţă cu veştile rele. Mănescu n-a venit. Cinema Arad 
nu e gata decât peste două săptămâni. Am fost la Minister. M-am 
mai liniştit. Vlădoianu îmi spune că va ieşi cinematograf frumos, 
că primăria ne pune beţe-n roate şi că-l va combate cu filme bune 
şi prețuri ieftene. Bucuţa îmi vorbeşte despre Panait Istrates!, că 
scrie la Curentul toate trăsnăile înadins ca să-şi bată joc de jurnalui 
în care a fost insultat, că Şeicaru i-a oferit bani şi el a refuzat etc. 
De la Istrate a aflat că Cezar Petrescu, susținut de Şeicaru, va lansa 
o mare revistă literară, desigur ca răspuns la jurnalul lui Crainic, 
spre a-i zdrobi Gândirea. Se pare că va fi frumos. 

Iar a venit Baltazar după-amiazi pentru revistă. Îmi mulţumeşte că 
Mavrodi i-a dat 5 000 lei imediat. Ieri, Froda îmi spunea că 

Mavrodi vrea să mă vadă şi că să luăm masa împreună într-o zi, ca să 
mai vorbim. Acuma seara, Negrea propunea să primesc de la Mavrodi 
o traducere sau revizuire. Fanny a sărit în sus. Şi totuşi, ce bine mi-ar 
prinde acuma, când stau atât de îngrozitor de prost băneşte! 

În sfârşit, anunţat prin telefon azi-dimineaţă, a venit după-amiazi 
Făgeţel. Face o revistă în genul Vremei, cu de toate.82 Două pagini, 
din opt, ar fi pentru literatură, şi mi le oferă mie. N-am refuzat direct, 
dar nici nu-mi convine. Mâine la 5,1/2 noua întâlnire cu el la „Corso“. 

Sahia mă întreține despre cancanuri literare. Că banii lui 
Crainic sânt de la mitropolitul Bălans?, că revista Floarea de focs4 
va muri, fiindcă Sandu Tudors5 e incorect şi face ortodoxism, pe 
când ei voiau comunism, că a propus să mă înjure ba pe mine, ba 
pe Galaction, după Arghezi, şi băieţii au refuzat. Apoi mă întreabă, 
de ce nu mă pun eu în fruntea câtorva scriitori şi să facem o 
mişcare. Adică comunism. L-am potolit binişor că la mine nu se 
prinde. Eu sânt accesibil oricărei idei, îmi place să înţeleg, dar nu 
să-mi politicianizez gândurile. Comunismul mă interesează, ca şi 
fascismul, ca şi americanismul, prin ceea ce aduce nou în lume, 
prin creaţia ce o încearcă. Poate să fie lumea nouă de mâine şi nu 
vreau să-mi întorc ochii şi să nu văd. Dar de-aici până la militare 
comunistă e o deosebire mare. Militeze cine vrea, eu rămân la 
biuroul meu de scris... La sfârşit despre revista mea la care el spune 
că toţi tinerii ar veni cu bucurie. 


21 ianuarie [1932, Bucureşti] 


De o grijă imediată am scăpat, procesul cu chiria s-a aranjat azi 
prin rezilierea pe 23 aprilie şi plata chiriei după posibilităţile mele. 
Rămân negreşit altele destule care-mi bat la poartă mereu, dar pe 
astea le mai amân de azi pe mâine. 

Iar Camil Baltazar, căruia a trebuit să-i declar net: revista e a 
mea, eu sânt stăpânul, nimic nu merge fără ştirea mea, nimeni nu 
scrie fără voia mea, nu va glorifica pe dușmanii mei... Am ieşit cu 
el, dăscălindu-! şi rămânând ca duminecă să-mi aducă lista 
colaboratorilor interni, să stabilim rubricile eventuale, să începem 

mişcarea şi publicitatea. La „Corso“ m-am întâlnit cu Făgeţel şi 
i-am spus că nu pot primi oferta lui, dar voi colabora, şi chiar a 
trebuit să-i promit o nuvelă pentru primul număr.65 

La şedinţa comitetului de programe la Radio s-a anunţat 
inaugurarea festivă a studioului, în prezența regelui, la 11 
februarie. Maniu zice c-ar vrea şi el să scoată o revistă literară... 
Avalanşă mare! 


Vineri, 22 ianuarie [1932, București] 


Am regulat la „Cartea Românească“ în amănunte chestiile 
revistei cu Rasidescu, specialistul industriei. M-am înţeles aşa: am 
credit deschis pentru revistă, cu totul deosebit de drepturile mele ca 
autor, deocamdată pe trei luni, în care răstimp voi vărsa toate 
încasările ce vor rezulta din vânzarea gazetei şi jumătate din 
publicitate; după trei luni vom vedea situaţia şi vom aviza. Preţul 
va fi de 5 600 lei pentru 2 000 foi inclusiv afişele, iar pentru clişeie 
mi se va ţine de omul lor evidenţa. De altfel, în privinţa preţului 
vom discuta încă şi poate să-l mai reduc ceva sau să includ 
tipăriturile accesorii. Mi se va face de către ei expediţia la librării 
şi încasările de la librării prin încasatorii şi voiajorii lor... S-ar 
părea convenabile condițiile şi mai târziu vom vedea dacă nu se 
poate să găsim şi oarecare subsidii oficiale. 

Întâmplător, fiindcă m-a chemat el, am regulat și cu Dominic 
chestia titlului revistei, dacă ar fi să reiau Mişcarea literară. 

Cu Baltazar am vorbit numai la telefon, chemându-l pentru 
mâine la ora 3, să punem la punct amănuntele redacţionale şi 
administrative. 

N-am ieşit după-amiazi. O conversaţie la telefon cu Camil 
Petrescu care, în clipa când a auzit că scot gazeta, deşi e contra 
apariţiei, s-a declarat amicul ei, dacă nu chiar stăpân; ca omul. De 
altfel, şi Dominic a avut grije să-şi ofere colaborarea şi concursul. 
Întâlnind pe Sângiorgiu, îmi promite volumul lui; el va avea pagina 
teatrală la revista lui Făgeţel şi vrea să-şi lucreze anonim 
adversarii; regretă că n-am primit să merg cu Făgeţel. I-am spus 
însă de revista mea şi a părut încântat să ne apărăm cărţile de câini. 

24 ianuarie [1932, Bucureşti] 


Am fost la masă la Didina. La 4,3/4, când am sosit acasă, Camil 
Baltazar fusese şi plecase. N-a vrut să mă aştepte, zicând c-a fost 
vorba să ne întâlnim la 4, deşi el venise la 4,10. Am vorbit la 
telefon cu Camil Petrescu, care vine mâine să discutăm despre 
revistă. Calendarul lui Crainic, apărut azi, n-are nimica deosebit.5? 


Luni, 25 ianuarie [1932, Bucureşti] 


Baltazar n-a dat semn de viaţă nici azi. Desigur, îşi închipuie că 
aşa se face mai dorit şi că-l voi chema eu. Ceea ce nu se va 
întâmpla. Deocamdată, azi-dimineaţă, am avut o convorbire cu 
Camil Petrescu, cu care mă înţeleg mai repede, cu toate că şi el 
râvneşte să aibă o preponderență. În plus, e unul care mi-a dat 
dovezi reale de prietenie. Mi-a dat unele nume de tineri pentru 
redacţie: I.Cantacuzinos8 p[entru] proză, Eugen Ionescus p[entruj 
poezie — critica oficială. Sebastian” va face un studiu asupra lui 
Cezar Petrescu. Cicerone Teodorescu”! critic teatral, Andrei 
Tudor'?, muzica. Ar urma să colaboreze apoi toţi tinerii noştri, dar 
cu o condiţie prealabilă: sânt tabu aici Goga, Arghezi, Sorbul, 
Camil şi eu'3; sânt de pus la punct toți colaboratorii Gândirii şi în 
special Cezar Petrescu, Nichifor Crainic, Vianu, Dragnea, Blaga”, 
Gib Mihăescu”5 etc. El a pus aci şi pe Ion Barbu şi Ionel 
Teodoreanu, pe care însă eu nu vreau să-i socotesc dincolo de 
barieră. Delimitarea va fi respectată scrupulos. Ceilalţi sânt 
indiferenți şi vor [fi] trataţi după împrejurări. El are ceva cu Ion 
M. Sadoveanu, că ar vrea să-l mai zgâlţâie niţel băieţii, fiindcă 
ocupă prea mult spaţiu oficial, dar nu-l vrea înjurat numai, ci şi 
lăudat, şi deci colaborator cu articolul. De asemenea cu Mavrodi: 
când caldă, când rece... Nu uită să mă roage să merg la Anghelescu 
pentru el, pentru ceva bani. 

După-amiazi primesc un telefon de la Ciornei: mă roagă să-i 
dau ceva pentru colecţia „Rosidor“, din care primele două numere 
s-au epuizat, deşi are condiţii fixe cu alţii, pentru mine va face ceva 
special; cei de la „Cartea“, cu care şi el se află în relaţii bune, n-ar 

avea de ce să se supere, fiind vorba de ceva pentru colecţie, apoi nu 
trebuie să fie un roman, ci poate şi o nuvelă mai lungă... l-am 
răspuns că n-am nimica gata. Nu e nimic, poate să fie peste 3-4-6 
luni, numai să se poată anunţa etc. Voi trece într-o zi pe la el să mai 
vorbim. A insistat să-mi notez ca să nu uit, şi mai bine să-i dau un 
telefon în prealabil, ca să-l găsesc sigur... 

Seara am fost la „Alhambra“, la o revistă de Vlădoianu, 
Kirițescu şi N. Constantinescu”6. Am luat şi pe soţii general Linteş. 
Revista amuzantă, în orice caz mai spirituală decât producţiile lui 
Tănase. De ce place oamenilor superficialitatea în toate şi mai ales 
în artă? Venind acasă, în mașină şi apoi noi în de noi, am discutat 
cu entuaziasm că ne-a plăcut, că a fost agreabil, spiritual etc., că 
Silly Vasiliu” e talentată şi frumoasă, că Lulu Nicolau'$ mai 
frumoasă decât talentată, că cutare cuplete au fost admirabile... 
Peste un an nici nu-ţi vei mai aduce aminte, peste zece ani va fi 
pierit orice urmă. Asta e răsplata superficialităţii. 

Am vorbit cu Caton la telefon. Vrea să mă vază, desigur pentru 
S.S.R. 


Marți, 26 ianuarie 1932 [Bucureşti] 


În sfârşit, la 3,1/2 a venit Baltazar, cu scuze. Primeşte toate, îmi 
cere însă să-l pun redactor pe frontispiciu; nu voi putea decât ca 
secretar. Insistă pentru Călinescu”? şi Menalques0... Voi chibzui. 
Mâine la 4 nouă întrevedere, iar la 3 cu Blazian. 

les cu un tânăr avocat, Pora, care-mi cere recomandaţie la 
Mihai Popovici. La S.S.R. comitet. Caton ar vrea să fie preşedinte. 
Se hotărăşte, după mine, o listă cu Goga. Pillat şi R. Voinescu vor 
să insiste să rămân eu. Refuz categoric. 

A sosit Sorbul. Trec cu el pe la Ressu să iau pe Fanny. Acolo 
familia dr. Rădulescus!, cu a cărui maşină venim acasă. Seara soţii 
Plopeanu. 

Prin telefon Camil Petrescu. Îmi anunţă un studiu al lui 
M. Sebastian despre Cezar Petrescu. Bucuros. 

S-a făcut 2,1/2 noaptea. Am stat de vorbă cu Sorbul şi ceilalţi şi 
n-am putut scrie nimic astăzi. 

E şi sfârşitul caietuluis2. Poate altul va fi mai norocos, să 
cuprindă mai multe lucruri bune. a 


27 ianuarie 1932, miercuri [Bucureşti] 


Aproape toată luna aceasta am respectat hotărârea ce-mi 
luasem, de a însemna zilnic măcar câte ceva. De-aş putea respecta 
şi mai departe! Curios e însă că tocmai când sânt întâmplări mai de 
seamă, însemnările se răresc, s-au rărit adică în trecut. Poate că 
omul când e prea fericit sau prea amărât e atât de preocupat de 
inima lui că neglijează toate, şi numai în ceasuri de seninătate 
sufletească ajunge să se gândească la ziua de mâine sau chiar la 
viitorul mai depărtat. Dar la o parte considerentele. Faptele. 

Am telefonat la Observatorul astronomic, fiindcă era vreme 
frumoasă. Nu era acolo profesorul Demetrescu. Mi s-a dat telefonul 
lui, să revin după-amiazi, când însă s-a înnourat şi a trebuit să 
amân vizita proiectată. 

Am ieșit cu Sorbul. Am mers la „Corso“, la întâlnire cu Camil 
Petrescu. M-a întâmpinat Buteanu de la Patria, să mă salute; mi-a 
povestit repede câte ceva din activitatea lui la Bruxelles, că e vorba 
să fie detaşat aici, să facă legătura cu Dreptatea.8 

Am stat cu Camil şi cu Vlădescu profesorul. Şi Camil Petrescu, 
ca şi Baltazarul, se înverşunează să considere revista mea drept a 
lui, să mă convingă negreşit de părerile lui, să-mi [acrediteze] 
băieţii lui etc. Vom regula şi cu el situaţia, numai să-mi lămuresc 
întâi celelalte chestii conexe. Vine şi Caton, care ne vorbeşte 
despre amorul lui, despre succesul Jucăriilor sfărâmate34 la 
Chişinău, unde vrea să mă ducă, să-mi dovedească bunătatea piesei 
etc. La plecare: pică Eftimiu, Ion Barbu, Vinea, Marcel Iancu85 cu 
care schimbăm câte o vorbă în treacăt. 

La 3 d.a. vine Blazian. Se oferă secretar de redacţie. Îi expun 
situația. Mi-ar aduce pe Cassvans6 ca administrator, în sfârşit ar 
face ca revista să devină rentabilă. Să vie Cassvan. Spune că-l va 
trimite chiar astă-seară la 9, iar el va veni mâine la 3 d.a. Să vie 
amândoi. Voi ţine în- suspensie lucrurile cu Baltazar până voi vedea 

ce poate propune Cassvan. Oferta mi-ar surâde. Cassvan are 
adevărate relații cu cinematografiştii şi e iscusit administrator.-37 

Baltazar a venit mai târziu şi l-am ţinut pe loc. Călinescu nu 
poate fi la noi critic oficial, fiind angajat la Adevărul literar. 
Trebuie să vedem altul. Nici Cantacuzino, căci scrie şi la Viitorul. 
Pe el nu-l pot pune redactor, fiindcă eu nu sânt simplă firmă la 
gazeta mea. Prefer să renunţ de tot etc. 

Am ieșit împreună cu Sorbul, care a rămas la Teatru. Am trecut 
pe la „Cartea Românească“, librărie, convorbind despre libertatea 
necesară scriitorului. 

Cassvan n-a venit la 9, cum spusese Blazian. Poate nu l-a găsit 
sau poate Blazian, ca să se asigure, preferă să-l aducă el. Vom 
vedea mâine. 

Se pare că revista mea în proiect începe să preocupe. Poate să 
aibă o bună reuşită, 


Joi, 28 ianuarie [1932, Bucureşti] 


La „Corso“, la 11,1/2 cu Corneliu Moldovanu şi Sorbul. Fleacuri. 
Mezzo Ghermani spune că Soare nu mai apare fiindcă s-a stricat cu 
toată lumea. La Instrucție cu Sorbul pentru banii Marioarei. 

A venit Blazian, pe care l-am angajat secretar de redacţie, având 
retribuție un procent anume din publicitatea ce vor face-o Cassvan 
cu soră-sa88 şi fratele lui Blazian. Aceştia împreună cu el vor primi 
50%. Cassvan speră să facă mult şi bine. Sâmbătă după-amiazi vor 
veni toți trei să punem definitiv la punct toate. Ba Blazian mi-a mai 
propus să scoatem şi o revistă a călătorilor aproape pur comercială, 
-pe care însă am lăsat-o pentru mai târziu. 

Şedinţă la Radio, unde Kirițescu povesteşte ce spune Iorga 
despre Meteşs?. Jora despre telefonul lui Iorga de aseară contra 
concertului de corn etc. Mugur spune că gazeta lui Crainic e 
finanțată de Goga şi că în acea gazetă nu vor fi înjuraţi niciodată 
Maniu, Goga şi lorga. 

Seara, telefon de la Camil Petrescu. lată cum vede el redacţia: 
Sebastian, cărţile; Eugen Ionescu, poezia; Cicerone Teodorescu, 
teatrul, Jebeleanu”, revistele, Andrei Tudor, muzica. Pentru rest 

vom mai vorbi mâine la 12,1/2 „Corso“. Luni seara vor veni cu 
toţii aci. 


29 ianuarie 1932 [București] 


Toată dimineaţa am pierdut-o întâi la atelierele „Cărţii 
Româneşti“ cu Kubesch în tocmeli pentru revistă, apoi la Finanţe 
pentru Sorbul. Aveam o întâlnire cu Camil Petrescu la 12,1/2. N-a 
mai fost acolo. Numai Caton îşi aștepta dama pe trotuar. Doamna 
Sarina Cassvan vrea să-mi vorbească pentru revistă; mâine la 11 
dim[ineaţa]. Jebeleanu se oferă pentru secretariatul redacţiei, să vie 
duminecă, la 3 d.a., deşi am deja secretar. Camil Baltazar să mă 
vadă la 7 la „Capşa“. De asemenea Camil Petrescu. 

Fiindcă n-aveam nici un ban, am împrumutat 3 000 lei. Noi 
tratative cu Kubesch până pe la 7 seara, când am trecut la Nae 
Ionescu, care nu-şi ia răspunderea răspândirii revistei, de frică să 
nu se mănânce banii de la depozitari, în schimb, se oferă să-mi facă 
orice servicii gazetei, de reclamă, să colaboreze etc.S! 

La „Capşa“, Corneliu mă interpelează asupra listei ce s-ar fi 
făcut pentru comitet S.S.R. Dărăscu îmi cere 500 lei împrumut. 
Mai sânt Struţeanus2, Măciucescu, Iorgu Metaxa (discretă 
auto-invitaţie la masă), Camil Baltazar, Foti, Sahia, Sergiu Dan etc. 

Camil Baltazar, plecând, îmi spune că Lovinescu colaborează 
bucuros’, că şi Călinescu va da câte ceva la fiece număr, că şi 
Pompiliu Constantinescus4 ar face câte ceva. Să ne vedem mâine 
dimineaţa la 11,1/2 la „Corso“. 

Seara m-a ţinut de vorbă idioată Sorbul până la 2, încât nici 
n-am putut scrie nimica. 


Sâmbătă, 30 ianuarie [1932, Bucureşti] 


Am fost la Giulescus5, la Casa de Depuneri, pentru nişte bani ai 
lui Ionel, care însă nu se vor putea încasa decât probabil luni. L-am 
lăsat pe Sorbul la Instrucție şi am trecut la „Corso“ pentru întâlnire 
cu cei doi Camili şi Corneliu. A venit întâi Baltazar, apoi Corneliu 

(care ieri, la „Capşa“, îmi spunea că e vorba să fiu ales eu la 
Academie în locul lui Negruzzi, deşi Jean Bart luptă grozav să ia el 
locul). Discuţie asupra titlului revistei. 

O scrisoare de la Arad mă anunţă că am fost ales unanim 
preşedinte al societăţii cinematografice „Corso“. 

După-amiazi am ieşit cu Sorbul şi Puia în oraş. La „Cartea 
Românească“ în librărie convorbire cu Baltazar, renunțând la el ca 
secretar de redacţie. S-a zbătut, a renunţat la ambiţii, dar n-am mai 
revenit deocamdată. Mâine am întâlnire cu fraţii Blazian şi 
Cassvan. Convorbire în faţa „Capşa“ cu Clarnet, Ardeleanu% etc. 
Stamatiad mă prezintă unei doamne necunoscute pe stradă. În 
librărie a venit la mine d-na Feodoroff” cu invitaţii. 

Înainte de-a ieşi, dimineaţa, am primit pe doamna Cassvan 
pentru revistă. Nimic. 


Duminecă, 31 ianuarie 1932 [Bucureşti] 


Dimineaţa au fost fraţii Blazian. (Cassvan nu s-a întors de la 
Brăila.) Am stabilit cu ei primele lucrări pentru revistă. Sorbul a 
plecat ia Piteşti. 

Vereşti a venit după-amiazi pentru slujbă. Jebeleanu a fost luat 
ca ajutor de secretar la revistă, îi voi da ce voi putea şi când voi 
putea. Baltazar e amărât că nu l-am mai luat; retractează tot, 
promite să fie miel. Nu se mai poate. Eventual mai târziu. Îmi cere 
să intervin undeva să mai ia vreun ban, căci nevastă-sa e pe moarte. 

Prezenţa lui Sorbul aici mi-a stânjenit scrisul meu. De mâine 
baremi să-l reiau mai serios. D-na Vrioni şi Făgeţel mă omoară 
pentru manuscris. 


Luni, ] februarie 1932 [Bucureşti] 

Am pierdut dimineaţa cu chestia lui Ionel, care nu s-a putut 
tranșa pentru că efectul s-ar fi perimat, fiind ieşit la sorţi mult. 
înainte cu zece ani. Să încerc a obţine o excepţie. Sergiu Dan îşi 


oferă colaborarea la R.L. 

După-amiazi a venit Blazian cu Cassvan. Ne-am înţeles pentru 
administraţie. La Kubesch am dat la tipar afiş, chitanţier, circulări. 

Seara o întrunire aici cu colaboratorii. Au participat Eugen 
Ionescu, Andrei Tudor, Jebeleanu, Blazian. Impresiile le păstrez 
pentru mai târziu. Sâmbătă nouă întrunire. 


2 februarie 1932 [Bucureşti] 


Am dat afişul la tipar. N-am stat la vorbă cu Toneghin. Cu 
Pora%, care se plânge că stă cu romanul în sertar şi vrea să scrie la 
revistă. 

La 4,1/2 în librăria „Cartea Românească“ cu Blazian, Sabhia, 
Baltazar, Jebeleanu, apoi Frumuşeanu. Îl înjură toţi grav pe Maniu 
cu lemne şi marmoră, etc. Sus e comitet de direcţie şi nu stau. La 
ateliere cu Jebeleanu văd corecturile imprimateior. Iau acasă un 
probar. Jebeleanu mă asigură că toţi băieţii vor fi prompţi la scris. 

La amiazi la „Corso“ cu Corneliu, Sergiu Dan, apoi Radu 
Cioculescu*, Vinea. Cioculescu îmi spune că s-au rupt definitiv 
relațiile între Buzescu şi Ventura. Buzescu voise să transmită 
scrisoarea mea pentru traduceri Venturei. Am luat-o şi am rupt-o. 
Froda mi-a telefonat zadarnic. 


Miercuri, 3 februarie [1932, Bucureşti] 


Cu Costică Stan de la Viitorul am vorbit pentru expediţia 
gazetei mele. Chestia Ionel cred că s-a aranjat bine. Mâine probabil 
se va plăti efectul. La Bucuţa: nu ştie nimic despre Arad. Va scrie 
bucuros la R/omânia] |[iterară].1% 

La Sănătate am fost pentru certificat că nu mai sânt în serviciul 
statului, pentru fisc. Bun de tipar pentru afiş. 

La „Corso“: Camil Baltazar, care mă aduce apoi până acasă, 
zice că în loc să merg pentru el la Ottescu!0!, mai bine să încerc la 
lonniţiu. Am vrut să merg la 6 d.a., dar n-am putut de boală şi am 
amânat pe mâine la 3 d.a., când să discutăm şi cu Toneghin. 

Froda îmi spune că, după întrevederea noastră ultimă, a vorbit 
cu Mavrodi despre starea mea materială grea şi Mavrodi s-a oferit 
îndată să facă orice. Deci, să indic o piesă pe care aş vrea s-o 
traduc, să mi-o plătească bine, ca lui Goga. S-a mirat grozav că nu 
atâta înjurat. 

După-amiazi n-am ieşit deloc şi m-am hrănit cu picături Davila, 
iar acuma aştept pe administrator pentru alegerea depozitarilor. 


Joi, 4 februarie [1932, Bucureşti] 


Mănescu a venit pentru cinematograful din Arad, să luăm 
autorizația şi să mă ducă la deschiderea ce are loc mâine acolo. 
Întâi am alergat pentru banii lui Ionel, pe care, în sfârşit, i-a încasat 
după noi alergări la Casa de Depuneri. De asemenea am fost pe la 
atelier, să-mi tipărească modele pentru capul gazetei. Şi pe urmă la 
Bucuţa, unde toate erau terminate cu cinematograful. Vlădoianu 
îmi promite abonamente duble la toate casele de filme. 

După-amiazi am încheiat contractul cu cinematograful. Sabia 
n-a venit. Voronca! a sosit să-l sprijin la S.S.R. 

La comitetul Radio despre năzdrăvăniile lui Iorga. Maniu!” se 
plânge de Sandu Tudor şi-l va chema în judecata juraţilor. Mugur 
se oferă să scrie la România literară!%4. Gusti îmi cere de pe acuma 
Răscoala. Culea îmi va da o parodie asupra lui Iorga, opera unui 
învăţător. Gusti a oprit maşina şi s-a dat jos să-mi facă acea cerere 
etc. Amănuntele recepţiei la inaugurarea noului studio de radio. 
Am vorbit cu Munteanu-Cârnu şi Maniu despre publicitatea 
revistei mele: trebuie să mă înţeleg mâine şi cu cei de la Adevărul, 
ca să putem fi în largul nostru. 


Sâmbătă, 6 februarie [1932, Bucureşti] 


Aseară am aranjat conferinţa despre roman pentru şedinţa de azi 
de radio-şcolar, până pe la 2 noaptea, şi de aceea am şi uitat să 
notez aici ceva. 

Ieri am aranjat pentru reclama revistei la Radio — întâi la 
Pauker-A devărul!9%, care vrea să publice Răscoala în Adevărul şi 
s-o editeze, apoi la Munteanu. De altfel, azi am şi dat pentru şase 
zile, iar la 7 seara s-a difuzat cea dintâi... Tot ieri am fost pe la 
percepţie pentru impozite. 

Azi am fost întâi la lonniţiu pentru Camil Baltazar, i-am obţinut 
3 000 lei. Mi-au povestit ce au făcut ieri în audiența la rege cu 
dicţionarul!'%. Apoi la Kubesch pentru capul revistei. 

După-amiazi am primit pe Blazian, admlinistratorul) şi 
Jebeleanu, iar mai târziu Sahia, care-mi aduce vestea că Balş şi 
Sorin Pavel vor să scrie la R/omânia] I[iterară].19 

Am avut comitet S.S.R. cu mare discuţie asupra preşedinţiei. 
Corneliu se luptă mult să fie candidatul unic, să înlăture pe Goga. 
Mi-a oferit solemn mie să rămân; ceea ce am refuzat tot aşa de 
solemn. 

Seara întâlnirea redacţiei R/omânia] literară]. lată: Camil 
Petrescu şi Baltazar, Sebastian, Blazian, Andrei Tudor, Jebeleanu, 
Neagu!%, Eugen Ionescu, Gulianu:9%, I. Cantacuzino — 12 [11] 
apostoli, cu mine. Am făcut primul număr. 


Duminecă, 7 februarie [1932, Bucureşti] 


Am ieșit la „Corso“ pentru pierdere de vreme. Au venit pe rând 
Camil, Corneliu, Caton, Stamatiad şi un străin pe care îl cunoştea 
Corneliu. Numai literatură... Şi despre R/omânia] I[iterară] că a 
avut şi Alecsandri una!!0. Atât mai bine. 

La masă, dr. Nanu şi familia Ressu întreagă. lorgu Metaxa n-a 
venit. 

Sarina Cassvan a tatonat cinematografia şi va merge. Blazian, 
ad[ministrator], e de asemenea încrezător. Sânt multe speranţe că 
vom reuşi. Numai redacţia să se ţină bine. Mâine plec la ţară după 
oarecare provizii. Articolul-program să-l scriu... Dar între timp 
scrisul cellalt a amorţit de tot? 


Marţi, 9 februarie 1932 [Bucureşti] 


Ieri am fost cu trenul la Valea Mare. De la Sorbii am mers cu 
maşina lor la țară. Lache lipsea, era la lemne. Am adus porcării şi 

haine. Conversaţie cu toţi, inclusiv Ionelii!!!, până la plecare numai 
despre conversiunei!2. La 7,1/2 seara am fost acasă. 

Sânt cam bolnav. Chiar era nici să nu plec. Mă doare în gât, sânt 
răguşit şi răcit. De aceea nici n-am ieşit azi decât să văd la atelier 
capul revistei, şi la bărbier să mă tund. Am avut la masă pe soţii 
Linteş. Încolo, am lenevit; vreau să scriu articolul-program pentru 
R[omânia] I[iterară ]!!3 astă-seară şi să reiau serios Răscoala. 


Miercuri, 10 februarie [1932, Bucureşti] 


A venit Radu!!4 pentru un proces al lui. I-am dat o mie lei la 
plecare. Puia a vorbit la telefon. Drăguţă şi parcă puţin decepţionată. 

După-amiazi a fost pe aici Jebeleanu, cu care am ieşit la „Casa 
Scriitorilor“, să văd reglementarea hârtiilor, facerea convocărilor 
pentru adunarea generală etc. Ceartă mare la comitetul Autorilor 
Dramatici, Caton-Sângiorgiu. Măciucescu îmi povesteşte chestia cu 
lemnele S.S.R. 


Vineri, 12 februarie [1932, Bucureşti] 


Ieri după-amiazi am avut un mic accident: alunecând, am căzut 
destul de rău, încât mi s-a scrântit puţin mâna stângă ca şi degetul 
mic de la dreapta. Efectele nu s-au manifestat imediat. Seara am 
mers la inaugurarea studioului la Radio. Acolo mi s-a umflat 
încheietura şi a început să mă doară, încât pe urmă toată noaptea 
n-am putut dormi. Acuma parcă s-a mai îndreptat. 

Aseară, la Radio, a fost şi regele, care n-a vorbit decât cu câţiva 
politiciani. Convorbire a mea mai lungă cu Mavrodi despre toate. 
Marin Sadoveanu îşi anunţă vizita pentru duminecă după-amiazi. 
Alte convorbiri mai mult sau mai puţin cu Kirițescu, Bucuţa, 
Corneliu, Bianu, Eftimiu, Dobrescu!:5, Chiriţă Vasilescu etc. 

Azi, deşi mă simţeam rău (Fanny a trebuit să mă îmbrace de jos 
până sus), am fost nevoit să ies cu Mănescu pentru contractul 
cinema „Corso“. 

Blazian a venit cu oarecare manuscrise. 

Luni, 15 februarie 1932 [Bucureşti] 


Ieri am avut pe soţii Negrea la masă, seara, iar apoi pe soţii 
Ressu. Alaltăieri fusesem la dr. Verea!!6 pentru plictiseala cu 
răceala şi răgușala. Mi-a prezentat pe fiică-sa, care s-a oferit să-mi 
facă portretul. 

Sâmbătă seara iar am avut pe colaboratorii R/omâniei] 
I[iterare]. Nici un manuscris. 'Tăifăsuială. De altfel, azi la prânz am 
ajuns să fie dată la tipografie materia pentru vreo 3 pagini. Mâine 
voi da eu, Bucuţa, Sadoveanu, Arghezii!7. Să sperăm că voi ieşi la 
socoteală. 

După-amiazi am avut vizita lui Hârjeu, care e caraghios, şi a lui 
I. M. Sadoveanu, care mi-a citit fragmente de jurnal intim. 


Marţi, 1 martie 1932 [Bucureşti] 


De când n-am mai scris; am fost bolnav, pare-se destul de grav. 
Desigur că am purtat boala pe picioare un răstimp, până ce m-a 
trântit la pat, cu febră destul de serioasă. Am zăcut până ieri. 
Temperatura m-a ţinut multe zile între 37,5 şi 39,5 grade. M-a 
căutat dr. Tempea, la care s-a adăogat prof. Nanu-Muscel şi 
dr. Banciu. După vreo treisprezece puncţii în gât, dr. Tempea a 
găsit locul flegmonului, pe care l-a operat imediat. A fost destul de 
plicticos. Ulterior părea că vor mai fi alte două flegmoane. N-au 
mai fost. Am scăpat. Fanny m-a căutat ca un înger. Am avut multe 
dovezi de simpatie și prietenie din toate părţile. 


Vineri, 4 martie 1932 [Bucureşti] 


În sfârşit, de poimâine pot ieşi din casă. Şi, mai ales, voi putea 
începe scrisul. Răscoala aşteaptă mereu. Sper că de duminecă seara 
să mă aşez serios în fiecare noapte la lucru. 


Luni, 7 martie [1932, Bucureşti] 


Azi am ieşit întâia oară după boală. Dimineaţa am fost numai la 
„Corso“: Vlădescul!8, Corneliu, Caton, Sorbul, Camil Baltazar, 

Emilian!'!9, Mircea Leca etc. Corneliu se plânge că regele nu i-a 
răspuns la telegrama de urări. Altfel se agită bine pentru S.S.R.; are 
timp şi entuziasm. După-amiazi, pe la Kubesch, ca să mai discut 
despre preţurile gazetei. Apoi la „Cartea Românească“, unde am 
pierdut vremea cu Candrea!2, Kirițescu, etc. De asemenea la 
Adevărul, unde şi Marcovici!202 îmi propune călduros să le dau un 
roman în editură, dacă s-ar putea chiar Răscoala. 

Până acuma am scris pentru gazetă. Astă-seară să încep pentru 
Răscoala. 


Miercuri, 9 martie [1932, Bucureşti] 


Hărţuieli obişnuite la tipografie, apoi întrevedere cu Corneliu, 
care e foarte fiert de nerăspunsul regelui şi mă roagă să mă 
interesez la Condiescu, dacă s-a primit telegrama lui. Camil 
Petrescu răstoarnă o masă de emoţiile polemicii lui cu Toma 
Vlădescu, Caton, Sorbul etc. 

După-amiazi, Fodor cu prof. Hudiţă!2! pentru Blocul Ardelenilor 
din Bucureşti, precum şi studenţii someşeni pentru balul lor de 
sâmbătă. Sorbii pleacă acasă. Sereda vine. Măciucescu o vizită. 


Sâmbătă, 12 martie [1932, Bucureşti] 


Iar neglijez până şi însemnările. Iar sânt cuprins de mulţime de 
mărunțişuri, care mă distrag de la cele principale şi importante. 

Aseară am avut o întrunire a Blocului Românilor Transilvăneni 
din Bucureşti. Discuţii şi un fel de început de organizare. 

Azi am fost la comitetul S.S.R. Se aştepta venirea primarului. 
N-a venit. Altfel, discuţii multe, diverse. 

Am intrat în furia conferinţelor. Una pentru Caracostea!22 la 
Universitate!23, alta la Radio despre Goethe!24, articol despre 
Goethe la R/omânia] I[iterară]!25 şi Bucarest!26, conferință la 
„Anale“127, alta la „Cartea Românească“... În plus cele ce mi se cer 
în Bucovina. 

Şi scrisul meu stă pe loc! 

Joi, 17 martie [1932, Bucureşti] 


De câteva zile e balamucul cu chiria în restanță. Proprietarul, 
după ce mi-a luat deunăzi 20 000 lei, anunţă vânzarea mobilei 
sechestrate la 24 crt. Am ocărât pe avocatul lui şi m-am dus la 
Barasch. Am făcut toate lucrurile pe numele lui Fanny şi 
„contestaţie“, care se va judeca la 23 la tribunal. 

Luni am avut procesul cu Crainic. Tribunalul a rămas în 
deliberare; parcă era vorba să se pronunţe azi. Concluziile erau 
pentru declinarea competinţei în favoarea Curţii cu Juri. 

Aseară iar au fost Ardelenii, cu Ghiţă Pop!2 în frunte. A 
început adunarea membrilor noi. Să vedem. 


Sâmbătă, 26 martie [1932, Bucureşti] 


Mă pierd complect cu fleacurile vieţii de toate zilele. Procesele 
cu scârba de Crainic, trecute la Curtea cu Juraţi, procesul cu chiria, 
necazurile lipsei de bani, România literară, plus altele nenumărate 
îmi consumă timpul şi-mi mănâncă posibilitatea scrisului. Dacă 
nici măcar aici n-am mai avut chef să fac câte-o notă cotidiană! 

Acuma mai vine şi necazul cu mutarea. Cum să scrii în 
asemenea condiții? Răscoala doarme mereu. Şi e atât de aşteptată. 
Nu mă întâlnesc cu un om care să nu mă întrebe de ea. Iar cei de la 
Adevărul insistă mereu pentru ea, s-o dau în editura lor. 

Doamne, ajută-mi să încep de mâine o viaţă cu program şi cu 
utilizarea timpului! 


Duminecă, 27 martie 1932 [Bucureşti] 


Începutul programului e totuşi promițător. Deşi am cam lenevit 
în pat (socotisem să fiu la biurou la 10 dim.), cu jurnale şi fieacuri, 
de la 11,1/2 până la 1 d.a. am scris mărunțişuri pentru R/omânia] 
I[iterară]. După masă iar am lenevit până la 3,1/2 şi apoi am 
continuat a scrie pentru revistă. La 5,1/2 am plecat la Zlătreanu, 
care mi-a arătat casa lui, cu o bibliotecă frumoasă şi obiecte de artă. 
de gust. La 7,1/2 am plecat la general Linteş, unde am luat şi masa. 

Un domn Stănescu ne-a oferit în casa lui apartament de închiriat, 
pe care-l vom vedea mâine. La 11 am venit acasă; casa încuiată; 
şoferul a deschis anevoie. Şi acuma, până [la]1,1/2, să văd de 

„Răscoala. Am citit în Revue des deux Mondes un document-studiu 
despre înţelepciunea practică a lui Goethe, din care ar fi bine să-mi 
însuşesc şi eu multe lucruri. 


Luni, 28 martie [1932, Bucureşti] 


A venit Sorbul, cu care am fost la avocatul Chefner!:2? pentru 
procesul cu chiria. La „Cartea Românească“ de vorbă cu Ionnițiu 
despre călătoria lui în străinătate. Apoi la „Corso“ întâlnirea cu 
Dominic; îmi face mereu propuneri cu Crainic. Tican se plânge de 
autorităţile româneşti. 

După-amiazi, o 'raită la tribunal pentru o iscălitură, apoi am 
văzut o casă de închiriat, care nu mi-a plăcut. Am scris puţin şi a 
venit Grigorescu de la „Analele române“ pentru conferinţa ce 
trebuie s-o ţin sâmbătă la „Fundaţie“. Mai târziu a venit 
Măciucescu pentru fiul său şi a stat până la 9. Sahia mă pisează 
pentru Vremea: o amintire despre Lovinescu!30. Am făcut acum 
ceva.13i 

Sânt cam obosit şi poate răcit (iarna nu mai trece), trebuie să 
renunţ astă-seară la scris... 


Marţi, 29 martie [1932, Bucureşti] 


Am fost la poştă dimineaţa şi în tramvai am văzut o fată 
frumoasă care mi-a bucurat inima, deşi nu ştiu cine era. După 
amiaza pierdută acasă cu lecturi inutile. Seara am scris un articol 
pentru R/omânia) I[iterară ]!52. 


Miercuri, 30 martie [1932, Bucureşti] 


Dimineaţa, după casă cu Fanny, după-amiazi de asemenea. Spre 
seară vine Baltazar pentru secretariatul redacţiei şi administraţie. 

La „Corso“, întâlnire cu Florian!33 pentru rubrica cinematografiei. 
Seara am aranjat conferinţa pentru sâmbătă. 


Joi, 31 martie [1932, Bucureşti] 


Pe la tipografie. Primesc primul exemplar din ediţia a şasea a 
Pădurii Spânzuraților. România literară nu se poate pagina azi; s-a 
dat materialul târziu. Convorbire cu Blazian, anunţându-i că mă 
dispensez de serviciile lui de secretar. La „Corso“, unde vine şi 
Fanny. Maşina la reparat. 

După-amiazi scriu puţin la conferinţa pentru studenţi. La 
comitetul de Radio; palavre. Gusti îmi spune că a şters câţiva din 
comitet, mă roagă să-i dau concurs şi să viu joia. Lui Baltazar îi va 
face ceva. 

Seara n-au venit la întrunirea redacțională decât Cantacuzino, 
E. Ionescu, Baltazar, Jebeleanu. 


Vineri, 1 aprilie [1932, Bucureşti] 


Tipografie: revista întârziată; ore suplimentare şi cheltuieli 
asemenea. Blazian mă conduce şi se plânge de necazurile lui. Am 
lucrat ceva la conferința pentru Universitate şi seara revăzut din 
nou cea de mâine. 


Marţi, 5 aprilie [1932, Bucureşti] 


Azi-noapte am scris până la 5 la conferinţa ce aveam s-o ţin la 
Universitate în faţa studenţilor. Pe urmă, vreun ceas n-am putut 
adormi. 

Iată cum pentru un fleac de conferinţă sânt în stare să stau la 
biurou toată noaptea, pe când la Răscoala mă tot codesc. Adevărat 
că sânt hotărât să rămân la ţară de la 1 mai şi nici să nu revin decât 
cu romanul gata; dar până atunci ar trebui să-mi pun la punct ceea 

ce am gata dintr-însul. Aici însă viaţa, cu trepidaţiile ei continue, 
nu te lasă să-ţi urmezi un program de lucru veritabil. 

Azi am văzut o casă în str. Pietăţii, pe care sper s-o iau 
mâine.134 Bine că s-a terminat şi asta. 

Conferința n-am ţinut-o azi totuşi. A venit Papadimai35 să mă 
anunțe că, fiind prima zi a redeschiderii Universităţii, poate n-am 
avea asistenţa obişnuită etc. Nu ştiu dacă aceasta nu ascunde alt 
motiv, că anume o fi având ziua dată altuia. Indiferent. Mie-mi 
convine. Marţia viitoare sper să fiu mai liniştit. 


Joi, 7 aprilie [1932, Bucureşti] 


Teri m-a chemat guvernatorul Băncii Naţionale!36. I-am dat întâi 
cererea R/omâniei] I[iterare] pentru rezolvare; a promis şi se pare 
că va face într-adevăr ceva, căci diverse servicii ale băncii mi-au 
cerut gazeta etc. Pe urmă am vorbit despre Blocul Ardelenilor. E 
încântat de idee; a avut-o şi el. Adoră pe Maniu, care l-a ridicat şi e 
omul cel mai tare azi din țară etc. Va vorbi cu Mironescu pentru 
local. l 

Aseară au fost o serie de ardeleni aici. Se pare că într-o seară 
din săptămâna viitoare vor să vină pe la mine foştii miniştri 
ardeleni; cel puţin aşa spune V. Fodor. 

Am acontat casa din str. Pietăţii. Astă-seară au fost băieţii de la 
redacţie. Şi totuşi n-au scris nimica. La Angelescu m-am întâlnit cu 
Caracostea, care mi-a vorbit multe, cu complimente multe. 


Duminecă, 10 aprilie [1932, Bucureşti] 


Ieri am fost la vie şi seara m-am întors. Acolo lucrul merge 
bine. Am pus trandafirii care au fost aici. În tren, la ducere, cu 
Victor Pop; la întoarcere, o lungă convorbire cu M. Cruceanul3? 
despre bolşevism şi altele. 

Sânt mereu îngrijorat din pricina că nu pot scrie. Răscoala s-a 
limpezit cred definitiv în sufletul meu, încât aş putea lucra cu mare 
Spor, dacă aş avea liniştea necesară. Şi n-o am. Mă freacă viaţa 

grozav cu mărunţişurile ei trecătoare şi inutile. Măcar de-ar veni 
Paştele, să mă pot retrage. 


Marţi, 12 aprilie [1932, Bucureşti] 


Azi-noapte am complectat conferinţa pentru Universitate. La 
7,10” am ţinut-o de faţă cu Caracostea; la 8,30! s-a terminat. 


Vineri, 15 aprilie [1932, Bucureşti] 


Miercuri am făcut o vizită lui Vaida, vorbindu-i despre 
organizarea ardelenilor din București. A fost şi Mihai Popovici de 
faţă. Au aprobat mişcarea, cu urări de izbândă. Coltor şi Ilie Lazăr 
mai puţin entuziaşti. Pentru sâmbătă seara sânt poftiți la mine vreo 
treizeci. 

Camil Baltazar a luat secretariatul redacţiei, iar un cumnat de-al 
lui urmează să ia administraţia. Blazian a căutat să-mi facă 
dificultăţi administrative, nedând concurs la acest număr, deşi nu 
era licenţiat. 

Deocamdată, griji cu mutarea şi cu lipsa de bani, deşi se ăpropie 
vertiginos Paştele. 


Duminecă, 17 aprilie [1932, Bucureşti] 


Nu m-am dus azi la Sfinţirea steagului studenţesc, deşi am fost 
poftit ca naş. De lene şi urât. M-am plictisit de atâtea participări la 
fel de fel de solemnităţi şi mondenisme care îmi ţin în loc munca 
scrisului. Şi totuşi, după-amiazi am fost ia un domn Şteţu, care 
mi-a bătut capul cu o mare afacere. Nu ştiu ce meserie are, probabil 
avocat, dar face parte dintre cei mulți de azi, mai ales ardeleni, 
care, fiind proşti, se cred totuşi deştepţi şi destinaţi să aibă roluri 
conducătoare în țara mărită. 

Pentru mâine seară alta: sânt poftit insistent la doamna 
Cantacuzino!38, comitetul Uniunii Intelectuale. 

Mă aflu într-o perioadă ciudată. Neproducţie serioasă. Oricâte 
îndemnuri îmi fac, nu mă apuc să scriu. Mi se spune din toate 
părțile, cât de mult este aşteptată Răscoala, o am plină în suflet şi 
amân mereu lucrul stăruitor. Dacă nu voi începe nici la mai, atunci 
am pierdut pământul de subt picioare. Şi totuşi, cartea aceasta are 
atâtea lucruri într-adevăr deosebite. Dacă voi putea-o termina cu 
bine, va face, desigur, mare vâlvă. 

Până atunci însă mă mănâncă mărunţişurile vieţii: chiria de-aici 
şi cea nouă, mutarea, procesul de la Timişoara!3, datoriile 
diverse... Nu mai puţin România literară, care totuşi s-a dovedit o 
bună armă defensivă față de diverşii câini care mă lătrau înainte şi 
acuma stau frumos cu botul pe labe. 


Marţi, 19 aprilie [1932, Bucureşti] 


Se pare că va fi o amânare a mutărilor. Baremi să avem linişte 
de Paşti. Până atunci, poimâine trebuie să plec la Timişoara, la 
procese. Uf! 


Miercuri, 20 aprilie [1932, Bucureşti] 


Dimineaţa am fost numai la Adevărul, să mulțumesc lui 
Graur!40, avocatul, cu o Pădurea, legată şi dedicată, şi să iau un 
fragment tipărit din Răscoala, Petre-Petre!4!. Apoi la „Corso“ şi 
Samarineanu!'42 (un vag scriitoraş de la Oradea), care se oferă să-mi 
trimită un roman al său!%. 

Soții Sorbul sânt aici. După-amiazi am trecut la gară să-mi văd 
plecările şi sosirile trenului pentru Timişoara, şi pe la atelier, să-mi 
aranjeze definitiv frânele maşinii. Pe la şase am lăsat un moment 
pe Sorbii singuri şi am fugit să-mi cumpăr două locuri, fiind ultima 
zi pentru mine, căci eu plec şi nu mai aş avea când să le iau. Ca să 
nu-i ţin pe oaspeţi prea mult singuri, am luat o maşină de la gară, 
cu care am mers încet pe Calea Griviței până să găsesc o colectură. 
Am găsit lângă cinema „Marconi“, am luat şi m-am întors. Când 
am intrat în curte, îndată a sosit şi maşina mea. 

Sâmbătă, 23 aprilie [1932, Bucureşti] 


Am sosit de la Timişoara, unde am plecat joi dimineaţa, cu 
oprire la Piteşti. Am călătorit prost şi încolo şi înapoi. La 
Timişoara am ajuns târziu. Procesul se dezbătuse şi se amânase. 
Avocatul Băran'44, fost primar şi deputat, m-a introdus la 
preşedinte şi, la urmă, s-a reluat procesul. 

Am fost scos din cauză. Reclamantul a făcut recurs. Am luat 
masa cu Băran, după ce în prealabil fusesem la o bere cu el şi alţi 
câţiva intelectuali locali. La cafenea m-a vizitat Rodim Marcovici 
şi un jurnalist Weiss!45, care mi-a luat un interviu despre relaţiile 
scriitoriceşti româno-ungare. 

M-am întâlnit de asemenea cu Mănescu, care se plânge de 
Corneliu Moldovanu. La întoarcere, trenul ticsit, mai ales ofiţeri 
plecând în vacanţă. A venit Puia cu Radu. Aici însă sântem în 
mutare. Luni seara vom face primul transport, iar marţi restul. 
Cheltuială destulă şi bani deloc. Bucuţa îmi telefonează că trebuie 
să merg la Pen-Club, la congresul de la Budapesta. 


Duminecă, 24 aprilie [1932, Bucureşti] 


Tot frigurile mutării. Dimineaţa am fost cu Puia la Şosea. La 
masă a fost şi Puiu Negulescu. Am pierdut toată ziua zadarnic, şi 
seara. Dar foarte curând voi fi la datoria scrisului. 


Valea Mare, duminecă, 1 mai 1932 


Ieri după-amiazi am sosit aci cu mașina. În sfârşit ne-am mutat, 
dar casa e încă vraişte. Facem Paştele aici, pe la oameni. 

Vineri seara o întrevedere la Teatru cu Mavrodi, Malaxa!36, 
Soare, Camil Petrescu pentru un film al acestora din urmă. Mavrodi 
îmi cere negreşit pe Jon. 


Luni, 2 mai 1932 [Valea Mare] 


Am. fost ieri toată ziua la Ionel. Seara, la 12,1/2 am început 
totuşi la Răscoala, măcar teoretic. Am recitit capitolul I, 1, în forma 

publicată în Secolul., Mici corecturi, şi am suprimat partea 
privitoare la trecutul lui Grigore, pe care va trebui s-o intercalez 
aiurea. Am lăsat pe căpitanul de jandarmi de la Găieşti: îl voi muta 
la Piteşti, va face o vizită la Amara şi apoi va avea rol în cursul 
represiunii. Vor mai trebui câteva mici retuşări. Altfel, capitolul 
merge bine. Poate nici să nu-l transcriu, ci doar să-l lipesc pe o filă 
albă, să treacă direct pentru tipografie. 

Azi am petrecut toată ziua la Sorbii la Gălăşeşti. La 10,1/2 am 
fost acasă. Voi continua cu Răscoala, deocamdată tot aşa, până voi 
rămâne singur. 


Marţi, 3 mai [1932, Valea Mare] 


Aseară am răsfoit tot ce aveam transcris din Răscoala. Sânt 
pagini bune, dar e şi umplutură. Va trebui să operez tăieturi destule. 
Rolul lui Titu mi se pare excesiv, mai ales că pe urmă trebuie să 
treacă pe planul al doilea. Trebuie să-l rotunjesc mult aici, 
îndeosebi în ce priveşte prezentarea lui la Gavrilaş. Pe urmă 
trebuiesc câteva invertiri de capitolaşe. Cel cu Predeleanu să treacă 
în capitolul întâi, rămânând totuşi capitolaşul cu Petre-Petre la 
sfârşit. Gazda lui Titu mult redusă; aventura lui va fi cu fiica 
gazdei. Cred că mai trebuie un capitolaş cu mătuşa lui Grigore. 
care e cucoană cu multe cunoştinţe în lumea mare şi politică... 
Chiar aşa nu ştiu dacă va ieşi destul de plin capitolul întâi, să 
reliefeze lumea orăşenească, potrivnică celei rurale. Apoi, parcă e 
niţel prea abstract, cu prea puţină viaţă intimă, directă, pitorească... 

Azi am fost la Plopeanu, la Miceşti!45. Numai la dejun. 

Seara n-am scris nimica. E marţi şi nu vreau să încep. Mâine, la 
Bucureşti, voi scrie negreşit. În trei-patru zile vreau să sfârșesc 
capitolul întâi. 

În mai, de altfel, aş vrea să am trei capitole gata. Deşi va fi o 
întrerupere cu Budapesta. 


Miercuri, 4 mai [1932, București] 


Azi am venit la Bucureşti, cu maşina, toţi patru. Bine. Casa aici 
pe drum de aranjare. Am dormit după-amiazi. Am ieşit numai până 

la „Cartea“. Citiri neînsemnate. S-a făcut miezul nopţii şi de-abia 
acuma ar trebui să încep a scrie, fără măcar a fi putut medita asupra 
romanului. Cum să scrii aşa? Nici măcar a transcrie nu e posibil. 
Totuşi să încerc măcar a corecta începutul. 


Joi, 5 mai [1932, Bucureşti] 


Au fost aici soții Sorbul; cu Marioara m-am dus pe urmă la 
Finanţe, la Colfeteanu, pentru acreditiv. S-a făcut ceva. Am trecut 
pe la tipografie şi pe la telefoane. După-amiazi la Radio; Gusti se 
plânge mereu şi nu acționează. 

Am mai meditat puţin asupra Răscoalei. Astă-seară să încerc a 
transcrie. 


Vineri, 6 mai [1932, Bucureşti] 


Dimineaţa mi-a bătut capul neobositul Fodor, apoi am fost la 
tipografie, unde am găsit pe Camil Petrescu şi Cicerone!49, Mi-am 
luat nişte cărți de la „C[artea] R[omânească]“, am întâlnit pe Puia, pe 
care am condus-o la Novac!50, am stat la „Corso“ cu Iancovescu şi 
alţii... După-amiazi la poştă, pentru un mandat, la circulaţie pentru 
şofer şi de vorbă la „Alcalay“:5! cu Minulescu, Stern, Voiculescu, 
mai mult cu acest din urmă, care mi-a spus multe despre Crainic... 

Nu se poate lucra în Bucureşti serios. Tentaţiile sânt prea multe 
— cărţi, ziare, radio, oameni... şi văd că romanul lui Jules 
Romains!5? ar fi clădit după aceeaşi metodă care o aplic eu în 
Răscoala, sau aproape. Nici nu vreau să-l citesc până nu voi 
isprăvi. Se pare că, din pricina lui Fanny, nu voi mai merge la 
Budapesta. Atât mai bine. Voi putea lucra mai intens, 


Duminecă, 8 mai 1932 [Valea Mare]!53 
Am sosit aci cu trenul, trecând şi pe la Sorbii. Vorbă multă 
despre dramatizarea lui Jon, pe care Mavrodi o vrea negreşit şi a 


comandat-o lui Sorbul. Facem multe planuri de bine. Numai piesa 

să iasă bunişoară. Succes desigur ar avea, graţie succesului 
romanului. 
Acum însă să mă apuc serios de treabă. 


Luni, 9 mai [1932. Valea Mare] 


Am transcris azi-noapte, de la 10 seara până la 4 dimineaţa, 
vreo şapte pagini din primul capitol. Merge foarte greu. M-am oprit 
la patru, deşi hotărâsem să stau până la şase. Mă simţeam aşa de 
obosit că a trebuit să mă trântesc pe pat. M-a cuprins teamă şi 
îndoială, amândouă duble. Uneori am impresia că nu mai pot scrie, 
că nu-mi vine nimica. Mă umple de groază. Poate că m-am istovit 
complect? Poate din pricina surmenajului sau a eredității, celula 
cenușie nu mai rezistă? Şi totuşi, nu-mi lipseşte fantezia creatoare 
sau creaţia interioară. Ceea ce mă chinuieşte este expresia. Am în 
inimă senzaţia necesară vie şi n-o pot îmbrăca în cuvinte adecvate. 
Mă frământ permanent pentru o frază sau un simplu cuvânt. 
Desigur că acest dar de uşurinţă nu l-am avut niciodată. Veşnic 
m-am luptat cu expresia, dar parcă acuma mai aprig. Alţii ocolesc 
greutăţile; eu mă încăpăţânez să le binuiesc. Asta îmi cere o sforțare 
cumplită. Mi-e frică tare să nu fi îmbătrânit, să-mi fi pierdut 
puterea creatoare. Ar însemna să-mi fi pierdut rostul în lume... Pe 
urmă m-au cuprins toate îndoielile. Mi se pare că tot ce am scris 
din Răscoala nu e bine. Acel prim subcapitol mi se pare prolix şi 
inexpresiv. Parcă e ceva artificial, lipsit de viață reală. Poate că nu 
i-am găsit încă ritmul? Şi totuşi, privind sufleteşte materialul întreg 
al romanului, numai acesta poate fi ritmul iniţial. 

Astă-seară am să reiau începutul, să-l mai frământ, să-l mai 
redug. Şă vedem cum o să meargă. Pe urmă fac alt program: scriu 
de la opi seara, până la, patru dimineaţa, dorm până la douăsprezece 
si am opt ore pentru meditație. Poate aşa va merge mai bine. 


Miercuri, II mai [1932, Valea Mare] 


să ] 


vorba mai mult de transcris. Am ajuns aproape de sfârşitul 
capitolului întâi. Mai am două mici capitolaşe, unul cu Predelenii 
şi altul cu Petre-Petre. Am scos dintre aventurile lui Titu serata de 
la părinţii lui Jean. rămânând să se încurce cu fata gazdei, mai 
scurt. Am mai redus mult. Chiar adăogând subcapitolul cu 
Predeleanu, tot e mai scurt ca înainte, circa 40 pagini. Suportabil. 
Şi pare interesant ca introducere. Chestia cu familia Predeleanu mi 
se pare niţel cam pompieră: fireşte e vorba de un model de fericire 
casnică, ceea ce trebuie să pară idiot. Sper să mai îndrept niţel, mai 
ales la început. Va trebui de asemenea modificată chestia cu Petre. 
să fie mai bine subliniat. Dar asta pe vineri. 


Vineri, 13 mai [1932, Valea Mare] 


Am fost ieri la Bucureşti. N-am făcut mare treabă. Doar pentru 
revistă, Seara au fost băieţii. Le-am dat câte-o P/ădurea] 
Sp/ânzuraților]. După-amiazi, Soare cu Cami! Petrescu, mi-au 
povestit filmul. Am venit fără bani; doar pentru cheltuielile 
curente. Trebuie făcute venituri la revistă. 

Am sosit aici azi-dimineaţă. Am dormit după prânz. Am cam 
lenevit. Încep cam târziu la scris, dar nu voi pleca de la biurou până 
nu sfârșesc capitolul I. 


Sâmbătă, 2] mai [1932, Valea Mare] 


Am neglijat însemnările o săptămână. Neglijenţa s-a cam 
resimţit şi la scris. Capitolul I, pe care mă lăudam să-l sfârşesc, 
de-abia duminecă noaptea l-am încheiat. Am continuat luni şi marţi 
binişor. Miercuri însă slab. După-amiezile am început să traduc 
cartea lui Jeans The Univers around us. Joi am fost în Bucureşti, 
unde am găsit încurcături de parale şi a venit sechestrul de la 
Blank. A trebuit pentru astea să stau şi vineri dimineaţa, încât am 
venit încoace ieri cu personalul şi am ajuns aci pe la şase; cheia o 
uitasem la Bucureşti. Pentru azi eram invitat la Ionel la dejun şi-mi 
era anunţată vizita lui Negrea. Ionel a contramandat. Negrea à venit 
să mă ducă la Plopeanu. Am refuzat şi am mers numai la şase. N-a 

fost gaia masa la nouă, când eu am plecat încoace. Azi n-am scris 
nimic, afară de traducere, din care am terminat introducerea. 
Astă-seară vreau să mă culc, ca să reiau mâine lucrul cu nădejde. 


Miercuri, 25 mai [1932, Valea Mare] 


N-am strălucit deloc săptămâna asta. Aş putea zice că am cam 
pierdut-o. De-abia câteva pagini scrise. N-am ajuns să sfârşesc 
faimosul capitol H. Duminecă prost, luni mai binişor şi marți, iar 
azi o pagină. Dacă voi merge aşa, nu isprăvesc cartea până la 
toamnă. Sper că atunci când va veni Fanny se va îndrepta lucrul. 
Până la | iunie să fiu gata cu întâile două capitole şi ce mai am din 
al treilea, bine ar fi, ca să pot începe lucrul nou în luna nouă. 

Acuma, mâine mă duc la Bucureşti. Trebuie o sforţare mai mare 
şi mai ales altă concentrare asupra lucrului. Prea mă distrează 
toate, începând cu astronomia. Nu ştiu de n-ar fi mai bine să las 
traducerea lui Jeans. Grozav mă complac în meditaţiile sterile! 


Duminecă, 12 iunie [1932, Valea Mare] 


Ieri de-abia am sosit de la Bucureşti, unde am fost plecat de la 
l iunie dim[ineaţa], după ce până atunci scrisesem şi sfârşisem şi 
capitolul II complect, de vineri până marţi seara. 

În tren spre București am mers cu Călinescu!'54. Aflasem în gara 
Piteşti, de la Traian Dumitrescul55, că ieri seară căzuse guvernul 
Iorga şi că fusese chemat Titulescu!56 în ţară. Era vorba să se facă 
guvern de uniune naţională sau măcar de concentrare. Fireşte, 
Titulescu n-a reuşit. A fost însărcinat Vaida să facă o concentrare 
mai restrânsă. Şi s-a făcut la urmă guvern național-ţărănesc, aşa-zis 
de alegeri.15? Au trecut numai oameni de a doua mână. După 
alegeri s-ar face guvernul definitiv, eventual de colaborare. Au fost 
peripeții destule; numirea în rate. Să vedem alegerile. 

Gusti e ministrul Instrucţiei!58. Mi-a propus să-i dau concurs 
etc. De la el vreau comisia de cenzură a filmelor. De la Perieţeanu, 
care e la Comunicaţii, aş vrea comisariatul guvernului la Radio, iar 
de la D.R., de la Muncă, comisariatul loteriei de stat. În loc de 


orice alte slujbe cu răspunderi, asta aş dori. Voi reuşi? Ce 
Dumnezeu, atâta nu mi se poate refuza, dacă voi cere. Până acuma 
însă nu mi s-a oferit direct nimica. Circulă negreşit în oraş toate 
zvonurile posibile, că voi fi subsecretar, că voi lua teatrele şi câte 
de toate. În realitate însă nimic. Lasă că nici nu mai vreau nimica, 
afară de lucrurile amintite sau ceva similar. Să nu-mi ia nici un 
timp şi să-mi producă un venit lunar care să nu fie plătit de stat. 
Până la toamnă să-mi isprăvesc romanul şi apoi să văd să-mi fac 
ceva pentru consolidarea României literare, care e bine c-o am. 
Numai de s-ar mai îndrepta situaţia financiară în general. 

Perieţeanu a fost la mine de mi-a adus un volum al lui, despre 
care am şi scris câteva rânduri.!5 Fanny a luat asupră-şi 
administraţia revistei. Poate că va merge mai bine. 

Dar deocamdată să-reiau scrisul. Sânt la capitolul III. Astă-seară 
să continui. Măcar de-ar merge mai bine. 


Luni, 13 iunie [1932, Valea Mare] 


N-am scris nimic la Răscoala nici aseară nici azi. Ca să nu 
pierd cu totul vremea, lucrez baremi la traduceri din Jeans. 


Sâmbătă, 18 iunie [1932, Valea Mare] 


Miercuri dimineaţa] am plecat la Bucureşti cu Fanny şi azi 
după-amiazi m-am întors aci, la vie. 

La Bucureşti însă n-am făcut în realitate nimic. Am vrut să-l 
văd pe Maniu şi n-am putut, Am găsit pe Caius Brediceanu!'% şi pe 
Gaşpari6!. Maniu era în conferință cu Vaida, cu care am schimbat 
două vorbe anodine. 

Nu mi s-a oferit de nimeni nimic, afară de Gusti, poate mai mult 
de amabilitate. Să vedem ce va veni. În orice caz n-aş primi nici o 
demnitate oficială cu răspundere. Vreau însă să caut a dobândi 
câteva locuri de odihnă şi un sprijin pentru România literară. Deci, 
programul viitoarei călătorii la Bucureşti trebuie să dobândească 
aceasta. 

Aseară am inaugurat cercul ardelenilor. Destul de reuşit. 

Până atunci însă să scriu ceva! 

Miercuri, 29 iunie [1932, Valea Mare] 


De sâmbătă până miercuri seara am scris ceva, dar puţin. 
Relativ. Şi joi, 23, dim[ineaţa], am plecat la Bucureşti. În fond, 
pentru a găsi banii de chirie. Contactul cu lonniţiu n-a fost norocos. 
Mi-a răspuns hotărât că nu poate da nici un ban. Asprimea şi 
aproape brutalitatea declaraţiei a căutat îndată să o îndulcească prin 
explicaţii lungi asupra crizei, asupra greutăților lor speciale, 
intenţia de-a închide fabrica etc. etc. Fără a insista energic, l-am 
întrebat totuşi: dar atunci eu ce fac cu chiria? A ridicat din umeri 
cu alte explicaţii externe. Am înţeles că da, au greutăţi, dar parcă e 
şi un cuvânt de ordine să nu mai avanseze bani. M-am dus în 
aceeaşi zi pe la Adevărul. Marcovici!62 era încântat. Pauker însă 
lipsea din Bucureşti. Crezând că voi pleca şi eu, fără a reveni până 
joi, i-am dat întâlnire pe joi, după ce am ascultat exhortaţiile lui 
Marcovici asupra avantajelor ce voi avea la ei. 

Sâmbătă după-amiazi a fost prima şedinţă pentru Premiul 
Naţional. S-a revenit la vechiul regulament. Gusti îmi face mereu 
curte asiduă. 

Pentru liniştirea conştiinţei mele, înainte de-a trata serios cu 
Adevărul, am trecut pe la „Cartea Românească“. I-am spus lui 
Ionniţiu că înţeleg bine greutăţile lor, dar nici eu nu pot rămânea în 
drum şi deci, fără supărare, voi da o carte a mea nouă aiurea. 
Foarte impresionat mi-a răspuns că asta l-ar pune într-o situație 
foarte delicată, fiindcă Cuvântul a scris deunăzi o notiţă, afirmând 
despre ei că, în vreme ce editează pe Sarina Cassvan, refuză pe 
Rebreanu. Plecarea mea acuma cu o carte ar însemna o confirmare 
a acelei notițe şi ar fi foarte apăsătoare pentru ei. Mă roagă ca, 
înainte de a mă hotărî, să mai trec mâine să vorbim, să vază ce 
poate aranja. După-amiazi însă m-am înţeles principial cu Pauker: 
25% din preţul de vânzare, 30 000 lei la semnarea contractului, 
70 000 lei la predarea manuscrisului, 100 000 lei la punerea în 
vânzare şi restul după vânzarea ediției de 10 000 exemplare, care 
va fi pe piaţă la 1 decemvre. 

A doua zi, ieri pe la amiazi, am trecut totuși pe la „Cartea“. Mai 
mult de curiozitate, să văd ce ar fi să facă. Era Ioachimescu şi 

Dobrovici. Foarte amabili, dar au trecut îndată dincolo. Am înțeles 
că ştiau chestia şi nu vroiau să asiste la convorbire, de sfială. 
Ionniţiu îmi spuse îndată că cu toate greutăţile lor. îmi poate da azi 
zece mii lei. I-am mulţumit, refuzând. Am făcut rost şi nu mai am 
nevoie. lar mi-a făcut declaraţii jenate, mi-a amintit că a dat [bani] 
chiar nevestei mele când a făcut ape! etc. 

Şi azi, la 11, am încheiat definitiv cu „Adevărul“ şi am încasat 
50 000 lei. Pauker însă şi-a luat măsuri de prevedere, pentru cazul 
când nu s-ar vinde toate exemplarele primei ediţii. I-am admis ca 
restul să mi se plătească pe măsura desfaceriii cărţii. Ce 
Dumnezeu, Cu toată publicitatea lor să nu desfac 10 000 exemplare 
într-o lună? Sau măcar în trei? Dintr-o carte atât de aşteptată? Ar fi 
o catastrofă pentru mine. Dar sper că publicitatea lor îmi va fi 
folositoare în toate privințele. Acuma numai să meargă bine scrisul. 
Toată suma vreau s-o bag în casa de la vie. Am şi chemat pe Trifu 
să revadă pianurile etc. Doamne-ajută! 

Luni a fost şedinţa pentru decernarea Premiului Naţional. L-a 
luat Victor Eftimiu, pe care l-am votat şi eu, fiindcă m-a rugat el, şi 
alții. Seara a oferit o masă la „Enescu“. l 

După şedinţa cu premiul m-am retras cu Gusti într-o cameră 
separată, să vorbim. Întâi m-a întrebat el dacă n-aş vrea să primesc 
vreo însărcinare birocratică. Am refuzat, arătându-i că trebuie să 
scriu. De altfel, mi s-a părut că oferta lui a fost mai mult platonică, 
fiindcă n-a prea insistat. Despre chestia cenzurii filmelor a spus că 
se va sfătui cu Bucuţă şi mă va satisface. Că ţine foarte mult să se 
consfătuiască cu mine asupra tuturor chestiilor culturale şi mă va 
convoca într-o seară la dânsul cu Bucuţă, Mugur şi Vâlcovici, la 
care ţine regele, să stabilim un program mare de lucru fără bani. 
Am vorbit despre numirea Marioarei!63 la Bucureşti şi a făgăduit. 
În sfârşit, mii de vorbe fierbinţi. Faptele să le vedem. 

Chefner mă roagă mereu să-l ajut să iasă deputat. Şi-mi propune 
diferite combinaţii. Toată lumea mă întreabă dacă nu candidez, ce 
slujbă iau etc. 

Deocamdată romanul să-mi iasă. Pe urmă vom vorbi. 

Joi, 30 iunie [1932, Valea Mare] 


Azi-noapte, firește, n-am scris. M-am pregătit însă, în speranţa 
că voi putea sta aici mai mult timp fără întrerupere. În definitiv 
n-ar fi excesiv să scriu câte un capitol pe săptămână, ceea ce ar 
reveni la un subcapitol pe noapte, circa cinci pagini. Astfel aş putea 
avea gata zece capitole la începutul lui septemvre, iar la sfârşitul 
lunii complect. Fireşte, ar trebui să suprim lenea şi distracţia cu 
desăvârşire. Ceea ce e neapărat necesar. 

După-amiazi am făcut revizia la volumul /fic Ștrul, dezertor. Şi 
mi-am studiat şi pus în funcţie lampa „Aladin“. pe care mi-am 
adus-o şi care, într-adevăr, e incomparabil superioară celorlalte 
lămpi cu petrol. 

La 4 d.a., pe când eram la masă, înăuntru a intrat o rândunică 
chiar în antreu, ciripindu-mi parcă, după ce întâi a zburătăcit mai 
îndelung prin cerdac. 


Sâmbătă, 2 iulie 1932 [Valea Mare] 


Dacă în noaptea de joi spre vineri am scris puţin, azi-noapte a 
mers mai bine, fără însă a ajunge la cantitatea ce-mi propun, de cinci 
pagini pe zi. Sper că, aşezându-mă aici mai temeinic, voi reuşi. 

Au fost Sorbii aseară. E curtea asiduă pentru mutarea şi numirea 
ca directoare la Bucureşti. 


Luni, 1l iulie 1932 [Valea Marej] 


Nu m-am mișcat de aici. Şi scrisul merge potrivit. În orice caz, 
fiece noapte e complect consacrată Răscoalei, cu micile pauze de 
destindere, fireşti. Sâmbătă, pe la 11 a.m., a sosit Fanny, care de 
altfel se anunţase încă de marţi că poate să vină. A fost drăguță. A 
pus să facă mare curăţenie. Ieri am fost la Micești, la Plopenii, şi 
am stat până seara. Am trecut la Piteşti să vedem pe Ioneli; iar nu 
erau acasă. La Sorbii cu Ţica!63%, până s-au întors ei de la 
Câmpulung. Fleacuri. Azi-dimineaţă la 7,3/4 a plecat Fanny. După 
plecarea ei de-abia m-am culcat. În orice caz, mă simt cam moleşit. 
Poate şi pe urma popicelor jucate ieri mult la Plopeanu. 


Evident, sâmbătă şi duminecă noaptea am scris mai puţin, dar 
se cam compensează cu plusurile anterioare. Socotesc cam 5 pagini 
de scris pe zi una peste alta. Asta ar însemna să isprăvesc cartea 
cam pe la mijlocul lui septemvre. 

Constat în tehnica scrisului meu sau mai bine zis a creaţiei, iată 
că eu nu sânt capabil să elaborez amănunţit şi anticipat în schiță un 
roman, fie pe hârtie, fie în cap. Oricât m-aş sili, nu merge. Există în 
mine un haos de material pe care însă nu-l pot organiza dinainte, ci 
numai scriind. Acţiunea se constituie singură în cursul scrisului, 
apar personajele cu trecutul şi psihologia lor, răsar tipurile diverse, 
amănuntele, episoadele, decorul, în sfârşit tot. Răscoala asta există 
în mine întreagă, dar într-o stare complect haotică. Singura 
organizare ce am izbutit s-o realizez, după ani de frământare, este 
o împărțire pe capitole cu o aproximaţie oarecare de conţinut. Sânt 
însă sute de persoane, sute de episoade şi mici detalii care, toate 
împreună şi numai aşa, constituie ceea ce este Răscoala mea. O 
țesătură complicată, vie şi violentă, de oameni şi fapte, toate 
fragmentare şi alcătuind totuşi un ansamblu perfect legat. Urzeala 
generală există. Bătătura vine țesând şi mai cu seamă alesul. De 
multe ori mă aşez seara la biurou şi încep un subcapitolaş fără să 
ştiu precis ce va cuprinde. După un contact asiduu cu hârtia şi cu 
mine însumi, cu fiece rând ce scriu se clarifică lucrurile şi se aşază 
într-o ordine organică. 

Modernii, chiar eu, repudiau inspirația. Şi totuşi, ea e regina 
scrisului. 


Miercuri, 20: iulie: 1952: [Falen Adare] 


la. e cara e Chefer i a răspuns; pia: ale aana deciziei tribunalak, 
Procesul afost mart dimjincajak. Hotărârea în dei peri: divergență, 


doi cantra mea. unui pentru mine. M-am aranjat însă cu cu avocatul 
s-t dau in: septeravre LU. 000 tet, 

4 

Chefner era trist de moarte; căzuse la alegerea de duminecă. 
Pentru partidul naţional-ţărănesc n-a fost o izbândă, fiindcă n-a 
putut lua majoritatea voturilor pe ţară.156 Cine ştie ce va mai fi cu 
politica asta.!1657 

Eu, deocamdată să-mi văd de Răscoala, s-o isprăvesc. Orice 
deplasare de-aici mă încurcă cu câteva zile, mă scoate din 
atmosferă. 

Fanny se osteneşte mult pentru R/omânia] l[iterară] şi se pare 
cu rezultate bune.!68 


Joi, 1] august 1932 [Valea Mare] 


Iar pic de la Bucureşti, după o absenţă de luni până acuma 
seara. Stăteam aici bine, mă antrenasem, am ajuns la 215 pagini. A 
trebuit să plec pentru Sorbii, s-o numesc pe Marioara directoare la 
şcoala unde o mutasem cu mare greutate, în Bucureşti. Pentru ea 
am plecat şi a trebuit să zăbovesc patru zile. 

Am fost întâi luni la Bucuţă, fiindcă ministrul lipsea. Mi-a cerut 
hârtia, că o va da el ministrului. Guvernul Vaida de alegeri e tocmai 
în ajunul demisiei, de aceea şi trebuie stăruit, neştiindu-se dacă mai 
rămâne Gusti la Instrucție. În urma insistenţei lui Sorbul, am rămas 
şi pentru a doua zi, neavând el încredere în Bucuţă. Într-adevăr, n-a 
făcut nimic decât a trimis prin şeful de cabinet petiția pe care 
ulterior am găsit-o la registratură. Fiindcă ministrul nu venea la 
minister, l-am luat la telefon şi i-am dat întâlnire acasă. Mi s-a 
plâns că nu va mai fi în guvernul nou, căci îl lucrează Andrei şi 
Maniu l-a lașat. Mi-a arătat ce vrea să facă. În sfârşit, am înţeles 
c-ar vrea să intervin și eu la Maniu în favoarea lui, ceea ce i-am 
făgăduit. Mi-a iscălit îndată numirea Marioarei. Sorbul iar, să stau 
să presez pe Purcariu pentru facerea formelor. Am rămas. Purcariu 
a făgăduit toate pentru azi. I-am spus că plec şi las pe Sorbul s-o ia. 
Sorbul iar, să rămân. Iar am rămas. Am luat-o. 

N-am mai văzut pe nimeni. Nu mi s-a oferit nimic. Trebuie să 
sfârşesc romanul. 


Duminecă, 14 august 1932 [Valea Mare] 


O săptămână am pierdut din pricina Sorbilor, căci trei nopţi în 
şir, după cele de la Bucureşti, n-am mai putut lucra nimic. Adevărat 

că noaptea trecută m-am culcat ca să mă pot scula azi să primesc pe 
Fanny cu soţii Chefner. Au venit cu maşina lui şi au stat de la cca. 
11 până la 5 d.a. Chefner mi-a venit cu diverse propuneri. 

Nu ştiu ce am de mă simt cam obosit parcă. În orice caz, scrisul 
merge greu. Nu mă pot antrena deloc.!69 


București, miercuri. 9 noiemvre 1932. 


Aseară m-am întors definitiv de la vie. Aici trebuie să termin 
ultimul capitol din Răscoala. Să vedem dacă voi putea. În vreo 
zece zile ar trebui să isprăvesc ca să pot ieşi înainte de Crăciun cu 
ea. Despre altele multe altădată, adică după ce voi termina definitiv 
-cu Răscoala asta, care m-a omorât de tot. Mă simt obosit şi 
îmbătrânit. 


Bucureşti, joi, 22 decemvre 1932 


În sfârşit liber. Isprăvit Răscoala complect. Azi am primit 
ambele volume. Miercuri se va pune în vânzare în toată ţara. 

M-a obosit mult. Parcă mai mult ca oricare din celelalte cărți. A 
fost o sforţare grea şi foarte îndelungată. Dacă numai anul acesta, 
de. la sfârşitul [lui] aprilie până azi, cu absolut neînsemnate 
intermitențe, am stat nopţile întregi la masa de scris, deseori câte 
12-14 ore în şir!... M-am şi simţit la urmă epuizat, parc-aş fi tras la 
jug, cu o somnolenţă aproape dureroasă. Dar, în sfârşit e gata! 

Am impresia că a ieşit ceva masiv şi interesant. Desigur că 
amănunte de expresie mai sânt de șlefuit, dar nu prea multe. Să 
sperăm că va interesa pe cititori şi critica. 

Până acuma, puţini: cititori sânt entuziasmați. Branişte zice 
despre volumul I, pe care-l cunoaşte, că e formidabil. Deocamdată 
să aşteptăm.!70 


1933: 


Bucureşti, sâmbătă, 18 februarie 1933 


Trebuia să plec azi la ţară, unde n-am mai fost de la Crăciun. 
Am renunţat fiindcă Fanny s-a îmbolnăvit subit şi grav. Probabil 
gripă, dar serioasă. Aseară avea febră de aproape 40°, chiar azi 
dimineaţă 38,60. 

Fireşte, cât timp nu sânt întâmplări rele de notat, jurnalul e 
neglijat. După sforţarea într-adevăr grea cu Răscoala, am simţit o 
mare nevoie de odihnă cât mai absolută spirituală. Îndeosebi scrisul 
parcă mă înspăimântă. Dacă nu m-am putut hotărî măcar să 
lichidez maldărul de corespondenţă acumulată, să răspund cel puţin 
unora dintre corespondenţi! M-am complăcut într-un fel de 
beatitudine?. 


Joi, 25 mai 1933 — Ragusa? 


La congresul „Pen-Clubului“, aici.4 Venit cu Fanny şi Puia. 
Multe peripeții cu obținerea fondurilor, deşi costul întregii excursii 
părea relativ mic. A trebuit să iau avans de la Radio 20 mii, ca să 
pot face faţă. S-au obţinut 35 000 de la Instrucție şi Preşedinţie, din 
care mie mi s-a dat 5 500 lei. Am plecat delegaţie mare: Victor 
Eftimiu şi Sângiorgiu oficiali, apoi, afară de mine, Corneliu 
Moldovanu, Pillat cu doamna, în ultimul moment Bucuţa, iar pe 
drum Telegas de la Craiova şi baronul Kemény‘ de la Cluj. De la 
Bucureşti pornit luni seara, 29,25" (!), accelerat, vagon de dormit. 
Prost. Organizaţie infectă, legături oribile, trenuri de persoane, în 
Iugoslavia. La Zagreb avem noroc să găsim un tren de persoane cu 
vagon de dormit spre Sisak’. Astfel sosim miercuri dim[ineaţa) la 
6,1/2 în fostul foburg Fiume’, azi mare port iugoslav. La ora 9 
dimlineaţa] ajungem pe vaporul „Peter“ şi nu mai ştiu cum îi zice 
(moştenitorul tronului Petre, pe sârbeşte), unde avem rezervate 


221 


cabine mizerabile, tot din pricina proastei organizaţii, care n-a vestit 
venirea noastră decât [în] ultimul moment. Fanny cu Puia şi d-na 
Eftimiu, călăuzite de Corneliu, fac o excursie la Abbazia?, de unde 
se întorc încântate la dejun. Vaporul porneşte la ore 14 la sud pe 
Adriatica, timp simpatic, mare foarte calmă. Călătorie încântătoare. 
Coasta dalmatină, cu insulele mari şi mici, pitorească. Nu sânt 
interesanţi participanţii la congres, afară de prea puţini. Sânt nume 
necunoscute, multe probabil necunoscute chiar în ţările lor. Pe 
Jules Romains!0 îl pun deoparte, mai interesant, înfăţişare puţin 
semită, deşi nu e; pe Langer!!, cehoslovac, autorul Periferiei, cu 
d-na Huşkanova!2... Deşi proastă cabina, am dormit greu. Sosim aci 
la ora 8 dimlineaţa] azi. Ciorovăială pentru cabine bune sau camere 
la hotel. Rămânem pe vapor cu două cabine bune. Vizită în oraş. 
Pitoresc, viu, simpatic, latin. Şedinţa solemnă de deschidere la care 
vorbește şi Wells!2, cu un glas slab, voalat, à la Arghezi, înfăţişare 
în general neînsemnată, dar împrăştiind simpatie. Vorbeşte 
ministrul Instrucţiei iugoslave, de o mediocritate uluitoare chiar 
pentru o ţară balcanică. 

După-amiazi trebuia să fie prima şedinţă de lucru pe vaporul 
nostru. S-a amânat pentru mâine dim(ineaţa) în oraş. Comitetul 
pare că nu s-a putut pune de acord asupra unei moţiuni contra 
germanilor. Am vorbit apoi mai mult cu baronul Kemény despre 
relații româno-ungare, etc. 

Seara la 22 ore reprezentaţie în aer liber, în faţa vechiului palat 
de reşedinţă, a unei vechi pastorale „Dubrovka“. Interesantă. De ce 
nu utilizăm şi noi motivele noastre populare?... 

Organizare însă mizerabilă. 


Duminecă, 28 mai 1933 — Ragusa 


Ultimele ore în Ragusa. Acuma sosim de la Bocche di Caitaro!4 
şi peste două ore plecăm înainte spre Split, unde trebuie să 
ajungem mâine dim[ineaţa] pe la 7-8. 

Vineri dimineaţa a fost prima şedinţă de lucru a congresului, în 
teatrul local. Prezidează Wells asistat de bătrâna Dawson Scott!s, 
de unul Stefanoviz:6, reprezentând centrele iugoslave, şi Qued, 

secretar general oarecum permanent. De la început se ivesc 
dificultăţi. Traducerile în cele trei limbi de rigoare sânt penibile: 
iugoslavii au pus nişte băieţoi ridicoli să facă acest oficiu. În fond, 
tot congresul se învârteşte în jurul germanilor. Se agită dorinţa unui 
protest violent contra lor. Asta ar însemna retragerea lor din 
„Pen-Club“ şi poate distrugerea lui. Într-adevăr, secretarul general 
citeşte o moţiune a centrului New York în care se reînnoiesc 
principiile de bază ale organizaţiei „Pen-Clubului“. Moţiunea este 
de fapt o condamnare indirectă a evenimentelor din Germania decât 
aplicabilă şi altora, dacă ar face ca ei.. Grupul francez reclamă 
vehement să se discute concomitent cu moţiunea americană şi o 
moţiune semnată de 16 centre, în care evenimentele din Germania 
se înfierează mai direct, deşi fără a o numi. Wells se opune cu 
încăpățânare. Pare a părtini pe germani. După multă vorbărie se 
ridică şedinţa, rămânând ca în timpul prânzului să se ia contact cu 
germanii şi să se aranjeze moţiunea celor 16, astfel încât să fie 
expresia tuturor. După-amiazi şedinţa se deschide târziu; principalii 
delegaţi sânt în consfătuire pentru a stiliza moţiunea buclucaşă. 
Între timp se confirmă alegerea lui Wells la preşedinţie şi se 
expediază câteva mici lucruri. Când apar francezii cu germanii şi 
ceilalţi, Wells admite ca moţiunea nouă să fie citită, dar numai subt 
forma dezbaterii asupra moţiunii americane. Nedumerire generală. 
După ce se citeşte noua moţiune, adoptată de 24 centre, şi contra 
căreia probabil nici germanii şi prietenii lor nu aveau să facă 
opoziție, ci să se abţină, preşedintele pune la vot moţiunea 
americană. Se adoptă în unanimitate. Atunci, spre stupefacţia 
tuturor, Wells nu admite ca moţiunea nouă să.fie adoptată fără 
discuţie, cum au cerut insistent redactorii ei prin Jules Romains, ci 
declară că nu este permis să se înăbușe cuvântul şi că deci îl va da 
celor ce vor să vorbească. Protestări. Totuşi, Wells dă cuvântul lui 
Ernst Talleri”. Atunci delegaţia germană părăsește protestând 
şedinţa. Vociferări, vacarm. Americanii, olandezii şi alţii protestează 
violent. Crémieux?8 explică pe larg, că procedura preşedintelui e 
neînțeleasă. Ei au venit cu mandat să alunge pe germani din 
„Pen-Club“. Au cedat dorinţei lui Wells când au turnat apă în vinul 

lor etc. Şedinţa se ridică în mijlocul unei gălăgii infernale, după ce 
s-a votat totuşi moţiunea nouă. 

Sâmbătă dimineaţa trebuia să fie şedinţa de închidere. S-a 
deschis târziu, prezidată de delegatul scoţian. Raportorii înscriși au 
renunţat la dezvoltarea rapoartelor. Ca să fie ceva, a vorbit Şalom 
Asch!?, protestând contra Germaniei. Apoi Ernst Taller, care a fost 
foarte aplaudat. Şi şedinţa se închide fără nici o formă. 

Atmosfera e meschină. Ceva à la S.S.R. 

Vineri seara a fost un concert în fortul Lovrjenac, cu masă 
oferită de primărie şi servită de doamne şi domnişoare din oraş. 
Dacă n-ar fi plouat, ar fi fost reuşit. Sâmbătă după-amiazi era în 
program o excursie cu vaporul la Ragusa veche, unde se află 
faimosul mausoleu lucrat de Mestrovit% şi apoi banchetul oficial 
oferit de „Pen-Clubul“ iugoslav. A plouat rău. Marea rea. Puţini au 
mers cu vaporul. Noi ne-am dus cu automobil. Masa proastă, 
servită prost. Cinci discursuri proaste. 

Azi, duminecă, am mers cu vaporul nostru la Bocche di Cattaro. 
Foarte reuşită excursie. Golful Catiaro încântător. De la oraşul 
Kotor am trecut cu automobilele peste Lovcen?! la Cetinje. 
Drumul superb. După câteva ore ne-am întors la vapor şi la Ragusa. 


Marţi, 30 mai 1933 - Zagreb 


Ieri, luni, la 9 dim[ineața] am sosit cu vaporul la Split 
(Spalato)23. Până la amiazi am vizitat palatul lui Diocletian, foarte 
interesant, cu părţi foarte bine conservate.21 Cicerone am avut pe 
abatele Buii&?5, un fel de Iorga dalmat, care ne-a dat explicaţii 
ample şi a cărui carte despre palatul roman am cumpărat-o. Un 
banchet la vila Matič. După-amiazi a mai fost o excursie cu vaporul 
la Trogir (Trau) şi apoi pe colina Marian, cu o gustare. N-am mai 
luat parte. La 21 seara am pornit înainte cu vaporul. Azi, la 7 
dim[ineaţa], oprire de două ore la insula Rab. N-am coborât. La ora 
13 sosire Sisak: Ploaie oribilă mereu. La 15,52 cu trenul spre 
Zagreb, unde ajungem la 21,40. Eftimiu, după ce tragem [la] hotel 
„Esplanade“, ne duce la o cârciumă să mâncăm lucruri naționale 
croate, proaste și scumpe. 

Miercuri, 31 mai [1933] — Zagreb 


Orientare prin oraşul simpatic şi curat. Plimbare de la gară pe 
lângă pieţele Academiei şi Zrinyi — două monumente de Mestrovi€ 
— până în Piaţa Jelaşi€ şi apoi pe Ilica, un fel de Calea Victoriei. 
Urcare cu funicularul în orașul de nord şi întoarcere la hotel prin 
Frankopanska-ulica, pe lângă teatru, muzeu, biblioteca universităţii 
etc. Se pare că mâine vom pleca la Belgrad, dacă vor ajunge banii. 


Miercuri, 2 august 1933 — Bucureşti 


Ieri dimineaţă întrevedere cu Pauker de la Adevărul în privinţa 
trecerii mele la „Cartea Românească“ cu ediţia a doua din 
Răscoala. E afectat că vreau să mă întorc la „C[artea] R[omânească]* 
şi să-i părăsesc pe ei; va face o impresie urâtă în public că n-au fost 
în stare să mă păstreze sau că n-am fost mulțumit. I-am spus 
nemulțumirile băneşti şi greşeala de-a fi primit nişte condiţii de 
contract nefavorabile, fără a le fi citit, că m-au plictisit cu revista 
etc. El declară că s-a vândut strălucit Răscoala, 9 000 exemplare în 
şapte luni, o carte aşa de scumpă, în vremuri de criză mare — e un 
record. Rezultat: mă roagă să am răbdare câteva zile, să vază exact 
situația cărţii şi a banilor ce am primit - şi ţine să facă el ediţia a 
doua și romanul nou, plătindu-mi înair.e onorariul întreg. 

După-amiazi la şase aveam întâlnire cu lonniţiu şi Toneghin. 
Acesta nici nu era acolo. Am aşteptat jumătate de oră să 
isprăvească Ionnițiu cu un gazetar german. Era vorba să stabilim 
doar ratele onorariului, câte 20 000 lei. la zece zile, cu începere de 
la 1 august, pentru Răscoala ed. II şi noul roman; jumătate 
onorariul plătit înainte, restul pentru acoperirea avansurilor din 
trecut. Acuma vine să-mi spuie că a vorbit cu Pauker şi că, în afară 
de cele 600 exemplare aflate în depozit, mai sânt vreo 2 000 la 
librari — că prin urmare a tipări ediția nouă ar însemna să existe 
deodată două ediţii pe piaţă. M-am supărat şi l-am repezit. Numai 
dintr-un exces de simpatie pentru editura cu care am lucrat atâta 
timp am venit să le dau ediţia nouă şi romanul nou, la care eu pierd 
o diferenţă de procent la drepturile de autor oferite de alți editori. 
Socotesc jignitor ca eu să vin de cinci ori ca să închei o afacere 


proastă; ei să alerge după mine, nu eu după ei, — şi aşa am rupt-o cu 
onorabilii anchilozaţi... 

Aseară, cu Eftimiu am fost la Chefner pentru Palatul cultural. 
Ne-a citit statutul societăţii. Am făcut diverse proiecte de viitor. Pe 
urmă, acasă, până la 3 noaptea, am pus la punct traducerea piesei 
lui Mussolini O sută de zile?5 pentru Teatrul Naţional. 

Azi-dimineaţă la zece am ieşit la întâlnire cu Eftimiu. La 11 am 
fost împreună la Vaida acasă, care tocmai pleca la rege.2 I-am dat 
petiția pentru Palatul cultural cu lista consiliului societăţii, să le 
arate şi regelui. Ne-a trimis la Călinescu28, căruia i-am telefonat. 
Ne-am dus. Acolo era Titeanu2. Călinescu ne-a spus că nu crede să 
trebuiască lege specială; a chemat la telefon pe Rădulescu de la 
comunale să-i raporteze de cine ţine începutul de construcţie a 
Senatului. La 8,1/2 seara, conform înţelegerii, l-am întrebat prin 
telefon: clădirea ţine de Finanţe, deci să vorbim cu Madgearu%; 
repetă că nu trebuie lege. 

De la Călinescu eu am trecut la Teatru, la Mavrodi. Am vorbit de 
camarilă. I-a lăudat pe Eftimiu şi Corneliu, că sânt băieţi foarte de 
treabă şi că să mâncăm împreună într-o seară, poate luni. Întorsătura 
aceasta e urmarea pătrunderii lui Eftimiu în intimitatea camarilei; 
Mavrodi preferă să fie în bune relaţii acuma cu toţi, ca să nu fie 
eventual săpat la Palat. I-am predat traducerea, plătită cu 30 000 lei. 

La amiazi vine arhitect Trifu să plecăm la ţară pentru a vedea 
cum merge construcţia. Eu nu pot din pricina chestiei cu Călinescu. 
Pleacă Fanny cu maşina. Duce 22 000 lei pentru constructor. 

La 4 d.a. vine Chefner pe care-l pun în curent cu cele ce-am 
făcut. Îmi vorbeşte despre diverse combinaţii. 

La 7? d.a. la „Corso“ întâlnire cu Savu?! pentru un sportiv pentru 
care m-a rugat Radu să intervin. Perlea mă roagă mereu să-i obţin 
de la Buzescu un avans, dar Buzescu nu e în Bucureşti. 

La 8,1/2 vine Eftimiu la mine. Mâine vom merge la Madgearu. 
Fanny telefonează din Piteşti. A avut o pană de direcţie; va veni 
mai încet. | 

Am telefonat lui Gusti, care m-a căutat. Am luat întâlnire la el 
acasă pentru mâine dimineaţă. 

Şi printre toate acestea mă frământă mereu romanul cel nou... 

Joi, 3 august 1933 [Bucureşti] 


Fanny a sosit aseară pe la 1,1/2. Azi, la 9, am fost la Gusti, unde 
era Sevastos, Comarnescu? etc. Gusti a fost încântat de proiectul 
cu Palatul cultural şi ar vrea să prezideze consiliul, cel puţin după 
ce nu va mai fi ministru. Va lucra bucuros cu noi şi are chiar idei 
diverse. Mi-a aprobat 3 000 lei pentru Stamatiade, a promis ore 
pentru Puia33, a observat că Caton e odios şi că a cerut bani lui 
Pavel, când i-a dat în primire la Cluj Opera etc. Îi surâde să reia la 
stat Opera din Bucureşti etc. 

Până vine Eftimiu la „Corso“ mă pisează Victor Orendi- 
Homenau34. La Finanţe, Madgearu ne fixează ora 1,1/4. Eftimiu 
îmi povesteşte păţania cu Mirto35, cum i-a tras chiulul cu afacerea 
şoselelor, de unde spera să câştige 4 milioane etc. EI se duce la 
Mavrodi, eu să pierd vremea la „Corso“. Ploaie torențială pe la 12, 
care ţine până la 1,3/4, când vine Eftimiu şi nu mai găsim pe 
Madgearu, care are la masă pe Auboin36. Rămâne să mergem 
mâine, tot la 1,1/4. Eftimiu se plânge de Soare, cum l-a ponegrii ta 
Mavrodi. 

'După-amiazi, vizita Sereda-Maca. Poitvin3” începe portretul 
Puia. La 6,1/2 ies cu el în oraș. Plângerile tui diverse. 


Sâmbătă, 5 august [1:933, Bucureşti] 


leri am fost cu Eftimiu la Madgearu la 1,1/4. În zadar. Era o 
tume imensă. Am fost amânaţi seara la 7,1/2. Acolo de vorbă cu 
Tlie Lazăr şi Leucuţia despre Lupeasca şi Maniu. Seara ne-am 
întâlnit iar cu Leucuţia. Apoi Mezincescu, Toma Gâlcă! etc. 
Madgearu ne-a primit repede. Întâi a spus lui Eftimiu că a adus 
neveste-si de la Londra ceva, apoi i-a admirat cravata, apoi a citit 
hârtia noastră. Da, e pentru, deşi nu ţine de el, adică da, tot de el 
ţine. Auzind că regele şi Vaida sânt pentru, spune că i s-a făcut o 
măgărie în lipsă, dându-se un loc al ministerului său pentru 
subsecretariatul aerului. Deci va face şantaj: ne dă ce cerem dacă i 
se înapoiază locul. Protestăm. În cele din urmă zice că va vorbi cu 

Vaida; notează pe petiție şi o dă secretarei să i-o dea marţi, când 
revine primul-ministru. 

Se pare că totuşi vom reuşi şi aici. Numai răbdare. 

Seara, vizita col. Pantazi39, Td. Radu40, Eftimiu etc. 

Azi întrevedere cu Luchide:! pentru fotbalistul lui Radu; seara 
plimbare cu Poitvin. 


Marţi, 8 august [1933, Bucureşti] 


Ieri am trecut pe la Adevărul. Pauker nu venise de la mare. 
Wolf 42 îmi vorbeşte pentru necesitatea pentru ei de-a avea cartea 
mea nouă şi Răscoala. Azi, Eftimiu, întors de la Sinaia, unde a 
Scris, zice, o piesă pentru Froda, spune că mâine va vedea pe 
Madgearu, iar mâine seară să mâncăm cu Mavrodi, pe care l-a pus 
în curent cu chestia Palatului cultural. Mavrodi :ni-a telefonat azi, 
oferindu-mi loja la „Cărăbuş“ şi spunându-mi că mi-a pregătit 
textul piesei lui Mussolini. Mâine îl voi vedea. Corneliu, de 
asemenea întors, se interesează de mersul chestiei. Tony Bulandra 
spune că Tănase a luat sala „Rio“, unde la anul va trece Ventura 
etc. Tânărul Mugur“ mă roagă să intervin la Vaida să permită 
jucarea unei piese a lui cu greva. 

Am telefonat lui Pauker şi am luat întâlnire pentu mâine 
după-amiazi, „să mai vorbim“, cum spuse dânsul. 

Ortiz44 îmi spune că pleacă la Padova; vom lua o masă înainte 
de a părăsi ţara. 

Aseară am fost la Parcul Carol5, unde sânt serbările pentru 
Fundaţiile Regale. Multă lume şi destul de bine aranjate toate. 

Între timp mă frământ cu noua carte. Roman de dragoste. 
Subiectul e încă nebulos; numai eroina, deşi încă fără nume, e vie. 
Dacă se va lămuri curând, poate să-l scriu în toamna asta. 


Miercuri, 9 august [1933, Bucureşti] 


La Teatru, Mavrodi mi-a dat textul Mussolini. Era şi Froda. 
Masa va fi mâine la dejun la „Enescu“46. Froda îmi destăinuieşte că 
aduce pe Barnovsky7 să-i monteze două piese. La 7,1/2 ne 

întâlnim din nou şi-mi spune că pe Mavrodi l-a scos Aristide Blank 
de la „Discom“, fiindcă nu i-a jucat o piesă. Vrea să clădească un 
teatru; e foc împotriva lui Buzescu. Nemulțumit de Mavrodi etc. 
etc. 

Eftimiu a fost la Madgearu, fără să-l fi văzut, fiindcă a fost 
chemat de Vaida şi secretara nu i-a dat hârtia noastră. Mâine îl va 
vedea din nou. l 

Corneliu se agită pentru consiliul de la Radio. Vrea să intre în 
comitetul de direcție. 

La Adevărul iar n-am găsit pe Pauker, dar am aflat că am luat 
cu câteva mii de lei peste drepturi, fireşte socotind datoria pentru 
R/omânia] lfiterară]. 


Joi, 10 august [1933, Bucureşti] 


Am vrut să mă duc la Tilea pentru revistă; mi-a fost silă şi am 
renunțat. Am trecut pe la doi ceasornicari, am intrat la „Corso“ 
unde mi-a venit repede Dauș48$, Vinea etc. La „Enescu“ masa cu 
Mavrodi, Eftimiu, Corneliu. Numai prostii. La ieşire, schimb două 
vorbe cu Ar. Blank, care era cu Condiescu şi Urlățeanu, făgăduindu-i 
Răscoala. Pauker telefonează regrete că n-a fost ieri şi fixăm 
întrevederea mâine. 

Eugen Ionescu îmi cere şi azi ajutor să intre la o gazetă, că vrea 
să se însoare etc. Sereda cu logodnicul ei. 

La Radio sânt ales vicepreședinte. Mersi. 

Cina la cârciuma „Norocul lui Jenică Marinescu“, oferită de 
Haralamb Ionescu. Au fost Vasile Stoica, Bereta, secretar general 
de la externe Albania, Stoiloff, consilier legația bulgară (care-mi 
spune că s-a tradus /țic Ștrul. că altul a tradus jumătate din Pădurea 
şi vrea autorizaţie, facsimil, portret). Rosenthal, fostul de la 
Adevărul, Corneliu, Eftimiu, Antoniu. La 11 am fost acasă. 


Sâmbătă, 12 august [1933, Bucureşti] 


Ieri am fost la Madgearu. Reiuză categoric. dacă nu i se dă 
înapoi locul ce i s-a luat în lipsă. Paf! Să vedem ce se va mai putea 
face la Vaida sau în altă parte. 

Azi n-am ieşit decât spre seară. Am întâlnit pe drum pe 
Ionniţiu, care mă invită grațios să mai stăm de vorbă, că-i face 
totdeauna plăcere! Sic! 


„Duminecă, 13 august [1933, Bucureşti] 


La amiazi am fost la cununia lui Vlădescu cu d-ra Raşef50, nuni 
fiind soţii general Uicăs!. De la biserică am mers la masă la Uică. 
Mi-a dat cartea lui Tăslăuanus2, confiscată de Parchetul Militar. 
Am răsfoit-o. Lucruri interesante, mai ales privitoare la 
Goga- Averescu. Cele despre rege sânt zvonuri de cafenea şi notițe 
de jurnale. Aflu însă de la Uică lucruri deosebite despre procesul 
Seletzki53. Guvernul întreg e nemulțumit de Uică şi de proces. 
Vaida i-a spus direct că e mâna lungă, lungă a liberalilor şi a 
camarilei, care vrea să compromită pe anume oameni politici. Uică 
protestează că s-a purtat cu extrema delicateţe posibilă, că n-a lăsat 
să fie citați măcar la instrucţie politicianii în chestie, nici chiar 
Boilă54, deşi poate ar fi trebuit. Când s-a făcut descinderea la 
„Skoda“, la ora 10 seara, Mihai Popoviciss l-a chemat la telefon, 
întrebând textual: „Ce înseamnă porcăria asta?“ Şi că primul- 
ministru a ordonat să întrerupă imediat şi să raporteze. La 1 
noaptea s-a dus la Vaida, care însă zicea că nu ştie nimic, deşi ştia 
ce s-a întâmplat. Când a văzut actele secrete a ordonat arestarea lui 
Seletzky, numai după ce a luat aprobarea în scris a lui 
Samsonovicis6. Acum însă, Samsonovici spune că în privința 
secretului actelor e chestie de interpretare. Guvernul a cerut să 
libereze pe Seletzky, dar el a refuzat, fiindcă s-ar fi zis că a fost 
plătit. Chiar a venit la el un avocat, prieten al lui Uică, în preziua 
reconfirmării mandatului, şi i-a oferit trei milioane, dacă dă drumul 
lui Seletzky. Mironescu” l-a chemat şi i-a cerut de asemenea să-i 
dea drumul, dar când a auzit de ofertă, a zis să-l lase arestat. El e 
convins că s-au dat mari comisioane, dar astea nu privesc procesul 
actual, ci trebuie să fie un proces anume pentru politiciani. Spune 
că cei trei miniştri de războis8 care au depus pentru Seletzky sânt 
cumpăraţi etc. 

Seara am avut pe Papadopol la masă. 

Luni, 14 august [1933, Bucureşti] 


Nimic, în fond toată ziua. La „Corso“ cu Sorbul, care vrea 
regulamentul căsătoriilor militare.5? Corneliu Moldovanu, apoi 
Eftimiu. Chiţes are să-mi vorbească joi. Acasă nu mai scap de 
bietul Poitvin. Un fost politai de la Năsăud, gen cam escroc, vine 
să-mi ceară ajutor pentru o slujbă, iar pe urmă caută să mă tapeze 
prin scrisoare. Trec pe la „Cartea Românească“ pentru Ciuleandra 
şi facturi greşite: Ionniţiu vrea să aştept câteva minute să vorbim; 
nu pot. Merg la Chefner să vorbim despre Palatul cultural. 


Miercuri, 16 august [1933, Bucureşti] 


Eftimiu s-a înţeles cu Donneaudd! şi Teodorescu să facă planul 
Palatului cultural şi apoi să-l arate regelui, ca astfel să exercite o 
presiune asupra lui Madgearu. Am fost cu Sorbul la poliţie de şi-a 
făcut actele pentru fată. 


Duminecă, 20 august [1933, Bucureşti] 


Duminecă fiind, nici n-am ieşit din casă, nici n-am făcut nimic 
acasă, afară de palavre. Romanul încă nu se mişcă. 


Vineri, 25 august [1933, Bucureşti] 


Miercuri am fost cu Sorbul la Sinaia, pentru dispensa? Seredei. 
Am întâlnit pe Puiu Dumitrescu care, foarte amabil, s-a însărcinat 
s-o obţină cu urgenţă. Eftimiu era acolo, dar nu l-am întâlnit. 

Se pare că chestia Palatului cultural va progresa totuşi. Mirto 
s-a însărcinat să aranjeze lucrurile cu Madgearu. Azi, Eftimiu îmi 
spune că în şedinţa economică de ieri au căzut de acord să se redea 
lui Madgearu locul din faţa Academiei, iar pentru Ministerul 
Aerului să dea Mirto alt loc. În același jurnal se vor cuprinde toate 
schimbările, inclusiv a noastră. 

Sâmbătă, 26 august [1933, Bucureşti] 


Ajaltăieri, Brucărs îmi aduce un mesagiu din partea lui 
Rădulescu-Motru. Acum două luni Motru i-ar fi spus, şi chiar l-ar 
fi însărcinat să-mi comunice şi mie că Philippides+ de la Iaşi e 
bolnav şi n-o duce mai mult de două-trei luni, iar în locul lui voi fi 
ales eu membru plin la Academie. Motru ar fi cel care învârteşte la 
Academie lucrurile acestea; tot el l-a făcut pe Manius 
corespondent, fiindcă pentru mine ar fi fost prea puţin atâta. 
Acuma, într-adevăr, Philippide a murit. Să vedem ce va fi din 
mesagiul acesta. 

Azi, la „Corso“, vâlvă mare că a căzut guvernul. Firește, farsă. 

După-amiazi, Mihăilescu cu arhitect Doicescu6 m-au luat la 
Snagov să-mi arate lucrările executate de Doicescu. Am cunoscut 
pe sora lui Mihăilescu, o blondă interesantă, măritată cu directorul 
tehnic de la U.C.B. — ceva asemănător cu eroina romanului meu. 

De altfel, eroina aceasta s-a schimbat; trebuie să fie blondă, 
fiindcă blondele sânt mai dotate cu sensibilitate tragică. E vioaie. 
veselă, mereu râde — când râde ea parcă se înseninează lumea toată 
— cochetă foarte, suspectează iubirea şi o cântăreşte cu rațiunea; îşi 
zice că ea judecă şi, într-adevăr, judecă şi nu se lasă copleşită. Până 
ce vine pasiunea. 


Duminecă, 27 august [1933, Bucureşti] 


Banfi“ a venit după bani, i-am dat 13 000 + datoria măruntă. 
Apoi o protejată a lui Papadopol pentru slujbă. 
Încerc să încep azi scrisul regulat la roman. Să vedem! 


Marţi. 29 august [1933, Bucureşti] 


Am fost pentru Puia la inspectoratul regiunii, la Gusti şi la 
Calliani. Să văd mâine pe Nae Dumitrescu? pentru Institutul 
Negoescu”. Cu Gusti am aranjat masa pentru Ortiz. Joi la dejun, 
„Eldorado“. Mi-a promis pentru România literară zilele acestea 

ceva.?! Baltazar m-a pisat pentru apariţia bilunară a revistei. Seara 
masa la „Enescu“ cu Georgescu şi Buzescu pentru chestia Operei. 
Papadopol mă pisează de moarte. 

Şi romanul mereu în pregătire! 


Joi, 3] august [1933, Bucureşti] 


Eftimiu m-a scos din casă mai devreme, ca să mergem la Tillea”? 
pentru eterna chestie cu Palatul cultural. Ne-a luat Buzescu să ne 
ducă până la Industrie. Acolo mi-a spus că Georgescu nu mai vrea 
să rămâie la Operă, că Mavrodi a vorbit cu ministrul aseară despre 
asta, că ministrul a răspuns azi lui Mavrodi că e de acord în 
principiu, după ce va lua şi avizul meu, că au cerut şase milioane 
despăgubire din care să-mi plătească şi mie leafa până la sfârşitul 
concesiunii... Lui Gafencu i-am arătat planul Palatului. În biuroul 
lui am așteptat şi am vorbit apoi. întâmplător, cu Tillea, care a dat 
ordin lui Vlahide să facă jurnalul?3. 

Masa pentru Ortiz la „Eldorado“ a ieşit bine. Ministrul mi-a 
vorbit de chestia Operei. Refuză pe Eftimiu. Să încercăm pe 
Corneliu. Acesta vrea 50 000 lei pe lună cu contract. Întâlnire cu 
Gusti la minister sâmbătă dim. cu Georgescu. 

La Chefner pentru formula jurnalului. 


Lumi, 4 septemvre [1933, Bucureşti] 


După întâlnirea de sâmbătă cu Mavrodi la Teatru, fiindcă 
întâlnirea cu Gusti la minister a eşuat din pricina inexactităţii 
sosirilor, am avut după-amiazi o întrevedere cu Georgescu şi 
Buzescu, în care s-au fixat amănuntele eventualei renunţări a lor la 
concesie. Ieri a fost la Gusti acasă, la 9,1/2 dim[ineaţa], întâlnirea 
decisivă cu toţii. 

Altfel chestia Operei tot staționară, deşi s-a hotărât să fie numit 
Eftimiu. Gusti trăgănează mereu soluţia definitivă, provocând 
astfel dezorganizarea complectă a instituţiei. 

Cu Palatul cultural se pare că lucrurile vor merge mai bine. Să 
vedem dacă mâine vom avea jurnalul iscălit. 


19 
Y) 
tas 


Între timp, situaţia politică e foarte încurcată. Zilele guvernului 
par numărate.74 Ce va urma, Dumnezeu ştie... 

Şi romanul meu nu progresează. Se cristalizează mereu. Poarta 
raiului. Calea raiului? 


Duminecă, 24 septemvre 1933 [Bucureşti] 


Nu pot scrie deloc în Bucureşti, parc-ar fi un făcut. În fond, 
pierd vremea cu fleacuri. Simple lecturi, şi încă mai mult, ziare şi 
reviste fără importanţă. Cu romanul nu avansez deloc. Mi se 
reliefează în suflet, se adaogă mii de mici lucruri care să-i fixeze 
atmosfera și viaţa, dar pe hârtie mai nimic, afară de ce am scris mai 
de mult şi din care va trebui să elimin multe şi să complectez. Dar 
nici măcar în altele nu avansez. Chestia Operei e tot nedecisă. 
Baremi pentru Palatul cultural am încasat până azi înjurături de la 
Şeicaru şi Calendarul. Acuma sânt gata să iscălesc mâine un 
angajament cu Alcalay pentru Gorila.75 Dar când îl voi scrie? 


1934! 


Valea Mare, 15 iulie 1934, duminecă 


Am sosit aci ieri cu maşina, cu Fanny şi Ana2. Am plecat din 
Bucureşti abia la 11 dimineaţa, fiindcă a trebuit să aştept să-mi 
aducă banii de la „Adevărul“. Mi i-a adus Wolf, care e plin de 
bunăvoință, mi-e şi silă să-i mai cer, deşi am ajuns de-mi sânt ei 
datori. Acuma avea să-mi dea 50 000 lei prima rată pentru cursul 
primar de cărți didactice pe care-l fac împreună cu câţiva 
profesori.3 Din onorariul global de 200 000 lei, prima rată era 
scadentă la 1 iulie. Ieri de-abia am luat jumătate. Am avut pe drum 
trei pane de cauciuc şi am sosit la Ionel la 3 d.a. După-masă am 
plecat încoace. 

Casa e gata. Şi cea veche şi cea nouă. Urmează să scoatem 
lucrurile din pivniţă, unde le ţin depozitate de la 15 mai, cât timp au 
durat lucrările de instalarea apei, luminei şi vopsit-zugrăvit. Pivniţa, 
deşi am cheltuit atâta, e umedă. Va trebui refăcută. De altfel, mai 
sânt destule lucruri de făcut aici în afară de dependinţele de peste 
drum. Şi bani nu prea am, iar antreprenorul îmi cere mereu. 


Luni, 3 septemvre 1934 — Bucureşti 


Am adus caietul la Bucureşti, să fac aici eventuale însemnări 
mai importante. În definitiv aici se întâmplă lucrurile care merită 
mai mult să fie înregistrate. La ţară notez înr-un carnet ceea ce se 
petrece acolo. 


Duminecă, 9 septemvre [1934, Valea Mare] 


Am stat în Bucureşti mai ales pentru chestiile de la Radio. Şi, 
într-adevăr, am avut zilnic diverse întrevederi pentru reorganizarea 

programelor pe baza referatului Mugur. Au fost rezistențe. Dr. 
Voiculescu vrea să elimine pe Mugur din alcătuirea programelor. 
Am însărcinat pe Mugur să transforme referatul său într-un 
regulament de funcţionare pe care îl vom discuta şi cu Condiescu4 
şi-l vom trece prin consiliu pentru a deveni oficial şi executoriu. În 
şedinţa consiliului de vineri seara a fost şi Condiescu, care s-a 
plâns că Mavrodi i-a făcut observaţii că nu vine regulat la 
Societate. După mici discuţii s-a făcut pacea. Condiescu a mai 
aprobat să ni se plătească diferenţa de la congresul I.U.R. London.’ 
Am mai hotărât ca miercuri să merg cu Mugur la Sinaia, unde să 
discutăm împreună schema programului. 

Mi-am cumpărat un aparat fotografic Leica de la „Alcalay“, 
care mă pasionează. 

Ieri am avut aici pe ing. Economu de la 4.8.C.6 pentru 
colaborarea lui Radu” la pagina sportivă. 


Tineri, 19 octomvre 1934 — V'[alea] Mare 


Sosesc aci cu rapidul la 10 dimlineaţa] la Piteşti, unde mă 
aşteaptă maşina. Plouă cu găleata. De la gară, oprind doar să iau 10 
litri benzină, merg direct la Ştefăneşti, la procesul ce mi l-a intentat 
plutonierul de jandarmi, pentru că n-aş avea autorizaţie de 
construcţie. Judecătorul, foarte amabil şi cuviincios. Am spus 
câteva cuvinte doar despre minciuna cuprinsă în procesul-verbal de 
contravenţie şi am prezintat autorizaţia. M-a achitat, fireşte, de 
orice penalitate, remarcând că autorizaţia există şi că procesul- 
verbal nu e semnat de nici un asistent... Apoi m-am întors la Piteşti, 
la Ocolul silvic, unde am achitat 276 lei pentru 43 copaci căzuți în 
marginea râului Doamnei, am rezervat 10 figuri lemn stejar pentru 
araci şi 20 sferturi uscătură din pădurea Cantonului no.5 cu 120 lei 
sfertul, afară de mâna de lucru, care mă priveşte... Pe urmă am 
trecut la lonelt — nu era acasă nimeni. Am pus pe Bondor* să-mi 
facă diversele cumpărături pentru casă şi am venit. Am găsit bine 
aici. Lache a făcut gardul la dependințe, dar nu şi în partea 
povernei. Nu s-au băgat în pivniță vasele. Fermentația mustului 

continuă normal; a mai încetinat puţin. Numai damigeana cu 
tămâioasă n-a început încă să mişte deloc. Am pus totuşi să închidă 
pivnița, fiindcă erau abia 14° C. I-am dat lui Lache 200 lei asupra 
lucrului, urmând să-l socotesc când va fi şi Fanny aici. L-am trimis 
să vadă copacii de la râu. Zice că sânt arini şi plută, foarte bune 
lemne; le prețuieşte la 3 stânjeni. Mâine va merge cu căruţa să le 
aducă acasă. De luni, un om va începe să-mi lucreze la uscătura 
comandată. Pe şofer l-am trimis cu maşina la Pitești să puie 
ferodoul nou adus de la Bucureşti cu 60 nituri (350 lei), să facă la 
atelier reparaţiile necesare la axele planetare etc. Costă: 500 lei 
reparaţiile la atelier, 350 lei refacerea de deunăzi a bobinei, plus 
ferodoul. Cel puţin sper că alte reparaţii nu voi mai avea câtva 
timp. I-am dat şi lui din leafă 200 lei. 

Fanny a rămas la Bucureşti, să mute pe Puia. 

La Bucureşti am avut treburi la Teatru şi la Radio. De la Teatru 
am venit cu trei piese de citit.!9 Zaharia Bârsani!!, Beza şi Mitric!2. 
Zice că de părerea mea depinde dacă să-i joace sau nu. Am să le 
citesc aici. La Radio am avut şedinţa de programe miercuri seara 
până la miezul nopţii. Paul Prodan m-a rugat să-l primesc eu la 
Ateneul Român pe la mijlocul lui noiemvre.!3 Diverşi amici se 
agită pentru mine să intru la Academie. Între alţii Voiculescu, Dauş, 
Mugur etc. Îi las să facă ce doresc ei. dar eu nu sânt dispus să fac 
nici un demers. Cred că asemenea loc trebuie să mi se ofere, nu să-l 
cer eu. Tot astfel şi în ce priveşte Premiul Nobel. Dar toate astea 
sânt în realitate lucruri mărunte. Mai important este să pot să lucrez 
înainte. Din nenorocire, cu Gorila nu avansez deloc. Am 
personajul, semnificaţia lui, şi mă ţine pe loc. 


Duminecă, 21.X. [1934, Valea Mare] 


Ieri n-am avut nimic special. Şoferul n-a venit cu maşina; n-a 
fost gata. Lache a pus trei oameni care, cu el dimpreună, să taie şi 
să scoată copacii din apă. După-amiazi, trei căruţe au făcut două 
transporturi. M-am pripit admițând 50 lei de căruță. Azi au mai 
adus trei. Am fost de dimineaţă şi eu de am văzut copacii în râu. 

Mâine voi mai aduce unul gros, care-mi va servi pentru podvale în 
pivniță. Restul l-am revândut lui Lache pentru jumătate preţul dat 
de mine la Ocolul silvic. Prin Lache am dat 300 lei pădurarului 
Vasile Lapte, plata lucrului celor 20 sferturi de lemne uscătură. 
După-amiazi am fost cu maşina reparată la Piteşti, unde am văzut 
porcul York ce vrea să-mi vânză Ionel. Rămâne să-l vază şi Fanny. 
Am cumpărat un sac de tărâţe pentru purcei. Seara am aşteptat pe 
Fanny, zadarnic, ascultând radio şi citind Les Femmes et la 
Terreur!4. Am citit în prealabil şi ziare. Mereu mi se pare mai 
inutilă lectura aceasta. În realitate, tot ce oferă ziarele, afară de 
ştiri materiale, e ucigător pentru suflet. Ziarele sânt o boală pentru 
omul modern şi cariul civilizaţiei, cel puţin sub forma de azi a 
ziarelor noastre şi cele mai multe străine... De-abia aştept să pot 
începe scrisul la Gorila. În fond, e singura plăcere şi bucurie pentru 
mine, să scriu. Creind o lume fictivă, parcă o uiţi pe asta dimprejur, 
oricât te inspiri din ea. 


Luni, 26 noiemvre 1934 [Valea Mare] 


Sânt aici de sâmbătă seara. Am venit cu Fanny, cu trenul, iar 
maşina noaptea a sosit cu Bondor şi Ana. Pentru mâine aşteptăm pe 
Puia cu Radu, iar miercuri pe Mugur pentru lucrări la Radio. 

Acuma, gospodăria de aici e aproape complectă. Lache a 
reintrat în serviciu şi e mai harnic ca înainte, cel puţin aşa pare. 
Avem o vacă cu vițel, o scroafă pentru îngrăşat de Crăciun sau 
după, neam Mangaliţa, doi purcei York, trei câini, 12 găini şi un 
cocoş Susex, 3 gâşte, 3 curci şi 4 curcani (un curcan şi un cocoș care 
au fost în plus s-au tăiat pentru mâine). Avem porumb, dovleci, 
lucernă pentru animale. Mai lipseşte o mobilă potrivită, aranjamentul 
grădinii şi o femeie care să îngrijească de toate în lipsa noastră. 
Mai ales că am arendat 3,1/2 pogoane pământ de cultură pe cinci 
ani, să avem toate cele ale casei pe viitor. În sfârşit, când intru în al 
50-lea an de existenţă pare că am ajuns să realizez aici ceea ce ar fi 
fost atât de bine să fi avut măcar de acum 20 ani... Dar măcar să am 
norocul să trăiesc să mă bucur câţiva ani de toate acestea, rodul 
atâtor trude şi zbuciumări! 

Am fost azi la Piteşti cu maşina pentru cumpărături. Întâi însă 
la Ocolul silvic Trivale. Cerusem de câtva timp uscătura din 
pădurea Streiu. Urma să fie marcată şi încă n-a fost. În lipsa 
inginerului, căruia i-am dus trei sticle rachiu de vin, precum îi 
promisesem mai demult, conductorul mi-a spus că joi va face chiar 
el marcarea şi voi fi mulțumit. Mi s-a spus de ţărani că prin acest 
mijloc pot avea iemne mult mai ieftene pe care eventual să le şi 
comercializez. 

Am chemat pe mâine pe Sattleri:$ să-mi complectez la biurou 
biblioteca, galeriile tuturor ferestrelor și eventual la Fanny în 
cameră. Am vrut să văd pe magistratul Lehrer, de la care aş 
cumpăra sfeclă furajeră; n-am putut; probabil mâine, când ţin să 
văd şi locurile arendate. Pe urmă de-abia, am făcut diversele 
cumpărături, multe, Am trecut şi pe la grădinarul Kovacs de la 
primărie, să-l aduc pentru un plan de aranjament al grădinii din 
jurul casei, nu l-am găsit; sper mâine, şi cu el să isprăvesc. 

La amiazi am făcut sfeştanie. Preotul mi s-a plâns cu acest prilej 
că nu poate deveni protopop, deşi are toate drepturile, fiindcă a 
făcut politică liberală şi Mihalache! se opune. M-a rugat să-l ajut. 

Tot azi am cumpărat de la Costică Petrescu, un ţăran chiabur, o 
claie de lucernă de anul trecut, două care bune, circa 1 500 kg, cu 
preţul global de 3 000 lei. Asta are să mă scoată din iarnă cu vaca. 

Rămâne încă întreagă problema puțţului. Ar trebui negreşit 
rezolvată în cursul iernii. Mă împiedică însă şi banii. La 
Comănescu nici nu ştiu încă ce sumă datorez pentru construcţiile 
de peste drum!?7. Mai sânt dator la sobarul Manea şi la instalatorul 
Teodorescu de la Piteşti. Fără să mai pomenesc despre instalația 
„Delco-Light“ comandată de mult şi rămasă deocamdată baltă. 

Încet-încet, dacă voi avea zile şi putere, vom ajunge cu toate la 
punct. Trebuie răbdare şi încredere multă. 

Fireşte, dacă aş putea scrie vârtos la Gorila, să fie gata de 
primăvară, toate s-ar înlesni considerabil. Scrisul însă merge greu, 
ca totdeauna. Nu sânt încă deloc hotărât asupra liniei personajului 
principal şi nici nu pot începe nimic serios. Nu vreau să semene cu 
Şeicaru, să pară ca un roman-pamflet, deşi sumedenie din 
trăsăturile Şeicarului se potrivesc grozav eroului meu... 

În noaptea aceasta se împlinesc 49 de ani de când am văzut 
lumina zilei. Simt o emoție stranie. Cât am luptat, cât am suferit în 
viața aceasta! Am reuşit, evident, dar cu câte cumplite sforțări! 
N-am avut de nicăiri nici un sprijin, nici moral, nici material. 
Singură inteligenţa sau talentul m-au ajutat, şi o sănătate robustă, 
cu o putere de muncă mare. Nici măcar îndrăzneală n-am avut de-a 
da din coate şi a mă supravalorifica, precum fac alţii, cei mai mulţi. 

Dar în sfârșit, intru în al cincizecilea an de viaţă. Cine ştie ce 
mă mai aşteaptă. Să sper că va fi un an de fericire şi de încoronare. 
Aşa se spune mereu. Diverşi academicieni îmi promit că voi fi şi eu 
curând. Poate. Şi mai poate să fie şi altele. Se caută să fiu propus la 
Premiul Nobel... Toate însă sânt în funcţie de opera mea şi de zilele 
ce-mi mai sânt hărăzite de soartă. Cu Dumnezeu înainte! 

Fanny mi-a oferit cadouri de ziua mea o pereche de papuci şi 
alta de jartiere, foarte frumoase. Drăguţa de ea! Cât mă iubeşte de 
mult! Poate nimeni nu m-a iubit atâta, nici mama mea. De altfel, şi 
mie ea mi-e cea mai dragă mereu. 


Miercuri, 28 noiemvre 1934 [Valea Mare] 


Ieri, de ziua mea, am fost la magistratul Lehrer pentru sfeclă 
furajeră. Am luat 2 000 kg a 0,50 lei, dându-i avans 500 lei. Am 
adus pe Sattler, căruia i-am comandat complectările la biurou, între 
care şi un dulap pentru haine şi o etajeră deasupra patului — acestea 
din urmă după sugestia lui Mugur, azi. De asemenea, ieri am adus 
şi pe grădinarul Kovacs, care a început măsurătoarea grădinii şi a 
terminat-o azi, rămânând să-mi facă o schiţă pentru săptămâna 
viitoare. 

Au sosit Puia cu Radu, fireşte cu cadouri drăguțe. Seara am avut 
la masă pe Ionel cu Lina şi Toto!5, precum şi pe dr. Păcescul!9. Am 
stat până pe la miezul nopţii într-o petrecere familiară, fără vreun 
avânt deosebit, dar simpatică. 

Azi a venit Mugur. Vrea să facă o conferinţă la Radio despre 
mine, situându-mă în cadrul de-aici. Am vorbit fireşte multe, 


240 


el lăudându-se cumplit ca totdeauna şi socotindu-se buricul 
pământului. 

La 5 d.a. au plecat toţi. Eu cu Fanny vom pleca tot astă-seară cu 
trenul, iar maşina va veni mâine dimineaţă. 

Cred că am găsit un subiect bun cu titlu bun, Jubirea literară, 
pentru conferința ce mi se cere la S.S.R. şi pe care aş vrea s-o repet 
în diverse oraşe unde mi s-ar cere.2 l 


Joi, 6 decemwre 1934 [Bucureşti] 


Sânt aproape zece zile de când am venit de la ţară. Mâine pleacă 
Fanny să dea de mâncare pentru vite, mai ales porcii şi păsările. 

În fond nu fac nimic în Bucureşti. Trăiesc. Sedentar. De-abia 
am fost de două-trei ori la teatru şi tot de atâtea ori la cinematograf. 
Nu mă atrage deosebit nimic. Fireşte, mă ocup de programele 
Radio, dar n-am cu cine lucra serios. Condiescu e un suflet cald, 
dar nu-l interesează nimic în mod real. El abia îşi aduce aminte că e 
şeful suprem al radiofoniei româneşti, o instituţie de o importanţă 
capitală pentru cultura românească. Ceilalţi, funcţionarii, nu pot 
lucra când nu se află o conducere unică solidă. Sânt zeci de stăpâni 
şi în realitate nici unul. Totuşi, programele se îmbunătățesc mereu. 
Fac sforțări să ridicăm nivelul lor şi să le alcătuim cât mai 
interesante. 

Ieri am avut comitet de programe, cu încurcătura cu loteria, 
provocată de Condiescu?!. Am alergat la şase până la Teatru, unde 
aveam consiliu şi unde m-am împotrivit energic să fie angajat un 
actor mediocru de la Cluj în locul lui Sârbu, care vrea să plece 
acolo, ca să nu-şi piardă catedra de la conservator. La urmă, Prodan 
îmi spuse particular că angajarea acestui Vasilescu i-a cerut-o 
insistent Tătărăscu. Regret, nu-mi pot schimba părerea. 

Aseară am fost la Naţional, la Knock-out?4, o piesă slăbuţă, care 
însă a fost excesiv maltratată de critică. 

Alaltăieri, Froda îmi spunea pe larg de o combinaţie pe care ar 
urmări-o Prodan cu Buzescu prin închirierea teatrului „Comedia“ 
ca studio al „Naţionalului“. Zice că Buzescu a notificat 

proprietarilor că renunţă la contract în aprilie viitor, dacă nu-i 
reduce chiria cu câteva sute de mii de lei. El, Froda, se află în 
contact cu avocatul proprietarului şi ar vrea să puie el mâna pe 
teatru în tovărăşie cu I. Brănişteanu... Mi-a povestit de asemenea o 
mulţime de lucruri despre Wieder?5 şi descinderea cu percheziţie, 
despre Puiu Dumitrescu, Mavrodi etc. 

Azi am ieşit pe la unsprezece cu Fanny la croitor, apoi am trecut 
la „Corso“, unde m-a pisat Baltazar până a venit Corneliu cu ştiri 
politice şi altele. Pe urmă a sosit Puia şi ne-a adus acasă Sereda cu 
soţul ci. 

După-amiazi am avut diverse vizite. Întâi d-ra Nella Stroescuz, 
cu piesa ei Harap-Alb. Am discutat mai lung — parcă are oarecare 
talent. Vom mai vorbi. Un domn Drăghicescu de la Editura 
„Cugetarea“ a venit să-mi ceară o carte. Mulţumesc, dar deocamdată 
n-am. Îmi spune că ei au refuzat cartea lui Damian Stănoiu? pe 
care apoi a tipărit-o „Cartea Românească“; acuma avea la el un 
manuscris al lui Dragoş Protopopescu, pe care de asemenea îl 
înapoiază, fiind prost. Dacă aşa ceva e admisibil pentru un scriitor! 

Pe urmă m-a vizitat Puiu Gârcineanu3, oferindu-mi un roman al 
său, să-mi dau părerea. 

În acest răstimp mi-a telefonat Chefner că vrea să mă vază 
mâine dimineaţa] şi Manzoni, directorul institutului italian de 
cultură, care mă invită la conferinţa lui Sylvio D’ Amico??. Acuma, 
seara, Mugur mă invită să mergem mâine la 10,1/2 la Condiescu. 


Vineri, 7 decemwvre 1934 [Bucureşti] 


La 10,1/2 am fost cu Mugur la Condiescu. Era în baie şi l-am 
aşteptat puţin. Vrem să punem ordine la Radio. Întâi, chestia 
cu loteria. Condiescu e impresionat de Marin S[imionescu] 
Râmniceanu, care are negreşit un fel de scuze, amenințând altfel cu 
scandal, socotindu-se tare pentru că e vorba şi de loteria 
Fundațiilor Regale. El va mai vorbi cu M[arin] S[imionescu] 
Rl[âmniceanu] azi şi mă roagă ca eventual să merg şi eu, ca 
împreună să liniştim lucrurile. Oricât mi-ar fi de silă, i-am spus că 

voi merge la nevoie. S-a angajat să vorbească negreşit cu Tătărăscu 
şi Titeanu30, cerându-le să ia măsuri ca să fim lăsaţi în pace. În 
chestia Munteanu?! zice că trebuie să se ia o hotărâre; el ar vrea 
să-i dăm un concediu de şase luni şi în acest răstimp să dăm 
delegaţie de director lui Dimitriu32, deoarece eu refuz asemenea 
însărcinare. În consiliul de mâine se vor lua toate hotărârile şi se va 
da comunicatul necesar. I-am spus să cheme şi pe Titeanu la 
şedinţă. 

M-a vizitat apoi Chefner la 12 pentru Ticu Arhip? şi la 12,1/2 
Fanny a plecat la ţară, de unde s-a întors la 7 cu bine. 

La 1,1/2 am fost cu Pauker la „Continental“. Am discutat 
despre toate. Mai interesantă chestia revistei de radio, în privinţa 
căreia declară că se pune cu totul la dispoziţia mea. Ne vom întruni 
cât mai curând cu toţii, ca să luăm hotărârea definitivă, încât 
eventual chiar de la 1 ianuarie să pornim la drum. Revista nu va fi 
în editura Adevărului, ci doar se va tipări în atelierele lor, 
rămânând absolut independentă în toate privinţele. 

La 4 a venit Robot? de la Rampa pentru o anchetă. Fireşte, îşi 
cam ocărăşte stăpânul acest tânăr redactor-poet. 

La 4,1/2 apare Baltazar, care mă duce până la Teatru. Se citeşte 
o piesă de Ion Lucas, un act numai. Pe urmă decidem despre piesa 
d-rei Arhip. După stăruința şi pe garanţia mea, e primită, cu 
condiţia să facă toate modificările ce i le voi indica.3%6 

La 6,3/4 plec la Institutul italian pentru conferinţa lui Silvio 
D'Amico. Am ajuns prea târziu şi, sala fiind prea plină. am 
renunţat, lăsând o cartă de vizită. 

Mi-a telefonat Dimitriu, să-mi spuie că Titeanu a cerut diverse 
acte spre a putea eventual răspunde la Cameră şi că el crede că nu 
trebuie să se dea nici un act fără adresă oficială şi aprobarea 
consiliului. Cere părerea mea. Sânt de acord. 


Duminecă, 9 decemwvre 1934 [Bucureşti] 


Ieri am trecut întâi pe la croitorul Sorescu şi am încercat; marţi 
trebuie să reviu. La „Corso“ i-am spus şi lui Corneliu ce am hotărât 
cu Condiescu. 


După-amiazi trebuia să vie Barbu Catargi?’ la 4 şi avocăţelul 
care s-a dat drept Corina Sbiera, nu i-am primit. La 5,1/2 vine 
Blazian cu o scrisoare de la Petre Andrei, îmi cere concursul ca să 
nu fie dat afară de la Radio. Cu maşina de la Radio las pe Fanny la 
croitor şi trec la Adevărul, unde Pauker mă roagă să intervin să i se 
înapoieze scrisoarea de garanţie dată pentru Matei. La Radio pun în 
curent şi pe Dimitriu cu dorinţa noastră de a-l însărcina pe el cu 
direcţia generală, apoi mă reped până la Delco-Light, unde sânt 
primit drăguţ, dar parcă maşina nu mă mai atrage cu adevărat, 
Înapoi la Radio, în aşteptarea marelui consiliu. 

Şedinţa începe, dar peste câteva minute apare Titeanu. 
Condiescu pune imediat chestia Blazian cu loteria şi cere 
consiliului să hotărască. După oarecare discuţie se însărcinează 
consiliul să facă o anchetă. Se citeşte apoi referatul comisiei în 
chestia Munteanu, fără concluzii. Condiescu cere concluzii. 
Comisia se codeşte. Titeanu, discret, apără pe Munteanu şi cere să 
fim prudenţi, să nu ne lăsăm influenţaţi de campanii de presă care 
sânt totdeauna interesate. În sfârşit se hotărăşte ca comisia, 
complectată şi cu reprezentantul Ministerului de Finanţe, să aducă 
concluzii în şedinţa viitoare. Deocamdată, atribuţiile directorului 
general trec asupra comitetului de direcţie, care va fi ajutat de 
Mugur şi Mircea Georgescu%. Şi alte mărunţişuri, neînsemnate. 

Invit pe toți membrii la o întrunire miercuri, 7 d.a., cu Pauker. 
Trebuie să vie Condiescu, Corneliu, Dauş, Dimitriu, Nae Popescu, 
Mugur, Voiculescu, să stabilim apariţia revistei de radio. 

La 9,1/2 am mers cu Dauş la masa Adevărului, la „Luzana“, 
prezidată de Batzaria“!. Vreo 50 persoane. Discursuri până la 1. 

Azi n-am ieşit deloc. Dimineaţa, Vereşti; după-amiazi, 
Economu şi alţi doi de la 4.B.C., Barbu Catargi şi Blazian, care-mi 
aduce o scrisoare de la dr. Lupu?. Diseară mergem la Ressu. 


Luni, 10 decemvre 1934 [Bucureşti] 


Cu maşina de la Radio m-am dus să aranjez acolo unele lucruri, 
în special cu Barbu Catargi, să nu mai cânte decât românește 

tarafurile etc. Apoi cu Corneliu la „Corso“, unde Furtună mă roagă 
să am grijă de el. Corneliu insistă să merg negreşit mâine seară la 
agapa Obedenaru“. După-amiazi am ieşit pe la 4,1/4 la plimbare. 
La 5, la T[eatrul] Naţional), lectura piesei Rachieriza de Ion Luca, 
respinsă. Seara cu Fanny la filmul Amok. 


Sâmbătă, 15 decemvre 1934 [Bucureşti] 


Ieri am avut la Teatrul Naţional comitet de lectură, în care am 
primit o piesă destul de bună, de Cruţescu44. La 7 am alergat la 
Radio, unde aveam întâlnirea cu Pauker şi membrii din consiliu 
pentru proiectata revistă de radio. Au fost prezenţi Condiescu, 
Corneliu, Dauș, Dimitriu, Mugur, Voiculescu, Cantacuzino%5. După 
discuţii multe am rămas să cerem oferte şi de la Universul, „Cartea 
Românească“, „Fundaţiile Regale“. Pauker a fost foarte culant. 
Sper că în cele din urmă se va face revista tot cu el. 

După aceea am fost cu toţii de am luat masa la „Continental“, 
iar de-acolo la „Gambrinus“, unde am stat până la 4 dim[ineaţa]. 
Glume proaste şi pierdere de timp. 

Azi, la 5 d.a., întâlnirea cu şefii tarafurilor de lăutari, cărora 
le-am dat dispoziţii să aibă programe strict româneşti. A urmat 
consiliul pentru lichidarea afacerii Munteanu. O şedinţă penibilă 
sfârşită cu decapitarea nenorocitului.46 

Pe urmă am fost la Radu, care e bolnav. Mâine plec la ţară. 


Vineri, 21 decemvre 1934 [Valea Mare] 


Am sosit miercuri seara, după o absenţă lungă. Am adus şi pe 
Tiţa“” să ne vază „domeniul“. Cu ea am fost ieri la Florica“ şi 
Piteşti, iar la 2 da. a plecat. Ieri, Fanny a cumpărat de la 
Bascov-Stăncuţa“? un porc de Crăciun de circa 50 kg cu 700 lei. 
Azi l-am şi tăiat. 


Luni, 24 decemvre — înainte de pom [1934, Valea Mare] 


Sâmbătă am fost la Bucureşti pentru şedinţa de consiliu de la 
Radio. In ultimul moment, dimineaţa, Fanny a renunţat să mai 

meargă şi ea. Era cât pe-aci să pierd trenul, bara liniei Câmpulung 
fiind lăsată şi de altfel maşina mergând foarte domol şi 
împiedicându-se mereu de căruțele ţărăneşti ce se îmbulzeau spre 
bâlciul săptămânal la Piteşti. 

La Bucureşti am văzut întâi pe Puia, care la ora 13 pleca cu 
Radu la Atenas0. Cu un scurt popas de telefoane acasă, am mers la 
Radio, unde am ascultat repetiţia generală a Vicleimului. Între timp 
a venit Condiescu să-şi ia drepturile pe ianuarie şi să mă roage să 
prezidez eu consiliul, deoarece el trebuie să plece cu prințul Mihai 
la Florenţa până în februarie. Am avut o mică conferinţă cu toţi 
domnii de la program, discutând spectacolul; acolo am fixat 
onorariile pentru autori, actori, traducători. Popas! regizor etc. 
Sâmbăta viitoare la 22 dim[ineaţa] voi asculta repetiţia celorlalte 
trei piese. 

Pe urmă m-am dus la „Corso“. Arţăreanus? mi-a vorbit despre 
Zwiebels3. 

Ieri a sosit doamna Ressu şi Marioaras4. Febrile pregătiri pentru 
pomul de Crăciun, cu mulți copii din sat invitaţi etc. 


1935! 


Sâmbătă, 5 ianuarie 1935 [Valea Mare] 


Despre Crăciun nu mai e nimic de zis. Fanny a împărțit diverse 
daruri la o serie de copii săraci din sat. Afară de d-na Ressu a mai 
fost familia Ionel cu Vişoiu?, preotul de aici cu copiii, învăţătoarea, 
dr. Păcescu cu fiică-sa3. Am stat până târziu cu mâncare şi băutură. 
În prima zi am fost la Ionel, a doua zi a venit Ressu cu Ion4, a treia, 
ziua lui Fanny, Sereda cu soțul, Sorbii, soții Dauş etc. Sâmbătă a 
trebuit să merg din nou la București pentru consiliul cu bugetul. 
Chestia Munteanu a revenit la ordinea zilei. Se pare că sânt 
insistențe mari pentru menținerea lui. Dimitriu ne spune la sfârşit, 
fiind prezenți numai Dauş, Corneliu și cu mine, că i se cer câteva 
locuri în consiliu. A făcut aluzie la noi? I-am ripostat sever. 

Azi a sosit Puia cu Radu de la Atena. La masă am avut şi pe 
dr. Păcescu cu fata. Acuma mă silesc să fac conferinţa despre 
„Iubirea în literatură“, pe care s-o pot ţine de mai multe ori şi mai 
întâi la Cernăuţi la 18 crt. 


Sâmbătă, 12 ianuarie 1935 [Valea Mare] 


Am picat la 3,1/2 după-amiazi, cu maşina lui Ionel. Special ca 
să ticluiesc şi să învăţ pe din afară conferinţa pentru Cernăuţi. 

Miercuri am plecat la Bucureşti singur. Fanny a mai rămas aci 
până după-amiazi, să sfârșească pritocitul vinului. 


[Ianuarie 1935, Valea Marej’ 
[În] gara Cernăuţi mă aştepta primarul municipiului Marmeliucs, 
Lecca Morariu”, Mitric, studenţi. Până la 9 seara am stat la hotel 


să-mi termin conferinţa. Teatrul Național arhiplin. Lecca Morariu 

mi-a ţinut un discurs, un cor a cântat, apoi am venit eu cu 
conferinţa care e interesantă, dar poate prea grea pentru un public 
mai provincial. După spectacol o masă la „Pajura neagră“. A doua 
zi O vizită la o fabrică de galoşi, la Glasul BucovineiS, unde am fost 
primit cu discursul lui Aurel Morariu” şi Traian Chelariu!0, am 
vizitat tipografia, mi s-au oferit publicaţiile editurii şi un Schiller 
din 1830 etc. Am făcut o vizită scurtă ia Lecca Morariu şi apoi 
repede la gară. La 12,172, în tren, a venit să mă salute prefectul 
județului, Vântu. Seara la 11,1/2 eram acasă. 


[Sfârşit ianuarie 1935, Valea Mare] 


Duminecă a fost o adunare la S.S.R. contra impozitului pe scris. 
Şi azi am venit încoace pentru nevoile de-aici: porumb pentru 
păsări, lemnele etc. 

- De azi e vorba să începem, împreună cu Fanny, o cură de 
raționalizare a mâncării. Am respectat-o relativ. lată: omlet cu 
Şuncă şi pâine prăjită în vagon, cu o bere şi cafea neagră; o mică 
bucăţică de cârnat uscat aici ziua; două maşini cafea neagră; cinci 
cartofi copţi cu sare; 1/2 litru lapte. Cam mult, totuşi în proporţie 
cu trecutul e progres. Mâine va fi mai redus. 


Duminecă, 3 februarie 1935 [Valea Mare] 


De când am plecat de-aici am avut tot consilii şi comitete, iar 
Puia a fost foarte rău bolnavă. Încolo nimic deosebit. Domnişoara 
Nella Stroescu, care venise demult cu o piesă Harap-Alb, a fost de 
vreo două ori până ce am recomandat-o lui Maican!! s-o ia eventual 
la teatrul din Timişoara ca actriţă şi eventual să-i joace şi piesa. 


Luni, 4 februarie [1935, Valea Mare] 


Dimineaţa l-am trimis pe Lache la Piteşti ca, împreună cu 
şoferul lui Ionel, să plătească la Ocolul silvic lemnele demult 

angajate. Am plătit azi 4 451 lei, iar deunăzi 812, total 5 263 lei 
pentru 219 arbori, reprezentând oficial 87,1/2 steri de lemne. Se 
pare însă că vor rezulta aproape dublu, cel puţin din cei 59 arbori 
cu 13,1/2 steri, aduşi deja în curte; se zice că ar ieşi peste 20 
dublisteri. Vom vedea la sfârşit. Pe seară a venit dr. Păcescu, 
tovarășul căruia i-am predat bonurile de plată ca să continuie 
tăierea şi căratul. Crede că în două săptămâni va termina. 


Vineri, 8 februarie 1935 [Bucureşti] 


Am făcut notări mai dese în carnetul de la ţară şi în privinţa 
întâmplărilor principale de la Bucureşti. Mă zbucium aici mai mult 
în gol, pentru lucruri care nu au să sporească adevărata mea 
activitate şi nici să-mi contureze personalitatea literară. Sânt însă 
lucrurile pentru viaţa de toate zilele de care depinde tot restul. Între 
Radio şi Teatru se petrece toată sforţarea mea de azi. La Radio mă 
silesc să organizez programele atât ca formă cât şi ca cuprins. Sânt 
şi lucruri mari dar mai ales mărunţişuri care răpesc timp, pentru că 
nu există organ de execuţie într-adevăr conştiincios. La Teatrul 
Naţional mai cu seamă cu lectura pieselor ne pierdem timpul şi nu 
putem descoperi nimic remarcabil. 


Marţi, 12 februarie 1935 [Valea Mare] 


Sânt de duminecă aci, venit cu sania. Trebuia să-mi vină ieri un 
puţar sârb de la Mărăcineni, să ne învoim definitiv (îmi ceruse 
2 500 lei). N-a venit. În schimb a fost Ionel cu avocatul Marinescu 
pentru procesul ce mi l-a intentat instalatorul de la Piteşti. Procesul 
e azi. Am dat procură avocatului. Pe preotul din sat, care venea să 
se intereseze, nu l-am mai primit, fiindcă nu am aranjat încă nimic 
pentru dânsul. Am descoperit o piesă radiofonică foarte interesantă: 
am s-o prelucrez eu pentru postul nostru. Fiindcă pentru joi sânt 
pus cu forța să vorbesc într-un simpozion despre „Bucureşti, 
metropola culturii“, am scris câteva pagini care mai trebuiesc 
pieptănate serios. 

În altă ordine de idei trebuie să menţionez că în consiliul de la 
Radio a intrat şi Pamfil Șeicaru, cu care astfel m-am împăcat, 
devenind chiar prieteni, aşa cum poţi fi cu el. De altă parte la 
S.S.R. tineretul se agită să mă proclame pe mine iar preşedinte 
împotriva chiar a voinţei mele.!2 


Luni, 8 aprilie 1935 [Valea Mare] 


Am mai vrut să viu, dar m-a reținut la Bucureşti o încurcătură 
idioată, afară de etemele amânări de consiliu la Radio. A fost vorba 
de preşedinţia S.S.R. Corneliu, în eternele-i diplomaţii, a scos la 
iveală candidatura lui Perieţeanu. Tineretul s-a revoltat, a făcut 
polemici etc. Am convocat o adunare preliminară la S.S.R., să 
discute chestia preşedinţiei. Şi acolo au hotărât să mă aleagă pe 
mine, deşi eu am refuzat să candidez. Am delegat pe Nigrim!3, 
prezident de vârstă, să-mi ofere candidatura. Fireşte, combinaţia 
Perieţeanu s-a dat peste cap. Gregorian, eternul escroc, a început să 
lucreze, să amenințe că va face scandal etc. Era zadarnic totul. 
Alegerea ar fi mers strună. Dar erau nemulțumiți alde Pillat, 
Herescu!4 etc. Şi atunci, în ultima zi, au născocit candidatura lui 
Nicu Condiescu. Asta însemna candidatură regală. Am declarat, 
fireşte, că nu sânt candidat... O bună parte totuşi m-a votat, adică o 
listă făcută de Stamatiad. Totuşi m-a scârbit afacerea asta. 
Dovedeşte un politicianism nedemn pentru breasla scriitoricească. 
Platitudine şi toate celelalte. Dar mai ales faptul că pe lista lui 
Condiescu figurează Gregorian. Bunii mei prieteni Condiescu, 
Marin Sadoveanu, Voiculescu, Corneliu, Vianu etc. nu se sfiesc a 
se alia cu individul care m-a insultat murdar la Societate acum 
patru ani. Pentru cunoaşterea oamenilor este şi asta o experienţă 
utilă. 


Luni, 3 iunie 1935 [Bucureşti] 


Sâmbătă, 1 iunie, îmi telefonează Marton Herz, că o casă 
centrală de editură de la Moscova i-a cerut romane româneşti pe 

care să le publice în rusește, ca un început de apropiere culturală. 
El vrea să propuie Jon; îmi cere şi celelalte romane. I-am spus de 
Răscoala, că o traduce d-na Feodoroff!5, că Ostrovski!6 ştie despre 
asta şi Boris Pilniak cu Sahia etc.!? 

Duminecă, 2 iunie, am fost în treacăt la Moşi. La dejun am pe 
Camil Petrescu, care e indignat că n-am fost eu ales la Academie, 
dar mai ales că Lucian Blaga a luat premiul de 100 000 lei. Seara 
am fost la „Luzana“, la o masă oferită de direcţia presei în onoarea 
tânărului scriitor englez Peter Hall!8$, care a scris o carte interesantă 
despre România. Au participat I. Dragu!9, G. Hârsu, Necşeşti2 
(directorul Universului), Neniţescu2!, Ciotori22, Busuioceanu2, 
Al. Filotti şi d-na Hall. Am invitat pentru sâmbătă la dejun pe soţii 
Hall şi Ciotori. Între altele, Dragu îmi spune că Ostrovski i-a cerut 
să-i recomande un roman românesc pe care să-l publice în ruseşte 
şi că i-a recomandat Jon. Am stat până la miezul nopţii. Am luat cu 
maşina pe Necşeşti şi Eftimiu. Ziua fusei la meciul de fotbal 
România A-Viena: interesant. 

Azi, la „Corso“, Sorbul îmi spune că Sadoveanu a declarat că la 
anul are să mă propuie pe mine la Academie în locul la care a căzut 
Bassarabescu24. Vianu, care a fost ales corespondent, spune că 
Bassarabescu a căzut din cauza mea, pentru că academicienii erau 
indignaţi să voteze pe Bassarabescu dacă nu sânt eu. 

Dimineaţa, la Adevărul, se adună juriul premiului de roman de 
60 000 lei: Sadoveanu, Botez?5, Sevastos cu mine şi Pauker. Nu s-a 
dat premiul. Conform propunerii mele am acordat o primă 
mențiune şi 10 000 lei romanului A/fceva?. Autorul e un profesor 
de la Ismail. 

Seara am avut o masă la Colonade cu aceiaşi, plus Branişte. 
Acolo am plasat pe Baltazar la Cuvântul liber??. 


Miercuri, 5.VI.35 [Bucureşti] 


Marţi seara, consiliu la Radio. Am aranjat angajarea lui Vereşti. 
Seara au fost soţii Plopeanu la masă. 

Azi am fost pentru lecţie de florărie la lacobi?, apoi poliţă 
Mihăescu, Teatrul Naţional pentru Mitric, Adevărul pentru 
onorariul premiului; după-amiazi percepţie şi circulaţie, comitet 
programe Radio. Seara Wolf şi Baltazar pentru Editura Scriitorilor 
Români. 


Vineri, 7 iunie 1935 [Bucureşti] 


Ieri am fost la Puia la masă, apoi la meciul Ripensia-C.F.R. 

Azi o convorbire telefonică cu profesorul Petrovici. Deunăzi 
Eftimiu îmi spuse că a cerut votul lui Petrovici pentru Academie, 
declarând că în afară de mine nu admite să-i treacă nimeni înainte; 
Petrovici i-ar fi spus că Goga a declarat că, atât cât va trăi el, eu nu 
voi intra la Academie, iar că el, Eftimiu, n-are talent. Petrovici 
precizează: Goga n-a spus că cât va trăi el nu voi intra eu la 
Academie; a auzit şi el că am unele adversităţi pronunțate acolo, că 
Goga acuma, când i-a vorbii de mine, i-ar fi spus că am unele 
încurcături, lucruri neprecise, zvonuri; că dimpotrivă a spus lui 
Vianu că la anul are să dea o mare bătălie pentru mine şi eventual 
pentru Lovinescu, 


Luni, 1] noiemvre 1935 [Bucureşti] 


După banchetul de aseară al autorilor didactici, oferit de 
Adevărul, unde aim repezit pe javra de Sângiorgiu, am stat puţin la 
„Corso“ cu Negulescu şi Fanny. Azi-dimineaţă, când să ies, venea 
Ovidiu Cioarba%. pe care l-am luat cu mine în oraş. Întâi la 
telefoane, unde am plătit trimestrul trecut şi convorbirile 
interurbane la zi: am mai rămas dator doar trimestrul în curs. La 
„Foto-sport“ am dat o serie de măriri, în special vreo 5-6 între 13/18 
şi 24/30. Pe urmă am luat 12 ceşti de cafea neagră şi 6 pentru cafea 
cu lapte de la „Gospodina“ Câmpineanu. S-a ataşat acolo şi Mitric, 
apoi Camil Petrescu, căruia i-am lăudat studiul despre Proust din 
Revista Fundațiilor. Am continuat până la Radio: Ionescu?! spune 
că după-amiazi termină cu Mitric, că aranjează chestia popririlor — 
mi se pare puţin rece; cu Geles3? despre Bod, etc.; cu Alfred 

Alessandrescu33 să puie mai curând pe Lenuţa:+ în program; cu 
Munteanu despre orele suplimentare. Lenuţa mă aştepta acolo; a 
plecat cu Ovidiu35. De-acolo am mers la „Corso“, unde era 
Corneliu36, Herz etc. 

La masă am avut pe Ovidiu. Am primit pe domnul Necşulea 
pentru fiul său, care ar dori să intre la Radio ca inginer. La 3 d.a. la 
tribunal pentru autentificarea actelor cu „Divanul meşterilor şi 
cărturarilor de la Hanul Ancuţei“37. De vorbă mai mult cu 
Simionescu; alţii: Ressu, Steriade, Jalea3s, Medrea, Han, Arghezi, 
Cezar Petrescu, Păstorel3, Rosetti, Jora etc. Apoi cu Ovidiu la 
Marius Georgescu‘ pentru examenul de medici sanitari. Mi-a 
promis solemn. 

La 5 d.a. comitet de lectură la T.N. cu o piesă a lui Crevedia+!, 
slabă. Seara cu Fanny la Rose-Marie. 


Duminecă, 22 decenmre 1935 [Valea Mare] 


Am sosit ieri cu Fanny şi două servitoare, plus Sorbul, care 
mi-a dăruit o sanie foarte frumoasă drept recunoştinţă pentru 
concursul ce i-am dat la serbarea lui de 50 ani“? şi probabil ca acont 
pentru premiul de 100 000 lei ce mă silesc să i-l dau de la Teatru. 
Azi am tăiat unul din porcii „York“ crescuţi şi îngrăşaţi de noi. 
Pare să fie destul de gras; rezultatul în untură se va vedea mâine. 
Ionel cu Lina au fost prezenţi şi de mare ajutor. Eu însumi n-am 
ieşit deloc din casă. Mă sâcâie o răguşală rebelă de aproape o lună. 
Trebuie s-o vindec. Şi totuşi, mâine trebuie să plec la Bucureşti 
pentru „Shell-Gas“. 

De o lună o duc numai în sărbători şi felicitări pentru cei 50 ani 
împliniţi la 27 noiemvre. Au fost zeci şi zeci de articole, interviuri, 
note şi notițe în mai toate ziarele şi revistele“, exceptând doar 
Universul, Curentul, Neamul“ şi Ţara noastră 45. Mi-au dat o masă 
tinerii scriitori şi alta S.S.R., la care a participat cel mai mare 
număr de s-a văzut la „Cina“45. Am ţinut aci şi eu un discurs. Apoi 
telegrame şi scrisori cu nemiluita etc. A fost o manifestaţie 
generală de simpatie şi prețuire care m-a mişcat aievea. 


N 
a 
95) 


Marţi. 31 decemvre 1935 [Valea Mare] 


Proiectasem să fiu la Bucureşti pentru revelion. Am rămas 
totuşi aci, ca să terminăm cu toate ale gospodăriei: s-a tăiat al 
doilea porc, se mai pune la punct ce trebuie, s-au spălat rufele etc. 
Până la Paşte, afară de mine nu va mai veni aci nimeni. Eu sper să 
viu pe la mijlocul lui ianuarie şi să mă aşez serios la Gorila. Dacă 
aş sfârşi până la mai, bine ar fi! 

Crăciunul a mers obişnuit, cu mâncare multă. N-am avut lume 
afară de Ioneli. A doua zi a sosit Economu, iar a treia zi, ziua lui 
Fanny, au mai fost Toto, Vişoiu etc. Plus lăutari. Duminecă seara 
am fost noi la masă la dr. Tiţescu. 

De ieri, luni, urmez un tratament indicat de dr. Tiţescu. M-a 
examinat sâmbătă şi mi-a găsit un emfizem incipient, pe care vrea 
şi speră să-l înlăture. De altfel, răguşala aproape cronică pare a fi 
un fenomen secundar al aceluiaşi emfizem. Voi încerca să mă caut 
mai serios, fiindcă într-adevăr respiraţia a început să-mi fie 
anevoioasă. 


1936! 


Miercuri, 1 ianuarie 1936 [Valea Mare] 


Am făcut revelionul numai cu Fanny şi cu Marioara Gusan. Am 
mâncat, am ciocnit un pahar de vin şi am ascultat la radio 
revelionul Bucureşti cu inaugurarea regală a postului cel mare, apoi 
revelionul la Stuttgart şi la Paris. Programele deopotrivă de 
nesărate pretutindeni. 

Azi am avut la dejun pe Ionel cu Lina?, mâine vom pleca la 
Bucureşti. 

Urmez cu sfințenie cura lui Tiţescu. Poate că ar fi necesar să mă 
interesez de sănătatea mea faimoasă. Am impresia că sânt bolnav. 
nu ştiu ce să am, dar mereu mi-e somn, sânt obosit, fără să mai 
pomenesc de răguşala cere persistă. Poate să văd la Bucureşti şi pe 
Nanu-Muscel sau altcineva, să mă supun unei examinări serioase, 
care să mă liniştească. În orice caz e semn de bătrâneţe chiar numai 
faptui că nu mă mai simt atât de nepăsător ca înainte! 


Miercuri. 5 februarie 1936 [București] 


Răguşala care mă supără de atâţi ani subt diverse forme a ajuns 
să mă exaspereze, mai ales că în cele din urmă era însoţită şi de 
febră. Oamenii dimprejur, în special dr. Voiculescu, bănuiau 
discret cine ştie ce boli grave. Acum vreo două săptămâni, fiind la 
țară, am avut iar o izbucnire de febră, care m-a făcut să nu pot lucra 
nimic în patru zile cât am stat acolo. Puțin alarmat, m-am hotărât să 
consult serios medicii. M-am adresat prof. Nanu-Muscel. Am făcut 
analiza urinei, sputei, materiei fecale, sânge, radiografie; profesorul 
a diagnosticat o laringită cronică cu faringită şi bronşită. Fireşte, 
vechiul emfizem incipient rămâne, dar fără a fi prea plicticos. 
Vasăzică nimic grav. Mi-a dat însă să urmez strict prescripţiile 

dr. Tempea: cel puţin 12 zile să stau în casă. să nu vorbesc, să fac 
inhalaţii dimineaţa şi seara. În plus, profesorul mi-a dat nişte 
picături contra tusei. Cel mai important ce am descoperit cu acest 
prilej şi întâmplător, de la dr. Voiculescu, este că nu e bine să tuşesc. 
cu atât mai puţin să mă sforţez a tuşi. Tusa irită rău gâtul întreg. 
Trebuie, dimpotrivă, să mă silesc a nu tuşi. Astfel am ajuns să mă 
mai liniştesc. Azi sânt în a opta zi de cură. În general, n-am vorbit 
decât în şoaptă. Se pare că merg bine. În orice caz, temperatura a 
dispărut. Vocea pare să se fi clarificat. Răguşala a cedat. 

De aseară însă am observat parcă altceva. Am impresia că de 
câte ori beau cafea, fie atunci pe loc, fie puţin mai târziu. sânt 
cuprins de un val de sudoare, îndeosebi gâtul, capul şi dosul 
palmelor. Am observat asta la 6 d.a. Seara am făcut cafea şi 
fenomenul s-a repetat. De altfel, acum îmi amintesc clar că aproape 
totdeauna după cafea mă cuprind sudorile. De azi voi face 
observaţii directe, să vedem dacă nu e la mijloc un fel de 
intoxicație sau suprasaturaţie de cafea. 

Fanny, sperioasă cum e, a alarmat lumea cu boala mea de parcă 
aş fi pe moarte. Fireşte, prietenii se grăbesc să se intereseze. A fost 
alaltăieri Şeicaru şi mi-a povestit despre cazul Han-Cezar Petrescu. 
Era amărât,deşi nu voia să se arate. 


Duminecă. 9 februarie 1936 [Bucureşti] 


S-a sfârşit boala, adică mai exact cura de 12 zile de neieşire, 
nevorbire şi inhalaţii. Se pare că s-a dres gâtul, deşi încă nu 
complect. Vorbesc bine, fără sforţare, deşi vocea e încă puţin 
voalată. 

Tot răstimpul am stat într-adevăr în casă şi am vorbit numai în 
şoaptă. N-aş fi vorbit deloc, dar am avut multe vizite, care m-au 
silit să conversez. Corneliu Moldovanu îmi spune că s-a aranjat să 
fie numit din nou în consiliu la Radio; îl ocărăşte rău pe Șeicaru 
etc. Acuma îşi dă seama ce greşală a făcut când a plecat de la 
S.S.R. Prea târziu. Măciucescu ieri mi-a povestit diverse întâmplări 
cu Vulturescus, care s-a împuşcat deunăzi, şi mai ales despre Matei 

Caragiale, mort de asemenea deunăzi6. Acesta a fost copil 
nelegitim al lui Caragiale, făcut cu o lucrătoare de la regie, pe când 
era el funcţionar acolo, şi înfiat pe urmă. Spune că a fost un tip 
straniu, caracter abject, leneş. S-a ferit toată viaţa să arate cuiva pe 
maică-sa, deși a trăit mereu pe spinarea ei. Avea ambiţii 
aristocratice şi-i era ruşine de mamă-sa, o biată femeie muncitoare 
care îl diviniza. Îşi luase abia bacalaureatul şi a fost odată vag şef 
de cabinet al lui Bădărău”. Ca să poată trăi lenevind, s-a însurat 
îndată după război cu o femeie de două ori mai bătrână ca el şi a 
trândăvit până la moarte, mulțumindu-se să mănânce şi să bea bine. 
De altfel,era şi puţin beţiv. În sfârşit, pare a nu fi moştenit de la 
tatăl său decât cele rele. 

Azi am avut pe Dauş cu doamna, care vor veni poimâine la 
dejun. Maşina a avut un accident deunăzi; joi: s-a aprins benzina la 
motor şi s-au distrus fişele, vacuum-ul, bobina etc. Azi, cu ajutorul 
lui Bran, s-a pus la punct. M-a costat însă 1 000 lei. 

În aceste 12 zile am lichidat aproape toate scrisorile — am 
răspuns la toți care trebuia. 


Miercuri, 12 fevruarie 1936 [Valea Mare] 


După boala de laringită, care m-a puut peste două săptămâni în 
casă la Bucureşti, sosesc aci cu sania mea nouă, pe un ger 
considerabil, cu zăpadă mare. Am luat masa la Ionel. Discuţie 
politică, zadarnică. 

Aici am găsit toate destul de bine. Iapa pare într-adevăr a fi 
plină; vaca de asemenea, 

Stau numai până mâine la amiazi, aşa că nu poate fi vorba de 
Scris. 


Marţi, 18 februarie 1936 [Valea Mare] 


Iar am venit, de astă dată pentru trei zile, până joi. Înainte de a 
mă instala aici pentru scris, aş vrea să mă consolidez cu sănătatea, 
adică de fapt cu răguşala. Mi-a trecut dar... peste câteva zile vocea 

mi-a slăbit şi s-a voalat din nou, cu toate că seara fac inhalaţie şi că 
am redus considerabil tutunul. Fireşte, o boală care trenează de 
vreo şapte ani, nu se poate suprima în două săptămâni de cură. Va 
trebui să continui şi cu inhalaţiile, dar mai ales cu menajarea 
coardelor vocale... 

De fapt, acuma vin mai mult să mă izolez şi să mă prepar pentru 
scris. La Bucureşti mă copleşesc mărunţişurile. În fiecare zi am 
câte-un oaspe literar, tineri cu manuscrise, uneori, destul de des, 
bătrâni. Apoi e Teatrul şi mai ales Radio. La Radio îmi expiră 
mandatul împreună cu ceilalți consilieri. Se zice că voi fi re-numit. 
Avocatul lonescu3, omul lui Şeicaru, m-a asigurat că s-a şi aranjat 
numirea. Zice că va fi reînnoit mandatul. 


Marţi, 3 martie 1936 [Bucureşti] 


Încă de duminecă seara, prin Puia, care era de serviciu, Șeicaru 
mi-a trimis vorbă că mi s-a reînnoit mandatul la Radio etc. 


Luni, 9 martie 1936 [Bucureşti] 


[eri am mai fost la ţară de am mai dus nişte arbuşti şi arbori 
ornamentali pentru mica grădină de flori, pe care aş vrea s-o facem 
frun:oasă. Iacobi a venit de la Plopeanu pe la 3 d.a. Într-o oră circa 
am terminat ce aveam de făcut şi am plecat la gară, încât seara la 
7.1/4 am fost acasă, 

Am vrut să încep a nota în dimineaţa asta de luni din superstiţia 
de-a avea continuitate. Am ajuns să fiu de o lene îngrozitoare. Mă 
ucid jurnalele şi actualitatea. Pierd pe zi câteva ore citind ziare sau 
reviste. Mă interesează prea mult întâmplările din afară şi parcă nu 
mă pot ocupa suficient de cele din mine. 


Marţi, 10 martie 1936 [Bucureşti] 


Ieri dimineaţă, la 11 fix, am fost la Mihai Popovici. Mă 
chemase acum o lună şi nu m-am dus. Alaltăseară i-am promis prin 

telefon că voi merge. M-a primit cu mare efuziune. Are o casă 
superbă într-adevăr. Era cu Gârneaţă?, pe care l-a expediat imediat. 
M-a dus la etaj. într-o cameră retrasă. biuroul său de lucru. După 
câteva minute de literatură, a trecut direct asupra propunerii ce voia 
să-mi facă: având în vedere că se apropia venirea la guvern a 
partidului, să primesc a fi ales deputat sau senator. Îmi face 
propunerea ca şef al Ardealului în dorința de a aduna 
personalitățile.!0 


Miercuri, 25 martie [1936. Bucureşti] 


N-am mai notat nimic, deşi ar fi fost destule: sărbătorirea de la 
Ateneu, reînnoirea mandatului la Radio etc. 

Azi după-amiazi a fost recepţia la S.A.D.R. Nu ne-am prăpădit 
de multă lume. Mulţi s-au scuzat. Din 70 invitaţi, au venit cam 
jumătate: Caton, Blank, Minulescu. Sorbul, Bucuţa. prof. Gusti, Ion 
Dragu, Sadoveanu!!, Prodan. Camil Petrescu, Sebastian. Maniu!?, 
Mircea Ştefănescu, Eftimiu, Valjan etc. A vorbit Caton, apoi 
Sadoveanu, Bucuţa, Prodan, Valjan. Am răspuns cred binişor. poate 
puţin cam livresc. Nu ştiu de ce. însă am un sentiment de 
nemulțumire stranie. 

Gusti ne-a poftit la dejun pe săptămâna viitoare. 

Să mai notez iar zvonurile insistente care circulă despre 
alegerea mea la Academie. Petrovici a declarat categoric că va da o 
luptă acerbă. Iorga însuşi pare că s-a convertit; am şi fost la premiera 
piesei lui alaltăieri. Să vedem. Numai cartea mea stă pe loc. 


Joi, 2 aprilie [1936. Bucureşti] 


Sâmbătă am plecat la ţară, de unde am venit marţi, când am 
avut dejunul la Mihai Popovici, unde se adunase destulă lume, cu 
Maniu!3 în frunte, şi unde s-a băut un pahar de şampanie pentru cei 
50 ani ai mei. Aseară, miercuri, la „Cina“, a fost o masă oferită de 
Adevărul tot pentru jubileul meu — au participat vreo 30 de 
redactori etc. 

Sâmbătă, 4 aprilie [1936, Bucureşti] 


leri am fost la dejun la prof. Gusti. Era prezem şi Halippa. Am 
discutat chestia Mugur şi chioşcurile Fundațiilor etc. Dimineaţa 
comitet programe la Radio şi după-amiazi de lectură la „Naţional“. 
O surpriză agreabilă la Naţional: 10 000 lei din excedentul 
consiliului, 


Joi, 7 mai 1936 [Bucureşti] 


Am fost azi la țară, să văd ce e pe-acolo şi m-am întors la 5 d.a., 
ca să fiu la consiliul de la Radio, important, la care am fost 
insistent rugat să nu lipsesc, fiindcă era vorba de rectificarea de 
buget elaborată de o comisie prezidată de mine şi pentru că 
Dimitriu cu mine voiam să intensificăm începerea Casei 
Radiofoniei. S-a făcut o comisie, prezidată de mine, cu Dimitriu şi 
Șeicaru, care să lucreze aşa încât în toamnă să punem temelia. 

În preajma sesiunii Academiei, a început agitația pentru 
alegerea noilor membri, între care, fireşte, aş fi şi eu. Petrovici vrea 
să dea lupta. Primul contact cu Motru n-a fost fericit — Motru era 
supărat pe mine pentru o neplăcere ce a avut-o la Radio. A trebuit 
să-i scriu şi să am o întrevedere cu el, ca să ne lămurim. Astfel am 
aflat că i s-a propus de Caracostea să fie proclamat „doctor honoris 
causa“ şi că el, din acelaşi motiv, s-a eschivat. 


Luni, 12 octomvre 1936 [Valea Mare] 


În frigurile Gorilei. care merge greu.!4 Lenea şi lipsa de linişte. 
Numai când sânt singur sânt capabil să stau toată ziua şi noaptea la 
masa de scris, să dobândesc patima hârtiei albe. 

Pentru romanul poliţisti5 — eroul Agatha Vasiliu. Ea, Marița. 
Fratele lui — Gică, nevasta Miţa, servitoarea Tia. Cumnatul Pascal. 
A fost primar şi deputat în Piteşti. Om cu avere mare — negustor 
fruntaş. Zgârcit de moarte. Casa în strada Speranţei, lângă Piaţa 
Brătianu, cu fântână. Curte imensă, arbori mulți care acoperă casa 

dublă. Împrejmuire de scânduri lipite, să nu se vadă înăuntru. Două 
pogoane grădină. Două case; una nelocuită, ca să nu-i omoare 
chiriaşii. Viaţa lor la bătrâneţe. Început: servitorul bisericii 
Sf. Niculae, trimis de preot să cheme pe Agatha, preşedintele 
Eforiei, să încheie socoteli. Agatha nu-i acasă. Seara idem. Îl caută 
la Gică. Nu e; o fi plecat la Bucureşti pentru chirii. Peste trei zile 
din nou nu e. Preotul la Gică, speriat puţin, să nu fie bolnavi şi n-au 
pe nimeni. Nu se poate, că doar servitorul a bătut. Merge Miţa cu 
Tia, care leşină când latră câinele. Morţii. Procurorul e rudă de 
departe cu familia. Nepotul de la Bucureşti a stat două săptămâni la 
Agatha. 

Pentru Minunea minunilor!S: Şeful guvernului e un inginer mare 
care crede în ştiinţă. Guvern autoritar. Parlamentul e numai lux. 
Partidele există pe hârtie şi ca speranţe. De câteva ori pe an şedinţe 
zgomotoase. Savantul distruge formulele şi nu se mai poate repeta 
vaccinarea. Statele autoritare trimit observatori. Cea mai favorabilă 
experienţă ce s-a făcut vreodată pentru înnobilarea omului. 


Duminecă, 18 octomvre 1936, București 


Zilnic cel puţin trei ore la masa de scris, cu stiloul în mână şi 
hârtia albă dinainte. Trec zilele, lunile, şi nimic! Mâine-pomâine se 
sfârşeşte tot şi nu rămâne decât ce am scris. Dacă Gorila nu e gata 
în iarna asta — e ruşine! Dar va fi! Sigur! 


1937! 


Miercuri, 13 ianuarie 1937 -- Bucureşti 


Joia trecută m-am pomenit la țară cu avocatul Ionescu şi Radu, 
veniţi cu maşina, să mă ducă urgent la Bucureşti pentru scandalul 
de la Radio. Șeicaru a contestat bugetul şi Ministerul de Interne, 
printr-o adresă către mine, cere să convoc consiliul pentru 18 
ian[uarie], la care va veni ministrul, şi să suspend toate măsurile 
luate întru executarea bugetului contestat. Atunci abia aflu că în 
lista celor meniti să fie înlăturați din serviciu se afla şi Radu. În 
aceeaşi seară m-am întâlnit cu Șeicaru şi am făcut hârtiile de 
rigoare. A doua zi am fost la Dimitriu să-l pun în curent cu 
măsurile ce iau şi mai ales să-i reproşez violent măgăria cu Radu. 
La l d.a. am fost cu Şeicaru la Radio, unde convocasem pe toţi 
directorii şi am comunicat măsurile luate. N-a participat directorul 
Munteanu. L-am suspendat şi am delegat pe Mircea Georgescu? 
apoi am convocat consiliul pentru luni, 18, să-mi ratifice măsurile. 

Explozia aceasta a făcut destulă senzaţie. Au început, fireşte, 
lucrături şi din cealaltă parte. Așa, luni pe la 6,1/2, după ce fusese 
la mine o consfătuire cu Şeicaru, Ciugureanu?, Cazaban, Ionescu, 
în care am hotărât cum să lucrăm solidar, m-am pomenit la Teatru 
cu telefon de la luca“, rugându-mă să nu tinera şedinţa. Șeicaru l-a 
repezit încât peste un sfert de oră acelaşi ministru îmi spune s-o 
ținem. Şedinţa a fost relativ calmă. O ieşi.e gravă a avut Dimitriu 
contra Betolians şi mai târziu Șeicaru. La urmă s-a ordonat anchetă 
contra Munteanu şi Haraga$, suspendaţi Comisia prezidată de mine 
cu Ciugureanu şi Geles. leri am ținut şedinţă comitet direcţie cu 
amândoi, azi, comitet programe şi altă şedinţă, aceasta cu gravă 
ieşire Şeicaru contra Dimitriu. Azi am constituit comisia de 
anchetă; prima şedinţă. 

Astea în rezumat extrem. De fapt, în zilele acestea zvonurile, 
cancanurile etc. se țin lanț. La mine în casă în primul rând. 
Telefoane şi intervenţii şi de toate. Se zice că Hodoş ar fi fost 

trimis la Florenţa, la Condiescu”, să-l puie în curent: că s-a scris și 

"telegrafiat lui Condiescu să intervie la rege; că Munteanu umblă la 
Palat şi guvern să împiedice urmările; că Cipăianu a fost lângă 
luca la telefon; că oamenii lui Dimitriu răspândesc în oraş că, 
îndată la venirea [lui] Condiescu, vom fi daţi afară toţi din consiliu 
etc. De altă parte, Şeicaru declară că îl va răsturna şi pe Condiescu 
şi-l va alunga chiar de la Palat, că regele îl ştie beţiv etc. Apoi îmi 
propune insistent mie să iau direcţia generală la Radio, că voi fi 
chemat de rege şi adus pe pat de flori etc. 

Cu astea însă am întrerupt de tot scrisul la Gorila. Şi fiindcă va 
trebui să stau aci mai mult timp, am luat o odăiță la Negulescu, 
unde să vin noaptea să scriu liniştit. Astă-seară încep. Am venit 
însă târziu, fiindcă abia la 9,1/2 am scăpat de la Radio. Comitetul 
de programe, la 5,1/2, a mers destul de bine. La 6.1/2 Șeicaru m-a 
luat să prezidez comitetul de direcţie. Aici s-a iscat un conflict grav 
la sfârşit. leri, Dimitriu făcuse două afirmaţii referitoare la 
avocatul Ionescu. Azi, Șeicaru l-a chemat să se justifice. Dimitriu 
n-a vrut să asculte; ba la urmă mi-a reproşat că l-am atras în cursă, 
deoarece i-am promis că nu vor fi funcţionari prezenţi şi totuşi 
sânt. iar el nu vrea să facă nimic decât lucruri curente în timpul 
provizoratului în care trăim. Atunci eu am rugat să plece 
funcţionarii şi am protestat faţă de afirmaţiile şi atitudinile [lui] 
Dimitriu. Ce-a spus el înseamnă că el mai speră să se revină la 
situația veche, deşi întreg consiliul s-a ridicat hotărât contra. Asta 
înseamnă că de la el pornesc afirmaţiile acoliţilor săi la cafenele că 
generalul are să ne dea afară pe toţi îndată ce va veni. Apoi nu e 
admisibil să acuze un funcţionar şi să refuze a-i asculta 
justificările. Atunci Șeicaru s-a înfuriat, a răcnit. l-a ameninţat şi a 
plecat. Rămas cu Dimitriu, m-a pisat cu aceleaşi lucruri, spunând 
că la consiliul de luni se va clarifica tot, că el nu poate părăsi 
punctul de vedere iniţial, neştiind dacă nu va sosi o telegramă de la 
prezident, că Munteanu are relaţii la Palat şi în guvern; că a fost 
informat că consiliul s-a adunat întâi la mine acasă pentru a-şi 
stabili o linie de conduită. Pe urmă l-am dus eu acasă. I-am 
telefonat lui Şeicaru punctele noi cu Condiescu; m-a asigurat că 
victoria e a noastră etc. La 10 seara am venit apoi la camera de 

scris. Mică, îmbulzită, dar posibilitate de diversiune. Mi-am adus 
două ziare franceze să-mi schimb gândurile şi pe urmă vom vedea. 

Pentru antrenament poate că voi face în fiece seară, înainte de a 
scrie la roman, câteva însemnări aici. 


Joi, 14 ianuarie 1937 — Bucureşti 


Aseară am stat până la 5 dim[ineaţa]. N-am scris mult, dar am 
fost în atmosferă şi sper să rămân din ce în ce cu toate întâmplările 
exterioare zgomotoase. 

M-am sculat pe la 12,1/2 şi am ieşit la 13,1/4 de m-am tuns, 
apoi am luat masa. La 17,1/2 am ieşit la „Alcalay“ pentru cărți 
comandate — anuarul astronomic Flammarion singur mi s-a dat azi. 
Am lăsat ochelarii la reparat şi apoi am mers la Radio, unde am 
semnat pentru lefurile funcționarilor şi am făcut, cu secretarul, 
procesul-verbal al şedinţei consiliului. La 7,1/2 am început şedinţa 
comisiei de anchetă şi am primit pe Munteanu şi Haraga. Am aflat 
apoi că Dreptatea înjură cele întâmplate la Radio şi laudă pe 
Dimitriu. Blazian s-a dus la Mihalache, care a fost afectat şi a dat 
ordin să se pună lucrurile la punct. Se va publica mâine ce trebuie 
atât în Dreptatea,cât şi în Adevărul. Mihalache doreşte să mă vadă, 
ceea ce se va întâmpla mâine sau poimâine. 


Vineri, 15 ianuarie [1937, Bucureşti] 


Aseară am lucrat infect, adică nimic. Eram agitat, enervat. Toată 
afacerea asta de la Radio mă sâcâie suficient, mai ales din cauza lui 
Radu care, în caz că mişcarea noastră eşuează, riscă să rămâie pe 
drum, după ce a ieşit din armată pentru Radio. Am stat până pe la 
8 dimlineaţa), degeaba. Am făcut prostia să aduc şi cărţi, încât am 
citit şi am pierdut vremea. Uneori mă apucă aproape o groază; cum 
de un an aproape mă tot silesc să încep şi nu izbutesc să găsesc 
ritmul care să mă ducă înainte cu toate că încolo am impresia că 
totul ar merge strună. În realitate este numai pentru că mă preocupă 

prea mult lucrurile exterioare, străine de scris. Sper să scap de cele 
mai multe curând... 

Azi la 2 am fost acasă, dar n-am ieşit până la 6, când am avut 
consiliul la Teatru. M-a condus Camil, care mi-a povestit relaţiile 
lui cu d-na Seni’, destul de încurcate. La Radio am găsit pe 
inspectorul general Tomescu, venit de la Interne să ia informaţii 
pentru o interpelare făcută la Cameră în contra Societăţii. Cu 
Şeicaru împreună am dat o rezoluţie onorabilă. Apoi, comitet de 
direcţie. S-a început plata salariilor cu noi. Dimitriu n-a venit. M-a 
căutat ieri şi azi la telefon în zadar; azi eu pe el la fei. Munteanu 
n-a fost la triajul hârtiilor sub pretext că e bolnav. Ancheta se 
amână până luni. 

De alifel,eu, mâine dim[ineaţa], plec la ţară să văd ce mai e pe 
acolo şi să dau merinde, eventual să-mi iau hainele de la croitor. 
Am dat [bani] lui Fanny să scoată hainele [lui] Radu mâine de la 
Sorescu, să plătească servitorii etc. Astă-seară nu mai scriu nimic. 
Am venit la 10 şi la 12,1/2 voi pleca să dorm acasă. Iau cu mine 
actele cu prima anchetă Munteanu spre cercetare. 


Duminecă, 17 ianuarie [1937, Bucureşti] 


Am fost ieri la ţară, de unde am sosit azi după-amiazi cu 
personalul. Acolo toate relativ bune. Foarte frig. Toată ziua a 
geruit. Am venit, fireşte, încărcat. 

Aici nimic nou, afară de articolul [din] Dreptatea despre Radio, 
în care întoarce foaia în favoarea mea. Vom vedea mâine consiliul 
cu ministrul. În prealabil însă trebuie o înţelegere cu Șeicaru şi 
ceilalți. 

Vineri noaptea iar n-am scris nimic. Ce-o fi această permanentă 
amânare şi eschivare? Impotenţă cerebrală? Oh, oh! 


Luni, 18 ianuarie [1937, Bucureşti] 


Până la 4 dim[ineaţa)j n-am scris nimic şi, totuşi, noaptea n-a 
fost pierdută. Pe deoparte mi-am lămurit perfect primele circa trei 

capitolaşe din Gorila. care vor da atmosfera generală şi pe care 
sper să le pun pe hârtie astă-seară. Pe urmă, lungă meditație asupra 
romanului poliţist de la Piteşti - trei sau mai mulţi bănuiţi, cu 
aparenţe de criminali deopotrivă şi la urmă (ochiul lui Dumnezeu) 
apare criminalul, care însă s-a spânzurat demult (bijuteria la 
văduva fostului prim-procuror. bijuterie pe care o purta femeia 
ucisă). 

Am telefonat pe la 1. şi de-aici, şi de acasă pentru Șeicaru, să 
vină pregătit la şedinţa consiliului, să fie ferm etc. Ministrul a sosit 
precis la ora 4. Ceilalţi au mai întârziat vreun sfert de oră. Şedinţa a 
ținut până la 7,1/2. A fost destul de liniştită. După expunerea lungă 
a lui Şeicaru, a vorbii Dimitriu, pe care, la un moment dat. l-a 
înecat plânsul de n-a putut continua. Şi-a revenit la urmă. În fond, 
se justifică. Apără pe Munteanu-Haraga. contestând dreptul 
administratorului şi preşedintelui de a da ordine decât prin comitet 
sau consiliu. După diverse controverse şi insistența lui Șeicaru se 
hotărăşte: rămâne aprobat bugetul, dar pentru aplicarea lui o 
comisie — Hurmuzescu!%, Alexandrini!! şi eu, împreună cu 
administratorii delegaţi - va face propunerile necesare consiliului 
într-o şedinţă prezidată de Condiescu. Fireşte, ancheta cu 
Munteanu continuă. În sfârşit. o victorie cu temperanţa. Cel puţin 
Radu e salvat. Şi asta era un motiv. Să sper că vom face mai multă 
dreptate. Atunci va fi victoria întreagă. 


Marfi, 19 ianuarie [1937, Bucureşti] 


Iar n-am scris nimic, Am ajuns să mă zbucium pentru început cu 
atâta stăruinţă,încât sau e o manie,sau e incapacitate. Toată lumea 
care apare în acest început e clară, făcută, văzută, auzită, toată 
desfăşurarea hotărâtă în linia ei, chiar cuvintele principalilor oameni 
îmi palpită în creieri. oamenii înşişi sânt conturaţi cu trăsăturile lor 
fizice şi sufleteşti — şi totuşi stau pe loc. De luni, aproape de ani de 
zile. E ceva îngrozitor. Nu ştiu unde am să ies. Sper necontenit că 
odată începutul realizat, restul va merge mai uşor, cu mai multă 
bucurie, altfel creaţia aceasta ar fi cea mai dureroasă şi mai 

sleitoare. Mai ales mă osteneşte pierderea de timp fără măsură. Sânt 
atâtea zeci, poate sute de nopţi de veghe zadarnică. Însăşi atenţia, 
concentrarea dătătoare de inspiraţie nu poate lucra dacă mă frământ 
pe loc. Cel mai mic lucru îmi distruge meditaţia. Îmi trec prin minte 
mii de alte lucruri, numai fraza salvatoare nu vine, fraza care să 
fixeze ritmul adevărat. Am venit în odaia asta de student tocmai ca 
să mă feresc de distracție, să n-am în jurul meu nimic ce mi-ar putea 
împiedeca lucrul rodnic, nici cărţi, nici ziare sau reviste, nici 
zgomote, nici măcar mâncare. Şi totuşi, nu vine ritmul, şi fără el nu 
mă încumet să înaintez. În sfârşit, să persistăm. Creaţia e şi voinţă 
stăruitoare, ucigătoare, energie neclintită... 

Am stat până la 3 şi pe la 4 m-am culcat. La 7 m-am deşteptat. 
Şi am avut o întâmplare care merită să fie notată cât mai complect. 
A fost prima mare spaimă a morţii. Ar fi, poate să spun, avertismentul 
morţii... De câte ori mă culc, până să adorm vreau să mă gândesc la 
începutul romanului, care nu vine, sperând mereu în minunea care 
mi-l va scoate din subconştientul meu. Meditaţia aceasta e de 
obicei foarte scurtă, fiindcă am norocul să adorm aproape îndată ce 
mă culc. Abia rareori mă zvârcolesc şi atunci foarte îndelung, fără 
a mă putea concentra asupra vreunui lucru; sânt adevăratele 
insomnii, obositoare, enervante, istovitoare. Repet însă, foarte rare. 
De altfel, insomnia aceasta vine după o aţipire de câteva minute, 
uneori de o oră. Mă deştept din aţipeală şi nu mai pot adormi. Aseară 
însă am adormit repede, normal... La 7 dimineaţa m-am deşteptat 
tocmai pe când mă întorceam de pe dreapta pe stânga. În acel 
moment de semi-somn mi-a trecut prin gând: cu siguranță eu am să 
mor asfixiat, fiindcă a început să mi se scurteze respiraţia şi uneori 
trebuie să respir adânc... Apoi deodată m-a cuprins o groază: ce-ar 
fi dacă. adormind acuma, nu m-aş mai trezi deloc. E tot ce se poate 
mai verosimil. Mori în somn. Un atac de tusă sau așa ceva te face 
să-ţi pierzi cunoştinţa etc. Groaza mi s-a încleştat în inimă şi a 
început să mă zpâlţâie. Nu era nici o durere, nimic, ci numai o 
spaimă cumplită că am să mor, că totul s-a sfârşit, că lumea asta s-a 
terminat pentru mine şi încă fără să fi terminat baremi romanul. că 
nu voi mai apuca ziua, nu voi mai vedea pe Fanny, pe Puia. pe 
nimeni... Şi ce oribil rămâne Fanny, fără nimic, vai de capul ei. 

Nici n-am făcut măcar un testament. Va trebui nepreşit să fac... 
Spaima era de fapt un fel de regret nespus de dureros pentru lumea 
asta sensibilă, fără nici un gând. ce poate fi dincolo. Aveam aşa de 
mare siguranţa că am să mor, încât, vrând să nu mor aici, în odăiţa 
asta străină, şi socotind să mă scoi, să plec, îmi ziceam că e inutil, 
fiindcă am să mor alunecând pe scări sau căzând subt tramvai, în 
sfârşit, că nu voi putea evita moartea. Încercam să mă liniştesc, 
spunându-mi că ceea ce fac e o prostie, că la urma urmelor dacă voi 
muri nu e nimic excepţional, că tot trebuie să mor odată şi trebuie 
să primesc ideea morţii cu sânge rece, cu înţelepciunea omului... În 
zadar, nu reuşeam deloc să-mi risipesc spaima cea nebună care mă 
sleia... Şi iar ziceam: bietul Radu, care rămâne complect în vânt, 
ce-o să se aleagă de el... Siguranța morţii care a venit mi-o 
certificam singur amintindu-mi că şi tata a murit brusc, la 51 ani. 
Te pomeneşti că am să mor şi eu exact la vârsta lui. Oare câte luni a 
mai trăit peste cei 51 ani?... Am aprins lampa. Parcă s-au mai 
risipit puţin negurile amenințătoare, dar peste puţin au reînceput tot 
aşa de intense. Îmi ziceam să adorm cu becul aprins, dar imediat 
adăugam că nu, adormirea are să fie eternă. Atunci mi-a venit în 
gând că poate asta e o formă de nebunie, poate cea mai crâncenă; a 
nu îndrăzni să adormi de frica morţii şi a muri prin epuizare. Acest 
gând sporea spaima, mai ales că se plimba oarecum lucid prin 
sufletul meu. Totuși, mi-am dat seama vag că nu poate fi nebunie 
când îţi dai seama că e nebunie... Voiam să-mi alung gândurile şi 
nu aveam măcar o carte sau ceva. Anı descoperit ziarul Dreptatea, 
Şi am început să citesc, ca să-mi întorc atenţia. După sforțări de mai 
multe minute am reuşit să înțeleg foiletonul despre Constituţia 
cehoslovacă. La 7,1/2 am scăpat de teroarea asta unică. Am simţit 
ceva similar doar în somn, când scriam la Pădurea Spânzuraților şi 
apoi când aveam flegmon întâia oară, de eram cu febră mare şi 
aiuram... În orice caz a fost un avant-goât a ceea ce simte un 
muribund, sau aşa ceva... Pe urmă am adormit din nou normal. 

La 11 m-am sculat şi am ieşit după cafea, ziare franceze, 
cerneală etc. La 5 am avut la Radio comisie de anchetă. Munteanu 
a refuzat să deschidă dulapul. Am încheiat deci cercetarea cu 


268 


dânsul şi vom refera consiliului. Am comunicat şi comitetului. 
Dimitriu m-a adus acasă cu declaraţii de amor. 

Joi am o conferință la Constanţa, cu primire mare. Mâine 
trebuie să plec la ţară, să-mi iau manuscrisul. Iar zile pierdute 
pentru scris. De altfel, şi acum: e ora 2, şi eu încă fac însemnări 
aici. Ce să mai pot face la roman când la trei trebuie să mă culc, ca 
să mă scol la 10? Doamne, Doamne, ce-o să mai fie cu Gorila asta? 
Şi ce frumoase lucruri am în suflet pentru cartea asta! 


Vineri, 22 ianuarie [1937, Bucureşti] 


Miercuri după-amiazi am fost la Valea Mare de mi-am luat 
conferinţa: la 7 seara am fost înapoi. Ieri dimineaţă, pe urmă am 
plecat la Constanţa. însoţit de Mugur, Blazian şi Negulescu. Ne-a 
primit în gară numai Mitric, cu un profesor. poet local, 
G.Sălceanu!2. împreună cu doamnele lor. Am tras la „Grand-Hotel“ 
şi până la amiazi am făcut o vizită primarului Horia Grigorescul!?, 
foarte amabil, care ne-a pus la dispoziție o mașină să vizităm orașul. 
M-am oprit întâi la muzeul comunal pentru secţia arheologică, apoi 
în port la gara maritimă. Am dejunat la restaurant „Veneţia“, 
oaspeții managerului, iar apoi am mers cu maşina la Mamaia, unde 
într-adevăr s-au făcut lucruri admirabile. Am fost dus acolo mai 
ales pentru că se zice că primăria vrea să-mi dea un loc să-mi fac o 
mică vilă. La 5,1/2 am făcut o vizită la prof. Sălceanu, care s-a 
ostenit mult să ne cinstească. Apoi, la 8,1/2 am plecat la sala de 
festivități a liceului. Arhiplină, fireşte. Serbarea prezidată de 
episcopul Gherontie!4, o figură de o mediocritate îngrozitoare. A 
vorbit directorul liceului, apoi Sălceanu, Aurel Vulpe şi Mugur, 
care mi-a făcut o apologie într-adevăr excepţională. Conferinţa mea 
despre Coşbuc a avut obişnuitul succes. Au cântat pe urmă la pian 
un elev şi o tânără italiancă măritată cu un marinar român, doamna 
Ceauşa-Camozzi, care vrea să cânte şi la Radio. La acelaşi 
restaurant „Veneţia“ a urmat o masă de 20 persoane, oferită de 
primărie. Primarul trebuind să plece la Bucureşti, a venit ajutorul 
Scarlat Huhulescu. Dintre cei prezenţi să însemn pe directorul 

portului. Cotaru, cu doamna, care face literatură şi care m-a invitat 
să vizitez portul etc., surorile acestei d-ne — d-le Dancea şi 
Isăcescu. A trebuit să dau câteva autografe pe cărţi aduse la miezul 
nopţii de la librărie. La 2,1/2 am trecut cu primarul la un cabaret, 
unde artiştii, care terminaseră programul, au fost puşi să dea o 
reprezentaţie pentru noi. Nostim tipul directorului, un pezevenghi 
şi jumătate. La 3.1/2 am ajuns la hotel, la 4 m-am culcat. la 5.3/4 
m-am sculat, la 6.3/4 am plecat spre Bucureşti cu rapidul şi am 
sosit la 10,20". Rezultat, 6 000 lei onorar. Primarul mi-a promis 
solemn un loc la Mamaia. Să-l vedem. 

Aici, azi am avut comitet de programe la 11, la Radio. şi 
comitet de lectură la „Naţional“ după-amiazi. Se pare că Hodoş va 
fi sancţionat pentru scrisoarea ce a publicat în Universulis. La 
5 d.a. am avut o convorbire cu funcţionarii superiori în vederea 
şedinţei comisiei bugetare care ar fi să se ţie luni seara. Mâine la 
amiazi am convocat comisia de anchetă. Voi însărcina pe Plopeanu 
cu expertiza în chestia Haraga. 


Sâmbătă, 23 ianuarie [1937, Bucureşti] 
o 

Am stat aseară până la 3 şi n-am scris nimic. Nu mai comentez. 
Notez însă mereu pentru curiozitate. Fac parcă tot posibilul să nu 
scriu, Sau, în orice caz. fac împrejurările. Sânt în stare să stau o 
noapte întreagă gândindu-mă la balamucul de la Radio sau la 
îngrăşatul porcilor, şi nu pot să mă concentrez complect pentru 
scris... 

La 12 m-am dus la „Casa Şcoalelor“ să-mi dreagă luneta făcută 
de „Cartea Românească“. Acolo, d-ra Spirescu, conducătoarea 
laboratoarelor, mi-a vorbit de lunetele pe care le fabrică ei, mărind 
la 200 ori; mi-ar face şi mie în preţ de costul materialelor. Voi 
merge să văd una gata săptămâna viitoare. Între timp să mi-o dreagă 
pe cea existentă. La Radio vorbă zadarnică. Munteanu a răspuns la 
scrisoare prin alt protest. După-amiazi, cu Geles şi funcţionarii 
superiori — mi s-au spus câteva afaceri de-ale lui Munteanu. 

Duminecă, 24 ianuarie [1937, Bucureşti] 


Numai două rânduri am scris aseară şi totuşi am fost mulţumit, 
fiindcă m-am simţit în atmosferă şi cu atenția în subiect, ca să nu 
zic inspirat. La miezul nopţii însă am plecat acasă, căci a trebuit să 
merg la ţară să dau merinde şi să văd ce e pe acolo. Am descoperit 
cum m-a înşelat Lache cu 3 duble porumb la uruiala trecută. Am 
dat merinda până la 1.II inclusiv; lui de asemenea. Am adus diverse 
mâncăruri. Fanny e bolnavă de gripă în pat. Puia a fost. Altfel 
nimic...!5 Robu? lui Dem Theodorescu, despre care am văzut 
laude multe; am renunţat, fiindcă e tot genul lui, antiliterar, 
polemic. Credeam că personajele lui ar fi din Gorila mea. Nu, nu. 
Dacă n-aş fi în stare să fac decât asemenea lucru, m-aş lăsa de 
scris. Gorila trebuie să aducă noutate. În orice caz, să arate cum se 
scrie un roman social urban român. La noi, romanele de acest fel au 
fost satirice, pătimaşe. Autorii se războiau cu anume date sociale în 
loc să creeze oameni. Eu aş pune două lumi față-n faţă, dar nu prin 
vorbe, ci prin fapte — România de ieri şi cea de mâine. 


Luni, 23 ianuarie [1937, București] 


Aseară am putut striga Evrika sau Thalassa! În sfârşit mi-a 
apărut adevărata semnificaţie a Gorilei. Până acuma era un roman 
oarecare, poate bine făcut şi bine scris. cu un erou puternic, dar 
fără anvergura interioară care caracterizează o operă într-adevăr 
solidă şi durabilă, piatră de hotar într-o literatură prin valoarea ei 
etică şi estetică. Aseară am găsit ce germina în mine de ani de zile 
— Gorila e lumea veche în faţa căreia se ridică frumoasă lumea 
nouă. Pe eroul vechi îl ucide reprezentantul lumii noi, ca să 
simbolizeze ruperea cu putregaiul trecutului, începutul unei ere noi. 
curate, de viață românească adevărată.!8 

De-acuma dar înainte, cu mai multă nădejde! 

Azi am făcut câteva mici curse, apoi la Teatrul Naţional comitet 
de lectură şi pe urmă bomba de la Radio. Toată agitația de două 
săptămâni s-a încheiat azi fulgerător cu un decret regal prin care se 
numesc alți membri în consiliul de administraţie de la Radio din 

partea guvernului: Condiescu şi popa Nae!? dintre cei vechi şi alți 
trei noi, Amza?, ing.Ciolac?! şi un magistrat pensionar de la 
Giurgiu. Ceea ce înseamnă că am fost înlocuiţi eu, Ciugureanu, 
Cazaban, Geles. 

Radu îmi telefonase la Teatru că s-a întâmplat ceva. Nici nu 
bănuiam. Betolian mi-a arătat ce s-a întâmplat: Mircea Georgescu 
a fost chemat la telefon de luca şi înștiințat că s-a schimbat 
consiliul. 


Marţi, 26 ianuarie [1937. Bucureşti] 


Am stat şi aseară până pe la 3, dar n-a fost chip nici măcar să 
meditez serios pentru carte. Afacerea de la Radio m-a mâhnit mai 
mult decât îmi închipuiam în primul moment. Îmi apărea ca o 
ofensă gratuită. E posibil ca un scriitor de talia mea, cu reputaţia 
mea, să poată fi azvârlit din fruntea unei societăți culturale cu atâta 
uşurinţă şi chiar nepăsare, mai rău ca un servitor? De nişte oameni 
care nici servitori n-ar putea să-mi fie în eternitate?... Nu vreau 
să-mi arăt mâhnirea, dar îmi roade inima. Chiar în somn. M-am 
trezit dimineaţa şi am avut o emoție cruntă aducându-mi aminte de 
jignirea suferită. 


Miercuri, 27 ianuarie [1937, Bucureşti] 


N-am făcut aseară decât să citesc notițele din război ale lui 
Averescu?? până pe la 4 dimineaţa. Acuma, la 2 noaptea, le-am şi 
terminat. Sânt interesante fiindcă sânt scrise de Averescu şi pentru 
că, prin observaţiile critice şi polemice, redă atmosfera fierbinte a 
zilelor de război. Încolo, nimic instructiv. Se vede un militar 
priceput, dar şi ambițios şi mai ales mereu preocupat de ceva 
instinctiv politic. Nu face politică, dar îi place să fie considerat ca 
un cap salvator şi, prin diverse gesturi şi vorbe, face propagandă, 
desigur foarte discretă, pentru popularitatea sa. În orice caz, cred că 
e dintre puţinii noştri generali care au fost realmente buni 
conducători. 

Luni, ] februarie [1937. Bucureşti] 


De sâmbătă dimineaţa până azi-dimlineaţa] am fost la ţară, 
unde am avut ieri şi pe Sorbul în vizită. Aşa că nu mai ştiu nimic 
special de pe-aici. De altfel, viața acuma mi-e dominată de chestia 
de la Radio. Am impresia chiar că se exagerează enorm toată 
afacerea asta. În definitiv, prezenţa în acest consiliu n-a fost un 
titlu de glorie specială pentru mine. Nu mi-a ridicat întru nimic 
valoarea literară sau socială. Am fost chemat acolo de la început 
pentru o colaborare culturală plătită. Era un ajutor bănesc în primul 
rând. Din moment ce partea aceasta era problematică şi ajunsese ca 
un mijloc deghizat de a-mi cumpăra cu ea adeziunea la sistemul de 
administraţie, n-are ce să mă mai intereseze... Vineri mi s-a spus că 
vor să-mi propună, ca o compensație, preşedinţia comitetului de 
programe, bine plătită. Dacă nu ar fi făcut măgăria să mă scoată 
nedelicat din consiliu, aş fi renunţat poate singur şi aş fi primit în 
schimb conducerea programelor. Aşa, chiar de-ar fi adevărat 
zvonul propunerii, ar fi inacceptabil, cei puţin pentru moment. Pe 
Mihalache nu l-am văzut; e mereu bolnav. 

E curios ce neînsemnate şi meschine apar de departe toate 
frământările astea cu Radio şi alte asemenea fleacuri. Cel mult, 
partea materială mă îngrijeşte, că n-am plătit chiria, că mi-a 
dispărut o sursă de unde se mai putea găsi un ban etc. Încolo păreau 
mărunţişuri asupra cărora nici nu merită să te opreşti. De o mie de 
ori mai important e orice detaliu ce priveşte Gorila, care însă stă pe 
loc mereu. 


Marţi, 2 februarie [1937, Bucureşti] 


Aseară am sfârşit un idiot roman poliţist de Agatha Cristie? şi 
apoi m-am culcat. Mă durea capul, eram obosit, cu o depresiune 
ciudată în suflet. M-am sculat abia la 12. 

N-am avut nimic special; n-am ieşit din casă. Cu Mugur am 
vorbit la telefon pentru interviul lui Radu. Pe urmă m-a chemat 
Gusti să-mi spună cât e de indignat. 


Miercuri, 3 februarie [1937, Bucureşti] 


De la 7,1/2 seara până la 4,1/4 dimineaţa am stat în zadar. Am 
început cu relativ elan, am scris o pagină şi m-am oprit cuprins de 
îndoieli. Nu-mi place deloc începutul şi fără început nu pot merge 
mai departe, fiindcă-mi lipseşte linia şi ritmul. Am ajuns la 
adevărată disperare. Parcă niciodată n-am fost aşa de steril în 
invenţie... Nu-i adevărat. Nu e sterilitate. Am poate zece-douăzeci 
de variante, dar nici una nu-mi place, nu mă duce înainte cum ar 
trebui... Şi totuşi, am fost destul de bine dispus şi bine concentrat, 
fără obişnuitele distracţii ale atenţiei. Poate că şi scrupulele estetice 
sânt excesive. Dacă făceam aşa, nu mai scriam Jon niciodată. Şi 
când am început să scriu la Jon n-aveam nici pe sfert material ca 
acuma... 

Am dormit pe urmă destul de prost. Până să adorm iarăşi mici 
încercări de spaime. 


Joi, 4 februarie [1937, Bucureşti] 


N-am scris nici aseară nimic. M-am agitat de pomană cu gânduri 
inutile, Şi totuşi, am pierdut noaptea stând până la 5 dim[ineaţa], 
negreşit utilizând ultima oră cu recitirea din Război şi pace. 

Vereşti îmi spune că contenciosul de la Radio s-a derobat a se 
pronunța asupra legalităţii numirii membrilor consiliului, propunând 
să se treacă această sarcină contenciosului de la Interne. De la 
Blazian: că Amza s-a certat cu Dimitriu şi nu mai lucrează împreună. 

În matineu am fost la Comedia. Nu m-am prăpădit nici după 
piesa Poveste de iubire? nici după interpreta cântată, Deculescu?5, 
deşi asta are talent frumos. Pe urmă, la Adevărul cu Marcovici 
despre chestia Sadoveanu.?6 Despre acelaşi lucru vag şi cu Sevastos 
Şi mai târziu cu Blazian. La „Naţional“ am avut consiliu — 
mărunţişuri. Afară mă aştepta Blazian să mergem la Mihalache, dar 
era prea târziu, m-a dus până acasă. 


Vineri, 5 februarie [1937, Bucureşti] 


Nici n-ar mai trebui să însemnez că n-am scris nimic. E ceva 
normal. Orice e bine venit pentru a nu scrie, chiar a nu încerca. 

Aseară m-am simţit greoi; era foarte cald în cameră etc. Şi de 
altfel, mi-am găsit altceva de lucru: să răspund unei anchete la 
Adevărul. Pentru rest a fost lectură. Şi aşa am pierdut altă noapte, 
fiindcă abia la 5,1/2 dimineaţa] m-am culcat. 


Duminecă, 7 februarie [1937, Bucureşti] 


Am făcut un răspuns la ancheta Adevărului? şi am citit. Atâta a 
fost activitatea până la 5 dim[ineaţa]. Şi cu asta s-a sfârşit camera 
de la Neguleşti unde, în fond, n-am făcut nimic decât meditaţie. 
Mi-a folosit ceva şi meditaţia asta, evident — dar trebuie să 
terminăm cu meditaţiile, să trecem la altceva. Nici n-am să mai las 
să treacă atâta timp fără să mă încordez la lucru serios. 

La masă au fost Sorbii şi copiii. Apoi vizita lui Ocneanu35, cu 
care am vrut să fac un aranjament, dar n-am ajuns; a trebuit să plec 
la Sadoveanu. A fost foarte mişcat de iniţiativa mea; a şi plâns. 
Mi-a mulțumit. Ne vom mai vedea. Pe urmă am tratat puţin cu 
Branişte şi Marcovici în aceeaşi chestiune. Am să fac o ciornă de 
protest care va servi de bază, iar după ce zece inşi au semnat, vom 
da-o mai departe.29 

Seara am fost pe la Neguleştii. 


După proces am scris o scrisoare lui Şeicaru că nu mai vreau 
să ştiu nimic, fiindcă am auzit că Amza a fost la preşedintele 
Curţii, să-i spuie că regele doreşte să se câştige procesul. Șeicaru 
voia să facă să parvină scrisoarea la rege prin Urdăreanu?!. 

Dar despre toate astea prea mult. Am lăsat complect scrisul. 
Doamne, Doamne, când voi isprăvi odată cu Gorila asta? Dacă 
viaţa nu mă lasă-n pace! 

Astă-seară reiau. Deocamdată numai orientare şi reintrare în 
atmosferă. De când am găsit eroului un contra-erou, mi-e mai dragă 
cartea asta dureroasă. Pe omul vechi îl voi face sigur, pe omul nou 
va fi mai greu — îl simt numai un pachet de nervi, de fanatism, de 
misticism. Un eroism zgomotos, scandalagiu şi totuşi enorm de 
simpatic. Amândoi sânt într-un fel arivişti, dar şi îi desparte o 
prăpastie un iberbrickbars2. Nu se pot înţelege niciodată. Sânt cu 
adevărat două lumi, fiindcă unul e individualist, celălalt e 

colectivist în suflet. nu cum au fost liberalii colectivişti. 
Întruchiparea acelui faimos „servir“, care abia acuma îşi capătă 
semnificaţia reală... 

Explicaţiile aici nu contează decât ca o convorbire cu viitorul. 


Miercuri, 3 martie [1937, Valea Mare] 


Urmez cura contra răguşelii cu o conştiinciozitate oribilă. Fac 
câte cinci inhalaţii pe zi, diferite: beau lapte cu miere şi mai ales nu 
vorbesc deloc - strictul necesar în şoapte cu Lache sau Tinca, ceea 
ce nu face mai mult de cinci minute pe zi. Chiar cu mâncarea sânt 
de o sobrietate rară — o singură dată pe zi mănânc, şi foarte frugal. 
Ieri am fumat numai 11 ţigări, dar cafea am băut normal. Sper să 
fiu şi mai sever în privinţa asta. 

Pentru scris cura ar fi bună, dacă n-ar lua prea mult timp. În 
orice caz, am reintrat în atmosferă complect. Dacă mi-ar ajuta 
Dumnezeu să pot lucra cu spor! Acuma sânt sigur că va ieşi un 
roman mare. Mai ales dacă voi reuşi să zugrăvesc cum îl simt pe 
omul meu, românul nou33! 


Situaţia e destul de complicată. E o iluzie să ne închipuim că 
revenind vom putea face ce vom vrea. E probabil că se va numi un 
preşedinte autoritar care să puie frâna necesară. E de văzut dacă 
Tătărăscu va primi să anuleze decretul. Prin proces, afacerea poate 
să ireneze cine ştie cât. Şansele sânt şanse. Numai faptul că 
Ionescu e suspendat poate să fie spre bine. El, în desperare, 
montează mereu pe Şeicaru, care iarăşi nu poate înghiți înfrângerea 
aşa de uşor, plus cheltuiala ce a făcut cu procesul... Aşteptarea e tot 
ce se impune, şi răbdarea... 


Vineri, 8 aprilie [1937, Valea Mare] 


Ieri am fost la Bucureşti pentru adunarea [Societăţii] Autorilor 
Dramatici. Era necesară prezența mea, dacă vreau să fiu reales la 
Teatrul Naţional. Fiindcă în lipsa mea Corneliu s-a făcut candidat, 
cerând voturi și asigurând pe toţi că eu nu mai vreau. Fireşte, 


276 


lucrurile au mers neted. S-a votat prin aclamaţie cu unanimitate. Cu 
ocazia asta am aflat impresia oribilă ce a produs-o revocarea 
consiliului de ia Radio la 24 ore după reintegrare. 


Miercuri, 7 iulie dim[ineaţa, 1937], [alea] Mare 


La 5 dimlineaţa] am închis dosarul cu manuscrisul. Duminecă 
făcusem legământ cu mine să stau în fiecare noapte până la 5-6 
dimlineaţa]. Am stat, dar încă n-a venit inspiraţia care să-mi dea 
ritmul definitiv. Cred că acuma l-am găsit pentru întreg 
subcapitolaşul iniţial. Fiindcă e vorba de un roman politic. trebuie 
să înceapă cu o indicație politică, aşa că exclamaţia d-nei Cornoiu, 
„m-aţi ameţit cu atâta politică“, sper că dă nota trebuincioasă. Am 
lămurit, pornind de-aici, mersul începutului, aşa că noaptea asta, cu 
toate că n-am transcris decât o pagină, care va trebui reluată mâine, 
a fost totuşi rodnică. Dacă voi scăpa de primul capitol, am impresia 
că restul va merge bine. Materialul îl am în mine ca şi la Răscoala 
— un haos care nu se ordonează decât în faţa hârtiei albe. 


Joi, 8 iulie [1937, Valea Mare] 


Deşi am stat până la 5 dim[ineaţa]. n-am lucrat nimic efectiv. 
Am reînceput, a nu ştiu câta oară, transcrierea. Mă împotmolesc 
mereu din pricina proporțiilor. Prezentarea aceasta trebuie să se 
facă şi interesant, dar şi fără prolixitate. Dacă mi-aş da drumul, ar 
ieşi cel puţin o sută de pagini numai din descrierea logodnei. În 
realitate, logodna asta e mijlocul cel mai expeditiv de a prezenta o 
bună parte dintre personajele care vor purta acţiunea romanului, şi 
de-a închega atmosfera generală. De aceea, la fiece frază, dacă nu 
chiar la fiece cuvânt, mă opreşte teama de-a nu spune prea mult. Se 
adaogă însă şi o distracţie revoltătoare, o lene ciudată de-a aduna 
toate gândurile şi toată atenţia asupra lucrului... Doamne, de-aş 
scăpa de primele o sută de pagini! Restul sânt sigur că va merge cu 
bucurie. De altfel, şi acuma, de câte ori meditez asupra începutului, 
mă trezesc bucurându-mă de cutare scene sau momente de pe la 
sfârşit... 


Mâine trebuie să plec la Bucureşti pentru a face rost de bani. 
Stau infam băneşte şi mă sâcâie îngrozitor. În loc să mă pot 
concentra în totul asupra scrisului, mereu să născocesc cum să mai 
găsesc câteva mii de lei. Totuşi am să stau şi astă-seară măcar până 
pe la 1, iar manuscrisul îl iau la Bucureşti. 


Duminecă, 11 iulie [1937, Valea Mare] 

Fireşte, nici nu m-am atins de manuscris în București, deşi îl 
aveam la mine. Eram atât de amărât că aş fi fost incapabil să scriu 
un rând. 

Plecasem la Bucureşti să văd dacă s-a făcut ceva la Fundaţiile 
Regale cu cartea despre care vorbisem cu Rosetti. Afacerea a 
început pe la sfârşitul lui aprilie mi se pare. Am propus eu lui 
Rosetti romanul polițist ce-l voi scoate după Gorila şi pe care l-am 
botezat, provizoriu, Ochiul lui Dumnezeu. Cu condiţia să-mi dea 
imediat 70 000 lei. Rosetti s-a arătat încântat, dar s-a plâns că nu 
poate lucra, fiindcă regele se amestecă în toate. Într-altele, regele 
aprobă un buget pe un an înainte şi nu se mai poate achiziționa 
nimic în cursul anului fără aprobarea lui. Aşa că aici trebuie să se 
ceară consimțământul regelui care, fireşte, nu poate să nu se dea 
e c. Prin urmare, trebuie să aştept câteva zile, ca să supuie regelui 
chestia. Nu direct, ci prin Condiescu, singurul care lucrează cu 
regele în asemenea afaceri. Peste vreo două săptămâni îl întrebai la 
telefon. (Trebuia să mă cheme el, dar nu mă chemase.) Nimic. 
Regele a lipsit, sau e bolnav. Să mai aşteptăm. La ziua cărţii. 
Nimic. Peste câteva zile, când regele a vizitat pavilionul cărţii, 
Condiescu îmi spuse că îndată ce va pleca Moscicki34 va lucra cu 
regele şi va aranja lucrurile. A plecat polonezul, a plecat şi regele 
în Polonia şi s-a întors şi tot nu aveam nici un semn de viaţă. 
Auzeam că regele pleacă iar în străinătate pentru mai mult timp. 
Voiam să aflu dacă nu s-a aranjat cumva, fiindcă nu-mi închipuiam 
că în două luni de zile nu s-a putut lua o aprobare. 

Am întrebat întâi pe Rosetti, prin telefon. Foarte calm îmi spuse 
că nu s-a făcut nimic, că el nu mai poate spune nimic, totul depinde 

de Condiescu. Regele a plecat azi în străinătate pentru 23 zile. 
Dacă nu s-a aranjat încă, atunci va trebui să aşteptăm până la 
întoarcere. Să vorbesc cu Condiescu?... Da, în orice caz el trebuie 
să ştie şi să mă lămurească. Am chemat pe Condiescu acasă; nu era. 
L-am chemat la Palat. „Da, dragă L[iviu]. Vino marţi, pe la 12,172, 
la Palat, cu Rosetti, să vorbim, să vedem ce putem face.“ „Parcă era 
vorba să aprobe regele.“ „Da, dar regele aprobă numai o dată pe an 
bugetul; pe urmă nu-l mai putem deranja. Dar vino tu cu Rosetti şi 
aranjăm împreună.“ Chemai iar pe Rosetti, să-i spun ce-mi propune 
Condiescu. De la Fundaţie mi se spune că chiar atunci a plecat la 
Palat, la Condiescu. În timpul mesei l-am chemat acasă. El nu va fi 
marţi în Bucureşti, dar să mergem miercuri; Condiescu rămâne în 
Bucureşti mereu. Dacă n-a luat aprobare de la rege, nu crede că se 
poate face nimic. 

Iată-mă, om de 52 ani, în plină glorie literară, o personalitate 
care va avea totdeauna un loc în istoria culturii româneşti — şi nu 
am asigurată nici măcar pâinea cea de toate zilele, pe când oricine, 
în altă meserie, la vârsta aceasta, are cel puţin un minim de trai. De 
şapte luni trăiesc numai din aconturi şi expediente. Până când va 
mai merge şi asta?... Pentru moment nici nu vedeam cui să mă 
adresez măcar pentru 2-3 000 lei, să nu mă întorc aci cu mâna 
goală. Voiam să-i cer lui Plopeanu — plecat la Karlsbad. Mă 
gândeam să-i cer indirect lui lonescu-Radio, din pricina căruia am 
pierdut mica siguranță materială ce-o aveam acolo. Nu l-am găsit. 
Încolo nu mai vedeam nimic. De la „Alcalay“ sau „Adevărul“ nu 
mai puteam cere; îmi era ruşine, | 

Aşa a venit seara. Eram desperat. Nici nu puteam citi, necum să 
scriu. Într-un târziu m-am gândit să-i cer lui Serafim35 de la Teatru 
până ce va veni Plopeanu, sau eventual lui Negrea. Era penibil 
pentru mine. De altfel, în toată vremea aceasta, mai dureroasă era 
ruşinea ca să fiu silit să cer câteva mii de lei, la vârsta şi situația 
mea, de la nişte oameni care-mi sânt subalterni în toate privințele. 
Serafim n-a răspuns la telefon. În cele din urmă mi-am zis că voi 
veni la Piteşti şi voi mai lua de la ovreiul Adevărului 2 000 lei. 

N-am putut adormi până pe la 3 noaptea, frământându-mi mereu 
creierii. Am aţipit în sfârşit cu speranţa că voi găsi totuşi pe 

Serafim. La Radio auzisem că lamandi% va pleca sâmbătă seara la 
Iaşi. Mi-a trecut prin minte să mă adresez lui, dar am refuzat, de 
ruşine. 

A doua zi, pe la 9, am cerut din nou pe Serafim. Nu răspundea. 
Atunci mi-a venit în cap că trebuie să fie în concediu. În disperare 
de cauză am hotărât să-i cer lui Măciucescu de la S.S.R. 2 500 lei 
şi să încerc şi la Iamandi. Măciucescu ieşise. La S.S.R. nu era, nici 
la Dotaţie. Va veni pe la 10. Iamandi răspunse îndată şi-mi dădu 
întrevedere la el acasă 11,1/2. Cu Măciucescu am aranjat îndată. 
N-avea cu cine să-mi trimită. Mergând la lamandi, am trecut eu şi 
am ridicat banii. 

lamandi a fost foarte drăguţ. I-am cerut 50 000 lei sub o formă 
care să nu fie umilitoare. Nu numai că i-a aprobat imediat, dar, ca 
să nu mai umblu pe la minister, mi-a dat chiar el banii. Mi-a vorbit 
despre Stelian Popescu, Manoilescu, Vaida, naţional-ţărănişti etc. 

Am avut impresia că în acel sfert de oră cât am stat la lamandi 
s-a spart un ghinion mare pentru mine şi că de-aci încolo iarăşi o 
să-mi meargă toate în plin. Atât de mult cred asta, încât chiar vreau 
să rețin un loz de loterie ce mi s-a trimis; cred că am să câştig. 

Mai mult: cred că şi ghinionul cu scrisul s-a sfârşit şi că până în 
trei luni voi scăpa de Gorila. 


Fineri, 16 iulie [1937, Valea Mare] 


Miercuri am fost la Bucureşti după invitaţia lui Condiescu, fără 
nici o încredere însă. Am telefonat întâi lui Şeicaru, cu care am luat 
întâlnire la restaurantul Gării de Nord. Pe urmă am chemat pe 
Rosetti. Părea cam uimit. Îmi spuse că adineaori a vorbit cu casa 
generalului şi servitoarea i-a spus că generalul a intrat foarte târziu 
azi-noapte, că doarme şi nu va merge azi la Palat. Eu să caut totuşi 
a lua contact cu Condiescu şi, dacă-l găsesc, să-i telefonez la 
Fundaţie şi să-l iau, că el merge până la 1,1/2. Am întrebat la Palat: 
nu venise şi nu ştia dacă vine. Am chemat casa; servitoarea mi-a 
repetat ceea ce-mi spusese Rosetti. Atunci am spus servitoarei să 
comunice generaiului când se va scula, că l-am căutat şi am venit 
la invitaţia lui, şi-l rog să-mi spună dacă are ceva de a-mi spune, 
trebuind să mă întorc la ţară. Cu combinaţiile astea însă n-am mai 

respectat legământul cu scrisul. În fiecare seară până după miezul 
nopții e Fanny cu viaţa casei, iar la 4,1/2 dimineaţa] începe viaţa, 
aşa că nu-mi rămâne timp serios de lucru. Apoi aici prea mă 
distrează toate. începând cu radio şi jurnalele şi sfârşind cu 
diversele preocupări de gospodărie. Din inițiativa [lui] Fanny am 
hotărât să mă instalez la Bascov, unde toată casa şi moşia e liberă 
şi goală. Cred că chiar de luni voi începe. Dacă nici în sihăstria 
aceea tăcută şi singuratecă nu voi progresa cu Gorila. atunci nu-mi 
rămâne decât să pun lira-n cui. Să sperăm însă că vom merge 
vertiginos. 


Miercuri, 3 august [1937], Bascov 


De la 18 iulie m-am mutat la moşia lui Ionel, unde am deplină 
linişte şi singurătate pentru scris. Fanny a rămas să vadă de 
gospodărie şi de toate. 

Merge, dar foarte încet. Transcriu pentru definitiv. Ei bine, până 
azi exclusiv abia am 18 pagini făcute. Mă muncesc enorm cu 
amănuntele. De altfel e expoziţia, când fiecare cuvânt are 
repercusiuni. 

De astă-seară, fiindcă scriu ziua. vreau să notez mersul lucrului 
în amănunte zilnice. Dacă mă voi ține.37 


Valea Mare, 13 noiemvre 1937 


Iar să însemnez decursul unei aşa-zise crize politice în care sânt 
interesat puţin, fiindcă mi se oferă anume participări. Se pare că 
mai demult cercurile politice se agită. Se împlinesc patru ani de 
când Duca a fost chemat la putere şi prin urmare trebuie să se facă 
o schimbare. Evident, s-ar putea să se schimbe numai Parlamentul, 
dar cum la noi Parlamentul e emanaţia guvernului şi nu invers, 
neschimbarea guvernului ar fi continuarea regimului Partidului 
Liberal. 

De vreo săptămână, regele primeşte pe şefii de partide, care 
se agită îngrozitor. Pentru rege, situaţia e delicată destul. El a 

încurajat fărâmițarea partidelor şi sporirea poftelor. În loc să avem 
două partide cu echipe ministeriale puternice, avem zece partiduțe, 
expresia paraponiselii şi ambițiilor nemăsurate a unor politiciani 
mediocri care, în calitate de şefi de partide, au dreptul să aspire la 
conducerea totală a ţării. Sânt partide d-astea foarte pretențioase 
care ar fi incapabile să înjghebe o listă ministerială de nume măcar 
pasabile. De aceea mai ales, partidele acestea se maimuţăresc a se 
numi totalitare spre a justifica inexistenţa unor individualităţi şi a 
îndreptăţi pe șef să-şi considere drept slugi colaboratorii... Ca să 
poată guverna el, regele a stimulat pe toţi duşmanii partidelor mari 
fie din partidele însăşi, fie din afară. Probabil că le-a făcut şi 
oarecare promisiuni vagi. Acuma e ceasul răfuielilor. Şi bietul rege 
nu poate plăti. Acuma ştie că trebuiesc partide mari şi că poate 
guverna şi cu ele. De aceea e criză. Altfel, normal, lucrurile ar fi 
simple de tot... Ar chema partidul de opoziţie cel mai puternic, 
cerând eventuale colaborări. Cum a făcut cu liberalii, care cu 
numai doi-trei ani înainte îl insultau pe stradă şi prin publicitate, 
făcându-l aventurier etc. 

Azi însă lucrurile par complicate. „Dreapta“, adică Goga, 
ameninţă cu revoluţia, dacă ar veni naţional-ţărăniştii.38 Aceştia, în 
caz că n-ar fi aduşi la putere, ameninţă cu Maniu3%. Mai încolo, 
Vaida% ar fi complect distrus politiceşte nevenind, fiindcă singurul 
rost al acţiunii lui a fost să încurce pe naţional-ţărănişti. Etc. 

Au fost zilele acestea diverse consultări. Ieri s-au terminat prin 
Averescu“!, preşedinţii Corpurilor legiuitoare, Tătărăscu. La 6 
d.a. s-a prezintat din nou Mihalache. Imediat s-a răspândit zvonul 
că a fost însărcinat să formeze guvernul. Timpul a dat vestea 
aceasta într-o ediţie specială. O făcea verosimilă şi sosirea cu 
avionul de la Paris a lui Gusti, viitorul ministru de externe 
național-țărănesc, şi persoana grata la Palat. La T[eatrul] N[aţional], 
unde aveam comitet de lectură, au fost dureri înăbușite. Prodan m-a 
luat de câteva ori deoparte să mă întrebe diverse lucruri. Petrovici, 
dezinteresat, protesta că dintr-o generaţie întreagă de oameni nu 
pot servi țara decât cei înfeodaţi lui Tătărăscu sau lui Maniu... Pe 
urmă s-a aflat că nu e adevărat încă. Şi combinaţiile au continuat. 

(Nu la Teatru, de unde plecarăm cu credinţa că s-a sfârşit — vine 
Mihalache.) 

Dar astea sânt lucrurile de-afară, oarecum oglinda presei. Eu 
mai am puţine ştiri directe şi nici acelea mai precise. Fiindcă în 
fond nu ştie nimeni nimic sigur. 

Când am fost aici săptămâna trecută, m-a căutat la telefon 
Mihai Popovici, cu care am mai avut şi acum doi ani convorbiri, în 
cursul cărora mi-a propus să fiu deputat sau senator în caz că 
„venim“. Ne-a poftit pentru marţia trecută la un ceai. Era o adunare 
a fruntaşilor ardeleni pentru informaţie. Fanny s-a dus direct la 
d-na Popovici, cu care a stat tot timpul, de la 5-8. 

Am fost primit, evident, cu mare efuziune de toţi, ca scriitorul 
cel mai mare al Ardealului şi al ţării. Mihai Popovici, după câteva 
clipe, m-a luat sus, în cabinetul lui, să vorbim separat. Mi-a 
mulțumit de felicitările de ziua lui, ieri. M-a rugat să transmit şi lui 
Şeicaru mulțumiri că şi-a adus aminte, măcar acuma, de el. Au fost 
prieteni. pe urmă Şeicaru s-a schimbat etc. 


Bucureşti, 18 noiemvre 1937, joi 


Comedia s-a sfârşit, încât însemnările despre ea ar fi inutile. 
Privind în urmă, acuma se vede clar c-a fost un simplu joc pentru 
ochii lumii, că lucrurile erau de mult şi complect aranjate. Cât 
trebuie să se fi amuzat regele cu Tătărăscu în cursul aşa-zisei crize! 

Să notez că Mihai Popovici mi-a oferit un loc în Parlament, 
unde voi dori eu, rămânând ca pe urmă să spun ce mai doresc. A 
fost cu ceilalţi vorbă lungă cu speranţe multe. Nu voiau deloc unii 
să puie în față eventualitatea cea rea. Cei mai mulţi erau totuşi 
sceptici. După ce au plecat toți, Popovici m-a mai reţinut să-mi 
spuie diverse episoade din frământările opoziţioniste. 

Zilele următoare, miercuri, joi, vineri, s-a menţinut mereu 
părerea publică: vine Mihalache. Vineri a venit la mine Pavel Pavel 
la „Corso“, să mă întrebe insistent ce vreau, ca să mă susţină toţi 
ardelenii, care nu vor admite să se dea un subsecretariat lui Eftimiu 
(cum se zvonea de el însuşi) înaintea mea; aşa că trebuie să mă 
pronunţ, fiindcă e sigură acuma venirea lui Mihalache. Evident, 

m-am derobat - îmi ajunge un mandat; pentru rest văzând şi 
făcând. 

Sâmbătă am fost la țară. Regele urma să primească iar pe 
Mihalache. Seara am aflat de la Ionel că a fost însărcinat 
Mihalache să formeze guvernul în colaborarea lui Vaida. Eu ştiam, 
de la Popovici, că Mihalache mai discutase cu regele 
imposibilitatea morală de-a lucra cu Vaida şi că regele înţelesese şi 
aprobase... Când am sosit aci am aflat că colaborarea cu Vaida era 
o condiţie sine qua non, că Mihalache voise să refuze pe loc şi 
numai din deferenţă a primit totuşi mandatul, că însă nu va merge 
la Vaida, ci se sfătuieşte cu membrii biuroului şi mâine va depune 
însărcinarea. Aşa s-a şi întâmplat. Pe urmă se spunea că regele l-a 
îmbrățişat şi i-a promis că vor mai lucra împreună, iar Mihalache ar 
fi răspuns: „Numai până joi, Sire.“ „De ce?“ s-a mirat regele. 
„Fiindcă joi devine Maniu şeful partidului.“ Mai plauzibil pare alt 
răspuns: „Da, Sire, dar nu în calitatea de azi.“ De altfel, Tătărăscu 
nici nu-şi dăduse demisia - ca să nu se producă un gol de 
autoritate! Imediat apoi a venit Tătărăscu, şi-a dat demisia şi a fost 
însărcinat să formeze un guvern cu baze lărgite. Tătărăscu intra şi 
ieşea la Palat tot timpul crizei şi după fiece audienţă a şefilor de 
partide, ca şi când ar fi fost consultat asupra tuturor celor ce 
spuneau regelui ceilalți. Asta a fost duminecă. Luni, Tătărăscu a 
oferit colaborarea lui Gh. Brătianu“ şi lunian+%. Ambii au refuzat 
până marţi la amiazi, Atunci a făcut apel la... partidul Iorga5! Şi 
cartel oferit lui Vaida! Cu iorghiştii a mers pe loc. Vaida, marele 
Vaida, figura asta superbă, a şovăit pare-se să intre complect în 
serviciul liberalilor pe care i-a combătut o viaţă întreagă. Miercuri 
au mai fost zbuciumări sau poate numai târguieli conduse de 
scârnavul Tillea. Până seara, totul s-a consumat. Vaida a fost 
cumpărat cu 50 locuri în Parlament. Şi seara, Guţă a depus 
jurământul cu noui guvern, care [e] tot cel vechi plus doi aşa-zişi 
specialişti... 

S-ar părea că toată comedia s-a făcut pentru satisfacția lui 
Vaida. Regele își dă seama că l-a compromis, încurajându-l să-şi 
părăsească la bătrâneţe prietenii” de toată viaţa şi caută să-i dea cel 

puţin iluzia puterii şi graţiei regale. Se zice că, dacă Mihalache ar 
fi mers la Vaida, i s-ar fi primit orice ofertă — urmând fireşte ca pe 
urmă să-i saboteze toată guvernarea. Aşa a trebuit şi Tătărăscu să-l 
ia la remorcă, numai ca să nu rămâie cu totul de căruţă. Şi totuşi 
rolul lui s-a isprăvit şi încă aşa de urât! „Ţopârlanul“+ a fost 
gentleman, iar boierul Vaida a primit un blid de linte... 

Acuma, la naţional-ţărănişti pare a stăpâni o linişte complectă. 
A fost o unanimitate impresionantă în respingerea oricărei 
colaborări cu Vaida. Nici o defecţiune. Să vedem ce-or zice 
alegerile. Poate să vină Maniu şef. La o situaţie schimbată e 
nevoie de om nou. Şi trebuie o activitate vie. Dinamism, ce 
Dumnezeu!... 

Între timp mă zbat în necazuri băneşti. Chiria şi altele. Şi 
veniturile amânate de tot. Am scris lui Condiescu pentru un avans 
de la revistă. Astă-seară mi-a telefonat că până duminecă face de 
unde-o fi. 


Lumi, 6 decemvre 1937 [Bucureşti] 


Azi vreau să reiau Gorila, să termin. De peste o lună stau pe 
loc. Efectul politicii şi al necazurilor. Şi totuşi, n-ar fi fost rău dacă 
aveam gata cartea de Crăciun. Librarii spun c-ar fi epuizat o ediţie 
în sărbători. Acuma e prea târziu. 


Luni, 13 decemvre 1937 [Bucureşti] 


Nici până azi n-am reînceput scrisul efectiv. De fapt mă 
zbucium cu nevoile şi procesele izvorâte din nevoi. Mi-e imposibil 
să mă concentrez pentru ficțiuni, când creditorii bat mereu la uşă. 

Mai este evident şi situaţia extrem de încordată în politica țării, 
care atrage atenţia în alte direcţii. Cu revenirea lui Maniu în 
activitate s-a dat un dinamism poate excesiv vieţii politice, mai ales 
că se amestecă în polemici şi persoana regelui sub forma camarilei. 
Nu ştiu ce va ieşi din toate astea. Prea mult bine nu, în nici un 
caz.50 


1938! 


Sâmbătă, 12 februarie [1938, Valea Mare] 


Tot mai sânt în luptă cu Gorila. De pe la 15 octomvre mă ţin în 
loc evenimentele politice care mă interesează prea mult. În sfârşit 
se pare că pentru un răstimp s-a sfârşit cu politica. După căderea 
[lui] “Tătărăscu în alegeri. după aventura guvernului Goga de 44 
zile, am ajuns la dictatura regală girată de guvernul cu patriarhul în 
frunte şi cu 7 foşti prim-miniştri ca sfetnicei fără portofoliu. Maniu 
a refuzat să participe. Prefecţi militari. Ziarele nu mai au voie să 
scrie nimic despre politică, partide etc. Vor deveni toate literare şi 
sportive. Parlamentul suspendat fără termen. 


Miercuri, 18 mai 1938 [București] 


În ajun de 10 mai a murit Goga la Ciucea, după o bolire de 
câteva zile. Congestie cerebrală cu pulmonară. A avut funeralii 
naţionale frumoase, impresionante. Mă delegase şi S.S.R. şi 
S.A.D.R. să vorbesc în numele lor. N-au fost discursuri şi am 
scăpat. Nu mă trăgea inima. Mi-a fost un duşman înverşunat. M-a 
combătut pe unde a putul. 

Lucrez cu disperare la corecturile Gori/ei. Sper să fie gata, pe 
piaţă, de ziua cărţii, 8 iunie. Stau toată ziua şi noaptea. 

Ieri, pe la 6 da. un telefon de la Petrovici mă anunță că 
adineaori secţia literară a Academiei m-a votat în unanimitate 
membru activ. I-am mulțumit cu emoție, mai ales convins că de la 
el a pornit propunerea. l-a mulțumit şi Fanny, foarte satisfăcută. 
Peste vreo jumătate de oră alt telefon de la Rădulescu-Motru, care 
de asemenea îmi anunţă vestea şi spune să fac îndată o scrisoare 
preşedintelui declarând că primesc alegerea, căci numai pe baza 
acestei declaraţii poate fi pusă şi în plenul adunării. Dacă vreau, să 
i-o dau lui sau mai bine lui Lapedatu?. De la el aflu că au fost de 

faţă 5 membri din cei 12 ai secţiei. Petrovici îmi spusese că mai 
este hopul plenului, pe care speră să-l trecem; avea totuşi puţină 
îndoială. Motru e sigur. Dacă nu reuşesc la primele 2 scrutine, care 
cer două treimi, la al treilea merg la sigur, fiindcă afară de cei 9 
nu-mi trebuie decât 4-5 voturi, care e imposibil să nu le avem, 
Seara, pe la 9, am telefonat eu lui Brătescu- Voinești, mulțumindu-i 
din toată inima. El mi-a povestit că s-au pus înainte diverse nume 
de artişti, plastici, muzicali etc., căci locul este pentru un artist cu 
reputație recunoscută. Atunci,el Brătescu a spus că există un 
scriitor asupra căruia toată lumea e de acord şi care lipseşte 
Academiei: eu. Şi toţi au fost, fără nici o excepţie, de acord. 
(Petrovici spunea că la un moment dat s-a vânturat numele unui 
filolog, Drăganu:.) I-am exprimat o îndoială în privinţa votului în 
plenul adunării. Mi-a declarat că [e] absolut sigură alegerea, 
explicându-mi chiar că fiecare din cei 9 au cel puţin câte un prieten 
în celelalte secţii, aşa că alegerea e absolut sigură... Ceva mai 
târziu am primit felicitări de la Herescu, care aflase de la 
Capidans, care-i spunca că tocmai vorbiseră despre mine, că 
trebuie să mi se dea o reparaţie. De la Herescu aflu că au mai fost 
aleşi Michifor Crainic, în locul lui Goga, şi Caracostea, pentru 
locul de critic, pe care-l dorise anul trecut Lovinescu. Azi am 
telefonat lui Lapedatu, care mi-a dat întâlnire acasă la el, „Hotel 
Splendid“, la ora 6 d.a.; i-am dus scrisoarea de acceptare. A fost 
foarte drăguţ. Şi el mi-a spus că e sigură alegerea mea. „Mai poate 
încăpea îndoială când e vorba de d-ta?“ M-a felicitat călduros. Mi-a 
spus că azi au fost aleşi la secţia ştiinţifică dr. Ciucăs şi general 
Antonescu’. 


Duminecă, 22 mai 1938 [Bucureşti] 


Bucuria pură cu Academia n-a ţinut prea mult. Joi, în cursul 
zilei, am mai primit ici-colo câte-o felicitare de la unii inițiați care 
au aflat. Seara însă, pe la ora 10, un telefon: Brătescu- Voineşti. Cu 
un glas voaiat şi şovăitor îmi cere o întâlnire pentru a doua zi, 
negreşit, având să-mi vorbească. Ne-am înţeles să fie la 12,1/2 la 
„Clubul Tinerimei“. Am bănuit îndată că ceva de bine nu poate fi. 

Peste un sfert de oră l-am chemat eu: m-ai făcut atât de curios, că 
trebuie să ştiu măcar în linii mari despre ce e vorba? Mi-a spus, 
adăogând cât îi e de penibil. După-amiazi. la Academie. în timpul 
şedinţei, generalul Rosetti! a arătat o tăietură de ziar, nu ştiu anume 
ce, în care se spun pe seama mea o serie de grozăvii... (Faimoasa 
notiţă a lui Karnabatt din îndreptarea 1929). A trecut-o din om în 
om. A fost o consternare. Motru, foarte grav. i-a spus lui Brătescu 
să-mi ceară un document de dezminţire a celor cuprinse în notiță. 
sau altfel să retrag scrisoarea de acceptare, ca să nu se mai pună la 
vot în plenul adunării alegerea mea din secţie. Lui i-a fost penibilă 
însărcinarea şi a ezitat până acuma să-mi spuie, dar trebuia negreșit 
o certificare. l-am răspuns că-i voi aduce la întâlnirea de mâine 
ceea ce voi puiea culege mâine dimineaţă şi-i voi da lui toate 
explicaţiile. 

Desigur că am avut o noapte îngrozitoare. Se repetă povestea la 
intervale. cu încercarea de asasinat moral. Brătescu crede că 
tăietura a fost trimisă de vreun candidat înlăturat, pomenind pe 
Eftimiu sau chiar Bassarabescu. Eftimiu e capabil. A mai făcut-o și 
la Paris, cu Legiunea de onoare. Eu cred mai curând că e tot de la 
Karnabatt, care astfel îşi răzbună nevasta. În orice caz, ar fi oribil 
să cad acuma pe asemenea considerente... Am pierdut noaptea fără 
să pot lucra, deşi corecturile Gorilei mă îndemnau stăruitor. 

Vineri dimineața m-am dus la Adevărul să caut documentele. 
Am găsit notița din Îndreptarea!0 şi am copiat-o împreună cu 
răspunsul meu. Mi-am notat numerele din Rampa cu adunarea 
generală S.S.R. din 19301! și cu manifestul-protest a vreo sută de 
scriitori. De asemenea, numărul din Adevărul cu răspunsul 
explicativ definitiv.!2 Au durat cercetările colecţiilor vechi de ziare 
până pe la ora 12, când m-am dus la „Clubul Tinerimei”. (Să mai 
notez că înainte de-a ieşi, după sfatul lui Brătescu, am chemat pe 
secretarul Academiei, Stavrachescu!3, să-mi comunice ce anume 
este tăietura de ziar. El nu ştia nimic. M-a îndemnat să întreb pe 
secretarul general Ţiţeica:4. El mi-a spus că n-a primit[-o] el, nu ştie 
cine, dar într-adevăr a circulat o notiță şi el chiar a luat oarecare 
informaţii. Nu trebuie să mă alarmez, fiindcă lucrurile nu sânt 
aşa de grave. Ceea ce a părut mai important era că aş fi făcut 

închisoare pentru delict comun. Or, a aflat că e vorba de un lucru 
de 30 ani şi de o detenţiune făcută din ordinul unui guvern străin. 
În orice caz, Academia nu este făcută ca să facă rău, ci bine. Dar 
am şi eu o greşeală, să-i dau voie să-mi spuie: de ce n-am clarificat 
lucrul? Ripostai că am clarificat. A încheiat repetând că Academia 
nu va hotărî nimic fără a se informa. De altfel, de-abia peste câteva 
zile va veni în plen.) 

I-am arătat lui Brătescu notiţa din Îndreptarea. Asta era. I-am 
explicat mai ales chestia cu închisoarea. S-a emoţionat, a plâns. 
m-a sărutat. Să n-am nici o grijă. Nu-i trebuie nici un document. 
Ştie el ce are să spuie, şi nu va tolera să învingă ticăloşii... Mi-a 
povestit apoi despre Peltz, Mavrodi, Arghezi, cu care a păţit şi el la 
fel. Ne-am despărțit, asigurându-mă că mi se va face dreptate la 
Academie. 

În aceeaşi zi de vineri mi s-a comunicat de Ocneanu dimineaţa 
că bietul Camil Baltazar a înnebunit şi trebuie internat, 
cerându-mi-se concursul. 

Pe la 5 d.a. un telefon de la Mihai Sadoveanu. În chestia aceea a 
vorbit şi Lapedatu. Trebuie să-i dau lui ur document, sentința de 
achitare de la instanţa definitivă. Dar n-, am şi nici n-am avut-o 
vreodată. El îşi aduce aminte că n-a fost nimic, dar nu în amănunte. 
Îi ofer să-i dau răspunsul către Craini:, apărut acum vreo zece ani 
în Adevărul!5, în care se explică pe larg toată afacerea. Foarte bine. 
Voi pune să-l copieze, fiindcă nu se mai găsesc exemplare din ziar. 
Atunci, să-i trimit vreo 3-4 exemplare într-un plic, pe numele lui, 
la Academie, cât mai curând. Îmi dă toate speranţele că vom reuşi. 

La 6 d.a. comitet de lectură la „Naţional“. Sânt întâmpinat cu 
felicitări. les cu Petrovici, care speră că vom reuşi Şi îmi spune că 
şi Crainic are dificultăţi, fiind învinuit că e legionar şi că a mâncat 
bătaie într-un restaurant. Mă sfătuieşte să vorbesc cu membrii din 
celelalte secţiuni, care-mi sânt prieteni, căci acuma, după ce secţia 
literară unanimă m-a ales şi propus, nu mai e vorba decât de o 
formă. Vor fi dificultăţi, dar crede că vom trece. Mi se pare însă că 
nu o spune cu gura plină. S-a mirat că n-a fost încă pusă chestia de 
secretariat, căci după aceea mai trebuie să treacă trei zile până la 

vot. Îi spusei de Țiţeica şi el zice că tocmai Ţiţeica a reţinut toate 
alegerile. 

Am trecut pe la Adevărul şi am comandat 4 copii după articolul 
din Adevărul pentru mâine la ora 12. Acasă găsesc pe Stamatiade, 
care îmi cere votul pentru Premiul naţional, fireşte cu felicitări. 

Sâmbătă dim|ineaţalam fost la Baltazar de l-am văzut înainte de 
a-l duce la spitalul Central. Am vorbit pentru el cu prof. Tomescu!$, 
am dat şi o scrisoare, am vorbit cu Herescu la S.S.R. Vizita lui 
Dem. Botez pentru Premiul naţional. 

În sfârşit, azi a fost dr. Nanu la masă. Pe la 5 îmi telefonează 
Caracostea, să mă felicite şi să-mi spuie ce-a spus unor membri ai 
secţiei literare — că Academia trebuie să se onoreze alegându-mă, 
cel mai mare scriitor contemporan, că şi el are duşmani, că de s-ar 
întâmpla să fie ales el mai întâi, se va ridica în plen şi va face 
declaraţia despre mine. Pe la 8,1/2 telefonează Voiculescu. Mă 
felicită numai pe jumătate, până se va vedea rezultatul definitiv. 
N-a vorbit cu nimeni, dar a auzit rumori. Nu crede că Crainic să 
aibă rezistenţe. În orice caz, eu şi Crainic putem avea mândria că 
n-am cerut să fim aleşi. 

Telefoanele acestea de azi mi se par puţin ciudate. Caracostea 
Şua că mă prețuieşte mult, dar mă întreb dacă nu cumva telefonul a 
vrut să fie o scuză a lui față de mine că el a intrat iar eu nu. De 
asemenea, rumorile pe care le-a auzit Voiculescu şi considerarea că 
pot avea satisfacția a nu fi cerut eu să fiu primit, n-o fi oare un 
zvon care circulă prin anume cercuri, poate chiar în jurul lui 
Crainic, care totuşi are speranţa că ei nu e periclitat? Ştiu că el mi-a 
vorbit de fapt ca să-mi amintesc de el la Premiul naţional, deşi n-a 
pomenit nimic. Dar n-a început nici cu Academia mea, ca şi când 
ar avea mari îndoieli? Doctorul e mare diplomat şi n-ar fi neglijat a 
fi foarte amabil, dacă n-ar fi avut ştiri prea rele, mai ales că ar fi 
vrut să fie simpatic şi pentru premiul lui? 

În sfârşit, am pregătit 8 copii după răspuns, din care 4 le voi 
trimite mâine dimineață lui Sadoveanu. Ce va fi, vom vedea... 
După vorba lui Petrovici, am telefonat ieri lui Simionescu pentru o 
întâlnire. Mi-a spus că dacă e pentru Academie, nu e nevoie să mă 
deranjez, căci votui lui mi-e sigur. Voiam să mai vorbesc cu câţiva: 

Gusti, Nistor!7, Nae Popescu... Nu mai vorbesc cu nimeni. Dacă mă 
vor, bine — dacă nu — tot bine. N-am să scad cu nimic în talent sau 
în glorie. 

Nu ştiu câtă plăcere voi avea la urmă, dar până acuma mi-a 
pricinuit mai multă agitaţie şi emoție şi chiar tristeţe afacerea asta 
academică. l-am spus franc lui Brătescu: ar fi monstruos ca 
Academia să-mi facă un gest de dezonorare în loc să mă onoreze, 
cum ar fi datoare! 


Luni, 23 mai [1938, București] 


Am trimis lui Sadoveanu cele patru exemplare de explicații- 
răspuns, la Academie. I-am telefonat acasă să-l vestesc, adăogând 
că în articolul trimis se găsesc toate explicaţiile crimei pe care apoi 
se întemeiază toate legendele şi crimele viitoare, încât cine vrea 
poate să fie complect lămurit, iar cine nu... „Evident, zice el. Pe 
răuvoitori nu-i poți dezarma. În orice caz, sperăm să facem ceva. 
Că unii ziceau să ne oprim etc. Eu cred că secţia literară trebuie să 
dea lupta în plen, iar plenul va face cum crede. Pe urmă vom 
discuta noi în presă, la nevoie...“ Cam aşa ceva a spus. Nu părea 
deloc sigur, deşi Sadoveanu e totdeauna rezervat, niciodată 
expansiv. Îmi lăsa impresia de mari dificultăţi şi de o nehotărâre 
mare în sânul chiar al secţiei literare. Baremi perspectiva discuţiei 
în presă e dezastruoasă... În sfârşit, vom mai vedea mâine, la 
comisia Premiilor naţionale, unde vom întâlni şi pe Iorga. (A, 
Sadoveanu a mai spus că în plen poate să mă atace Iorga.) 

N-am ieşit deloc. Am primit doi scriitori tineri, Const. Salcia şi 
George Constant, pentru recomandaţii. Pe seară, d-na Stamatiad, 
tot pentru premiu. 

La 9 seara a venit avocat lonescuis să mă ia la Şeicaru. Pe drum 
îmi spune că Şeicaru a spart gheaţa la Radio, introducând în 
comitetul programelor pe Tiberiu Brediceanu!9. Crede că îi va fi 
mai uşor să facă loc pentru mine şi Cazaban după acest precedent. 
Şeicaru îmi cere votul pentru Tutoveanu2. E certat rău cu Iorga, 
care îl sapă pretutindeni, fiindcă regele a spus într-un consiliu că 
iubeşte pe Şeicaru. Iorga şi Miron Cristea l-au înlăturat de unde se 

poate, încât sub noui regim are mai multe greutăţi ca înainte. Mi-a 
arătat noua rotativă colosală şi mi-a spus planuri diverse. Vrea să 
ne mai vedem... Zice că e mai sigură alegerea mea la Academie 
decât a lui Crainic, fiindcă Academia e dominată de ardeleni... 

Acuma, scriind, aud iar cântecul cucuvelei, peste apă. Înainte de 
vestea bună cu Academia a cântat insistent. Te pomeneştii că-mi 
vesteşte iar bine! 


Joi. 11 august 1938 [lalea Marej 


Ar fi poai interesant de notat zvonurile care circulă mereu 
asupra evenimentelor politice. De când cu noul regim şi cu 
încătuşarea complectă a presei sau cel puţin a criticismului, numai 
zvonurile mai alimentează curiozitatea şi setea de informaţie a 
oamenilor. Aşa se nasc şi se răspândesc fulgerător cele mai 
abracadabraute ştiri. multe născocite complect, altele cuprinzând 
un bob de adevăr, iar unele adevărate de tot, precum dovedesc 
ulterior evenimentele. Acuma s-a adoptat sistemul de-a nu lăsa să 
se publice nimic înainte ca un eveniment să fi devenit fapt împlinit 
adus la cunoştinţa lumii prin vreun comunicat oficial care nu se 
poate comenta sau chiar necomunicai deloc publicului. Totuşi 
anume indiscreţii fac să se strecoare în anturajul conducătorilor 
câte ceva, de unde apoi trec mai departe, umflându-se ca buigărele 
de zăpadă. De multe ori se întâmplă că ştiri pornite din cercuri 
complect informate să nu se confirme; pricina e că nici înşişi 
guvernanţii nu sânt cu adevărat informaţi de cele ce se pregătesc; în 
realitate, regele singur guvernează şi decide, iar miniștrii şi ceilalţi 
nu sânt decât executanţi servili, deseori împotriva propriei lor 
convingeri. 

Noul regim urmăreşte deocamdată distrugerea legionarismului, 
cu o perseverenţă remarcabilă şi cu un curaj care denotă o bună 
cunoaştere a psihologiei colective româneşti. Codreanu?! , condamnat 
la zece ani ocnă, alți vreo 20 la câte şapte ani, vreo două sute în 
lagăr de concentrare -- şi nimeni n-a schiţat măcar un gest de 
împotrivire.22 Cei. ce erau atât de iuți la riposte au devenit de o 
placiditate uluitoare. Poate să fie o tactică? Poate să fie mai curând 

laşitatea noastră tradiţională? Fapt este că toţi eroii naţionali de ieri 
au intrat în pământ sau se întrec în a condamna ceea ce au adorat. 

Dintr-un punct de vedere superior românesc ar fi trist dacă şi 
mişcarea aceasta n-a fost decât un foc de paie: dacă mistica 
legionară, care amenința să cotropească tot, nu s-a deosebit întru 
nimic de mistica averescană sau țărănească. Ar însemna că sântem 
incapabili de o adevărată înnoire, de formarea unui tip nou de 
român, eroic, bronz, conştiincios, cinstit, harnic. Fiindcă asta părea 
a fi mai preţios în mişcarea legionară, educarea românului de 
mâine. Dacă nici asta n-a fost decât o farsă, viitorul românesc nu e 
prea măgulitor, cel puţin în perspectiva mai apropiată. 

Regimul nou încearcă să adopte parte din armele de luptă 
legionare, mai ales străjeria. Dar poliţismul nu poate stârni 
entuziasm şi nici nu poate crea o mistică, încât ceea ce se face pare 
factice. Credinţa e înlocuită cu linguşirea cea mai plată. Trăim o 
epocă de linguşire dezgustătoare. Te miri cum regele, atât de 
inteligent şi atât de cunoscător de oameni, primeşte adulările odios 
de nesincere. Şi mai ales cum se înconjoară de oameni fără 
caracter, chiar când ar avea oarecare talent. Poate de nevoie? 

Şi totuşi noul curs ar avea şanse să cucerească. Democraţia 
noastră zănatică a pregătit foarte bine calea unui regim autoritar, 
cinstit, constructiv. Regele e bine intenționat — se vede de departe. 
S-au făcut lucruri bune, care nu s-ar fi putut realiza cu vechiul 
sistem. Din nenorocire, din pricina executanţilor, regimul pare 
şubred, fragil şi lumea se aşteaptă din zi în zi la schimbări care sau 
să consolideze direcţia actuală, sau să aducă alta. Aşa şi de aceea 
sânt multiplele zvonuri. 

Dar astea sânt lucruri care mă interesează numai ca pitoresc. 
Încolo, treaba luptătorilor. Important e să păstrăm ce avem. Şi, în 
vremile acestea, e bine că avem un comandament unic şi că s-a pus 
capăt certurilor care primejduiau poate chiar existenţa noii ţări... 

Mai mult mă frămâută noile cărţi pe care vreau să le scriu. Am 
crezut că după Gorila voi face o pauză adevărată. Nu pot. Mă 
trudesc să încep romanul polițist care mă urmăreşte de câțiva ani şi 
pe care l-aş putea scrie în câteva luni. dacă nu mi s-ar părea că va 
ieşi prea fără semnificaţie. N-aş dori să adaog şi cu unul la miile de 

mii de romane de acest fel. Chiar un roman poliţist poate să 
cuprindă ceva şi dincolo de o simplă aventură sau crimă. În sfârşit, 
vom vedea în curând, când voi începe lucrul serios. 

Între timp, e curios cât mă zbuciumă Păcală şi Tândală%. Asta 
da, ar putea fi o creaţie tipic românească şi totuşi cu o semnificaţie 
universală. Goana după dreptate sau simpla sete de dreptate e un 
instinct profund uman. E mai puţin şi mai mult ca Don Quijote. 
Dacă l-aş putea realiza cum îl simt, ar putea fi opera mea 
recapitulativă şi într-adevăr reprezentativă. 

Dar despre Păcală şi Tândală vom mai discuta aici. 


Joi, 15 septemvre [1938, Valea Mare] 


Alarmă de război din ce în ce mai aprigă! Cehoslovacia e 
ameninţată cu dezmembrarea: germanii sudeţi sânt în plină revoltă 
şi chiar au declarat că nu mai vor să rămână în statul cehoslovac.24 
„Chamberiain?s se află în vizită la Hitler?, să discute menținerea 
păcii...” j 


Vineri, 23 septemvre [1938, Valea Mare] 


De vreo două săptămâni ascult cu înfrigurare ştirile la radio, 
franceze, germane, italiene, ungurești... Războiul parcă e în aer. 
Speranțele se încrucişează neîncetat cu prevestirile rele. Nu mai 
poţi înțelege nimic. Aci se pare că s-au îndreptat lucrurile, aci se 
arată deodată că mai tare s-au înrăutățit. Chamberlain se află de ieri 
din nou în Germania. Cehoslovacia a primit să cedeze teritoriile cu 
germani. Acuma însă din nou s-au încurcat lucrurile cu intervenţia 
polonezilor şi ungurilor, care de asemenea cer să li se cedeze 
teritoriile respective. Hitler îi susține. Fusia a încercat azi să 
oprească Polonia de a ataca pe cehi”, amenințând cu ruperea 
pactului de neagresiune. Mai grav este însă că întrevederea 
Chamberiain-Hitler pare să nu fi da: rezultate. Ieri au avut o 
convorbire de trei ore, urmând ca azi să continue. Azi, însă, 
Chamberlain a trimis o scrisoare în loc să meargă iar la întâlnire, 
făcând să depindă continuarea tratativelor de răspunsul lui Hitler. 
Pe seară, totul părea pierdut. Noaptea, Chamberlain, după ce a 
primit răspunsul, s-a dus să-şi ia adio de la Hitler şi atunci au avut 

o nouă consfătuire de vreo trei ore, care pare să mai fi liniştit 
spiritele. Amenințarea rămâne totuşi mare şi iminentă. Cehoslovacia 
a decretat mobilizarea generală; Franţa a mai chemat azi rezervişti. 
Pretutindeni pregătiri intense de război. La noi nu s-a făcut încă 
nimic deosebit. De altfel, noi sântem într-o situaţie cum nu se poate 
mai încurcată. Aliați cu cehii împotriva ungurilor şi cu polonezii 
contra ruşilor. Polonia e în lagărul german din pricina Teschenului2. 
Ce să facem? 


Luni, 26 septemvre 1938 [Valea Mare] 


Ieri am fost la Bucureşti pentru meciul de fotbal România- 
Germania. O întâlnire interesantă, deşi am fost învinşi, cum era de 
aşteptat. Sântem doar mult inferiori nemților. Totuşi ai noştri au 
luptat foarte bine; în prima parte ne-am menţinut într-un joc egal, 
cu toate că ei ne-au marcat un gol. 

Primejdia războiului persistă. Primul-ministru francez e iar la 
Londra, să discute memorândul german transmis cehilor prin 
intermediul lui Chamberlain, după întrevederea ultimă de la 
Godesberg. Iar Hitler vorbeşte diseară la Berlin. Ce-o mai fi? 


Luni, 12 decemvre 1938 [Bucureşti] 


După Hans Friedrich Plunck30, săptămâna trecută au fost 
francezii G.Duhamel, André Thérive?! şi Vaudoyer?. Şi toată 
săptămâna conferințe, ceaiuri, mese, banchete etc. Duhamel nu m-a 
uitat, ba chiar dimpotrivă.33 Masa scriitorilor a fost cam lamentabilă. 

Titeanu31 m-a vestit din nou. după ce-mi spusese la premiera lui 
Iorga că săptămâna viitoare, asta, are să mă cheme să punem ceva la 
cale. E continuarea ofertei cu direcţia României35. De altfel. şi din 
alte părţi se simte că e o criză la conducerea ziarului guvernului. 
Serghie3s spune că Cezar Petrescu are multe nemulțumiri, în special 
cu banii. I s-a făgăduit contract şi n-are nimic. E o nesiguranţă care 
ucide orice entuziasm. Vom vedea ce va fi. 


1939! 


Luni, 2 ianuarie 1939 [Bucureşti] 


Afacerea cu România continuă, deşi parcă mai în surdină. 
Zvonurile cele mai diferite circulă în lumea interesată: că Șeicaru a 
semnat cu ministerul contractul pentru tipărirea României la 
tipografia lui: că România. prin „Fundaţiile Regale“. a cumpărat 
toată instalaţia Adevărului şi va face o mare editură, încât Şeicaru 
rămâne cu buzele umflate; că C[ezar] Pţetrescu] şi-a dat demisia şi 
că am fost numit eu în locul lui: că C[ezar] P[etrescu] va avea o 
întrevedere decisivă cu Călinescu?; că tocmai fiindcă au observat 
că C[ezar] Pfetrescu] cedează în toate. Călinescu vrea să-l întăture 
din pricina lipsei de diligenţă etc. 

Deocamdată însă cert este numai că Titeanu nu m-a chemat, 
cum mă vestise chiar el de vreo două ori. 

Mai interesant este că regimul sub care trăim de un an, deşi a dat 
şi rezultate bune, distruge moralmente şi puţinul ce exista în ţara asta 
blagoslovită. Nu s-a văzut nicăiri şi de când e lumea atâta laşitate, 
linguşire, Ariecherei, lipsă de caracter. E o emulaţie fără seamăn în 
lipsa de demnitate. Exemplul cei mai ruşinos l-a dat însăși „Garda de 
Fier“, cu toţi şefii legionari care voiau să regenereze România, care 
umblau să puie la zid pe vechii politiciani. 


Luni, 9 ianuarie 1939 [Bucureşti] 


Sosesc la 5.1/4 de la ţară, fireşte încărcat. M-au căutat 
telefoanele, mai ales din cauza morţii lui Caton Theodorian. Camil 
Petrescu mă consultă ce să facă şi cât ajutor să dea familiei de la 
Autori’. Zice că ar fi obținut 8 000 lei de la S.S.R., 10 000 de la 
T[eatrul] N[aţional]. 10 000 de la Arte. Atunci să dea 20 000 lei de 
la Autori, din care să se scadă cei 5 000 lei daţi deunăzi prin 
intervenţia mea. Urma să mă vadă seara la Teatru, dar nu s-a mai 

arătat. Corneliu Moldovanu spune că bietul Caton şi-a făcut singur 
articolele funerare pentru ziare. Sorbul a fost la mori, a stat o oră; 
el va vorbi din partea S.S.R. 

Seara am fost la premiera Duduca Sevastița, de Sângiorgiu, la 
„Naţional“. Sângiorgiu îmi spune că la Berlin a aflat la „Deutscher 
Verlag“ că se va edita Răscoala în nemţeştei; traducerea doamnei 
din Elveţia. Interesant. Spectacolul a reuşit bine. Sângiorgiu m-a 
pofitit la ci la un pahar de şampanie, dar n-am primit. 

Mi se spune că Autorii, unii, ar vrea să mă facă pe mine 
preşedinte în locul lui Caton. Nu-mi surâde. Minuleştii ar umbla să 
facă pe Valjean. Nu se poate. Trebuie un profesionist. 


Vineri, 13 ianuarie [1939, Bucureşti] 


Azi-dimineaţă am fost la 11, la Ralea, ministrul Muncii, pentru 
a accelera legea pensiilor scriitorilor, împreună cu Demostene 
Botez. Arghezi. Sorbul. Corneliu. Dauş. Într-o săptămână să facem 
anteproiectul. Mâine seară vor fi toţi la mine, împreună cu Barasch. 
să lucrăm. 

Oricât, ar părea până la urmă aproape comic să notez iar o 
declaraţie în legătură cu intrarea mea la Academie. Petrovici îmi 
spuse azi, ieşind de la şedinţa comitetului de lectură [al] T[eatrului] 
N[aţional] că la Academie generalul Rosetti a făcut o declaraţie de 
admiraţie pentru mine. fiindcă a citit Răscoala, care i se pare 
formidabilă, mai ales că el a trăit evenimentele. În legătură cu asta, 
am vorbit despre alegerile care se vor face. Le trebuie un filolog şi 
vor să bage pe Drăganu, care multora le pare idiot. Pentru secția 
literară vor să menţie alegerea făcută, adică eu şi Crainic. Rosetti 
atunci spunea că Iorga are să mă combată. Petrovici însă ar fi spus 
că Academia nu poate face imensa greşeală ca, după ce n-a avut în 
mijlocul ei pe Eminescu şi Caragiale, să nu aibă nici pe Rebreanu, 
cel mai mare epic pe care l-a produs neamul românesc... O, dar 
vorbe d-astea câte n-am auzit? 


Sâmbătă, 20 mai 1939 [Bucureşti] 


Oricât pare de ridicol, iar trebuie să fac însemnări despre 
Academie. De câţi ani mă urmăreşte Academia asta? Şi nu pentru 

că i-aş fi cerut eu ceva, aş fi făcut în vreun fel oarecare act de 
candidatură. fie măcar prin vreo aluzie către cineva... Niciodată şi 
nimănui nici un gest, nici o vorbă, nici o aluzie. Şi totuşi, de 
zece-cincisprezece ani Academia mă urmăreşte mereu. Întâi 
Bogdan-Duicăs a vrut să mă facă membru corespondent, mi-a luat şi 
adeziunea necesară — dar n-a izbutit să mă treacă măcar prin secţie 
din pricina lui Iorga, care m-ar fi combătut cu vehemenţă pe motive 
naționale... Cel puţin aşa cred, fiindcă de spus nu mi-a spus nimeni 
nimic, nici Duică; probabil s-a jenat, iar eu la fel. Pe urmă, de vreo 
zece ani a început să circule mereu zvonul că voi fi ales membru 
activ, aproape în fiecare an. Motru a declarat multora, chiar 
nevestei mele (mie însă nu), că primul loc mi se va da mie — asta de 
mulţi ani, de când stăteam în str. Pietăţii. La fel Gusti, Petrovici, 
Sadoveanu, Murnus, Caracostea, Lapedatu etc. Cât a trăit Goga 
părea. pentru mine, că va fi imposibil să intru la Academie. Ar fi 
primit pe oricine afară de mine. Pretextele erau pompoase, 
motivele mici, egoiste — singurul scriitor ardelean care îl întreceam. 
Deja alegerea lui Blaga înaintea mea a nemulţumit lumea, chiar pe 
adversarii mei. Astfel, anul trecut, ca un fel de protestare din sânul 
Academiei însăşi, am fost ales de secția literară cu unanimitate — eu 
şi Crainic, ceea ce diminuează considerabil gestul. Cum-necum 
însă, n-am ajuns în faţa plenului. 

Anul acesta s-a repetat gestul secţiei literare. Şi din fericire, 
imediat, într-o şedinţă plenară, s-au clarificat şi adversităţile. 
Anunţându-se alegerea mea, Iorga a protestat energic arătând un 
pamflet dactilografiat, în care mi se aduceau obişnuitele acuzaţii şi 
cerând preşedinţiei să cerceteze amănunțit, cum stau aievea 
lucrurile. Motru a răspuns scurt că asemenea calomnii circulă de 
mult şi n-au nici o valoare. lorga însă a insistat, că cere să fie 
examinate toate acuzaţiile. Lapedatu l-a potolit, că se vor face 
cercetări. Atunci însă, Sadoveanu a transmis lui Lapedatu 
răspunsul meu, dat lui Crainic în privinţa acuzațiilor, iar Lapedatu 
l-a transmis îndată lui lorga, care însă, fără a citi, a stăruit că trebuie 
răspunsuri cu documente oficiale, nu fraze de gazete... Având în faţă 
răspunsul meu, totuşi a început să citească, a fost interesat şi a citit 
cu mare atenţie până la capăt. Atunci, deşi se discuta altceva, a cerut 

îndată cuvântul, declarând că retrage tot ce a spus adineaori 
împotriva mea, recunoaşte că sânt la mijloc calomnii odioase. 
împrăştiate de interesaţi şi roagă să se considere neavenită 
intervenţia de adineaori, adăogând că e vorba de un mare scriitor al 
neamului, care nu poate decât să onoreze Academia. 

Această întâmplare a făcut să se considere complect elucidate 
lucrurile. Dacă dispare adversitatea lui Iorga, alegerea mea e sigură 
în plen. Aşa, seara, miercuri, la banchetul lui Ralea, am primit 
nenumărate felicitări de la toată lumea, începând cu miniştrii şi 
sfârşind cu micii ziarişti. 

Votul în plen trebuia să se facă astăzi. Ieri, Petrovici îmi spune că 
trebuie să dau o nouă adeziune scrisă, că primesc să fiu ales. 
Dimineaţa am trecut pe la Academie şi Fanny a lăsat scrisoarea către 
Lapedatu unui funcţionar. După-amiazi, aveam oarecare emoție. 
Până la 5 d.a. n-am primit nici o veste. Am ieşit cu maşina şi m-am 
întors pe la 8 — tot nimic. Părea suspect. M-am dus la Teatru. Radu 
aduce știrea că la Academie au fost aleşi Drăgan şi un istoric, activi, 
precum şi doi corespondenţi. Despre mine nu se pomeneşte... Am 
venit acasă şi am chemat pe câţiva la telefon. să aflu ce s-a 
întâmplat? Brătescu- Voineşti îmi spune că Sadoveanu, care trebuia 
să facă raportul meu, a lipsit de la şedinţă şi de aceea nici nu s-a 
putut pune votarea mea. Din aceeaşi pricină, Crainic a căzut azi, 
având numai 19 voturi în loc de 21 — Sadoveanu a lipsit, iar Ciobanu? 
a venit târziu. Nu e însă nici o primejdie. Atmosfera e bună. 

Am întrebat la Sadoveanu. La prânz, astăzi, a venit frate-său şi 
l-a luat la Iaşi pentru vreo afacere foarte gravă. Luni dimineaţa însă 
va fi aici. 

Cum se vede, nu se poate ca afacerile mele cu Academia să meargă 
fără incidente şi emoţii... Şi în fond, toată chestia asta mă plictiseşte. 
Aproape că-mi vine să renunţ cu vehemenţă. E prea târziu ca să-mi 
mai facă vreo plăcere. Şi prea mult m-a necăjit povestea asta... 


Marţi, 23 mai [1939, Bucureşti] 


Se putea altfel? Pare că nici până astă-seară nu s-a făcut nimic 
cu alegerea mea la Academie sau s-a făcut ceva rău, fiindcă nimeni 
n-a găsit de cuviinţă să-mi comunice ceva. 

Ieri, luni, a vorbit Fanny cu Sadoveanu pe la amiazi. l-a spus 
c-a trebuit nepreşit să plece sâmbătă, nu de plăcere, dar se miră că 
nu s-a făcut nimic; el credea că are să facă raportul meu 
Caracostea. (Deşi nu-i spusese nimic, probabil.) A sosit, şi să 
n-aibă nici o grijă, că lucrurile vor merge strună după-amiazi. 

El însă se vede că habar n-avea ce s-a întâmplat aici. 
După-amiazi am aşteptat până pe la ora 6,1/4, crezând mereu că are 
să-mi dea cineva un telefon. Nimic. Atunci am chemat Academia, 
şi un funcţionar, Caruso, a comunicat că au fost aleşi membri activi 
la secţia ştiinţifică. dr. Parhon: şi Gh.Macovei?, geologul. Dar din 
secţia literară? Nu. S-au amânat. 

Nu mai înțelegeam nimic. Am chemat casa Petrovici, să mă 
lămurească el. Mi-a răspuns doamna: Petrovici lipseşte din 
Bucureşti, a plecat aseară la laşi şi se întoarce astă-seară; s-a 
înțeles cu Motru ca azi să nu se facă alegeri pentru secţia literară; 
aşa că noi vom trece probabil mâine; dar să nu avem nici o grijă, 
căci lucrurile merg bine... 

Azi n-am vorbit cu nimeni. După-amiazi am lipsit de-acasă 
până la opt. Speram să găsesc urme de vreuu telefon. Nimic, nimic. 
Nu mai vreau să întreb pe nimeni. Să aştept radio-jurnalul. Te 
pomenești că s-a ales Crainic şi am fost respins eu. Nimic despre 
Academie. Atunci ce-a fost? Nu s-a pus la vot deloc alegerea 
noastră? De ce? S-a pus şi am fost respins? 

Mă enervează atât de mult toată afacerea asta! Mai ales că până 
şi la Cluj a ajuns vestea că am fost ales. Şi când colo?... Totuşi 
trebuie să-mi păstrez sângele rece... leri mă gândeam mereu, ce 
ghinion pe mine să fiu pus la vot tocmai într-o marţi. Îmi ziceam că 
are să-mi meargă rău chiar dacă aş fi ales... 

Dar ce Dumnezeu poate să mai fie? 


Miercuri, 24 mai [1939, Bucureşti] 


Parte din mister s-a dezlegat azi-dimineaţă printr-o convorbire 
cu Petrovici. ieri am fost pus la vot, în plen, şi am avut 20 voturi 
din 32, adică mi-au lipsit două voturi ca să fiu ales. Tot atunci a 
fost pus şi Crainic, a doua oară, întrunind 21 voturi. Azi vom 

reveni din nou, eu a doua oară, iar Crainic a treia oară, la simplă 
majoritate. Astfel. Crainic va fi ales chiar azi, iar eu. dacă nu voi 
ieşi azi cu două treimi. voi ieși mâine sigur la majoritate... Înţelege 
enervarea şi nerăbdarea mea. Crainic l-a aşteptat ieri la un colț de 
stradă. La Academie însă aşa este. Personalităţile proeminente 
găsesc veşnic adversităţi. Pe cei necunoscuţi şi inofensivi nimeni 
nu-i ia în seamă şi biletele albe curg. Iorga s-a ales abia la al treilea 
scrutin cu majoritate, ca şi alţii. El, Petrovici, a avut şapte bile 
negre, iar generalul Rosetti, în aceeaşi ședință, numai două... Dar 
alegerea noastră în orice caz e asigurată cel puţin cu o majoritaie 
foarte puternică. Să nu mă mir că atâtea calomnii ce s-au pus în 
circulaţie pe socoteala mea au făcut mai multă impresie asupra 
unora, căci calomniile sânt mai uşor de reţinut decât meritele de 
apreciat... În sfârşit, ric: o grije. Cel mai târziu mâine se sfârşeşte. 
E destul de lucru în astfel de ocazii, trebuie să dai telefoane. să vezi 
ca prietenii să participe la vot etc. 

De altfel. înainte mă chemase Sadoveanu şi-mi spusese să fiu 
liniştit căci lucrurile merg bine, mi-au lipsit doar două voturi, 
fiindcă diverşi membri sânt ocupați în alte părţi şi n-au putut veni. 
Dar cel mai târziu mâine se termină tot... 

Seara surpriza: aud la radio că s-au ales doi corespondenţi — 
despre Crainic nimic. De neînțeles. Nu s-a pus la vot azi — de ce? A 
căzut la majoritate? Imposibil. Nu l-a dat ca să-l anunţe o dată cu 
mine? N-ar avea sens. Nu l-au dat la radio Hodoş şi ceilalţi 
duşmani ai lui? Ar fi excesiv! 

Mă ocup de Crainic fiindcă sânt oarecum legat de el. Dacă ar fi 
căzut el, înseamnă că şi cu voi cădea... Nu ştiu ce mai poate fi... 
Oribilă afacere şi Academia asta! 


Joi, 25 mai [1939, Bucureşti] 


Numai câteva cuvinte. Amănunte voi nota poate pe urmă. 

În şedinţa de azi, Academia, în plenul ei, m-a ales, în sfârşit, 
membru activ. Am ieşit deci abia la al treilea scrutin, cu 
majoritatea de 19 contra 14. Ieri — am aflat abia azi dimineaţă de la 

Petrovici — Crainic a căzut. ncîntrunind la al treilea scrutin decât 16 
contra 20 voturi, 

Mâine trebuie să mă prezint la Academie. Am să dau o 
telegramă regelui!0 şi să pregătesc ceva, drept răspuns, la salutarea 
preşedintelui. 


Sâmbătă, 27 mai [1939, Bucureşti] 


M-am obişnuit. S-a isprăvit cu emoţiile academice. Ieri am 
participat întâia oară la şedinţa solemnă prezidată de rege, pentru 
comemorarea bătrânului Carol I. Am fost îmbrăţişat la propriu şi la 
figurat de noii mei colegi. După discursuri, regele a coborât în 
incintă şi cel dintâi la mine a venit şi, dându-mi mâna, mi-a zis: 
„Fii bine venit între noi! Te felicit din toată inima!“ Pe urmă, când 
am rămas în şedinţă intimă, Motru mi-a ținut o cuvântare foarte 
caldă şi măgulitoare, recunoscând că chemarea mea vine cam 
târziu, dar să n-am nici o amărăciune căci numai copacii mari, care 
se ridică deasupra, sus de tot, sânt bătuţi de vânturi etc. Am 
răspuns cu un mic speach scris. Am fost foarte aplaudat. Azi am 
fost la recepţia dr. Ciucă. Aceeaşi prietenie din toate părţile. 

Premiul național de dramă s-a acordat azi lui Camil Petrescu 
prin marea mea stăruință. 

Nu mai spun câte felicitări primesc de pretutindeni... Asta e în 
firea lucrurilor. 


Vineri, 16 [iunie!! 1939, București] 


Şedinţă solemnă la Academie pentru comemorarea cincente- 
narului morţii lui Eminescu. Vine şi regele, precedat de Călinescu, 
Urdăreanu şi o serie de miniştri şi jumătăţi. Publicul puţin şi cam 
pestriţ. În incintă mai mulţi corespondenți şi — Radu Cosmin!? în 
haine gris. (Mai târziu soseşte şi Bassarabescu în haine maron.) 
Regele e frumos şi parcă puţin trist. Poate moartea lui Condiescul3?... 
Motru face o introducere de vreo zece minute, apoi vorbeşte 
Caracostea, bine și pe alocuri impresionant. Între ei a spus şi regele 
câteva cuvinte bine improvizate, ca totdeauna. Pe urmă regele a 

coborât în incintă, a felicitat pe Caracostea şi a dat mâna simplu cu 
toți academicienii şi apoi s-a retras cu toată suita. ducându-se 
pare-se la concursul hipic. 

Iorga n-avea deloc astâmpăr. Din pricina alegerii lui Argetoianu 
la preşedinţia Senatului. A venit cu o serie de epigrame la adresa 
lui, iar în timpul conferințelor mi-a cerut un creion şi a mai făcut 
una. Altfel mereu căsca şi se plictisea, căutând a vorbi încet în 
dreapta şi stânga, parcă spre a arăta că nu se impresionează de 
prezenţa regelui. A întins mâna lui Sadoveanu, cu care nu vorbeau 
până azi, iar pe urmă i-a dat să citească o piesă a sa, Alexandru cel 
mare, în corectură, plângându-se că n-a fost înţeleasă. Îmi spuse că 
are acuma o piesă Sulla, în care combate dictatura, dacă guvernul 
nu-i va face plictiseli, 

După plecarea regelui, a citit Murnu o aşa-zisă conferinţă 
despre Eminescu, lamentabilă din toate punctele de vedere. L-am 
îmbrățișat pe Caracostea. Era emoţionat. Vorbeam cu el, Petrovici 
şi Capidan despre greutatea de a vorbi despre Eminescu, în legătură 
cu Murnu. Toată lumea crede că se pricepe în literatură, când în 
realitate... „Nu se pricepe deloc!“ observă Antipa!4. „Dar votează!“ 
adaogă ironic Petrovici, cu aluzie la votările contra scriitorilor. 


Luni, 19 iunie [1939. Bucureşti] 


Acuma sânt copleşit oarecum de onoruri, dar toate onorifice, 
încât necazurile băneşti mă plictisesc necontenit. Călinescu, de mai 
bine o lună, mi-a pus în vedere că voi lua conducerea României, şi 
nimic. S-a umplut oraşul cu vestea, dar în fapt nu mişcă nimic. De 
câteva ori m-am întâlnit cu el şi nu mi-a mai spus o vorbă. În 
schimb, dr. Voiculescu, în casa mortuară a lui Condiescu, mă 
previne să-mi iau gândul de la România, fiindcă nu se schimbă 
nimic, N-a vrut să spuie de unde are ştirea asta atât de sigură. 


Vineri, 30 iunie [1939, Bucureşti] 


Şedinţa săptămânală la Academie. Lume relativ mai multă, 
membri evident, căci şedinţa e intimă. Blaga îmi vorbeşte, de ce 

n-a ţinut comunicare la comemorarea lui Eminescu, despre opera 
lui filozofică (cinci trilogii etc.), despre efectul sistemului lui în 
Germania. Simionescu îmi cere un memorandum despre criza 
cărții. L-am depus la Academie de câteva zile, iar azi unul lui 
Brătescu- Voineşti, care vrea să intervie împreună cu Sadoveanu la 
primul-ministru. Mai dau un exemplar lui Lapedatu, care aminteşte 
în relaţia către adunare despre el. Sadoveanu îmi cere mai multe 
exemplare. Schimb de vorbe cu Petrovici, Nae Popescu, Antipa, 
Traian Săvulescu! etc. 

O discuţie se încinge în jurul uniformei. Lapedatu anunţă că 
Academia nu poate suporta ea însăşi cheltuielile uniformelor 
membrilor, dar poate face înlesniri, adică să crediteze. Iorga încearcă 
să convingă că membrii nu sânt obligaţi să-şi facă uniforma şi s-o 
poarte, ci doar bicornul. Intervenţia lui e urmarea nemulțumirilor lui 
recente cu guvernul şi regele; astfel caută să facă iar opoziţie 
suveranului, știind bine că uniformele au fost dorite de el. 

De altfel,în timpul şedinţei mi se adresează glumind că fumez 
prea mult şi că în alte Academii nu se admite fumatul. Ripostez că 
nu fac decât să urmez exemplul celor mai vechi de-aici, la care el 
adaogă că cei de la ştiinţe sânt capul tuturor relelor în Academie etc. 

Plec cu Murnu, Caracostea şi Brătescu- Voineşti. Despre pescuit, 
fumat şi altele. Caracostea se interesează despre ce vreau să 
vorbesc în discursul de recepţie. Îi spun: Țăranul în literatura 
românească!$ sau Eminescu, Creangă, Caragiale care au lipsit din 
Academie... Îi place al doilea subiect. 


Sâmbătă, 1 iulie [1939, Bucureşti] 


Primesc de la Mesnard!” contractul cu Editura „Pilon“ despre 
editarea lui Jon în franțuzeşte. 

Azi am încheiat [contractul,] principial, cu „Socec“ pentru 
romanul AJibi!s, 


Marţi, 4 iulie [1939, Bucureşti] 


Nu ştiu dacă am însemnat undeva întrevederea cu 
primul-ministru de-acum o lună jumătate, pe la 15 mai, când mi-a 

vorbit că s-a gândit să-mi dea mie conducerea ziarului România. 
Nu mi-a dat şi nici n-am cerut amănunte. Am primit principial 
propunerea, rămânând să discutăm la timp condiţiile. În nici un 
caz, n-am vrut nici acuma, ca nici altă dată, să am nici cel mai mic 
amestec în mazilirea unui scriitor şi confrate. Dar, oricât eu am 
păstrat discreţia firească, în câteva zile s-a aflat în cercuri din ce în 
ce mai largi că voi lua direcţia României. Mai ales că aceasta 
coincide oarecum cu alegerea mea la Academie. Au trecut însă 
săptămânile şi nu s-a schimbat nimic, afară de zvonul care continua 
să circule, şi încă mereu mai insistent. 

Ieri dimineaţă mă pomenesc cu un telefon de la Titeanu. Vrea să 
mă vază. Întâi însă principial: aş primi să mă numească în comisia 
de control al filmelor? Al. Rosetti a demisionat şi s-a gândit că 
nimeni n-ar fi mai potrivit ca mine să-i ia locul. Am primit. Mai 
ales că auzisem că acuma, subt noul regim, membrii comisiei au 
câte 15 000 lei pe lună. 

Azi m-am dus. Mi-a făcut decizia. Pe urmă mi-a spus că ţine 
mult să mă utilizeze. Vrea să mă numească la Radio, la conducerea 
programelor. l-am obiectat că n-aş putea primi să fiu un simplu 
figurant, după ce am fost vicepreşedintele consiliului şi 
preşedintele comitetului, şi încă acuma, când directorul, prin legea 
ce i s-a făcut anume, este stăpânul de fapt al programnului, un 
director analfabet, care nici jurnalele nu e în stare să le descifreze. 
Spuse că legea a fost făcută de Călinescu, cu intenţia de a 
concentra autoritatea într-o singură mână, fără să-şi dea seama că 
directorul e cum e. El are să schimbe însă legea aceasta. De altfel, 
la 1 august expiră mandatele consiliului şi atunci are să mă 
numească în consiliu, cu însărcinarea specială de preşedinte al 
comitetului de programe. Aşa da — voi primi bucuros. 

În cursul convorbirii îmi adaogă că propunerile acestea sânt ale 
lui, dar trebuie să ia şi consimțământul primului-ministru; 
primul-ministru, de altfel, a primit cu vădită plăcere propunerile... 
Mie mi s-a părut, tocmai din insistența asta, că primul-ministru i-a 
dat ordin să facă propunerile. Ceea ce pare plauzibil din 
convorbirea ce-am avut-o cu Titeanu asupra afacerii României. 
L-am întrebat direct să mă lămurească ce a fost chemarea ce mi-a 


făcut-o Călinescu şi apoi tăcerea insistentă? Ce s-a întâmplat în 
realitate şi cum stăm? 

România merge oribil. Cea mai grozavă dezorganizare ce s-a 
pomenit vreodată. Titeanu n-a vrut să se amestece. Ziarul e copilul 
răsfăţat al lui Călinescu. Când a trebuit să constate cât de rău 
merge, a însărcinat pe Titeanu să controleze, să inspecteze. N-a 
făcut nici un gest, tocmai ca să nu se spună, la prăbuşire, că s-a 
întâmplat dezastrul deşi controlat de el. În sfârşit, prin aprilie, 
Călinescu a ordonat anchetă. A făcut-o Titeanu şi a găsit un gol de 
circa cinci milioane. Cezar Petrescu s-a plâns că ancheta n-a fost 
obiectivă. Altă anchetă s-a făcut de către Monitorul oficial, cu 
rezultatul de patru milioane risipite. Diferenţa înseamnă doar faptul 
că Monitorul n-a calculat datoriile la fisc... Atunci, primul- 
ministru s-a hotărât să schimbe pe Cezar Petrescu. Un moment a 
fost vorba de Şeişanu, cu gândul că, luându-l, s-ar strica Universul. 
Pe urmă el, Titeanu, a explicat că Universul trăieşte nu prin 
Şeişanu sau alții ca el, că eu aş fi singurul care aş putea lua 
conducerea cu şanse de seriozitate etc. Călinescu însuşi, de altfel, 
la mine se gândise în primul rând. Nu poţi înlocui pe un scriitor cu 
mare circulație decât cu unul mai mare etc. Şi aşa s-a ajuns de m-a 
chemat şi mi-a propus, iar lui i-a dat ordin să facă formele. Pe 
urmă, între timp, s-a răzgândit. A aflat probabil de jubilările lui 
Şeicaru. Adversitatea acestuia menține pe Cezar Petrescu la 
România. Călinescu nu vrea să dea lui Șeicaru nici măcar aparenţa 
unei satisfacţii, căci Șeicaru e definitiv culat. Şi a spus să mai 
aşteptăm, căci nu se poate să fie astfel compromis un scriitor etc. 
Încât afacerea deocamdată e moartă. Dar el nu-i dă trei luni. 
Sfârşitul e tot o prăbușire, şi încă mai gravă. Cu 26 000 lei vânzare 
nu poate trăi o gazetă; Cezar zice că vinde 35 000, dar nu sânt 
decât 26 000. Trebuie să mai aşteptăm. Dacă Cezar nu va avea 
inspiraţia să plece singur, va avea probabil o prăbuşire strigătoare. 

Şi aşa cu afacerea România... 


Vineri, 7 iulie [1939, Bucureşti] 


Şedinţă publică la Academie, cu o comunicare a lui 
G. G. Mironescu -— scrisori de-ale lui C.Negri!* şi Kogălniceanu. 

Prof. Hulubei2! a fost salutat călduros şi a răspuns lung. E un tip 
interesant, negricios, vioi. E senator numit de rege. De altfel, regele 
l-a adus de la Paris şi l-a impus profesor la laşi — cum mi-a povestii 
prof. Niculescu22, care, împreună cu Urdăreanu, au atras atenţia 
regelui asupra tânărului savant român, descoperitorul noului corp 
Moldavium?. 

A prezidat Petrovici — demn şi amuzant, cu o replică fină şi 
puţin ironică lui Mironescu, cu o prezentare caldă lui Hulubei... 
Lume puţină, ca totdeauna. 

Am stat de vorbă cu lonescu-Siseşti, tânărul24, despre boala lui 
Arghezi?5. Gusti m-a sărutat, că demult trebuia să fiu, că el a luptat 
atâta şi tocmai acuma n-a fost să mă voteze, că-i pare bine că s-au 
eliminat piedicile, probabil au venit documente categorice etc. E 
plictisit. Probabil nu l-a primit regele. Vorbeşte despre retragerea 
de la Serviciul Social, unde are multe plictiseli etc. Vrea să-şi facă 
opera... 

Mici schimburi de vorbe cu Siseşti, ministrul, cu Lapedatu, 
care spune că se face intervenţia pentru cărţi, cu Petrovici, care a 
fost bolnav, cu Rosetti, Caracostea, Murnu, Simionescu, Antipa, 
Motru etc. 

Despre cartea lui Drăganu26 cu Rosetti: ar fi interesantă, dar a 
sărit peste cal şi e greoaie; de aceea are polemici grele cu ungurii, 
care şi ei exagerează... 

Şedinţă la Casa Scriitorilor, unde dăm 30 000 lei [lui] A vez 
bolnav. 

Prima participare la Comisia de filme. Nimic. Doar pentru 
Papatanasiu?? am obţinut de la Bucuţa nişte ajutoare, deocamdată 
promise. 


Miercuri, 12 iulie [1939, Bucureşti] 


Cred că sânt pe calea cea bună cu 4/ibi, faimosul meu roman 
criminal. În câteva zile, cât am stat acuma singur aici, am lucrat 
destul de bine. E mai clar ca niciodată. Numai să nu fie prea 
transparent, adică lipsit de densitate şi semnificaţie... Dar astea mai 
încolo! 

Luni, 14 august [1939, Valea Mare] 


Niciodată n-am avut o carte atât de complect făcută în cap ca 
acuma A/ibi sau cum îl voi zice. Şi totuşi, nu lucrez cu sporul ce 
s-ar cuveni... Nu-mi place încă mersul. Trebuie un ritm mai viu şi 
o accelerare, fără a cădea în goliciunea romanelor polițiste. 
Păstrând tehnica „haletantă“, trebuie menţinută și substanța 
deplină. Asta ar face interesul şi preţul cărţii. Eroina poate să iasă 
bogată în toate privinţele. Şi, mai ales, încărcată de mistere. Dacă 
o ucigaşă şi sinucigaşă poate rămânea justificat pură până la capăt, 
adică dacă în ciuda crimei poate să fie albă? 


Joi, 24 august [1939, Valea Mare] 


Iar primejdie şi spaima războiului! Acuma însă şi noi participăm 
deocamdată cel puţin cu pregătiri febrile. De la 15 august se zice că 
sânt concentrați 600 000 oameni. Se fac rechiziţii — calul meu a 
plecat la 6 artilerie. Radu concentrat a doua oară. Se spune c-ar fi 
pentru manevre mari. Dar cine ştie ce se va întâmpla până atunci? 
Zarva în jurul Danzigului continuă ca acum un an în jurul 
Sudeţilor. Polonia, încurajată şi probabil împinsă de Anglia mai 
ales, s-a încăpățânat să nu trateze cu Germania şi să răspundă de 
sus propunerii lui Hitler în aprilie.2% Acuma prăpastia s-a lărgit. 
Rusia Sovietică, după ce tratează din mai cu Anglia şi Franța, ba a 
primit și comisii militare franco-engleze, ieri a încheiat brusc un 
tratat de neagresiune cu Germania, care pare aproape un tratat de 
alianță. Ce n-au putut face franco-englezii în luni de zile, 
Ribbentrop a făcut în câteva ceasuri ia Moscova... 

Şi acuma noi ne aflăm între doi uriaşi hrăpăreţi. Ce să facem? 
Garanţia Angliei şi Franţei e frumoasă, dar pe hârtie. Cine să ne 
ajute? De jur-împrejur duşmani. Germanii anunţă la radio 
astă-seară că am fi declarat la Varşovia strictă neutralitate pentru 
cazul unui conflict cu Germania. Să fie începutul schimbării 
noastre la faţă? 

Şi totuşi, numai printr-o politică de mare cuminţenie şi 
modestie vom putea să dăinuim între cele două mari imperii. 

Fanfaronadele ar fi inutile. Lumea e a celor mari, care totdeauna 
vor cădea la învoială pe socoteala celor mai mici. Principiile şi 
ideologiile sunt praf în ochii mulțimilor. Imoralitatea cea mai 
dezgustătoare e caracteristica politicii externe totdeauna şi mai ales 
azi. Germanii tunau şi fulgerau până ieri contra bolşevicilor, iar 
sovieticii, mai furios, contra naţional-socialiştilor ~ şi azi sânt 
prieteni. La fel voiau,de altfel să facă şi anglo-francezii, democraţiile 
care s-au milogit luni de zile la comuniştii detestaţi, cum s-au 
milogit odinioară la ţarismul odios. Şi în vreme ce toţi îşi urmăresc 
propriile lor interese egoiste, discursurile tuturor sânt pline de 
principii generoase, simple vorbe umflate. În lumea asta numai 
Dumnezeu ne poate salva şi norocul nostru tradiţional. E odios 
proverbul nostru: capul plecat sabia nu-l taie; dar se pare, pentru 
neamul nostru, ca şi pentru altele ca noi de mici, nu există altă 
posibilitate de existenţă în mijlocul fiarelor veşnic flămânde care 
stăpânesc pământul... 


Vineri, 1 septemwre [1939, Valea Mare] 


De azi-dimineaţă războiul de fapt, fără declaraţie, există între 
Germania şi Polonia. Seara, comunicat oficial german anunţă că 
trupele germane au pătruns în Polonia, iar avioane germane au 
bombardat numeroase aerodromuri în interiorul Poloniei. Polonia 
anunță de asemenea că a fost atacată de Germania. Plus trucul 
obişnuit, că avioanele au omorât numai copii şi femei... Hitler a 
vorbit în Reichstagul adunat azi-dimineaţă;, violent şi impresionant, 
Propunerile germane către Polonia, anunțate aseară la radio, au fost 
rezonabile. Poate că Polonia a făcut o mare greşeală că n-a vrut să 
trateze, bazându-se pe Anglia şi Franța. 


Marţi, 5 septemwvre [1939, Valea Mare] 


Situaţia începe să se limpezească. Război au declarat Germaniei 
Anglia şi Franţa. Italia stă deoparte. La fel restul țărilor europene și 
extraeuropene. Dominioanele şi coloniile, fireşte, trebuie să-şi 
urmeze patronii, afară poate de Irlanda. Astfel poate că războiul va 

rămânea localizat între Germania şi Poionia la răsărit, Germania cu 
Franța-Anglia în apus. Ar fi, măcar relativ, o uşurare pentru 
omenire, şi mai ales pentru ţările ca noi. Democraţiile au început, 
negreşii, vechile fraze despre lupta lor morală etc. Anevoie au să 
mai prindă vorbele goale, Franța- Anglia sânt tot atât de mieluşele ca 
şi Germania, doar că ele sânt mai ipocrite şi-şi ascund rapacitatea în 
cuvinte sunătoare şi în principii pe care le aplică după interesul lor. 
Polonia însăşi nu poate fi simpatizată excesiv nici de cei mai 
romantici liberali. S-a purtat neleal cu toţi în timp de 20 ani de când 
Şi-a redobândit independenţa; a avut tratat de alianţă cu Franţa şi a 
trădat-o cu Germania; a avut pact cu Germania și a profitat să 
jupoaie, anul trecut, pe bieţii cehoslovaci, întocmai ca o hienă; a 
făcut acum alianţă cu Anglia, ca să poată poza în intransigentă şi să 
provoace Germania, ca astfel Anglia să aibă pretextul de-a începe o 
luptă de exterminare contra Germaniei prea puternice. Baremi faţă 
de noi a fost oribilă: ne-a disprețuit, socotindu-ne nu aliaţi, ci vasali; 
a cochetat cu ungurii împotriva noastră şi a făcut frontieră comună 
cu ei graţie germanilor, deşi nouă nu ne putea fi agreabilă etc. 
Desigur că nici germanii nu sânt sfinţi, ba dimpotrivă. Dar cel puţin 
au curajul şi bărbăţia să declare făţiş ce vor. Hitler a pornit războiul 
„ contra polonilor, deşi ar fi putut obţine Danzigul şi coridorul prin 
ti stative care nu i-ar fi diminuat deloc prestigiul. Pe ce se va fi 
bi uit, nu se poate şti. Germania singură anevoie va putea răpune pe 
an lo-francezi, mai ales că nici flotă adevărată nu are... Dacă nu 
rezervă vreo surpriză specială, războiul pe care l-a început e o 
nebunie. Desigur că situaţia Germaniei e mult mai bună azi ca în 
1914, cel puţin din punct de vedere politic. Naţional-socialismul e o 
mişcare cu simpatii, mai mult sau mai puţin pronunţate, în toată 
lumea. Ca şi comunismul şi fascismul, nazismul e o revoluţie şi ca 
atare o mișcare de avangardă care totdeauna face prozeliţi. Astfel, 
Anglia anevoie ar mai putea răscula împotriva Germaniei toată 
planeta, ca odinioară. Dacă ocupă Polonia, Germania împrietenită cu 
Rusia nu mai poate fi redusă prin blocadă, iar prin arme şi mai puțin, 
chiar dacă şi Statele Unite ar ajuta pe anglo-francezi. Pe urmă, în 
Franţa, orice s-ar spune, războiul acesta nu poate fi atât de popular 
ca în 1914, când era vorba de apărat pământul francez. Acuma 

trebuie să facă război ofensiv, să sacrifice sute de mii de oameni ca 
să pătrundă pe pământ străin. S-ar putea să fie surprize dacă războiul 
va dura şi pierderile vor fi prea grele... Pe urmă, există o necunoscută: 
Italia. Ea s-a declarat neutră deocamdată, deşi are o alianţă 
defensivă-ofensivă cu Germania. Mulţi cred că Italia e pe cale să 
trădeze Germania. Ar fi o copilărie să se creadă serios aceasta. 
Germania zdrobită, Italia i-ar urma soarta. Italia ştie prea bine... 

Iată, însemn aici azi prevederea mea asupra desfăşurării acestui 
război. Să vedem pe urmă dacă voi fi fost bun profet sau cel puţin 
destul de perspicace în judecarea evenimentelor: 

Italia n-a intrat în război și nu va intra, fiindcă aşa este înţeleasă 
cu Germania. Dacă ar intra, ar da prilej anglo-francezilor să-şi 
concentreze toate puterile asupra ei, care e mai vulnerabilă, şi s-o 
doboare sau cel puţin să aibă succese. Stând de-o parte, poate să 
ajute Germania în toate felurile şi în acelaşi timp să rămâie o 
ameninţare permanentă pentru ceilalți. După ce Germania va fi 
zdrobit şi ocupat Polonia, şi dacă anglo-francezii nu vor izbuti să 
aibă izbânzi reale la apus, adică să spargă linia Siegfried, dacă de 
altă parte nici germanii nu vor putea să spargă linia Maginot — va 
interveni Italia cu propunerea de mediaţie şi de pace. Cuvântul ei 
va fi greu atunci când beligeranţii vor fi obosiţi. Dacă nu va fi 
ascultat, ar amenința cu intrarea în război alături de Germania. 
Intervenţia ei va putea fi sprijinită şi de Rusia, prietenă a 
Germaniei... Şi în cele din urmă beligeranţii vor primi propunerea 
Italiei şi se va face o conferinţă care să reglementeze pe baze 
drepte o pace care să fie acceptată realmente de toţi. Acolo 
probabil se vor discuta toate eventualele revizuiri pe care le 
râvnesc învinşii de la Versailles, revizuiri raţionale care să puie 
capăt altor pretenţii viitoare şi să realizeze statele unite ale 
Europei. O asemenea conferință, adică fără învinşi şi învingători, la 
care să participe toate marile puteri, fără ură şi părtinire, chiar care 
n-au participat la război, ar putea face o operă acceptabilă pentru 
toți. Evident, ar trebui să se redea coloniile Germaniei, ca să poată 
avea spaţiu de viață şi să nu mai tulbure Europa, de asemenea 
Italiei... Aşa s-ar explica şi justifica atitudinea actuală a Italiei, 

care, deşi aliată de oțel a Germaniei. stă pe loc când Germania e în 
război cu trei duşmani de moarte. 


Miercuri, 6 septemvre [1939, Valea Mare] 


Tot în legătură cu războiul: dezlănţuirea acestui război poate să 
fie şi un gest de desperare a Germaniei. Strânsă în centrul Europei, 
fără posibilitatea de expansiune nici la apus, nici la răsărit, nici 
peste mare, cu o populaţie care creşte vertiginos pe un pământ 
destul de steril, e amenințată să se asfixieze. O greşeală mare a 
Angliei este că n-a înţeles, sau n-a vrut, acest fenomen natural. 
poate şi de frică: un popor atât de muncitor şi de războinic, dacă se 
întinde prea mult, ajunge fatal să domine lumea. Germaniei nu-i 
rămâne decât să încerce a sparge cu forța zidurile care o strivesc. 
Înțelegerea cu Rusia comunistă poată să aibă un tâlc: dacă va fi să 
fie învinsă în războiul cu anglo-francezii, în loc să capituleze, se va 
bolşeviza şi se va uni cu ruşii, ca să bolşevizeze împreună restul 
Europei şi poate toată planeta. Asta ar însemna instaurarea unei 
lumi noi. Germanii cu ruşii împreună pot face faţă lumii întregi... 
Atunci adio naționalism şi particularism european. În câteva 
decenii, Europa va deveni Federaţia Republicilor Socialiste 
Sovietice în care dominaţia vor avea-o germanii... 

Din punct de vedere liberal-burghez sau democratic e păcat că 
anglo-francezii n-au încercat o înţelegere amicală cu italo-germanii. 
Totalitarismul s-ar fi democratizat cu timpul, şi civilizaţia ar fi 
profitat poate. 

În condiţiile de azi, o victorie germană totală asupra 
anglo-francezilor e imposibilă. Chiar dacă ar zdrobi Franţa, Anglia 
nu poate fi redusă fără o flotă cel puţin egală, iar Germania e 
aproape inexistentă în privinţa asta. Pe urmă, în cazul când Anglia 
ar fi în mare primejdie, i-ar sări în ajutor Statele Unite şi poate alte 
țări, ca să nu ajungă Germania stăpâna lumii. 


Luni, 18 septemvre [19539, Valea Mare] 


Finis Poloniae?... Deocamdată statul polon a dispărut, 
Preşedintele, guvernul, şeful armatei au trecut la noi ieri, după ce 

ieri dimineaţa a intrat şi Rusia împotriva Poloniei... Noi ne-am 
grăbit să anunțăm oficial că continuăm cea mai strictă neutralitate. 
Subînţelegându-se: chiar după agresiunea sovietică, faţă de care 
eram obligaţi a interveni în împrejurări normale. Din moment ce 
Polonia se află în război cu Germania, fără noi, ar fi fost o aberaţie 
să luăm altă atitudine, mai ales când în momentul intrării trupelor 
ruseşti pe teritoriul polonez, Polonia era deja zdrobită, iar guvernul 
ei pe teritoriul nostru. 

Dar ce ne rezervă viitorul? Pactul ruso-german pare a fi 
într-adevăr mai complicat decât s-a presupus. Rusia s-a înţeles în 
parte cu Japonia — deşi democraţiile strigau că relaţiile dintre 
Germania şi Japonia s-au stricat pe urma pactului cu ruşii. Ba se 
pare că Rusia, după intervenţia germană, va încheia şi cu Japonia 
un pact de neagresiune... Se precizează din ce în ce mai mult că 
Germania are la spatele ei trei mari puteri care, la nevoie, vor 
interveni în marea horă a războiului. 

Nu ştiu dacă n-a greşit calculele Anglia, când a stârnit acest 
război, prin aţâţarea Poloniei la rezistență contra Germaniei, în loc 
s-o fi îndemnat să se înţeleagă. Dacă a greşit, va plăti crâncen, 
probabil cu prăbușirea imperiului mondial. Aceasta însă ar avea ca 
urmare o epocă de nesfârşite războaie pentru supremație între 
moştenitorii prezumptivi până ce se va ajunge la o împărţire a 
planetei. Ce se va alege de ţările mici în vălmăşagul furtunos? 
România?.., Dictatura Angliei a făcut posibilă viața şi civilizaţia, 
cel puţin un secol, pentru toată lumea, mari şi mici, fireşte, cu 
concesiunile de rigoare ale celor mici. Poate că în curând lumea va 
regreta pe britanici, chiar duşmanii lor cei mai dârzi, când se va 
vedea urmarea, 


Duminecă, 24 septemvre [1939, Valea Mare] 


Deodată ne-am pomenit într-o turburare groaznică... Tocmai 
când sântem înconjurați aproape complect de două mari neamuri de 
pradă. 

Joi am sosit la Bucureşti cu mare întârziere şi cu un personal în 
locul acceleratului. Fusese pe linie, dincolo de Craiova, o deraiere 

care a încurcat circulaţia... La amiazi aşteptam radio-jurnalul. La 
14,05” se întrerupe brusc muzica şi o voce puţin sugrumată de 
emoție anunţă: „Atenţiune! Armand Călinescu a fost omorât! O 
echipă de legionari l-a executat!“ Pe urmă pauză lungă. Trec 
minute. În casă discuţie mare. Fanny extrem de agitată: „Vai, 
săracul! Nu se poate! Ce oroare!“ Vocea părea să fi fost a lui 
Munteanu-Râmnic. Chemăm la telefon Radio. Nu răspunde nimeni. 
Încep să ne asalteze telefoane: Ce-a fost? Aţi auzit? E adevărat? 
Peste vreo 15 minute — radio anunţă: „Un incident regretabil a făcut 
să se întrerupă emisiunea...“.Apoi iar tăcere. Apoi aceeaşi frază. Se 
simţea la Radio mare încurcătură... În sfârşit se difuzează 
radio-jurnalul — numai câteva știri din străinătate. Între timp. 
Marioara Sorbul ne telefonează că vestea e adevărată: Călinescu a 
fost ucis de cinci legionari pe Bulevardul Berindei... Ca să 
controlăm, plec cu Radu spre casa Călinescu. Pe drum întâlnim 
maşini de-ale poliţiei, pe Radu Lobei?, unii miniştri... Nu putem 
ajunge la Călinescu: poliţia nu permite trecerea pe stradă. Ne 
întoarcem spre Bulevardul Independenţei, unde se vedea mulțime 
mare. 

Nişte doamne şi domni care mă cunoşteau spun că şase 
legionari l-au împuşcat pe Călinescu adineaori. A fost ucis şi 
agentul ce-l însoțea. Salvarea l-a dus la Spitalul Militar. Ucigaşii au 
fost prinşi, cel puţin unul... După un mic incident cu un poliţist, 
care spune că n-a fost nimic... se vede la încrucişarea bulevardelor 
o căruță ruptă, o maşină răsucită. Pe agentul mort acuma l-au 
ridicat... Un gazetăraş ştie mai mult: maşina lui Călinescu a fost 
urmărită de aită maşină; la încrucişare, maşina din urmă a tamponat 
puternic maşina primului-ministru, încât a dat peste cap căruţa care 
tocmai trecea, întorcându-se cu botul spre bordura irotuarului. 
Bănuind un accident, agentul a sărit din maşina primului-ministru, 
să vadă ce s-a întâmplat. În aceeaşi clipă, cei din maşina din urmă, 
şase inşi, au sărit de asemenea şi au început a trage cu revolvere- 
mitraliere. Au doborât întâi agentul. Călinescu a vrut să coboare. 
Pe scară a fost ciuruit de gloanţe și s-a prăbuşit jos, mort. Ucigaşii 
au dispărut. Au mers la Radio de au anunţat asasinatul. Acolo au 
fost prinşi toţi şase... 

Mai târziu, în cursul serii, graţie şi radioului străin, în special 
italian şi unguresc, am putut reconstitui întâmplarea aproape 
complect. Călinescu venea de la Ministerul de Război acasă. 
Ucigaşii îi cunoşteau probabil drumul. L-au ucis, aşa cum spusese 
gazetarul. Douăzeci de gloanţe l-au nemerit, dintre care trei în cap. 
După aceea asasinii, fiindcă maşina lor se defectase cu ocazia 
tamponării, au oprit o maşină ce trecea — se pare, tocmai pe a lui 
Bujoiu% — şi au poruncit şoferului să-i ducă la Radio. Acolo au 
năvălit înăuntru. Saniinela a fost busculată, ca şi alţii care se aflau 
la intrare. Portarul a fost împușcat în picior. Au ajuns în studioul 
mare, unde orchestra tocmai cânta. Cu revolverele întinse, i-au 
făcut să tacă pe muzicanți, iar unul din ei a făcut la microfon 
anunţarea. În afară de ce s-a auzit ar mai fi spus: „Nici ruşii, nici 
nemţii nu sânt amestecați. Numai legionarii prahoveni şi-au făcut 
datoria, ca să răzbune pe căpitanul lor !“ Inginerul de sus însă a 
închis contactul după primele cuvinte... Pe urmă, cel ce a vorbit la 
microfon ar fi declarat: „Misiunea noastră e terminată! Acuma să 
vie poliţia, să ne omoare!“ Şi au depus revolverele, petardele şi un 
kilogram de ecrazită ce aveau. Atunci a năvălit înlăuntru Lulu 
Ionescu cu câţiva servitori şi i-a legat. A sosit poliţia, cu 
Paximade?! în frunte, care a început să-i bată îngrozitor. Legionarii 
însă n-ar fi scos nici un vaiet. Pe urmă a venit justiția militară, cu o 
nouă bătaie. Astea toate la Radio, unde s-au adunat şi toți 
conducătorii Societăţii. În sfârşit au fost transportaţi la poliţie, 
unde ar fi fost supuşi unor torturi îngrozitoare: unora li s-ar fi rupt 
dinţii, altora li s-ar fi răsucit mâinile şi braţele etc... 

Pe la 1 noaptea am fost sculat din pat de Mitric: să merg 
negreşit să văd pe criminalii care au fost executaţi în acelaşi loc 
unde au săvârşit crima. M-am dus. Era lume destulă. Am întâlnit pe 
Sică Alexandrescu32, care m-a luat în mașina lui... În mijlocul 
bulevardului, un cerc împrejmuit cu o funie ţinută de soldaţi. În 
centrul cercului, claie peste grămadă, nouă cadavre oribile, în bălți 
de sânge, cu craniile sfârticate... Spectacolul înspăimântător. De o 
barbarie medievală. Aşa ceva poate să fi fost în urma pogroniurilor 
în Rusia odinioară sau atrocitățile denunţate de germani la 
Bromberg... Chiar atunci se înălța o pânză de-a curmezişul străzii, 

sus cu inscripția: „Asta va fi soarta de-aici înainte a tuturor 
asasinilor trădători de ţară!“ Mi s-a spus că au fost executaţi pe la 
10,1/2 seara. Au fost aduşi pentru reconstituirea crimei. Fiecare era 
întrebat: Cum ai făcut? Aşa și aşa. Şi anchetatorul îi”trăgea în cap 
sau în ceafă câteva gloanţe, doborându-l. Şeful echipei, un avocat, 
Dumitrescu, ar fi fost ucis cu douăzeci de gloanţe. Alţii spun că 
erau întrebaţi: Care ţi-e ultima dorinţă? Şi că unii ar fi răspuns: 
regretul de a nu fi băut din sângele lui Carol. (Cred că asta e 
inventată la tribunal de avocaţi fără clientelă, care au născocit că 
rudele celor executaţi astfel, fără judecată, vor să reclame 
parchetele pentru asasinat.) La Radio Roma s-a spus că au fost 
condamnaţi de un consiliu de război şi executaţi de voluntari pe 
locul şi cu armele cu care au săvârşit omorul... Venind acasă, un 
magistrat îmi spune că guvernul vrea să execute pe toţi legionarii 
cu ocazia asta, drept răzbunare şi represiune. 

A doua zi, vineri, a fost un bâlci oribil împrejurul cadavrelor 
expuse. Sute de mii de oameni alergau şi se îmbulzeau să vază 
sângele şi hoiturile. Am impresia, din convorbirile cu diverşi 
oameni, că efectul este tocmai contrariul celui scontat de guvern. 
Lumea, în imensa-i majoritate, după prima revoltă pentru uciderea 
lui Călinescu, văzând sălbăticia represiunii, începe să considere 
victime şi martiri pe asasini. 

La Academie s-a făcut un panegiric. În conversațiile particulare 
nu observ încă interesul şi indignarea. Se vorbeşte de altceva, ca şi 
când crimele n-ar avea importanţă. Ici-colo se exprimă temerea ca 
nu cumva ruşii să profite şi să ne invadeze ţara — ca în Polonia. Mi 
se spune că Radio sovietic ar fi anunţat aseară că întreg guvernul 
român a fost asasinat, că a izbucnit revoluţia etc. Vineri seara Radio 
Roma spune că au fost executaţi 44 legionari la Miercurea Ciucului 
şi 30 la Ploieşti. 

Sâmbătă circulă veşti numai despre uciderea de legionari în 
diferite oraşe. Se citează nume. La Ploieşti, trei ucişi ar fi fost 
expuși, cu craniile sfărâmate... 

Azi, sosind la Piteşti, birjarul îmi spune că alaltăieri au fost 
omorâţi trei legionari, iar ieri şase — lăsaţi să-i vază lumea. 
Servitoarea de la Ionel sporeşte mult cifrele. Treizeci de legionari 
ar fi arestaţi la poliţie. Au fost omorâte şi câteva studente etc. 


316 


Dă-le, Doamne, minte guvernantilor să-şi vie în fire! Sângele 
vărsat cere mereu sânge. O crimă nu se pedepseşte prin răzbunare 
personală — atunci e o vendetă între particulari. Crima trebuie 
reprimată prin lege şi judecată. Atunci devine pedeapsa un exemplu 
şi împlineşte o funcţie socială. Un stat care părăseşte temelia de 
drept riscă să se prăbuşească în anarhie. 


Duminecă, 31 decemvre [1939, Valea Mare) 


Cu câteva minute înainte de încheierea acestui an atât de plin de 
întâmplări... Am venit de joi, să isprăvesc cu romanul Amândoi. Se 
pare că merge destul de bine lucrul, oricât mă distrează în general 
radio cu veştile lui din toată lumea, mai toate rele, războinice, 
distrugătoare... Deşi e o zăpadă mare şi frumoasă, care te îndeamnă 
măcar la plimbare, nu prea ies din casă. De altfel, mă scol la 1,1/2 
- 2 d.a., fiindcă scriu până târziu dimineaţa. 


1940! 


Miercuri, 10 ianuarie [1940, Valea Mare] 


Acuma am terminat Amândoi, noaptea spre joi, la 3.1/2 
dim|ineaţa]. O încercare de roman criminal-literarizat. Cred să fie 
interesant. Pentru mine e Soloimia care, deşi aici apare oarecum 
fragmentar, chiar fiind eroină... am să mai revin. 


Joi, 2] martie 1940 [Bucureşti] 


După ce a apărut 4mândoi, acum câteva zile, vreau să mă apuc 
serios de Păcală şi Tândală, care aş dori să fie într-un fel opera 
mea cea mai reprezentativă, matură, dacă s-ar putea, o epopee a 
vieţii româneşti într-un sens, cum e dfe] exțexmplu] Don Quijotte 
sau Suflete moarte. Fireşte, de la intenţie până la realizare drumul 
e mai Jung ca de la Ierusalim până la Roma, dar lucrul mă 
pasionează. 

Ar putea fi din toate punctele de vedere o carte nouă şi densă. 
Dacă va reuşi într-adevăr. Păcală ar fi compromisul, Tândală 
adevărul, unul realitatea, cellalt adevărul. Păcală minte, Tândală 
spune totdeauna adevărul şi iese prost. În căutarea dreptăţii care nu 
există, fiindcă dreptatea e subiectivă. Conflictul între dreptăţi. Toţi 
fac dreptate, după părerea lor, lui Tândală, iar el se simte mereu 
nedreptăţit etc. 

Păcală se numeşte Toma, iar Tândală Tănase. Păcală e pehlivan, 
leneş, deştept, acomodant; Tândală molâu, greoi, harnic, muncitor, 
fără noroc. (Când pleacă cu trenul, Toma reuşeşte să călătorească 
gratis, Tănase plăteşte, pierde biletul, e dat jos din tren etc., încât 
continuă drumul pe jos până la Beclean sau Dej.) 

În satul Chiuza?, lângă Beclean3. După război, în România 
Mare, prin 1925. Toma a tras chiului cât a putut, n-a văzut frontul, 

a fost deseori pe-acasă, a fost ordonanţă etc. La sfârşit vine acasă 
cu revoluția, apoi devine şeful gărzii naţionale, pe urmă e agent 
electoral, întâi cu naţionalii, cu averescanii, iar naţionalii... E 
împroprietărit şi erou... 

Tănase a fost mereu pe front, în foc, participă la lupte grele, 
rănit grav de câteva ori, pe urmă dispărut şi dat mort. În realitate a 
căzut prizonier cu ocazia ultimei ofensive ruseşti, ajunge prin 
Siberia, de unde se întoarce spre ţară şi ajunge acasă în 1925. 

Găseşte acasă foc şi pârjol. Nevastă-sa s-a remăritat şi pe urmă, 
de trai rău, a plecat din sat şi e servitoare la Cluj. Copilul a murit. 
Casă nu mai are etc. Viaţa în Chiuza. El e străin. Numai Toma îl 
îmbrăţişează. Au fost fraţi de cruce. Şi Toma are necazuri: fiindcă 
nu s-a făcut liberal, primarul îi ia pământul etc. Sfatul lor. Tănase 
vrea dreptate, cum a auzit prin Rusia, ce-a păţit pe-acolo, cum s-a 
strecurat în ţară. 

La notar, care e regăţean şi nu-l cunoaşte, Tănase n-are acte. 
Trebuie să-i anuleze aciul de moarte, altfel Tănase nu există. Lupta 
lor cu autorităţile satului pentru dreptate... Când nu izbutesc cu 
nimic, hotărăsc să meargă la Beclean să reclame dreptate. 

În acest roman vor figura personagiile din celelalte romane, 
după posibilitate, alcătuind un fel de recapitulare. 


Luni, 25 martie [1940, Bucureşti] 


Radu povesteşte de la Munteanu-Râmnic fiul“, şef de cabinet la 
Giurescus, că e vorba să se înnoiască complect conducerea de la 
Radio, adică consiliul, în care aş reintra şi eu etc. Pe de altă parte, 
Ciolac îi spune că ar lua Flondors preşidenţia... Mugur nu suflă 
nimic. 

Amândoi pare să meargă foarte bine şi chiar să culeagă adeziuni 
literare fervente.” Benador şi Camil Baltazar se entuziasmează, cel 
dintâi după ce nu gustase deloc fragmentul din Viaţa Românească8. 
Entuziasme similare întâlnesc mereu, la literați ca şi la simpli 
cititori... 


Nicolae Ottescu îmi anunţă dimineaţa moartea lui Nona 
Ottescu?. Om de talent, păcat că leneș, încât n-a putut sfârşi măcar 
opera De la Matei citire, atât de mult promițătoare. 


Marţi, 26 martie 11940, Bucureşti] 


D-na Pilderi?, traducătoarea Pădurii Spânzuraţilor în nemţeşte, 
s-a întors de curând din Germania. Zice că acolo e multă încredere 
în victorie; viaţa knapp!!, dar suficient. Aduce veşti despre 
posibilitatea de editare a P/ădurii] Sp/ânzuraților]. Editura 
„Wolfgang Kriiger“—Berlin i-a făcut o propunere foarte avantagioasă: 
7,1/2 % la primele 10 000 ex., 10% la 10-20 000 ex[emplare] şi 
15% de la 20 000 în sus. Cere manuscrisul imediat, dar manuscrisul 
s-a pierdut la Viena, încât acuma trebuie să prelucreze un text în 
mare grabă. Se pare că e o editură nouă, dinamică, specializată în 
publicare de traduceri. 


Miercuri, 27 martie [1 940; Bucureşti] 


O masă „literară“ la Aristide Blank: Al.Rosetti, Camil Petrescu, 
Păstorel Teodoreanu, Eftimiu, M.Sebastian şi doamnele respective... 
Victor Eftimiu anunţă că mi-a trimis o scrisoare în care arată câte 
piedici i-aş fi pus eu în ascensiunea lui; i-am promis că-i voi 
răspunde cu vârf şi îndesat. La masă mi-a imputat că nu am sfătuit 
pe cei ce s-au solidarizat cu el să rămâie totuşi în comitetul 
S.A.D.R. Am respins categoric imputarea ca o minciună, adăogând 
că celor ce m-au consultat le-am spus părerea mea... Când a 
îndrăznit să afirme că i-am făgăduit că-l voi susţine, i-am răspuns 
că niciodată nici nu m-am gândit măcar, de vreme ce am crezut că 
ar trebui să fie Camil Petrescu... 

Mugur îmi spune că a fost chemat într-o audienţă de 1,1/2 oră la 
rege, cu care a discutat întreaga problemă radiofonică. Regele se 
ocupă direct cu rezolvarea acestei probleme. A numit pe Flondor 
preşedinte şi zilele acestea vor fi numiţi ceilalți consilieri. Se va 
realiza planul de reorganizare... Seara, dr. Voiculescu îmi telefonează, 

confirmând numirea [lui] Flondor şi adăogând că ei ar dori să intru 
şi eu în consiliu, unde sânt indispensabil, îndemnându-mă să 
vorbesc cu prietenii mei — ceea ce am refuzat foarte categoric. 
Atunci se ocupă ei... 


Joi, 28 martie [1940. Bucureşti] 


Sică Alexandrescu şi Froda m-au vizitat să-mi propuie 
preşidenţia consiliului unor societăţi de filme româneşti. S-ar crea 
un studio complect, ultima expresie a perfecţiilor tehnice şi o 
organizaţie separată pentru producţie de filme. Nu s-ar cere nimic 
statului, decât să nu ne puie beţe-n roate. S-ar începe cu specialişti 
străini delegaţi de români, care să se specializeze. Capital ar avea 
ei, prin oamenii lor. În consiliu ar trebui să intre negreşit câteva 
persoane apropiate de Palat, spre a avea ocrotirea necesară... 
Deocamdată să se tatoneze posibilităţile. | 

Alte zvonuri despre schimbări în compoziţia guvernului: 
Iamandi preşidenţie, Micescu Externele, Gafencu la Londra, Ralea 
la Moscova... La urma urmelor, toate sânt vosibile.!2 Numai să nu 
fie o tendinţă de solidarizare cu Germani? -Rusia... 

Fanny a avut bucuria să mă duc? la fotograf în uniformă 
academică. 


Vineri, 29 martie (1940, Bucureşti] 


Cunescu de la Ministerul Muncii şi apoi Sadoveanu!5, la 
Academie, îmi propun să particip la nişte şezători pentru muncitori, 
în cadrul [organizaţiei] „Muncă şi Voie Bună'!3, vreo trei 
deocamdată; am cerut 5 000 lei, ceea ce pe Sadoveanu l-a pus pe 
gânduri — i se pare nu prea mult, dar pentru bugetul lor prea greu. 
Fireşte el, ca preşedinte al organizaţiei, retribuit, poate participa 
chiar gratis... 

La Academie o comunicare interesantă a dr. Danielopol!s despre 
învierea inimii. În şedinţa intimă, Iorga protestează pe un ton 
familial contra ediţiei Creangă a Fundațiilor, în care s-au publicat 
cele două poveşti „corozive“ şi cere Academiei să intervie pentru a 

se retrage din comerţ.!$ Am intervenit imediat, arătând că e vorba 
de un număr strict limitat de exemplare, la care s-au adăogat cele 
două poveşti şi care s-au oferit unor persoane serioase. cunoscute 
ca bibliofile. 

- Vasăzică şi pe mine mă consideră serios — glumeşte dânsul. 
Dar atunci, lui Mehedinţi!” i s-a trimis? 

Pe urmă diverşi membri se plâng că nu li s-a trimis şi lor în 
glumă; Petrovici observă că s-a trimis lui Iorga, cunoscându-l 
amator de astfel de lucruri. 

Mai târziu Iorga îmi spune, de față cu păr[intele] Nae Popescu: 
„Dar regele a reţinut trei exemplare, cu siguranţă... Unul pentru 
Mihai, altul pentru dânsul şi al treilea pentru cine?...“ Pe urmă iar 
întreabă: „Dar lui Maniu i-a trimis?“ 

În şedinţa secţiei literare am propus să dăm premiul cel mare al 
Academiei operei complecte a lui Caragiale, apărută de curând's, 
aceasta fiind o recompensare postumă, dar şi o reparaţie din partea 
Academiei faţă de Caragiale şi faţă de opera lui, care odinioară a 
fost pe nedrept ofensată. Secţia a primit principial propunerea, 
urmând să se vadă dacă dispoziţiile regulamentare permit... 

Herescu!9 îmi spune că, în înțelegere cu autorităţile italiene, ar 
fi să facem un schimb de conferenţiari; din partea noastră aş merge 
eu ca prozator, Pillat ca poet şi I. M. Sadoveanu pentru teatru... 
Astă-seară se vede cu Giurescu pentru a pune la punct lucrurile. 


Marţi [sâmbătă], 30 martie 1940 [Bucureşti] 


leri am fost poftit la dejun la Mihalache la Dobrești împreună 
cu Fanny. Am mers cu maşina, bine. La masă a mai picat şi un 
profesor bătrân, Vasiliu parcă, fost pe vremuri la şcoala normală 
[din] Câmpulung profesorul lui Mihalache, însoţit de fiul său, 
inginer la minele de aur din Brad, şi soţia acestuia, născută 
Meţianu, precum şi de fiică-sa, măritată Cărămidaru, soţia unui 
director de la Creditul Minier, rezident la Milano. Oameni simpli. 
Inginerul a studiat în America pentru specializare, trimis cu 

ajutorul lui Mihalache, pe care totuşi nu l-a mai vizitat de când a 
apărut noul regim. 

Înainte de a pleca, Mihalache m-a luat într-o cameră să-mi 
vorbească deosebit. Mi-a povestit întrevederea cu regele, rezervele 
făcute şi acceptate de rege, discuţiile cu Maniu etc. Mi-a cerut, 
pentru cazul când ar trebui să accepte anume însărcinare, să-i dau 
concursui — ceea ce am făgăduit, evident. Regele nu e mulţumit cu 
Tătărăscu pentru că guvernul nu e omogen şi mai ales 
primul-ministru nu unifică nimic.20 El însă s-ar găsi într-o situaţie 
extrem de delicată, în caz că i s-ar face propunerea pe care toată 
lumea o crede şi aşteaptă — neintrând în Frontul Renaşterii, nici nu 
l-ar putea conduce. Dar ce va fi, se va vedea. Politica internă 
rămâne pe planul al doilea față de marile greutăţi externe. Mai ales 
Rusia! 


Joi, 4 aprilie [1940, Bucureşti] 


De sâmbătă am fost la ţară, unde am terminat ciorna discursului 
de recepție. Va mai trebui să reduc şi să cioplesc destul. Mergând 
încolo sâmbăta trecută, în tren am călătorit cu Șeicaru şi Adrian 
Brudariu?!. Îmi povestesc cum s-a ajuns la împăcarea cu Garda de 
Fier prin intervenţia [lui] Şeicaru la Urdăreanu etc. 


Vineri, 5 aprilie [1940, Bucureşti] 


Am dat în lucru poveştile lui Creangă pentru luna Bucureştilor, 
ilustrate de Kiriakoff?2. Păcat că nu au atmosfera destul de 
românească. 

La Academie, Sadoveanu mă roagă să particip totuşi la cele 3 
şezători „Muncă şi Voie Bună“, oferindu-mi 10 000 lei, suma 
maximă ce se poate obţine. Silviu Dragomir? insistă din nou 
pentru pensia Ecaterina Pitiş?4. Nistor25 îmi spune c-a primit un 
denunţ anonim că n-aş fi fost destul de deferent faţă de rege într-un 
comitet de premii. E o murdărie prostească în care parcă s-ar vedea 
urechile lui Victor Eftimiu. 

La Casa Scriitorilor Herescu mă vestește că la sfârşitul lunii va 
fi plecarea la Roma pentru conferință. 


Sâmbătă, 6 aprilie [1940, Bucureşti] 


Rosetti telefonează din partea lui Giurescu că m-a pus în 
consiliu la Radio, urmând să se vadă dacă regele va agrea lista. 

Seara deschiderea institutului germano-român cu Gamillsche g5s. 
Revine discuţia despre premiu! Nobel. (leri Caracostea mă vestea 
că, într-o comisie de pregătire a propagandei peste hotare, s-a 
hotărât să fic susţinută candidatura mea pentru premiul Nobel.) 
Acuma Caracostea spune că a făcut referat despre acesta în scris şi 
că secretarul general de la minister a dat ideea să se ceară sprijinul 
regelui Carol pe lângă regele Suediei. 


Duminecă, 7 aprilie [1940, București] 


D-na Geta Pop m-a vizitat însoțită de Corneliu Moldovanu pentru 
piesa A/toiul, care ar putea fi o piesă adevărată dacă s-ar reface. 

Am dejunat la Dauş, care mi-a povestit câteva orori despre 
Eftimiu. 


Luni, 8 aprilie [1940, Bucureşti] 


Astă-seară s-a jucat Baronul lui Sorbul. Piesa artificială şi 
goală, interpretată la fel. Păcat de bietul Sorbulică. Nu mai merge. 
S-a isprăvit stofa. 


Vineri, 12 aprilie [1940, Bucureşti] 


La ţară am transcris la discursul de recepţie. Poate să fie 
interesant. 

La Academie Iorga se supără din pricina numărului comemorativ 
al Gândirii, în care Crainic e prea lăudat. Rosetti gustă mult 
Amândoi, iar Horia Roman” îl găseşte grozăvie mare... 

Joi, 18 aprilie [1940, Bucureşti] 


lar vin de la ţară, unde am terminat, afară de o pagină, 
transcrierea discursului. Nu mai pot să-mi dau seama ce-o fi. Mai 
târziu, când se va răci. 

Seara, până la nouă, mă doftoricesc şi mă culc — răcit rău. 


Vineri, 19 aprilie [1940, Bucureşti] 


Iorga. la Academie, se plânge că nu vede cu ochiul drept şi nu 
îndrăzneşte să se opereze. Seara Sorbii, apoi sfârșesc complect cu 
ultima pagină din discurs. 


Sâmbătă, 20 aprilie [1940, Bucureşti] 


Eugen Boureanu[l)?* mă roagă să-i dau concursul pentru 
îmbunătăţirea pensiei. Am dai la scris la maşină discursul, iar 
după-amiazi îl depun la Academie şi la Petrovici2. Seara plec la 
Timişoara pentru şezătorile „Muncă şi Voie Bună“. 


Miercuri, 15 mai [1940, Bucureşti] 


S-a deschis sesiunea generală a Academiei. Fusei la dejun la 
Pillat cu Gamillscheg, Voiculescu, Herescu. Neamţul mă asigură că 
apare negreşit Jon în germană la toamnă. Se glumeşte despre 
alegerea lui Crainic30; Herescu e sigur că are să cadă, ceilalţi nu 
spun, dar cred la fel. 

La Academie public puţin. Dări de seamă şi lucruri plicticoase. 
Petrovici îmi vorbeşte despre Adam și Eva cu multă admiraţie, apoi 
mă roagă să dau votul meu la primul scrutin lui Torouţiu?! pe care-l 
propune el, fiindcă a ap icat a promite, şi nu vrea să fie singur, de 
altfel şi Motru i-a promis. La scrutinele următoare, fireşte, votez pe 
cine cred. El, având în vedere lipsa de relief a candidaţilor, propune 
să amân alegerea pentru la anul. E vorba de locul lui Drăganu?2. 

Pentru Crainic rămâne să-l propunem din nou. I-a spus lui Crainic 
cum am declarat că-l voi vota şi a fost enorm de impresionat, 
arătându-i că mi-a întins mâna. Puşcariu Sextil îmi vorbeşte despre 
Procopovici3. Îi promit, dar după primul scrutin, pe care l-am 
făgăduit lui Torouţiu. Profesorul Cartojan? îmi cere votul, dacă nu 
sânt angajat. Motru mă roagă pentru Marius Theodorian35 — pensie. 


Joi, 16 mai [1940, Bucureşti] 


Mă lupt să isprăvesc cu Creangă. Lipsesc ilustraţii, iar eu încă 
n-am făcut introducerea. Corectorii, doi scriitori, mi-au lăsat 
mulțime de greşeli destul de grave.36 

La Academie, după şedinţa plenară administrativă în care s-a 
bătut apa-n piuă aproape trei ore pe articole de regulamentul 
funcționarilor, am avut şedinţă de secţie pentru completarea celor 
două vacante. Sextil Puşcariu a vorbit întâi în privința locului 
Goga, spunând că secţia hotărâse să reînnoiască propunerea 
privitoare la Nichifor Crainic, adăogând că secţia a fost unanimă, 
afară de mine care, fireşte, sânt liber să votez cum cred, nefiind 
obligat la această hotărâre. Am repetat declaraţia de solidarizare cu 
secţia. S-a votat secret. Unanimitate. Înainte însă Petrovici şi 
Caracostea au observat, când Puşcariu a spus ca să transmitem 
imediat propunerea plenului pentru a fi pusă la vot spre a putea, în 
caz că ar cădea Crainic, să facem altă propunere — că ar fi trist 
pentru prestigiul secţiei dacă plenul n-ar confirma alegerea repetată 
pentru a treia oară şi că, din informațiile culese la membrii 
celorlalte secţii, s-ar părea că secţia noastră însăşi nu merge cu 
solidaritatea până la votul din plen şi că îr. plen membrii votează 
altfel decât în secţie. Sadoveanu a protes'at că asemenea vot ar fi 
nedemn din partea oricui etc. 

Pentru locul lui Drăganu, Sextil Puşcariu?” propune în scris şi 
cu un discurs destul de convingător pe Procopovici de la Cluj. 
Motru, tot în scris şi cu discurs, propune pe Cartojan. Petrovici, 
numai cu discurs, propune pe Torouțiu. Eu declar că am vrut să 
propun pe Rosctii, dar, faţă de filologi, cu părerea lor autorizată, 

renunţ deocamdată. Cinci scrutinuri se sfârşesc cu vot nul. încât 
locul va rămâne vacant până la anul. 

Secţia trebuie să delege un membru în comisia de premii 
naţionale. Va merge Motru. Petrovici mă roagă să mă gândesc la el 
pentru premiul de proză, mai ales că se cere şi proză educativă. Eu 
mă gândisem la Ionel Teodoreanu. Dacă ministrul vrea să dea 
prioritate prozei educative, atunci fireşte că este indicat Petrovici. 
Pentru Ionel Teodoreanu mă gândesc atunci la o compensație 
imediată: premiul de roman Hamangiu de 100 000 lei. Am să-i fac 
chiar mâine, ultima zi, raportul şi voi izbuti. 


Vineri, 17 mai [1940, Bucureşti] 


Mi-am pierdut dimineaţa văzând două filme la cenzură. La 
Academie am vorbit cu Ciobanu3 pentru Petrovici. Încolo nimic 
interesant. Am făcut referatul pentru Ionel Teodoreanu şi puţină 
propagandă pentru el. I-am spus pe urmă, la Casa Scriitorilor, să 
depună cinci exemplare, cum cere regulamentul. 


Sâmbătă, 18 mai [1940, Bucureşti] 


La Academie întâi tratative cu Puşcariu şi Caracostea în 
vederea reluării scrutinului pentru locul Drăganu. Regulamentul nu 
admite amânarea decât după cinci scrutinuri împreună cu delegaţia. 
În acest caz vreau să reiau candidatura Rosetti. Puşcariu crede că 
mai poate încă rupe voturi în favoarea lui Procopovici; dacă nu. e 
de acord cu soluţia mea. În secţie s-a lucrat la premii. În primul 
rând a venit Ionel Teodoreanu, care a trecut relativ destul de uşor. 
Petrovici a vrut să dobândească pentru Mircea Rădulescu o parte 
dintr-un premiu mai mare, Blaga s-a opus vehement, şi Caracostea. 
În sfârşit, toată comisia n-a agreat propunerea, spre mâhnirea lui 
Petrovici. În schimb s-a dat lui Banea3 pentru Zile de lazarer etc. 
Un premiu s-a dat lui Medrea, şi de pictură lui Lucian Grigorescu, 
mai puţin. 


Luni, 20 mai [1940, Bucureşti] 


Discursul de recepţie al lui Parhon cu răspunsul lui Karpen?. 
N-au prea ieşit din banalitate. Pe urmă votul asupra lui Nichifor 
Crainic. A reuşit la limită. Azi a fost înmormântat Măciucescu. 

Sânt îngrijorări mari pentru soarta Franţei. Se pare că germanii 
sânt mult superiori. Războiul merge vertiginos în favoarea 
germanilor.+ Dacă cumva nu va interveni un nou miracol ca în '914. 


Marţi, 21 mai [1940, Bucureşti] 


Am primit vizita lui Dupront, directorul Institutului Francez, 
care venise şi aseară în urma unei neînţelegeri telefonice în privinţa 
orei de întâlnire. Îmi spuse că Duhamel, care are anume însărcinări 
la radiofonia franceză, a luat iniţiativa să se facă la microfonul 
francez, în iulie-august, câte-un sfert de oră de „causerie“, de câte 
o personalitate marcantă din ţările străine despre subiecte 
privitoare la ţara respectivă, fireşte subiect cultural. S-a gândit în 
primul rând la mine. Vor mai fi câţiva români de primă mărime. 
S-ar oferi 10 000 franci onorariu, plus găzduire completă la 
Pen-Clubul francez, Evident, iniţiativa se luase înainte de începerea 
gravelor evenimente actuale. Mi-a făcut propunerea în speranţa că 
lucrurile se vor îndrepta şi asemenea manifestări se vor putea 
realiza într-un timp oarecare. Am acceptat, adăopgând că am fost 
invitat la Roma pentru o conferință similară, pe care însă am 
amânat-o din cauza evenimentelor pentru la toamnă sau când se va 
putea; acolo era vorba să prezint epica română contimporană. Ceva 
la fel aş dori să fac şi la Paris, când va fi cazul. Desigur, a spus, ar 
fi tot ce se poate mai interesant. Asta însă ar trece peste ceea ce s-a 
prevăzut. Deocamdată e vorba numai pentru Radio. Sugestia mea i 
se pare importantă şi practică, deși o conferinţă în iulie-august ar fi 
greu de realizat în condiţii bune. În orice caz, s-ar putea lega 
ambele, încât efectul să fie mai deplin. De altfel,cu evenimentele în 
curs e probabil că toate acestea vor suferi o amânare, încât ideea 
mea se va putea realiza într-un timp mai bun. Conferinţa s-ar putea 
ține la Sorbona sau la Soc[ietatea] Scriitorilor etc. Mulţumeşte 

c-am acceptat principial şi mă va ţine în curent. Era îndurerat de 
situaţia războiului până la lacrimi. 

La Academie o şedinţă scurtă, ca să putem merge pe urmă la 
Motru, care îşi serbează ziua numelui. lorga, după boală, a 
reapărut. Povesteşte boala — fleac, uşoară tuse, urmare a unei 
uşoare răceli. Oprescu44, revenind de la Londra, aduce impresii de 
mare încredere în victoria aliaţilor. Iorga refuză să dea mâna lui 
Caracostea pentru că a conferenţiat în Germania. 

Cu Blaga şi Puşcariu împreună am mers la Motru. Acolo 
Panaitescu+5, istoricul, aduse vestea că germanii au ajuns la Marea 
Mânecii şi-au făcut prizonier pe comandantul armatei franceze 
Giraud45. Bănescu“” cere lui Motru să intervie la Palat să se dea şi 
mai noilor academicieni gradul de ofițer al „Meritului cultural“ şi 
marea cruce a „Coroanei“. Discutăm pe urmă, şi Motru vrea să 
realizeze, cu ajutorul regelui, ideea ca membrii Academiei să 
primească de la stat un salariu sau o complectare egală cu a 
consilierilor regali. 


Miercuri, 22 mai [1940, Bucureşti] 


La Academie, înainte de începerea şedinţei, Crainic a venit 
să-mi mulţumească pentru concursul ce i l-am dat şi atitudinea 
ce-am avut-o. „Ne-am porcăit destul, să nu mai fim supăraţi!“ „Nu, 
pardon, tu ai fost porc! Şi nici azi nu ştiu pentru ce. Eu n-am făcut 
decât să ripostez târziu...“ „Ce-a fost a trecut... Fii sigur că eu la 
fel aş fi procedat faţă de tinc...“. „Eu am făcut-o din convingere că 
eşti cel mai bun. A fost o chestie de conştiinţă.“ 

Motru i-a spus câteva cuvinte banale. Crainic a răspuns destul 
de abil. A mulțumit întâi secţiei, apoi celor ce l-au votat, apoi chiar 
celor ce nu l-au votat. Iorga întrerupe: „Dar cei care au fost absenţi 
şi te-ar fi votat?“... În sfârşit, promite că va fi trup şi suflet cu 
corpul academic. 

La sfârşit, Iorga spune lui Petrovici şi mie: „Ei, aţi văzut cum 
ne-a luat peste picior şi ne-a categorisit, binevoind a ne da note?“... 

De altfel,lorga se plânge mereu de boală, că nu poate dormi 
noaptea, în schimb ziua oricând, că are mereu visuri tulburătoare, 


329 


că iar nu vede bine cu nişte ochelari etc. Generalul Rosetti spune că 
ar fi auzit că Gamelint8 s-ar fi sinucis, că francezii dezmint 
capturarea generalului Giraud, că au reluat Arras etc. 

În comisia premiului Năsturel! am dat 4 000 lei lui Buzdugan, 
iar alt premiu de 3 000 lei pentru Ghidul României. 


Joi, 23 mai [1940, Bucureşti] 


Fiindcă am avut la masă pe soții Dauş şi pe Horia Oprescus0, am 
ajuns mai târziu la Academie, unde,de altfel, Lupaș’! ţinea o 
comunicare despre Gojdus?, destul de mediocră. S-au făcut pe urmă 
nişte voturi de membri onorari la care n-am participat, trebuind să 
merg la ședința comisiei pentru acordarea Premiului naţional de 
proză. Am propus pe Ion Petrovici pentru proza-i literară artistic- 
educativă. Pregătisem alegerea, aşa că s-a făcut în unanimitate, 
după ce Minulescu a propus în treacăt pe Brăescu53 şi Papadat- 
Bengescu54, iar ministrulsS a spus că Lupaş şi Caracostea, care ar fi 
fost candidaţi, au renunţat anticipat. 

Pe urmă am fost la Institutul german, unde am ascultat 
conferința foarte interesantă, a profesorului Herbert Gysarzs6, 
despre Nietzsches” şi timpul nostru. Acolo Caracostea mi-a spus că 
bine am dat lui Petrovici. premiul de proză, dar cu un vizibil regret. 
Richters n-a primit încă nimic de la editorul cu Jon, dar un 
funcţionar de la propagandă l-ar fi sfătuit să propuie ministrului 
să-l tipărească. Am refuzat net asemenea idee. 


Vineri, 24 mai [1940, Bucureşti] 


Am dejunat la spitalul Elias al Academiei împreună cu mai mulți 
colegi şi personalul medical. La Academie întâi în secţie, împreună 
cu delegaţia, am repetat votul de cinci ori pentru locul vacant al lui 
Drăganu. A rămas vacant. 

Iorga îmi spune că face el singur toate corecturile, chiar la 
Neamul românesc pentru popor.59 Asta cu ocazia primului volum 
de discursuri parlamentare. 

De ce nu pune pe altcineva, de pildă pe fiică-sa, care e atât de 
pasionată pentru istories0? I-e milă fiindcă e şubredă. De altfel, ca 
şi cealaltă fatăs!, care a absolvit o şcoală de bele-arte străină, nu e 
întrebuințată. Iar băiatul de la şcoala de meseriis? a fost suspendat; 
tracasat de Călinescus3, pe când regele, ori de câte ori e propus 
pentru ceva, îl şterge... 

Războiul continuă a zgâlţâi nervii lumii întregi în aşteptarea 
lichidării marei bătălii ce se dă în Belgia şi nordul Franţei. Situaţia 
pare disperată pentru aliaţi. Germanii au izbutit să despartă pe linia 
Abbeville- Amiens-Laon-Aisne-Rethel-Longuyon armatele franco- 
belgo-engleze, ce operează în nord, de restul armatei franceze. 
Armatele despărțite se află prinse într-un cleşte care se strânge 
mereu, având capul între Arras-Cambrai- Valenciennes, iar ghearele 
una de la Valenciennes la nord prin Tournai-Lys-Escaut- Anvers şi 
cealaltă de la Arras prin St. Omer la Boulogne. Germanii au atins 
Canalul Mânecii la Abbeville, Montreuil, Boulogne, întinzându-se 
spre Calais-Dunkerque. Dacă francezii nu reuşesc să spargă frontul 
german spre sud, pentru a restabili legătura cu restul armatei 
franceze, în cele din urmă toate trupele aflate în cleştele german 
vor fi nimicite sau capturate. Situaţia actuală e dramatică în ultimul 
grad. Bătălia extrem de violentă continuă de vreo trei zile în 
triunghiul Arras-Cambrai- Valenciennes. E bătălia decisivă pentru 
soarta războiului, în orice caz pentru soarta celor poate un milion 
de soldaţi anglo-francezi prinşi în strânsoarea germană. 


Duminecă, 2 iunie [1940, Valea Mare] 


Miercuri am avut la Academie solemnitatea discursului de 
recepţie. A fost într-adevăr o zi solemnă pentru Academie, atâta 
lume s-a grăbit să participe şi atât de mare a fost interesul. Regele 
n-a venit. Se zice că din pricina evenimentelor externe. Ulterior 
Motru a fost chemat în audienţă şi regele s-a scuzat că n-a putut 
veni deloc la Academie în această sesiune, dând ca motiv 
împrejurările şi ocupațiile. În sfârşit... Solemnitatea s-a difuzat prin 
radio... Discursul meu, Lauda ţăranului român, a impresionat 

foarte mult. Am simţit-o pe când îl citeam, am auzit-o pe urmă şi 
am văzut-o din ecoul ce l-a avut în toată țara. Petrovici a răspuns 
foarte cald şi elogios şi lung, ici-colo polemizând cu unele părţi din 
discursul meu. Efectul general a fost covârşitor. Felicitările m-au 
covârşit. Iorga zice că va propune să fie tradus discursul meu în 
patru limbi şi răspândit drept cea mai bună propagandă 
românească; în schimb înjură pe Petrovici. Lapedatu îmi spune 
emoţionat că a fost cea mai frumoasă zi a Academiei etc. 


Sâmbătă, 8 iunie [1940, Valea Mare] 


Ar trebui să revin asupra discursului de recepţie de la 
Academie. Se pare că a avut un răsunet cu siguranţă peste valoarea 
lui. Cred că a impresionat mai mult prin spiritul de frondă sau 
ici-colo chiar de răzvrătire, neobişnuit într-o adunare atât de 
liniştită. În afară de ecoul în presă, interesant e efectul asupra lumii 
care a ascultat la radio şi care continuă să mă copleşească cu 
felicitări. Dar vremurile sânt prea cumplite ca să te poţi bucura de 
astfel de succese. Evenimentele se precipită vertiginos şi amenință 
să răstoarne fața pământului... 


Lami, 17 iunie [1940, Valea Mare] 


Parisul a căzut. De două zile se află subt stăpânirea germană. 
Armatele franceze, complect sfărâmate, se retrag într-un ritm 
aproape de dezordine. Face impresia că nu pot sau nu vor să mai 
opună o rezistenţă serioasă. Alaltăieri germanii au ocupat Verdun — 
într-o singură zi! Au spart linia Maginot !a sud de Saar — într-o 
singură zi! Mai mult, coloane germane, pornite de la Reims- 
Chalâns, au trecut platoul Langres şi peste râul Sâone, înspre 
Besançon şi frontiera elveţiană, tăind astfel retragerea armatelor 
care ocupă linia Maginot şi toată zona fortificată din triunghiul 
Verdun-Belfort-Strasbourg — şi toate acestea în două sau trei zile! E 
ceva miraculos şi îngrozitor. Forţa germană pare absolut 
irezistibilă. Să se adaoge şi ameninţarea italiană pe frontiera 

Alpilor şi, până la un punct, o ostilitate încă nebeligerantă în 
Pirinei a spaniolilor, ca să se înțeleagă deplin primejdia imensă în 
care se află Franţa. Ajutor nu poate avea de nicăiri, cel puţin un 
ajutor eficace şi imediat. Corpul expediționar britanic a fost zdrobit 
în Flandra, iar rămăşiţele salvate la Dunkerque nu pot intra în luptă 
înainte de a fi reechipate, şi chiar atunci nişte trupe scăpate 
dintr-un infern nu vor fi capabile să oprească elanul triumfal 
german. Reynauds* a făcut un apel patetic la Statele Unite — i s-au 
promis ajutoare şi atât! În realitate, în aceste momente de viaţă şi 
moarte, Franţa e singură, iar Anglia îi oferă încurajări, mesagii de 
admiraţie şi speranţe în victoria finală graţie flotei engleze. 

În asemenea condiţii, la marginea prăpastiei, guvernul francez a 
trebuit să reconsidere foarte serios situaţia militară şi diplomatică. 
Ieri guvernul Reynaud s-a prăbuşit, înlocuit fiind cu un guvern 
cvasi-militar în frunte cu mareşalul Petains5, iar la război cu 
Weigand$5. Se pare că noul guvern e în preajma unor hotărâri 
grave. Se aude că va cere pace separată. Radio Budapesta spunea 
aseară că propunerile ar fi şi fost transmise guvernului german, 
care ar fi cerut capitularea fără condiţii. Radio francez 
azi-dimineaţă anunţa că guvernul nou, asupra căruia apasă cea mai 
cumplită răspundere ce-a avut vreun guvern, va lua azi hotărâri cu 
profunde repercusiuni. Ceea ce vrea să însemne, probabil, 
propuneri de pace... 

Evenimentele se rostogolesc atât de vertiginos că nu-ţi lasă timp 
de chibzuiri. Începusem pe la 10 dim[ineaţa] însemnările acestea. 
La 11,1/2 am prins întâmplător, la unde scurte, emisiunea radio- 
jurnalului francez. Se repeta discursul ţinut dimineaţa la radio de 
către mareșalul Pétain, vestind poporului francez că azi-noapte a 
luat contact cu inamicul pentru încheierea ostilităţilor, fiindcă 
Franţa nu mai poate continua lupta. A fost într-adevăr zguduitor. 
Speakerul adăoga câteva explicaţii şi invita lumea să fie calmă şi să 
aştepte urmările. Mai târziu prin radio englez am aflat că Spania a 
fost intermediarul între Franța şi Germania. Iar pe seară că Hitler se 
va întâlni cu Mussolini spre a decide răspunsul de dat Franţei. 

Nu desfăşurarea evenimentelor am vrut s-o însemn aci, care îşi 
urmează mersul lor fatal. Ci unele consideraţii asupra efectelor ce 

s-ar putea să aibă evenimentele acestea. O presimţire am avut 
mereu că Germania va înfrânge pe cei doi aliați democratici. 
Germania, prin Hitler, a dobândit o credinţă nouă, pe când Franţa 
şi Anglia stăruiau în credinţe perimate, agonizante, în care ele 
însele credeau numai în aparenţă. Era antagonismul între două 
lumi, între tinereţe şi bătrâneţe. Victoria nu poate fi decât cu 
viitorul. Lumea veche nu mai putea dăinui mult. Dacă n-ar fi venit 
acest război, s-ar fi prăbuşit poate în convulsiuni interne. Omenirea 
nu poate trăi fără ideal. Lumea veche nu mai credea aievea în 
nimic. Se anarhiza într-un egoism mărunt individualist. Subt 
pretextul libertăţii omului se proteja lenea, nesimţirea, meschinăria 
generală. Pacea de la Versailles n-a fost capabilă să instaureze 
adevărată pace. Deşi inspirată dintr-un principiu frumos, libertatea 
popoarelor de-a dispune de eles”, ura învingătorilor a fost prea 
mare şi a menţinut înadins focare de ură în Europa nouă. Rezultatul 
îl avem azi... 

Dar noi?... Ce facem noi acuma?... O teamă generală domneşte 
că vom fi sfărâmaţi. Desigur,e teama celor ce au sperat în 
slăbiciunea eternă germană. Eu cred că România va rămâne în 
picioare şi chiar se va întări. E posibil să cedăm ceva unor vecini — 
poate Cadrilaterul, poate regiunile ungurești de la graniţă... Dar 
astea n-ar slăbi ţara, ci ar face-o mai omogenă. Mai ales însă sper 
că subt o influență germană mai sănătoasă decât a fost cea 
franceză, neamul românesc s-ar regăsi pe sine însuşi, ar dobândi o 
vitalitate mai puternică şi o disciplină a muncii. Dacă se va elimina 
orientalismul, tembelismuli, pezevenglâcul şi şmecherismul, şi se 
va cultiva seriozitatea, munca, hărnicia, voim ajunge la o înflorire 
vrednică de un neam mare. Avem puteri imense în adâncurile 
noastre, Trebuiesc numai lăsate să se manifeste, încurajate, 
stimulate. Pilda germană poate să ne fie folositoare. 


Joi, 27 iunie [1940, Bucureşti] 


Prima lovitură pentru noi a războiului a venit azi: ruşii au cerut 
Basarabia şi nordul Bucovinei. După exemplul Hitler, lovitura a 
căzut ca din senin, adică în clipa când ne-am fi aşteptat mai puţin. 

Acum câteva zile a sosit ministrul Sovietelor la Bucureşti, după ce 
de doi ani locul era vacant. Toată lumea, cu drept cuvânt, credea că 
aceasta înseamnă liniştire... 

Mai de mult se ştia că ruşii îngrămădesc trupe la graniţele 
noastre. Se zicea că vor să facă presiune asupra germanilor, ale 
căror succese îi îngrijorează. De vreo două zile circulau zvonuri 
alarmante: că ruşii încearcă să provoace incidente la frontieră, că 
avioane ruseşti evoluează deasupra teritoriului român, unii ştiau 
chiar că ar fi fost ciocniri de detaşamente etc. 

La dejun Puia ne spuse că la noapte va fi mobilizare. Pe seară 
un avocat îmi spuse că Consiliul de Coroană a deliberat ieri şi azi 
asupra ultimatului rusesc prin care ni se cere Basarabia, Bucovina 
şi bază navală la Constanţa. Mai târziu am întrebat la Timpul, de 
unde Mircea Grigorescu mi-a comunicat cuprinsul hotărârei 
Consiliului de Coroană care peste vreo oră s-a difuzat la radio: 
guvernul sovietic, printr-o notă predată aseară ministrului nostru la 
Moscova, ne-a cerut să-i cedăm Basarabia şi nordul Bucovinei, 
aşteptând răspunsul în cursul zilei de azi. Guvernul român a propus 
la Moscova, în interesul menţinerii păcii, să se desemneze data şi 
locul unde delegaţii noştri să trateze cu delegaţii ruşi asupra notei 
sovietice. l 

De la Radio Budapesta am aflat seara mai multe detalii: că 
regele a primit pe ministrul Germaniei şi pe al Italiei după 
Consiliul de Coroană de la amiazi, că la Roma şi în toată lumea 
nota rusească a produs consternare, că la Roma se speră totuşi că 
România, în interesul păcii, va ceda etc. De altfel, Mircea 
Grigorescu m-a lăsat să înţeleg acelaşi lucru; deşi situaţia e gravă, 
trebuie să fim calmi şi să primim decizia regelui oricare ar fi, că 
agenţia germană a şi anunţat că vom ceda etc. Pe urmă am aflat că 
s-a cerut sfatul lui Hitler, şi că nu s-a dat răspunsul ruşilor până nu 
s-a primit răspunsul lui Hitler, că Fabriciuss? ar fi sfătuit 
concilianţă etc. 

Toate acestea arată că Basarabia e pierdută. Şi tare mi-e teamă 
că aceasta e numai începutul. Ne consolăm sperând că germanii. la 
pacea generală, ne vor face dreptate. Din nenorocire, speranţele sânt 
şubrede. Toată politica noastră externă, cu multiplele-i abilităţi. 

ne-a adus în situaţia de azi, cu slabe perspective. În 22 ani au fost 
atâtea momente când am fi putut consolida tocmai situaţia 
Basarabiei. S-au făcut adevărate crime în privinţa asta. Nici măcar 
dinlăuntru nu s-a încercat să se ataşeze aievea noua provincie. 
Dimpotrivă, parcă înadins s-a căutat să se înstrăineze. Încât azi nici 
plebiscit nu putem cere. căci n-am avea şanse! 

Să dea Dumnezeu să trecem cu bine prin clipele acestea 
crâncene! 


Vineri, 28 iunie [1940, Bucureşti] 


S-a consumat Basarabia şi nordul Bucovinei! 

Toată noaptea am căutat la radio ştiri despre drama abătută 
asupra noastră şi despre care conducătorii acestei țări nu spun 
nimic.” Sânt câţiva oameni mediocri care îşi arogă dreptul să 
hotărască despre pământul românesc cu uşile închise. În jurul 
nostru pârâie şi se prăbușește tot şi noi nu ştim nimic. 

Ce să mai însemnez amănunte când simt că toată România e în 
primejdie de moarte! Cernăuţi, Chişinău, Cetatea-Albă sânt deja 
ocupate de ruşi. În patru zile trebuie să fie evacuat tot. Nici nu se 
ştie încă bine ce anume din Bucovina. 

În acelaşi timp. Budapesta jubilează. Noaptea la radio anunţă 
ungurii că au înăsprit paza hotarelor spre România şi au împins 
înainte trupele de vânători. Tot de-acolo se anunţă mobilizarea 
noastră generală. Se pare că ungurii vor să profite şi să ne atace de 
asemenea. Ce va mai fi, numai Dumnezeu ştie... La unguri se 
spune, din sursă italiană, că toate sânt aranjate dinainte în ce 
priveşte Balcanii de către Germania-ltalia-Rusia. Ceea ce înseamnă 
sfărâmarea noastră. Adică unirea noastră a fost un vis! 


Sâmbătă, 29 iunie [1940, Bucureşti] 
Atmosferă de panică. Mobilizarea armatei a zăpăcit mai mult 


lumea: dacă am sacrificat o treime din ţară fără a trage un foc de 
armă, de ce mai mobilizăm? Şi imediat conjuncturile: ciocniri în 


Dobrogea. ungurii au ajuns la Satu Mare... Lumea se aşteaptă la ce 
e mai rău. Deja ne vedem reduși la ceea ce eram înainte de unire. 
Mulţi spun: de ce să ne batem dacă rezultatul are să fie același? 
Ungurii şi bulgarii n-ar cuteza să ne atace, dacă n-ar fi susținuți de 
germani... Seara, chiar Radio Budapesta anunţă că la Roma şi Berlin 
deopotrivă se doreşte ca aici să fie deocamdată linişte şi deci se 
îndeamnă stăruitor Ungaria şi Bulgaria la prudenţă. Tonul ungurilor 
a scăzut considerabil. De unde aseară erau gata pentru orice 
eventualitate, azi speranţele s-au amânat pentru viitor... Ceea ce 
înseamnă că deocamdată pare exclus să fim atacați. Când însă se va 
apropia pacea generală, nu se ştie dacă ungurii conjugaţi cu 
bulgarii nu vor încerca să-şi creeze fapte împlinite pentru 
conferinţa păcii viitoare... Se mai spunea că germanii ar încerca să 
ne convingă să tratăm cu ungurii o înţelegere paşnică... 

În orice caz, perspectivele noastre nu sânt deloc strălucite... 
Dacă am încerca acuma să invocăm ajutorul Germaniei punându-ne 
direct sub scutul lor? 


Duminecă, 30 iunie [1940, Bucureşti] 


Atmosfera tulbure, apăsată. Parcă toată lumea simte o ameninţare 
mai cruntă în aer. Circulă fireşte toate zvonurile posibile şi 
imposibile. Că ruşii au debarcat în Bulgaria şi bulgarii ne-au atacat 
în Dobrogea, că în Bucovina au trecut peste linia de demarcaţie, că 
au fost ciocniri între trupele noastre şi cele ruseşti etc. Refugiații 
contribuie evident la sporirea panicei prin povestiri de multe ori 
arhiexagerate pentru a se pune în valoare. Se spune că fostul deputat 
țărănist Mâţă”! a devenit guvernatorul Basarabiei, iar Terziman’? 
comisar pentru cultură, şi Gândea, gazetar de pe la Adevărul, 
comisar mare la Cernăuţi... În realitate nu se ştie nimic precis. 

Seara la S.S.R. ne-am întâlnit, împreună cu comitetul, vreo 20 
scriitori, să hotărâm ce să facem în faţa pierderii unităţii noastre 
naţionale. Am propus să facem un apel la conştiinţa de dreptate a 
lumii civilizate, protestând împotriva forței care sfâşie un popor. 
Unii spuneau să consultăm guvernul etc. Am protestat vehement, 
cerând să facem apelul nostru chiar împotriva guvernului. 

indiferent dacă ar servi sau nu anume interese momentane. Noi 
sântem conştiinţa permanentă a neamului şi nu putem tăcea când ni 
se răpeşte o treime din pământul românesc. Peste cenzură şi peste 
oportunități momentane, cu riscul de-a fi arestaţi, noi trebuie să 
ridicăm glasul de protestare... S-au raliat cu toţii îndată. M-au rugat 
să redactez împreună cu lonel Teodoreanu şi Herescu apelul de 
protestare, iar marţi seara să ne revedem. 


Miercuri, 3 iulie [1940, Bucureşti] 


Azi la amiazi trebuie să se fi terminat evacuarea armatei din 
Basarabia şi Bucovina. Încă nu ştiu precis cum s-a desfăşurat 
operaţia. Circulă toate zvonurile: ciocniri sângeroase între 
detașamente ruseşti şi româneşti, ba că românii au fugit bătuţi, ba 
că au fost foarte bravi şi au risipit grupuri de tancuri ruseşti numai 
cu gloanţe de puşcă, că ruşii au dezarmat orice trupe româneşti 
ajunse din urmă, că au trecut dincoace de linia de demarcaţie, în 
Bucovina, că au sosit la Bucureşti ofițeri şi soldaţi români rupți şi 
fără arme, risipiţi de către ruşi etc. Asta în ce priveşte armata. Cu 
civilii sânt mai multe, despre mizeriile ce le-au îndurat mai ales din 
partea jidovilor. S-ar părea că jidanii au făcut într-adevăr acte 
oribile, atacând cu pietre şi cu arme pe funcţionarii români, ba 
chiar şi pe militarii români în retragere. Se povestesc multe cazuri 
şi detalii, care de care mai urâte, dar nimeni nu poate şti până unde 
merge adevărul şi unde începe fantezia. Sigur este însă că 
reacţiunea se simte aici, o atmosferă de ură gravă împotriva 
evreilor. Servitorul Puicii, un ucrainean care a plecat spre Hotin şi 
de la Dornești a trebuit să se întoarcă înapoi. spune că prin trenuri 
evreii sânt bătuţi şi schingiuiţi la sânge, când nu sânt aruncaţi 
simplu pe fereastră. Pe-aici se spune că evreii ar fi provocatori. Aşa 
am auzit că în Calea Dudești ieri ar fi fost împuşcaţi vreo doi jidani 
care ar fi încercat acte de sabotaj. Ieri se vorbea despre întâmplarea 
de la Galaţi, unde mai mulţi ovrei, sosiți acolo din diferite părţi ale 
ţării ca să treacă în Basarabia, s-ar fi opus armatei şi chiar ar fi tras 
cu revolverele, iar ca urmare armata ar fi împuşcat vreo trei sute 
dintr-înşii. 

Temerea cea mare o inspiră de fapt comuniştii, care ar fi foarte 
numeroşi şi agresivi. Se zice că mobilizarea din pricina lor s-ar fi 
făcut mai ales. Există îngrijorarea că ruşii ar putea trimite agenţi 
provocatori şi că ne-am putea pomeni cu o răscoală comunistă care 
ar fi susţinută de toată populaţia nevoiaşă bucureşteană sau care ar 
putea provoca intervenţia rusească. De aceea se face o mare 
desfăşurare de forţe armate. noaptea patrule militare pretutindeni, 
sergenții de stradă înarmaţi cu carabine, tancuri ale poliţiei cu 
mitraliere şi tunuri demonstrează pe străzi... Paza s-a înăsprit la 
toate instituţiile principale. Încât spaima de comunismul intern e 
mai mare ca de primejdiile externe. 

Prin renunţarea la garanţia anglo-franceză, politica noastră 
externă caută să se orienteze spre Germania. Nu se ştie cu ce 
rezultate. Mulţi cred că e prea târziu, germanii fiind prea angajaţi 
față de unguri şi bulgari. În orice caz pănă la pacea generală 
germanii ne asigură o linişte relativă, potolind revendicările 
ungaro-bulgare. Dar pericolul rusesc nu a trecut complect. Lumea 
se teme că ruşii nu se vor opri şi că, spre a se garanta împotriva 
germanilor pentru viitor, fie că vor pune mâna pe Gurile Dunării şi 
Dobrogea spre Constantinopol. fie că vor ocupa terenurile 
petrolifere şi Bucureştii. Astea mi se par cam fantastice. căci ar fi 
un atac direct contra Germaniei, pe care cine ştie dacă l-ar primi 
fără ripostă. În orice caz noi nu vom mai da înapoi fără rezistenţă... 
Sânt zvonuri de panică toate acestea. Viitorul apropiat, câteva 
săptămâni sau numai zile, ne vor lămuri. 

În legătură cu acestea circulă apoi alte zvonuri: că regele vrea 
să abdice, că guvernul şi-a pierdut capul, că Iaşii au început să fie 
evacuați şi alte oraşe moldovene etc. Reaiiiatea e că, într-adevăr, în 
Consiliul de Coroană, care a hotărât acceptarea ultimatului 
sovietic, regele ar fi plâns cu hohote spunând că vrea să abdice, dar 
că Argetoianu şi ceilalţi l-ar fi ostoit... Ieri în Comisiile de politică 
externă ale Parlamentului, Tătărăscu a ţinut un discurs demn de 
protestare. Totuşi se zice, parlamentarii i-au fost ostili şi că au 
aplaudat frenetic pe Ciobanu şi Hacman33, 

Azi a fost zi de doliu. La Cameră nu s-a ţinut şedinţă, ceea ce 
iar dă de gândit şi de zvonit. Radio Budapesta se interesează strâns 
de chestia românească pentru a menţine tensiunea. 

E criza cea mai mare prin care a trecut România nouă. 

Şi perspectivele rămân negre. În sfârşit am făcut un protest şi 
noi scriitorii. Nu e prea strălucit, dar merge. 

De la Radu am primit ştire: se află la Iaşi. 


Joi, 4 iulie [1940, Bucureşti] 


Aceeaşi atmosferă grea şi tulbure. Dimineaţa am primit şi 
vizita unui scriitor germano-polonez emigrant, Csokor, şi a d-nei 
Dusza Czarař4, Amândoi violent mâncători de germani şi răspânditori 
de panică. De altfel, în general continuă neîncrederea în ruşi şi 
teama că vor invada mai mari părți din ţară, în special regiunile 
petrolifere şi Bucureștii, precum şi îngrijorarea în privinţa 
comunismului intern. Dar nimic nu se precizează. Radu a telefonat 
la Iaşi, spunând şi despre sinuciderea cpt. Epure, care a fost prins 
de ruşi. Se vorbeşte că ia Braşov ar fi sosit 500 avioane 
Messerschmidt de vânătoare sau 300 de bombardament, precauţie 
germană pentru regiunea Prahovei. 

Surpriza zilei a fost alcătuirea unui nou guvern subt Gigurtus. 
Sânt numai generali, cuzişti şi legionari. Între ei Caracostea și 
Crainic. Asta înseamnă pură politică germană. Se zice că s-ar fi 
primit anume garanţii germane înainte de a se fi făcut guvernul. 
După anume precizări la ora 9 şi-ar fi înaintat demisia Tătărăscu, 
la 10 ar fi fost însărcinat Gigurtu, la 10,1/2 regele a primit o 
delegaţie de zece vechi oameni politici în frunte cu Maniu şi Dinu 
Brătianu”6 cu care a discutat situaţia, şi numai pe urmă s-a format 
guvernul în care Cuza a refuzat să intre, cel tânăr”, fireşte. Se 
zvonea că ar fi vorba ca Maniu şi Brătianu să fie numiţi consilieri 
regali, ceea ce nu pare verosimil, mai ales în ce priveşte pe 
Maniu.78 

Seara îmi telefonează Halippa pentru necazurile lui. Dr. Lupu, 
care a fost în delegaţie, i-a spus că situaţia e extrem de încurcată, 
încât nu se ştie nimic precis de azi pe mâine. 

Vineri, 5 iulie [1940, Bucureşti] 


Noul guvern”? nu inspiră publicului şanse de durabilitate. 
Zvonurile alarmiste continuă şi chiar se înteţesc. Unii cred a şti că, 
înainte de-a se fi alcătuit guvernul, Manoilescu ar fi fost la Berlin 
împreună cu Fabricius şi s-au întors cu garanţii de la Hitler. Alţii, 
mai serioşi, afirmă că, dimpotrivă, n-avem nic: un fel de garanţie şi 
că abia prin formarea acestui guvern hitlerist am vrea să ne 
asigurăm simpatiile germane. Iarăşi alţii spun că germanii 
condiționează garanţia lor de o înţelegere cu ungurii şi bulgarii, 
subt arbitrajul lor, fireşte. înţelegere prealabilă. Ungurii ar avea o 
revizie mică — retrocedarea judeţelor de la Tisa, şi o revizie mare 
până la vechile frontiere. Bulgarii par a fi mai acomodanțţi. 

Teama mare e mereu de ruşi şi de comunism. E în aer o 
nesiguranță dureroasă. Eu plec mâine la ţară pentru câteva zile; 
cine aude se miră, Al.Rosetti spune că poţi pleca, dar nu ştii dacă 
te mai poţi întoarce. Ceea ce e însă mai tragic e reţeaua de zvonuri 
în jurul armatei. Se pare că multe unități au fost complect 
dezorganizate, împrăştiate, risipite. Mulţi ofiţeri şi-ar fi părăsit 
trupele. Ar fi mulţi morţi şi răniți. În unele locuri soldaţii şi-ar fi 
ucis ofiţerii. În orice caz se zice că trupele care au fost în teritoriile 
cedate trebuiesc retrase şi complect reorganizate. Asta ar fi culmea! 

La Academie am propus un protest contra răpirii ruseşti. Am 
întâmpinat o laşitate caracteristică pentru toată lumea. Abia încetul 
cu încetul s-a încins discuţia. Unii, mai ales corespondenţii, au 
şters-o englezeşie, ca nu cumva să împartă vreo răspundere. Au 
vorbit Racoviţă, Petrovici, Nistor, Ciobanu, Gusti, Lapedatu etc. 
S-a hotărât să se facă un memoriu şi un protest. 


Luni, 8 iulie [1940, Valea Mare] 


Aici, la ţară, parcă e mai multă siguranţă şi încredere. În orice 
caz nu sânt zvonuri şi astfel nici atmosfera de panică de la 
Bucureşti. Pentru neseriozitatea noastră sânt caracteristice 
extremele absolute. Până deunăzi grandilocvenţa şi fanfaronada, 
pornite de sus, de pe tron (regii oratori totdeauna sânt demagogii) — 

nici o brazdă de pământ, linia Carol e siguranţa hotarelor, armata 
noastră etc. Ultimatul rusesc, cumplit de jignitor, ne-a luat Basarabia 
şi nordul Bucovinei în patru zile, fără să tragem un foc de puşcă, 
pierzând probabil mari cantităţi de arme grele, depozite şi 
echipamente militare, fără a mai vorbi de cele civile. Şi am trecut 
la extrema cealaltă; disperarea complectă, neîncrederea profundă în 
viitorul ţării, o spaimă totală care vede pretutindeni dezastru, 
destrămare, anarhie, revoluţie, ceea ce nu împiedică pe unii limbuţi 
oficiali să se mai bată în piept despre vitejia românească şi 
celelalte vorbe goale patriotice care vor să înşele pe alții, fără a 
izbuti, şi ne înşeală pe noi înşine. 

Situaţia României nu e de invidiat, evident. Dar tocmai de aceea 
ar trebui să fim mai calmi, să privim lucrurile mai serios şi să 
căutăm a salva ce se poate. Ne-am umflat prea mult şi mai ales ni 
s-a părut că prin meritele noastre, când de fapt era numai o 
conjunctură norocoasă, căci isprăvile noastre în războiul mondial 
nu ne-au câştigat lauri speciali. În cei douăzeci de ani de Românie 
Mare ne-am purtat întocmai ca omul care a dobândit o bogăţie 
nemuncită și neaşteptată: am căutat să trăim bine, uşor, am fost 
mândri şi ţanțoşi, ne-am îmbătat de mărimea noastră şi n-am 
mancit, nu ne-am gândit la ziua de mâine, nu ne-am asigurat 
vtorul. Am crezut că tratatele care ne-au creat vor dura infinit şi 
aun desconsiderat geografia. Ne-am făcut sateliții unor puteri 
îndepărtates!, în loc să căutăm prietenie şi apropiere la puterile de 
care depinde soarta noastră. Nici măcar cu Sovietele n-am vrut să 
legalizăm alipirea Basarabiei, ceea ce ar fi fost foarte uşor, mai ales 
îndată după război, şi destul de posibil chiar în anii din urmă. 
Ne-am bizuit pe inerția altora, fără să observăm că inerția era în noi 
înşine. 

Acuma, după ce am pierdut un sfert şi mai bine din ţară şi după 
ce Germania e victorioasă, ne-am întors brusc spre Hitler, 
punându-ne în el toate speranţele. Asemenea întorsătură e 
totdeauna puţin suspectă şi lipsită de eleganță. Oricâtă nevoie ar 
avea Germania de noi, adică de produsele noastre, nu poate să 
trădeze de dragul nostru Ungaria, care i-a fost totdeauna devotată. 

Unele ziare străine afirmă că ne-am găsi în situaţia 
Cehoslovaciei după Miinchen.52 Nu. E exagerat. Dar nici departe 
nu sântem. Va trebui să facem concesii ungurilor şi bulgarilor. Cît 
de mari? Depinde de Hitler. Ieri ar fi fost mai mici şi ne-ar fi adus 
prietenii. Azi, Dumnezeu ştie... 


Marţi, 9 iulie [1940, Bucureşti] 


Parcă s-ar mai fi liniştit puţin lumea, dar în cercurile iniţiate 
îngrijorarea continuă. Ungurii se înverşunează contra noastră; la 
radio declară mereu că nu vor înceta măsurile militare până ce nu 
vor fi satisfăcute doleanțele lor. Azi, primul-ministrus şi ministrul 
de externe34, însoţiţi de mare alai, au plecat în Germania, oficial. 
Nu mai încape îndoială că vor să contrabalanseze orientarea 
noastră germană. De altfel, astă-seară, din cercuri ziaristice, aflu că 
Manoilescu ar vrea să propuie chiar el o înţelegere cu ungurii pe 
baza unor concesii teritoriale din partea noastră, cele cinci judeţe 
faimoase. 


Joi, 11 iulie (1940, București] 


Teleky şi Csâky au fost primiţi de Hitler la Miinchen împreună 
cu Ribbentrops5 şi Ciano35. Pare aproape sigur că s-au discutat 
pretenţiile ungureşti, deşi nu se spune nimic. În răstimp, la noi 
“nebunia continuă. lar se vorbeşte despre căderea guvernului. 
Iniţiaţii spuneau aseară că guvernul ar fi demisionar. Hans Otto 
Roths? n-a depus jurământul — nu vrea să fie ministru de opt zile. 
Nici ceilalţi, legionari şi cuzişti, n-ar vrea să semneze ei ciopârţirea 
țării de care nu sânt responsabili. În Consiliul de alaltăieri 
dimineață s-ar fi hotărât exproprierea rurală a evreilor, iar 
după-amiazi Manoilescu ar fi cerut să facem noi propuneri 
ungurilor de-a le ceda cele cinci judeţe de margine. Aseară apoi 
Manoilescu a anunţat ieşirea României din Liga Naţiunilor. Toate 
gesturile acestea vor să dovedească sinceritatea noastră faţă de 
politica Axei35. De aceea i-am întrecut pe unguri în manifestările 
de solidaritate cu germano-italienii: regimul intern totalitar, 

despărţirea de englezi făţişe, părăsirea Ligii, încât aproape am 
renunțat la neutralitate. Dacă s-ar baza pe o situaţie internă solidă, 
poate că ar impresiona. Dar înlăuntru pare că sântem în plin haos. 
Nimeni nu mai are încredere în nimic. Nimeni nu vrea să-şi ia cu 
adevărat răspunderea situaţiei. Nu sâniem capabili să renunțăm 
categoric la frazele goale, să înţelegem că trebuie făcute sacrificii 
şi să ne reducem proporţional pretenţiile şi trena de viaţă ca stat şi 
ca particulari. Prin politica de zece ani regele a reuşit să 
dezorganizeze complect aparatul de stat, să devalorizeze toate 
personalitățile conducătoare, fără să creeze sau să selecteze altele 
în loc, încât azi ajung la conducere oameni complect necunoscuţi, 
fără rădăcini în conştiinţa publică şi fără calităţi de conducere. Ce 
să mai spun de oamenii de casă, de valeţii puşi în fruntea treburilor 
publice care se dovedesc imediat idioţi, izbutind să dărâme 
încrederea în autoritate şi ierarhie. Regele a distrus orice veleitate 
de caracter, înconjurându-se numai cu slugi. Se confundă disciplina 
cu slugărnicia. Cu cât cineva e mai puţin demn şi mai lipsit de şira 
spinării, cu atât are mai multe şanse de-a fi agreat de rege. În 
asemenea condiţii regele nu mai are sfetnici, ci numai slugi care 
caută să-i ghicească gândurile, ca nu cumva să spună altceva decât 
ceea ce gândeşte stăpânul. De aceea, regele, oricât ar fi de bine 
intenţionat, poate săvârşi greşelile cele mai grave în interesul său şi 
al ţării, convins că reprezintă voinţa ţării. Singura organizaţie care 
cultiva educaţia caracterului, legionarismul, a fost nimicită de 
politiciani lichele şi slugarnici.8? 

Aşa, nu se poate prevedea nimic... Numai Dumnezeu poate să 
ne salveze. 


Vineri, 12 iulie [1940. Bucureşti] 


Alt zvon senzaţional: că în câteva zile poate vom deveni 
protectorat german, păstrându-ne suveranitatea, regele etc. şi dând 
ungurilor anume rectificări... Poate să fie pus în circulaţie de 
anume amatori care speră satisfacţii personale pe urma unei atari 
soluţii. De asemenea persistă zvonul despre plecarea guvernului. Şi 
altul despre proiecte de pace anglo-germană în legătură cu venirea 
lui Loyd George% la putere. 

Miercuri, 7 august [1940, Valea Mare] 


Parcă niciodată n-am fost într-o stare sufletească mai stranie ca 
în timpurile acestea de când s-a răpit Basarabia. Parcă s-ar fi 
sfărâmat ceva din adâncul meu — încrederea în destinul neamului 
românesc. Îmi dau seama că rezistenţa faţă de ultimatul rusesc ar fi 
fost zadarnică şi poate fatală pentru însăşi existenţa noastră, şi 
totuşi... A fost prea ruşinoasă supunerea noastră fără nici o 
discuţie, unui simplu ordin ofensator. Conducătorii acestei ţări dacă 
au ştiut (şi trebuiau să ştie) că odată şi odată aci vom ajunge cu 
vecinii sovietici, de ce n-au căutat să previe primejdia fie prin 
tratative directe mai demult, fie prin alianţă cu alţii? În orice caz, 
tratând cu ruşii, chiar dacă ar fi trebuit să le cedăm toată Basarabia 
şi Bucovina (ceea ce nu cred), s-ar fi făcut în condiţii onorabile, 
fără umilirea ţării şi a armatei româneşti. 


Sâmbătă, 31 august [1940, Valea Mare] 


S-a consumat şi ciopârţirea Ardealului.9! Locurile mele natale 
nu mai sânt în România. Vom merge iar cu paşaport acasă. 
Arbitrajul germano-italian de la Viena a atribuit ungurilor aproape 
jumătate din Ardeal, inclusiv Clujul, regiunea Năsăud, Secuimea 
etc. Cam 11 judeţe, dintre care opt în întregime, cu vreo 2,1/2 
milioane locuitori dintre care 1,1/4 milion români cel puţin. 
dealurile noastre imperialiste s-au prăbuşit. Epoca marilor fraze — 
„Nici o brazdă de pământ“ — s-a încheiat. Va trebui să schimbăm 
complect sistemul,.dacă vrem să dăinuim şi să sperăm a reface 
cândva unitatea naţională atât de repede pierdută. Mâine-poimâine 
se va face aranjamentul şi cu bulgarii pentru retrocedarea 
Cadrilaterului şi vom rămâne aproximativ egali ca întindere cu 
Ungaria mărită, şi ca număr de locuitori, circa 13 000 000. Mi-e 
imposibil să notez ceva. Azi-noapte, după ce am auzit la Radio 
Budapesta rezultatele arbitrajului, am lăcrimat singur în neștire şi 
m-am zvârcolit până dimineaţă. S-au sfărâmat visurile toate şi 
speranţele. De-abia acuma au observat conducătorii noştri cît 
sântem de singuri în mijlocul atâtor duşmani şi numai duşmani! 


Luni. 9 septemvre [1940, București] 


De-acum trei zile regele Carol JI a dispărut din circulaţie. Silit 
să abdice, a părăsit ţara cu L.upeasca lui, lăsând în urmă România 
mutilată cu o treime din teritoriu şi populaţie, într-o cruntă 
dezmembrare sufletească. Om foarte capabil, cu scăpărări de geniu, 
s-a prăbuşit din pricina unei nătângii oarbe şi nebuneşti care l-a 
împedecat mereu să asculte sfaturi sau măcar părerile altora decât 
ale linguşitorilor abjecţi. Prea încrezător în puterea sa de înţelegere 
şi cunoaştere a poporului românesc şi mai ales a politicianilor 
români, dispreţuind pe toţi de la o înălțime astronomică, s-a 
înconjurat numai de lichele care i-au bătut în strună şi a vrut să 
construiască pe minciună, laşitate şi ticăloşie. Cu puţine excepţii, 
oamenii conducători s-au dovedit de o laşitate şi slugărnicie fără 
pereche, începând cu Vaida şi nai cu seamă Tătărăscu, sfârşind cu 
javrele mărunte, profitoare până la scandal. Venal fără margini, a 
făcut din tronul românesc o tarabă de afaceri murdare pe spinarea 
statului... Era fatal să ajungă la o prăbuşire totală. Ciopârţirea 
Ardealului prin arbitrajul germano-italian a pus vârf la toate. 
Indignarea şi furia poporului, înăbuşite atâta vreme prin asasinate, 
au izbucnit viforos şi l-au aruncat în câteva zile de pe piedestal. 
Trenul special, plecat în mare taină, a fost atacat la Timişoara de 
legionari şi ciuruit de gloanţe. E cel mai lamentabil sfârşit pentru 
un suveran-dictator. 

Pe urmele lui a rămas haos şi anarhie. A sfărâmat toate organele 
politice, întreaga organizaţie socială, înlăturând pe oamenii cinstiți 
şi demni. Generalul Antonescu, învestit conducător al statului, 
trebuie într-adevăr să facă o organizaţie nouă. Va merge destul de 
greu. Legionarii au reapărut fără conducătorii de odinioară, ucişi, 
totuşi cu o coeziune sufletească parcă sporită. Pe ei singuri însă nu 
se poate baza noua Românie. Ei pot să servească împreună cu alţii. 
Nimeni nu poate şti ce va fi. Cred că nici Antonescu însuşi. 
Măsurile ce le-a luat până acuma sânt cuminţi şi îndeosebi arată o 
schimbare de metodă înspre bine. E autoritate fără să se facă 
vorbărie. Şi parcă o tendință de-a stârpi necinstea, murdăria, 
ticăloşia. 

Marti, 10 septemwre [1940, Bucureşti] 


Sfărâmarea graniţei naturale a Transilvaniei a răscolit până în 
adâncime neamul românesc. Pierderea Basarabiei a durut mult, dar 
s-a suportat. Perspectiva pierderii Cadrilaterului n-a stârnit vreo 
zbuciumare specială. Mutilarea Ardealului însă a lovit toate 
inimile, parcă neamul întreg ar simţi că în Ardeal bate inima cea 
mare. Durerea și revolta a răsturnat toate artificiile unui regim 
clădit pe minciună şi murdărie... 

Şi iată-mă iarăşi cu rădăcinile în afară de statu! român! Dacă aş 
avea dincolo vreo proprietate sau o meserie pe care s-o pot 
exercita — avocat, medic, inginer etc. — m-aş simţi dator şi mândru 
să rămân acolo în mijlocul poporului românesc rupt de la matcă şi 
ajuns iar subt jug străin. Ar fi o datorie pentru toţi intelectualii să 
rămâie pe loc, să nu lase poporul fără conducători. Din nenorocire 
se pare că cei mai mulţi năvălesc încoace, unde se cred în mai mare 
siguranţă. De aci va rezulta fatal o pierdere pentru românism — cei 
rămaşi dincolo singuri se vor socoti trădaţi de fraţii lor liberi. 

De altfel, aici acuma, probabil după un cuvânt de ordine, nu se 
mai spune nici un cuvânt în presă despre unguri şi despre ruperea 
pământului românesc. Lumea se interesează de proclamaţiile şi 
măsurile noului nostru dictator — măsuri de altfel până acum 
cuminţi şi drepte. 

Nu mai poţi afla nimic. Se zice că în Ardeal lumea e foarte 
agitată. Ce va fi mâine când se va evacua Clujul? 

Am mereu impresia că nu sântem destul de copţi pentru a 
stăpâni o ţară mare... 


Luni, 7 octomvre [1940, Valea Marej 


Era fatal ca ciopârțirea Ardealului fără a schiţa un gest energic 
să nu rămâie fără grave urmări. În primul rând pentru regele Carol 
care, tocmai în vremile acestea cumplite, s-a îmbulzit să-şi ia toate 
răspunderile guvernării. El a fost prima victimă, silit să abdice şi să 
plece ruşinos din ţară în tovărăşia Lupeascăi şi a lui Urdăreanu. 
Victimă, vorba vine. Şi-a luat pedeapsa prea mică faţă de relele ce 

s-au săvârşit subt oblăduirea lui şi care au culminat în asasinatele 
cele mai oribile ce s-au pomenit în istoria unui popor civilizat. 
Ocrotitorul asasinilor şi al jefuitorilor ţării, jefuitor el însuşi, a 
scăpat uşor numai graţie prințului moştenitor, de care neamul avea 
nevoie în ceasurile acestea de mare cumpănă. 

Acuma avem România Legionară. Să dea D[umnejzeu să fie 
trainică! Dar trainică va fi numai dacă legionarii vor fi, într-adevăr, 
cum i-a dorit Codreanu: cinstiţi, harnici, gata de jertfă. 

leri a fost la Bucureşti prima mare demonstraţie legionară. 
Generalul i-a pus să jure că vor fi disciplinaţi, ascultători, 
muncitori. Poate că era nevoie de acest legământ solemn, deşi n-au 
făcut nimic prea grav. Mici abateri ici-colo nu pot compromite o 
mişcare revoluţionară. Trebuie văzute lucrurile bune, nu scăderile 
inerente oricărui început. Nu s-a vărsat sânge — asta e mare lucru 
din partea unor oameni care până ieri au fost omorâţi, schingiuiţi şi 
scoşi afară de orice lege. E prima mişcare generoasă și eroică 
românească. Dacă va persevera şi mai ales dacă va rămâne curată, 
poate să însemne cea mai mare întorsătură în istoria neamului, să 
creeze pe românul nou, care să refacă unitatea cea mare, atât de 
ruşinos pierdută. Dă,Doamne,minte tuturor! 


Marți, 8 octomwre [1940, Valea Mare] 


Mă cuprinde uneori un fel de silă de viaţă. În ultimul timp parcă 
tot mai des. O indiferenţă şi o oboseală fără motive aparente. În 
realitate îmi dau seama că e un dezgust de toate cele ce se petrec, o 
imposibilitate de acomodare şi de urmărire a vertiginoaselor 
transformări. Poate nici o generaţie n-a trecut prin mai multe şi mai 
radicale evenimente exterioare şi interioare. De azi pe mâine se 
răstoarnă toate: valori, oameni, instituţii... Ajungi să nu mai poţi 
crede în nimic. Ce-a fost mare ieri, azi e zero; ce-ai iubit ieri, 
trebuie să urăști azi; ce-ai respectat ieri, se cere să huduieşti azi. În 
toate domeniile — spirituale şi materiale. România mică, războiul 
balcanic, războiul mondial, războiul unirii, ocupaţia germană, 
România Mare, socialism, umanitarism, Liga Naţiunilor, Regenţă, 

carlism, legionarism, asasinate medievale, pierderea Basarabiei. 
Bucovinei, Ardealul[lui] de Nord, România mijlocie, prăbuşirea 
carlismului, totalitarism legionar... Toate astea în mai puţin de 
treizeci de ani. Şi fiecare din astea vrând să transforme şi 
fizionomia morală a omului, să impună alte valori, să dărâme tot ce 
a fost... Se clatină şi se zdruncină încrederea în însăşi rostul omului 
pe lume. Dacă nu poţi avea un ideal, de ce să mai trăieşti? Ce 
valoare mai are viaţa omului în astfel de lume? 


Vineri, 11 octomvre [1940, Bucureşti] 


Aseară am avut o masă cu Hans Carossa%4, dată de S.S.R. la 
„Cina“. Puțin reuşită. Invitaţi mediocri. Opera scriitorului german 
e,desigur,superioară omului. Un modest, timid medic de provincie, 
fără nici o strălucire, fără nici o expresivitate deosebită. De altfel, 
era şi obosit după două zile de conferinţe şi mese şi excursii, fatale 
unei astfel de vizite oficiale. Dar poate că e fatală o decepţie când 
întâlneşti un scriitor mare. Doar un comerţ mai intim cu dânsul îţi 
dezvăluie comoara sufletului. Şi totuşi, Goethe impresiona adânc 
pe oricine îl întâlnea. Un scriitor adevărat mare trebuie să aibă ceva 
mare şi la prima vedere! 

În timpul mesei s-a vorbit mai mult despre legionari şi germani. 
Se zice că trei divizii germane sânt pe drum spre România. Unele 
trupe speciale ar fi şi sosit. (Azi am văzut trei ofițeri aviatori 
germani pe Calea Victoriei.) Alţii vorbesc chiar de şase divizii. 
Regiunile petrolifere ar fi să fie apărate de mosafirii noştri. Se 
adaogă că acestea ar fi o avangardă a armatelor germane, care vor 
ocupa Ungaria. Iugoslavia, Bulgaria, Turcia, ca să combată pe 
englezi în Asia, direcția generală India. 

Azi la Academie s-a vorbit despre atrocitățile ungureşti în 
regiunile cedate din Ardeal. Am fost însărcinat să întocmesc un 
protest care să fie trimis în toată lumea. Şi aici se vorbeşte despre 
ocupaţia germană iminentă, iar mulţi se arată foarte decepţionaţi de 
măsurile de guvernare legionară, mai ales că ele lovesc în 
personalităţile culturale cele mai marcante. 

Sâmbătă, 12 octomvre [1940, Bucureşti] 


În sfârşit s-a anunţat că au sosit trupe germane conduse de doi 
generali de divizie. Tonul de la Radio Budapesta s-a moderat. Se 
pare că legionarismul nostru are încrederea Germaniei cu adevărat. 
La „Socec“ mi se povesteşte că ieri noapte poliţia legionară a 
confiscat de la Şaragas şi alţi jidovi dintr-un bloc câteva camioane 
de merinde acumulată, iar apoi au rechiziționat maşinile tuturor, 
inclusiv a lui Schwartz?6, Ovreii sânt fierti. 

Am cerut lui Ocneanu să-mi lichideze socotelile de editură. Mă 
gândesc să-mi editez singur cărțile. Vom mai vedea. 


Duminică, 13 octomvre [1940, Bucureşti] 


Corneliu Moldovanu îmi propune să aderăm, cu un bloc de vreo 
zece scriitori, la asociaţia Pro-Transilvania a lui Maniu. Eu am 
primit invitaţie la constituirea societăţii, dar am lipsit din București 
şi n-am mai răspuns. Îmi face impresia că e o mişcare a lumii vechi 
care mai speră întoarcerea trecutului. Corneliu vrea să circule cu 
orice preţ şi, fiindcă singur nu poate... 


Luni, 14 octomvre [1940, Bucureşti] 


Nu pot scrie nimic. Nici măcar o înseinnare. Mă simt parcă 
inutil într-o lume smulsă din făgaşurile ei. Am trăit prea mult — asta 
mi-e impresia deseori. Un om nu poate trăi atâtea transformări 
esenţiale câte a îndurat generația mea. Ajungi să nu mai ştii pe ce 
lume eşti. Sânt momente când confunzi ceea ce ai visat sau ai 
închipuit în trecut cu ceea ce ai trăit aievea. E o viață aproape 
neverosimilă, fireşte, dacă vrei s-o înţelegi şi s-o adânceşti, nu să te 
mulțumeşti a o trăi animalic. lăsând-o să treacă peste tine fără să-i 
înregistrezi decât zbuciumările stomacale. 


Miercuri, 16 octomvre [1940, Bucureşti] 


Nichifor Crainic, în conferinţa de la Institutul German, a spus 
câteva lucruri interesante despre sufletul românesc. Intre altele: 

poporul românesc, aruncat în mijlocul slavilor, îşi simte adânc 
singurătatea şi izolarea în lume, departe de fraţii de sânge — doina 
ar fi expresia acestui sentiment profund românesc. , 
i 
X 


Vineri, 18 octomvre [1940, Bucureşti] 


Cu Ionel Teodoreanu am fost azi la ministrul Muncii Iasinski9 
pentru Casa Scriitorilor. Un om cinstit, simplu, plin de toate 
bunăvoinţele pare acest tânăr ministru care ştie să asculte şi parcă 
să înțeleagă. 

Ionel Teodoreanu mi-a povestit multe despre Ralea şi despre 
amanta lui care s-a sinucis de curând, o fată frumoasă, inteligentă. 
Interesante aduceri-aminte despre Puiu Gârcineanu. 


Duminecă, 20 octomwvre [1940, Valea Mare] 


M-am pomenit cu Mugur aici. M-a invitat la masă la fiul său, 
dar aveam şi eu pe Păcescu. Îmi spuse că a venit pentru afacerea 
cu „Biblioteca pentru toţi“. Mai bine de o lună Ocneanu mi-a 
sugerat să cumpăr „Biblioteca“ aceasta pentru că „Alcalay“ trebuie 
să se desființeze, poate chiar „Socec“, şi ar fi păcat să dispară o 
colecţie care are vreo mie şi cinci sute de numere, bine introdusă şi 
căutată mai ales de tineret. El crede că aş face şi o foarte bună 
afacere materială, care m-ar pune la adăpost de grijile mărunte. 
Zice că s-ar vinde cam un milion de numere pe an, deşi azi, 
„Biblioteca“ e neglijată; apărând sub direcţia mea, vânzarea s-ar 
putea dubla, fără să mai vorbim de îmbunătățirile calitative ce aş 
aduce întregii „Biblioteci“. S-ar afla cam trei milioane numere în 
fiinţă, parte în depozitul central, parte la librari. Crede că s-ar 
putea lua la circa doi iei numărul cu înlesniri de plată. Alţii, între 
care Dauş cu insistență, mă îndeamnă să fac „afacerea“ aceasta 
foarte promițătoare. Am aruncat o vorbă la Dimitriu” şi Slăvescu 
dacă aş putea fi ajutat de Creditul Industrial pentru o afacere 
editorială, fără a preciza nimic, şi mi s-a promis principial tot 
concursul. Pe urmă însă patronii parcă s-au lăsat greu: Şaraga 
vrea 3,50 lei numărul, iar Ocneanu se codeşte, evită să mai 

vorbească, așteptând sau să insist eu, sau să aibă o ofertă mai bună. 
Aşa a trecut vremea până ce regimul legionar a pus comisar de 
românizare la „Socec-Lafayette“ cu perspectiva de a expulza 
repede pe evrei din afacere.!% Zilele acestea Ocneanu a revenit cu 
propunerea. Am consultat pe Mugur, care e prieten cu ministrul 
economici naționale de care depind românizăriie, şi i-am oferit eu 
eventual să colaborăm la continuarea „Bibliotecii. 

A venit după-masă împreună cu fiu-său, Remus, să-mi comunice 
că aseară a vorbii cu Leon! despre afacerea mea, de faţă fiind şi 
Malaxa!?. Leon i-a promis că-mi dă mie negreşit „Biblioteca“ şi tot 
concursul. Doreşte amănunte ca să vadă mai precis ce trebuie să 
facă. Am discutat amănunţit şi Mugur şi-a luat notele necesare pe 
care le va duce chiar mâine la Leon, care, de altfel, i-a spus îndată 
că ar trebui s-o luăm cu 1,50 numărul. În sfârşit, te pomeneşti că 
reuşesc. Ar fi mare uşurare pentru mine. Mi-aş edita singur toate 
cărțile în aceeaşi editură şi aş scăpa de toate balamucurile. Dă, 
Doamne! 


Marţi, 29 octomvre [1940, Bucureşti] 


De ieri şi Grecia a căzut în vâltoarea războiului. Italia o atacă. 
N-ar fi nimic. Lumea s-a obişnuit ca giganţii să atace pe cei mici 
când le vine pofta. Ceea ce e mai oribil e că agresorul vrea să 
dovedească lumii vina şi crima victimei. Nu e destul că te omoară, 
mai vrea şi să te dezonoreze. A, ţi-e scârbă! 


Joi, 7 noiemvre [1940. Bucureşti] 


De când ne-am întors de la ţară, Ocneanu mi-a propus să iau 
întâi întreaga Editură „Socec“, apoi numai „Biblioteca pentru toți“. 
Inutil să notez amănuntele propunerilor. Era mai ales vorba de a 
salva pentru ei o instituție care nu mai poate rămânea în mâini şi 
conduceri jidoveşti. Evident că, din capul locului, pentru mine, se 
punea categoric condiţia: nu vreau şi nu pot să contribuiesc la o 
camunflare a unei proprietăți evreeşti, să devin complice în 
sabotarea românismului. Eu aş putea să cumpăr cu capital 


împrumutat „Biblioteca plentru] toți“, care are o însemnătate 
culturală mai mare, să devin stăpân fără nici o reticenţă, înlăturând 
orice legătură sau contract cu orice fel de jidovime. Am ajuns şi 
aci. Mi s-a făcut un inventar succint al stocului de volume şi alte 
averi ale „Bibliotecii“ şi mi s-a cerut 3,50 lei de fiecare număr, 
ceea ce ar fi ajuns la circa zece milioane. Am oferit 2 Isi, socotind 
să ajung până la 2,50 lei de număr. După cum bat vânturile politicii, 
ba primeau, ba reveneau asupra preţului şi însuşi gândului vânzării. 
Când li se părea că apare o cât de vagă speranţă de a se strecura 
mai departe şi a păstra proprietatea şi conducerea editurii, se 
îmbățoşau, reveneau, reîncepeau discuția etc. Totuşi am luat contact 
cu Dimitriu de la Creditul Industrial, care m-a îndemnat şi mi-a 
promis tot sprijinul. După aceasta le-am cerut un inventar serios ca 
să putem ajunge la o încheiere şi să pot relua discuţia despre 
împrumut la Credit pe o bază reală. După o săptămână, azi 
Schwartz îmi propune o lărgire a problemei: să-mi dea întreaga 
Editură „Socec“, pe un preţ ce se va fixa pe baza inventarului etc. 
Asta n-aş mai putea-o face singur. De altfel, mă bătea gândul să nu 
iau singur nici chiar „B.p.t.“ 

Am vorbit cu Ionel Teodoreanu. Nu s-a irătat entuziasmat cum 
aş fi crezut. I-e teamă să nu apară o camrilare şi apoi să nu ceară 
prea mult timp gospodăria unei afaceri z.ât de mari. În trei zile, îmi 
va da răspuns definitiv. Am vorbit şi cu Herescu, al doilea la care 
mă gândeam. El a părut foarte înțelegător. Merge bucuros şi poate 
să-mi dea ajutor chiar pentru găsirea banilor. Mă sfătuieşte 
stăruitor să nu abandonez ideea. 

Herescu îmi comunică însă multe îngrijorări asupra situaţiei 
S.S.R. Au cooptat în comitet pe Radu Gyr!63, care nu primeşte dacă 
nu pleacă I. M. Sadoveanu, Perieţeanu şi Victor Ion Popa. Asta ar 
însemna o legionarizare a Societăţii, ceea ce ar putea avea grave 
urmări pentru viitor, dacă cumva regimul legionar n-ar dura. Mă 
roagă să-i dau concursul să ferim S.S.R. de un amestec în politică, 
fie chiar legionară. El va face adunare generală în ianuarie, când va 
avea libere acele trei locuri în comitet, dar liberate amical, nu 
forţat — şi va cere să fie complectate prin mine, Dan Botta!%4 şi 
Băgulescu!95, rugându-mă ca eu să iau preşedinţia, ceea ce refuz 


53 


e 


categoric de pe-acum. Dacă Radu Gyr n-ar accepta acest 
aranjament, atunci va provoca alegeri noi, ceea ce nu va aduce 
legionarilor nici zece voturi, deoarece scriitorii sânt profund 
nemulțumiți, căci mai toți au fost jigniţi sau păgubiţi în diferite 
feluri de noul regim. 

Îmi spune că Societatea însăşi a fost lovită, tăindu-i-se subvenţiile 
de la Arte şi Finanţe. La Arte e Vladimir Dumitrescu!9%6, care e 
împotriva Societăţii. Herescu a făcut să parvie generalului Antonescu 
un memoriu explicând rostul subvenţiilor tăiate, iar generalul ar fi 
spălat rău de tot într-un consiliu de miniştri pe cei ce fac astfel de 
prostii, stârnind şi ura scriitorilor contra regimului. 

În orice caz, scriitorii trec printr-o gravă criză şi trebuie să ne 
unim sforțările pentru a apăra autonomia breslei. 

Desigur că, principial, sânt de acord. Exagerările fatale ale 
mişcării legionare totalitare nu trebuie să distrugă creaţia literară. 
Dacă va fi cazul, voi da concursul meu. De altfel, Radu Gyr m-a 
întâlnit sâmbătă în tren şi tocmai mi-a spus că are să-mi telefoneze 
să ne vedem ca să facem ceva pentru S.S.R., care ar fi păcat să 
sufere din pricina câtorva. N-am insistat, deşi n-am înţeles la cine 
face aluzie. 

Tot atunci am stat până la Piteşti cu prof. Dan Rădulescul!07, 
care mi-a vorbit multe despre mişcarea legionară şi m-a copleşit de 
admiraţia lui şi a tuturor. 


Vineri, 8 noiemvre [1940, Bucureşti] 


Camil Baltazar îmi aduce pe Ciornei-fiul, rugându-mă să-i dau 
ajutor să salveze editura!98. I-am explicat că aceasta e imposibil şi 
pare a fi înțeles. Mi-a propus să constituiesc eu o editură nouă care 
să preia de la cele trei edituri evreieşti cărțile care merită să fie 
contiruate, achitându-le pe măsură ce se vor vinde etc. 

Şerban Cioculescu!% vine din partea Editurii Delafras!!0, 
propunându-mi să le dau spre editare o carte. Principial aş da noul 
volum de note de călătorie la care tocmai lucrez, deşi aş prefera un 
editor serios care să se intereseze de întreaga operă. Goana după o 
carte de un autor de succes nu duce la o editură trainică. 

Duminecă, 10 noiemwre [1940, Bucureşti] 


Azi, la 3:40” a fost cel mai puternic cutremur de pământ ce s-a 
pomenit pe aici. Senzaţia a fost onbilă. 

M-a trezit din somn Fanny: „E cutremur de pământ Într-adevăr, 
toată casa se clătina foarte violent. Un zgomot surd din care se 
detaşau sunetele metalice făcute de candelabre etc. Şi pârâituri 
ciudate. Zăpăcit, m-am repezit spre sufragerie. Era încă întunerec. 
Zvâcniturile continuau parcă mai vehement. Atunci am sărit şi am 
aprins lumina în sufragerie. Fanny cu Marioara Gusan stăteau 
acuma în pervazul uşii spre dependinţe. M-am postat şi eu în uşa 
dintre dormitor şi sufragerie, ţinându-mă de pervaz cu amândouă 
mâinile. Zguduiturile se înteţeau, erau legănări mânioase în direcția 
est-vest, adică perpendicular pe linia pe care stăteam eu în pervaz. 
La fiece legănare mă plecam împreună cu casa care părea o jucărie 
scuturată de o mână uriaşă, în răstimpuri egale. Mereu, după 
fiecare zguduitură, îmi ziceam că dacă mai durează, casa are să se 
prăbuşească şi eram îngrozit că nu mai încetează zdruncinările. 
Foarte fugar şi vag îmi fulgera prin minte că, de se va prăbuşi casa, 
vom muri cu toții zdrobiți, dar fără nici o teamă, ci mai curând cu 
un fel de uimire. În acest timp, Fanny se închina mereu şi bâlbâia 
„Mare e puterea ta, Doamne, apără-ne, Doamne“, cu faţa palidă, cu 
ochii mari în care însă nu era groază, ci un fel de resemnare uluită. 
Mi s-a părut că nu mai vrea să se sfârşească clătinarea, încât nu-mi 
dădeam seama de durata ei. Credeam că au trecut 2-3 minute, când, 
în sfârşit, mişcarea de legănare s-a oprit. Între timp, zgomotele s-au 
întețit. Uşile bufetului s-au deschis şi câteva farfurii au alunecat pe 
jos, fără să se spargă. În salon un zgomot mai mare vestea că a 
căzut ceva — două candelabre de pe pian. În biurou alt zgomot — un 
vas de sticlă cu flori etc. etc. 

Când s-a sfârşit, am examinat casa şi am constatat că zidurile 
erau neatinse. Fotografia colorată [a lui] Fanny căzuse de pe 
etajeră, împreună cu vasul de flori, dar nu s-a spart. În antreu o 
bucată mică de tencuială împreună cu fotografia Puicii, de 
asemenea intactă. Pendula s-a oprit exact la ora 4h 40". Întâi am dat 
drumul pendulei, în vreme ce Fanny examina restul. Acuma ne 


pe 

miram şi ne îngrozeam prin ce am trecut, dar totuşi cu mare calm. 
Afară, pe scară, se auzeau acuma strigăte şi paşi. Fanny s-a uitat şi 
a văzut locatari de la ctajele superioare coborând în mare grabă, 
îmbrăcaţi sumar, îngroziţi. Spectacolul fugarilor a speriat-o şi pe 
ea, încât deodată a fost cuprinsă de nervi şi de o groază irezistibilă. 
A vrut să telefoneze la copii, dar telefonul nu avea ton. Peste 
câteva minute a sunat Radu, al cărui glas îngrozit a îngrozit-o şi pe 
ea definitiv. „Trebuie să coborâm şi noi imediat!“ În zadar am vrut 
s-o mai liniştesc. Abia îmbrăcaţi, cu pardesiul peste pijama şi în 
papuci. am coborât pe scări, lăsând lumina aprinsă. Jos, în holul de 
intrare, oameni îngroziţi, unii numai în cămaşă de noapte. Panica 
era în toate privirile... Am ieşit în stradă, deşi ţârâia ploaia. și am 
trecut pe cellalt trotuar. După vreun sfert de oră cineva a adus 
vestea că blocul Carlton s-a prăbuşit, ceea ce a sporit groaza. Fanny 
a cerut să venim sus, să ne îmbrăcăm şi să plecăm la copii.... 
Ne-am urcat, ne-am îmbrăcat şi am plecat pe jos, prin ploaie. 
lăsând acasă servitoarele. Fanny nu-şi mai putea reveni. Nervii ei, 
şi altfel în tensiune, îi sporeau spaima... 

Stranie senzaţia legănării îngrozite care te urmăreşte mereu 
ceasuri, zile întregi. 


Miercuri, 13 noiemvre [19+40, Bucureşti] 


Duminecă dimlineaţa] m-a vizitat Delafras, propunându-mi 
orice condiţie doresc eu pentru a-mi edita întreaga operă. Am 
stabilit 25% plătibil jumătate la încheierea contractului şi restul la 
apariţia cărţii. Pentru început va fi volumul de călătorie Din 
miazănoapte în miazăzi!!! şi un roman liber. Mai înainte însă vreau 
să înştiinţez pe „Socec“, ca să ia cunoştinţă, deşi n-am nici o 
obligaţie. dar dintr-o curtoazie firească. În momentele acestea, 
„Socec“ n-ar mai putea edita o nouă carte şi mai ales eu nu m-aş 
putea încurca. Din prietenie am îngăduit să mai tipărească o ediţie 
din Amândoi — mai departe însă n-aş putea merge fără a mă păgubi 
pe mine însumi material şi în special moral. 

În sfârşit, azi am fost la „Cugetarea“ şi am încheiat numai 
pentru Crăișorul Horia, o ediţie de 4 000 exemplare, care poate să 

apară înainte de Crăciun. Pentru rest văzând şi făcând — ca să nu 
aibă de dat prea mari sume deodată, pe cât posibil. Volumul de 
călătorii nu e încă gata (dimpotrivă), aşa că mai avem timp. 

Delafras e simplişor, dar pare om de treabă. Vom vedea cum 
vom conlucra. Speranţele sânt optime. 

N-am încheiat mai mult şi din pricină că n-am terminat încă 
tratativele pentru „Biblioteca plentru] toţi“. Schwartz pare acuma 
mai grăbit. Astă-seară, tocmai când veneam de la „Cugetarea“, m-a 
rugat să mai vorbim, de faţă fiind şi Pavel Suru. Recapitulând, s-a 
accentuat că iau „B.p.t.“ ferm, iar din Editura „Socec“ ce voi dori. 
pe preţ de cost şi cu plata în anume timp lung. El mai oferă să-mi 
închirieze şi tipografia, chiria urmând să reprezinte atât la sută din 
dever. Când va fi gata inventarul, vom discuta mai pe îndelete. 


Joi, 28 noiemvre [1940. Bucureşti] 


leri, de ziua mea, s-a petrecut altă oribilă crimă: pe la 2,1/2 
noaptea legionarii au pătruns în închisoarea Jilava şi au ucis 64 de 
deţinuţi care au ordonat sau executat odinioară omorârea lui 
Codreanu!!2 şi a celorlalţi. Nu se cunosc încă amănunte. Mie mi-a 
spus pe seară Arghezi, pe urmă mi-a fost confirmată şi din alte 
părţi, iar pe la zece un comunicat la radio i-a dat şi pecetea oficială. 
Radio Budapesta aducea precizări: au fost ucişi generalii 
Argeşanul!3, Gavrilă Marinescul!4, Bengliu!!5, doi colonei, 
plutonierii ucigaşi etc., că execuţia a fost efectuată de grupul 
Răzleţi, din care au făcut parte şi ucigaşii lui Călinescu, că Gigârtu, 
Argetoianul!6, Ilasievici!!? au fost arestaţi. Pe de altă parte, 
Consiliul de Miniştri a deliberat toată ziua... 

Crimele nu se mai isprăvesc. Legionarii au săvârşit exact 
aceeaşi ticăloşie de-a omori oameni fără judecată... Cei omorâţi 
acuma desigur că-şi meritau soarta de vreme ce ei au dezlănţuit 
seria uciderilor. Dar uciderea lor fără judecată nu e o sancţiune, ci 
o crimă îngrozitoare ca”e dezonorează ţara. I.egionarii acuma au. 
puterea în mână. Trebuiau să judece pe cei vinovaţi, justiţia să-i 
condamne la pedepse oricâi de grave, pedepse pentru care se 
puteau face chiar legi speciale, încât bandiții să fie eventual traşi pe 

roată sau în ţeapă. Fără de lege însă şi fără judecată, uciderea e o 
monstruozitate care nu poate rămâne fără urmări grave. În orice 
caz, mişcarea legionară, în care vedeam suprema înnoire a neamului 
românesc, s-a dezonorat pentru totdeauna. 


Duminecă, 1] decemvre [1940, Bucureşti] 


Sânt nişte vremuri aşa de tulburi şi de pline de întâmplări că par 
aproape neverosimile. Când citeşti în cronici vechi despre vărsări 
de sânge fără număr, crezi că sânt timpuri care nu se mai pot 
îritoarce. Ceea ce se petrece însă la noi e mai îngrozitor decât toate 
povestirile istorice. 

Joi dimineaţa Corneliu Moldovanu îmi spunea că ar fi fost ucişi 
lorga şi Madgearu. Mihăileanu!'!'8 confirmă. Până la „Socec“ alţi 
câţiva repetau ştirea. Spre seară aflai amănunte: Iorga a fost ridicat 
de la Sinaia, subt pretext că are să dea o declaraţie în procesul 
reabilitării lui Codreanu, miercuri 5,1/2 seara, de un grup de şase 
legionari. care s-ar fi legitimat, iar joi dim[ineaţa] pe la 4,1/2, 
cadavrul său, lovit de trei gloanţe în cap şi alte câteva în trup, a fost 
găsit aruncat pe şosea lângă satul Streşnic (Prahova), de către 
administratorul moşiei Radovici, care a anunţat jandarmii. 
Madgearu a fost luat de la masă, tot miercuri la prânz, şi a doua zi a 
fost găsit ucis în pădurea Snagov. 

Veşti despre alte ucideri începură să circule: dr. Lupu, 
Vidrighini!5, chiar Mihalache... Însuşi Maniu ar fi amenințat şi e 
păzit de prietenii săi înarmaţi. La Jilava ar fi fost ucis şi Cezar 
Petrescul20 etc. 

Joi seara Motru confirmă moartea lui Iorga şi înmormântarea lui 
a doua zi, fără coroane sau discursuri, şi participând numai familia. 

Vineri dimineața mă anunţă de la Acudemie că şedinţa va fi la 
ora trei, iar la patru, Academia va participa totuşi la îninormântarea 
lui Iorga. În oraș, Ilie Lazăr îmi spune amănunte, iar Titulescu că 
Iorga ar fi fost maltratat înainte de a fi fost ucis, că i s-a smuls 
barba!?! şi că ucigaşii i-ar fi umplut gura cu excremente. Ion Barbu 
e consternat, nu înţelege, dar încearcă să motiveze, dacă nu să 
justifice, prin jertfele făcute de legionari. 

Şedinţa de vineri a Academiei a fost lugubră. Au venit membrii 
obişnuiţi, afară de Crainic, care probabil n-a vrut să se compromită. 
Motru a vorbit cuminte. Toată lumea e îngrozită şi revoltată şi mai 
ales înfricoşată. Foştii politiciani se aşteaptă la toate relele. 

Ne ducem la înmormântare abia vreo zece academicieni, deşi 
sânt automobile suficiente: Motru, Petrovici, Antipa, Nistor, Nae 
Popescu, Bănescu, Caracostea, Capidan, Rosetti, Karpen... Lume 
foarte multă şi bună; intelectuali de toate neamurile. Flori multe, 
mai ales modeste. Slujba simplă în capela de la Belu, apoi ducerea 
la groapă. Solemnitatea impresionantă în modestia ei şi mai ales 
gândindu-te ce-ar fi fost în alte împrejurări înmormântarea lui 
Iorga. 

Acolo, Făgețel spune, auzit de la un profesor, că azi ar fi fost 
împuşcat Mihai Sadoveanu...122 

Vorbim seara până târziu despre evenimentele nemaipomenite. 
Se spune că legionarii au vrut să omoare, la înmormântarea lui 
Codreanu, cel puţin tot atâţia câţi au căzut dintre dânşii în cursul 
prigoanelor. La 12,1/2 noaptea primesc invitaţie pentru ceremonia 
reînhumării osemintelor Căpitanului.!23 

Sâmbătă dim[ineaţa] am participat la biserica Sf. Ilie Gorgani la 
solemnitatea într-adevăr impresionantă. Mai ales cosciugele cu 
resturile celor omorâţi mişeleşte. 

Azi, duminecă, alte zvonuri: c-ar fi fost ucis generalul Mihail!24, 
Perieţeanu, ba că şi în provincie au pierit mulţi, la Ploieşti 
douăzeci... Că la preşidenţie sânt păziţi de furia legionară 
Tătărăscu, Argetoianu, Ghelmegeanu!25 etc. 

Fireşte, zvonurile nu vor înceta un răstimp. Fiecare vrea să 
aducă ceva nou. Ba că Mihalache a fost omorât sigur, ba că 
Tătărăscu a fost făcut scăpat în Bulgaria... Că la morgă au fost 
expuse 90 cadavre... Că legionarii au o listă de o mie persoane, sau 
chiar de 4 000, pe care le vor suprima ca să-şi asigure guvernarea 
pentru totdeauna. O doamnă spune că la 3 decemvre se vor 
întâmpla lucruri grave, că ar fi o dată fatidică pentru legionari sau 
pentru alții. Mulţi se aşteaptă să intervie nemţii şi să facă ordine ori 
măcar să puie capăt măcelului... 


Toate acestea vor continua, fireşte. Nu mai are importanţă. 
Oroarea s-a consumat. Că lista va fi mai lungă ori mai scurtă, 
indiferent. Pentru onoarea ţării, pata este şi rămâne la fel. 
Asasinatele săvârşite de puterea constituită sânt cele mai 
abominabile, tocmai fiindcă sânt fără riscuri pentru ucigași. Sau cel 
puţin fără riscuri momentane. Tâlhani care au ucis pe Codreanu au 
crezut că nu riscă nimic şi iată-i azi la morgă. Cine ştie cum se 
poate învârti roata destinului şi pentru ucigaşii de azi. Doamne, 
fereşte biata țară românească de mai rău! 


Marţi, 3 decemvre [1940, Valea Mare] 


De la asasinarea lui Iorga, regimul legionar m-a dezgustat de 
toate. Dacă asemenea crimă monstruoasă e posibilă şi tolerată 
într-un regim de regenerare naţională, atunci viitorul României e 
catastrofal... 


Marţi, 31 decemvre [1940. Valea Mare] 


Cum se împacă omul cu toate! Mereu trebuie să constați că 
viaţa e numai prezentul; restul fum şi scrum. Tradiţie, amintiri — 
simple visuri. 


1941! 


[Miercuri], 1 ianuarie 1941 [Valea Mare] 


Ce să însemn la începutul altui an? Speranţe personale n-am sau 
sânt puţin vijelioase. Odinioară râvneam izbândă şi glorie literară, 
ori măcar realizarea unei opere. Azi mă simt desabuse. Poate 
plictisit şi sătul de viaţă? Parcă mi s-ar fi limpezit că nimica în 
lume n-are o valoare în sine, ci numai în raport cu altceva... 

Pentru ţară însă aş dori mult, puternic o reînălțare şi o refacere. 
România Mare n-a fost decât o dreptate istorică pentru un neam 
care a meritat-o prin mare suferință. Dacă Dumnezeu mi-ar dărui să 
apuc măcar ziua definitivei biruinţi româneşti, aş muri fericit! 

Anul trecut a fost nefast din toate punctele de vedere pentru 
România şi într-un sens pentru toată lumea, inclusiv Germania 
victorioasă — dar pentru mine, personal, n-a fost rău: am publicat 
Amândoi, am avut discursul de recepție la Academie, triumfal, am 
pus la cale Editura „Globul“ cu concernul Gigârtu?... Dar 
mulțumirile personale sânt lipsite de elan când împrejur e 
prăbuşirea. 

Poate că 1941 va fi deopotrivă de bun pentru mine, pentru 
românime şi pentru toată omenirea. Dă Doamne să fie aşa! 


Miercuri, 22 ianuarie [1941, Bucureşti] 


ă 


Se vede că e scris acestui neam să bea paharul de otravă până-n 
fund. N-au fost deajuns nenorocirile anului fatal trecut — de ieri ne 
aflăm în altă revoluţie, mai gravă şi poate catastrofală pentru 
România.3 

Se pare că ruptura s-a făcut din motive nu tocmai ideale. 
Desființarea bruscă a comisarilor de românizare ar fi pricina reală a 
acestei revoluţii stranii. Evident, în presa legionară motivul e arătat 
a fi uciderea unui ofițer german+ de către un grec în solda Angliei. 

crimă ce n-ar fi fost sancționată decât cu ezitare. Generalul 
Antonescu, din pricina întârzierii ce s-a pus în luarea măsurilor, a 
înlocuit pe generalul Petrovicescus de la Interne prin general[ul] 
Popescu Dumitru, comandantul garnizoanei Bucureşti, care, la 
rându-i, a fost înlocuit prin gen[eralul] Sănătescus. Acuma se vede 
că Petrovicescu e favoritul legionarilor, care au refuzat să 
recunoască pe noul ministru de interne şi să predea prefectura 
poliţiei în fruntea căreia s-ar fi numit genleralul] Mitrea”. 
Legionarii, în diferite manifeste, proclamă vinovat pe Rioşeanut şi 
în general pe „masonii“din guvern care sânt toţi nelegionari?. În 
realitate partea cealaltă afirmă, şi toată lumea nelegionară şi chiar 
mulţi legionari, că comisarii de românizare s-au făcut vinovaţi de 
adevărate tâlhării, cumpărând pe sume derizorii şi care urmau să fie 
plătite cândva - fabrici, uzine, întreprinderi etc., încât proprietatea 
oamenilor nu mai era sigură. Mai mult: unii au cumpărat, au 
vândut, tot ce-au găsit şi pe urmă au închis porţile sau au chemat 
înapoi pe vechii proprietari. Cazuri de-astea am auzit şi eu multe. 
Desigur, multe au fost exagerate, dar cert rămâne că se făceau 
samavolnicii fără seamăn subt pretextul românizării. Nimeni nu se 
gândea că aşa se distruge toată economia naţională. Fiecare 
urmărea parcă numai propria-i procopsire. 

Faptele acestea, ca şi omorurile, au stricat enorm de mult 
mişcării legionare. E neîndoielnic că azi legionarii sânt ca un corp 
străin în mijlocul neamului, ca un fel de ocupanţi fanarioți care nu 
urmăresc decât îmbogățirea prin orice mijloace, oricât de 
reprobabile. De aceea lumea are adevărată groază de legionari şi 
numai de frică tace, întocmai ca pe vremea [lui] Călinescu. De. 
altfel ei înşişi par a urmări să se impună prin teroare, încât nimeni nu 
i-ar mai regreta azi dacă s-ar întâmpla să fie înlăturați de la putere. 

Mă doare inima de constatările acestea tocmai despre mişcarea 
care am crezut-o cea mai curată şi regeneratoare a neamului. Lipsa 
unui şef de mare prestigiu se simte. Horia Sima!0 poate să fie foarte 
valoros, dar nu poate tăia răul când se iveşte în legiune. Codreanu 
zicea că primul spânzurat va fi legionarul care va săvârşi o faptă 
nedemnă de legiune. El ar fi pedepsit pe prevaricatori. Horia Sima 

pare că nu îndrăzneşte, deşi un exemplu drastic ar fi fost suficient 
poate. 

Acuma toate acestea sânt depăşite. Conflictul între Antonescu și 
legiune a izbucnit în forme care nu mai admit decât victoria 
definitivă. Era compromisurilor s-a sfârşit. 

Ziua de ieri s-a început în relativă linişte. Ziarele legionare!! 
n-au publicat comunicatul preşedinţiei cu motivele înlocuirii lui 
Petrovicescu. Pe la amiazi prefectura poliţiei a fost înconjurată de 
armată. Înlăuntru, pe la ferestre, legionarii cântau şi strigau: „Jos 
masonii din guvern!“ Seara precedentă la radio s-a citit, de către 
chiar directorul general, un manifest al şefului studenţimii, care 
cerea guvern legionar. Pe ziua de ieri intra în vigoare militarizarea 
mai tuturor instituţiilor mari. Armata a ocupat principalele 
autorităţi, ministere etc. Cam târziu. 

Seara, general[ul] Antonescu a publicat, prin radio, un apel 
către ţară în care dădea legionarilor 24 ore să restabilească ordinea. 
Azi numai Universul l-a publicat, fiindcă aseară echipe de legionari 
înarmați au ocupat Curentul şi Timpul, declarându-le legionare. 
Universul a scăpat numai cerând grabnic ajutorul armatei. 

leri, pe la amiazi, au fost omorâţi doi legionari în faţa 
prefecturii de către un căpitan. Se zice că legionarii ar fi vrut să 
toarne benzină şi să dea foc tancului în care se afla căpitanul. Orice 
ar fi fost, aceasta însemna tăierea tuturor punților între legionari şi 
generalul Antonescu. 

Azi toată ziua s-au făcut defilări pe străzi de legionari în grupuri 
mai mari sau mai mici. Armata a fost mai discretă, ca şi când ar fi 
vrut să dea răgaz de gândire. Legionarii se arată foarte bătăioşi. Cer 
negreşit capul masonilor din guvern. Se află că ieri au mai fost 
ucişi şi alţi legionari în provincie — aşa Victor Silaghi!? la Ploieşti. 

Prefectura poliţiei şi Prefectura Ilfov, în fostul Hotel Bristol, 
sânt ocupate de legionari. După-amiazi apar ediţii speciale 
legionare anunțând reînceperea prigoanei. Cuvântul spune că se 
trage cu tunul în legionarii blocaţi în cazarma gardienilor. Se 
răspândesc zvonuri nenumărate. Un ziar vesteşte că armata a trecut 
de partea legionarilor etc. 


Pe la 5 d.a. am ieşit să văd desfăşurarea răzmeriţei.!? Tramvaiele 
nu mai mergeau. Taxiuri foarte puține, pentru că li s-a tăiat benzina 
de legionari. Trotoarele sânt pline de oameni care, ca şi mine, sânt 
curioşi să vadă. Se aud îndată împuşcături dinspre Știrbey Vodă, 
răzlețe. Lumea abia ia seama. Cotesc la „Alcalay“!+ pe Calea 
Victoriei, care e însă barată cu două camioane în dreptul intrării la 
Circulaţie. Oameni mulţi cască gura. Băieţandrii nespălaţi, ucenici 
neisprăviți menţin ordinea. În unele balcoane sânt legionari care 
vorbesc cine ştie ce, cântă secundaţi de cei de pe stradă. Se citeşte 
un apel către Antonescu să înceteze masacrul... Am trecut pe strada 
Doamnei şi apoi pe Karagheorghevici!s până-n Lipscani spre 
„Lafayette"!5. Trec în goana mare câteva motociclete legionare cu 
ataş, de la „Lafayette“ se întorc înapoi în aceeaşi goană. Un camion 
gol vine dinspre Sf. Gheorghe şi opreşte pe Karagheorghevici; cei 
trei nespălaţi răcnesc despre legiune. Trag clopotele la biserica 
Zlătari. Calea Victoriei geme de lume. Legionari cu capetele goale 
străjuiesc... poate alți morţi. Nu mi se pare prea interesant. Acelaşi 
spectacol l-am văzut aseară: cei doi legionari omorâţi erau întinşi 
în stradă cu lumânări la cap şi flori, grupuri de legionari, cu 
capetele goale, sileau toată lumea să se descopere şi să participe la 
priveghi... Pare o punere în scenă care, prin prea deasă repetiţie, îşi 

"pierde efectul. Miroase parcă puţin a sistem de exploatare a 
morţilor în favoarea învârtelilor celor vii. 

M-am întors pe Academiei, unde. la prefectura Ilfov, aceiaşi 
legionari umpleau ferestrele. Pe bulevard trecea o echipă de circa 
patruzeci derbedei strigând în cor: rechts, links!? Ca să dovedească 
nemților cât îi iubesc. Trebuie să fi fost o pleavă de muncitori, 
zdrenţăroşi, murdari. 

M.Tican îmi spune că spectacolul are ceva asemănător cu 
începutul războiului civil în Spania. Coborâm pe lângă „Capşa“ 
spre Teatrul Național. Palatul telefoanelor era ocupat de armată. 
Dinspre Ministerul de Război izbucnesc deodată trăsnăituri de 
mitralieră şi câteva răbufniri ca de granate de mână. Am mers apoi 
până în Piaţa Palatului. Luminile nu erau aprinse decât ia 
magazine. Atmosfera părea mai apăsătoare ca întunerecul. Ne-am 
oprit în colțul rondului, de unde se oferea o privelişte puţin lugubră 

cu profilul regelui Carol I călare. În fund, spre „Athene-Palace“, 
părea că se frământă ceva, apoi auzirăm zgomote, cântece. În 
sfârşit, văzurăm formaţii de legionari cu drapele apropiindu-se. În 
dreptul monumentului s-au oprit cu faţa spre Palat. În clipa aceea 
s-au aprins toate luminile de la Palat şi de la Fundaţie!s. Legionarii 
intonară imnul regal. Pe la mijloc însă răbufniră rafale de mitraliere, 
stăruitoare. Lumea din jurul nostru şi din toată piața imensă a 
început să se împrăștie într-o goană sălbatică. În realitate erau 
gloanţe oarbe. Am privit apoi defilarea celor patru grupuri de câte 
70-100 oameni. Vai de capul lor. Lombrozieni. Şi aceşti nenorociţi 
vreau să repenereze neamul românesc! Aceștia să creeze pe 
românul nou pe care-l visam! 

M-au obosit şi m-au decepţionat atât de. cumplit toate câte le 
vedeam, că am venit acasă. Fireşte, pe jos. De la prânz aici 
telefoanele nu mai funcţionează. Sânt îngrozit şi desperat de viitorul 
țării. Dacă în momentele acestea, cu trupe germane în ţară, cu 
hotarele ciuntite, cu prestigiul degradat, cei ce vor să conducă 
destinele româneşti se dedau la răzmeriţe, înseamnă că nu mai 
merităm să trăim, sau că rostul nostru este [să] rămânem o nație de 
mâna a treia, veşnic supusă şi înjosită. 

Pe la 7,1/2 seara Radio Bucureşti difuzează proclamaţii. 
legionare, după ce acest lucru îl făcuse la prânz Radio România. 
Mai târziu Radu aduce vestea de la Radio că s-a difuzat un apel 
energic al lui Antonescu în care anunță că armata va restabili 
ordinea tulburată de nemernici. În vorbitoarele de la Radio s-a 
auzit difuzarea, încât ei nu ştiau că, în acelaşi timp, de la Băneasa 
se difuza de fapt propaganda rebelilor. Până la 11.1/2 oficialitatea 
n-a putut utiliza nici un post de radio. 

Nu ştiam astfel nimic din ce se petrece. leşeam din când în când 
în balcon, împuşcături se auzeau foarte de aproape, gloanţele 
şuierau parcă la câţiva metri — habar n-aveam de unde. În 
răstimpuri răsunau sirenele de alarmă anti-aeriană, iar spre miezul 
nopţii clopotele de la mai multe biserici. E ceva lugubru şi atât de 
apăsător că-mi pare rău că mai trăiesc şi aş dori să mă culc şi să nu 
mă mai trezesc niciodată în astfel de lume. i 


Joi, 23 ianuarie [194], Bucureşti] 


M-am zvârcolit toată noaptea în gânduri negre. Cu cât meditam, 
cu atât mi se părea mai imposibil ca Antonescu să reuşească a 
înfrânge o mişcare organizată aproape masonic şi subteran, care a 
pus mâna pe toate posturile de comandă ale vieţii româneşti. 

Dimineaţa aflu că n-au apărut ziare, afară de Cuvântul, care s-a 
epuizat. Din fericire pe la 9 începe să funcţioneze Radio şi aflăm 
apelul lui Antonescu foarte energic şi comunicatul statului major 
dezminţând orice defecţiune în armată. 

Cobor în oraş. Imediat aflu că ieri după-amiazi au fost devastate 
şi prădate cumplit toate magazinele pe Rahova, Dudeşti, Văcăreşti, 
Calea Moşilor etc. S-a furat ca-n codru, iar camioanele 
rechiziţionate de legionari cărau obiectele parte pe la casele 
jefuitorilor, parte la câteva sedii de rezistență. Un astfel de punct a 
fost şi Facultatea de Drept, unde azi noapte au fost câteva sute de 
studenţi şi muncitori — ei au fost cei care au tras toată noaptea. Aici 
s-ar fi depozitat mare cantitate de obiecte jefuite. Dimineaţa însă 
localul a fost evacuat, încât n-am mai văzut şi auzit nimic. De fapt 
cred că acel sediu a fost nu la Facultatea de Drept, ci la căminul 
studenţilor. 

Aflu că în cursul nopții s-au dat lupte destul de serioase în mai 
multe locuri. Morți s-ar găsi pe diverse străzi — judecătorul Duca a 
văzut şi pe [strada] Popa Tatu trei oameni şi doi cai ucişi. Se zice 
că aseară pe la opt, în piaţa Teatrului, s-a făcut o adunare, că a 
vorbit Radu Gyr şi că s-a încercat să se atace Telefoanele!’ — 
mitralierele au intrat în funcţie şi au făcut multe victime. Cuvântul 
vorbeşte despre „masacru“. Cu tunuri şi mitraliere s-a tras la sediul 
legionar din str. Roma, la cazarma gardienilor şi pe lângă Radio. 
Numărul morţilor ar fi poate de trei mii, după unii.20 

Pe la amiazi apare Cuvântul şi Bunavestire, special, cu un ordin 
al lui Horia Sima de a se înceta lupta şi de a evacua toate clădirile. 
Asta înseamnă capitulare, deşi vorbeşte de început de tratative între 
conducerea statului şi legionari. Guvernul nu ţine seama de apelul 
lui Sima şi continuă represiunea. 

Din oră în oră la radio se citeşte apelul lui Antonescu, apoi 
ordinul de zi către armată, mulţumindu-i c-a restabilit ordinea, apoi 
telegrama către reprezentanţele din străinătate că rebelii au fost 
înfrânți, în sfârşit o lege să se depună toate armele în 24 ore sub 
sancţiunile cele mai severe. Pe urmă ministrul de interne ordonă să 
se numească primari în toate comunele, să se reia munca şi mai 
ales vesteşte că se va proceda la o nouă organizare politică a ţării. 

Legionarii, înfrânți, încearcă să se apropie de Antonescu. În 
zadar. Se pare că a avut experienţe prea rele cu dânşii. Anunţă că 
toți capii revoltei şi cei mai vinovaţi de prădăciuni şi violenţă vor 
fi aspru pedepsiţi. 

La Radio azi-noapte a fost numit director Lulu Ionescu, care în 
cursul nopţii a restabilit ordinea, a reocupat postul Băneasa, a 
îndepărtat pe legionari. De altfel, un grup de legionari ar fi încercat 
să dea un atac asupra sediului de radio din Berthelot. Ar fi vreo 40 
din care 14 funcţionari de la Radio. Au fost însă blocaţi într-o casă 
pe Esculap, vreo opt din cei de la Radio sânt prinşi. Operația de 
curăţire continuă. De altfel, şi la poliţie, unde legionari răzleţi sânt 
ascunşi prin poduri, coperişe, casele vecine etc. 

Seara pare că ordinea s-a restabilit. Revolta a fost zdrobită crunt 
şi rapid. 

Astfel regimul legionar s-a prăbuşit în abia patru luni de 
guvernare fără a lăsa regrete, întocmai ca regimul Carol II. 
Calculam greşit psihologic azi-noapte socotind anevoioasă victoria 
lui Antonescu. N-am ținut seama de faptul că lupta o dădeau după o 
guvernare îngrozitor de rea, în cursul căreia au lovit absolut toate 
categoriile de cetățeni, de la simpli muncitori, comercianţi, 
meseriaşi, negustori, funcţionari, profesori şi toate felurile de 
intelectuali. Au abuzat, au nedreptăţit, au înjosit, au umilit şi mai 
ales au fost fără milă şi generozitate. De un egoism fără pereche şi 
de o lipsă de scrupule nemaipomenită, au ajuns să apară ca o bandă 
duşmană pusă să jefuiască şi să stoarcă tara în folosul lor propriu. 
Toate actele lor au fost demagogie ieftină. Subt pretextul românizării 
şi al ajutorării celor săraci, au săvârşit murdării fără număr. Eu îi 
credeam cinstiţi, corecţi şi drepţi S-a arătat treptat că sânt mai răi 
decât toţi care i-au precedat. Baremi după omorârea celor închişi la 

Jilava şi în condiţii oribile şi mai ales a lui lorga şi Madgearu, nici 
un român nu mai putea crede într-înşii. 

Toate acestea fac ca azi toată lumea să fie mulțumită că s-au 
prăbuşit şi nimeni să nu fie îndurerat că sânt împuşcaţi. N-am auzit 
un om care să zică: săracii! În asemenea condiţii nici nu mai poate 
fi vorba de o revenire a regimului legionar aşa cum a fost. Poate să 
facă Antonescu ceva, poate să-i zică legionar, dar spiritul de teroare 
ce a caracterizat cele patru luni s-a isprăvit pentru totdeauna... 

Şi totuşi... La prăbuşirea regimului Carol II părea că nu poate 
urma ceva mai rău. Doamne fereşte măcar acuma! A suferit destul 
neamul acesta şi a plătit toate păcatele. Ar trebui să vie şi zile mai 
senine. 


Vineri, 24 ianuarie [1941, Bucureşti] 


Ce tristă aniversare a Unirii! Nici nu s-a serbat, aproape nici nu 
s-a pomenit de ea. Azi e în joc însăşi existența neamului... La radio 
câteva cuvinte, repaosul general şi drapelele tricolore pe multe case 
- atât. Lumea mai multă şi mai curioasă umple străzile să vadă 
urmele bătăliilor. Şi se vede o maşină cu anvelopele sfâşiate, o 
camionetă pusă curmeziş pe Calea Victoriei, alături de o maşină 
verde furată de la Legația britanică, spre a baricada drumul la 
poliţie, iar în partea spre „Lafayette“ altă camionetă grea de baraj. 
În curtea poliţiei şi în balcoane, unde alaltăieri urlau legionarii, 
sânt soldaţi înarmați şi tancuri. Stricăciuni mari pe-afară nu apar. O 
vitrină spartă la „Lafayette“, urme de gloanţe ici-colo în zidurile de 
vis-à-vis. 

Mai multe se văd pe Calea Victoriei spre Şosea, în apropierea 
Pieții Victoriei. Întâi o maşină cu parbrizul ciuruit de gloanțe. Apoi 
scheletul ars, numai fier, al unui camion-automobil. Un tanc cu 
urme de gloanțe. În Piață, tancuri şi toate gurile de străzi barate de 
armată, care percheziționează pe trecătorii suspecți. Lângă Palatul 
Sturdza2!, cazarma gardienilor22 e literalmente ciuruită de gloanţe, 
geamurile sparte, uşile de asemenea, — ocupată de soldaţi. Casele 
de peste drum au și ele urme de gloanţe destule, în special fosta 
casă a lui lorga23. Şoseaua Bonaparte e interzisă pietonilor. Ajung 

-pe străzi lăturalnice în str. Cometa, dar la str. Roma nu pot 
pătrunde. Acolo pare că au fost lupte mai dârze; se zice că încă mai 
rezistă unii sau cel puţin sânt ascunşi prin casele asediate... De la 
alții aflu amănunte despre devastările ce s-au făcut în mai toate 
cartierele. 

Lumea respiră ca după un coşmar, atât de mult au reuşit 
legionarii s-o îngrozească cu regimul lor efemer. Poate de aceea 
m-a impresionat o scenetă: un tânăr, slăbuţ, curățel, cu căciulă 
cenușie, întâlneşte o domnişoară mai rotofeie, tip de legionară 
mijlocie; amândoi se bucură şi zâmbesc; el face salutul legionar, 
apoi îi sărută ceremonios mâna şi trec amândoi înainte... Zâmbetul 
lor jenat şi totuşi sincer parcă vrea să le dovedească lor înşile că nu 
s-a prăbuşit totul, că credinţa lor a rămas şi speranţa... 

La Academie se povestesc atrocități săvârşite de legionari 
asupra soldaţilor. E o uşurare şi aici. Comemorarea Unirii se face 
simplu, sobru. Discursul lui Motru e ascultat în picioare. Se trimite 
câte-o telegramă regelui şi lui Antonescu. 

După-amiazi au fost ocupate de armată toate localurile 
Universităţii. Se caută capii rebelilor. Preşedinţia cere publicului să 
denunțe ascunzătorile tuturor persoanelor care au participat la 
revoltă, începând cu Horia Sima până la ultimul borfaş. Se aude că 
ar fi fost arestat fostul ministru al Propagandei, Constant. Pe 
Medrea24 nu l-a găsit comisarul regal venit să-l ridice. Se pare că 
represiunea va fi severă, fiindcă au fost ucişi şi mulți soldaţi şi chiar 
ofițeri. Generallul] Antonescu promite că va merge până la capăt. 


Sâmbătă, 25 ianuarie [1941], Bucureşti] 


Se zice că arestarea şefilor legionari se continuă metodic. Unii 
spun că mai toţi ar fi arestaţi, inclusiv Horia Sima.25 De asemenea 
Malaxa ar fi arestat, în a cărui casă a fost un cuib de rezistenţă; 
casa ar fi distrusă. 

Am văzut puţin din devastările făcute de legionari pe Bărăţiei, 
Văcăreşti şi Dudești. Sânt lucruri groaznice şi ruşinoase. Sânt 
distruse mai cu seamă prăvălii de oameni săraci, amărâţi... Ce 

suflet pot să aibă tâlharii care au prădat tocmai pe cei umili?... 
Parcă mi-e şi ruşine după spectacolul ce l-am văzut azi şi care e 
abia o infimă parte din seria de prădăciuni săvârşite de „apostolii 
jertfei şi ai suferinţei“. 

Într-o dugheană sfărâmată care fusese o sărmană croitorie, din 
care s-a furat absolut tot şi ce nu s-a putut căra s-a distrus complect, 
amărâtul de croitor a reuşit în două zile să improvizeze o uşă şi 
câteva ochiuri de sticlă în locul vitrinei, iar acuma, în picioare, 
grăbindu-se a profita de lumina zilei — căci instalaţia de lumină nu 
se putea reface curând — muncea de zor un tip slab, gălbejit, 
nebărbierit demult, cu nişte ochi în care ardea resemnarea şi voinţa 
de viață. El n-are de la cine aştepta ajutoare ca să-și refacă 
posibilitatea de trai. Singură munca lui dârză îl poate ajuta. Iar 
munca aceasta o împlineşte cu o pasiune fanatică... Pe astfel de 
oameni nu-i poţi ucide cu devastări, ci numai prin muncă! Oare 
când ne vom da seama? Când vom avea şi noi fanatismul muncii în 
locul fanatismului lenei? 


Miercuri, 5 februarie [1941, Bucureşti] 


De o săptămână, Fanny se află în sanatoriul Elias. Cu greu s-a 
hotărât şi numai după criza grea de ficat ce-a îndurat-o. La început 
nu s-a împăcat cu liniştea de-acolo, pe urmă, văzând cât de bine e 
îngrijită, a dobândit încredere în dr. Stoicescu26 şi ceilalți, mai ales 
când a spus că poate nici să nu fie nevoie de operaţie. A fost pusă 
la regim consistent — să-şi aleagă singură mâncările. A mers bine și 
speranţele au fost bune până ieri când a avut, din senin parcă, un 
început de criză care i-a dat brusc febră de 39,60, care însă a cedat 
curând, coborând azi dimineaţă la 36,90. Doctorii sânt puţin 
consternaţi. Stoicescu spunea că trebuie să aibă un focar de infecţie 
în băşica fierei care e periculos şi nu mai vede o salvare decât în 
operaţie, deşi ea e slăbită. Pe seară însă era mai bine dispusă, 
aproape veselă, deşi avusese 37,20. Vom încerca să reluăm 
alimentaţia bună şi, dacă va mai fi ceva, va trebui să se facă şi 
operaţia. 

[5 martie 1941, Bucureşti] 


În două luni am trăit două lumi — îngrozitor calambur când e 
vorba de întâmplări atât de oribil de dureroase. Toate speranţele în 
anul nou s-au dovedit mai zadarnice decât oricând. Mişcarea 
legionară, marea speranţă a neamului acesta oropsit, s-a prăbuşit în 
ruşine, necinste şi crimă. Cât eram de naiv [crezând] că regimul 
legionar e corectitudinea şi cinstea însăşi! 

Inutil să mai vorbim despre insurecția de la 21 ianuarie şi 
despre urmările ei pentru ideea legionară. Generalul Antonescu, 
deşi ar fi putut să înăbuşe în sânge răzmeriţa, s-a dovedit de o 
umanitate aproape de slăbiciune. Şi se pare că legionarii nu 
stimează atitudinea aceasta omenească a generalului. Dimpotrivă, 
par a-l dispreţui. În primele zile ale înfrângerii erau cuprinși de 
panică şi se aşteptau la sancţiuni cumplite. Fiindcă n-au venit, ba 
s-a accentuat mereu blândeţea şi încercarea de persuasiune, spaima 
lor s-a schimbat în bravadă şi îndrăzneală. La tribunal îşi insultă 
acuzatorii. Pe Lulu Ionescu l-a făcut bestie, în faţa juriului, 
faimosul lacobescu, care a sabotat postul de radio şi a împrăștiat 
groaza şi îndoiala în ţară. Judecătorii înşişi par terorizaţi şi judecă 
parcă mereu cu spaima sancţiunilor ce le vor pătimi ei mâine de la 
alt regim. 

În asemenea condiţii, guvernarea actuală se [confruntă] cu 
greutăţi aproape insurmontabile. Vrea să fie autoritară şi e oprită 
mereu de directiva blândeţei cu orice preţ a şefului statului. Orice 
reclamaţie la preşedinţie, chiar şi mai ales anonimă, e aruncată ca o 
ghiulea autorităţii respective, parcă mai multă crezare s-ar da 
denunţătorului anonim decât autorităţii constituite. Se urmăreşte o 
vacanţă a vieţii politice până la încheierea păcii. Între timp să se 
facă numai administraţie. Bine ar fi. Dar dacă legionarii, dinamici 
prin excelenţă, vor dori altfel? Se vorbeşte de pregătirea activităţii 
echipelor morţii. Poate să înceapă atentate. Atunci? Ar fi mai trist 
dacă atunci ar trebui să se înece în sânge mult şi poate nevinovat 
ceea ce azi, cu o energie dreaptă, s-ar putea obţine lesne... 


M-am pomenit bombardat la direcţia generală a teatrelor şi a 
Teatrului Naţional, fără voia mea şi aproape rechiziționat. Incerc să 

fac ce se poate. Apoi, prin Ilieşu?”, am ajuns coproprietar al 
Tipografiei „Eminescu“, având o treime din acțiuni cedate de 
Livezeanu. Trebuie să fiu şi în consiliul de administraţie, fireşte. 
Ar fi bine să scoatem un ziar care dacă ar merge, ar da de lucru 
instituţiei şi i-ar asigura existenţa. E o datorie de onoare să ducem 
înainte o întreprindere care subt conducerea evreiască a înflorit şi 
s-a menţinut până a venit epoca antisemitismului efectiv. 

Cu noile preocupări însă scrisul meu se opreşte. Ce va mai fi 
din “notele de drum Din miazănoapte în miazăzi şi din Păcală şi 
Tândală? Dar ce va fi oare din toate sforțările noastre? Azi nu e 
sigur nimic. Nici existenţa țării şi neamului... Atunci noi cu micile 
noastre zbuciumări ce mai contăm? 


Miercuri, 18 iunie [1941, Bucureşti] 


De un răstimp circulă ştiri insistente despre iminenta noastră 
intrare în război, alături de Germania, contra Rusiei pentru 
redobândirea Basarabiei şi Bucovinei. Aşa cum se vorbeşte, ar fi 
sigur că poate chiar mâine noapte va începe. La Radio, ieri, 
directorul general spunea că mâine vor fi difuzate manifestele ce se 
vor arunca din avioane în Basarabia. Rechiziţii sălbatice au început 
în toată țara; şi iapa mea a fost luată. Trupe germane şi române se 
îndreaptă de săptămâni spre graniţa Prutului. În București s-a 
reînceput camuflarea complectă, iar părinţii sânt îndemnați de 
poliţie să-şi evacueze copiii. Lumea nu mai discută decât despre 
aviația rusă care va bombarda Bucureştii, mulţi pleacă în 
provincie... În sfârşit alarmă şi atmosferă de război. 

Şi totuşi, nimic nu arată că ar fi vreun conflict între Germania şi 
Rusia. S-a spus că s-ar fi dat un ultimatum Rusiei care ar expira la 
18 iunie, azi. Ruşii au dezminţit. Nici chiar englezii nu anunță că ar 
fi vreun conflict iminent germano-rus, iar pomenind despre 
atmosfera de la noi, o socoteşte întreţinută de germani ca să ne 
păcălească etc. 

Atunci?... Mister. Deocamdată intră în vigoare toate restricţiile 
şi mizeriile care nu constituie o introducere plăcută pentru războiul 
nostru. Dacă se impun excesive privaţiuni, lumea nu va mai 

aplauda, ci dimpotrivă. Se pare că sânt temeri în privinţa atitudinii 
ce ar lua-o legionarii, să nu profite adică spre a provoca noi 
tulburări cu ocazia războiului. 

Dar dacă am fi înşelaţi iar şi n-ar rămânea decât speranţele şi 
restricțiile nesfârşite? Doamne fereşte! Poate că neamul românesc 
va avea norocul să se ridice iarăşi din prăpastia în care se 
zvârcoleşte. 


Miercuri, 22 iulie [1941], Bucureşti] 


Se împlineşte exact luna de când a început războiul contra 
Rusiei în care noi avem o parte importantă şi glorioasă. Soldaţii 
noştri se bat admirabil. Aviatorii români sânt de clasă superioară. 
Doar în privința ofițerilor superiori s-ar auzi nemulțumiri din 
partea germanilor, doctori în arta războiului. Bucovina s-a reluat, 
Basarabia în mare parte, afară de unele părţi de la sud, unde pare că 
se urmăreşte înconjurarea marilor forţe ruseşti şi capturarea sau 
nimicirea lor. După intrarea în Chişinău s-au făcut serbări la 
Bucureşti şi în toată ţara. 

În sfârşit a dat Dumnezeu şi, cel puţin în parte, s-a şters ruşinea 
şi umilința ce am îndurat în groaznicul an 1940. Generalul 
Antonescu pare să fie omul nostru providenţial. În orice caz a 
reuşit să dobândească încrederea şi prețuirea Germaniei, ceea ce e 
mare lucru faţă de trecut, când atât germanii, cât şi foştii aliaţi ne 
considerau ca o naţiune lipsită de seriozitate şi care nu merită 
încredere. 


1943! 


Joi, 23 septemvre [1943, Bucureşti] 


Curios că tocmai când se petrec evenimente mari nu-ţi vine să 
notezi nimic în așa-zisul jurnal intim. De peste doi ani, deşi am fost 
de atâtea ori pe aici, n-am scris o vorbă. Şi doar s-au întâmplat 
atâtea lucruri hotărâtoare poate pentru soarta omenirii! 

Am intrat în al cincilea an de război; noi în al treilea. Mulţi cred 
că sântem aproape de sfârşit. N-am credinţa asta. Mă tem că va mai 
dura poate câţiva ani. Prăbuşirea Italiei a clarificat într-un fel 
lucrurile; Germania nu mai trebuie s-o ajute; pe de altă parte, în 
locul diviziilor italiene, care cel puțin ţineau locul, acuma trebuie 
să intre divizii germane. Pe urmă partea morală — un partener la 
pământ. Şi încă unul care făcea mai mare gălăgie! 

Nu ştiu cum ar mai putea Germania să câştige războiul. Poate 
prin rezistență lungă, în speranţa că şi ceilalți vor obosi sau se vor 
încurca;, sau poate prin vreo invenţie miraculoasă care să puie pe 
adversari la pământ. Dar astea sânt fantezii. Realitatea e că ceilalți 
îşi înmulţesc mereu armamentul şi armatele, iar Germania nu poate 
ține pas cu ei. Nici măcar pe ruși n-a reuşit să-i înfrângă. Atunci ar 
fi avut alte şanse. Aşa, ruşii îi alungă cum vor şi germanii se retrag 
mereu elastic. 


1944! 


Duminecă, 2 ianuarie [1944, Valea Mare] 


Am venit aci cu Fanny să mă odihnesc câteva zile. Sânt 
într-adevăr obosit, poate mai mult abătut, întristat, profund plictisit 
până la amărăciune. Greutatea de respirație a început să mă 
chinuiască. Nu ştiu care e pricina: bronşita, emfizemul, altele... 
N-am găsit nici un medic care să mă lămurească aievea. Pornim 
mereu de la bronşită sau de la emfizem, dar se pare că acestea nu 
ajung la ceea ce am eu. E o impresie ciudată de insuficienţă 
respiratorie. Cea mai mică oboseală mă sileşte să respir adânc, 
prelung şi să simt dificultăţi, aproape un fel de frică. Tuşesc nu 
prea mult şi tusa începe să devie fără murdăriile ce le eliminam cât 
fumam. Câte-o chintă de tusă mă oboseşte mai mult, dar nu cred că 
asta e mai interesant. Mi se pare că plămânii se umflă oricât, dar că 
nu am destul aer sau că aerul nu pătrunde până unde ar fi nevoie. 
Atunci, respirația devine istovitoare. Aveam acest simptom sau 
aproximativ şi înainte, dar acuma îl am aproape la fiece mişcare 
sau sforțare fizică. Citesc acuma: astea ar fi simptomele dispneei, 
adică respiraţie scurtă, Kurzahnigkeit. Dar asta n-are legătură cu 
bronşita şi cere alt tratament. Vreau să consult mâine pe Tiţescu, să 
fac o radiografie a bronşelor şi a plămânilor, să-i spui despre 
respirația scurtă. Ce curios să nu găsesc un specialist în România 
care să mă lumineze! 

Greutatea aceasta de respiraţie îmi amărăşte viaţa, mă face să 
fiu posomorât, să văd toate în negru, să aştept mereu moartea. 
Desigur că moartea o aştept; când ai 58 ani, trebuie să fii pregătit. 
Pe cât un biet om poate să se pregătească spre a o primi cu 
resemnare fatală. Dar nu cred că e nevoie să-mi înnegresc ziua de 
azi în aşteptarea celei de mâine. Mai cu seamă când viaţa e atât de 
neagră prin perspectivele ce ni le oferă. 


375 


Dacă vin aşa de rar aci şi veşnic pe goană, sigur că nu mai pot 
însemna nimic. Mărunţişurile cotidiene la Bucureşti îţi iau toate 
preocupările, încât pentru gândurile serioase nu mai rămâne răgaz. 
Ne amăgim cu speranţe deşarte şi zvonuri dulci şi uitare chiar că 
sântem în inima celui mai oribil război care va hotărî pentru 
totdeauna poate soarta neamului nostru şi a noastră a tuturor celor 
de azi. 


Luni, 3 ianuarie [1944, Valea Mare] 


Am fost la Piteşti azi, în fond mai ales ca să văd pe dr. Tiţescu, 
să-mi facă radioscopia şi eventual radiografia plămânilor şi a 
bronchiilor, să vedem ce este în realitate cu mine? De unde şi de ce 
respiraţia asta atât de scurtă? 

M-am pomenit cu o surpriză: la radioscopie partea inferioară şi 
mijloc a lobului drept e opac, adică e în congestie şi congestia asta 
face dificultatea respirației. Emfizemul şi bronşita stau pe loc; ele 
nu m-ar plictisi. Joi îmi va aduce radiografia cu amănuntele posibile. 
Îndată ce voi ajunge la Bucureşti să consult pe Gheorghian- 
Popescu, arătându-i radiografia, să fac eventual un consult şi cu alți 
doctori etc.? El crede că cu radiaţii de radio se va putea risipi 
congestia aceasta rece, adică fără febră importantă, şi-mi 
recomandă pe dr. Jovin?, cel mai bun radiolog din Bucureşti, elevul 
lui Bequerel“. 

În sfârşit, cel puţin aflu ceva plauzibil. Era îngrozitor să te 
tratezi de o boală şi să mergi tot mai rău, cum făceam eu. M-am 
liniştit. Voi încerca să vindec congestia şi astfel să revin la normal. 


Vineri, 7 iulie [1944, Valea Mare] 


De trei luni sânt la ţară împreună cu Fanny şi Puia. Am venit 
grav bolnav cu maşina lui Manolescus, îndată ce am scăpat din 
primul mare bombardament la Bucureşti, la 4 aprilie. Pe la 9 seara 
am sosit complect istovit; nu ştiam că sufeream de pneumonie, a 
patra zi, cu perspective puţine de salvare, date fiind vârsta mea, 
chistul din plămânul drept, emfizemul vechi şi bronşita cronică, 

fără a mai pomeni neglijenţa-mi din tot cursul iernii de-a trata 
serios începuturile multiple de congestii pulmonare, care mi-au dat 
avertismentele necesare din vreme. 

A fost o boală teribilă. Două luni am zăcut în pat, iar când 
m-am sculat, nu puteam sta în picioare. Acuma aş fi în 
convalescenţă, dar merge greu de tot. Pofta de mâncare nu e 
faimoasă şi e vorba de refăcut muşchi întregi. Cred că va mai trece 
vreme lungă până să mă văd zdravăn cu adevărat. 

Dar despre boala aceasta s-ar putea spune, când s-ar ivi ocazia, 
Şi lucruri mai interesante şi mai de preţ. Impresiile şi sentimentele 
„şi observaţiile omului între viaţă şi moarte, trăite obiectiv, fiind 
pregătit pentru trecerea pragului, nu prin vorbe, ci prin apropierea 
treptată de neființă. 

Dar despre bombardamentele acestea anglo-ameticane, care 
n-au absolut nimic cu războiul, ci numai cu barbaria cea mai 
primitivă... Ei vor să se ucidă cu orice preţ, şi asta înseamnă război. 
Pentru cei ce vor să spună că civilizaţia omenească intră în secolul 
american. În realitate, americanii n-au digerat încă aproape nimic 
din cultura adevărată şi se socotesc cultivați numai pentru că au 
multe uzine de toate felurile şi se închină maşinii. 


Luni, 10 iulie 1944 [Valea Mare] 


Când am venit aci credeam că vom fi scutiţi complect de alarme 
şi bombe. Aveam nevoie de linişte complectă. În Valea Mare nu e 
nimic ce ar putea tenta la bombardamente, iar oraşul vecin, Piteştii, 
de asemenea, e modest şi fără obiective militare serioase, afară 
poate de gară (n-are nici un tun:antiaerian). Şi totuşi la 10 mai o 
formaţie puternică americană a aruncat peste 300 bombe şi a 
omorât mulţi oameni veniţi la bâlciul săptămânal. Deşi distanţa [e] 
de 5-6 km, s-au zguduit şi casele din Valea Mare. 


ADDENDA 


1916 


Miercuri, 15 iulie [1916, Bucureşti] 


Riţa! m-a sculat, după cum îi lăsasem scris, la ceasul opt, 
aducându-mi cafeaua pe scaunul cu hainele lângă sobă, jurnalele 
Universul şi Dimineaţa tot acolo şi foiţe de 10 bani pe noptieră. 
Eram somnoros şi aş fi vrut să mai dorm. M-am uitat la ceasul 
meu; era 8,1/4. M-am frecat la ochi, care parcă se lipeau mereu, 
încât mă gândeam că m-a lovit vreo dambla. Am mai aţipit câteva 
clipe, apoi mi-am luat inima-n dinţi şi m-am ridicat. Am tras 
scaunul cu hainele, mi-am potrivit ceaşca de cafea pe plapomă şi 
am băut cafeaua citind Dimineaţa, unde n-am prea găsit lucruri de 
seamă despre războiul ce mă interesează. M-a enervat iar strategul 
N., care-i idiot de tot. Am făcut o ţigară şi am citit Universul, uhde 
articolul de fond laudă pe nemți. 


Sâmbătă, 13 august 1916 [Bucureşti] 


Am ieşit din casă pe la 11 a.m. Citisem ziarele, primisent câteva 
rânduri de la Făgeţel pentru Golanii. Nimic neliniştitor; dimpotrivă, 
după ştirile de ieri, războiul se îndepărtase. 

De la tutungerie luai Flacăra?, care n-avea nimic deosebit. 
Mersei citind-o până la Ateneu, unde pusei să-mi văxuiască 
pantofii. Deodată aud: „Adevărul, ediţie specială!“ În mâna unui 
domn citesc titlul: Convocarea Consiliului de Coroană. La altul 
zăresc Naţionalul?, special. Simţeam că trebuie să fie ceva serios. 
Nici un vânzător nu se apropia însă. 

M-am repezit la „Imperial“, am luat Adevărul: „Consiliu de 
Coroană, mâine“ etc. Primul rând: s-a isprăvit, a venit războiul. 
Până să-mi aducă şvarţul şi Berliner Tageblatt, am citit de vreo 
două ori rândurile grase din ziar. 

Eram lămurit: Consiliul de Coroană. Chemaţi: miniştriii, Carps, 
Maiorescu, Rosetti”, şefii de partiides, prezidenţii Corpurilor 
Legiuitoare? şi foştii!o, În total 19. Aveam un sentiment de 
nelinişte, îmi tremurau mâinile. Mă gândeam să mă duc îndată la 
Ministerul de Război, să văd ce-i cu situația mea militară. Am 
răsfoit totuşi Furnica!!, dar n-am putut zâmbi măcar. Din Tageblatt 
n-am înțeles nimic. Eram foarte tulburat. Mereu mă întorceam la 
Adevărul cu Consiliul. Am început să socotesc care vor fi pentru şi 
care contra războiului. Totul atârna de Brătianu; de care parte e el, 
acolo e decizia. Căutam să mă conving că Brătianu trebuie să fie 
contra războiului şi simţeam în suflet că mă îmbăt cu apă rece. 

Nerăbdarea mă rodea şi nu venea nimeni, stam singur la masă. 
Stamatiad a trecut pe trotuar. „Nimic!“, zise zâmbind cu 
superioritate în treacăt. Pe urmă pică Grigoraş: „Ei, ați băgat-o pe 
mânecă!“, îmi zice. Ş-apoi îmi destăinuieşte: „Nimic, monşer. 
Consiliul este convocat ca să trântească pe războinici. Guvernul a 
trimis în Basarabia un ofițer de stat major care a venit cu ştirea că 
acolo nu se află nici 20 000 ruşi la Odessa şi Reni. Toată armata 
ce-a fost acolo au dus-o la nord, căci Hindenburg!2 cu 600 000 
oameni o să-i izbească pe frontul din Galiţia... Aşa că s-a isprăvit 
cu războiul nostru. Regele cu Brătianu are să le arate federaţilori? 
în ce au vrut să ne bage.“ 

Oricât era de fantastică, vestea m-a liniştit puţin. Plecai la 
„Cartea de aur“14 să văd Revista idealistă!5 în care mi-a spus ieri 
Ionel Pavelescu! că mă înjură pentru Golanii unul Florea 
Simionescu. Nu-i adevărat şi m-am întors la cafenea, aşezându-mă 
singur pe o canapea la fereastră. Luai Pesti Hirlap să citesc 
interpelăriie din Camera ungurească. Pică Dariu Pop, care spune 
Că-i sigur că mâine intrăm în război. 

Peste câtva timp se aşează alături Stamatiad, care mă ia peste 
picior pentru că cred că intrăm. Îndată vine Iseri? şi Ressu. Iser 
crede că mobilizăm. Ressu socoteşte voturile din Consiliu ca și 
mine. Stamatiad ţipă că nu-i nimic. Iser: „Ascultă, mă. Aş vrea să 
te văd după ce vom fi mobilizați, dacă tot nu vei crede că mergem 
contra nemților!“ Stamatiad spune că el are să se prezinte în a 5-a 
zi de mobilizare, când o fi. Cei doi pleacă, apoi şi Stamatiad. 

Pe la 12, 1/2 vin dr. Nanu, Corneliu!'3 şi Minulescu. Corneliu e 
sigur că mergem, Minulescu şi Nanu, cred şi nu cred, o scaldă în 
glume. Corneliu zice că eu sânt obligat să merg în prima linie, că 
am fost ofiţer şi mereu am zis că sânt germanofil, dar la mobilizare 
să mă vadă. I-am replicat că el ar trebui să meargă în frunte, căci 
cere mereu război, pe când eu am fost mereu contra intrării. 
Dreptatea!" aduce aceeaşi ştire despre Consiliu. 

În sfârşit, la 1 plec la tribunal, după ce mai sosise şi Iancovescu. 

În tramvai lumea citeşte ediţiile speciale. A ieşit şi Universul, 
care adaogă că numai guvernul are să hotărască, iar Consiliul doar 
sfătuieşte. Pe nimeni nu aud bucurându-se că intrăm în război. Este 
un fel de consternare pe toate feţele. 

Trebuie să trec pe la Solomon, în str. Păstorului. Tocmai ieșea 
pe poartă. Mergem pe jos la tribunal să desființeze poprirea. 
Ovreiul e contra intrării, fireşte. Pe Calea Rahovei un soldat 
sanitar: Constantinescu-Procurorul, care mi-a dat tabachera de 
lemn. Îmi cere o bere, pe care i-o refuz categoric. 

Plictiseală la tribunal. Sepeanu nu ştie nimic. 

Pe ia 3,1/2 scap de la tribunal şi plec cu aprodul şi Solomon 
spre Teatru. La Universul iată pe Porfiriu. Spune că toate sânt 
minciuni. Nu-i nici un Consiliu. Viitorul special a dezminţit. Tot e 
pus la cale de Take Ionescu. Ca şi spionajul de la poştă: Busche2 a 
reclamat la poliţie că i se sustrag scrisori şi telegrame; s-au 
destituit trei funcţionari, şi Take face şi de aici spionaj nemţesc. 

La braserie văd pe Romano?!, care zice că vrea să fie societar la 
mine la Chişinău22. Îi iau Viitorul. Confirmă Consiliul, dar spune că 
este pentru a linişti publicul şi e convocat de rege. 

La Teatru două vorbe cu Danieleasca23, Brezeanu24, Plopeanu5, 
apoi Locusteanu3%, toţi sânt siguri că mâine se hotărăşte 
mobilizarea. Brezeanu zice că ruşii ne-au tras chiulul, că n-au trupe 
în Basarabia, dar au făgăduit să trimită în curând, iar noi ştim ce 
plăteşte promisiunea rusească, căci vreau să ne puie să ne batem 
noi cu bulgarii. 

Ieşind, iată Dreptatea, a doua ediţie, zice că Consiliul are să 
calmeze lumea, dar în nici un caz nu-i război. 

Acasă Marioara? pentru certificat medical. Mănânc şi plec 
îndată să mai aflu. Adevărul obişnuit cu titlul: România în război. 
O sumă de amănunte. Intrarea sigură. 

La „Terasă“. Cu Iser, Steriade, Corneliu. Glume. Vazionalul e 
pesimist şi îngrijorat. Sfeagul?8 reproduce Viitorul. Independenta? 
asemenea. Clarnet nu-şi dă seama ce-o fi. Mol/dova% zice că 
vom merge contra ruşilor. Politique?! adaogă puţin la Viitorul. 
Gartenberg!a spune că doi unguri cerealişti, citind de Consiliu, au 
alergat la Czernin3?, care i-a liniştit. 

Dr. Olivenbaum îmi face certificatul Marioarei. Nu prea ştie 
nimic. Îmi prezice rezultatul Consiliului: „Se aprobă măsurile luate 
de guvern pentru apărarea ţării“. 

Gogu Mihăescu e radios: nu mergem, ba chiar poate să vie 
marghilomaniştii la putere, dacă Brătianu vine la Consiliu cu tratat 
iscălit. 

Grigorescu mă ia repede să-i dau polul lui Rosen. L-am repezit. 

Acasă îngrijorare. Ţica a primit scrisoare de la Mitică34, care e 
pe frontieră în Cadrilater. Plânge. 

Seara la 9,1/4 la „Terasă“. Sion, Corneliu, Vintilă II, Rovine. 
Afară de Corneliu, ceilalți nu cred, Leon Popescu35 vine şi nu 
crede. Caton36 soseşte de la Constanţa. Crede că mergem, deşi ceva îi 
spune că nu. Logica însă îl biruieşte. Const. Bacalbaşa?? l-a sfătuit 
la Constanţa să plece, altfel riscă să nu mai poată veni. Ferekyde38 
a venit vineri la București lăsând acolo pe d-na Mustaţă, unde avea 
să se întoarcă mâine pentru vânătoare; aseară a telegrafiat doamnei 
să vie urgent în Capitală. Culoglu3 de asemenea a adus aci pe d-na 
V. Generalul Castriş şi-a adus de acolo familia. Lumea toată vine 
încoace. Trenurile tixite. Un fel de alarmă tacită la Constanţa. 
Caton mai explică: regele vrea să se spele pe mâini. Poate n-a avut 
curaj să refuze pe Brătianu şi a recurs la Consiliu, cu gândul că va 
întoarce lucrurile. Imposibil. Afară de 44%, toţi pentru război. 
Regele s-ar face odios dacă nu s-ar supune Consiliului. 

Trecem la „Alhambra“ cu Caton. Nimic. Caton însă explică 
mereu că intrăm negreşit şi doar o minune ar întoarce lucrurile. 
S-au făcut pregătiri formidabile. 

Dimineaţa specială dă toate amănuntele Convenţiei“!. Epoca 
specială dă amănunte, dar mai domol. 

Pe drum întâlnesc pe Const. Bacalbaşa care spune: mâine 
mobilizare, luni intră în ţară 80 000 cazaci, noi vom lupta numai în 
Ardeal. Goga“2, tot pe drum: s-a sfârşit, intrăm, gata tot. 

Caton mai spune: în regiunea militară la Cernavodă, trenurile cu 
geamuri înnegrite, 7-8 soldaţi în fiecare vagon, nimeni nu mişcă. 
Locuitorii din comune au fost juraţi în biserici să nu spună o vorbă 
din ce văd. S-au rechiziționat în Cadrilater toate vitele, caii etc. 
Asemenea crede că Morţun? a jurat pe Minulescu, care la 
Constanţa a sărutat pe gură pe Condrus+4, zicându-i „Poate nu ne 
mai vedem“, iar lui i-a spus că nu ştie nimic; dovadă că trebuie să 
ştie ceva, 

La „Imperial“: Cair45 zice că mergem sigur, lui Caton. 

Dr. Nanu nu crede că mobilizăm mâine. Filozoful crede. 
Iancovescu aduce ştirea că la graniţa bulgară de azi de la 4 d.a. se 
dă o luptă; ştirea e la It. col. Bacaloglu. 

Să vedem ce-o fi mâine. 


Sâmbătă, 13 august 1916 [Bucureşti] 


Înainte de Consiliul de Coroană. 

Ediţiile speciale anunţă de pe la orele zece înainte că pentru 
mâine este convocat un Consiliu de Coroană la palatul Cotroceni, 
din iniţiativa regelui. 

Toată lumea, pe Calea Victoriei, smulge, din mâinile vânzătorilor, 
foile de ziare. O nedumerire se citeşte pe feţe: ce-o fi asta? Război 
sau pace?... Aceasta însă numai o clipă; pe urmă îşi caută toți de 
treabă. Ce-o fi să fie! 

Un gazetar germanofii, cu nasul strâmb şi cu capul supraîncărcat, 
spune: 

— Aţi băgat-o pe mânecă, ai? Proşti mai sânteţi!... Consiliul e 
chemat să dea o palmă zdravănă războincilor, să se sfârşească odată 
cu scălămbăielile nesărate. Regele şi cu Brătianu le pregătesc o 
surpriză fenomenală. Ştiţi că ruşii ne-au tot pisat să intrăm, că ei au 

în Basarabia milioane de soldaţi, că au să strivească pe bulgari, 
dacă le dăm drumul prin Dobrogea... Ei bine, guvernul a trimis un 
ofițer de stat major în Basarabia să vază armatele acelea fantastice. 
Ei bine, a găsit acolo, la Odessa şi Reni, exact 23 000 de oameni. 
Aţi înţeles? 23 000, în loc de 300 000! E ceva fenomenal. Numai 
muscalii pot învârti minciuni aşa de grozave. Acuma se zice că 
ruşii au avut într-adevăr ceva armată în Basarabia, acum câteva 
săptămâni. Dar au aflat că Hindenburg a concentrat 600 000 oameni, 
cu care vrea să pocnească pe ruşi, şi încă în Galiţia, unde credea 
Brusilovy46 că s-a sfârşit cu austro-nemțţii. Parcă-i văd pe muscali 
cărăbănindu-se iar din Cernăuţi, ba şi din Basarabia, unde o să 
intrăm noi să ocupăm drept recompensă că am stat liniștiți... Ei, 
vedeţi? Pentru asta-i Consiliu de Coroană. Regele cu Brătianu au să 
le arate gălăgioşilor în ce chichion voiau să ne vâre... Hahaha! 
Salve!... 

Un agent de la Siguranţa statului, spân, blond, subţire, detaşat la 
Câineni, sosit aseară în Bucureşti, spune: 

- Intrăm sigur în război! Sigur! Eu am văzut şi ştiu ce-i la 
graniță, doar eu am aflat ce trupe austriace sânt dincolo, prin 
oamenii mei, şi cunosc măsurile ce s-au luat la noi. Intrăm 
garantat. De altfel, pare că şi ungurii bănuiesc ceva. De câteva 
zile nu mai intră în ţară aproape nimeni din Ardeal. Trenurile de 
călători sosesc regulat, dar goale; rareori câte un călător fricos. 
Agenţii de dincolo, care vin uneori la noi şi bem bere împreună, 
nu cred că noi vom intra şi sânt siguri că victoria finală e a lor. Eu 
însă repet: intrăm. Consiliul va aduce mobilizarea. Pot să-ţi spun 
şi trupele care sânt dincolo: regimentele 64 şi 82 secuieşti, un 
regiment slovac din Zemplen... Sânt şi germani, pe mânecă au 
E 31. 

Un gazetar tânăr, frumuşel, iubitor de mărci şi de teatru: 

— Minciuni. Nici vorbă de Consiliu. Viitorul dezminte. Citiţi 
ediţia specială. Toate astea sânt intrigi de-ale lui Take. E absolut 
scârbos ce se face aici. Deunăzi cu spionajul de la poştă tot aşa. 

Busche reclamă poliţiei că i se sustrag la poştă scrisori şi 
telegrame. Directorul poştelor găseşte vinovaţi niște funcţionari şi-i 
dă afară. Ei bine, Take face din asta spionaj nemţțesc. E culmea 
culmilor! înconştientul vrea să ducă ţara de râpă!... | 

Un actor bătrân, chel, pisălog, te opreşte în stradă: 

— Mă fac societar la Chişinău, s-a isprăvit. 

Un ziarist rusofil, jigărit, elegant, cu monoclu, geme clătinând 
din cap: 

— Nu pot să-mi dau seama deloc. Stelian” e îngrijorat, nemţofilii 
jubilează, intervenţioniştii sânt plouaţi... nu mai pricep nimic. Cred 
totuşi că Consiliul de mâine nu va fi cel din urmă. Vom mai sta 
neutri câtva timp, pe urmă... 

Un doctor germanofil, iniţiat în secretele legaţiilor franceză şi 
rusească: | 

— Mult nu pot spune. Pluteşte ceva în aer. Totuşi aş paria că 
rezultatul Consiliului de Coroană va fi un comunicat în termenii 
aceştia: „Consiliul aprobă măsurile luate de guvern pentru apărarea 
ţării“. Dacă n-o fi aşa, primesc să-mi zici cum vrei. 

Un samsar ras de mustăţi, care prezintă tuturor pe soră-sa, 
frumuşică, pentru ca apoi să-i poată tapa mai lesne, ovrei, fireşte: 

— Azi, când a ieşit ediţia cu Consiliul, eram tocmai cu doi 
unguri cerealişti. Au alergat îndată la Czernin şi Czernin le-a spus 
categoric: „Staţi liniștiți, nu-i nici o primejdie!“ 

Un avocat marghilomanist, simpatic, fost actor: 

— Consiliul e bun. Nu vezi că majoritatea-i cu noi? lar dacă 
Brătianu vine cu vreo convenție, şi mai bine. Atunci venim sigur la 
putere!... 

Un fost senator takist, acuma întreprinzător artistic, putred de 
bogat, cu un briliant uriaş în deget: 

— Mă rog, eu ca omul prost, de, cum mă pricep. Fac socoteală şi 
zic: câţi sânt la Consiliu? Nouăsprezece. Bun. Şi-i iau pe rând: 
Carp, germanofil, Maiorescu, Rosetti, Marghiloman“8, asemenea. 
Olănescu4? e cum zice regele, că se sperie repede. Apoi miniştrii: 

Duca, Morţun, Constantinescus0 şi Radovicis!, cu nemţii... Ferekyde, 
iar, Robescus2, iar... Câţi sânt? Socotiţi şi d-voastră. Şi nu pun pe 
Brătianu, care nu face război până nu-i sigur. În sfârşit, credinţa 
mea-i asta. Poate că n-am dreptate, mai ştii. Dar eu cred că 
rămânem tot neutri... Eu așa cred. Părerea mea... Mă rog, nu-i 
supărare... Omul poate să aibă o părere... 

Un scriitor energic, veşnic răguşit, foarte nervos şi grosuţ, cu o 
convingere înfricoşată: 

— Niciodată nu mi-am schimbat părerile. Sânt franc. Nu-mi plac 
războaiele în general. Eu nu pot auzi măcar să moară atâţia oameni 
tineri... Dar, în sfârşit, noi intrăm mâine în război. Şi iată de ce, că 
eu nu vorbesc fleacuri. Când spun ceva ştiu ce spun... Am fost la 
Constanţa şi mă simţeam nespus de bine şi aş mai fi stat câteva 
zile. Să vedeţi ce m-a făcut să plec îndată şi să cred că se petrec 
lucruri grave la Bucureşti... Vineri am plecat de la Constanţa. 
Ferekyde lăsând acolo pe doamna, nu spun cum o cheamă, cu care 
trăieşte... Duminecă trebuia să se întoarcă însă la o vânătoare. Ei, 
vineri seara doamna primeşte o depeşe să plece şi ea imediat. Poate 
că tot n-aş fi plecat, dacă Costache Bacaibaşa nu-mi spunea să mă 
cărăbănesc numaidecât, altfel risc să nu mai găsesc tren cine ştie 
câtă vreme... Trenul ticsit de lume... la Constanţa ca un fel de 
alarmă tacită... Avem război! 

Dl. Const. Bacalbaşa, pe stradă, unui prieten, zâmbind. 

- Mâine se decretează mobilizarea. Luni intră în ţară 80 000 de 
cazaci. Noi vom lupta numai în Ardeal. 

DI. Goga, pe stradă, grav, îngândurat: 

— S-a aranjat tot. Intrăm. 

Un doctor cu barbișon negru, foarte simpatic, cumpătat şi 
ardelenist, spune cu un zâmbet sceptic: 

- Probabil că vom rămâne tot în neutralitate. Vom intra însă mai 
târziu, Nu simt eu atmosfera războiului acuma, degeaba. 

Un actor obraznic şi cu talent: 

— Azi, de la orele patru d.a. a început o luptă crâncenă în 

Cadrilater, care mai durează... Ştirea e sigură. O am de la maiorul 
Bacaloglu... 


Duminecă, 14 august 1916 [Bucureşti] 


Încep a scrie exact în clipa când începe mobilizarea armatei 
române. În sfârşit, s-a făcut: intrăm în război. Presimţirea mea de 
ieri s-a realizat. 

Ziarele de dimineaţă nu spuneau mai mult decât ştiam aseară. 
Doar că Viitorul şi Universul anunțau că Consiliul va fi 
după-amiazi la 3, în loc de 10 a.m. 

Am ieşit pe la 11 în oraş. Pe străzi, publicul obişnuit de duminecă. 
Nici o mișcare deosebită. La „Imperial“ nu văzui cunoscuţi. Am 
trecut înainte la „Terasă“. 

Acolo Apăteanus? la o masă, la care m-am aşezat. În trecere, 
d-na Gîrleanu54 îmi şopteşte că regele, fiind pentru neutralitate, va 
pleca în Germania. 

Apăteanu nu ştia nimic deosebit, afară doar că Consiliul se ţine 
tot la ora 10, cum a fost anunţat întâi, şi schimbarea a fost numai 
pentru a induce în eroare publicul, ca să nu se facă manifestații. 
Mai spunea că lucrătorii la Monitorul oficial au fost chemaţi şi azi, 
pentru că Monitorul va publica imediat rezultatul Consiliului. Apoi 
mai spune că la toate tipografiile s-au postat soldaţi, ca să nu se 
mai tipărească nimic fără ştirea guvernului. 

La masă s-au mai adunat dr. Nanu, Stamatiad, Săulescu, Ressu şi 
alții. Părerea generală era că Consiliul nu va aduce război imediat. 

Am plecat spre casă pe la 12,1/2, după ce Stoicass mi-a dat 
Suferințele din Ardeal. Nici Stoica nu credea că intrăm în curând. 

La Ateneu întâlnesc pe Saidman. „S-a sfârşit — zice el. Intrăm în 
război, sigur. Busche cu Czernin treceau adineaori în automobil, 
urmaţi de doi agenţi secreți. Nemţii au plecat cei mai mulți. 
Legaţiile nemţeşti au împachetat tot, sânt gata de plecare.“ 

Îmi spunea cu atâta siguranță, încât mi-a întărit credinţa. 

Acasă, la masă, pică Ţica cu Mitică, care azi a venit, 
deconcentrat, de la Bazargic. Povesteşte c-a fost tocmai pe graniță, 
la pichetele 14 şi 15, dormind fără corturi, veşnic gata. 

Am dormit după-amiazi şi am ieşit numai pe la 5,1/2. Pe zidul 
tutungeriei imediat văd un afiş cu litere roşii, mic: „Se aduce la 

cunoştinţă decretarea Legii pentru Starea de asediu“. Aşa ceva. 
Vasăzică am mobilizat! 

În oraş ceva mai multă animaţie. Ziarele speciale nicăiri. La 
„Imperial“ plin de ardeleni entuziasmați. La „Terasă“ plin. Tot cu 
Apăteanu, unde se adună Nanu, Moldovanu etc. Se povestesc amănun- 
te din Consiliul de Coroană. S-a şi semnat decretul de mobilizare. 

E o atmosferă de o demnitate rară. Lumea parcă simte seriozitatea 
clipei. Eu sânt emoţionat ca un copil. Mulțimea creşte. Calea 
Victoriei geme de lume. Trece automobilul regal; urale entuziaste. 
Trece regina, asemenea. Muzica cântă La Arme, Marsillieza. Un 
incident. Când cântă Trăiască regele, toată lumea e în picioare. 
Numai unul la o masă stă jos. I se strigă: „Scoală“. El „Nu vreau.“ 
Câţiva au tăbărât pe el. A luat un baston în cap, deşi era cu nevasta. 
Încolo foarte multă demnitate.56 


Duminecă, 14 august 1916 [Bucureşti] 

Consiliul de Coroană. 

A fost anunţat ieri pentru orele zece; azi însă câteva ziare spun 
că are să fie după-amiazi la trei sau la cinci. Şi s-a ţinut tot la zece. 
Se pare că manevra ziarelor a fost înadins pusă. la cale pentru a 
deruta publicul şi a evita manifestațiile. 

Toată înaintea de amiazi a stăpânit aceeaşi nedumerire, aceeaşi 
aşteptare grea: război sau pace? Majoritatea prorocea pacea, deşi 
circulau veşti care dădeau de bănuit că a sosit războiul. Un 
funcţionar frumos de la Finanţe, de altfel convins că vom continua 
să rămânem neutri, spunea că ştie din izvor absolut sigur că 
Monitorul oficial n-a ieşit azi şi că toţi lucrătorii au fost chemaţi la 
locurile lor, suspendându-se repaosul duminecal. Asta înseamnă că, 
după Consiliu, Monitorul va comunica ceva foarte grav şi urgent. 
Acelaşi domn mai povestea că, la gară, a văzut un bilet afişat care 
anunță suspendarea tuturor trenurilor de plăcere... Un pictor de mare 
talent ştie că la toate tipografiile şi ziarele sânt postați câte doi 
soldaţi şi că e oprit să se mai tipărească ceva fără ştirea guvernului... 

Numai un inginer germanofil, speriat şi palid, vesteşte cu o 
siguranţă uimitoare: „S-a consumat. Astăzi se decretează mobilizarea. 
Mare nenorocire. Am văzut adineaori pe Czernin cu Busche, 
într-un auto, urmăriţi de doi agenţi. Erau nespus de abătuţi. Nemţii 

au început încă de aseară să plece grabnic. Azi au plecat cu 
duiumul. Legația austriacă e împachetată... S-a sfârșit!“ 

Şi după-amiazi s-a aflat şi vestea s-a răspândit ca fulgerul: 
mobilizarea şi declaraţie de război Austriei. 

La tutungerie am văzut primul semn: un afiş mic, alb, cu litere 
roşii, foarte laconic. Decretarea stării de asediu. 

Apoi a venit aşteptarea înfrigurată a ziarelor. Cinci, şase, şapte, 
Şi nu mai ieşea nici unul. ar între timp zvonurile se împrăştiau, 
străzile se umpleau de curioşi. 

Toţi ştiau amănunte precise de la Consiliul de Coroană. Unuia 
i-a spus Filipescu, altuia Marghiloman, altuia Take Ionescu, în 
sfârşit, toţi sânt perfect informaţi. 

— Brătianu s-a sărutat cu regele şi toţi au izbucnit în lacrimi la 
sfârşit — zice un reporter trecând din cafenea în cafenea. 

— Filipescu l-a executat straşnic pe Marghiloman -— adaogă alt 
gazetar. 

— Marghiloman s-a pupat cu Filipescu. Ferekyde a fost nemilos 
cu Carp. l-a strigat în faţa regelui: „Să-ţi fie ruşine“. 

În sfârşit, un autor dramatic însemnat povesteşte pe larg: 

- Eu m-am întâlnit adineaori cu Goga, care ieşea de la Filipescu. 
De la el ştiu tot. Aflasem însă şi mai înainte de la un văr al meu, 
prieten intim cu Marghiloman. Uite cum s-au petrecut lucrurile. La 
zece fix erau toți adunaţi la Cotroceni. Regele a deschis şedinţa şi a 
vorbit aşa: „V-am chemat, domnilor, să vă comunic o hotărâre ce am 
luat-o după o matură chibzuire şi o îndelungată luptă sufletească. Şi 
sânt fericit, domnilor, să vă înştiințez că am repurtat o mare victorie 
asupra mea însumi hotărându-mă ca eu, Ferdinand de Hohenzollern, 
să scot sabia împotriva Austriei, prietena Germaniei. O fac însă cu 
însuflețire, pentru că astfel cer interesele țării şi neamului şi pentru că 
eu sânt un român bun, cel mai bun român între români.“ Cuvintele 
regelui au făcut impresie mare. În ochii multora licăreau lacrămi de 
fericire. Atunci însă s-a ridicat Carp şi a zis: „Vasăzică, Majestatea 
Voastră ne-a convocat să ne comunice o hotărâre, iar nu să ne ceară 
sfatul?“ Regele a răspuns calm: „Nu, domnule Carp. Fiecare poate să 
vorbească, să-şi spună părerea... Eu ascult cu atenţie.“ Şi Carp a zis: 
„Bine. Să auzim comunicările primului-ministru.“ După acestea 
Brătianu a început să citească tratativele, tratatele şi concepţiile ce 

le-a făcut cu aliaţii. Zice că a citit vreun ceas şi jumătate şi a citit 
lucruri atât de extraordinare, încât Filipescu, sorbindu-i vorbele, nu 
s-a putut stăpâni până la sfârşit, s-a aruncat la el şi l-a sărutat pe 
amândoi obrajii. Brătianu, fireşte, i-a întors sărutările, emoționat şi 
dânsul, poate să-şi închipuie oricine. Apoi, regele a dat cuvântul lui 
Maiorescu, care ar fi spus că el crede că încă nu trebuie să intrăm, 
că nu e bine să ne amestecăm în cearta țărilor mari, că ardelenii nu 
ne vor, că Hindenburg cine ştie ce surpriză mai rezervă ruşilor... 
Dar regele zice că l-ar fi întrerupt: „Domnule Maiorescu, mi-a fost 
mai greu să înving pe un Hohenzollern, pe Hindenburg sper să-l 
batem mai uşor“. Nu vă mai spun ce emoție trebuie să fi simţit toţi 
auzind pe rege vorbind astfel. Rosetti a spus tot cam ce a spus şi 
Maiorescu. Pe urmă a venit Carp şi a declarat: „Cu hotărârea pe 
care aţi luat-o eu am convingerea că duceţi ţara la o catastrofă în 
care va fi târâtă şi Coroana şi împreună cu ca dinastia de 
Hohenzollern, pentru că în locul ei, pe tronul gol, să se urce un 
Brătianu sau un Știrbeis8. Eu n-am să fac decât două jertfe: un ziar, 
care-mi exprimă convingerile şi care mâine va înceta, şi trei copii, 
pe care-i trimit să moară. Sânt sigur însă că mergeţi la neizbândă şi 
vă doresc să fiţi înfrânți!“ A fost o indignare generală, iar Carp s-a 
dus la o fereastră şi, cu degetele în vestă, a privit afară tot restul 
şedinţii. A urmat Marghiloman, care a spus: „Eu ca conservator nu 
pot admite din principiu o cooperare cu ruşii. Am urmat, de când a 
izbucnit războiul cel mare, o politică, jertfindu-mi popularitatea, 
prin care tineam deschisă țării posibilitatea şi celeilalte direcţii, în 
caz când cea pe care aţi ales-o n-ar fi izbutit. Politica aceasta a ferit 
guvernul de hotărâri pripite, a dat țării posibilitatea să-şi facă toate 
pregătirile, a fost cumpănă binefăcătoare care a contribuit la 
victoria ce o dorim şi o nădăjduim cu toţii. Acuma, când se cere 
țării jertfa supremă, eu nu pot să nu-i ofer tot ce am şi ce sânt şi 
să-i urez izbândă deplină.“ Au făcut o impresie excelentă vorbele 
acestea. Filipescu și Take Ionescu au fost cei dintâi care l-au 
felicitat... În sfârşit, regele a mai spus câteva cuvinte şi s-au 
despărțit toți adânc mișcaţi, după ce vodă a semnat decretul de 
mobilizare... 

Un actor comic, care face mai multă politică şi strategie decât 
artă, complectează: 

— Tot aşa am auzit şi eu că s-a petrecut, afară de câteva 
amănunte... Când Marghiloman a zis că el, ca conservator, nu poate 
înțelege să mergem cu ruşii, Filipescu îndată i-a ripostat: „Eu ca 
şeful Partidului Conservator îţi spun că la data cutare şi cutare 
(fiindcă Filipescu-i mare diplomat: are însemnat într-un carnet tot 
ce i-a spus Marghiloman, împreună cu ziua și locul, exacte), că la 
data cutare d-ta mi-ai declarat mie că România nu-şi poate realiza 
idealul național decât alături de Rusia. Cum se potriveşte, d-le 
Marghiloman, ceea ce mi-ai spus atunci cu ce spui acuma?“ 
Marghiloman a bâlbâit că-i neagră, că-i albă, şi a înghițit-o... Asta-i 
una. Acuma se mai zice că, după ce s-a aranjat tot, regele s-a dus la 
Filipescu, l-a bătut pe umăr şi i-a zis zâmbind: „Ei, d-le Filipescu, 
nu credeai că eu sânt bun român. Acuma te-ai convins?“ Filipescu 
era atât de mişcat, încât a izbucnit într-un hohot de plâns. Şi atunci, 
regele l-a sărutat şi a plâns... 

Dar amănuntele nu se mai isprăvesc şi ziarele nu sosesc. Un 
reporter foarte spilcuit declară categoric: „Azi nu iese nici un 
jurnal. E cenzură.“ 

Pe la ceasurile cinci, Calea Victoriei geme de lume. Parcă s-ar 
fi desfundat mahalalele: Feţe, pe care nu le vezi decât la 10 mai, se 
uită speriate. 

Revelionul fla] Minulescu, unde e şi Dem Theodorescu, care 
între altele spune că are să scrie un articol de distrugere contra 
Fundoiânu! pentru că el ar fi spus că-i venal etc. 

Venind acasă la 2,1/2, am stat citind până la 5 dim[ineaţa]. 


Anul Nou, în casă. D[upă] almiazi] Fanny cu Puia şi Mioriţa? la 
Înşiră-te3. M. Dragomirescu îmi spune prin telefon că încă n-a 
deschis Pădurea Spânzuratilor şi mă roagă să scriu despre 
traducerea lui (Romeo şi Julieta). 

Pe la 6 d.a. ies să iau aer, întâlnesc pe dr. Nanu cu frate-său, 
poetul4. Peste câţiva paşi, Iancovescu mă roagă să trec îndată la 
Teatrul Mic, unde îmi propune să-i traduc Ecole des cocottes cât 
mai grabnic. Pe urmă, plimbându-ne pe stradă, îmi povesteşte din 
peripeţiile teatrului său, între altele că Sc. Froda, cât a fost director, 
a încasat patru chenzine de-ale Elvireis, iscălind-o fals, apoi că 
avea o scrisoare de la Froda în care îi propunea să plătească pe 
Herz şi Theodorescu, ca să-i aibă favorabili teatrului etc. Pe urmă 
întâlnim pe Minulescu... 


La 11 a.m. la Ministerul Artelor pentru şezătorile în Ardeal. 
Acordă 300 000 lei, să mergem echipă permanentă de opt inşi, plus 
alții în diverse locuri. Banus spune că doreşte să subvenţioneze 
revistele literare, luându-le abonamente plentru) minister, spre a 
para primejdia iudaizării. Corneliu” vorbeşte ministrului despre 
proiectata mea revistă8 care ar avea imensă însemnătate pentru 
cultura românească. Banu mai zice că pe viitor va cere să 
colaboreze scriitorii cu trupele de teatru care merg în provinciile 
alipite spre a lupta contra propagandelor subversive. 

La 6 d.a: căpitan Popa? cu locul [din] Bonaparte:0. Întâlnire la 
Pillat cu Minulescu şi Moşoiui!! pentru şezători. D-na Pillat oferă 

ceai. Fixăm 12 oraşe şi preşidenţii de episcopi. La plecare, pe 
drum, Minulescu indignat contra „păduchelui“ de Pillat, care vrea 
să fie un fel de Vintilă!2 în afacerile literare. 

Seara aranjez itinerariul turneului. 

Puia mi-a adus ştirea că Claudia! a citit Pădurea şi e 
extraordinară. 


11 a.m., Ministerul Artelor, fixăm pe scriitorii care şi unde să 
meargă în Ardeal, împreună cu adresa.!4 

12,1/2 „Capşa“. Felicitări mari de la Ramiro Ortiz. Înainte de-a 
pleca de-acasă, la 10 a.m., Lovinescu mi-a telefonat că Pădurea e 
admirabilă etc. l 

D[upă] a[miazi] vine Struţeanu, care-mi citeşte articolul despre 
Pădurea pentru Flacăra!5. leşim împreună. Constatăm la librăria 
„Grasiany“ că a vândut toate exemplarele. 

La „Capşa“, fleacuri. 


6 aprilie [1923]wineri [Bucureşti] 


Pregătiri p[entru] repetiţia generală Plicul. Fanny iese în târg 
dis-de-dimineaţă, croitor etc. Nenorocită că nici la amiazi nu-i sânt 
gata toaletele. Pleacă la Teatru fără ele. Puia i le duce pe urmă. Vine 
dr. Nanu, Struţeanu, Perpessicius, mergem împreună. În sală vreo 25 
oameni, Han, Camil Petrescu, Valjean, Livescu, Steriadi etc. 
Enescu!6 şi toţi actorii!” cu emoție. Nanu grimat şi îmbrăcat oribil. 

Repetiţia începe la 3,1/2, durează până la 6,1/2. Merge bine. 
Soreanu totuşi nu e în verva lui adevărată. Fanny foarte bine. 
Ecelent Mărculescu, S-a râs puţin de tot. A fost însă bună 
dispoziţie ia spectatori. După actul întâi, Valjean zice că e foarte 
bine, dar crud.!8 În general, place la toţi. După al doilea se prevede 
succes monstru. Al treilea întăreşte mai mult impresia de succes. 
Directorul speră să meargă cu Piicul să închidă stagiunea. 
Felicitările mai mult ca de rigoare. N-au fost deloc aplauze. În 
definitiv, nu sânt orientat. Să vedem. 

Am cerut directorului să joace Fanny de trei ori în şir. Împreună 
cu Livescu m-au rugat să renunţ a nedreptăţi pe cealaltă şi a le crea 
greutăţi.!? A rămas în suspensie. 

La „Capşa“, Iancovescu îmi cere să-i traduc o adaptare după 
Calderon2 pentru o montare la Ateneu. Altfel s-a vorbit numai de 
„succesul“ meu. 

Caton?! îmi telefonează că nevestei sale, deşi nu o spune pe 
şleau, nu i-a plăcut P/icu/. Mă consolează şi mă asigură că trebuie 
să placă. 

În sfârşit, să vedem contactul cu publicul. 


7 aprilie [1923], sâmbătă [Bucureşti] 


La 1l am fost la Struţeanu, unde a venit şi Perpessicius, să 
examinăm împreună prospectul „Athenaeum“ făcut de Dragomirescu. 
După două ore de discuţii diverse, am însărcinat pe Struţeanu să 
alcătuiască ceva mai potrivit şi mai puţin scolastic. 

Seara la „Capşa“, iar despre Plicul. Toţi mă asigură de mare 
succes. lancovescu nu suflă nimic cu „misterul“. În schimb, 
Gregorian îmi spune că ar fi vorba de o adaptare pe care el s-o 
actualizeze şi care apoi să se joace cu Tănase. La „Cărăbuş“. 
Mersi. Nici nu vreau să aud de asemenea mistere. 

Venind spre casă, lungă convorbire cu Struţeanu despre revistă. 

Am fost cu Puia la Înviere, apoi am luat masa cu familia. 
Hristos a înviat! 


8 aprilie [1923], duminecă, Paşti [București] 


Toată ziua n-am ieşit din casă. După-amiazi am dezlegat o 
problemă de matematică plentru] Puia. 

Seara, pe când făceam rolul cu Fanny, au sosit Sorbii de la Aiud 
pentru premiera mea. Am stat de vorbă până la 3 noaptea. 


9 aprilie [1923], luni, Paşti [Bucureşti] 


A venit Mitică la hiritisit. Fanny l-a şi trimis la croitor pentru 
rochii. Am ieşit cu Sorbul la „Capşa“, unde iar am vorbit de Plicul 
şi iar prorociri de mare succes. Struţeanu a făcut un prospect 
plentru] revistă; va trebui să-l revadă Perpessicius. 

La masă, Ţica şi d-na Dumitrescu22. 

Pe la 5 am ieşit la aer cu Sorbul, până la 8. Din toată conversaţia 
de reţinut: să dau Plicul pentru turneu cu tantieme şi să iau casa 
grofoaiei în Maieru33, s-o restaurez şi să-mi fac acolo gospodărie. 

Seara, lungă convorbire în familie, mai ales ideea unui turneu 
de şezători în America. Despre asta se va putea vorbi după ce vom 
vedea rezultatul din Ardeal. 

Am trecut pe la Teatru, spunând să se fotografieze miercuri 
piesa mea. 


10 aprilie [1923], marți, Paşti [Bucureşti] 


Dimineaţa la „Capşa“, fleacuri. Se zice că evreii boicotează 
Teatrul Naţional, cel puţin pe la Teatru se zice. 

După-amiazi, târgul închis. leşind cu Sorbul, întâlnim pe 
Minulescu, care spune că i-a făcut 5 000 lei de la Arte; mâine să ia 
ordonanța, iar eu să trec pentru exemplarele Jon24. La Teatru dau 
noi instrucții pentru repetiţia de mâine. Ne oprim la „Imperial“, 
unde stăm cu Davidescu, care spune că lucrează pe jidani cu 
diplomaţie pe unde poate. Ceea ce nu-l împiedică să scrie la ziare 
pentru ei. 

Seara, 2,1/2 ore la croitor cu Fanny. Uf! 


1l aprilie [1923], miercuri [Bucureşti] 


Ministerul Artelor închis. Tocmai luni să fac ceva cu Jon. La 
Teatru vedem pe Valjean, unde Camil pisează mereu, deşi un 
interpret principal i-a căzut bolnav. La „Capşa“, nimic. 

Acasă catastrofă: nu i-a adus rochiile croitorul. Pleacă degrabă 
să te cerţi. În sfârşit, le aduce. 

Repetiţia generală a doua. Fotograf. Emoţii. Vreo 50 oameni în 
sală: Herz, Soare, Iosif Nădejde, Ghermani, Stratulat25 etc. Se 
repetă cu şovăiri şi bâlbăieli. Soreanu incolor. Totuşi Herz îmi 
spune că piesa e foarte bună, făcând însă rezerve în privinţa femeii. 
„Iosif Nădejde e îndurerat din pricina lui Albeanu?6. S-a râs mai mult 
ca vineri. În orice caz, nu plictiseşte, ci amuză. Am primit droaie 

de felicitări de la toţi cunoscuţii. Ce-o fi mâine, Dumnezeu ştie! 
Sânt foarte enervat. Măcar de-ar trece odată şi pacostea asta! 
La „Capşa“ iar despre Plicul. Glume, bine. 


12 aprilie [1923], joi [Bucureşti] 


Toată ziua m-a ros curiozitatea: cum stăm cu casa pentru 
premiera de astă-seară? Întâlnind pe Enescu, spune să cerem ceva 
bilete de favoare, să împărțim la prieteni. Directorul şi Livescu se 
împotrivesc, fiindcă vânzarea a început să meargă bine. De-abia 
atunci îmi spune şi Sorbul că până acuma a mers prost... În sfârşit, 
seara, când merg la Teatru, stau foarte bine: nu mai sânt decât două 
loji II nevândute; reţeta, vreo 21 000 lei. Emoţie multă şi la actori. 
Începe la 8,40. N-am răbdare; umblu de ici-colo, ascult în dosul 
culiselor. Dialogul Morţun2'-Manu22 sparge gheaţa; se aud râsete. 
Apoi din ce în ce mai multe. Actul întâi se isprăveşte cu aplauze 
mari; cortina de vreo zece ori. Vine Minulescu, încântat: 
capodoperă! Alţii asemenea. Actul al doilea are aplauze la scenă 
deschisă; rechemări mai multe; ies de câteva ori la rampă. Al 
treilea consfințește succesul franc, mare, cu alte rechemări. 

Cu Sorbii, dr. Nanu, Petrescu25, mergem la „Arta culinară“, 
unde găsim pe Minuleşti cu D.Theodorescu, care e nenorocit că 
Manu i-ar fi făcut capul lui. Aflu că Eftimiu mi-a făcut atmosferă 
ostilă, că aproape toată presa e indignată din pricina lui Albeanu. 

Înainte de-a începe m-a vizitat directorul Dimineții, Graur, cu 
Herz, cerându-mi să scot Adevărub!. Am făcut-o. 


13 aprilie [1923], vineri [Bucureşti] 


Dim|ineaţa] telefon de la Mavrodi că i s-a plâns Rosenthal din 
pricina piesei, altfel felicitărei p[entru] succes. Mă duc la 
Adevărul, unde Rosenthal e supărat că mi-am bătut joc de presă 
şi-mi cere o scrisoare de lămurire. La „Capşa“ şi pretutindeni 
primesc felicitări. E succes. Vânzarea merge foarte bine. Mă 
hotărăsc să nu mai dau nici o scrisoare. 

Sorbii pleacă seara. 

Toate biletele vândute. Zimniceanca joacă slab şi nu e în rol. 
Iată şi triumful lui Fanny. Deşi nu voiam să mai ies la rampă, am 
fost silit să mă arăt după actul al doilea. 


14 aprilie [1923], sâmbătă [Bucureşti] 


Mereu despre piesă. Manu şi-a schimbat aseară capul. Acuma 
seamănă cu Steriadi. De altfel, chestia cu Theodorescu a fost o 
farsă pusă la cale de câţiva gazetari. 

Iar tăbliță la casă. Spectacolul foarte bun. Un student în litere a 
fluierat. L-am văzut la galerie; zicea că nu-i place piesa şi de aceea 
vrea să manifesteze. L-am potolit. 


15 aprilie [1923], duminecă [Bucureşti] 


La Lovinescu se vorbeşte numai de Plicul. Lui nu-i place, dar 
recunoaşte succesul foarte franc. Are anume rezerve stupide: 
cinismul etc. L-am repezit puţin. 

Casa închisă. S-a jucat prost de tot. Mai puţine ridicări de 
cortină. 

Am dat la actori exemplare din Plicul cu dedicaţii. 


16 aprilie [1923], luni [Bucureşti] 


Dimineaţa] la Oncescu32 pentru proces; să-i fac procură. 
Bally plentru] haine. La Teatru p[entru] tantieme; nu-i casierul: 
La „Capşa“ Camil citeşte două articole contra Arghezi. La „Arte“ 
dau petiția Jon lui Minulescu, găsesc aprobarea lui Sorbul, nu se 
face nimic cu Fundoianu. , 

D[upă] a[miazi] asist la repetiţia Sfăpâna34. Merge bine. Piesa e 
bună, cu oarecari prisosuri şi cu eroina imposibilă. Încerc hainele 
Bally, cumpăr pantofi de lac. „Capşa“: Corneliu 2 000 lei pentru 
şezători şi un cec de 60 000 lei la Arad. Conversaţii de nimic. 

Văd un act din Suflete tari35. Lume puţină. Scrisoare lui 
Dariu36. 

17 aprilie [1923], marți [Bucureşti] 


Pregătiri pentru plecarea în turneu. Trec pe la Teatru şi iau 6 500 
din tantieme. Vorbesc cu Valjean, care-mi spune că s-ar fi auzit că 
vor, guvernul, să oprească Plicul. El ar fi auzit de la unul care a 
vorbit cu Valaori3”. Zice că el nu va permite în ruptul capului; să-i 
trimit din fiecare oraş să ştie unde să mă ia de va fi nevoie. Cumpăr 
diverse lucruri pentru turneu. Ridic ordonanța lui Sorbul... D[upă] 
a[miazi] împachetări, iar la 7 plecare cu trăsura pe la Teatru să văd 
cum merge Plicul. E bine. Puia mă duce la gară. 

Avem vagon foarte bun. Am un compartiment întreg la dispoziție. 
Mă culc devreme, în pijama. Dorm, dar mă ciupe frigul. 


18 aprilie [1923], miercuri [Cluj] 


Mă scol pe la şapte, mă îmbrac. La Aiud se urcă Sorbul. Sosim 
exact [la] Cluj, unde ne aşteaptă primarul Moga, general Petala3s, 
col. Vlădescu, Zaharia Bârsan%, Emil Isac, un reprezentant al 
studenţilor. Găsesc pe Letiţia40 cu soră-sa Ana şi leronimi!, 
insistând să trag la ei. După discursuri în sala de onoare, mă duc cu 
Sorbul la Galan?. La masă invitaţi la Petala. Masă bună, cu 
discursuri. 

Seara reprezentaţie de gală la operă cu Samson şi Dalila. Pe 
urmă o masă intimă la „New York“. 


19 aprilie [1923], joi [Cluj] 


Vizitarea oraşului, teatrul vechi şi biblioteca Universităţii. La 
12,1/2, Sorbul, venit din nou, mă ia iar la Seni43, care vine de abia 
sâmbătă din inspecţie. Masa la Zaharia Bârsan. Apoi iar vizită la 
manufactura de tutun, la fabrica „Renner“, pielărie. Apoi, cu 
Corneliu şi Minulescu, lăsăm cărți de vizită la toate redacţiile. Eu 
mă urc la episcopul Ivan“, cu care schimbăm câteva vorbe, şi la 
Vaida-Voievod, unde întâlnesc şi pe Maniu care, amândoi, sânt 
încântați a mă cunoaște, mi-au citit pe Jon şi au cumpărat Pădurea. 

Pe urmă vizitarea fabricii de bere „Zell“, unde noi ajungem doar la 
masă. 

Mă îmbrac pentru teatru. Întâi cu Corneliu, Minu[lescu] şi 
Moşoiu mergem la teatrul unguresc, unde ne primeşte dr. lanovici45. 
Vedem un act de comedie. Trecem la români: Scrisoare pierdută. 
Plec înainte de a se termina piesa. Masa la „New York“. Culcare 
târziu. 'Telegramă de la Fanny. 


SPOVEDANII! 


ROSTUL SPOVEDANIILOR 


Deosebirea între amintiri şi spovedanii. Crainic zice mereu: Eu 
am făcut... Eu am spus... Eu... eu... eu... Tipul parvenitului şi al 
omului care la noi se impune. De care oamenii au teamă. E escroc, 
dar e nebun... dă-l dracului... 

Eu, dimpotrivă, totdeauna m-am ascuns. Când am făcut ceva, 
am lăsat să se înțeleagă că mi-am făcut doar datoria. Am făcut 
multe, prea multe servicii de toate felurile, multora, prea multora. 
Nicodată nu ostentativ. Mă gândeam să nu jicnesc sensibilitatea 
oamenilor. Am judecat pe oameni după mine. Ce ţie nu-ţi place... O 
greşeală. Pe când faţă de El, se simte obligat şi recunoscător, față 
de mine e ca şi când ei m-ar fi servit. Astfel, R.D.2, care a trăit de 
pe urma mea mulţi ani şi trupește, şi sufletește, se poate crede 
îndreptăţit să mă atace în fiecare zi, într-un jurnal. Sau Ş.F3, 
prietenul meu, să se plângă că nu i-am făcut nimic... 

Am fost scriitorul cel mai crunt atacat. Nu mi-a fost cruțat 
nimic. Viaţa mea cea mai intimă, ca şi activitatea mea publică. Şi 
ce oameni m-au atacat?... N-am răspuns niciodată. De cele mai 
multe ori din scârbă,; alte ori, dintr-o nepăsare. Şi ce lesne mi-ar fi 
fost să răspund cu date şi acte... 

S-au creat legende pe seama mea, numeroase. O doamnă, 
scriitoare, căreia i-am respins o piesă, povestea că sânt tâlhar şi 
spărgător, că am devalizat în timpul ocupaţiei nişte bijuterii ale 
unei doamne, în casa căreia am fost adăpostit când a trebuit să mă 
ascund de nemți, după ce anterior aş fi spart tejgheaua cutărui 
negustor... şi poate că au fost „colegi“ neprocopsiţi care au crezut 
Şi au jubilat. Vedeţi ce soi de atacuri „literare“... Sau alții care 
răspândeau în surdină că odinioară, când am venit în ţară, am sosit 
cu casa regimentului, unde aş fi fost ofiţer de administraţie, şi când 
am fost prins aici şi trimis peste graniţă, am fost totuşi iertat, dar 

angajat ca spion şi astfel m-am întors aici repede de tot... După 
nevoia momentului povestea se schimba însă: am fost totuşi 
condamnat, dovadă fişa care se găseşte şi cu care pot fi șantajat... 

„Un trecut tenebros“ — mi-a reproşat un ziar şi am vrut să scriu 
o carte despre acest trecut. Ar fi fost carte de amintiri, o 
autobiografie. Am renunţat. Nu amintiri. Spovedanii. 

Dar nu ca să răspund sau ca să rectific. Legendele nu se nasc şi 
nu mor decât singure, de moarte naturală. 

Amintiri scriu cei cu Eu mare, cei victorioşi, şi mândri, şi 
îndrăzneţi. Spovedaniile sânt însemnările celor sinceri. Sânt 
revărsări ale sufletului când era prea încărcat. Amintirile trebuiesc 
aranjate, potrivite. Se ocupă de oameni şi vor să menajeze pe unii 
sau să înnegrească pe alţii. 

Desigur, spovedaniile se ocupă şi ele de oameni, dar fără 
consideraţii oportuniste, şi cu singura preocupare de-a fi cu 
adevărat spovedanii, ca în faţa duhovnicului. Pentru un scriitor, 
cititorii sânt duhovnicul. Scriitorul trebuie să ştie că viaţa lui 
întreagă nu poate avea ascunzişuri, nici taine, nici menajamente. 
Mai curând sau mai târziu toate se vor da pe faţă, toate secretele. 
Prin hârtiile lui vor scotoci oameni diferiţi, indiscreţi. Discreţia 
scriitorului în viață e inutilă. 

Viaţa mea n-a fost uşoară niciodată. N-am avut daruri speciale 
care să-mi netezească puţin calea. Din copilărie şi până azi am 
trecut prin toate încercările posibile. Nu evenimente epocale, ci 
mici lucruri care însă punctează greu o viață. Cele mai multe însă 
sânt atât de banale, atât de reale, că nici nu merită să fie povestite. 
Lupta cotidiană, ani de ani, cu sărăcia crâncenă, cu necazurile 
mărunte, cu grijile fără sfârşit pentru pâinea de-a doua zi, nu sânt 
fapte care să facă să tremure pe cititorul obișnuit cu senzaţionalul 
ziarului. O viață de fapte diverse ce interes să prezinte? Nouăzeci 
la sută dintre oameni o trăiesc la fel. Nuanţele sânt abia 
perceptibile. Pentru un scriitor român asemenea viaţă e poate o 
excepție. Cel puţin în închipuirea unora. În orice caz, scriitor mare 
nu poate fi decât cel ce are la activ anume evenimente eroice. 
Scriitorul, cu posibilităţi de exprimare în public, chiar se silește de 
obicei să-și împodobească viaţa pentru public, să-i dea un lustru 

romantic, în orice caz să se arate ca un exponent politic şi patriotic. 
Scriitorul român, cu mici excepţii, are experienţa vieţii din cafenea 
sau din cărţi. Trăieşte la suprafață. Eu am trăit viaţa din plin. Dacă 
în scrisul meu, în cărțile mele e vreo calitate, e aceea a vieţii trăite. 

Am suferit, m-am chinuit şi am fost umilit de viaţă în toate 
felurile. Am făcut experienţa directă. Am învățat să mă simt bine 
pretutindeni, să văd pe om cum este, ca pe mine însumi. Am învățat 
să iubesc pe om şi să fiu optimist. Pentru mine, orice om e bun şi 
rămâne bun chiar dacă îmi pricinuieşte deziluzii. Om rău nu există. 
Bunătatea e mai mult sau mai puţin pronunţată, şi atât. 

Nimic mai comic decât scriitorul care zugrăveşte tipuri 

' fonciarmente bune sau rele. 

Aiurea luptele unui scriitor cu viața stârnesc interese şi în orice 
caz sânt socotite, cel puţin de cei dătători de ton, ca un plus în 
favoarea lui. La noi, dacă nu-i politica la mijloc, suferinţele unui 
om sânt batjocorite. Parcă toți ar fi prinți şi în orice caz bronzuri 
formidabile. 

Omul judecă pe alţii după sine. Impuţi altuia de ceea ce eşti 
capabil tu însuți. Abilitatea de a te strecora printre codul penal e 
admirată. Principalul e să nu existe o dovadă. Încolo poţi face 
orice. Cinstea, ca o conștiință proprie, nu contează. Cinismul scuză 
tot. Poţi săvârşi orice crimă, dacă ai cinismul să te mândreşti cu ea, 
eşti admirat. Numai proştii suferă. Sărăcia e o ruşine. Dacă te 
îmbogățeşti prin furt, devii boier, ţi se deschid toate uşile. Un 
funcţionar care iese la pensie sărac e socotit idiot. Discreţia e o 
inferioritate. Timiditatea, sfiala, şi mai mare. Amabilitatea cu 
colegii sau inferiorii e semn de slăbiciune. Mojicia e semnul 
nobleţei. Cazul Iuliu Moldovanu. 


PUNCTE DE VEDERE 


Un profesor de la un liceu moldovan m-a cercetat azi acasă şi 
mi-a cerut autorizația să publice în traducere germană, într-un ziar 
oarecare din Cernăuţi, nuvela Ific Ștrul, dezertor Mi-a prezintat 
textul traducerii. „O ciornă, zice, care va fi radical pieptănată“. Am 

cetit numai o pagină şi l-am rugat să renunţe. Traducerea e foarte 
corectă, e chiar prea corectă, dar nici o pieptănătură nu-i va putea 
dărui tocmai duhul fără de care nuvela devine o simplă înşirare de 
vorbe goale. Dacă corectitudinea poate fi eventual suficientă la 
transpunerea unui roman într-o limbă străină, fiindcă romanul are 
osatura unei construcţii în mare, unde detaliile se pot trece cu 
vederea, unde se zugrăveşte o lume închisă, dar întreagă —, o 
nuvelă, adică un răstimp măsurat în viaţă specială, nu poate exista 
fără ritmul ei deosebit care-i dă toată culoarea, viața. Şi mai cu 
seamă Ițic Ștrul, dezertor, care se întemeiază întreagă numai pe o 
respiraţie comună între două suflete într-un moment anume... 

Sânt sigur că n-am convins pe amabilul meu traducător. 
Nedumerit, mi-a mărturisit că e profesor de germană, că e ovrei şi a 
studiat în şcoli nemţeşti, că a lucrat cu pasiune şi absolut 
dezinteresat, numai pentru că îi place foarte mult nuvela şi ar fi 
vrut să fie cunoscută de cititorii germani iubitori de literatură 
superioară etc. 

De altfel, profesorul nu e întâiul traducător în nemţeşte al 
acestei nuvele. Cel puţin vreo cinci l-au precedat. 


UTOPII 


Când viața ţi-e mai aprigă, când necazurile te copleşesc mai rău, 
când desperarea te ameninţă în privinţa ta însuţi şi chiar a soartei 
mulțimii din care faci parte, aruncă-ţi privirea sus, pe cer, şi vei 
găsi consolare, încredere, înălțare şi, în cazul cel mai rău, vei 
începe să vezi viaţa şi lumea în mare, în proporţiile eternității. 

Am avut şi eu atâtea amărăciuni că am început tot mai des să 
mă uit la cerul înstelat. Şi, fireşte mi-am luat diferite călăuze. Între 
care cel mai simpatic mi-a fost Sir James Jeans. Cartea acestui 
mare învăţat, unul din cei mai harnici astronomi ai lumii de azi, 
The Univers around us, mi-a căzut în mână într-o traducere 
germană conştiincioasă. E o lucrare pentru cititorii profani, nu de 
specialitate, care nu m-ar fi interesat. E mai palpitantă ca orice 

roman, fiindcă e vorba doar de o monografie a Universului, de un 
fel de viaţă romanţată după cele mai stricte date ştiinţifice a lumii 
văzute şi nevăzute. 

În cartea aceasta, Sir James Jeans, pe baza ştiinţei de i se 
coboară şi în treacăt şi aleargă şi în viitor. Stabileşte, în ani 
pământeni, câte miliarde de ani ar fi de la începutul Universului şi 
câte alte bilioane i se pot prevedea în viitor. Fireşte, dacă calculele 
sânt mai riscate pentru Universul întreg, pentru universul nostru 
mai mic, sistemul nostru solar, sânt mai comode, iar pentru planeta 
noastră, sânt aproape sigure. 

Cifrele acestea astronomice te încântă şi te îmbată. Astfel, Jeans 
socoteşte vârsta pământului la 2 miliarde ani, din care 300 000 de 
la apariția omului, 19 000 civilizaţie, 300 astronomie modernă. 
Pentru viitor prevede cam tot atâta. În orice caz, în atâtea milioane 
de ani căldura solară nu va scădea considerabil. Media de 150 
Celsius, necesară vieţii omului şi vieţii în general, se va menţine 
cel puţin atâtea milioane de ani. 

Dar nu cifrele acestea m-ar interesa pe mine. Nu ele mă fac să 
mă amestec într-un domeniu unde distinşii noştri astronomi s-ar 
putea supăra că-mi vâr nasul. De altfel, nu m-aş mira ca aceşti 
astronomi străluciți să zâmbească ironic că iau în serios pe un 
popularizator ca Jeans. Specialiştii zâmbesc de oamenii care sânt 
capabili să explice şi altora formulele misterioase graţie cărora ei 
se socot superiori altora. 

Pe mine mă interesează aici perspectivele omului, de care 
micile necazuri actuale sânt ridicole. Câte cărţi de utopii s-au scris? 
Toate însă vorbeau despre ceea ce va fi peste câteva sute de ani sau 
maximum câteva mii... 

Dacă am socoti odată cu milioanele aşa cum se cuvine când e 
vorba de corpuri cereşti? Peste un milion de ani ce va fi omul, căci 
Pământul are toate şansele.să fie la fel de cald şi de potrivit pentru 
a adăposti viaţa? Dacă în 10 000 ani omul a fost capabil de o 
dezvoltare ca aceea de azi? Nu există oare toate probabilitățile că 
omul, sau fiinţa care [va] lua locul omului, care se va dezvolta din 
om, va dezlega toate tainele? Şi ale începutului şi ale sfârşitului? 
Că va suprima moartea? Că va realiza călătoria în Universul cel 

mare?... Oare omul de peste un miliard de ani nu va fi un 
spaţiile, cu posibilităţi de recreere a vieţii? 

Jeans este partizanul unei alte teorii a naşterii sistemului nostru 
planetar decât cel cu care ne-am obişnuit al lui Kant-Laplace. El 
socoteşte că aştrii cu planetele sânt rarităţi şi mai ales că planetele 
cu viaţă şi mai mult. În sfârşit, fără a afirma categoric, lasă a se 
înțelege că singur Pământul are cinstea să adăpostească viaţa, cea 
mai înaltă formă a vieţii universale. Pământul redevine centrul 
Universului şi mai ales omul, în care conștiința vieţii devine 
plauzibilă. Oare perspectiva aceasta nu deschide omului un viitor 
pe care încă nici un romancier nu l-a închipuit? 


CUM AM DEVENIT SCRIITOR ROMÂN 74 


Ofiţer.5 Încercări literare ungurești. Amor.” Dorinţa de-a pleca 
din armată.8 Cererea. Maiorul Sioldea. Observaţia mentală. Român. 
Acasă.? Din sat în sat.!v Se găsește portofelul. Astra.!! În 
Bucureşti.!2 Dragomirescu.!3 Gavriluţ.!4 Falanga.!5 Văcăreşti.16 
Patru luni. Extrădat şi expulzat.!? Închisoare ungurească.!8 
Judecată.!? Ofițerii. Acasă.20 Aşteptare. Sosesc bani.2! Înapoi la 
Bucureşti.22 Prima: Ranetti în Epoca...22 


CEI DINTÂI PAŞI24 


Nuvela Ex-Învăţătorul?5 — la B/uda pesti Hirlap, la Ujság, la 
Vasárnap (poştă) 

Opereta, libretul — vizita la libretistul lui Kálmán?6 

Drama Alcohol? — vizita la „Vigszinhăz“ 

Volumul Scara28 — la Legrâdy. 


CEA DINTÂI NUVELĂ2 


Dragomirescu, Cincinat, Gîrleanu, Moldovan, Nanu, Mândru30, 
Minulescu, Dragoslav?!, Stamatiad, Lovinescu, Gregorian, Sorbul, 
Săulescu, V. Lascăr%2, Costin Petrescu33, d-rele Olănescu. 

ÎN TIMPUL OCUPAŢIEI34 


Neutralitatea. Ziua35: Cecropide6, secretar de legaţie [sic!]. 
Refugiații. Încercări de înrolare. Războiul. Numai eu neocupat. 
Discuţii la cafenea. Retragerea. Rămânem în Bucureşti. Nemţii. 
Scena.31 Lumina.3% Teatru. Prima arestare. Subt observaţie. A doua 
arestare. Fuga. Casa Sorbul. Irina Savu. Doamnele necunoscute. 
Kiriac35, Odaia din str. Occidentului. Muzeul Simu. Steriade. Titel 
Petrescu40. Groful.4! Ploieşti. Gherea.22 Buzău. Boiangiu.%% Focşani 
— Mărăşeşti, prins. Înapoi Mărăşeşti. Liber. Tâlmaciul. Amenda. 
Noaptea la cizmar. Simionescu-Râmniceanu. În automobil. 
Trecerea. Tecuci. În tren. Iaşi. Sorbii. Ceilalţi. Condrus. Cocea44 
Corneliu Moldovanu. Elvira Popescu. Steinberg-fiul. Chişinău-bătaia. 
Odaia lui Crainic. Primul tren. 


O ŞEDINŢĂ LA RADIO 


Gusti, Kirițescu, Alessianu, Bucuţa, Mugur, Culea, Brătescu- 
Voineşti, Rebreanu, Maniu, Jora, Petrescu, Munteanu-Cârnu, 
secretară, colonelul plentru] militari, Mândru plentru] agronomie.45 


CINEMA 


De ce se învechesc imediat filmele, pe când în toate arteie 
operele durează mult mai mult? Arta mecanică e fatal să 
îmbătrânească, afară de gramofon. Cinema nu şi-a găsit expresia 
proprie. 


DESPRE „SPOVEDANII“ ŞI ALTELE 


Cazul cu Ranetti 

Cazul cu Lucreția Karnabatt45 
Cazul lui Crainic 

Cazul cu Gregorian 

Cazul cu Froda 
Cazul cu Dianu 


PENTRU „SPOVEDANII“ 


Direcţia Educaţiei Poporului 

Teatrul Naţional 

Societatea Scriitorilor 

Note de călătorie — Norvegia, Anglia, Spania 
Din casă de nebuni 

Cum se face o lege? (Legea teatrelor)” 


DESPRE „SPOVEDANII“ ŞI ALTELE 


Tărani — poeți 

Cea dintâi nuvelă 

Excluderea emoţiei 

România: primul stat socialist 
Puncte de vedere 

Maniu 


[PROIECT] 


Rostul Spovedaniilor 

Puncte de vedere (zic Ștrul; Pârvan; Universul etc.) — Marţi 
Cea dintâi nuvelă — Miercuri 

Țăranul şi poezia (vizite de poeți-ţărani) — Joi 

România socialistă — Vineri 

Legenda cu Vagabondul stelelor — Sâmbătă 

La Forêt des pendus5 

La Foresta degli impiccati’) 

The Forest of the Hanged52 

Les ob&senychs3 

FRAGMENTE DINTR-UN JURNAL 


Rostul spovedaniilor 

Puncte de vedere (Zțic Ștrul etc.) 
Excluderea mirării 

Cea dintâi nuvelă 

Poeţi-ţărani 

România socialistă 

Legenda Vagabondul stelelor 
Maniu 

În pragul minunii54 
lorga-Enescu-Goga 

Conştiinţa profesională (v. convorbirea cu C.B.55) 
Panait Istrati56 

Programe radiofonices? 


Utopii 
SPOVEDANII 
I 

Un capitol din Mojarul iluziilor... 25 pag. 
O introducere de o pagină .....,uanuuauaaa raan 1 pag. 
Jurnal aa 25 pag. 
Ițic Ștrul, dezertor ........ întâmplări 

(Pârvan, Fildermann etc.) ..... anaa aaaea 3 pag. 
Nichifor Crainic ............, PE 25 pag. 
Cea dintâi nuvelă ...... ee 10 pag 
Legenda cu Vagabondul stelelor ................ 4 pag. 
Fragment din note de călătorie ................. 15 pag. 
Iorga, Maniu, Goga, Enescu — aniversări etc. ...... 4 pag, 
O şedinţă la Comitetul de radio .................5pag. 
Cum se cenzurează filmele? ............... 5 pag. 
Efemeride ...... ce 10 pag. 

(PROIECT]S? 


Procesul cu Crainic .......... ee 30 pagini 
Novela zeci ea pt e oa ct mag dit ară ata pai ada 30 pagini 
JUMA: aseara Prea dare re a ei atei a ai d Brăilei d 30 pagini 
Lecia raana nA aA 0 a i cea Ada a 20 pagini 
Teatru-radio-cinema ........... ce 15 pagini 
Efemerides ntis a ca e 3 Daia mm e ră la ni 15 pagini 


Procesul Crainic 

Goga 50 ani 

În pragul minunii, lectura dr. Voiculescu 

Legenda cu Adam şi Eva, Vagabondul stelelor 

Cea dintâi nuvelă — amintiri de la Mihalache 

În serviciul Siguranţei la Jurnal 

Cu prilejul conversiunii: România primul stat socialist 

LevaditiS şi catedra lui Babeş, şi Univ. Cluj 

Centenarul lui Goethe 

Amintiri din Casa de nebuni 

Lecturi: Revoluţiile europene; Les meneurs des animaux; 
[indescifrabil]; Razele cosmice 

Maniu 

O şedinţă la Comitetul de Radio 

Cenzura filmelor 


FRAGMENTE DE JURNAL 


Între Amintiri şi Spovedaniisi 
Noiemwre, luni. Încă n-am vârsta pentru a scrie „amintiri“, oricât 
de bogată mi-ar fi viaţa în amintiri. Intre a avea amintiri şi a... 
SPOVEDANII 


În suplimente și [pe] coperte a reproduce citaţii din criticile 
străine asupra diferitelor mele cărţi. 

Poeţi-ţărani. 

* 

Un critic foarte tânăr remarcă ironic, scriind despre Metropole, 
că nu ştie de câte ori am avut emoţii şi m-am mirat vizitând 
capitalele Apusului sau văzând anume lucruri acolo — şi adaogă că 
Paul Morand sau alţi „moderni“ nu se miră de nimic. 

Curiozitatea e mania filozofiei; mirarea e a poeziei. Cine nu e 
capabil să primească o emoție, cum va fi capabil să emoţioneze pe 
alţii cu scrisul său? 

Omul mobil nu se grăbeşte, nu râde şi nu se miră (proverb 
unguresc). 


Note de drum din Spania dictaturii 

La [indescifrabil] 

Spre Madrid sau Luptele cu taurii ......... 20 pag. 
Aspecte madrilene 


* 

Un capitol din Mojarul iluziilor ................ 20 pag. 
* 

Procesul cu Crainic ........ cec aerea 20 pag. 
* 


Efemieride:- = scai cearta a et a se ca du pt ai no 10 pag. 


ANEXE 


ISTORIA UNUI JURNAL 
[prefaţă la ediția din 1984, vol. I] 


De existenţa jurnalului pe care astăzi îl facem cunoscut cititorilor am 
aflat târziu. Lăsate cu legământ să nu fie date publicităţii decât după cel 
puţin 30 de ani de la moartea celui care le-a scris, însemnările jurnaliere 
au fost păstrate cu o desăvârşită discreţie încă din timpul vieţii sale. La 
data legământului, 24 iunie 1927, Rebreanu încă nu împlinise 42 de ani, 
fiind în puterea vârstei şi a gloriei. Cu șapte ani în urmă, se afirmase pe 
deplin cu al său Jon, urmat, la scurt interval, de Pădurea Spânzuraţilor 
(1922), Adam şi Eva (1925) şi Ciuleandra (1927). Lucru rar întâlnit în 
literatura de până atunci, fiecare roman reprezenta altceva, deschizând noi 
drumuri în proza românească. Între altele, scriitorul se impusese prin 
marea lui capacitate de a se reînnoi de la o carte la alta, înscriindu-şi 
numele cu litere de aur în proza obiectivă, psihologică, metafizică sau 
analitică, ceea ce avea să-i confere, cu trecerea anilor, titlul de întemeietor 
al prozei moderne româneşti. 

La data apariţiei primului roman, când acesta încă nu ajunsese bine în 
vitrinele librăriilor, E.Lovinescu scria, cu o desvârşită intuiţie critică: „Jon 
e cea mai puternică creațiune obiectivă a literaturii române, şi cum 
procesul firesc al epicei e spre obiectivare, poate fi pus pe treapta ultimă a 
scării evolutive“l. 

După cum era de aşteptat, aprecierea criticului a contrariat fantastic 
spiritele conservatoare, declanşând replici violente. Deloc înfricoşat, 
acelaşi critic avea să afirme, peste trei ani, cu o neclintită siguranţă, cu un 
calm imperturbabil: „Pe altarul lui Rebreanu jertfim toată epica română de 
la Filimon până la Sadoveanu'2. Drept este că, între timp, apăruse şi 
romanul Pădurea Spânzuraţilor, dar, oricum, îndrăzneala lui Lovinescu era 
fără precedent, cel puţin în receptarea operei rebreniene. 

Cu vremea, convingerile sale aveau să fie preluate, încetul cu încetul, 
şi de alţi confraţi. Astfel, prin 1935, la trei ani de la apariţia Răscoalei, 


1 E. Lovinescu, L.Rebreanu, în Sburătorul, II, nr.30-33, 4-25 dec.1920, 
2 De vorbă cu Lovinescu, în Spre ziuă, |, nr.4. 

G. Călinescu scria despre autorul ei: „E! pentru întâia oară a născut în 
cititorul român convingerea că un roman românesc poate exista şi se poate 
citi“3, adăugând că oricare ar fi evoluția genului va trebui „să stea în frunte 
ca un patriarh, pentru bunul motiv că el a descoperit America“4. 

Cu excepţia lui G. Ibrăileanu, mult prea rezervat în faţa cărților lui 
Liviu Rebreanu (deşi termenul de „tăcut“ s-ar părea că exprimă mai bine o 
stare de fapt), mai toți criticii de seamă ai epocii aveau să subscrie, într-o 
formă sau alta, la judecata lovinesciană. Nu este locul să diferențiem 
opiniile, fie şi pentru faptul că o retrospectivă istorică ne-ar obliga să 
depăşim intervalul la care ne-am referit. Aşa, de pildă, s-ar: cuveni să 
insistăm asupra notaţiilor critice ale lui Mihail Dragomirescu, care, încă 
înainte de Jon, manifestase încredere în evoluția tânărului ardelean, îi 
publicase primele povestiri după venirea lui în Capitala țării (1909), 
prefaţându-i chiar şi volumul de nuvele Golanii (1916), cu care prozatorul 
încercase, fără succes, să se facă cunoscut în lumea literară bucureşteană. 
S-ar cuveni, de asemenea, să subliniez constanţa prieteniei cu Perpessicius, 
devotatul său cronicar, cu Pompiliu Constantinescu şi cu atâţia alții. Repet, 
nu este acum locul să reactualizăm socotelile de mult încheiate la bursa 
criticii literare interbelice. Ceea ce vreau să subliniez este că, în 1927, 
când Rebreanu îşi mărturisește intenția de a se adresa prin jurnalul său 
cititorului postum, era deja un scriitor format, cunoscut şi recunoscut. 
Făcând abstracție de modul în care îi fusese interpretată opere, circulația 
cărţilor lui rămânea, atunci ca şi acum, în afara oricărei discuţii. Între anii 
1920 şi 1927, Jon a fost tipărit de cinci ori, între 1922 şi 1927, Pădurea 
Spânzuraţilor a cunoscut patru ediţii, între 1925 şi 1927, romanul Adam şi 
Eva a fost publicat de două ori. Totul în decurs de șapte ani, enorm pentru 
ceea ce ştim că se petrecea cu alți confrați, cu alte cărți. Alături de 
Sadoveanu, Rebreanu se număra atunci printre puţinii profesionişti ai 
scrisului. Spre deosebire de alții, el îşi rezuma însă activitatea, în modul 
cel mai strict, la scris, neangajându-se în vreun fel în viaţa politică sau 
administrativă a țării. Cu toate succesele literare, traiul lui şi al familiei 
continua să fie modest. Repetatele schimburi de locuinţă din Calea Griviței 
în strada Primăverii, din Polonă în Popa Tatu (unde a fost început jurnalul) 
explică, într-un fel, viața deloc tihnită a chiriaşilor care îşi tot căutau un 
loc cât de cât confortabil, loc pe care, paradoxal, părinții mei aveau să-l 
obțină, mai târziu, departe de larma oraşului, la Valea Mare. 


34 G.Călinescu, L: Rebreanu, în Adevărul literar şi artistic, XIV, nr.783, 8 
dec. 1935. 

La 42 de ani, când începe în: mod organizat să-şi scrie jurnalul, 
Rebreanu nu avea de unde să ştie că va închide definitiv ochii, în floarea 
vârstei, la aproape 59 de ani. Amintită în primele pagini, „moartea“ apare 
doar ca o condiţie a discreţiei ce va trebui păstrată multă vreme în jurul 
spovedaniei sale. Liviu Rebreanu nu cocheta cu moartea. Sobrietatea lui 
era la antipodul celei mai nevinovate forme de alintare sau cabotinaj. Cu 
atât mai puţin trecerea în neființă nu o discuta cu noi, cărora, până în 
ultima clipă a vieții lui, a încercat să ne insufle numai speranţă, o încredere 
fără margini în viitor. „Răbdare şi încredere“ erau cuvinte rostite şi scrise 
în mai toate momentele de încordare. Avea să le repete chiar şi pe patul 
morții. 

Nu. Nici mama mea, nici eu nu am ştiut, vreme îndelungată, de faptul 
că, în tăcerea nopţii, cel care se afla aplecat pe albul hârtiei înceta să se 
mai adreseze generaţiei lui, epocii în care trăia, ci generaţiilor viitoare, 
cititorilor de acum şi de mâine. O uriaşă punte se ridica în timp, înlesnind 
călătoria gândurilor de ieri şi de azi spre inevitabilul mâine. 

Jurnalul poartă caracterul monologului interior, fiind reflexul unei 
desăvârșite solitudini. Conceput ca o „spovedanie pentru mine însumi“5, el 
ține, de la bun început, să fie înțeles ca atare. 

„La o anumită vârstă — notează Rebreanu — începi să-ţi dai seamă cât 
eşti de singur în lume ca om sau ca individ. În realitate nu există nici rude, 
nici prieteni cu care să poți fi într-o adevărată şi desăvârşită comuniune 
sufletească. Trebuie să înţelegi că menirea omului (de altfel, cred că şi a 
oricărei fiinţe vii) este să ducă singur o viaţă în fond solitară. Omul e o 
lume complectă şi puternic izolată de toate celelalte lumi omenești. 
Legăturile cu lumile exterioare sânt doar aparente, în orice caz 
superficiale. Slăbiciunea şi nevoile vieţii te fac să-ți închipui că înţelegi pe 
alţii, că iubeşti şi eşti iubit şi înţeles. Eroare grea, despre a cărei realitate 
dureroasă ajungi să-ți dai seama tocmai în clipele când singurătatea, 
maiestuoasă şi divină, te copleşeşte mai crâncen: 6 

Citesc şi recitesc aceste cuvinte, încercând să destram timpul care mă 
desparte de rostirea lor. Cu o lună în urmă, părintele meu vizitase Italia, ca 
delegat ai Societăţii Autorilor Dramatici din România, la primul congres 
care a avut loc, între 18-21 mai, la Roma. Deşi în programul manifestărilor 
se prevăzuse ca, după încheierea lucrărilor Congresului, să se facă excursii 
la Neapole, Pompei, Perugia şi Assisi, fixate pentru 22 mai 1927, 


5 Jurnal, vineri, 24 iun. 1927. 
6 Ibid. 

Rebreanu îşi prelungește călătoria, insistând să vadă mai multe aşezări, 
între care Veneţia. ” 

Departe de țară, purta cu el nostalgia casei, anunțându-ne totodată că 
va trebui să facem tot posibilul pentru ca „să revenim aici toată familia 
noastră mică“7, „poate chiar în acest an“8. Neîndoios, contactul cu 
pitoreasca Veneţie îi încântase privirea. Acolo plecase istovit şi enervat. 
Cu puţin timp în urmă, la Orlat, scrisese, pe nerăsuflate, prima variantă a 
romanului Ciuleandra, în decurs de nouă zile, mai precis: între 2 şi 10 
martie 1927.9 N-a avut răbdarea să-şi transcrie, după obicei, noul roman, 
chinuit de ideea realizării unui mai vechi proiect: Răscoala. 

Romanul consacrat tragicelor evenimente de la 1907 îl purta în minte 
de mult. Subiectul îl preocupase încă înainte de a veni în Capitală, un caiet 
din Prisiopul copilăriei lui, datat 1909, fiind chiar martorul începutului de 
documentare.!0 Interesant de remarcat că în acelaşi caiet se află, în forme 
embrionare, conflictele altor două romane: 1. Jon; 2. Adam şi Eva. La 
vremea aceea, tânărul scriitor, fost ofiţer şi ajutor de notar la primăria din 
Vărarea, de pe Valea Someşului, era doar autorul a trei povestiri, de 
circulaţie locală, considerate mai târziu de el însuşi drept mediocre. „Cu 
atâta bagaj literar în spinare, m-am hotărât totuşi să devin cântărețul 
răscoalei țăranilor“!! — va nota el mai târziu — „pentru că scontam să 
dobândesc un succes grabnic tratând un subiect atât de fierbinte“!?. 

A urmat apoi însă un întreg calvar. Conferinţa ţinută de romancier la 
26 iunie 1943, în sala Ateneului Români?, precum şi documentele de 
arhivă reproduse în cadrul monumentalei ediții Rebreanu, apărută sub 
îngrijirea lui Niculae Gheran, amintesc, în mod convingător, uriașa 
combustie spirituală cheltuită pe parcursul a 22 de ani ce despart proiectul 
amintit de realizarea definitivă a romanului din 1932. Este drept, în aceste 
două decenii, acelaşi româncier semnase multe volume de nuvele şi 
romane — între care câteva capodopere indiscutabile —, dar Răscoala 


7-3 Vezi scrisorile din 24 mai 1927 trimise lui Fanny şi Puia Rebreanu, în 
volumul L.R., La lumina lămpii, ediţie îngrijită şi prezentată de Puia-Florica 
Rebreanu şi Niculae Gheran, Editura Minerva, 1981, p.87. Documente inedite 
despre vizita în Italia, în Arh.L.R., XIII, varia 1. 

9 Vezi și L.R., Opere, vol. 7, 1975, p.374. 

10 În dreptul intenţiei de a scrie piesa Țăranii, se conspectează cauzele 
răscoalei de la 1907, după Radu Rosetti (cf. Arh. L.R., I(1)ms.20, f/14; reprodus 
în volumul de studii şi documente Rebreanu — Caiete, prezentate de Niculae 
Gheran, 1974, p.121). 

11-12 Cf.ms.romi.4063, £.58; reprodus în L.R., Opere, vol.8, 1975, p.579. 

13 [bid,; textul integral, în L.R., Opere, vol.8, 1975, p.571-591. 

continuă să-l preocupe, devenind adevărat coşmar. Intenţiile se clarifică 
greu: de la piesa de teatru din 1909-1910, Răscoala devine, în 1912, titlul 
unui volum de nuvele, reproiectată, în 1913, ca dramă, Răscoala revine 
printre planurile romancierului din 1919-1920. 

Intenţia persistă şi, nu o singură dată, notații proprii unui caiet de 
creaţie apar marginal, pe manuscrisele altor romane. Astfel, în 1919, 
autorul insera pe fila de gardă a cărţii a III-a din Pădurea Spânzuraţilor: 

„În Răscoala: o mulţime de țărani, vociferând, alergând nebunește. Din 
sălăgia lor se desprinde, departe, ca un tunet sălbatec, vag şi impresionant: 
Pământ! Pământ!““!4 

Aşa se şi explică de ce, după editarea Pădurii Spânzuraților, intervievat, 
Rebreanu anunța apropiata apariție a Răscoalei, respectiv înainte de a fi 
fost tipărite romanele Adam şi Eva, Ciuleandra sau Crăişorul.!5 Rescriind 
istoria neînchipuit de zbuciumată a romanului Răscoala, Niculae Gheran, 
la care mereu sânt nevoită să fac trimiteri, aminteşte câteva stadii 
excepțional de importante pentru înțelegerea stării de spirit pe care 
Rebreanu o avea în 1927. Cu un an în urmă, mai precis prin noiembrie 
1926, romancierul încercase, fără succes, să treacă la scrierea propriu-zisă 
a romanului Răscoala, fiind nevoit să-l abandoneze după câteva 
introduceri ce i se păreau nepotrivite.!65 Perseverent, fără. să renunţe la 
această primordială intenţie de creaţie, el îl anunța pe I.Valerian, în 
februarie 1927: 

„Lucrez în prezent la romanul Răscoala, care va apare la primăvară“!7. 

Comunicând această veste şi, implicit, un termen ce bătea la ușă, 
Rebreanu trebuie să fi avut foarte bine în minte întreaga desfăşurare a 
romanului, să fi fost familiarizat cu lumea personajelor, să le vadă 
mișcându-se şi vorbind de-aproape. Încercarea de reluare a scrisului îl 
enervează, părăsind noi pagini introductive, datate 9, 10 şi 15 iulie 1927.18 
Oprindu-se brusc, rescrie, în numai şase zile (21-27 iul. 1927), romanul 
Ciuleandra!9. i 

Adevărată recreație, în ambele sensuri ale cuvântului. 


14 B.A.R., ms. 2540, f. 220 v.; cf. Opere, vol. 8, 1975, p. 592. 

15 Cf. De vorbă cu Liviu Rebreanu, în Spre ziuă, I, nr.1, febr. 1963. 

16 Cf. Arh.L.R., I ms.] d, f. 19, 20, 3, aceste file au fost precedate de câteva 
schiţe de plan datate încă din apr. al aceluiaşi an (vezi L.R., Opere, vol. 8, 
p. 607-608). 

1 Cf. Viaţa literară, 1, nr. 1, febr. 1926. 

18 Cf. Arh. L.R., I, ms. d, f. 1-2, 4-5, 14-16 (vezi L.R., Opere, vol. 8, 1975, 
p. 610-614). 

19 Cf. ms. rom 2529 (vezi L.R., Opere, vol. 7, 1975, p. 375). 

La această tensiune, trăind în febra unui proces creator, demult început 
şi totuşi nefinalizat, obosit peste măsură de o muncă titanică, încercând o 
stare ambiguă de mulțumire pentru ce scria, şi de profundă insatisfacţie 
pentru ce ar fi dorit să scrie, Rebreanu începe să se spovedească viitorimii, 
deschizând paginile jurnalului său cu sentimentul unei adevărate evadări 
din lumea imediat înconjurătoare. Era în firea lui Rebreanu. Să nu uităm că 
după călătoria la Ghimeş-Palanca din vara anului 1919, unde asistase la 
deshumarea lui Emil, întrerupe o vreme romanul Pădurea Spânzuraților, 
copleşit de tragicul deznodământ al fratelui său. Mâna îi rămăsese 
paralizată. Încercând să evadeze din acest coşmar, reactivează proiecte mai 
vechi și mai noi, între care, cine ar fi crezut, chiar şi două comedii. 


Am creionat acest cadru pentru a sugera stadiul de realizare al 
scriitorului atunci când își propunea să întreţină.un jurnal cu mai multă 
consecvență decât o făcuse (încercări au existat şi până atunci), dar şi 
starea lui de spirit, deosebit de importantă pentru înțelegerea primelor 
spovedanii. 

„Însemnările pe care le voi face aici — scrie Rebreanu — aş dori să fie o 
încercare de pătrundere în mine însumi, lentă, necruțătoare, francă și de 
absolută sinceritate. Impresiile despre alții, despre lumea din afară vor 
înfățișa nu senzațiile momentane, ci mai ales - aşa aş vrea cel puţin — 
păreri filtrate prin judecata mea rece, obiectivă, ceva ca o reflectare vie în 
oglinda sufletului meu.“20 

Avea să-şi împlinească gândurile? Şi da, şi nu, căci tonalitatea 
însemnărilor lui nu este defel monocordă. De la o zi la alta, ba au 
caracterul unor meditații asupra realității înconjurătoare, cu toate 
răsfrângerile în lumea conștiinței sale, ba au valoarea unui seismograf, 
înregistrând mersul evenimentelor exterioare. În bună măsură, aceasta se 
datorește și faptului că graniţele pe care autorul încerca să le aşeze între 
jurnal şi spovedanie, între confesiune şi amintiri, deşi perfect teoretizate, 
se dovedeau totuși fragile la masa de scris. De aici caracterul eterogen al 
multor pagini din jurnal, ca şi eșuarea altora, rămase în arhivă, deloc 
străine tentației de a se mărturisi cititorilor săi. Numeroasele proiecte 
găsite în sertarele scriitorului trădează încercarea de a surprinde întregul, 
de a depăna cu obiectivitate povestea unei vieţi, independent, sau mai bine 
zis paralel, cu mersul jurnalului său. Întreprinderile nu se suprapun, deși, 
în mare măsură, ele sânt convergente. Ceea ce se impune cercetătorului de 
azi şi de mâine este studiul tuturor surselor, care, alăturate, lărgesc 


2% Jurnal, 24 iun. 1927. 

substanțial orizontul biografic, îngăduindu-ne, mai aproape de obiect şi 
mai documentat, cunoașterea în ansamblu. 

Interferenţa documentelor ne obligă să abordăm cercetarea lor 
comparată, ele completându-se pe alocuri şi, mai important, atenuând, în 
mare măsură, discontinuitatea existentă. 

Uneori chiar şi tonalitatea le este comună. Iată mai jos cum sună unele 
spovedanii, rătăcite, în masa documentelor de arhivă, printre multele file 
izolate, hârtii, de calități şi mărimi diferite. 

Am fost scriitorul cel mai crunt atacat. Nu mi-a fost cruțat nimic. 
Viaţa mea cea mai intimă, ca şi activitatea mea publică. Şi ce oameni m-au 
atacat!... N-am răspuns niciodată. De cele mai multe ori din scârbă, alteori, 
dintr-o nepăsare. Şi ce lesne mi-ar fi fost să răspund cu date şi acte... 

S-au creat legende pe seama mea, numeroase. O doamnă scriitoare, 
căreia i-am respins o piesă, povestea că sânt tâlhar şi spărgător, că am 
devalizat în timpul ocupaţiei nişte bijuterii ale unei doamne în casa căreia 
am fost adăpostit când a trebuit să mă ascund de nemți, după ce anterior aş 
fi spart tejgheaua cutărui negustor. Şi poate au fost «colegi» neprocopsiţi 
care au crezut şi au jubilat. Vedeţi ce soi de atacuri «literare»... Sau alții 
care răspândeau în surdină că odinioară, când am venit în țară, am sosit cu 
casa regimentului unde aș fi fost ofiţer de administraţie şi când am fost 
prins aici şi trimis peste graniță, am fost totuşi iertat, dar angajat ca spion 
şi astfel m-am întors aici repede de tot... După nevoia momentului, 
povestea se schimba însă: am fost totuşi condamnat, dovadă fişa care se 
găsește şi cu care pot fi şantajat. 

«Un trecut tenebros» mi-a reproșat un ziar şi am vrut să scriu o carte 
despre acest trecut. Ar fi fost carte de amintiri, o autobiografie. Am 
renunțat. Nu amintiri, Spovedanii. 

Dar nu ca să răspund sau ca să rectific. Legendele nu se nasc și nu mor 
decât singure, de moarte naturală. 

Amintiri scriu cei cu Eu mare, cei victorioși, şi mândri, şi îndrăzneţi. 
Spovedaniile sânt însemnările celor sinceri. Sânt revărsări ale sufletului 
când e prea încărcat. Amintirile trebuiesc aranjate, potrivite. Se ocupă de 
oameni şi vor să menajeze pe unii sau să înnegrească pe alții. 

Desigur, spovedaniile se ocupă şi ele de oameni, dar fără consideraţii 
oportuniste, ci cu singura preocupare de a fi cu adevărat spovedanii, ca în 
faţa duhovnicului... Pentru un scriitor, cititorii sânt duhovnicul."?1 

Cu ce sânt mai prejos aceste însemnări în comparaţie cu altele de 
aceeaşi factură? Numai rătăcirea lor de restul mărturisirilor (din păcate nu 


2: Arh. L.R., ms. 6, f. 5-7. 

sânt singurele) le explică astăzi rostul de „adaos“.2? Utilitatatea lor este 
deosebit de importantă, determinând cercetătorul şi implicit cititorul să 
stăruie asupra unor episoade mai puţin cunoscute din viața scriitorului, 
caricaturizate sau încețoşate de mahalaua literară interbelică. 

Desigur, aceasta presupune coroborarea datelor, apel la documentele 
existente. Am aminti memoriul lui Liviu Rebreanu în legătură cu extrădarea 
sa, cerută, în 1910, de autoritățile ungare25, căruia, fireşte, i se pot adăuga şi 
alte piese de dosar. Mereu trebuie făcute trimiteri la fondul documentar de 
care dispunem, altfel existând pericolul să se tragă concluzii eronate. Cum 
pot fi înţelese ştirile redactate de Rebreanu din timpul războiului balcanic din 
1913 (păstrate cu discreţie într-o arhivă anume), dacă se omite că, pe vremea 
aceea, autorul lor era reporter la Adevărul. Modest slujbaş în Bucureştiul în 
care nu izbutise să se afirme defel, nu făcea atunci altceva decât să transporte 
şi să prelucreze pentru ziar ştirile oficiale puse la dispoziţie de Ministerul de 
Război (Serviciul supravegherii ştirilor, biroul de presă). Şi astăzi se mai află 
în arhiva păstrată la Academie o parte din buletinele de informaţii eliberate 
de acest minister, datate în 1913, alături de instrucţiunile generalului 
Averescu, privind regimul corespondențţilor de război.24 

De reţinut că astfel de aspecte sânt lămurite în numeroase interviuri date 
de Rebreanu după afirmarea lui în viaţa literară a României, pagini deosebit 
de importante pentru acoperirea unor goluri din jurnal.25 Nu mai puţin intere- 
sante sânt și restul „spovedaniilor“ din arhivă, la care ne-am referit mai sus. 

În asemenea împrejurări, însuşi conceptul de „jurnal“ dobândeşte 
valenţe noi, obligându-ne să cuprindem în sfera lui şi alte documente 
literare cum sânt, de pildă, jurnalele de creaţie. Nu sânt singurele. Structura 


22 Astfel de „spovedanii“, nefiind datate, au fost grupate în Addenda 
volumului de faţă (e vorba de versiunea din 1984, n. ed.). 

23 Se află în Arh. L.RI (1), ms. 32. Parţial, a fost publicat şi comentat de 
N. Gheran în L.R., Opere, vol. 4, 1970, p. 686-688, apoi tipărit, de acelaşi 
autor, în revista Manuscriptum, IV, nr. 4 (13), 1973, p. 89-91, sub titlul 
Domnişorul Liviu şi lon al Glanetașului. 

24 Vezi Arh. L.R., XIII, Varia 1. În buletinele de informaţie se amintesc 
numărul cazurilor de holeră, de răniți, numele celor căzuți în lupte. 

25 De exemplu, în interviul publicat în Adevărul din 28 nov. 1935 
L.R. relatează: „La Adevărul am intrat pe vremea războiului balcanic. 
Misiunea mea era să mă duc de câteva ori pe zi la Ministerul de Război, ca să 
aduc știrile de pe câmpul de bătălie. Câştigam cu asta 100 de lei pe lună. 
Fericirea n-a fost însă de lungă durată. La terminarea războiului, făcându-se o 

„revizuire a personalului, eu am fost dat afară.“ 

lor aminteşte perfect organizarea informaţiei din Spovedanii, sugerând 
îngrijitorului de ediţie contopirea informaţiei pe criterii cronologice (an, 
lună, zi). Înainte de toate, se impune însă o scurtă prezentare a surselor 
documentare, fie şi pentru a vedea în ce măsură ele răspund unor legitime 
cerinţe de informare asupra vieţii şi operei lui Liviu Rebreanu. 


După săvârşirea din viață a părintelui meu, eveniment tragic petrecut la 
1 septembrie 1944, jurnalul a fost descoperit la locuinţa sa din Bucureşti şi 
de la Valea Mare. Scris la etape diferite, pe caiete şi pe hârtii izolate, el a 
fost adunat, la început de Fanny Rebreanu, în mape distincte, urmând mai 
târziu să fie legate. Treabă dificilă, câtă vreme, pe măsură ce era clasată 
arhiva, răsăreau alte caiete, noi şi noi file cu notații, care, având un 
caracter comun, reclamau acelaşi regim. 

Multă vreme lectura lor a fost hrana sufletească a măicuţei mele. Chiar 
şi după mutarea ei (1948) în casa din parcul Cotroceni, unde locuiesc şi 
astăzi, nu înceta să citească și să recitească spovedaniile soțului, fiind 
fericită când descoperea o filă rătăcită sau când i se părea că desluşeşte 
mai clar o însemnare redactată prea lapidar. Sub impulsul acestor lecturi, a 
scris, la rândul ei, Cu soțul meu, volum tipărit în 1963, mai mult cu dorința 
de a evoca oameni şi fapte dintr-un trecut îndepărtat, situaţii deloc 
pomenite în jurnal, operă pornită abrupt, abia în 1927. I se părea târziu. 
După cum se ştie, evenimentele narate de Fanny Rebreanu încep în 1909, 
an ales şi el arbitrar, din considerente de ordin literar. Spun „arbitrar“, căci 
versiunea manuscrisului volumului de amintiri mărturiseşte intenţia 
autoarei de a fi coborât şi mai mult în timp. În cele din urmă, a renunțat, 
preferând să surprindă viaţa lui Liviu Rebreanu după venirea lui în 
Capitala ţării, adevăratul loc de manifestare a talentului său, mediu artistic 
ştiut îndeaproape de cea care avea să-i fie soţie. Când George Călinescu i-a 
elogiat cartea într-o cronică tipărită în paginile Contemporanului?6, 
măicuţa era în culmea fericirii. Avea sentimentul că îşi făcuse datoria, 
aşteptându-şi cu linişte sufletească propriul ei sfârșit. Istovită de puteri, 
ne-a cerut să batem la maşină jurnalul, fără să-l scoatem însă din casă. Era 
îngrijorată; se apropia termenul stabilit de Rebreanu pentru ca însemnările 
lui să fie date publicităţii. Dânsa a stabilit şi editorul căruia urma să-i fie 
încredințate: Mihai Gafiţa, la acea dată redactor-şef al Editurii „Cartea 
Românească“. Toate acestea în 1973. 

Pregătirea dactilogramei era deosebit de dificilă. Într-o primă fază, mai 
mult decât toate deranjau tulburările ce interveneau în cronologia 
evenimentelor, „lacună“ datorată existenței mai multor caiete consacrate 


26 Vezi articolul Un suflet înalt şi plin de stele, în nr. 36, 4 sept. 1964, p. 1. 

aceleiaşi perioade. Mai târziu, au început să ne reţină atenţia „golurile“, 
lipsa însemnărilor în ani cruciali din viaţa scriitorului. Cum multe notații 
erau făcute pe hârtii izolate (redactate în aceeaşi manieră ca mai toate 
caietele de creaţie cunoscute din ediția de Opere), nu puteam exclude 
posibilitatea ca unele din ele să se fi rătăcit. Aflarea altor file cu caracter 
jurnalier în diverse mape existente în posesia familiei ne întărea 
supoziţia. Situaţia devenea îngrijorătoare, câtă vreme cufere întregi de 
documente (mai ales cele transportate la Bucureşti, după vânzarea casei de 
la Valea Mare, în 1947), donate Academiei, rămăseseră neclasate, 
neştiindu-se în consecinţă ce se mai află acolo din fragmentele cărora le 
simțeam lipsa. 

M-am apropiat cu sfială de spovedaniile părintelui meu. În copilărie, 
accepțiunea cuvântului „jurnal“ includea şi senzaţia de spaimă. N-am să 
uit niciodată groaza prin care a trecut familia noastră, în ani! ocupaţiei 
germane din timpul primului război mondial, când, la percheziția făcută de 
autoritățile străine, printre lucrurile confiscate s-a aflat şi jurnalul de 
atunci scris de Rebreanu. Îngrijorarea de a fi citit la comandamentul 
german de către un cunoscător al limbii române, ceea ce ar fi declanşat o 
arestare sigură, adunase nori negri deasupra familiei noastre. Nu vreau să 
insist asupra acestui episod, oricât de interesant ar fi pentru istoria 
jurnalului publicat de noi, momentul fiind surprins de scriitor în Calvarul 
(1919), unde este trecut însă pe seama eroului său, Remus Lunceanu (ale 
cărui inițiale sânt, în acelaşi timp, şi ale autorului).27 De altfel, întregul 
volum este o confesiune literaturizată, indispensabilă în desluşirea 
evenimentelor petrecute în jurul scriitorului, în anii primului război 
mondial. Într-un fel, cartea era un răspuns indirect la acuzaţia de 
colaboraţionism. Peste ani, Rebreanu va reveni asupra acestei chestiuni 
numai în câteva interviuri, între altele și cu referiri la Jurnalul zvonurilor, 
a ştirilor subterane care circulau în epocă, surprinse de el în caietul care i-a 
fost confiscat. 

Jurnalul de acum mă impresiona și prin faptul că, deliberat, fusese 
multă vreme ținut departe de orice privire indiscretă. Doar autorul lui îşi 
îngăduia uneori să-l revadă, adăugând un cuvânt care i se părea, probabil, 
că împlinește mai bine un gând, schimbând sau înlăturând total o expresie 
sau alta. Din acest punct de vedere, manuscrisul jurnalului nu se 


2 Cu prilejul retipăririi în „Biblioteca pentru toți“ (1963) de către 
N. Gheran, precum şi în ediția de Opere (vol.3, 1968), se fac referiri la 
semnificaţiile povestirii, precum şi la raportul realitate-ficțiune. Vezi L.R., 
Caiete, 1974. 

deosebeşte fundamental de celelalte grafii personale păstrate în arhivă, 
luminând aceeași trudă, aceeaşi nelinişte în faţa slovei scrise, preocuparea 
omului care, întotdeauna, a fost obsedat să îmbrace încărcătura de idei a 
frazei cu o haină adecvată. 

Modificările lui sânt în afara oricărei discuţii; grafia din „premier jet“ 
şi cea adăugată, ulterior, de regulă cu o altă cerneală, amintindu-ne 
particularităţile scrisului său, dezvăluite deopotrivă de lucrările anilor de 
ucenicie (să zicem nuvela Răfuiala) sau de manuscrisele capodoperelor 
sale. 

O primă încercare de organizare a jurnalului s-a concretizat în 
dactilograma făcută de soțul meu, Radu Vasilescu, încredinţată, încă din 
1973, lui Mihai Gafiţa. Nu ne dădeam seama atunci cât de incompletă era 
informaţia jurnalului. 

Aparent banal, acest început se cere consemnat, întrucât stă la baza 
operaţiei bibliografice care s-a desfăşurat paralel: legarea mapelor prin 
concentrarea caietelor şi însemnărilor jurnaliere pe criterii cronologice.28 
Fiind vorba de mape constituite, lăsate prin testament unei colecţii publice, 
ne îngăduim să facem o scurtă prezentare a caietelor și a mapelor 
existente, cu atât mai mult cu cât, din punct de vedere bibliografic, aceste 
surse rămân primordiale în editarea jurnalului pe care îl dăm publicităţii în 
volumul de față: 

- Caietul 1: însemnări datate între vineri 24 iunie 1927 - marți 26 
ianuarie 1932 (257 file); 

— Caietul 2: însemnări datate între miercuri 27 ianuarie 1932 — 
miercuri 5 februarie 1941 (138 file)%, 

— Caietul 3: însemnări datate între vineri 19 octombrie 1934 — miercuri 
22 iulie 1941 (70 file) şi între joi 23 septembrie 1943 — luni 10 iulie 1944 
(6 file).3! 

Constituirea acestor caiete a presupus, uneori, numeroase intervenţii 
bibliografice, de unde şi aspectul caietelor cu multe adaosuri în file de 


23 Când suita notaţiilor făcute pe hârtii izolate (începute și continuate 
ulterior) era tulburată de însemnări de aceeaşi factură, datate în aceeaşi 
perioadă, fragmentele au fost introduse la anul, luna şi ziua în cauză. 

29 Scris cu cerneală pe o singură faţă a hârtiei (excepţie f. 10-11, 12-13, 
217-217 bis), velină, format 20,5 x 17 cm, coperţi roşii. 

30-31 Idem; scoarțe bleumarin. Parţialele „suprapuneri“ cronologice se 
explică prin existența unor jurnale paralele: Caietul 1, început la Bucureşti; 
Caietul 2, început la Valea Mare. Le-am păstrat ţinuta pe care autorul le-a 
imprimat-o de la început. 

format relativ uniform. Nu acelaşi lucru avea să se petreacă cu alte caiete, 
al căror caracter unitar ne-a obligat să le păstrăm sub legătura lor originală. 
Este vorba de: 

— Caietul 4 (denumit şi Caietul de la vie): însemnări datate între luni 
10 iunie 1935 — duminică 27 august 1939 (19 file).32; 

— Caietul 5 (continuarea Caietului de la vie): însemnări datate între 
luni 28 august 1939 - luni 9 august 1943 (103 file, plus 50 file albe); 

— Caietul 6 însemnări de călătorie în Norvegia şi Spania, cu popasuri 
în Germania, Austria şi Franţa, datate între 7 martie — miercuri 4 aprilie 
1928 şi miercuri 15 mai - duminică 9 iunie 1929 (38 file, plus 56 file 
albe)34; 

— Caietul 7: însemnări de călătorie în Germania, Austria, Iugoslavia, 
Finlanda şi Suedia, datate duminică 4 ianuarie 1942 — luni 24 mai 1943 (69 
file, plus 30 file albe); 

— Caietul 8: însemnări de la Teatrul Naţional, datate duminică 2 
februarie 1941 — 26 februarie 1942 (36 file, plus 2 file albe).35 

Cercetarea actelor aflate în posesia familie a dus, de asemenea, la 
catalogarea câtorva fragmente răzlețe de jurnal, datând din 1916 (16 file)%? 
şi din 1923 (10 file)8, precum şi a unui documentar — intitulat de însuşi 
Liviu Rebreanu Jurnal de bord — alcătuit din repere, mici „spovedanii“ 


32 Iniţial, caietul avea o altă destinaţie; citim pe copertă: Gorila. Peste un 
timp, se adaugă un nou titlu: Înainte, şi numai ulterior Jurnal, cu datarea 
„10.VI.1935 - 27. VIII.1937“. Caiet scris în întregime. (El nu a intrat decât 
fragmentar în atenția noastră, la data primelor dactilografieri însemnările 
părându-ni-se atunci minore.) Jurnal scris cu cerneală, pe o singură parte a 
filei, hârtie velină, format 20 x 16 cm, coperţi bleu. 

33 Pe copertă: „Jumal/28.VIIl.1939*; scris cu cerneală, pe o singură parte 
a filei, hârtie velină, format 19,5 x 15,5 cm, coperţi maron. 

34 Caiet scris cu cerneală, pe o singură parte a filei (excepție f.5), hârtie 
velină, format 22 x 17 cm, coperţi maron, la cotor legătură roşie. 

35 Scris cu cerneală, pe o singură parte a filei, hârtie velină, format 21 x 
14,3 cm, coperţi bleumarin. 

36 Două fascicule, scrise cu cerneală, pe o singură parte a filei, hârtie 
velină, format 19,5 x 16 cm, fără copertă. 

37 Scrise cu cerneală, pe hârtii de culori şi formate diferite, datate 15 iul., 
13 şi 14 aug.1916. 

33 Manuscrisul, pe foi de agendă, a fost donat Casei memoriale „Liviu 
Rebreanu“ de la Valea Mare; cuprinde însemnări jurnaliere, datate 13-16 ian., 
6-19 apr.1923. 

(nedatate), scrise, după 1931, cu ocazia deplasărilor efectuate la Târgu Jiu, 
Tismana, Severin, Lugoj, Timişoara, Arad, Cluj, Târgu Mureş, Deva, Alba 
Iulia, Sibiu (19 files. 

Acestea erau toate materialele cu caracter jurnalier, aflate în posesia 
familiei scriitorului, puse în 1973 la dispoziţia editorului. Până atunci, se 
publicaseră doar două „inedite“ în coloanele Gazetei literare40 şi ale 
Tribuneit!, fără să se menţioneze că fac parte dintr-un Jurnal. Tipărirea 
fragmentară a unor documente (majoritatea provenind din filele 
corespondenței) a dus chiar la nedorite polemici, generate de legitima 
dorinţă de cunoaștere integrală a însemnărilor jurnaliere, aparținând lui 
Liviu Rebreanu.42 

Cu toate acestea, notele entuziaste sânt caracteristice primelor 
comentarii critice consacrate jurnalului. Regretatul nostru prieten, Mihai 
Gafiţa, căruia familia noastră îi pusese la dispoziţie o dactilogramă de 581 
de pagini, anunţa, încă cu zece ani în urmă, Un document inedit 
excepțional: Jurnalul lui Liviu Rebreanu, articol însoţit de texte 
ilustrative43. Criticul atrăgea atenţia asupra faptului că registrul jurnalului 
este cuprinzător, adunând evenimentele vieţii literar-sociale, politice, 
prezenţa scriitorului în epocă, atitudinile lui, raporturile cu confrații, cu 
presa şi editurile, cu oficialitățile vremii. „E multă schiță literară în 
notaţiile celor patru serii de consemnări (o dată în 1916 şi de trei ori după 
război, n.n.) — scria Mihai Gafiţa; câteodată sânt numai proiecte ale unor 
viitoare cărţi — e cazul, mai ales al spaţiilor ocupate de călătorii, în unele 
momente sânt reconstituite cu o minuţie extraordinară dialoguri de pagini 
întregi cu unele persoane având roluri de prim-plan cu viaţa publică - e 
cazul discuţiilor cu Iuliu Maniu şi cu Carol II, unde se află, faţă în față, 
confruntându-se, înfruntându-se scriitorul, constituindu-se în exponent al 


39 Scrise cu cerneală, pe o singură parte a filei (excepţie f. 12-13), hârtie 
velină, format 20 x 16,5 cm. 

40 O însemnare (Din cuprinsul unor file lăsate de romancier soției sale). ` 
Cu o prezentare de Fanny Rebreanu, în G.L., XI, nr. 36, 3 sept. 1964, p. 1. 

41 Liviu Rebreanu, Însemnare inedită, în Ir, XIIL, nr. 37, 11 sept. 1969, p. 4. 

42 Cf. scrisoarea lui Fanny Liviu Rebreanu şi Puia-Florica Rebreanu, 
precum și răspunsul lui Mircea Zaciu, publicate în Tribuna, XV, nr. 4, 28 jan., 
p. 14. 

43 Articolul s-a tipărit în revista Luceafărul, XVI, nr. 16 (573), 21 apr. 
1973, p. l. Pe pagina 3, Liviu Rebreanu, Pagini din Jurnal, însemnări datate 
între 24 iun. 1927-28 oct. 1928. 

breslei, şi oficialul, demnitarul vechiului stat burghez, cu care frecvent se 
afla în evidentă opoziţie.“44 

Amintind că avem de-a face cu un jurnal al vieții literare — dată fiind 
calitatea pe care Rebreanu a avut-o ca președinte al Societății Scriitorilor 
Români (peste zece ani), de director al Educaţiei Poporului (adevărat 
secretariat de stat al Culturii), de director general al teatrelor (de două ori) 
şi de director al unor reviste şi ziare —, subliniind în acelaşi timp că el ne 
oferă și o „diagramă sumară, dar de o fineţe neegalată“45, a elaborării 
unora din romanele sale, îndeosebi Răscoala şi Gorila, Mihai Gafiţa 
conchidea pe drept: „Este, indiscutabil, o operă fundamentală a literaturii 
noastre acest Jurnal al lui Liviu Rebreanu“. 

Din păcate, topite atunci într-un singur jurnal dactilografiat, caietele 
părintelui meu îşi pierdeau individualitatea, confesiunea — caracteristică 
unei anume notații — fiind înecată în masa consemnărilor mărunte, 
prezente şi ele, dar în caiete distincte. De aici şi caracterul eterogen al 
diferitelor pagini. 

La data aceea (şi chiar mai târziu) nu eram conştienţi încă de structura 
reală a jurnalului, de părţile componente care urmau să cunoască un 
tratament variat, de necesitatea ordonării însemnărilor de prim-plan şi a 
celor din planul secund. Atunci şi mai târziu regretam doar discontinuitatea 
însemnărilor, încercând să o contrabalansăm cu notaţiile de tip jurnalier 
din corespondenţa scriitorului cu familia lui din București. Oricum, 
scrisorile se defineau ca o sursă complementară de informaţii. 

Problema, deosebit de importantă pentru întreaga noastră istorie 
literară, nu putea să nu aibă un ecou în lumea cercetătorilor și, mai ales, a 
exegeţilor vieţii şi operei lui Liviu Rebreanu. 

La începutul lui 1974, Niculae Gheran avea să prezinte un manuscris 
inedit, intitulat de Rebreanu Journal, scris în epoca anilor de ucenic, cu 
datări între 15 decembrie 1907 şi 12 februarie 1908.47 În cea mai mare 

4 Ibid., p.l. 

45-46 Ibid. 

41 Cf. Niculae Gheran, Rebreanu - „Journal“, în Tribuna, XVIII, nr. 5 (893), 
31 ian. 1974, p. 14-15. Descrierea jurnalului scris mai ales în limba maghiară 
(dar şi cu notația de limbă franceză, germană şi română). Excerpte și notații de 
lectură din Schiller, Shakespeare, Wilde, Hamsun, Spinoza, Sienkiewicz, 
Nietzsche, Paul Bourget, Karl May, Gorki, Heine, D’ Annunzio, Hugo, Tolstoi, 
excerpte din românii Anton Pann şi Sandu-Aldea, precum şi din scriitorii 
maghiari Csokonai, Jókai, Heltai Jenö, Szini Gyula (prieten), Biró L., Vay 
Sarolta, Alba Nevis, Doczi Lajos, Ambrus Zoltan (majoritatea acestora din 
urmă fiindu-i contemporani, colaboratori la Pesti Hirlap). 

parte, avem de-a face cu un jurnal de lector, revelator pentru formaţia 
tânărului scriitor. Amintirile din Maieru, aşternute pentru prima oară în 
limba maghiară, încă înaintea oricărui debut literar, mărturisesc tentaţia de 
reconstituire a universului copilăriei. Suita de portrete din lumea satului 
năsăudean, cu nume şi porecle ale unor persoane autentice (popa Groze, 
Tuptil, „Dihorul“, „Armanul“, Ileana baroneasa) revine şi în tălmăcire 
românească, în pagini cu caracter evocator, ca cele reproduse, la scurt 
interval, în Caiete (1974). Autorul articolului şi al volumului amintit făcea 
trimiteri la surse documentare care, fără să se mai intituleze jurnal, conţin 
însemnări de aceeaşi natură.48 Este vorba de vechi documente, aflate în 
„Arhiva Liviu Rebreanu“ de la Biblioteca Academiei R.S.R., purtând 
cotele: 1(7) ms.19 documente cu notații datate între 8 aprilie şi 2 iulie 
190749, ibid. II, ms 55, cu datări din decembrie 1908 şi ianuarie 1909, 
precum și 7(]) ms.23, manuscris purtând pe copertă titlul Spicuiri şi 
datarea „3 nov. 908-[19]11“. 

Dacă primele „jurnale“ ale tânărului ofiţer (demisionat din armată la 
începutul anului 1908) ne dezvăluie setea lui de lectură, contactul său cu 
mari personalități ale gândirii filosofice şi literare universale, precum şi cu 
contemporanii lui din perimetrul ungar (pe vremea aceea Rebreanu 
aflându-se la Budapesta şi Gyula), însemnările lui ulterioare sânt 
revelatoare pentru ambiția sa de a se integra total în spiritualitatea 
românească, de a cunoaşte profund viaţa literară a poporului său, făcând 
apel, pentru început, la revista Viața românească, îndeosebi la criticele lui 
Ibrăileanu. Contactul cu proza lui Creangă şi Sadoveanu, cu numeroase 


48 Joumalul se află la B.A.R., Arh. L.R., II ms. 8 (90 file). După prezentarea 
lui de către N. Gheran (31 ian. 1974), Stancu Ilin a publicat în presă fragmente, 
în vara aceluiaşi an, În formă integrală, apare, tot în 1974, în volumul Caiete, 
prezentate de Niculae Gheran, stabilirea textului în colaborare cu Valeria 
Dumitrescu şi Gh. Fischer, Editura Dacia, 1974, p. 38-97, traducerea la 
p. 451-484. 

49 Cf. Rebreanu, Caiete, 1974, p. 41-43. Caietul la care se referă N.G. (36 
file legate şi 15 izolate, cuprinzând însemnări în limbile franceză, germană și 
maghiară) poartă caracterul unui jurnal de lector, conţinând și note de creaţie, 
studii de vocabular. Atestă lecturi din Hugo, Tolstoi, Renan, Vigny, Cousin, 
Donelly, Gorki, Schopenhauer, Alexander Bernat, Jókai, Diogene, Carl 
G. Jung, Holló L., H. Murger, O. Feuillet, Spencer, Byron, Montesquieu, La 
Rochefoucauld, Bossuet, P. Bourger, Elien Key, Schnitzler, Maeterlinck, Ibsen, 
Beaumarchais. 

50 Prelucrări, în limba română, ale amintirilor din copilărie din Journal, 
plus inedite. În total 13 file, reproduse în Caiete, 1974, p.144-168. 

elemente dialectale, îl sperie într-atât încât se va simți nevoit să întreprindă 
studii sistematice de vocabular, soldate cu alcătuirea unor glosare din 
Creangă, cu excerpte din St. O. Iosif, V. Alecsandri, M. Sadoveanu, 
I. Pop-Reteganu, C. Sandu-Aldea, A. Ciura, O. Goga, I. Ciocârlan, 
I. Agârbiceanu, V. Eftimiu, Al. Cazaban, P. Dulfu (menţionaţi în ordinea 
apariţiei în texte).5! Cu aceeaşi ambiţie, sânt receptate unele probleme de 
teorie şi critică literară din scrierile lui Taine, Faguet şi Brunetiere, 
păstrându-se contactul, direct sau mediat, cu arta şi literatura universală 
(Aristofan, Platon, Aristotel, Juvenal, Dante, Michelangelo, Kant, 
Hoffmann, Goethe, Schopenhauer, Nietzsche, Shakespeare, Swift, Byron, 
Shelley, Poe, Dickens, Rimbaud, Gide, Turgheniev, Vereşceaghin, Tolstoi, 
Mickiewicz, Ibsen, Björnson, Verhaeren ş.a.). Dintre români, conspectul 
tânărului reține pe Eminescu, Caragiale, Vlahuţă, Coşbuc, Brătescu- 
Voineşti, Bassarabescu, Sandu-Aldea, loan Adam, Elena Farago, Girleanu, 
Sadoveanu, Pop-Reteganu ş.a.52 

Filtrul primelor lecturi este foarte fin, surprinzând eseriţialul. lată ce 
reține Rebreanu dintr-un studiu despre Maupassant: 

„Stilul nevăzut este perfecțiunea stilului (Taine). Aceasta e adevărat cel 
puțin pentru operele literare în care stilul nu e de trebuinţă şi în care e bine 
ca personalitatea autorului să nu se vădească deloc, în roman, în nuvelă şi 
în teatru. Într-acestea numai realitatea singură trebuie să vorbească. “53 

Lecţia va fi atât de bine însușşită, încât, peste ani, întreaga evoluţie 
scriitoricească a celui care avea să revoluționeze proza românească va 
purta pecetea acestei obiectivări artistice. 

Parcurgerea „jurnalelor de lector“ este edificatoare pentru înţelegerea 
climatului intelectual în care s-a format Liviu Rebreanu. Altminteri n-am 
face altceva decât să repetăm, la nesfârșit, informația lapidară a autorului: 

„La Năsăud, întors în mijlocul familiei, am început să-mi perfecţionez, 
cu numeroase lecturi, cunoaşterea limbii literare româneşti. L-am citit întâi 
pe Creangă, cu însemnări pe marginea cărţii, şi apoi pe Caragiale, din care 
n-am înţeles absolut nimic.“54 


51 Cf. comentariile lui N. Gheran, din Caiete, 1974, capitolul Studii de 
limbă și stil, p. 485-497. i 

52 Cf. ibid., p. 171. 

53 Spicuiri, în Arh. L.R., I(1) ms. 23, f. 21 v., cf. Caiete, p. 169. 

54 Cf. DI. Liviu Rebreanu a terminat „Răscoala“. O vizită la via marelui 
nostru romancier, în Dimineaţa, XXVIII, nr. 9249, 26 sept. 1932. 

Pe de altă parte, una este când beneficiem direct de manuscrisul din 
epoca împricinată, autentic în toate privinţele, şi alta este când ni se 
relatează, târziu, despre el, sub forma unor vechi amintiri. 

Acelaşi lucru se petrece şi cu notația referitoare la universul 
copilăriei. Este ştiut faptul că un scriitor, cu precădere un prozator, are la 
început tentaţia să-şi povestească viaţa şi, în primul rând, copilăria. După 
cum am văzut, acest lucru se petrece și cu Rebreanu. Reluarea temei încă 
în faza dinaintea debutului literar — intervenit în Luceafărul, la 15 sept. 
1908 -— şi transfigurarea artistică a realităţii într-o povestire cu un 
pronunțat caracter autobiografic, Cuibul visurilor (în revistă în 1919 şi în 
volum în 1927)55, îi vlăguieşte tentaţia de a se confesa, de a reveni asupra 
aceloraşi împrejurări, rezumându-se, ulterior, la evocarea câtorva date 
esenţiale. În această privință, mai vorbăreţ se dovedeşte a fi în interviuri. 
Acelaşi lucru l-am remarcat şi cu avatarurile sale din timpul primului 
război mondial, rememorate, dar şi transfigurate artistic, în volumul 
Calvarul (1919). 

Desigur, într-un sens larg, se poate afirma că întreaga proză rebreniană, 
îndeosebi opera circumscrisă în aria ardeleană, izbutește să ne 
familiarizeze cu mediul în care a trăit şi s-a dezvoltat tânărul scriitor până 
la venirea lui în Capitala țării. Pentru o şi mai bună cunoaştere, era firesc 
să insistăm asupra diverselor surse de informaţii, conceptul de „jurnal“ 
fiind, după cum se vede, destul de larg în însăşi înțelegerea celui care, pe 
parcursul anilor, a folosit însemnarea jurnalieră, în varii tipuri de 
consemnare a datelor şi a evenimentelor din viața sa. Altminteri, „golurile“ 
din Caietele 1, 2 şi 3 — jurnale literare care stau la baza volumului ce-l 
publicăm — ar reprezenta cu fidelitate şi golurile de informaţie ale unei 
întreprinderi ce se vrea temerară. 

Semnalul de alarmă l-a tras Niculae Gheran, care scria, în 1974: 

„De fapt, există mai multe jurnale intitulate sau neintitulate ca atare. 
Coroborate cu alte documente, ele îngăduie alcătuirea unei biografii 
nelacunare, de tipul Rebreanu par lui-meme (o monografie ştiinţifică 
solicitând încă timp şi, mai ales, răbdare). 

Prin caracterul lor eterogen, jurnalele în cauză se aseamănă, paginile 
completându-se armonios. Ceea ce le diferențiază este gradul lor de 
funcționalitate. Nu toate au fost scrise pentru mai târziu, autorul 


ss Din punct de vedere biografic, date despre anii copilăriei se pot afla şi în 
povestirea Idilă de la ţară, tipărită în Cosânzeana, II, nr.14-15, 7 apr. 1912 (s-a 
reprodus în L.R., Opere, 1968, vol. 4, p.262-267, vezi şi comentariile de la 

p.418-419). i 

neintenţionând a le edita tale-quale. Unele jurnale au avut menirea să 
răspundă cerințelor de moment (jurnale de lectură, de creație, însemnări de 
agendă etc.). Ele se deosebesc ca modalitate de consemnare a faptului insolit 
(precum jurnalele lui T. Maiorescu, T. Vianu sau E. Barbu), dar la un loc 
alcătuiesc totuşi un întreg. Nu excludem din această categorie nici 
însemnările de pe calendarele de birou, menționând, zi de zi, bune şi rele. 
Rebreanu era atât de pedant şi de scrupulos, încât ținea socoteala paginilor şi 
chiar a rândurilor scrise, a orelor consumate la masa de lucru, a «capitalului» 
rulant și stabil (venituri şi cheltuieli), socoteala pieței, partidelor de biliard 
ş.am.d. Cum putea omite evenimentele cruciale din viața sa? Am zice mai 
curând că deliberat nu le destinează publicității, cazul jurnalului Jizerar fiind 
cel mai concludent în această privinţă. Ştirea crudă, neprelucrată, rămâne 
consemnată în alte caiete şi documente şi tocmai din această pricină este, 
după părerea noastră, mai puțin «frumoasă», dar mai autentică. 

Celelalte jurnale au deci o valoare documentară, completând şi 
corectând versiunea transcrisă viitorimii. Ele nu-i anulează valoarea, ci, 
dimpotrivă, fixează uneori mai clar cadrul istorico-literar al consemnărilor 
destinate tiparului .“55 

Într-adevăr, contopite, însemnările cu caracter jurnalier din diferite surse 
documentare nu numai că întregesc spovedania întreruptă în Caietele 1, 2 şi 
3 (jurnalul literar), dar izbutesc, fără risipă de vorbe, să contureze imaginea 
scriitorului devotat crezului său artistic, a omului aşezat la masa lui de lucru. 

„Eveniment crucial“ în viaţa artistului este scrisul, această fantastică 
aventură a gândurilor şi cuvintelor sale, imensa lui capacitate de a hărăzi 
oameni şi fapte, de a imagina o lume şi mai reală decât cea în care se află, 
uitând de tot ce-l înconjoară. Aşa se explică de ce, uneori, evenimente 
exterioare, precum căderea unui guvern sau victoria efemeră a vreunui partid 
politic din multele care s-au perindat la cârma ţării, rămân în afara câmpului 
de observaţie al celui ce îşi scria jurnalul, dar niciodată soarta propriei opere. 
Stând la masa de lucru, nimeni și nimic nu-l poate clinti, de unde și 
indiferența cu care trece pe lângă unele „evenimente“, neconsemnate în vreun 
fel în jurnal. Privească cine vrea datările lui de pe manuscrise, jurnalele 
speciale pe care şi le-a întocmit ca anexe, ca piese funcționale ale caietelor 
de creație. Pe baza lor putem preciza cu uşurinţă, în dreptul fiecărui rând din 
operă, ziua şi ora când a fost scris, de multe ori chiar şi caracterizarea 
lucrului efectuat, pendulând între deplină satisfacţie şi totală nemulțumire. 


sé Niculae Gheran, Rebreanu — „Journal“, în Tribuna, XVIII, nr. 5(893), 
31 ian. 1974, p. 14. 

În perspectiva ti istorică, notația jurnalieră „măruntă“ devine majoră în 
toate privințele. Ea consemnează, cu precizie matematică, geneza operelor, 
fixând totodată locul scriitorului în contextul vremii sale. Cu cât „tăcerea“ 
este mai profundă în paginile discontinue ale jurnalului lizerar, cu atât se 
aude mai bine vocea Glanetașului, a lui Apostol Bologa sau Petre Petre. 
„Mersul scrisului“ — cum îşi denumea autorul cronologia diverselor opere 
— consemnează evoluţia creaţiei, în cele mai mici amănunte. Ani în şir, el 
nu s-a desprins de la masa de lucru, noaptea fiindu-i, de regulă, linişte şi 
veghe. 

Desprindem din diversele documente, reproduse în ediţia critică a 
operelor lui Rebreanu (vol. 4-10), următorul calendar“: 


Romanul: Versiunea: Scrisă în: Intervalul: 

Jon I 122 zile 27 aug. 1916 — 14 aug. 1917 
lon a Il-a — nov. 1919 — 3 oct. 1920 
Pădurea Spânzuraţilor | 90 zile 15 dec. 1921 — 27 iun. 1922 
Pădurea Spânzuraţilor a I-a — 5 iul. — 17 nov. 1922 

Adam şi Eva I 79 zile 2 iul. 1924 — 14 ian. 1925 
Adam şi Eva all-a - 12 ian. — 22 mart. 1925 
Ciuleandra I 9 zile 2 mart. — 10 mart. 1927 
Ciuleandra a Il-a — 21 iul — 8 aug. 1927 
Crăișorul I - l iul. — (aug. ) 1929 
Răscoala 158 17 zile 1 — 31 aug. 1927 

Răscoala a [l-as 28 zile 12 aug. — 28 sept. 1931 
Răscoala alll-a 126zile  8iun.— 11 dec. 1932 

Jar 160 15 zile 2 dec. 1931 — 28 ian. 1932 
Jar a Il-a 59 zile 3 febr. — l mai 1934 

Gorila Is! — 11 mai — 31 dec. 1934 
Gorila a Il-a 148 zile 1 mart. 1937 — 10 ian. 1938 


57 El are în vedere numărul de zile când L.R. s-a aflat la masa de lucru, 
preocupat de scrierea romanelor sale, precum şi intervalul în care sânt datate 
diversele pagini. De regulă, acestea sânt amănunțite în cazul primelor versiuni 
şi mai puțin concrete în versiunile definitive. 

5s Abandonată după 136 de file (cf. L.R., Opere, vol. 8, p. 727-730, 755-846). 

5 Abandonată după aproximativ 70 de file (cf. L.R., Opere, vol. 8, 
p. 730-732, 847-884). 

60 Versiune abandonată după 34 de file, purtând titlul Mojarul iluziilor; a fost 
publicată în L.R., Opere, vol. 9, p. 635-658; în aparatul critic, N. Gheran prezintă 
confluența acestei scrieri cu romanele Răscoala şi Gorila (ibid., p. 573-631). 

6: Versiune abandonată după 69 de file; publicată în L.R., Opere, vol. 9, 
p. 659-720. 

De-ar fi să ne oprim doar la acest cadru calendaristic (el ar putea fi 
oricând completat cu date referitoare la geneza altor scrieri din domeniul 
dramaturgiei, nuvelisticii sau însemnărilor de călătorie, atestând 
continuitatea preocupărilor literare, prioritatea lor în ansamblul vieţii 
prozatorului), şi încă ar fi suficient pentru acoperirea unor goluri de 
informaţie din jurnalul transmis posterităţii. 

La masa de lucru, însemnarea jurnalieră este lapidară, dar concliudentă 
pentru înregistrarea febrei interioare a creatorului. 

Exemple din cronologia Răscoalei: 


„Miercuri, 12.VI11.1931, de la ora 1,1/2 noaptea (spre joi) până la 5 dim.: 
[scris] 1 pag. până la [fila] 14 [rândul] 6.“62 

„Vineri, 41X [1931], de la ora 24 (spre sâmbătă) până la 5 nimic. “63 

„Luni, 29.VIil.1932, de la ora 21, 3/4 până la pag. 297 [rândul] 23 [scris] 
3 pagini în 9 ore; urlă câinele.“64 

„Vineri, 2 septemvre, de la ora 22,30 până la 6,5" [scris] până la pag. 312 
[rândul] 5 [în] 7 1/2 ore; nici o dispoziţie.“65 

„Sâmbătă, 24 septemvre, de la ora 21 până la 8: până la pag. 373 [rândul] 1 
(scris) 1 pagină în 6 ore [de la orele] 24,1/2 la 5,1/2, somn prost, lipsă de 
inspirație. “66 


Asemenea notații se găsesc pe numeroase file din „Arhiva Rebreanu“, 
ca și pe manuscrisele operelor lui. Citite şi mai ales recitite, ele reliefează 
truda celui care, nu o dată, consemnează simplu: „nimic“, bilanț telegrafiat 
pentru sine însuși, notat, cu oboseală, de regulă în zorii zilei, după ore în 
șir petrecute în fața hârtiei albe. Nicăieri tenacitatea romancierului nu este 
mai elocventă decât în această continuă luptă cu scrisul, în disciplina pe 
care şi-a impus-o la masa de lucru. Pe acest şantier, omul de rând devine 
robul scriitorului, nici o altă activitate, oricât de atrăgătoare prin profilul şi 
profitul ei, neputând să-i întreacă înalta şi nobila lui pasiune. Era firesc ca 
la orele marilor sale sale tensiuni ceasornicul jurnalului să se oprească. 

Aşa se explică lipsa de continuitate a multor însemnări, după cum 
numai coroborarea documentelor le poate corecta. 

__ Cronologia scrisului dublează și vitalizează conţinutul jurnalului 
literar. Însemnarea pasageră de pe verso-ul filelor de roman o întregeşte şi 
mai mult prin culoarea notaţiei. lată câteva mostre din Ton: 


62-66 Cf. Mersul scrisului, în Arh. L.R., I ms.] h., f. 2-4. 

„Aici, pe când transcriam, a cântat cucuveaua în dud. Marţi, 29 iunie 1920, 
ora 3 noaptea'“'s7, 

„La ora 1 noaptea a cântat iar cucuvaia, pe casa de-alături parcă“ss; 

„Azi-noapte, joi, 5 aug.1920, spre vineri, la ora 4 noaptea, a cântat iar 
cucuveaua, nu ştiu dacă în dud, sau pe casa de-alături.“6 


Şi mai nutrită cu informaţii privind mersul creaţiei se dovedeşte 
corespondenţa scriitorului. În epistole, ştirea încetează să fie redusă la 
graficul activităţii, concurând, în multe privinţe, cu spovedaniile din 
jurnalul literar. La un anume moment, a existat chiar propunerea ca 
fragmente din scrisorile adresate soţiei şi fiicei romancierului să fie 
anexate jurnalului, pornindu-se de la credința că ele îi împlinesc, pe-alocuri, 
conținutul. În articolul citat, Mihai Gafiţa, consideră că epistolele către 
familie sânt „aproape parte integrantă a Jurnalului“, că adesea îl întregesc 
şi îl suplinesc, existența lor explicând de ce el are mereu mari întreruperi 
în cronologia lui. Revenind asupra temei puse în dezbatere, N. Gheran 
atrage însă atenţia asupra faptului că ar fi greşit să legăm soarta jurnalului 
de cea a scrisorilor adresate familiei scriitorului, câtă vreme corespondența 
aflată în arhivele de stat depăşeşte cu mult cercul epistolar amintit.” El 
exemplifică afirmaţia cu un şir de mari personalităţi ale vieţii culturale 
româneşti, care au intrat în contact cu Liviu Rebreanu, publicând şi 
comentând ulterior scrisori aparținând lui Eugen Ionescu, Mihail 
Sadoveanu, Tudor Arghezi, Camil Petrescu, C. Stere, G. Ibrăileanu, Păstorel 
Teodoreanu ş.a.7! Îndeosebi articolul Rebreanu. Slove din închisoare, 
având în centru lunga epistolă din 1 august 1910, adresată de tânărul 
ardelean lui Mihail Dragomirescu, era elocventă pentru relevarea 
corespondenţei confesive, cu valoare de jurnal.72 

Între timp, s-a făcut un pas înainte prin editarea corespondenţei de 
familie, netezindu-se astfel, în multe privinţe, terenul documentar al 
întreprinderii de acum. Este vorba de volumul La lumina lămpii, tipărit la 


67-69 Ms. rom. 2540, f. 340, 384, 402 v. 

70 Niculae Gheran, Cuvânt înainte la o corespondență de valoare unică, în 
Tribuna, XVII, nr. 47, 22 nov. 1973, p. 12. 

7 Vezi articole publicate de N. Gheran în Tribuna, XVII, nr. 47, 22 
nov. 1973; nr. 50, 13 dec. 1973; în Ramuri, XI, nr. 3, 15 mart. 1974; nr.4, 15 
apr. 1974; XII, nr. 3, 15 mart. 1975; în Cronica, X, nr. 50, 12 dec. 1975. 

72 Articol publicat de N. Gheranjîn Tribuna, XVIII, nr. 4, 24 ian. 1974, 
p. 14-15. 

Editura Minerva, în anul 1981, de către semnatara acestor pagini în 
colaborare cu N. Gheran. 

Cunoscut şi comentat cu stăruinţă, consider că nu este cazul să revenim 
asupra volumului, să insistăm asupra elementelor inedite pe care le-a 
adăugat exegezei rebreniene. S-ar cuveni de precizat un singur lucru. În 
timp ce jurnalul trage o cortină peste viața de familie, remarcându-se printr-o 
ținută sobră, uneori distantă față de obiectul relatării, corespondența 
dezvăluie un univers nou, intim, mărturisirea scriitorului fiind lirică prin 
excelență. Căldura raporturilor familiale a fost remarcată de mulţi 
cronicari ai volumului de corespondență, spre bucuria celei care, cu ani în 
urmă, luase cunoștință, cu amărăciune, de opinia unui mare confrate, 
Marin Preda, dispărut prematur dintre noi.73 

De regulă, cu cât un scriitor este mai mare cu atât bârfa contemporanilor 
îl însoţeşte la tot pasul, prelungindu-i umbra. Câtă vreme a stat izolat, 
departe de funcţii administrative, Rebreanu a cunoscut în prea mică 
măsură bucuria calomniei. Aceasta s-a accentuat o dată cu numirea lui ca 
director al Teatrului Naţional (1928) şi ca director al „Educaţiei Poporului“ 
(dec. 1929), funcţii râvnite de mulţi confraţi de-ai săi. Atacurile sânt 
concentrate, desfășurându-se împotriva scriitorului (Rebreanu era 
preşedinte al Societăţii Scriitorilor Români din. 1926), cât şi a 
funcţionarului de stat. Ele sânt conduse de fruntaşii presei de scandal (în 
special Pamfil Şeicaru şi ciracii lui de la Curentul), precum şi de 
„ortodoxiştii“ de la Gândirea, în cap cu Nichifor Crainic. Atacurile se 
înmulţesc, determinându-l pe romancier să-şi prezinte demisia (nov.1930), 
să revină la masa lui de lucru. Această experienţă îl va marca multă vreme, 
făcându-l să înțeleagă că puterea lui rezidă, înainte de toate, în scris. 

Prea puţin obişnuit cu legile nescrise ale mahalalei literare, ardeleanul 
avea să poarte multă vreme cu el amărăciunea jignirilor ce-i fuseseră 
aduse. Aşa se întâmplă că, până în preajma primirii lui în Academia 
Română (26 ma: 1939), îl obsedează acuzaţiile aduse, încercând să se 
despovăreze într-un fel sau altul. Desigur, această stare este alimentată, în 
primul rând, de „binevoitori“, care, din când în când, au grija de a-l ataca, 


73 În scrisoarea din 22 apr. 1979, el se adresează lui Cezar Ivănescu, 
amintind, între altele, faptul că Fanny Rebreanu ar fi tăiat din jurnal „orice 
referire la persoana ei“ (cf. Scrisoare, în Luceafărul, nr. 20, 18 mai 1980, p. 3). 
Afirmația m-a surprins atunci ca şi azi, ştiind în plus că niciodată manuscrisul 
original nu a trecut granița casei noastre pentru a prilejui atare supoziţii. Din 
fericire, existenţa scrisorilor rămase de la Rebreanu dezleagă „misterul“. 

cu intenția ca el să părăsească şi conducerea Societăţii Scriitorilor 
Români. 

Într-un timp este chiar tentat să-şi povestească viaţa, să scrie o carte 
pur autobiografică. Ni s-au transmis planurile. Volumul urma să se 
numească Spovedanii şi a fost conceput în 1932. (Reproducem în Addenda 
documentele rămase în „Arhiva Liviu Rebreanu“, de la Biblioteca 
Academiei R.S.R.)4 

Obişnuit să-şi întocmească planuri detaliate înainte de a se aşterne la 
scris, Rebreanu creionează profilul câtorva capitole, rememorând 
împrejurări de viaţă, interesante, esenţiale pentru o viitoare biografie: 


„Cum am devenit scriitor român? 


Ofiţer. Încercări literare ungurești. Amor. Dorinţa de a pleca din 
armată. Cererea. Maiorul Sioldea. Observaţia mentală. Acasă. Din sat în 
sat. Se găseşte portofelul. Astra. În Bucureşti. Dragomirescu. Gavriluţ. 
Falanga. Văcăreşti. Patru luni. Extrădat şi expulzat. Închisoarea ungurească. 
Judecata, Ofițerii. Aşteptare. Sosesc banii. Înapoi la Bucureşti. Prima: 
Ranetti în Epoca. “75 

Deşi telegrafiate, unele informaţii îşi păstrează valoarea de unicat. 
Astfel, dintr-un alt plan de capitol, Cei dintâi paşi, rezultă încercarea de 
debut literar în presa maghiară (la Budapesti Hirlap, Ujság şi Vasárnap, cu 
nuvela Învățătorul, expediată prin poştă), vizita la libretistul lui Kalman, 
precum şi la un teatru pentru punerea în scenă a unei drame, scrierea unui 
volum de proză Scara etc.76 ` 

Alteori, o simplă enumerare onomastică din dreptul capitolului Cea 
dintâi nuvelă (citită, după venirea în București, în cercul Convorbirilor 


m Cf. mapa l ms. 6. Au fost publicate de Stancu Ilin, în revista 
Transilvania, |, nr. 6, oct. 1972, p. 18-21; reproduse de Mircea Muthu în 
Addenda volumului Amalgam, Editura Dacia, 1976, p. 198-206. 

75 Mapa I, ms. 6, f. 11 (numerotația B.A.R.). 

76 Pentru cunoaşterea anilor de ucenicie, cele mai importante surse de 
informaţie rămân volumele 1 şi 11 din seria de Opere. În primul volum (1968), 
N. Liu publică Szamarlétra [Scara măgarilor], povestiri satirice din viața 
cazonă, binecunoscută de L.R. din perioada 1900-1908, când a fost elev la 
şcoala militară din Şopron, cursant la Academia militară „Ludoviceum“ din 
Budapesta şi sublocotenent de honvezi la Gyula. În volumul 11 (1981), 
N. Gheran publică numeroase piese de teatru, aparținând aceloraşi ani de 
ucenicie. Tot el prezintă, în volumul Caiete (1974), planurile de creaţie ale 
tânărului, proiecte de laborator cu ecouri puternice în creația de maturitate. 

critice) conturează mediul literar în care s-a aflat o vreme: Mihail 
Dragomirescu, Cincinat Pavelescu, Emil Gîrleanu, Corneliu Moldovanu, 
Al. T. Stamatiad, E. Lovinescu, Mihail Săulescu, Mihail Sorbul (viitor 
cumnat) ş.a.77 ` 

La fel şi în cazul capitolului În timpul ocupației, cu referiri la modul în 
care socialiștii, îndeosebi Const. Titel Petrescu, l-au ajutat să fugă de 
urmărirea nemților în Moldova. 

Spovedania cu care îşi începea aceste crochiuri își păstrează pe deplin 
valoarea pentru masa însemnărilor sale jurnaliere de mai târziu. 

„Viaţa mea n-a fost uşoară niciodată. N-am avut daruri speciale care 
să-mi netezească puţin calea. Din copilărie şi până azi am trecut prin toate 
încercările posibile. Nu evenimente epocale, ci mici bucurii care însă 

: punctează greu o viață. Cele mai înalte sânt atât de banale, atât de reale, că 
nici nu merită să fie povestite. Lupta cotidiană, ani de ani, cu sărăcia 
crâncenă, cu necazurile mărunte, cu grijile fără sfârşit pentru pâinea de-a 
doua zi, nu sânt fapte care să facă să tremure pe cititorul obișnuit cu 
senzaționalul ziarului. O viaţă de fapte diverse ce interes să prezinte? 
Nouăzeci la sută dintre oameni trăiesc la fel.“78 Cu gândul la gălăgioşii 
colegi de breaslă care nu o dată l-au persiflat, contestându-l pe toate 
planurile, adaugă: „Scriitorul român, cu mici excepţii, are experienţa vieţii 
de cafenea sau din cărţi. Trăiesc la suprafață. Eu am trăit viața din plin. 
Dacă în scrisul meu, în cărţile mele e vreo calitate, e aceea a vieţii 
trăite.“79 

Pe o anumită treaptă a existenţei lui, conflictele cu A. Ranetti, Lucreția 
Karnabatt, Nichifor Crainic, George Gregorian, Scarlat Froda sau Romulus 
Dianu, amintite cu insistență în jurnal sau numai în treacăt, l-au îndemnat 
să se spovedească viitorimii, fără nici o sfială, căci — scria el — „scriitorul 
trebuie să ştie că viața lui întreagă nu poate avea ascunzișuri, nici taine, 
nici menajamente. Mai curând sau mai târziu toate se vor da pe faţă, toate 
secretele. Prin hârtiile lui vor scotoci oameni diferiți, indiscreți. Discreția 
scriitorului în viață e inutilă.““80 

Atacat cu vehemenţă în continuare, el şi-a curmat elanul spovedaniei, 
temându-se poate de prețul sincerităţii. Planurile lui, păstrate în arhivă, 
oferă oricum un punct de pornire în realizarea unei viitoare monografii, cu 
sugestii generoase. 


7 Arh, L.R., I ms. 6, f. 12. 
78 Ibid, f. 3. 

2 Ibid, f. 3-4. 

80 Ibid, f. 2 


438 


Se mai adaugă un fapt care explică, întrucâtva, „deturnarea“ proiectului 
amintit. În acelaşi an 1932, autorul lui Jon este invitat să răspundă la 
chestionarul profesorului D. Caracostea, directorul Institutului de literatură 
de pe lângă Universitatea din Bucureşti. 

Invitaţia se soldează cu o conferință despre viaţă şi operă, ținută de 
Rebreanu în faţa studenţilor de la Facultatea de Litere şi Filosofie din 
Capitală. Cunoscute sub titlul Mărturisiri, relatările scriitorului au rămas 
până astăzi cel mai important document, care, în mod deliberat, 
completează informaţia jurnalului început în 1927 (Caietul 1). Avem 
această convingere câtă vreme adaosul din 1932 nu face altceva decât să 
întoarcă acele ceasornicului, punându-l să bată în limite impuse de întregul 
context jurnalier. Încadrate în timp, Mărturisirile acoperă perioada 
1885-1925, exact cea care nu face obiectul Caietelor 1-3. Istoriceşte, 
legătura este perfectă, având în vedere datele esenţiale din viaţa şi opera 
scriitorului. Căci, dacă Mărturisirile se opresc la 1925, incluzând şi geneza 
romanului Adam şi Eva, Jurnalul debutează cu spovedanii din 1927, 
privind cartea imediat următoare: Ciuleandra. 

Desăvârşit constructor, Rebreanu a ţinut parcă să-şi întregească 
memorialistica, adăugându-i, fie şi într-o formă concisă, paginile care îi 
lipseau. Altfel să fie oare o pură întâmplare că în conferinţa ținută la 
Universitatea din București el nu a găsit de cuviinţă să spună un singur 
cuvânt despre Ciuleandra sau Crăișorul, cărți deja tipărite la acea oră, să 
nu rostească o vorbă despre Răscoala, atunci în plină elaborare?8! Istoria 
acestor opere îl reținuse însă destul în paginile jurnalului, revenirea 
părându-i-se, poate, inutilă sau obositoare. 

Viaţa satului năsăudean, pe cât de molcomă, pe atât de colorată, mediul 
familial din casa învățătorului Vasile Rebreanu, gospodăria împovărată de 
grija multor copii, universul copilăriei petrecute la Maieru, sub poalele 
Rodnei, anii de şcoală de la Năsăud şi Bistriţa, alegerea profesiei de 
militar, ofiţeria şi demisia din armată sânt doar o parte din episoadele vieţii 
depănate în Mărturisiri. Tot aici facem cunoştinţă cu peregrinările 
tânărului pe meleagurile someşene, cu primele sale încercări literare, la 
început destinate teatrului, cu povestirile publicate de O. Tăslăoanu, în 
paginile revistei sibiene Luceafărul, cu năzuința debutantului de a pleca, 


81 Abia târziu, la 26 iun. 1943, va ţine o conferinţă la Ateneul Român pe 
tema „Cum am scris Răscoala“. (Ea a fost reprodusă de N. Liu în 
Manuscriptum, Il, nr. 1, 1972, precum şi de N. Gheran în L.R., Opere, vol. 8, 
1975, ultima dată fiind însoţită de toate documentele la care se referă 
scriitorul.) 

peste munţi, în Capitala țării sale. Pornit să reconstituie cu obiectivitate 
treptele unei existenţe, Rebreanu evocă primele lui contacte cu lumea 
bucureşteană, ucenicia în redacţiile unor ziare şi reviste literare, funcțiile 
sale, mai mult onorifice, să prezinte primele bucurii şi dezamăgiri cu 
confraţi într-ale scrisului ş.a.m.d. Poate mai mult decât aceste avataruri, 
geneza primelor trei romane — Jon, Pădurea Spânzuraţilor, Adam şi Eva — 
ne apropie de năzuinţele omului care, deloc descurajat de insuccese, a 
trudit cu migală pe proiecte ambiţioase, încrezător în izbândă. Evocarea 
realității, a materialului de viaţă din care şi-a plămădit mai târziu 
capodoperele ne îngăduie să pătrundem în tainele creaţiei, să desluşim un 
sinuos proces de transfigurare artistică, culminat cu naşterea Glanetașului 
sau a lui Apostol Bologa. 

Nu vrem să repetăm ce se ştie, nu vrea să prezentăm, fie şi măcar 
succint, etapele desăvârșirii acestor opere. Am ţinut doar să accentuăm 
locul Mărturisirilor în ansamblul documentaristicii rebreniene, rațiunea 
preluării de către noi a respectivelor pagini în Addenda volumului de 
față.8 (Jurnal, vol. 1, 1984, n. ed.] 

Desigur, pe-alocuri ele se cer completate şi chiar comentate, sarcină 
preluată în bună măsură de monumentala ediţie de Opere, după cum, 
sperăm, va fi realizată şi de viitorul monograf. 

Mai puțin spectaculoase, „Jurnalele de la vie“ (Caietele 4 și 5), 
gospodăreşti prin excelenţă, au dobândit cu vremea o altă valoare. Citite 
izolat, însemnările sânt, în multe privințe, monotone. S-ar părea că un 
Glanetaș, ştiutor de carte, îşi urmărește cu chiverniseală socoteala 
pământului, a grajdului, vânzând şi cumpărând pentru el şi pentru alții 
de-ale gurii, numărând bănuţii, când mulţi, când puţini, mereu dornic să-și 
ştie casa şi orătaniile din curte la rostul lor. 

Inevitabil, notația jurnalieră dobândeşte, uneori, o respirație mai largă. 
Raportată, în plus, la dată consemnării, ea poate sugera cititorului de astăzi 
mai mult decât a intenționat ieri însuşi cel care a scris-o. 


s2 Inițial, Mărturisirile au purtat titlul Romanul-romanului. Ele au fost 
publicate, fragmentar sau integral, cu titlurile: Între roman şi viaţă, în Vremea, 
V, nr. 235, 1 mai 1932; Eu și eroinele mele, în Jurnalul doamnei, nr. 3, 1938; 
Mărturisiri, în Revista Fundațiilor Regale, VII, nr. 11, nov. 1940; Geneza 
romanului „Adam şi Eva“, în Preocupări literare, VII, nr. 4, apr. 1942; 
Mărturisiri, în volumul Amalgam, 1942. Reproduse şi comentate de Niculae 
Gheran în aparatul critic al seriei de Opere, vol. 4 (1970), vol. 5 (1972), vol. 6 
(1974). S-au mài tipărit în D.Caracostea, Mărturisiri literare (1971), ediţie 
îngrijită de Iordan Datcu, şi în Amalgam (1976), ediție îngrijită de Mircea 
Muthu. [De asemenea, în L.R., Opere, vol. 16, 1965,n. ed] 

Iată „filmul“ unei zile, dintre multele petrecute în acelaşi mod: 


„Sâmbătă, 27. martie 1943 

Aseară m-am simţit răcit şi, după două aspirine, m-am culcat devreme 
relativ, iar azi m-am sculat târziu, refăcut. 

Am terminat recitirea Mioareis, puţintică; nu ştiu ce vom face cu ea; 
numai regia poate să salveze spectacolul. Azi am terminat de asemenea piesa 
finlandeză a lui Artturi Jărvilluoma — foarte interesantă şi caracteristică. Voi 
juca-o imediat. 

La:12 am fost la prefectul Piteşti — 5 kg zahăr (670) şi 150 kg porumb; 
permis nu mai are pentru Teleorman. Am luat | kg iaurt bun; voi duce şi acasă. 
Minculescu mi-a cumpărat carne bună pentru aici; am comandat şi pentru 
Bucureşti — 2 100 lei care vor fi lichidaţi mâine la dejun. 

Aici, instalatorul meu lucrează de zor. De fapt, reface toată instalația. 
Mereu descoperă boli noi. Soba băii complect stricată, adică cazanul - abia l-a 
putut drege toată ziua. În odaia mică, în perete, ţeava de plumb ruptă, zdrobită, 
acolo era scurgerea veche; nu ştiu cum va putea s-o dreagă. Mai are de lucru şi 
mâine. 

Ion a afumat butoaiele şi a început pritocul vinului. A umplut un butoi de 
circa 20-25 vedre. Între timp s-a început fabricarea rachiului din vinul vechi; 
un cazan mi-a dat 17,1/2 | rachiu de 38,60. Continuarea pe mâine, fireşte. 

Călugăru% mi-a cerut 31 anunţuri şi o convorbire de 300 lei la telefon, total 
922 lei. N-a vrut să semneze o chitanţă şi a fost necuviincios; voi vedea ce se 
va face. 

S-au pus 2 cloște pe ouă de găină. Urmează alta pe ouă de rață. 

S-au pus 4 kg arbagic în 30 straturi. Azi am mai luat 6,1/2 kg. Voi vedea 
mâine pe teren. 

Timpul s-a închis. Ieri a fost frumos, dar rece; noaptea aproape de brumă. 
Azi mohorât, dar relativ mai cald. 

Vegetaţia întârziată. Nici o floare n-a apărut încă, nici chiar verde.“ 


Sute de asemenea însemnări explică, pe de o parte, golurile din jurnalul 
scriitorului care, lăsându-şi de multe ori creionul din mână, nu se sfieşte | 
să-l înlocuiască cu uneltele gospodăriei ţărăneşti, pe de altă parte, ele ne 
fac să înţelegem absenţa îndelungată din viaţa oficială a celui care, în 
fiecare zi, era menţionat, cu litere de o şchioapă, ca director al ziarului 
Viaţa. 

Despre această chestiune au scris mai mulţi comentatori ai vieţii şi 
operei lui Liviu Rebreanu. Un fost redactor al acestui ziar, Al. 


33 Piesă de Camil Petrescu. 
84 Cârciumar la marginea Piteştiului. 

Cerna-Rădulescu, pe-atunci foarte tânăr, relatează într-un volum de 
amintiri (Arbori din țara promisă, 1972) cum Liviu Rebreanu era cel dintâi 
hotărât să stăvilească tributurile plătite oficialităţii. La rândul lui, 
profesorul Ion Petrovici, în acele vremuri ministru, evocă într-un alt volum 
memorialistic (Pe meandrele trecutului, 1979) cum mareșalul Ion 
Antonescu i-a cerut, de două ori, să-l îndepărteze pe Rebreanu din 
conducerea Teatrului Naţional „fiindcă ar fi ironizat, faţă de nu ştiu cine, 
unele aspecte ale regimului; a doua oară, că având o maladie prelungită şi 
poate nevindecabilă, Teatrul nu este cârmuit aşa cum trebuie“85. Scriind 
istoria Teatrului Naţional și ajungând la una din cele mai zbuciumate 
perioade ale existenţei lui, anii celui de al doilea război mondial, Ioan 
Massoff insistă asupra atitudinii antilegionare a părintelui meu, la 
numeroasele sale decizii împotriva tendinţelor de fascizare a repertoriului, 
a vieții artistice, în fruntea căreia revenise după îndepărtarea lui Radu 
Gyr.8 La rândul lui, Niculae Gheran semnează, în acelaşi spirit, studiul 
introductiv la volumul Rebreanu la lumina lămpii (1981), căruia i se 
alătura argumentaţia celei care semnează aceste rânduri din interviul de la 
finele aceleiași cărţi. 

Desigur, au fost şi vor mai fi poate şi alte opinii. Important este că prin 
tipărirea jurnalului se face un pas înainte pentru elucidarea adevărului, 
dându-se scriitorului, în sfârşit, posibilitatea de a-şi spune şi el cuvântul. 
Bilanţul activității lui făcut pe parcursul anilor în gospodăria de la Valea 
Mare ne îngăduie să-i clarificăm rosturile, să le înțelegem, față de el 
însuşi, ca şi de semenii lui. 

Făcând istoria jurnalului (mai bine spus, „jurnalelor“), se cuvenea să 
insistăm, între altele, asupra acelor surse documentare fără de care 
spovedania lui Rebreanu, sporadică, ar fi concurat çu un album, pe cât de 
real, pe atât de puțin semnificativ în prezentarea mai cuprinzătoare a vieţii 
lui. Cu toate acestea, avem convingerea că ne aflăm abia la începutul unei 
întreprinderi ce se cere reluată cândva în cadrul ediţiei de Opere. Două 
sânt motivele care ne fac să gândim în acest mod: 

1. Pe zi ce trece, se ivesc noi şi noi documente care adaugă cronologiei 
datări inedite. Astfel, Jon, ca titlu de roman, apare la „29 iunie 1914“, pe 
verso-ul unei file pasagere (Arh.L.R., II ms.1), marcând o graniță între 
proiectele romanului Zestrea şi ceea ce aveam să cunoaştem mai târziu. 


85 I, Petrovici, Op. cit, 
86 Vezi Teatrul românesc. Privire istorică, vol. VIII, Teatrul românesc în 
perioada 1940-1950, Editura Minerva, 1981. 

2. Autorul Răscoalei a fost mult prea optimist în momentul când 
credea că trei decenii vor fi suficiente pentru stingerea sau aplanarea 
gravelor conflicte relatate din paginile jurnalului său. Este drept că, 
prudent, condiţiona tipărirea spovedaniilor lui după „cel puţin treizeci de 
ani“ de la săvârşirea lui din viață. Repetăm: nu bănuia că va muri atât de 
tânăr, că istoria va continua să sângereze acolo unde el credea că timpul îi 
va cicatriza rănile. 


Întrebat “cândva de către N. Papatanasiu dacă jurnalul intim poate 
constitui o formulă de roman, Rebreanu avea să-i răspundă simplu, fără să 
amintească nimic despre propria lui experienţă, începută cu 11 ani în urmă: 

„Nu, nu e o formulă de roman. Jurnalul intim preţuieşte ca un 
document sufletesc, nu ca artă. Un jurnal intim poate fi uneori mai 
important decât un roman şi poate interesa ca atmosferă de laborator de 
lucru. [Un] iubitor de artă poate fi mult interesat de jurnalul intim al unui 
roman de pildă. Grozav m-ar atrage jurnalul intim al lui Tolstoi din vremea 
când a scris Ana Karenina. “87 

Expresia „document sufletesc“ este cea mai potrivită pentru 
caracterizarea jurnalului pe care astăzi îl publicăm. Căci, într-adevăr, 
nimic nu este mai interesant în paginile lui decât proiecția interioară a 
lumii înconjurătoare, cu evenimente mai mult sau mai puţin epocale, 
reflexul acestei lumi în cugetul şi sufletul Omului. Contopindu-şi viaţa cu 
propria lui operă, el şi-a impus să fie credincios crezului său artistic, 
potrivit căruia sinceritatea rămâne calitatea de căpetenie a scriitorului 
adevărat, literatura fiind, înainte de toate, creaţie de oameni şi de viață.88 

Când realitatea, cu imprevizibilele ei surprize, l-a furat de la masa de 
lucru, dezastrul moral avea să-l doară mai mult decât orice orgoliu sau 
situația materială. S-a reîntors de fiecare dată la scris cu bucurie 
copilărească, convins că n-are voie să-şi trădeze singura lui menire, 
literatura, adevăratul său rost pe lume. Din fericire, n-au fost multe 
ocaziile în care să se fi rupt de scris, repugnându-i cariera administrativă și 
cu atât mai mult politicianismul. Lumea fantasmelor l-a interesat mai mult 
decât cea mai acută realitate, pe care, tot el, o diseca adesea cu aplecarea 
unui desăvârşit anatomo-patolog. Personajele operei lui, viaţa lor l-au 
interesat mai mult decât făpturile reale, dovada — locul pe care acestea îl au 
în ansamblui însemnărilor jurnaliere. Propria lui suferință, cauzată de o 
boală ce se instalase cu mult înainte de a-i pricinui sfârşitul, îl consumă 


37 De vorbă cu romancierul Liviu Rebreanu, în Adevărul literar şi artistic, 
XIX, nr. 942, 25 dec. 1938, p. 7. 

38 Cf. L.R., Cred (1926),în Ideea europeană, VII, nr. 181, 1 ian. 1926; 
reprodus în volumul Amalgam. 

mai puțin decât necazul de a nu găsi începutul unui roman, de a nu limpezi 
imaginea unui personaj sau altul. 

Multe pagini din jurnal, în special cele aşternute la Bucureşti, se 
explică şi prin nevoia de a relua creionul în mână. Bucureştiul îl sâcâia cu 
sterilitatea scrisului, desprinzându-l de liniştea mereu râvnită de la Valea 
Mare. Era totuşi nevoit să-i bată potecile, de Capitală legându-se mereu 
„pâinea cea de toate zilele“. Cafeneaua literară, luptele intestine din sânul 
breslei scriitoriceşti, lucrăturile, combinaţiile de culise îl enervau, 
creându-i o stare de înstrăinare. Treburile de la Teatrul Naţional, de la 
Educaţia Poporului, de la Radio şi reviste, de la Societatea Scriitorilor 
Români, pe cât de onorabile şi în folosul confraţilor săi, îi măcinau timpul, 
depărtându-l şi mai mult de lumea cărţilor la care visa. Acest divorţ între 
ce dorea să facă şi ce era nevoit să accepte explică iritarea cu care încearcă 
să surprindă întregul context al vieţii sale. 

Rebreanu nu a fost istoric, nici economist şi cu atât mai puţin filosof. 
Când părăseşte literatura, însemnarea lui este doar a omului din cetate, 
răspunzător de ce aude şi vede, dornic să afle cauzele ce leagă şi dezleagă 
lumea din care face parte. În cea mai mare măsură, timpul avea să-i 
confirme realismul judecăților, limpezimea gândului. Se întâmplă însă și 
situația inversă, când interpretarea imediată a unor stări sociale să se 
menţină la suprafaţa relaţiilor politice, cu ecouri nefavorabile în propria lui 
operă. Evenimentele intervenite în viața politică a ţării se succed cu o 
repeziciune fantastică, îl ajung din urmă şi-l depăşesc, derutându-l. 
Elocventă este în această privință geneza romanului Gorila, care ocupă în 
paginile jurnalului său un loc deosebit. Conceput ca o satiră împotriva 
politicianismului burghez, romanul — a cărui istorie se deapănă pe 
parcursul a două decenii — se izbeşte de acute realităţi, contradictorii, 
sensibilizând cu virulență conştiinţa artistului, obişnuit, până atunci, să 
mediteze îndelung asupra subiectelor sale. 

Precum eboşele unui pictor, schiţele unor portrete se completează şi se 
contrazic în egală măsură, trădând, pe-alocuri, lipsa de claritate a autorului 


lor. 
Tipărind Gorila, Niculae Gheran surprinde această metamorfoză, 


dialectica transformărilor care, spre lauda romancierului, îl vor determina, 
în cele din urmă, să aşeze, pe acelaşi plan, părţile angajate în paginile 
cărţii, părţi simbolizând „naționalismul cu pumnii bătuţi în piept şi falsa 
democraţie.“89 De remarcat că la recenta reeditare a romanului un rol 


89 Cf. interviul din România, I, nr. 13, 14 iun. 1938, p. 2, comentat de 
N. Gheran în L.R.,'Opere, vol. 9 (1978), capitolul „Confluenţe“, şi în vol. 10 
(1981), „Romanul romanului Gorila“. 

funcţional l-au avut propriile mărturisiri ale scriitorului, reproducându-se, 
cu acelaşi prilej, fragmente masive din însemnările sale, intercalate între 
23 octombrie 1929 şi 23 ianuarie 1941.% 

Jurnalul îşi dovedea atunci ca şi acum pe deplin utilitatea, ajutându-ne 
să reconstituim, cât mai aproape de adevăr, biografia omului şi a operei 
lui. Pe bună dreptate, istoricul Vasile Netea sublinia în articolul său din 
Manuscriptum: „Arareori spovedaniile unui scriitor au cuprins mai multă 
sinceritate, mai multă veridicitate şi mai multă luciditate. Însumând peste 
800 de pagini, ele reprezintă deopotrivă drama şi adevărul vieţii şi gândirii 
lui Liviu Rebreanu.“ | 

Schimbările intervenite în structura societăţii româneşti, distanța care 
ne desparte de realităţile înceţoşate ale generaţiei lui, cutremurată de două 
războaie mondiale şi de apăsarea a trei dictaturi, îngăduie cititorului de 
astăzi să răspundă mai clar unor întrebări ce revin adesea în paginile lui 
Liviu Rebreanu. 

Cu toate neclarităţile pe care i le-a imprimat o epocă tumultuoasă, cu 
numeroase mutații politice, sociale şi economice — epocă în care înseși 
hotarele ţării aveau să se întregească şi să se dezmembreze, spre mâhnirea 
unui întreg popor ce visase îndelung la unitatea pământului strămoșesc —, 
scriitorul rămâne, până la sfârşitul zilelor lui, consecvent idealurilor nobile 
ale neamului său. 

Judecat în lumina a ceea ce şi-a propus să fie — „o spovedanie pentru 
mine însumi“ —, jurnalul, cu implicaţii majore în sociologia culturii 
naţionale interbelice, se dovedeşte o operă fundamentală, parte integrantă a 
creaţiei literare rebreniene. 


PUIA-FLORICA REBREANU 
Marţi, 20 aprilie 1982. 


50 Cf. L.R., Opere, vol. 10, 1981, p. 387-440. Până la această dată, s-au 
mai tipărit în presă câteva fragmente, sub semnătura mea şia lui V. Netea 
(Spovedanii, în Magazin istoric, XIII, nr. 5, mai 1979, p. 41-45), intercalate 
între 2 iun. — 11 iul. 1940; tot V. Netea publică în revista Manuscriptum, X, nr. 
2(35), 1979, articolul Liviu Rebreanu. Patosul mărturisirilor, cu fragmente de 
jurnal intercalate între 1-17 ian. 1928, p. 70-76. 

91 Art. cit. 


ÎN LOC DE NOTĂ ASUPRA EDIŢIEI 
[Jurnal, vol. 1, 1984] 


Oricum i-am zice — ediţie critică, de referinţă sau de popularizare —, 
cartea de față este doar începutul unei acțiuni editoriale ce se cere 
împlinită, căci, să nu uităm, ultimele ei pagini se închid cu însemnările 
jurnaliere din 1935 (şi aceasta de-ar fi să ne rezumăm strict la conţinutul 
propriu-zis al volumului, omițând aspectele textologice legate de structura 
ediţiei, de izvoarele documentare folosite etc.). Așa s-a întâmplat şi cu 
valorificarea celorlalte opere din creaţia lui Liviu Rebreanu, răspândite, 
multă vreme, sub diferite coperţi, până la reluarea lor în cadrul seriei de 
Opere, prilej de remeditare, cu toate eratele de rigoare. Afirmația nu 
impietează defel asupra valorii şi utilității ediţiei actuale, care, în sfârşit, 
ajunge la o formă publicabilă, după 12 ani de tatonări redacționale. În 
ordinea urgenţelor, s-ar impune deci tipărirea celei de a doua părți, 
cuprinzând însemnările scriitorului din ultimii nouă ani ai vieţii sale 
(1936-1944), perioadă bogată în evenimente, pe seama căreia au circulat şi 
mai circulă încă felurite legende, cu şi fără repere în realitate. Apoi, cu 
vremea, se vor adăuga, poate, și alte explicaţii, mai largi, mai nuanțate, în 
legătură cu textul tipărit, studiul şi mai aprofundat al altor documente 
subliniindu-le, de pe acum, necesitatea. Căci, în cazul lui Liviu Rebreanu 
(şi nu numai al său), este mai greu să scrii despre ce nu cuprinde Jurnalul 
decât despre ce conţine propriu-zis. 

Pentru o primă fază de cercetare, prezentarea textelor existente 
impunea adoptarea unui sistem de lucru care să le asigure integralitatea. 
De aici tentaţia noastră de a completa cât mai mult informaţia, formulă 
opusă trunchierilor de orice fel. 

Adnotând Jurnalul, am fost nevoiţi adesea să revenim asupra multor 
documente din arhivă ori din presa literară, să le menţionăm cititorului, ca 
surse suplimentare de informaţie, sau, după caz, să le sintetizăm sau chiar 
reproduce în întregime. Nu se putea altfel, câtă vreme notația jurnalieră 
a scriitorului porneşte abrupt, din 1927, dovedindu-se lacunară chiar şi 
după această dată. Pe de altă parte, înseşi însemnările în cauză nu 
păstrează întotdeauna caracterul fixat iniţial de autor. Propunându-şi să fie 
o „spovedanie“ pentru sine însuși, pe cât posibil detaşată, așternută „la 

rece“, Rebreanu se depărtează adesea de scopul urmărit, multe pagini ale 
Jurnalului concurând cu agenda de buzunar, ele fixează reperele existenţei 
cotidiene, fără prea multă selecție şi, mai grav, fără un comentariu adecvat. 
S-ar zice că ne găsim în faţa unei ciorne, care, potrivit obiceiului, abia 
urma să fie reluată pe alte planuri. Este, cel puţin, cazul însemnărilor de 
călătorie, notaţiilor de la Teatrul Naţional, ca și al altora, care, mai târziu, 
ar fi putut lesne servi la scrierea unor lucrări de sine stătătoare, unele 
figurând chiar printre proiectele sigure: Spovedanii, Jurnal de bord etc. 
Romancierul n-a apucat „vârsta memoriilor“, la data decesului având 
aproape 59 de ani. Astfel încât notaţiile lui, oricât de provizorii, se 
constituie astăzi, paradoxal, într-o operă „definitivă“. Este important să 
reținem acest lucru, mai ales când luăm în discuţie structura ediției de faţă. 
Păstrarea în volum doar a „Jurnalului literar“ (denumit de noi ca atare) 
ne-ar fi dezamăgit, lipsa de continuitate a însemnărilor fiind principala 
cauză. De bine, de rău, celelalte notații, oricât de lapidare, au darul de a ne 
spune câte ceva despre mișcarea în timp şi spaţiu a scriitorului nostru. Am 
găsit, totuşi, de cuviinţă să delimităm sursele bibliografice, aşezând câte 
un asterisc în fața datelor calendaristice, cu notații complementare, 
preluate de noi din celelalte jurnale, considerate de alți editori ca fiind de 
interes periferic. S-a ajuns astfel la un „jurnal al jurnalelor“, care, deși 
întregit, nu acoperă decât în parte golurile pomenite. Este motivul pentru 
care, într-o Addenda, am apelat la mărturisirile edite și inedite ale 
scriitorului, în care amănuntele biografice primau, precum şi la interviurile 
sale. Sugestia ne-a oferit-o studiul contextului jurnalier, cu numeroase 
trimiteri la anchete literare, la convorbiri cu diverşi gazetari, din ţară şi 
străinătate etc., înregistrate printre evenimentele zilei, dar lipsite de 
comentarii marginale. Preluate din presă, ele ne prilejuiesc cunoaşterea 
mai profundă a unui crez literar, a unei atitudini statornice în viaţa politică 
şi socială a epocii, a preferințelor din variile domenii ale creaţiei spirituale 
şi materiale etc., etc. Conţinutul lor este adesea mai dens decât ceea ce ni 
se oferă în Jurnal. Nu ne gândim numai la materialele documentare 
privind viaţa și opera scriitorului de până în 1927, cu care debutează 
însemnările scriitorului, ci şi la anii următori. (A se consulta Addenda 
anilor 1932-1935, puţin productivi în notații jurnaliere.) 

Dispunând de numeroase documente, mărturisim că, la început, am 
fost tentaţi să separăm materia existentă, interviurile urmând să constituie 


! Ideea poate rămânea în proiectele seriei de Opere, cu atât mai mult cu 
cât, nu este exclus, vremea va adăuga şi alte interviuri, mai mult sau mai puţin 
cunoscute, oportune într-un volum de sine stătător și mai puţin indicate în 
sumarul actual. 

un volum de sine stătător.! Am renunţat totuşi ia această alternativă, mai 
ales când am văzut situaţia în care se află colecţiile de ziare din depozitul 
bibliotecilor centrale. Degradarea unora ne-a obligat să ne deplasăm şi în 
țară pentru a putea reîntregi textele. Astfel încât, mai bine acum decât 
niciodată. 

Adoptând structura actuală, avem sentimentul că multe din lacunele 
Jurnalului se anulează de la sine, „spovedania“ scriitorului întregindu-se 
prin coroborarea documentelor. 

În acelaşi sens am ţinut să adăugăm şi articolele-program ale unor 
reviste iniţiate de L.R. sau conduse în colaborare: Scena (1917), Mişcarea 
literară (1924), Gazeta literară (1929), România literară (1932-1934). 

Notele și comentariile de subsol se subordonează aceleiaşi intenţii: 
întregirea informaţiei pe baza consultării arsenalului arhivistic. Ţinând 
seama de cercul cititorilor căruia i se adresează cartea, n-am găsit cu cale 
să transformăm aparatul critic într-un mic dicţionar, subliniind, în primul 
rând, natura relaţiilor dintre personalităţile implicate în textura Jurnalului. 
De regulă, explicaţiile se dau la prima intrare în scenă a personajelor, pe 
parcurs adăugându-se, la nevoie, explicaţii suplimentare. Sursele noastre 
au fost dintre cele mai felurite: de la uriașa corespondenţă din „Arhiva 
Liviu Rebreanu“ (aflată la B.A.R.), la articolele din presă, de la 
enciclopediile şi dicționarele existente, la mărturisirile unor contemporani, 
în primul rând Puia-Florica Rebreanu - căreia îi datorăm numeroase 
informaţii istoriografice, îndeosebi din lumea familială —, apoi L. Kalustian, 
N. Carandino, Magda Creţoiu-Mavrodi, I. Finteşteanu, Eftimie Ionescu, 
I. Masoff, Maria Oprescu, Sereda Sorbul-Varduca, g-ral E. Bantea, 
N. Ilieşiu, V. Mândra şi Sica Marinescu, cărora, din nou, le aducem 
mulțumirile noastre. Aflaţi la subsol (adevărată „cușcă a sufleurului“), am 
suportat, inevitabil, rigorile spațiului restrâns, motiv pentru care, de cele 
mai multe ori, am fost nevoiți să rescriem comentariile noastre, Am 
regretat, de fiecare dată, că trecem peste conţinutul corespondenţei, care ar 
fi colorat şi mai mult adnotarea actuală, mărginindu-ne, deocamdată, să 
facem trimiteri la cotele B.A.R.3 

În pofida repetatelor investigaţii, făcute în lumea familială, 
gazetărească sau teatrală, mărturisim că numele unor persoane amintite în 
Jurnal (uneori simple prenume) continuă să nu ne spună nimic, ele 


2 Cazul revistei România literară (1932-1934), colecţia Bibliotecii 
Academiei R.S.R. 


3 Trimiterile poartă numărul din registrul de inventar al scriitorului, lipsind 
încă un catalog public, 

nefigurând nici măcar în cărţile de telefon ale vremii, ca să nu mai vorbim 
de dicţionare și enciclopedii. 

Într-un cuvânt, lipsa mai multor instrumente de muncă intelectuală 
(bibliografii, dicționare domeniale, cataloage și repertorii) îşi spune, din 
nou, cuvântul. Ce să mai zicem de absenţa enciclopediilor consacrate în 
special marilor personalități ale culturii româneşti, între care şi Rebreanu, 
care, în mod ideal, ar trebui să elucideze şi interferenţele biografice?! 
Deocamdată, pe oceanul datelor necunoscute, un dicţionar de personaje 
„Rebreanu“, alcătuit de confratele D. St. Rădulescu, pluteşte de mai mulţi 
ani în larg, căutând un țărm editorial la care să acosteze.* 

Studiul introductiv, alegerea şi stabilirea textului aparțin Puiei-Florica 
Rebreanu. Neîndoios, la finalizarea intenţiilor sale au contribuit 
colaborările anterioare, fiind cazul să amintim aici strădaniile lui Radu 
Vasilescu, Ioana şi Mihai Gafiţa, Vasile Netea, Nicolae Coban, Grigore 
Damirescu, Maria Simionescu, Z. Ornea şi semnatarul acestor. rânduri, 
care, într-o măsură mai mică sau mai mare, au dezbătut cadrul şi detaliile 
Jurnalului, în vederea adoptării unei forme cât mai desăvârşite. Chiar dacă 
adesea discuţiile acestora nu au pledat pentru o formulă comună de editare, 
dezbaterea ideilor a netezit terenul actualei construcții. 

Indicii de la sfârşitul volumului au fost elaboraţi de Nicolae Coban; la 
colaţionarea textelor, în faza „bunului de tipar“, cartea a beneficiat de 
aportul Nedeei Burcă; amândurora le aducem, încă o dată, mulțumiri. 


Cândva, tipărind împreună cu Puia-Florica Rebreanu corespondența 
familială (aflată, ca şi jurnalele romancierului, în posesia Domniei sale), 
am simțit necesar, la capătul întreprinderii, să-i iau un interviu. Aș fi 
încântat dacă, sfârşind pregătirea volumului II al cărții de față, mi-ar 
îngădui să repet acelaşi gen de colaborare. Ar fi un mijloc operativ de a 
răspunde şi la eventualele întrebări puse de cititori la apariţia volumului de 
faţă. 


NICULAE GHERAN 
27 mai -- 25 sept. 1983. 


* Carte între timp apărută (n.ed.). 


CUVÂNT ÎNAINTE 
[Jurnal, vol.II, 1984] 


În sfârşit, după multe programări în planurile editurilor „Cartea 
Românească“ şi „Sport- Turism“, primul volum din Jurnalul lui Rebreanu 
a apărut la... „Minerva“. De fiecare dată, schimbarea firmei s-a produs 
concomitent cu primenirea formulei de editare, cu remanierea colectivului 
de autori (uneori la cererea împricinaţilor, săturați de un hamaiâc sinistru, 
care, după ani de trudă, ameninţa să nu se mai termine). În pofida 
întârzierilor, cartea nu avea decât de câștigat de pe urma interminabilelor 
discuţii purtate în jurul ei. Nu vom pregeta deci să aducem omagii 
confraţilor editori, care, pe drumul aceloraşi străduințe, au încercat, chiar 
şi fără izbândă, să reproducă întocmai însemnările zilnice ale cititorului 
romanului românesc modern. Mai mult decât toţi cititorii, ei ştiu ce 
înseamnă asperitățile muncii din subsolul marii întreprinderi, imprevizi- 
bilele greutăți la care te supune propria-ți onestitate când vrei să reproduci 
cu fidelitate textul ilustrului predecesor. Este ca și cum ai încerca să 
schimbi o monedă rară, ieșită din circulaţie, într-o piață în care nu te 
izbeşti tot timpul de numismaţi. 

Şi totuşi, minunea s-a produs, editarea în mai multe volume a 
Jurnalului fiind „oul lui Columb“. Procedând altfel, ne-am fi întrebat 
poate şi acum ce și cât putem vorbi despre unele împrejurări tragice din 
istoria românilor, aflați adesea la răspântia vânturilor, situaţii acute ce au 
sensibilizat profund conştiinţa scriitorului. Este aproape o impietate să mai 
rostim adevărul că Rebreanu şi-a iubit Ţara, că gândurile lui erau ale unui 
întreg neam amenințat să-i fie sfârtecat pământul, că este absurd să-i 
punem la îndoială buna-credinţă, fără să fim copleșiți de povara acuzațiilor 
gratuite. A trece cu „discreţie“ pe lângă însemnările sale nu înseamnă 
altceva decât a menţine în circulaţie opiniile eronate formulate cu trei 
decenii în urmă, omiţând imensa informaţie istoriografică vehiculată în 
cele 11 volume ale ediţiei critice „Rebreanu“, realizate între 1968-1980, la 
care se adaugă volumele de studii şi documente tipărite (Caiete, 1974, La 
lumina lămpii, 1980 ş.a.). 

Primirea entuziastă a primului volum din Jurnal — considerat adevărat 
act de cultură, eveniment demn de monumentalitatea creaţiei rebreniene — 

pe-a încurajat neînchipuit de mult eforturile de editare integrală a operei. 
Pentru bibliografia sentimentală a noului tom, se cuvine a aminti numele 
acad. Şerban Cioculescu, Nicolae Carandino, L. Kalustian, Alexandru Piru, 
Nicolae Manolescu, Ion Vlad, Valeriu Râpeanu, Z. Ornea, Mircea 
Iorgulescu, Gheorghe Tomozei, Gheorghe Suciu, Vasile Fanache, 
Alexandru Dobrescu, Mihai Sin, Mircea Tomuş, Ion Simuţ şi, mai de 
curând, Mihai Ungheanu şi Ion Brad. 

Şi iată-ne în faţa noilor pagini. Din rigoare bibliografică, le înregistrăm 
astfel: volumul II, partea întâi. El reproduce însemnările zilnice ale lui 
Rebreanu din intervalul 1 ianuarie 1935 — 8 iunie 1940. Mai puţin colorat 
decât ne-am fi aşteptat (dacă avem în vedere perioada pe care o relatează), 
Jurnalul continuă să-şi păstreze însă caracterul de document revelator 
pentru cunoaşterea biografică a marelui romancier. Relativ minore, multe 
notații, îndeosebi cele cu caracter gospodăresc de la Valea Mare, 
circumscriu exact cadrul vieţii de fiecare zi a scriitorului, spulberând 
totodată şi unele prejudecăţi referitoare la atitudinea sa social-politică din 
această perioadă. Căci este important să ştim unde şi cu ce se ocupa Liviu 
Rebreanu atunci când societatea românească parcurgea ani grei, cu aprige 
confruntări ideologice, când argumentarea unei idei era adesea înlocuită cu 
amenințarea şi terorizarea adversarilor politici. La dimensiunile 
personalităţii sale, ne interesează totul, oricât de domestic ar fi, uneori, 
orizontul preocupărilor. (Ce bine ar fi fost dacă ni s-ar fi transmis astfel de 
însemnări zilnice de către un Eminescu sau Caragiale, Arghezi sau Blaga, 
indiferent de caracterul notaţiilor!) Din acest punct de vedere, dezamăgirea 
unor cititori, care s-ar fi aşteptat ca în locul Jurnalului să aibă în mâini un 
„Revolver-Zeitung“, n-avem decât s-o regretăm. Dacă însemnările 
păcătuiesc prin corectitudinea notaţiei nu-i însă vina nimănui. De prisos să 
adăugăm că această „dezamăgire“ este întreținută şi de câțiva comentatori 
de la periferia vieţii culturale. Motive au; ani în şir au pus pe seama 
romancierului gânduri şi fapte insolite, pentru ca astăzi să le vadă anulate. 

Ca şi în cazul primului volum, încheiat cu sărbătorirea semicentenarului 
Rebreanu, al doilea tom surprinde în final un alt eveniment: primirea 
scriitorului în Academia Română. Relativa independenţă a volumului se 
justifică şi prin faptul că, între granițele sale, descoperim numeroase 
mărturisiri cu privire la ultimele opere ale lui Liviu Rebreanu: Gorila 
(1938), Amândoi (1940), Lauda ţăranului român (1940)!. Astfel constituite, 


! Singura carte publicată ulterior — Amalgam (1943) — este o culegere de 
vechi articole, cu un sumar improvizat. 

ambele tomuri din Jurnal epuizează informaţia istoriografică cu privire la 
geneza operelor rebreniene. 

Având pe masa de lucru un maldăr de pagini ce se cer studiate pentru 
coroborarea şi comentarea unor date din Jurnal (corespondenţă emisă şi 
primită, articole din presă, referiri critice), precum şi pentru elaborarea 
unei monografii, ne-am oprit acolo unde timpul ne-a permis. Aceasta cu 
atât mai mult, cu cât unele evenimente, ca de pildă cele din iunie 1940, 
depăşesc cu mult documentarea: referitoare strict la viaţa şi opera lui Liviu 
Rebreanu. Soluţia excerptării însemnărilor din ultimii ani de viaţă ai 
scriitorului — comodă, dar fără perspectivă — am exclus-o din capul locului, 
neavând nimic comun cu spiritul ce ne-a călăuzit la realizarea ediţiei 
critice „Rebreanu“. Până la tipărirea părții ce urmează, am găsit însă cu 
cale să reproducem la Addenda mai multe documente din epocă, îndeosebi 
interviuri, în stare:să comunice cititorului temperatura morală a unei mari 
personalități, aflată, ca şi Apostol Bologa, în împrejurări dilematice. 

Cităm din însemnările scriitorului datate 8 octombrie 1940: 


„Mă cuprinde uneori un fel de silă de viaţă. În ultimul timp parcă tot 
mai des. O indiferenţă şi o oboseală fără motive aparente. În realitate îmi 
dau seama că e un dezgust de toate cele ce se petrec, o imposibilitate de 
acomodare, dar şi de urmărire a vertiginoaselor transformări. Poate nici o 
generaţie n-a trecut prin mai multe şi mai radicale evenimente exterioare şi 
interioare. De azi pe mâine se răstoarnă toate: valori, oameni, instituţii... 
Ajungi să nu mai poţi crede în nimic. Ce-a fost mare ieri, azi e zero; ce-ai 
iubit ieri, trebuie să urăşti azi, ce-ai respectat ieri, se cere să huiduieşti azi. 
În toate domeniile — spirituale și materiale. România mică, războiul 
balcanic, războiul mondial, războiul Unirii, ocupaţia germană, România 
mare, socialism, umanitarism, Liga Naţiunilor, regență, carlism, 
legionarism, asasinate medievale, pierderea Basarabiei, Bucovina; 
Ardealul de Nord, România mijlocie, prăbuşirea carlismului, totalitarism 
legionar... Toate astea în mai puţin de treizeci de ani. Şi fiecare din astea 
vrând să transforme şi fizionomia morală a omului, să impună alte valori, 
să dărâme tot ce a fost... Se clatină şi se zdruncină încrederea în însuşi 
rostul omului pe lume. Dacă nu poți avea un ideal, de ce să mai trăieşti? 
Ce valoare mai are viaţa omului în astfel de lume?“ 


Împovărat de ce vede şi aude, Rebreanu se va retrage la Valea Mare, 
viaţa lui părând să semene, într-o privinţă, cu cea a Glanetaşului. Grijile 
gospodăriei trec pe ptimul plan, mulțumirea de a avea un petec de pământ 
lăsându-i speranţa că-l va scuti şi de nevoi. 

Într-o viitoare carte consacrată vieţii scriitorului, avatarurile acestei 
existenţe s-ar putea intitula De la literatură la agricultură, cum de altfel 
ne dezvăluie şi numeroase însemnări publicate în volumul de faţă. 
Învingător şi învins, Rebreanu se va întoarce printre țărani, rămânând dator 
cititorilor săi cu o carte: Păcală şi Tândală, a cărei acţiune urma să se 
desfășoare pe locurile romanelor anterioare. După cum ştim, n-avea s-o 
scrie, boala, agravată la sfârşitul anului 1943, răpunându-l puţin înainte de 
a fi împlinit 59 de ani. Părăsise de mult scena treburilor publice, unde, cu o 
rară consecvență, a încercat să disjungă arta de politicianism, aşa cum o 
dovedeşte pe deplin repertoriul Teatrului Naţional, în fruntea căruia 
revenise în 1941, după îndepărtarea legionarilor. 


În 1927, când îşi începea Jurnalul, de-ar fi ştiut că va muri atât de 
tânăr, n-ar fi condiţionat publicarea însemnărilor doar după 30 de ani de la 


decesul său. Era mult prea puţin pentru închiderea rănilor. 


NICULAE GHERAN 


NOTE ŞI COMENTARII 


P 3, 


P 4, 


1927 


n. 1. Însemnările anterioare cu caracter jurnalier, datate între 15 iul. 
şi 14 aug. 1916, 1 ian. şi 19 apr. 1923, sunt reproduse la Addenda. 
Tot acolo am grupat și proiectul volumului de Spovedanii, conceput 
în 1932. Din considerente de ordin documentar, cititorul îşi poate 
întregi informaţia, consultând Mărturisirile scriitorului, din 1932, 
cuprinse în L.R., Opere, vol. 15, p. 164-188, cu date esenţiale asupra 
vieţii şi operei lui până la anul 1925, inclusiv. 


n. 2. La Maieru, satul copilăriei — evocat în povestirea cu caracter 
autobiografic Cuibul visurilor (1919) —, L.R. este găzduit de vechiul 
său prieten Iulian Ciorba. În vara anului 1927, „fiindcă m-am dus cu 
întreaga-mi familie, mi s-a pus la dispoziţie pentru scrisul meu o sală 
de clasă din şcoala comunală, cu un pat improvizat, cu o masă lungă, 
fireşte, după ce băncile se adunaseră grămadă într-un colț. Şcoala era 
veche, cu o grădină care mergea până la malul Someșului. Scriam 
numai noaptea, ca totdeauna, într-o linişte ideală. Când deschideam 
ferestrele se auzeau apele Someșului murmurând parcă numai 
amintiri. În şcoala aceasta, cu mulţi ani în urmă făcusem şi eu 
primele clase primare, învățător fiind tatăl meu. Deseori, mai ales în 
primele nopţi, mă pomeneam copleşit de amintirile copilăriei, 
întorcându-mă înapoi cu gândul ca să-mi regăsesc jocurile şi 
bucuriile, în loc să isprăvesc aventurile eroului meu din Ciuleandra. “ 
(Cf. B.A.R., ms. 4063.) Amănunte în legătură cu zilele petrecute în 
Maieru şi, implicit, cu istoria romanelor amintite în însemnarea de la 
30 1ul.1927 ne sunt oferite în conferinţa despre Răscoala, ținută la 
Ateneul Român în ziua de 26 iun. 1943 (vezi L.R., Opere, vol. 8, 
p. 574-591). 

P5, 

n. 3. Cotidian de orientare „trăiristă“, condus, în primii cinci ani, de 
Titus Enacovici (director politic) şi C.Gongopol (director), iar apoi 
de Nae Ionescu, a apărut la Bucureşti (1924-1934; 1937-1938; 
1940-1941), cu numeroase remanieri redacţionale în timp. Rezervat 
în primii ani faţă de creaţia lui L.R., ziarul va dovedi ulterior o mai 
mare înţelegere, în special prin recenziile şi articolele semnate de 
Perpessicius şi Mihail Sebastian. 


n. 4. Bucurie răutăcioasă, cinică (germ.). 


“n. 5. Visul este de-a dreptul premonitoriu. Peste ani, fiind propus în 


Academia Română, L.R. va întâmpina obstrucţii din partea lui 
N Iorga (1871-1940). Motivul? Între altele, starea incertă în care s-a 
aflat tânărul jurnalist în timpul primului război mondial, când, 
rămas în capitala ocupată de armata germană, a colaborat, în calitate 
de cronicar teatral, ia Lumina. Atitudinea istoricului față de toţi 
gazetarii ziarului, condus de C. Stere la Bucureşti, fusese exprimată 
încă din timpul refugiului, când, la Iaşi, N.Iorga tipărea Neamul 
românesc. Transfigurând aceste relaţii, L.R. inserase demult în 
Calvarul (1919) un pasaj cu vădit substrat autobiografic, revelator 
pentru cunoaşterea vechilor raporturi, dezagreabile (vezi L.R., 
Opere, vol. 3, p. 68). Reacţia la sudalma de atunci a istoricului — 
apreciată în Calvarul ca „cea mai grea ştire ce-o primisem poate în 
toată viaţa“ (ibid) — lăsase urme. 


n. 6. Cu sociologul Dimitrie Gusti (1880-1955), romancierul va 
întreţine raporturi cordiale (vezi corespondenţa aflată la B.A.R., 
nr. 143 144-143 151). Ca preşedinte al Academiei Române, numit în 
1944 (anul morţii lui L.R.), va aduce primul omagiu postum 
„creatorului romanului românesc“ (cuvântare în plenul Academiei 
Române, la 15 sept. 1944, publicată în vol. Cincisprezece elogii 
academice, 1945). 


n. 7. Operajie efectuată, cu întreruperi, între 21 iul. şi 8 aug. 1927 
(cf. L.R., Opere, vol. 7, p. 374-375). 


P 6, 


n. 8. Notaţiile rămase în arhivă nu amintesc defel linia conflictuală a 
romanului Ciuleandra: „Nebunul. Serată la nebun. Doctorul e 
prezentat ei. Ea iubește bărbatul bolnăvicios.“ (Cf. Arh. L.R, H 1, 
ms. 45, f. 19, vezi L.R., Caiete, prezentate de Niculae Gheran, 1974, 
p. 356.) 


n. 9. Într-adevăr, prima versiune fusese realizată într-un timp record: 
2-10 mart. 1927. La Orlat, L.R. a fost oaspetele unei vechi prietene 
din Ilva Mare: Letiţia Slăvoacă (măritată cu dr. Theodor Miron), 
directoarea orfelinatului din localitate. Referiri cu privire la istoria 
acestei variante ne sunt oferite în scrisoarea lui L.R. către Fanny şi 
Puia Rebreanu, trimisă din Orlat la 2 mart. 1927 (vezi L.R., La 
lumina lămpii, ediţie îngrijită şi comentată de Puia-Florica Rebreanu 
şi Niculae Gheran, 1981, p. 86-87). 


n. 10. Alte impresii de lectură, de data asta aparținând Puiei 
Rebreanu, sunt comentate de L.R. în scrisoarea adresată acesteia la 
Paris, datată 5 ian. 1928 (vezi vol. L.R., La lumina lămpii, p. 109-110). 


“n. 11. În aceste spovedanii, L.R. reia o mai veche profesiune de 


credinţă, susținută ca răspuns la ancheta organizată de revista Ideea 
europeână, VII, nr. 181, 1 ian. 1926 şi retipărită, cu titlul Cred, în 
vol. Amalgam [1943] (vezi L.R., Opere, vol. 15, p. 161-163). Pentru 
alte paralelisme edificatoare, vezi protogeneza ideilor teoretice din 
Spicuiri, în L.R., Caiete (1974), p. 169-224, cu numeroase repere în 
conspectele tânărului, pe marginea unor lecturi din Ibrăileanu, 
Anatole France, Izabela Sadoveanu ş.a. 


n. 12. Proiect vechi — piesă de teatru în 1910 şi 1913 volum de 
nuvele în 1912; roman în 1919, anunţat „la ordinea zilei“ într-un 
interviu din 1923 (Spre ziuă, nr. 1) —, Răscoala revine pe masa 
scriitorului imediat după terminarea romanului Ciuleandra. La 
Maieru, după un început palid (datat 1 şi 2 aug. 1927), L.R. va scrie, 
între 9-31 aug. al aceluiaşi an, 123 de file din noua sa operă 
(întreruperi între 22 şi 29 aug.). Varianta va fi abandonată (vezi 
textul şi comentariile în L.R., Opere, vol. 8, 1975, p. 727-730, 
755-838). 

n. 13. În sept. 1927, Puia Rebreanu îşi susținuse examenele de 
bacalaureat (la Liceul Carmen Sylva, cu media 7, 80). La rugămintea 
fetei, părinţii hotărăsc să o conducă la Paris, urmând să-şi continue 
studiile la Sorbona (Facultatea de Ştiinţe Naturale). Starea materială 
a familiei continuă să fie modestă, în pofida câtorva cărţi apărute în 
1927: Ciuleandra, Cuibul visurilor (culegere de nuvele): Cântecul 
lebedei (ediţie facsimilată), Jon (ediţia a V-a). Reales, în acelaşi an, 
preşedinte al Societăţii Scriitorilor Români, L.R. se bucură de o 
mare autoritate în epocă, continuând, însă, ca şi Balzac, să trăiască 
mai mult din avansuri primite pentru cărţi viitoare, decât din 
drepturile cuvenite în urma celor tipărite. 


n. 14. În toamna anului 1927, Fanny Rebreanu îşi încetase activitatea 
la Teatrul Naţional, după un stagiu nu prea îndelungat (debutase, în 
1911, pe scena „Naţionalului“ din Craiova, iar din 1912 fusese 
transferată la Bucureşti). După datele oferite de I. Massoff în Istoria 
Teatrului Naţional (1937), ea încă mai figura, în 1927, printre artiştii 
stagiari (vezi op. cit., p. 270-271). Cert este că, după instalarea lui 
L.R. în fruntea instituţiei, statutul actriţei nu va fi schimbat, deși, cu 
ani în urmă, scriitorul intervenise, în repetate rânduri, pe lângă foştii 
directori, pentru trecerea soției sale în rândul societarilor Teatrului 
Naţional. 


n. 15. Corneliu Moldovanu (1883-1952), poet şi prozator, director al 
Teatrului Naţional, între 1924 şi 1925, 1927 și 1928. În 1924 
promisese Rebrenilor că o va trece pe Fanny în rândul societarilor 
Teatrului Naţional, angajament nerespectat (vezi L.R., La lumina 
lămpii, p. 66). În volumul de amintiri Cu soțul meu, semnat de Fanny 
Rebreanu, este prezentat ca un vechi prieten, de pe vremea când 
această frecventa Conservatorul. Cu L.R. întreține raporturi 
epistolare din 1919, la B.A.R. aflându-se mai multe scrisori 
(nr. 143 899-143 902). 


n. 16. Grigore Tăuşan (1874-1953), filosof, gazetar şi profesor, 
membru în Comitetul Teatrului Naţional, director la Casa Corpului 
Didactic. . 


n. 17-18. Ambii lucrau în administrația Teatrului Naţional. 


n. 19. Dornie să-şi echilibreze veniturile şi cheltuielile, L.R. 
cumpărase un automobil de ocazie, ale cărui repetate reparații îl vor 
determina, în cele din urmă, să-l vândă, cumpărându-și, în mai 1928, 
un „Chevrolette“ nou. Pe timpul şederii la Paris, socotelile 
taximetrului vor fi ținute de prietenul Costică Nanu. 


n. 20. Banca „Marmorosch-Blank“, condusă la acea dată de Aristide 
Blank, binecunoscut în lumea literară a epocii. A creditat unele 
acţiuni culturale, cultivând relații cu reprezentanţii de seamă a 
scrisului românesc. Numele lui figurează şi în proiectele romanului 
Gorila (cf. L.R., Opere, vol. 9, p. 609 ş.a.), printre prototipii 
bancherului Leopold Goldstein. 


n. 21. Marco I. Barasch (1897-1964), publicist, iar mai târziu 
personalitate a baroului bucureștean. În cursul primului război 
mondial, lucrase cu L.R. în redacţia ziarului Lumina. Ulterior va 
Susține mai multe procese intentate de creditori împotriva acestuia, 
fiind delegat să apere şi unele acţiuni ale Societăţii Scriitorilor 
Români (S.S.R.). În legătură cu raporturile existente între cei doi; 
vezi L.R., La lumina lămpii, scrisorile nr. 15, 29, 30, 34, 236. 


n. 22. În 1927, L.R. contractează un nou sediu pentru S.S.R., în 
Bd. Academiei nr. 4, menit să fie o adevărată Casă a scriitorilor. 


n. 23. Alexandru Cazaban (1872-1966) figură luminoasă în cercul 
Rebrenilor. Bunele raporturi erau influențate şi de prietenia copiilor, 
Puia şi Matilda, colege de liceu. 


n. 24. N.Davidescu (1888-1954), scriitor cu reacţii contradictorii 
față de L.R., oscilând între lăudarea în scris a creaţiei acestuia şi 
uneltiri. în culisele lumii literare (vezi însemnările din 31 dec.1927, 
23 şi 28 oct. 1928, 2, 10, 11 şi 27 nov. 1928, 6 febr. 1929 şi 19 mai 
1930). Veche cunoștință cu L.R. (de la Convorbiri critice, 1909). 


n. 25. Este vorba de poetul Ion Buzdugan (1880-1967), din cercul 
apropiat scriitorului. Documetele aflate în arhivă (scrisoarea de la 
B.A.R. nr. 142 438 şi epistolele din vol. L.R., La lumina lămpii) 
atestă buna colaborare a acestora (îndeosebi după 1924). 

n. 26. Aron Cotruş (1891-1961), scriitor rar întâlnit în documentarul 
romancierului. Epistola adresată lui L.R., la 7 mai 1929, luminează 
sobrietatea raporturilor existente, creionând, totodată, profilul 
autorului ei: „Domnule Președinte, N-am, până în prezent, nici o 
decorație şi țin să rămân şi mai departe fără astfel de distincţii. Vă 
rog deci să binevoiți a nu mă trece pe lista celor propuşi pentru 
decorare. Cu toată stima, A.Cotruș.“ (B.A.R.., scrisoare din Milano, 
nr. 142 654.) 


n. 27. Ion Sângiorgiu (1892-1955), cunoscut în epocă mai ales prin 
studiile sale de germanistică. Documentele din arhiva L.R. dezvăluie 
raporturi profesionale, datate între 1920 şi 1943 (B.A.R., nr. 144 990- 
144 999). Caracter precar, ce-l determină pe romancier să-l 
comenteze ca atare în notaţiile sale (vezi însemnările din 7 sept. 
1930 şi 11 nov. 1935. A scris despre Exotismul d-lui Liviu Rebreanu, 
în Universul literar, XLI, nr. 39, 27 sept.1925, p. 3, Câteva lămuriri 
pentru „Mişcarea literară“, în Universul literar, XLI, nr. 39, 27 
sept. 1925, p. 15, Tradiționalismul d-lui N.Iorga şi expresionismul 
meu. Tot pentru „Mişcarea literară“, în Universul literar, XLI, 
nr. 41, 11 oct. 1925, p. 12. 


n. 28. Perpessicius (1891-1971), prieten şi colaborator apropiat. În 
calitate de critic, a fost deosebit de receptiv la operele tipărite de 
L.R., fiind constant în aprecierea scrisului său (vezi corespondenţa 
publicată de fiul său, D.D. Panaitescu, în Manuscriptum, nr. 4, 1981). 


n. 29. I. lrimescu-Cândeşti, publicist şi avocat din Târgovişte, 
prieten cu L.R. (vezi la B.A.R., scrisorile nr. 143 436-143 441, datate 
între 1919-1929), Veche cunoştinţă de la Convorbiri critice, 1909. 


n. 30. Poetul Mihai Codreanu (1876-1957), foarte puţin întâlnit în 
documentele aflate în arhiva L.R. (vezi însemnarea din 19 nov.1928 
şi scrisoarea de la B.A.R. nr. 142 597). Amintit într-o scrisoare de 
către Mihail Sadoveanu că ar fi dispus să preia, împreună cu el, 
directoratul Teatrului Naţional din Iași (pe vremea când în 
conducerea acestuia se afla Iorgu Iordan), cerere nesatisfăcută. 


n. 31. Cyrano de Bergerac de Edmond Rostand, pus în scenă de 
Teatrul Naţional, la 17 sept. 1927, în traducerea lui Mircea 
Rădulescu și în regia lui Soare Z. Soare. 

n. 32. Este vorba de Comisia de cenzură a filmelor, de unde scriitorul 
primea o indemnizaţie, în calitate de preşedinte. 


n. 33. Prieten încă de pe vremea începuturilor publicistice şi literare, 
când ambii scriitori publicau în Rampa lui N.D. Cocea şi în 
Sburătorul lui E. Lovinescu. Epistolele lui de la B.A.R. (nr. 144 147- 
144 154) amplifică şi nuanţează notația jurnalieră. Vezi în acest sens 
articolul publicat de Stancu Ilin în România literară (, nr. 7, 21 
mart.1968) şi cele ale lui Niculae Gheran în Ramuri (XI, nr. 4, 15 
apr. 1974, şi XII, nr. 3, 15 mart. 1975). 


n. 34. Bibliografia scrierilor publicistice este sumară în 1927. De 
reținut colaborarea solicitată de secretariatul Comitetului de 
organizare a „Congresului presei latine“, ce are loc, la Bucureşti, în 
oct. 1927. În vol. omagial Latinitas, L.R. publică Două latinități 
(Însemnări dintr-o călătorie), în suita altor scrieri semnate de 
Ion I.C. Brătianu, Sextil Puşcariu, G. Țiţeica, M. Simionescu- 
Râmniceanu, O. Onicescu, Alexandru Marcu, Şt. I. Neniţescu şi 
N. Iorga. Este un fragment din capitolul Roma, ce va fi inclus 
ulterior în vol. Metropole (1931). Episodul este întâlnit şi în Glasul 
Bucovinei. X, nr. 2503, 12 oct. 1927, precum şi în Universul, XLV, 
nr. 266, 14 nov. 1927. Două interviuri se cer, de asemenea, 
înregistrate: DI. Liviu Rebreanu răspunde la ancheta noastră în jurul 
crizei teatrale, în Comedia, 1, nr. 40, 16 oct. 1927, p. 1 şi Părerile 
d-lui Liviu Rebreanu [în jurul reapariţiei Universului literar], în 
Universul, XLV, nr. 284, 5 dec. 1927, p. 1. Opinii: Conducerea unor 
teatre nu trebuie lăsată pe mâna nepricepuţilor (actori — directori 
amatori) ; o revistă populară este mai necesară decât oricând. 


n. 35. În comedia Apostolii (1926), L.R. surprinsese manifestările de 
acest gen, explicând totodată şi substratul ei: „politicianismului de 
afaceri și influența pe care a avut-o Unirea asupra românilor de 
dincolo“ (vezi interviul din Rampa, XI, nr. 2515, 15 mart.1926, p. 6, 
reprodus în L.R., Opere, vol. 11, 1980, p. 1094-1095). 


n. 36. Însemnările, telegrafice, vor fi reluate în Metropole. 
Confruntând însă notaţiile jurnaliere din Paris (3-19 nov. 1927) cu 
jurnalul de călătorie publicat în volum, observăm că foarte puţine 
însemnări de acest gen vor fi reținute, amintirile ulterioare fiind mai 
puternice, eliberate de povara detaliului nesemnificativ, efemer. 

Judecate în raport cu multe alte „spovedanii“, însemnările ce 
urmează ţin mai mult de agenda scriitorului, aide-memoire pentru un 
eventual reportaj. 


n. 37. J.-H. Rosny (1856-1940), scriitor francez de origine belgiană 
(născut: Boex), înregistrat în enciclopedii alături de fratele său, 
Justin Rosny (1859-1948). 


n. 38. Consilier de legaţie. 


n. 39. Charles-Adolphe Cantacuzene, poet de limbă franceză, 
„detaşat o vreme ca ministru la legația noastră de la Paris. A publicat 
numeroase culegeri de versuri şi a fost sărbătorit, către sfârșitul 
carierei, de direcţia revistei Le manuscrit autographe, cu un banchet 
prezidat de bărbatul politic Barthou. A fost şi un om de spirit, a 
editat pagini alese din regele Prusiei Frederic al II-lea, scriitor de 
limbă franceză şi el, precum şi din scrierile beigianului Principe de 
Ligne, mareşal al imperiului austriac. Era prieten cu Paul Leautand, 
care-l citează cu statornică simpatie în monumentalul său Journal 
littéraire.“ (Cf. Şerban Cioculescu, România literară, XVII, nr. 9, 
1 mart. 1984, p. 7.) 


n. 40. Rotofei (fr.). 


n. 41. George I.Diamandy (1867-1917), om politic, de orientare 
socialistă şi apoi liberală, ministru plenipotenţiar, director general al 
teatrelor, publicist şi dramaturg. A înfiinţat revista Democraţia 
română, calitate în care intră în legătură cu L.R., încă din anul 1910 
(scrisoare la B.A.R. nr. 142 746). 


n. 42. În 1917, C.Diamandy îndeplinise funcţia de ministru 
plenipotenţiar în Rusia, informaţie ce ne dă posibilitatea să-i 
desluşim mărturisirea. La 3 oct. 1918 a intrat în componența 
Consiliului Naţional al Unității Româneşti, care a dus tratative cu 
Aliaţii în vederea tratatului de pace. „Vechi diplomat, om fin, cu o 
vastă cultură, chiar literară. Necunoștinţele literare româneşti ştie să 
le disimuleze agreabil.“ (L.R., Metropole, p. 258 - L.R., Opere, 
vol. 15, p. 137.) 


n. 43. Vezi relatări mai ample în episodul „Revoluţia română“, din 
Metropole (p. 253-257) — L.R. Opere, vol. 15, p. 135-137. 

n. 44. Aceasta-i cursa ştirilor de senzaţie, cu orice preţ (£r.). 


n. 45. Rudolf Uhrinovski, publicist, funcționar al Legaţiei române 
din Paris, „prietenul intim al lui Mateiu Caragiale“ (ct. M.N. Rusu, 
Săptămâna, II, nr. 25, 22 iun.1984, p. 3). 


n. 46. „Divina, incomparabila, neîntrecuta.“ „Apariţia ei, în 
costumul Evei şi numai cu un brâu de banane asemenea unei centuri 
de castitate, a stârnit un delir. Dansul ei, «Charleston», cu 
tremurături de gelatină, cu elasticităţi de cauciuc, cu sincope 
neaşteptate, a ridicat sala în picioare“ (Metropole, p. 237 - L.R., 
Opere, vol. 15, p. 127). 


n. 47. Agenţie de bilete și abonamente pentru spectacole. 


n. 48. Titlul unei serii de ghiduri, consultate, alături de alte 
instrumente de acelaşi gen, cu prilejul vizitelor în străinătate, ca şi la 
scrierea unor pagini despre locuri neumblate (amintim că înainte de 
a fi văzut Parisul, L.R. îl prezentase în capitolul Ivonne, din romanul 
Adam și Eva). 


n. 49. Octav Botez (1884-1943), profesor universitar, colaborator de 
seamă al revistei Viaja românească, unde, între altele, a recenzat 
favorabil opera lui L.R. (XX, nr. 7, iul. 1923). 


n. 50. Eliane Bonnet (căsătorită Bompaire, în 1928), întâlnită în 
corespondenţă și cu numele de Bonela. 


n. 51. Aici Puia va locui până la sfârşitul anului 1929, când va 
întrerupe definitiv studiile la Paris. 


n. 52. Căsătorită cu prinţul D. Sturza, motiv pentru care, în 
corespondenţa familiei Rebreanu, este denumită şi „Prinţesa“ (vezi 
L.R., La lumina lămpii, scrisorile nr. 118, 120). 


n. 53. În legătură cu raporturile culturale franco-române, vezi 
interviul lui L.R. Sântem sau nu o colonie a culturii franceze?, în 
Vremea, IV, nr. 216, 6 dec. 1931, p. 6. 


n. 54. Armistițiul de la Compiègne, încheiat, la 11 nov. 1918, între 
puterile Antantei şi Germania învinsă. 

n. 55. Dramatizare de William Busnach, după romanul lui Emile 
Zola, prezentată, în 1879, cu mare succes (s-a jucat de peste 300 de 
ori). 


n. 56. Elena Văcărescu (1866-1947) era stabilită la Paris încă din 
1891. 


n. 57. Sereda Sorbul (n. 1916-1978 ?), fiica lui Mihail Sorbul. S-a 
născut în casa Rebrenilor din strada Primăverii nr. 19. 


n. 58. Ecoul literar al vizitei - în Răzbunarea Venerei, episod 
antologic, poate cel mai izbutit din vol. Metropole (p. 290-294 — 
L.R., Opere, vol. 15, p. 153-157). 


n. 59. Mario Roques (1875-1961), profesor de limbi romanice 
(preda la Sorbona şi cursuri de română), membru corespondent al 
Academiei Române (1914). A înființat la Paris „Institutul de 
Filologie Romană“, fiind şi directorul revistei filologice Romania. 
Va păstra bune raporturi cu L.R. (o scrisoare trimisă romancierului 
se află la B.A.R., nr. 144 915). 


n. 60. Scrisoare expediată printr-un mecanism cu aer comprimat. 
n. 61. L.Blaringhem, profesor de ştiinţe naturale. 


n. 62. Vezi Soldatul necunoscut, în vol. Metropole (p. 246-249 — 
L.R., Opere, vol. 15, p. 131-133). 


n. 63. Pierre A. Dangeard, profesor universitar de botanică la 
Facultatea de științe de la Sorbona. 


n. 64. Panca Eftimiu (căsătorită Heim), doctor în ştiinţe naturale la 
Sorbona, întâlnită adesea în corespondenţa Rebrenilor (vezi L.R., La 
lumina lămpii, scrisorile nr. 114-120, 122-123, 129, 132, 162, 165, 
167, 169, 171, 173-179). 


n. 65. Victor Eftimiu (1889-1972), veche cunoştinţă încă din 
vremuri de restrişte (epistolele aflate la B.A.R. nr. 142 828-142 843 
sunt datate între 1910 şi 1943). A întreţinut cu L.R. raporturi urbane, 
adesea prietenești, dublate uneori de explicabile rivalități (mai ales 
în privința conducerii Teatrului Naţional). 

n. 66. Casă de editură şi librărie. 


n. 67. Grigore Grămăticescu, vecin în imobilul pe care Rebrenii îl 
ocupaseră în strada Polonă nr. 13, etajul 1, între 1923 şi 1924. (De la 
sfârşitul anului 1924, locuiau în strada Popa Tatu nr. 85, unde 
ocupau, pentru prima oară, un apartament mai bun: vestibul, 
sufragerie, dormitor mare, birou, salonaş, dependinţe.) 


n. 68. Din 1925, L.R. îndeplinea funcţia de preşedinte al Societăţii 
Scriitorilor Români. Relatarea pregătirii sediului şi a inaugurării 
(programată pentru 22 ian. 1928 - dată nerespectată) în L.R., La 
lumina lămpii, p. 111-112. Tot acolo, şi alte acţiuni întreprinse de 
preşedintele S.S.R.: adunare de fonduri pentru acoperirea cheltuielilor, 
premii, cataloage, adunări generale, socoteli financiare etc. 


n. 69. E. Lovinescu (1881-1943), unul dintre cei mai buni şi mai 
nobili prieteni ai scriitorului, încă de la venirea tânărului ardelean în 
capitala ţării (15 oct. 1909). Documente cu caracter epistolar (datate 
începând cu 2 dec. 1909) atestă raporturi cordiale, de o ireproşabilă 
colegialitate. Peste ani, în cenaclul şi la revista Sburătorul, L.R. se 
număra printre colaboratorii fervenţi (citește şi publică schiţe şi 
nuvele, întreţine o cronică teatrală, se ocupă o vreme de secretariatul 
redacțional etc.). La apariţia lui Jon, E. Lovinescu s-a dovedit a fi cel 
mai entuziast şi mai autorizat cronicar al operei, salutând-o în patru 
numere consecutive ale revistei sale (Sburătorul, II, nr. 30, 31, 32 şi 
33, din 4, 11, 18 şi 25 dec. 1920), ca un eveniment crucial al 
literaturii române. „Jon — seria atunci criticul — e cea mai puternică 
creațiune obiectivă a literaturii române, şi cum procesul firesc al 
epicei e spre obiectivare, poate fi pus pe treapta ultimă a scării 
evolutive.“ (Consultă şi vol. E. Lovinescu, Scrisori şi documente, 
ediţie de N. Scurtu, 1981, p. 263-272 şi articolul lui Stancu Ilin, O 
corespondență E. Lovinescu — L. Rebreanu de interes major, în 
Tribuna, XVI, nr. 35, 31 aug. 1972, p. 10-11.) 


n. 70. Cu acest titlu, E. Lovinescu publicase, în 1927, al treilea 
volum din Istoria literaturii române contemporane. „ Menţiunile“ 
lui Perpessicius apar în ziarul Cuvântul, III, nr. 951, 958 şi 966, din 
9, 16 şi 24 dec. 1927, p. 1 și2. 

n. 71. Este vorba de articolul Cum se scrie româneşte, tipărit de 
T. Arghezi în Cuget clar (I, nr. 1, febr. 1922, p. 99-104), articol 
denigrator. „Un artist se spânzură şi nu dă la tipar asemenea 
rezultate“ — este concluzia comentatorului, după lectura a 27 pagini 
din roman, „câte am avut puterea să îndurăm“ (ibid). Timpul va 
corecta eroarea cronicarului, alegerea lui L.R. în fruntea S.S.R. 
creând prilejul celor doi scriitori de a-şi dovedi prietenia în felurite 
moduri (vezi la B.A.R. scrisorile nr. 142 009-142 014, precum şi 
articolul lui N. Gheran, Arghezi — Rebreanu. Raporturi discrete, în 
Ramuri, XI, nr. 3, 15 mart. 1974). 


n. 72. Aluzie răutăcioasă şi nedreaptă, deopotrivă la adresa lui 
E. Lovinescu, cât şi a lui Mihail Dragomirescu (1868-1942). Ca şi 
primul, cel de-al doilea critic jucase un rol deosebit în viaţa 
prozatorului. Încă înainte ca acesta să fi pus piciorul în Bucureşti, 
„prea stimatul domn Mihail Dragomirescu, profesor universitar, 
director al Bibliotecii enciclopedice „Socec“, directorul revistei 
Convorbiri critice“ — cum i se adresează tânărul din Prislop, la 
28 apr. 1909 —, îi citise şi comentase unele încercări literare. După 
venirea în Capitală, L.R. este angajat la ziarul Ordinea cu sprijinul 
aceluiaşi critic, care îi publică, totodată, şi primele nuvele scrise în 
Bucureşti, în revista pe care o conduce. Tot el prefaţează elogios vol. 
Golanii (1916), întrevăzând (surprinzător!) evoluţia tânărului 
scriitor. Notaţia din jurnal pare să fie reflexul unei supărări 
trecătoare, dovadă și faptul că, în 1928, președintele S.S.R. va 
sărbători cu cinste aniversarea celor 60 de ani ai fostului său 
ocrotitor. În cazul lui E. Lovinescu, maliţiozitatea se explică prin 
lipsa de entuziasm manifestată de el la apariția romanului Adam şi 
Eva (1925). Tăcerea criticului îl supără pe L.R. mai mult decât 
sudălmile de odinioară ale lui Arghezi, prezent şi el, cum am văzut, 
în acelaşi context jurnalier. 


n. 73. Referire la „revizuirile“ literare — intitulate ca atare de însuşi 
E. Lovinescu, încă de pe vremea când începuse să le publice la 
Sburătorul. De altminteri, el a şi fundamentat teoretic necesitatea 
revizuirii opiniilor critice (vezi Sincronism şi diferenţiere). 


n. 74. Întâia formulare a teoriei lovinesciene s-a afirmat în domeniul 
socialului, criticul susținând, în cele trei volume ale Istoriei 
civilizației române moderne (1924-1925), „că procesul civilizaţiei 

noastre, ca şi al tuturor statelor intrate brusc în contact cu Apusul în 
solidarismul unei vieți cu mult mai înaintate, nu s-a făcut evolutiv, ci 
dintr-o necesitate sociologică, revoluţionar. Nu era vorba de a 
exprima o preferinţă, ci de a scoate o concluzie din analiza 
procesului de formaţie şi a altor civilizaţii tinere cu destin identic. 
Principiul acestei fatalităţi sociologice, criticul l-a denumit 
sincronism, pe baza căruia civilizaţia noastră actuală s-a format prin 
importaţie integrală, fără refacerea treptelor de evoluţie ale 
civilizației popoarelor dezvoltate pe cale de creștere organică. 
[...] Dezvoltată în Istoria civilizaţiei române moderne, violent 
contestată de toată literatura tradițională a timpului, această idee de 
sincronism, ce implică modernismul ca un principiu de progres, a 
fost aplicată apoi în cele 5 volume ale Istoriei literaturii române 
contemporane, 1900-1929.“ (E. Lovinescu, Istoria literaturii 
române, 1900-1937, p. 58-59.) 


n. 75. Amintind acest „spirit“, Perpessicius conchide, într-adevăr, că 
„toate calităţile scriitoriceşti ale d-lui Lovinescu nu pot învinge 
impresia de incertitudine critică în care d-sa ne aruncă“ (Cuvântul, 
III, nr. 968, 24 dec. 1927, p. 2). 


n. 76. Mai mult decât atât; amintind că Perpessicius purcede din 
„linia laterală“ a lui A. Mirea (pseudonimul poeţilor Şt.O. Iosif şi 
D. Anghel), E.L. ţine să menţioneze că-i lipsește „virtuozitatea sau 
căutarea ei, tirada cu efecte multicolore de cuvinte, îi lipseşte chiar 
spiritul“ (op. cit.). 


n. 77. La data aceea, în afară de Titus Enacovici şi C. Gongopol, 
directorii Cuvântului, mai semnau articole Nae Ionescu, M. Eliade, 
P. Şeicaru, Cezar Petrescu, I. Vinca, M. Sebastian, G. Breazul şi 
mulți alți colaboratori, cu orientări politice şi estetice diferite. 


n. 78. G. Călinescu (1899-1965), critic şi istoric literar, prozator, 
poet, memorialist şi gazetar. Însenarea ce urmează are în vedere 
articolul său, intitulat Eugen Lovinescu, publicat în Gândirea, VII, 
nr. 12, dec. 1927, p. 351-355. Peste 10 ani, G.C. va mărturisi că 
Gândirea i-a solicitat acest articol negativist (Celelalte portrete ale 
d-lui E. Lovinescu, în Viaţa românească, XXIX, nr. 10, oct.1937, 
p. 119-121). Realitatea este şi mai stranie, căci, de-ar fi să ne oprim 
doar la acest interval, G.C. a semnat numeroase articole 

contradictorii în care referirile la opera lovinesciană pendulează 
între denigrare şi apologie. Acest zigzag critic l-a făcut pe E.L.să 
scrie articolul Careu de portrete (Adevărul, LI, nr. 16 393, 
10 iul. 1937, p. 1-2), subliniind oseilaţiile confratelui său. 


n. 79. Ion Barbu (1895-1964), veche cunoştinţă a lui L.R., de pe 
vremea când ambii frecventau cenaclul „Sburătorul“. Apariție 
fulgurantă în paginile acestui Jurnal, romancierul nu l-a socotit 


niciodată „dincolo de barieră“, ca să folosim propria-i expresie 
(25 ian. 1932). 


n. 80. Vezi Cuvântul, III, nr. 9, 30 dec. 1927, p. 1. Republicat în vol. 
Menţiuni critice, 1934, p. 68-78. Binevoitor şi mai puţin ditirambic, 
articolul subliniază vigoarea cu care romancierul îşi stăpâneşte 
subiectele, continua înnoire a artei sale. 


n. 81. Mihail Sorbul (1885-1966), dramaturgul era cumnat cu L.R., 
fiind căsătorit cu Marioara, sora mai mică a lui Fanny. Prietenia 
romancierului cu Sorbul este veche, verificată de sărăcie şi idealuri 
comune. Se cunoscuseră în cercul lui M. Dragomirescu, legându-şi 
numele şi de încercarea de a scoate împreună o revistă teatrală 
(Scena, sept. 1910-ian. 1911). Este unul dintre puţinii recenzenţi ai 
volumului de debut, Frământări, publicat de Rebreanu, la Orăştie, în 
1912, Amiciţie constantă (vezi corespondenţa la B.A.R., nr. 145 112- 
145 138). 


n. 82. Referire la recenzia publicată în Mișcarea literară, II, nr. 29, 
30 mai 1925 (revistă înființată de L.R. şi Al. Dominic, tipărită între 
15 nov. 1924-0ct.1925), în care laudele, predominante, sălășluiesc 
alături de mici insatisfacții. 


n. 83. Indiferent de mobil, N. Davidescu a scris cea mai frumoasă 
recenzie la Ciuleandra. accentele entuziaste fiind puse pe fineţea 
procesului psihologic dezbătut în roman (vezi Universul literar, 
XLIV, nr. 2, 8 ian. 1928. p. 24) 


n. 64. Articolul iui N. Davidescu, intitulat intre coeficient şi număr. 
Ionel Teodoreanu: „Între vânturi“, a apărut în Universul literar 
(XLIV, nr. 1, p. 10, 1 ian. 1920 

n. 85. Tipărit la început în Universul literar (1926-1927), romanul 
Vioara mută va fi publicat la Editura literară a Casei Şcoalelor, în 
1928. 


n. 86. Simon Benvenisti (1870-1924), editor, îl ajutase pe L.R. să-şi 
tipărească primul roman („Fără entuziasmul şi înţelegerea acestui 
minunat suflet, Jon n-ar fi apărut atunci“ — Vremea, VIII, nr. 416, 
l dec. 1935, p. 5). La recomandarea acestuia, S.B. publică romanul 
Conservator & C-ia, la Editura Ancora, în 1924. 


n. 87. Răspunsul şi-l va da mai târziu (vezi notaţiile din Jurnal, 
datate 23 oct. 1928). 


1928 


n. 1. An cu multe întreruperi în redactarea jurnalului. Între motive, 
deplasările peste hotare (Germania, Norvegia, Anglia, Franţa), 
datorate, în primul rând, participării preşedintelui S.S.R. la 
sărbătorile centenarului Ibsen. Pentru perioada 7 mart. — 3 apr. 1928, 
consultă L.R., Opere, vol. 18 (Jurnal de bord; cuprinzând însemnări 
de călătorie). Adăugăm că în același an romancierul se apleacă 
asupra unui nou roman, Crăișorul Horia, care-l reţine o vreme la 
masa de lucru. 


n. 2. Epistolă publicată în vol. La lumina lămpii, p. 105-106 ; din 
Paris, în aceeaşi zi, fata îi scrisese lui L.R. (op. cit., p. 107-108). 


n. 3-4. „Aprecierile“ pomenite nu au consistență critică, fiind de 
evidentă circumstanţă. Ele aparţin lui A.P. Samson (Mişcarea 
literară a anului în Lupta, VIII, nr. 1833, 1 ian. 1928, p. 5) şi lui Sergiu 
Dan (Literatura anului, în Dreptatea, 1, nr. 65, 2 ian. 1928, p. 6. 


n. 5. „Foiletonul“ apare la rubrica... „Simple însemnări. În librării“ 
(vezi Liviu Rebreanu, „Ciuleandra“..., în Adevărul, anul 41, 
nr. 13 411,3 ian. p. 1). Cu T. Teodorescu-Braniște (1899-1969). L.R. 
a întreţinut relaţii cordiale, corespondenţa lor fiind revelatoare 
pentru perioada 1918-1942 (cf. B.A.R., nr. 145 397-145 403). 

n. 6. Supoziţie greşită. În Viaja românească (XX, nr. 4, apr. 1928, 
p. 127-128), Mihail Ralea (1896-1964) va publica o cronică 
favorabilă. Reticenţele față de revistă sunt mai vechi. Amintim că, 
înainte de a debuta, tânărul Rebreanu conspectase numeroase 
articole cu caracter teoretic din coloanele revistei ieşene (cf. L.R., 
Caiete, 1974, p. 169-224). Încercarea de a tipări, la Iaşi, o schiță 
proprie — trimisă lui G. Ibrăileanu (1871-1936), la sfârşitul anului 
1908 — se va solda însă cu un eşec. Chiar şi când va reveni, în 1911, 
cu o nouă colaborare (O strângere de mână, publicată, în cele din 
urmă, în sept. al aceluiași an), L.R. nu este scutit de necazuri (ele 
transpar din scrisoarea ce i-o trimite C. Stere, la 21 iul. 1911, cf. 
B.A.R., nr. 145 231). Nemultumiri se vor ivi şi pe parcursul 
colaborărilor din 1921-1922, când L.R. publică în Viaja românească 
o suită de cronici teatrale (vezi scrisoarea lui G.Ibrăileanu, la 
B.A.R., nr. 143 345). Să mai reținem că, nu de multă vreme, 
G.Ibrăileanu, făcuse câteva referiri neplăcute la romanul Adam şi 
Eva, considerat de el „lipsit de valoare“ (vezi studiul Creaţie și 
analiză, în Viaţa românească, VIII, nr. 2-3, febr. -mart. 1926). Pentru 
alte aspecte istorografice, consultă şi articolul lui N. Gheran, 
Rebreanu la „Viaţa românească“, în Cronica, X, nr. 50, 12 dec. 1975. 


n. 7. Al. Brătescu-Voineşti (1868-1946) se numără printre puţinii 
scriitori vârstnici care l-au protejat pe L.R., încă de pe vremea când 
acesta lucra ca secretar al Teatrului Naţional din Craiova (vezi 
scrisoarea de la B.A.R., nr. 144 559, referitor la transferarea soției 
sale la Naționalul bucureştean). 


n. 8. În 1921, la propunerea lui I.Al. Brătescu-Voineşti, Academia 
Română îi acordase lui L.R. Premiul Herescu-Năsturel pentru 
romanul Jon. (Amănunte, în vol. lui Fanny Rebreanu, Cu soțul meu, 
1963.) 


n. 9. Cu patru ani în urmă, atât I.Al. Brătescu- Voineşti, cât şi Mihail 
Sadoveanu (1880-1961) fuseseră menţionaţi printre „maeştrii mei 
români“ (cf. Spre ziuă, I, nr. 1, 11 mart. 1923). În realitate, amândoi 
confrații figuraseră doar în lecturile anilor săi de ucenicie. La 
Prislop, între 1908 şi 1909, tânărul ardelean îşi propusese să scrie o 
piesă după nuvelele lui Br.-V (cf. Arh.L.R., I 1 ms. 20, f. 11; L.R., 
Caiete, 1974, p. 117). Mult mai târziu, în 1920, va scrie nuvela Fiara 
— în mod special pentru revista Lamura, condusă de Br.-V. — proză 

care, prin tonalitatea ei, ne trimite la Bietul Tric, din vol. În lumea 
dreptăţii (1906), şi la Bietul Castor, din vol. Întunerec şi lumină 
(1912). Cât priveşte pe M. Sadoveanu, sub impulsul primelor lecturi, 
L.R. publicase nuvela Ofilire, în Luceafărul, VII nr. 24, 15 dec. 
1999, al cărui subiect ne aminteşte de Păcat boieresc. 


n. 10. În afară de scris, Brătescu-Voineşti desfăşurase o activitate 
susținută ca judecător şi om politic; a făcut parte din toate 
legislaturile parlamentare, fiind chiar, între 1914 şi 1940, secretarul 
general al Camerei Deputaţilor ; în 1918, a fost ales membru, al 
Academiei Române. Opera literară nu-i adusese cine ştie ce venituri, 
volumele tipărite fiind puţine la număr. (Dacă totuși a fost disprețuit 
de unii confraţi, aceasta s-a datorat atunci atitudinii sale faţă de 
scriitori.) „Şi pentru că vorbim deschis — nota Perpessicius —, putem 
spune că prestigiul unor Mihail Sadoveanu, Octavian Goga, 
Brătescu- Voineşti n-a făcut pentru breasla scriitorilor nici cel mai 
mic bine.“ (Cf. P., Breasla scriitorilor, în Cuvântul, III, nr. 1952, 
10 dec. 1927, p. 1.) 


n. 11. Ion Minulescu (1881-1944), la acea vreme funcționar superior 
în Ministerul Cultelor şi Artelor. Pe L.R. îl cunoştea din 1909, când 
împreună frecventaseră cercul lui M. Dragomirescu. Romancierul îl 
indică în fruntea poeţilor preferaţi, în interviul din Spre ziuă, |, nr. 1, 
mart. 1923. Prietenia lor — dezvoltată, la început, şi datorită amiciţiei 
dintre soţii şi copii — va fi tulburată în vâltoarea treburilor 
administrative. Mai mult decât înfruntările directe, la înrăutățirea 
relațiilor (altminteri urbane la suprafață) au contribuit intrigile 
câtorva confrați (vezi însemnările din 20 iul., 28 sept. şi 21 oct. 1930, 
precum și din 13 sept. 1931). La Academie se află mai multe scrisori 
ale Minuleştilor, adresate lui Liviu şi Fanny Rebreanu (nr. 143 847- 
143 855), relevante pentru polivalența raporturilor dintre scriitori. 
După cum uneie epistole ale lui Fanny către Liviu (nepublicate, 
scoase târziu la iveală) evidenţiază rolul pe care ea l-a jucat, cu 
discreţie, pentru deteriorarea colaborării celor doi scriitori (vezi 
scrisoarea din Techirghiol, din 14 aug. 1920, la B.A.R., Coresp. 
nr. 144 372). 


n. 12. ALT. Stamatiad (1885-1956), poet, vechi şi încercat prieten 
de-al romancierului. A fost adesea ajutat de L.R., în realizarea 
intenţiilor sale (sprijin material, premii etc.), după cum, la rândul lui, 

i-a reprezentat cu consecvență interesele în culisele S.S.R. Peste 40 
de scrisori aflate la B.A.R. — trimise lui L.R. între 1911 şi 1939 — 
. stau mărturie acestor raporturi (vezi Coresp., nr. 145 168-145 211). 


n. 13. Constantin Nanu, medic, fratele poetului Dimitrie Nanu 
(1873-1943) şi al dr. loan Nanu-Muscel (1862-1938). Fire boemă, 
frecventa cafeneaua literară, dovedindu-se a fi un prieten sincer și 
dezinteresat al tinerilor artişti şi scriitori (vezi B.A.R., Coresp., 
nr. 143 963-143 964, datată între 1917 şi 1929). 


n. 14. Sergiu Dan (1903-1976), gazetar şi tânăr prozator, care, 
frecventând cafeneaua literară a vremii, a avut grijă să-l avertizeze 
pe scriitor asupra unor maşinaţii din culise, ţinându-l la curent cu 
mersul „lucrăturilor“ (vezi însemnările din 24 aug. şi 13 sept. 1931; 
în Arh.L.R., cinci scrisori de ale lui, nr. 142 703-142 707, datate între 
1927 şi 1931). 


n. 15. Camil Baltazar (1902-1977), poet şi publicist al cărui nume 
revine adesea în însemnările scriitorului. Cunoscut de L.R. prin 
1924, el avea să cultive bune raporturi cu marele său confrate, 
căutând să se facă util (informaţii din culisele vieţii literare, 
colaborări la revistele conduse de acesta etc.). În repetate rânduri, el 
şi familia lui au primit sprijinul romancierului. Cu delicateţe, autorul 
lui Jon nu a consemnat toate aceste binefaceri, ca şi surprizele 
neplăcute oferite de C.B. La B.A.R. se află peste 50 de scrisori ale 
poetului, revelatoare în acest sens. Peste ani, în opoziţie cu 
documentele citate, modestul colaborator avea să denatureze 
adevărul acestor relaţii în numele „marii prietenii“ ce l-ar fi legat de 
sprijinitorul său. Conlruntă relatările sale din vol. Contemporan cu 
ei cu scrisorile de la B.A.R. nr. 142 049-142 096, trimise lui L.R. 
între 1924 şi 1941, vezi, de asemenea, scrisorile către Fanny 
Rebreanu, precum şi cele ale Mariei-Jeanine Baltazar, nr. 142 097- 
142 101. Consultă şi vol. La lumina lămpii. 


n. 16. Felix Aderca (1891-1962) se dovedise a îi unul dintre cei mai 
inspirați comentatori ai romanului rebrenian. Cu şapte ani în urmă, 
într-un moment de derută, el se alătură lui E. Lovinescu, scriind: 
„lon apare ca o ironie după falimentul literar al mişcării 
sămănătoriste, iar eroul, uriaș, trece (cu toate imperfecţiunile de stil 
şi acel rudiment de compoziţie) printre figurile literaturii universale 

(ef. Izbânda, Ul, nr. 713, 20 ian. 1921). În pofida diferitelor 
conjuncturi politice nefavorabile, sentimentele de prietenie și 
colegialitate ale celor doi scriitori au rămas nealterate (vezi la 
B.A.R. şi scrisorile lui F.A. nr. 141 946-141 961, trimise lui L.R. 
între 1925-1933). Recenzia amintită în Jurnal a apărut în Dreptatea, 
6 ian. 1928, p. 2. Consultă în vol. 16 de Opere articolele lui L.R. 
despre scrierile lui F. Aderca (p. 185-186, 228-230, 231-234). 


n. 17. Articolul va apărea în nr. 494, 11 ian. 1928, p. 2, fiind semnat 
cu inițialele S. D. (cf. Romanul „Ciuleandra“ de Liviu Rebreanu. 


n. 18. Cronica, într-adevăr elogioasă, va fi publicată peste câteva zile 
(vezi Universul literar, XLIV, nr. 2, 8 ian. 1928, p. 24). 


n. 19. În 1921, F.Aderca publicase romanul Domnișoara din strada 
Neptun, pe tema dezrădăcinării, amintit de L.R. într-un context 
favorabil (cf. Spre ziuă, L, nr. 1, mart. 1923) şi despre care a scris în 


- Sburătorul, Il, nr. 52, 7 mai 1921, p. 416. 


n. 20. Mihail Sevastos (1892-1967), ziarist şi scriitor, la acea dată în 
conducerea revistei Adevărul literar şi artistic. În vol. Amintiri de la 
„Viaţa românească“ (1956), tace şi câteva referiri la colaborarea lui 
L.R. (La B.A.R., se află câteva epistole, nr. 145 066-145 073, 


amintind legături colegiale, între 1922 şi 1934.) 


n. 21. Revistă tipărită sub auspiciile ziarului Adevărul, între 1920 şi 
1939. Printre colaboratorii ei se numără şi L.R. 


n. 22. Este vorba de Elena Sevastos (1866-1929) ; în 1888, Academia 
Română îi acordase premiul Heliade-Rădulescu. 


n. 23. Condiţie respectată. În coloanele ziarului vor apărea numeroase 
articole, interviuri, recenzii consacrate operei şi activităţii lui L.R. 
Semne de simpatie crescândă apar, în curând, sub semnătura 
Alexandrinei Mititelu şi a Izabelei Sadoveanu, ambele recenzente 
ale romanului Ciuleandra (vezi Adevărul literar şi artistic, LX, 
nr. 374 şi 380, din 5 febr. şi 18 mart. 1928). 


n. 24. Însemnările, aparţinând lui M.Sadoveanu, apar în volum 
(1928), cu titlul Olanda (ţară vizitată de autor în 1927). 

n. 25. Impresiile de călătorie, intitulate Trei metropole. Berlin — 
Roma - Paris, vor fi publicate, parţial, în paginile Adevărului literar 
şi artistic, IX, nr. 407-415, între 25 sept.-18 nov. 1928. În volum, la 
Editura „Cartea Românească“, în 1931. 


n. 26. Articolul se va intitula Cel dintâi dintre cei dintâi (cf. 
Adevărul literar şi artistic, IX, nr. 373, 29 ian. 1928, p. 1). 


n. 27. Peste două luni, la 18 apr., îl vom afla pe L.R. în Orlat cu grija 
aceleiaşi lucrări (cf. L.R., La lumina lămpii, p. 112, 156). Abia la 2 
iun. 1931 va isprăvi cartea de reportaje. 


n. 28. Este vorba de a doua serie a revistei Universul literar, care, pe 
parcursul anilor (1919-1931), a avut în conducere pe Virgil 
N. Drăgoescu, Stelian Popescu, Perpessicius și Camil Petrescu 
(amintit în Jurnal). Ca şi în prima serie (1888-1916), L.R. s-a 
numărat printre colaboratori, revista având o atitudine binevoitoare 
față de romancier. De curând, L.R. publicase în paginile ei un 
fragment din Răscoala (vezi Aventura lui Titu Herdelea, în 
Universul literar, XLIII, nr. 43, 25 dec. 1927, p. 677). Prezentând 
Anul literar, N. Davidescu va reveni asupra romanului Ciuleandra, 
opinând că are „strălucirea sobră de diamant negru“ (ibid, XLIV, 
nr. 4, 22 ian. 1928). Despre aceeași carte vor mai scrie C. Mincu 
(ibid, XLIV, nr. 7, 12 febr. 1928) şi Mihail Sebastian (ibid, XLV, 
nr. 1, Lian. 1929) etc. 


n. 29. Îi va încredința spre publicare articolul Povestitorul, dedicat 
aceluiaşi Brătescu-Voinești (cf. Universul literar, XLIV, nr. 5, 29 
ian. 1928, p. 66). În plus, va scrie și medalionul 1.47. Brătescu- 
Voineşti, în Viaţa literară (III, nr. 71, 28 ian. 1928), subliniind 
echilibrul dintre om şi operă. 


n. 30. Afirmaţi pe deplin în proza românească şi având o mare 
audienţă în lumea iubitorilor de literatură, M. Sadoveanu şi 
I. Teodoreanu nu au stârnit niciodată invidia confratelui: ardelean. 
Dimpotrivă, citați adesea de L.R. printre scriitorii a căror operă o 
urmărea cu atenție, ei aveau să fie sprijiniți de el în momente critice, 
după cum, invers, aveau să-l ajute când alţii l-au atacat în haită. 
Documente rămase în arhivă (B.A.R., Coresp., nr. 144 965-144 977 
şi 145 376-145 378) colorează plăcut aceste raporturi colegiale. 

Consultă şi articolele lui N. Gheran, Mihai! Sadoveanu „Divanul 
cărturarilor, meşterilor şi jupâniţelor de la Hanul Ancuţii“ (Tribuna, 
XVIII, nr. 49, 6 dec. 1973), şi Mihail Sadoveanu: Maître (ibid., 
XVIII, nr. 48, 29 nov. 1973). 


n. 31. Paul Zarifopol (1874-1934), critic şi eseist ;, publicase de 
curând prima sa carte originală: Din registrul ideilor gingaşe (1929). 


n. 32. La rândul său, editase primul volum de versuri, Cuvinte 
potrivite (1927). 


n. 33. Cotidian teatral, înfiinţat, în 1911, de N.D. Cocea (1880-1949; 
la data însemnărilor, directorul ziarului era Scarlat Froda. În paginile 
lui, L.R. a susținut o lungă colaborare, între 1912 şi 1914. 


n. 34. Titlul amintit de poetul şi dramaturgul Adrian Maniu 
(1891-1968) face parte din sumarul vol. Întunerec şi lumină, XIII, 
publicat, în 1912, de I.AIl. Brătescu-Voineşti. „Notiţa“ nesemnată, a 
apărut în Rampa, XIII, nr. 2994, 16 ian. 1928, p. 1. De reţinut că 
același ziar va consacra sărbătoritului un număr omagial, la 30 ian. 
1928 (ct. Rampa, XIII, nr. 3005). 


n. 35. Ion I.Brătianu (1864-1927), om politic, de mai multe ori 
preşedinte al Consiliului de Miniştri, membru al Academiei Române. 


n. 36. Emanoil Bucuţa (1887-1946), poet şi prozator, la acea dată 
funcționar la Ministerul Artelor. „Şiret“, „abil“, „băgăreț“ — ca să 
folosim o parte din atributele cu care îl caracterizează L.R. în 
însemnarea din 13 nov.1928 —, va izbuti să rămână vreme 
îndelungată în administrația culturii. În raporturile lui cu viitorul 
director al „Educaţiei Poporului“, va manifesta prudenţă (vezi la 
B.A.R., Coresp., nr. 142 399-142 413, datată între 1926 şi 1944). 


n. 37. Principesa Alexandrina Gr. Cantacuzino (1881-1941), la acea 
dată preşedintă a Uniunii Intelectuale Române, oferă această masă 
„în palatul ei din Calea Victoriei“ (cf. L.R., La lumina lămpii, p. 
115). Pe parcursul anilor, ea avea să-l invite pe L.R. să participe la 
şezători literare organizate în țară, precum şi la congrese peste hotare 
(vezi B.A.R., Coresp., nr. 142 154-142 156, din 1928-1929). Prin 
1915, tânărul o rugase să intervină pentru numirea lui în redacția 
ziarului Minerva (vezi ibid., nr. 142 158-142 159). 


477 


P 30, 


P 3], 


478 


n. 38. Alexandru Lapedatu (1876-1954), istorie, membru al 
Academiei Române din 1918, deputat şi senator liberal, numit, 
pentru a doua oară, ministru al Cultelor şi Artelor (4 iun. 1927-16 
nov. 1928). 


n. 39. Aristide Demetriade (1871-1930), societar al Teatrului 
Naţional, preşedinte al Sindicatului artiştilor dramatici şi lirici. 


n. 40. George Demetrescu Mirea (1852-1934), pictor recunoscut 
pentru calitățile sale de portretist. 


n. 41. Aida Vermont. Mai publicase un interviu luat aceluiaşi seriitor, 
în Comedia, 1, nr. 40, 16 oct. 1927, p. 1. 


n. 42. lon Marin Sadoveanu (1893-1964), la acea dată cunoscut în 
viaţa literară mai mult din eseistica sa consacrată teatrului şi artei 
spectacolului (Dramă şi teatru, 1926). În activitatea desfăşurată pe 
tărâmul îndrumării vieţii culturale (a lucrat mult în administraţia 
artelor), s-a numărat printre colaboratorii de bază ai lui L.R., mai 
ales în anii directoratelor acestuia. În general, cotat de romancier ca 
„bun prieten“. Raporturi epistolare între 1922-1930 (B.A.R., 
Coresp., nr. 144 958-144 964). 


n. 43. Cu numele de B. Madeleine, a semnat, alături de Marina 
Bousquet, traducerea romanului „Ciuleandra“, apărut la Paris, în 
1929, cu titlul La danse de l'amour et de la mort. 


n. 44. Romanul, aparținând lui Marcel Prevost, fusese tradus şi 
tipărit de L.R. cu titlul Fecioarele nebune, la Bucureşti, în 1921. 


n. 45. Marya Kasterska (1892-?), scriitoare de origine poloneză, 
căsătorită cu matematicianul Petre Sergescu ; la Paris, era gazda unui 
cenaclu (vezi L.R., La lumina lămpii, scrisorile nr. 130, 152, 184, 
191). 


n. 46. Marin Simionescu-Râmniceanu, publicist şi editor, vechi 
prieten. În 1918 îl ajutase pe L.R. să treacă în Moldova, scăpându-l 
de urmărirea autorităților germane (cf. scrisoarea predată de Louise 
Simionescu-Râmniceanu Muzeului de literatură). 

n. 47. Scrisoarea de răspuns va fi scrisă a doua zi, la 30 ian. 1928; 
ca a fost publicată de Horia Oprescu în vol. Scriitori în lumina 


ca 
1 


documentelor, 1968, p. 222. Reținem „diplomația“ începutului: 
„Scumpe domnule Râmniceanu, Printr-un miracol revoltător al 
poştei noastre, de-abia acum primesc scrisoarea d-tale atât de bună 
în care îmi faci cinstea să-mi vorbeşti despre Ciuleandra cu prea 
măgulitoare cuvinte...“ Mărturisirile: „din cât am scris până azi, ami 
slăbiciunea să țin mai mult la Ciuleandra asta“ şi „mi-a fost totuşi 
mai frică de soarta ei ca de a tuturor celorlalte cărți ale mele“ — 
explică obsesia multor însemnări din Jurnal despre ecoul romanului 
în lumea literară. Scrisoarea lui M.S.R. se află la B.A.R., Coresp,, 
nr. 145 081. 


n. 48. C.Angelescu (1869-1947), doctor în medicină, prof. univ., om 
politic şi membru al Academiei Române. Ca ministru al Instrucţiei 
(1918-1919; 1922-1926, 1927-1928, 1933-1937) a avut merite în 
organizarea rețelei şcolare, în timpul cât a stat în fruntea 
Învățământului, s-a dorit, într-adevăr, un bun urmaş al lui Spiru 
Haret, legându-şi numele de clădirea a circa 6 000 de noi locuri 
şcolare (cf. Lucian Predescu, Enciclopedia „Cugetarea“). 


n. 49. loan E.Costinescu, doctor în medicină, om politic (liberal), la 
acea dată primar al Capitalei (1922-1928). 


n. 50. Amploarea manifestărilor, fără precedent în viaţa fostei 
S.S.R., se degajă mai mult din epistola către Puia (30 ian. 1928, text 
publicat în L.R., La lumina lămpii, p. 115). Pentru înţelegerea 
mobilurilor care stau la baza lor, reciteşte scrisorile lui L.R. (B.A.R., 
Coresp., nr. 144 560, 13 ian. 1921, după acordarea premiului 
Academiei Române pentru Jon) şi epistola lui Br.-V. (B.A.R., 
Coresp., nr. 142 362). 


n. 51. La B.A.R., se află un punctaj de discuţie, pregătit pentru 
adunarea generală a „Cărții Românești“ (Arh. L.R., I [1] ms. 16). 
Consecvent unor mai vechi opinii, preşedintele S.S.R. insistă asupra 
necesităţii editării cărților literare originale, reluând ideile de bază 
exprimate în memoriul pe care, la 7 iun. 1928, îl prezentase 
Ministerului Cultelor şi Artelor. 

n. 52. lon Simionescu (1873-1944), geolog, geograf, paleontolog, 
membru al Academiei Române, profesor universitar, la acea dată şi 
președinte al Consiliului de administraţie al Editurii „Cartea 
Românească“. 


n. 53. lon 1. Vlădescu (1896-1942), istoric, conferenţiar universitar, 
prieten devotat (vezi la B.A.R., Coresp., nr. 145 630-145 640, datată. 
între 1925-1939). 


n. 54. Mariana Rarincescu, sora sotiei lui Ion Vlădescu (cumnată 
iubită într-ascuns de istoric). 


n. 55. După datările aflate pe manuscris, între 15 aug. și 6 oct. 1928, 
la Lugoj, la Techirghiol și Bucureşti, L.R. izbutise să scrie, fără 
continuitate, 98 file (vezi L.R., Opere, vol. 7, p. 416). 


n. 56. Traducătoare de filme (vezi și însemnarea din 10 oct. 1928). 


n. $7. Oscar- Walter Cisek (1897-1966), poet, prozator, eseist şi critic 
de artă, la acea dată cunoscut mai mult din paginile publicaţiilor 
literare. 


n. 58. Maria şi Iosif Kojecky. 


n. 59. Într-adevăr, romanul va fi tipărit în 1928, traducerea fiind 
semnată doar de Maria Kojeckă-Karâckovă. 


n. 60. În tălmăcirea aceleiaşi traducătoare, Jon apare, la Praga, în 
1929 (vezi şi scrisorile soților Kojecky, la B.A.R., nr. 143 583-143 
584, datate între 11 apr. şi 24 mai 1929, ultima epistolă solicitând 
dactilograma romanului Răscoala, la acea dată încă nescris, dar, 
probabil, anunţat ca terminat). 


n. 61. În afara traducerii integrale a volumului, apărută la Paris în 
1929, bibliografia actuală nu înregistrează tălmăciri parțiale în 
paginile revistelor literare franceze. În schimb, consemnează o dată 
pe care L.R. nu lasă impresia s-o fi știut nici mai târziu: apariția, în 
foileton, a aceluiași roman, în S.U.A., la Cleveiand-Ohio (ct. America, 
XX VIII-XXIX, 1933-1934). 

n. 62. În arhivă se păstrează proiecte detaliate, unele, apropiate de 
versiunea finală a romanului, fiind datate încă de la 15 aug. 1928, în 
Lugoj (vezi L.R., Opere, vol. 7, p. 426-452). 


n. 63. Cele mai vechi notații, înrudite tematic cu proiectul amintit, se 
află într-un vechi caiet cu Însemnări, început la 1 mai 1912 (vezi 
L.R., Caiete, p. 305 şi 307). Planuri detaliate în Arh. L.R., ms. 6, 
f. 23, 18-22, din care primul este datat: 10 dec. 1923. Romanul este 
anunţat „pe şantier“ și în revista Spre ziuă, I, nr. 1, 1923. Proiectul 
va fi reluat în anii ultimului război mondial, după cum ne dezvăluie 
interviul din Vremea, XIV, nr. 679, 25 dec. 1942. Consultă 
crochiurile scriitorului în vol. 7 din seria de Opere, p. 461-462, 
precum şi articolul lui N. Gheran, Romane fără sfârşit, în Ramuri, X, 
nr. 3, 15 mart. 1973. 


n. 64. Intitulat Cu d]. Liviu Rebreanu despre criza cărţii, interviul va 
apărea în Lupta, VII, nr. 2077, 19 oct. 1928, p. 2, fiind semnat de 
A.P. Samson. 


n. 65. G. Bacovia (1881-1957); cu un an înainte, L.R. îi înmânase 
premiul S.S.R. pentru volumul de versuri Scântei galbene (1926). 
Peste alți doi ani, îl va angaja la „Educaţia Poporului“, mai mult 
pentru a-i oferi un salariu (vezi şi corespondenţa de la B.A.R., 
nr. 142 030-142 033, datată între 1925 şi 1929, datorată, în special, 
A gathei Grigorescu-Bacovia). 


n. 66. D. lonescu-Morel, scriitor şi ofițer, prieten constant cu L.R. 
n. 67. Ion Anestin (1900-1964). 


n. 68. La „Cultura Năţională“ L.R. nu publicase decât un singur 
volumaș, Trei nuvele (1924), reeditare a povestirilor de război: 
Catastrofa, Ițic Ștrul, dezertor şi Hora morţii. 


n. 69. S. Ciornei, editor. În 1928 republică traducerea romanului Les 
Demi-Vierges, de Marcel Prévost, în „Colecţiunea autorilor celebri 
contemporani“, reluând vechea tălmăcire a lui L.R. 


n. 70. Invoiala avea să fie sortită eşecului. Cărțile scriitorului — în 
primul rând romanele - vor continua să apară la „Cartea 
Românească“. (Părăsirea editurii se va petrece abia în 1932, o dată cu 

publicarea romanului Răscoala, la Editura „Adevărul“.) Cât priveşte 
proprietatea râvnită, L.R. nu va izbuti, în Bucureşti, decât să-şi 
schimbe proprietarii. 


n. 71. Gala Galaction (1879-1961), scriitor şi teolog ; pe parcursul 
anilor va interveni pe lângă președintele S.S.R. în sprijinul unor 
confraţi necăjiţi, indiferent de naționalitatea şi religia lor (vezi la 
B.A.R., Coresp., nr. 142 983-142 993, datată între 1925 şi 1942). 


n. 72. Henrik S. Streitman (1873-1949), publicist. 
n. 73. Mircea Dem. Rădulescu (1889-1946), poet şi dramaturg. 


n. 74. Constantin Râuleţ (1882-1967), poet, prozator şi dramaturg, 
persoană influentă în epocă, fiind şi director al presei în Ministerul 
de Interne. Între altele, a creat şi Comisia de cenzură a filmelor, al 
cărei secretar a şi fost. 


n. 75. Sereda Sorbul, fiica dramaturgului. 


n. 76. Sarmiza Lungianu, fiica scriitorului Mihail Lungianu 
(1879-1966), viitoare actriţă a Teatrului Naţional. 


n. 77. Venera şi Claudiu Isopescu, oameni de cultură cu care L.R. va 
întreţine, până spre sfârşitul vieții, bune raporturi. La acea dată, C.I. 
era numit conferenţiar de limba şi literatura română la Universitatea 
din Roma, iar din 1936 profesor definitiv. La B.A.R. se află un mare 
număr de scrisori trimise lui L.R., datate între 1928 şi 1942, 
majoritatea privind nemulțumirile lui faţă de indiferența organelor 
româneşti pentru răspândirea valorilor culturii naționale peste hotare 
(vezi Coresp., nr. 143 450-143 510, şi epistolele Venerei Isopescu, 
traducătoare a operei rebreniene, nr. 143 511-143 525). 


n. 78. Sarmiza Lungianu (după contextul însemnărilor din 9 şi 10 oct. 
1928). 


n. 79. Eliza Noian şi sora mai mică, Selma Bacal (căsătorită 
Kahane); audiența privea traducerea de filme. 


n. 80. În 1928, Perpessicius începe publicarea seriei de Menţiuni 
critice (5 vol., 1928-1946), cuprinzând foiletoanele tipărite în 


Mişcarea literară (condusă de L.R.), Universul literar, Cuvântul şi 
Revista Fundațiilor Regale. 


n. 81. George Gregorian (1886-1962), poet, veche cunoştinţă a 
scriitorului (de prin 1909, de la Convorbiri critice). Evocându-și 
ucenicia în cenaclul lui Mihail Dragomirescu, L.R. îl menţionează 
printre începători, alături de M. Sorbul şi M. Săulescu (cf. interviul 
Cu d-l Liviu Rebreanu despre el şi despre alții, în Rampa, XIII, 
nr. 3232, 29 oct. 1928). Mai târziu, după alegerea romancierului ca 
preşedinte al S.S.R., se va număra printre denigratorii săi. 


n. 82. Adrian Maniu. 


n. 83. Referire la memoriul prezentat Ministerului Cultelor şi 
Artelor, la 7 iun. 1928, care a declanşat o mare dezbatere în presă în 
jurul problemei crizei cărţii, la care au participat numeroşi scriitori, 
editori, cadre din învățământul de toate gradele. 


n. 84. Generalul Ion Manolescu, preşedinte al Asociaţiei Publiciştilor 
Români. 


n. 85. Este vorba de biografia romanţată Viaţa minunată a lui Anton 
Pann, ce va apărea, în 1929, sub semnătura lui Sergiu Dan şi 
Romulus Dianu. 


n. 86. Este vorba de Comitetul Teatrului Naţional. 


n. 87. 1.G. Duca (1879-1933), jurist şi om politic de orientare 
liberală, de mai multe ori ministru şi, ulterior, prim-ministru 
(nov.-dec.1933), calitate în care va fi ucis de legionari. 


n. 88. Jocuri mecanice pentru copii, care urmau să acţioneze la 
introducerea unei monede; proiect nerealizat, comentat cu 
tendenţiozitate de detractorii lui L.R. 


n. 89. Ca ministru al Cultelor şi Artelor, Al. Lapedatu încerca să vină 
în întâmpinarea cerințelor exprimate de L.R. în memoriul înaintat 
ministerului. 


n. 90. Caton Theodorian (1877-1939), dramaturg, primul preşedinte 
al Societăţii Autorilor Dramatici (1922). O bogată corespondenţă, 
datată între 1910 şi 1938, nuanțează şi mai mult relatările jurnaliere 

(B.A.R., Coresp., nr. 145 407-145 474, vezi şi scrisoarea din Scena 
(Dragă domnule Rebreanu), 1, nr. 6-7, 1 dec. p. 10, p. 85). 


n. 91. Gheorghe Plopeanu (1887-1980), administrator al Teatrului 
Naţional. 


n. 92. Corneliu Moldovanu. 
n. 93. Ignatie Hertz, proprietarul editurii cu acelaşi nume. 


n. 94. Tiparnița literară, ce va apărea, la Bucureşti, între oct. 1928 
şi mai 1931. L.R. va răspunde solicitării poetului, încredințându-i 
spre publicare un fragment din Crăișorul. Cu titlul Crângul 
Făgetului, el apare în primul număr al revistei. 


n. 95. Alfred Moșoiu (1890-1932), poet şi dramaturg. 


n. 96. Lucreția Petrescu, scriitoare (vezi la B.A.R., Coresp,, 
nr. 144 161-144 162). 


n. 97. Alexandru Kirițescu (1888-1961), dramaturg. Cu excepția 
unor pasagere rivalități, generate de numirea lui L.R. în fruntea 
Teatrului Naţional (funcție pe care o va deţine şi Al.K.), raporturile 
dintre cei doi scriitori au fost cordiale (vezi la B.A.R., Coresp., 
nr. 143 549-143 561, datată între 1929 şi 1943). 


n. 98. Mihail Săulescu (1888-1916), poet şi dramaturg, căzut pe 
frontul de la Predeal în primul război mondial. Cu ani în urmă, 
fusese coleg de redacţie cu L.R., la Rampa, în continuarea unor și 
mai vechi raporturi literare (vezi articolul Săulescu și Rebreanu, în 
Tiparniţa literară, 1, nr. 3, 1 ian. 1929, p. 78-79). 


n. 99. Peste ani, sculptorul Oscar Han (1891-1976) va evoca figura 
romancierului în vol. său memorialistic Dălţi şi pensule (1970), pe 
alocuri cu o maliţiozitate pe care, anterior, nu şi-o îngăduise în 
raporturile sale cu familia Rebrenilor. Soţia lui avea veleităţi literare 
(„poetă delicată, autoare, ulterior, a volumului Cartea dimineţii, ce 
va apărea în 1939 - apud Ş. Cioculescu, România literară, XVII, 
nr. 9, 1 mart. 1984). 


n. 100. Nichifor Crainic (1889-1972), poet agreat cândva de 
romancier (cf. Spre ziuă, I, nr. 1, febr. 1923), dar situat ulterior în 


fruntea celor mai aprigi duşmani. Aflat la conducerea revistei 
Gândirea, va declanşa atacuri furibunde împotriva lui L.R., în timpul 
directoratului acestuia de la „Educaţia Poporului“. 


n: 101. Octavian Goga (1881-1938), poet cu care romancierul “a 
păstrat raporturi rezervate, datorate, în cea mai mare măsură, 
tribulaţiilor politice ale confratelui său. La rândul lui, Goga a 
cultivat o atitudine distantă față de coregionalul său, lăsându-i 
posibilitatea: să-l considere „duşman înverşunat“ (Jurnal, 18 mai 
1938). Corespendenţa. lor, protocolară, nu ne îngăduie să descifrăm 
substratul relațiilor (vezi B.A.R., nr: 5., 34/CDLXX.X VIII). 


n. 102. Soţia poetului. Barbu Nemţeanu, decedat în 1919.. 


n. 103. Este vorba de'interviul lui Tudor Muşatescu (1903-1970), ce 
va apărea în Rampa, XIII, nr. 3232,29 oct. 1928, p. 1, 3-4. 


n. 104. Florica:Floreseu, artistă, veche prietenă a Rebrenilor, pe care 
i-a ajutat în: timpul refugiului la. Iaşi, unde dispunea de o stare 
materială. bună (vezi L.R., La lumina lămpii, scrisoarea nr. 24). 


n. 105. Adrian Maniu. 


n. 106. Alexandru Rosetti (1895-1990); filolog şi profesor universitar, 
aflat în conducerea Editurii „Cultura Naţională“, mai târziu director 
al Editurii Fundațiilor Regale (vezi corespondenţa sa cu Liviu şi 
Fanny Rebreanu, aflată la B.A.R., nr. 144 916-144 925, datată între 
1929 şi 1944). 


n. 107. Sat în jud. Argeş (azi înglobat în comuna Ştefăneşti). 


n. 108. Teodor Orghidan, economist, preşedinte al Camerei de 
Comerţ din Bucureşti, cunoscut de Rebreni în casa Elenei Coşbuc, 
văduva poetului (vezi şi L.R., La lumina lămpii). 


n. 109. Elena Sfetea, soţia '%ditorului-librar Sfetea şi sora poetului 
G. Coşbuc. 


n. 110. Coca Vlădescu, soţia istoricului I. Vlădescu. 

n. 111. În 1928, N. Davidescu nu conducea nici o revistă. De 
presupus că „articolaşul“ a fost publicat într-una din revistele la care 
colaboră în acea vreme. 


n. 112. Este vorba de comedia Coriolan Secundus, a cărei premieră 
avusese loc în seara zilei de 24 oct. 1928. 


n. 113. Eraclie Nicoleanu, prefectul Poliţiei Capitalei. 


n. 114. Pamfil Şeicaru (1894-1980), gazetar, la acea dată director- 
proprietar al cotidianului Curentul, ziar de scandal, în ale cărui 
pagini vor fi găzduite numeroase atacuri împotriva scriitorului. 


n. 115. Paul Prodan (1890-1939), gazetar şi om de teatru: în 
administrarea culturii a funcționat iniţial ca inspector general al 
teatrelor, iar mai târziu ca director al Teatrului Naţional. 


n. 116. Rodica Gîrleanu (1907-1976), fiica lui Emil şi a Marilenei 
Girleanu. Cu prilejul primei sale căsătorii, Liviu şi Fanny Rebreanu 
îi fuseseră într-adevăr naşi, în virtutea profundei prietenii ce îi 
legaseră de defunctul ei părinte. Petrecerea avusese loc în localul 
S.S.R. (al cărui preşedinte fusese şi Emil Gîrleanu), împrejurarea 
dând naștere la unele clevetiri. 


n. 117. Cu titlul Gazeta literară, ea va fi lansată la 31 ian. 1929, 
având o apariţie efemeră (ultimul număr se tipăreşte la 7 febr. 1929). 
Vezi articolul-program în L.R., Opere, vol. 16, p. 297-298. 


n. 118. Dezbătând problemele ridicate în memoriul adresat 
Ministerului Cultelor şi Artelor, L.R. valorifică unele idei exprimate 
cu mulți ani în urmă (vezi articolul Criza cărții româneşti, publicat 
în primul număr al ziarului România, la 16 oct. 1923, reprodus în 
L.R., Opere, vol. 16, p. 189-192). 


n. 119. Mia Frollo (1886-1966), poetă şi profesoară. 
n. 120. Probabil actorul Petre Sturdza (1869-1933) şi soția lui. 
5 


n. 121. Mărgărita Miller-Verghy (1864-1951), scriitoare cu care 
romancierul întreţinuse bune raporturi literare ; în 1925, ea se oferise 
să sprijine traducerea în franceză şi engleză a romanului Adam şi Eva 

(la B.A.R. se află corespondența ei cu L.R., nr. 143 829-143 841, 
datată între 1921 şi 1942). 


n. 122. Cella Delavrancea (1888-1989), pianistă şi scriitoare. 


n. 123. Simona Lahovary, doamnă de onoare la Palat, rudă prin 
alianță cu Cella Delavrancea (vezi la B.A.R., Coresp., nr. 143 596- 
143 597). 


n. 124. Micaela Catargi, aflată şi ea în cercul intelectualităţii 
feminine din jurul casei regale. 


n. 125. Filip Lahovary, ministru plenipotenţiar în Egipt, soţul Cellei 
Delavrancea. 


n. 126. Martha Bibescu (1890-1973), scriitoare. Corespondenţa 
Rebrenilor nuanţează însemnarea jurnalieră din 20 oct. 1928 (vezi 
scrisorile 181, 185 şi 189 din L.R., La lumina lămpii). 


n. 127. În legătură cu proiectata Gazetă literară. 


n. 128. Agatha Grigorescu-Bacovia (1895-1980), poetă. În volumele 
sale cu caracter memorialistic, Bacovia. Viața poetului (1962) şi 
Poezie sau destin. Viaţa poetei (1971), cele relatate mai sus transpar 
cu mai puţină fidelitate. În versiunea manuscrisă a cărții din 1962, 
relatarea este mai concludentă. 


n. 129. Gheorghe Marinescu (1863-1938), medic, fondatorul şcolii 
românești de neurologie. Între iul. şi oct. 1928, efectuase prima sa 
misiune științifică în Europa. 


n. 130. Ion Foti (1887-1946), poet şi publicist (împreună cu 
Romulus Voinescu a condus revista Propilee literare, între 1926 şi 
1928), unul dintre puţinii recenzenţi entuziaşti ai romanului Adam și 
Eva (ef. Viitorul, XVIII, nr. 5163, 22 mai 1925). După alegerea lui 
L.R. ca preşedinte al S.S.R., se va situa în tabăra adversă, cu atât mai 
ciudat cu cât, şi înainte de 1925, urmărise evoluţia romancierului, 
elogiindu-i creaţia. Revederea fişelor bibliografice de care dispunem 
ni-l dezvăluie printre primii cronicari ai romanului Jon (dacă nu 
chiar primul), în Viitorul, XV, nr. 3807, 25 nov. 1920, p. 1-2. A mai 

scris şi despre Pădurea Spânzuraţilor,. în acelaşi ziar, la 2 febr. 1923 
şi 5- sept. 1924. 


n. 131. Romulus Voinescu (1867-1936); jurist. şi publicist, autorul 
câtorva. serieri aflate la periferia: literaturii ; făcea. parte din 
conducerea: S.S.R., fiind concomitent şi şeful Siguranţei Capitalei. În 
dubla sa activitate nu a manifestat: sentimente prietenești faţă de 
romancier: Acesta avea totuşi să i se adreseze în zilele când a fost 
ameninţat de forţele extremiste de dreapta, precum şi la rugămintea 
unor confraţi pentru eliberarea.unor scriitori oprimaţi. Vezi, de pildă, 
scrisoarea: lui Gala Galaction în legătură cu poetul idişist Manger 
(„Bietul băiat, nu: are nici o vină: E un visător ca tine şi ca mine şi 
nu-i prieşte în:atmosfera subteranelor Poliţiei“ —- B.A.R., Coresp., nr. 
142.994). i 


n. 132. Văsile:Savel (1885-1932), prozator de orientare sămănătoristă, 
la acea dată în conducerea S.S.R. 


n. 133. A doua zi, la 10 nov. 1928, se formează un guvern național-- 
țărănesc, având în funcţie pe Iuliu Maniu, preşedintele P.N.Ţ., al 
cărui mandat va expira la 6 iun. 1930. 


n. 134. În larma zvonurilor-şi a:pronosticurilor, asaltat de felicitări şi 
solicitări, L.R: se lasă antrenat în cursa demnităţilor, dovadă dedicarea 
romanului Crăișorul lui l. Maniu. (Reamintim că, la data 
însemnărilor din jurnal, opera nici nu era scrisă.) S-ar zice că prin 
anunțarea dedicaţiei, autorul ridică „miza jocului“, încercând să 
influențeze mersul aranjamentelor din culise, independente de el, 
având în vedere înstrăinarea sa de viaţa politică a vremii. Cartea va 
apărea în 1929;.cu dedicația: „Domnului Iuliu Maniu, Omagiu de 
nestrămutată dragoste. L.R. “. 


n. 135. Ion Lugoşianu, la acea dată colaborator apropiat a lui Iuliu 
Maniu. În noul guvern, era. ministru secretar de stat la Preşedinţia 
Consiliului de Miniştri, funcţie pe care o va deţine între 10 nov. 1928 
și 6 iun. 1930. 


P 42, n. 136. Octav Onicescu (1892-1983), matematician. 

n. 137. A. Sturdza (transcris şi Sturza) era o veche cunoştinţă, 
documentele păstrate în arhivă atestând raporturi colegiale încă:din 
1910. 


n. 138. Sever Bocu (1874-1953), gazetar şi om politic țărănist. La 
acea dată, fusese numit ministru secretar de stat în guvernul lui 
I. Maniu. Ca director al ziarului România, colaborase cu L.R., 
încredințându-i, cu ani în urmă, cronica teatrală. 


n. 139. Ion Al. George (1891-1945), poet, de pe aceleaşi: meleaguri 
bistriţene ca şi L.R., de numele lui se leagă evenimente importante 
din viaţa lui Emil Rebreanu, cu implicaţii majore în istoria 
romanului Pădurea Spânzuraţilor (consultă L.R., Opere, vol. 5, Emil 
Rebreanu — Cronologie, p. 536, Geneza romanului „Pădurea 
Spânzuraţilor“, p. 671-678). La acea dată îndeplinea funcţia de 
bibliotecar la „Fundaţia Universitară. Carol I“ (vezi la. B.A.R.,. 
Coresp., nr. 141 982-141 986, emisă între 1923 și 1929). 


n. 140. Ilie Lazăr, avocat, fruntaş al Partidului Naţional Țărănesc. 


n. 141. Aurel Vlad, avocat, fruntaş al Partidului Naţional Țărănesc ; 
ca om politic în cadrul fostului Partid Naţional Român, a luptat 
pentru Unire, făcând parte din Consiliul Dirigent al Transilvaniei 
(1918-1919). În noul guvern, va sta în fruntea Ministerului Cultelor 
şi Artelor, între 10:nov.1928 şi 13 nov.1929. 


n. 142. Însemnarea poate avea în vedere pe Nichifor Crainic, 
doctrinar al revistei Gândirea şi promotor al ortodoxismului în 
mişcarea literară, cu atât mai mult cu cât, între 1926 şi 1927, acesta 
mai îndeplinise funcţia de secretar general al Ministerului Cultelor şi: 
Artelor. În paginile Jurnalului vom face cunoştinţă însă şi cu 
candidaţi în sutană, înrudiți cu mai-marii partidului sau susținuți de 
Patriarhie. 


n. 143. Radu Dragnea (1893-1955), colaborator al revistei Gândirea, 
unde a semnat numeroase articole de critică şi istorie literară. Din 
opera rebreniană n-a reținut date esenţiale ; astfel, în articolul 
Imoralitatea criticii impresioniste — publicat în Gândirea (II, nr. 8, 
20 nov.1922), după premierea romanului Jon de către Academia 
Română -—, se întreabă maliţios dacă generaţiile viitoare vor 
recunoaşte în eroul operei chipul ţăranului român. Ideea îl va 

obseda, fiind reluată şi cu alte prilejuri (Spiritul românesc creator. în 
Gândirea, VII, nr. 5, mai 1927, unde găseşte însă cuvinte de laudă 
pentru Pădurea Spânzuraților). 


n. 144. Speculaţii în jurul mandatului de arestare a scriitorului, 
eliberat de cabinetul V al Tribunalului Ilfov, la 15 febr. 1910, pe baza 
dosarului 628/33/1910. Pentru edificare, consultă memoriul adresat 
de L.R. Consiliului de Miniştri (prin care revine la dosarul oficial 
transmis de autorități aceluiași for, la 28 apr. 1910), publicat, parțial, 
în L.R., Opere, vol. 4, p. 686-687, şi integral în Manuscriptum, IV, 
nr. 4 (23) [oct.-dec.] 1973 (articolul Domnișorul Liviu şi lon al 
Glanetaşului, de N. Gheran). Originalul se află la B.A.R., Arh. L.R., 
I (1) ms. 32. 


n. 145. |.Theodorescu-Sion (1882-1939), pictor. 
n. 146. Francisc Şirato (1877-1953), pictor. 


n. 147. N. Crainic are, desigur, în vedere un mandat de deputat, lipsa 
de siguranţă la care se referă fiind determinată de aderenţa lui mai 
nouă la politica manistă. 


n. 148. Până la sfârşitul vieţii, L.R. nu va fi întâlnit printre deputaţii 
vreunui partid. Notaţia se cere înregistrată în contextul evenimentelor 
narate, ținându-se seama de întreaga febră a celor pe care cursa 
demnităților îi aducea pe primul plan al atenţiei publice. 


n. 149. Nae Ionescu (1890-1940), profesor universitar de filosofie, 
gazetar (unul dintre conducătorii ziarului Cuvântul) ; după 1933 va 
evolua spre legionarism, după ce o vreme fusese un carlist de marcă. 


n. 150. lon Mihalache (1882-1963), om politic, învăţător, la acea 
dată, unul dintre conducătorii Partidului Naţional Ţărănesc (al cărui 
preşedinte avea să şi devină între 1935 şi 1936). Figura lui transpare 
în paginile romanului Gorila (vezi L.R., Opere, vol. 10, p. 50). 


n. 151. Alexandru Vaida-Voievod (1872-1950), om politic, medic, 
unul dintre conducătorii Partidului Naţional Român din Transilvania 
şi ai Partidului Naţional Țărănesc. Făcuse parte din Consiliul 
Dirigent al Transilvaniei (1918-1920). În guvernul lui Iuliu Maniu, 
fusese desemnat ca ministru de Interne; după primirea altor 

demnități (a fost şi prim-ministru), el se va desprinde de „naţional- 
ţărănişti“, creând organizaţia „Frontul Românesc“ (1935). 


n. 152. Virgil N. Madgearu (1887-1940), economist, sociolog şi om 
politic, unul dintre fruntaşii Partidului Naţional Ţărănesc. În noul 
guvern, primise demnitatea de ministru la Industrie şi Comerţ 
(10 nov. 1928-13 nov.1929). Asasinat mai târziu de legionari, din 
pricina atitudinii sale împotriva „Gărzii de Fier“. 


n. 153. Scarlat Froda (1898-1964), gazetar şi literat ; în acele zile 
conducea ziarul Rampa. În general, a cultivat raporturi amicale cu 
L.R., nescutindu-l uneori de surprize neplăcute (vezi însemnarea din 
23 ian. 1931). 


n. 154. Este vorba de cronica dramatică la spectacolul Romeo şi 
Julieta, apărută în Curentul, |, nr. 300, 12 nov.1928, p. 2, semnată de 
Ion Dimitrescu. Între altele, referindu-se la faptul că Teatrul Naţional 
este pe cale să devină național-țărănesc, cronicarul foloseşte prilejul 
de a-l denigra pe candidatul la directorat, Victor Eftimiu. 


n. 155. Patriarhul Miron Cristea. 


n. 156. Mihai Popovici (1879-1966), economist, fruntaş al Partidului 
Naţional Ţărănesc. În noul guvern îndeplinea funcţia de ministru la 
Finanţe ; în mai multe rânduri, deputat şi ministru, ceea ce, 
inevitabil, îl va aduce în contact cu preşedintele S.S.R. 


n. 157. Cf. articolul Noi secretari generali, în Adevărul, XLi, 
nr. 13 774, 13 nov. 1928, p. 2. 


Li 

n. 158. Din nou, aluzie la reticenţele patriarhului asupra confesiunii 
catolice de rit oriental a lui L.R. (greco-catolic), considerată 
improprie pentru un înalt funcționar la Ministerul Cultelor şi Artelor. 


n. 159. Isac Peltz (1899-1980), prozator și gazetar. În vol. Cum i-am 
cunoscut (1964) evocă figura lui L.R., improvizaţia degradând pe 
alocuri narațiunea. 


n. 160. lon Buzdugan. 

n. 161. Lumea politică provenită din rândurile Partidului Naţional 
din Transilvania (unit, în 1926, cu Partidul Ţărănesc, formând 
împreună P. N.Ţ.). 


n. 162. George Hârsu, gazetar, director la revista săptămânală 
Parlamentul (corespondenţă la B.A.R., cu L.R., nr. 143 229-143 231, 
între 1929 și 1937). 


n. 163. Articolaşul se intitulează O numire potrivită şi a apărut în 
ziarul Lupta, VII, nr. 2100, 15 nov. 1928, p. 2, la rubrica „Lucruri 
mari şi mici“. Informând cititorii că L.R.a fost numit director general 
la Ministerul Cultelor şi Artelor, ziarul readuce în discuţie faptul că, 
în urmă cu câteva luni, scriitorul a prezentat fostului ministru, 
Al. Lapedatu, un memoriu cu privire la criza cârţii româneşti, cu 
propuneri care au trezit un viu interes în cadrul opiniei publice. 
Concluzia: numirea lui L.R. la direcţia generală de resort din cadrul 
ministerului este o chezăşie că aceste propuneri vor fi traduse în 
viață. 


n. 164. Vasile Cărbune, şoferul casei. 
n. 165. Iorgu Metaxa, gazetar. 


n. 166. Voicu Niţescu, avocat, publicist şi om politic. În noul guvern, 
primise însărcinarea de ministru secretar de stat, funcţionând, între 
15 oct.1929 şi 13 nov. 1929, și ca ministru ad-interim la Ministerul 
Comunicaţiilor ; pe parcursul aniior, va mai fi numit în fruntea altor 
ministere (1930-1931; 1932-1933, 1938). 


n. 167. Emil Ciuceanu, gazetar. 
n. 168. Corneliu Moldovanu. 


n. 169. Ion Manolescu (1881-1959), actor, societar al Teatrului 
Naţional, a cărui creaţie a fost adesea comentată de scriitor în 
cronicile sale dramatice. Corespondenţa aflată la B.A.R. (nr. 143 708- 
143 712) atestă raporturi apropiate încă din anul 191]. 


n. 170. Jon Vinea (1895-1964), poet, prozator şi publicist (a condus 
revista Contimporanul şi Facla), cu opinii favorabile romancierului 
nostru. 

n. 171. Aurel Vlad, noul ministru al Cultelor şi Artelor (vezi supra, 
nota 141). 


n. 172. În cele din urmă, romanul avea să fie tradus și tipărit la 
Cernăuţi (1932), în tălmăcirea lui Ernst Carabăţ. Numele Herminei 
Pilder-Klein va însoţi traducerea romanului Amândoi, apărută, la 
Viena, în 1944. 


n. 173. Aluzie la diferitele polemici cu unele cercuri bisericești, 
avute de N. Crainic şi de revista condusă de el. 


n. 174. Pimen Georgescu (1853-1934), mitropolit al Moldovei, 
membru al Academiei Române (a fost şi preşedinte al Sinodului, în 
timpul când patriarhul Miron Cristea fusese regent). 


n. 175. Stancu G. Brădişteanu, la acea dată secretar general (cu 
delegaţie) la Ministerul Cultelor şi Artelor. În administrația de stat şi 
cea bisericească îndeplinise numeroase funcţii, între care şi cea de 
subadministrator al Casei Bisericei, ceea ce poate explica simpatia 
patriarhului Miron Cristea. Era licenţiat în teologie şi drept, doctor 
în litere şi filosofie. 


n. 176. Christu Simionescu (1877-1936), jurist, înalt funcţionar în 
Ministerul de Finanţe. 


n. 177. C.Cernăianu, publicist, licenţiat în drept şi teologie. După o 
activitate gazetărească în paginile unor reviste bisericești şi câtorva 
broşuri de propagandă religioasă, atrage atenția prin dezvăluirea 
unor aspecte grave din viața unor prelați şi a unor aşezăminte 
ortodoxe (Conflictul cu Biserica ortodoxă din Basarabia, 1923, 
Primejdia bisericească şi naţională din Basarabia, 1924, Vârcolicii 
în biserică, 1926, Țiganii în biserică, 1928; Aflaţi adevărul din 
eparhia R.N. Severin, 1931; Menagerie sacră, 1931 etc.). În cele din 
urmă i se va intenta un proces de către N. Iorga, după ce, la rândul 
său, acesta devenise ținta unor atacuri ale aceluiaşi publicist. 


n. 178. Piesele „dosarului“ incriminau unele nereguli săvârşite de 
V. Eftimiu în conducerea Teatrului Naţional din Cluj. 


n. 179. Piesă de V. Eftimiu. 


493 


P 51, 


494 


n. 180. V. Eftimiu nu urmase nici o facultate. 


n. 181. Zaharia Bârsan (1879-1948), actor şi poet (vezi la B.A.R., 
corespondenţa cu L.R., nr. 142 230-142 235, datată între 1930 şi 
1941). 


n. 182. Alex. P. Mavrodi (1881-1934), gazetar, la acea dată 
conducătorul ziarului Viitorul, oficios al Partidului Liberal ; în 1931, 
va fi numit director general al Teatrului Naţional. Ulterior va deveni 
preşedintele Societăţii „Radio“, preşedinte al Sindicatului Ziariştilor, 
precum şi subsecretar de stat la preşedinţia Consiliului de Miniştri 
(1933-1934). Deputat şi senator liberal. Raporturile lui cu L.R. au 
pendulat între amiciţie și duşmănie, fără ca mai târziu romancierul 
să-i poarte ranchiună. 


n. 183. Adunarea generală din 18 nov. 1928 (citeşte şi articolul lui 
Mihail Sebastian, Alegeri la S.S.R., în Cuvântul, IV, nr. 1291, 24 nov. 
1928, p. 1-2, în care critică votul adunării generale de respingere a 
cererii de primire în Societate a Otiliei Cazimir). 


n. 184. Amânată, întâlnirea se va transforma într-un banchet literar, 
ocazionat de sărbătorirea lui L.R., în seara zilei de 20 dec. 1928, la 
restaurantul „Bulevard“. .Din partea guvernului vor participa Aurel 
Vlad, ministrul Cultelor şi Artelor, şi Sever Bocu, ministrul 
Banatului (preşedintele Consiliului de Miniştri va trimite o 
scrisoare), din partea Academiei Române, Ion Bianu şi G.Murnu; din 
partea Ministerului Instrucțiunii, Const. Kirițescu, director general 
al învățământului secundar, fiind de asemenea reprezentate 
Universitatea, Teatrul Naţional, editurile, artele plastice etc. Au ţinut 
discurs I.Gr. Perieţeanu (din partea baroului), actorii C. Nottara şi 
Ion Manolescu, scriitorii Ion Minulescu şi Adrian Maniu, precum și 
ministrul Sever Bocu. La urmă a luat cuvântul L.R., făcând elogiul 
scriitorului profesionist (cf. Pentapolin, Aspectele unui bancher 
literar, în Cuvântul, V, nr. 1320, 23 dec. 1928, p. 2). 


n. 185. Eliza Popa, profesoară (soţia căpitanului Gh.Popa din Comisia 
monumentelor istorice, cel care a înlesnit ridicarea monumentului 
închinat lui Emil Rebreanu la Ghimeș), fostă meditatoare a Puiei, o 
bronşită izbutise să-i redeschidă niște leziuni pulmonare (vezi L.R., 
La lumina lămpii, scrisoarea nr. 186, din 16 nov. 1928). 

n. 186. Comitetul de lectură al Teatrului Național. 
n. 187. Corneliu Moldovanu. 
n. 188. Vezi supra, nota 178. 


n. 189. Banchetul a avut loc în seara zilei de 17 nov. 1928 (vezi 
detalii în vol. L.R., La lumina lămpii, scrisoarea nr. 185, din 15 nov. 
1928). Cu acest prilej, a ținut o alocuțiune, încercând să sublinieze 
meritele criticului, mereu „entuziast, optimist, încrezător în oameni, 
chiar când oamenii îi înşeală aşteptările” (originalul se află la B.A.R., 
ms. rom. 4063, Conferinţe). Generoase, cuvintele par mai mult să 
răspundă vechiului angajament formulat de L.R. între zidurile 
închisorii din Gyula: „Sânt foarte mâhnit că n-am avut nicidecât 
prilejul să vă dau până acum cel puţin vreo dovadă despre stima și 
dragostea ce vă datorez. Cred însă şi am şi nădejdea că în curând o 
să vie vremuri mai bune şi pentru mine, când să pot răsplăti 
bunătatea binevoitorilor mei cel puţin prin o recunoştinţă cinstită. 
Dar chiar când m-aş înșela în toate aşteptările şi, de acuma înainte, 
ar trebui să duc o viaţă pribeagă, totuşi nu voi înceta niciodată să-mi 
aduc aminte de bunătatea de care m-aţi învrednicit în timpul acestor 
zile de grea încercare a vieţii mele.“ (Vezi scrisoarea către 
M. Dragomirescu, expediată la 1 aug. 1910, B.A.R., S/67/TX/1 b.) 
Timpul avea totuşi să înceţoşeze sentimentele de recunoştinţă. 


n. 190. Gheorghe Adamescu (1869-1942), profesor, istoric literar, 
cunoscut mai mult prin lucrările sale cu caracter documentar. 


n. 191. „...dacă mă duceam la Tiţa [la Orlat, n.n.], mă întorceam 
acuma cu Crăișorul gata. Dar tot are să iasă curând-curând. Răbdare.“ 
(L.R., La lumina lămpii, scrisoarea nr. 184, din 13 nov. 1928.) 


n. 192. Mihai Codreanu. 


n. 193. Neculai Costăchescu (1876-1939), chimist, profesor la 
Universitatea din Cluj, la acea dată ministru al Instrucțiunii (16 
nov. 1928-13 nov. 1929). Între 14 nov. 1929 şi 6 ian. 1930, va 
deveni, în același guvern, ministrul Cultelor şi Instrucțiunii Publice, 
funcţie pe care o va deţine şi mai târziu (13 iun. 1930-18 apr. 1931). 
Ca demnitar de stat, nu a avut cele mai bune relaţii cu L.R., în timpul 
directoratului acestuia la Teatrul Naţional. Este motivul pentru care, 

după unificarea celor două ministere (Cultele şi Instrucţiunea 
Publică), Iuliu Maniu va evita „colaborarea“ celor doi, înființând 
Direcţia Educaţiei Poporului (în fruntea căreia va fi numit L.R.), în 
structura de organizare a Ministerului Muncii şi Ocrotirilor Sociale. 


n. 194. Vasile Goldiş (1862-1934), om politic, unul dintre conducătorii 
Partidului Naţional Român din Transilvania, după Unire ministru al 
Ardealului (17 dec. 1918-5 dec.1919). În 1926 se desparte de 
Partidul Naţional Ţărănesc, formează o grupare proprie şi intră în 
guvernul condus de generalul Alex. Averescu, în calitate de ministru 
al Cultelor şi Artelor (30 mart. 1926-4 iun. 1927). Informaţia că, 
fiind în această funcţie, i-ar fi oferit lui L.R. o numire în 
administraţia culturii este totalmente inedită. În temeiul unei „vechi 
cunoştinţe“, va interveni pe lângă scriitor, în 1930, pentru obţinerea 
unei autorizații de funcționare a unui cinematograf, în comuna 
Pecica, la rugămintea lui Cornel Borbil (cf. B.A.R., Coresp., 
nr. 143 098-143 100). 


n. 195. Cf. Pentru d. ministru al Artelor, în Viitorul, XXI, nr. 6230, 
20 nov. 1928, p. 5 („Ultime informaţiuni“). Cităm din articol: 
„Actualul ministru de Culte şi Arte se străduieşte de câteva zile, fără 
rezultat, ca să găsească un nou director la Teatrul Naţional din 
Bucureşti. Nenumăraţi candidaţi fac alegerea cât mai anevoioasă.“ 
Se invocă apoi art. 11 din Legea teatrelor, care prevede că directorul 
instituției trebuie să fie „o personalitate cu o cunoscută reputaţie 
literară şi experienţă teatrală“. 


n. 196. Simion C. Mândrescu (1868-1947), lingvist şi folclorist. 
n. 197. Rudă îndepărtată a lui Fanny Rebreanu. 


n. 198. Vasile Stoica (1889-1959), publicist, la acea dată funcționar 
la Consiliul de Miniștri, mai târziu va fi trimis în diplomaţie, ca 
ministru plenipotenţiar la Tirana, Sofia, Riga, Kaunas şi Ancara 
(1936-1940); subsecretar de stat la Ministerul Propagandei 


„Naţionale (1940) ete. Corespondenţa de la B.A.R. (nr. 145 251- 


145 253), datată între 1930 şi 1941, atestă relații amicale cu L.R. 


n. 199. Olimpiu Grigore Ioan, publicist, atașat de presă la Paris (vezi 
Jurnal, 3 nov. 1927). 

n. 200. Pompiliu Păltânea, scriitor şi publicist, ataşat de presă al 
Legaţiei din Paris, oraş în care îndeplineşte şi funcţia de corespondent 
al ziarului Universul. 


n. 201. Stelian Popescu (1874-1950), directorul cotidianului 
Universul, ziar de mare răspândire şi longevitate, în paginile căruia 
creaţia lui L.R. a fost prezentată cu relativă neutralitate (exceptând 
atacurile din timpul directoratului de la Teatrul Naţional şi „Educaţia 
Poporului“), fost ministru la Justiţie (1921-1922; 1927-1928). 


n. 202. George Storin (1833-1968), actor societar al Teatrului 
Naţional din București. 


n. 203. Principele Nicolae, al doilea fiu al regelui Ferdinand. 
n. 204. Vezi supra, nota 195. 


n. 205. În cadrul rubricii „Știri diverse“, Dimineaţa, XXIV, nr. 7885, 
21 nov. 1928, p. 15, reia ştirea din Viitorul, insistând asupra aceluiaşi 
articol 11 din Legea teatrelor. 


n. 206. Cu titlul Cine vine la Naţional, V. Timuş publică un articol 
de fond în Rampa, XIII, nr. 3251, 21 nov. 1928, p. 1, comentând 
starea de provizorat din conducerea Teatrului Naţional şi necesitatea 
desemnării unei personalităţi culturale în fruntea acestei importante 
instituții din Capitală. 


n. 207. Şoferul casei, Vasile Cărbune. 


n. 208. După ce luase parte ia lupta politică de eliberare a românilor 
din Transilvania de sub stăpânirea austro-ungară, numărându-se 
printre conducătorii Partidului Naţional Român, Iuliu Maniu 
(1873-1953) fusese desemnat de Marele Sfat Naţional de la Alba 
Iulia preşedinte al Consiliului Dirigent (1918-1920) ; între 1918-1926, 
va fi preşedinte al Partidului Naţional Român, funcţie pe care o va 
mai avea şi după unificare, în cadrul Partidului Naţional Ţărănesc 
(1926-1933 şi 1937-1947) ; în fruntea Consiliului de Miniştri va 
reveni între 1932 şi 1933. Arestat și condamnat de autorităţile 
comuniste (1946), a murit în închisoarea de la Sighet. 

n. 209. Ceea ce presupunea, în opoziţie cu vechile stări dinainte de 
Unire, numirea profesorilor români şi stabilirea programei de 
învățământ în conformitate cu necesităţile istorice. 


n. 210. Discuţia nu este chiar gratuită, căci, în ultima vreme, se 
vehiculase cu insistenţă zvonul că L.R. va fi numit secretar general 
la Ministerul Cultelor şi Artelor. 


n. 211. În realitate, Iuliu Maniu nu dorea să treacă peste preferința 
lui Miron Cristea, patriarh şi regent. 


n. 212. Este vorba de alegerile parlamentare din dec. 1928 (P. N.Ţ. 
va obține 78% din numărul voturilor). 


n. 213. Asemenea afirmaţii şi altele de același gen amintite în Jurnal 
se vor dovedi cu vremea lipsite de substanţă, artele şi literatura 
continuând să nu fie sprijinite din punct de vedere material. Eterna 
replica „Nu sunt bani!“ o vom regăsi în documentele vremii, mai 
totdeauna când se fac referiri la doleanţele oamenilor de cultură 
(vezi întrevederea lui Iuliu Maniu şi Claudiu Isopescu, facilitată de 
L.R., în legătură cu necesitatea propagandei. culturale peste hotare: 
B.A.R., Coresp., nr. 143 450-143 510). 


n. 214. O asemenea replică nu poate avea în vedere decât structura 
instituțiilor de artă şi cultură care, până în 1918, s-au bucurat de un 
mare sprijin oficial din partea guvernului ungar. Ele nu au putut 
înăbuşi manifestările creatoare româneşti, populare şi culte, 
predominante în viaţa culturală a Transilvaniei. 


n. 215. Emil Fagure (1875-1946), gazetar, cu care L.R. a întreţinut 
raporturi colegiale, în perioada când ziaristul s-a aflat în conducerea 
unor publicaţii ca: Adevărul, Dimineaţa şi Lupta (vezi la B.A.R., 
scrisorile nr. 142 866-142 869, trimise scriitorului între 1920 şi 
1929, precum şi În numele S.S.R. vorbeşte d. Liviu Rebreanu. cuvânt 
rostit la sărbătorirea lui Em. Fagure, în Rampa, XI, nr. 2719, 
17 nov.1926, p. 3). 


n. 216. Marilena Bocu ; la B.A.R. se află două epistole adresate de 
ea lui L.R., în 1924 (nr. 142 260-241 261), referitoare la un proiect 
de film. 

n. 217. În legătură cu şederea soţiei la Paris, consultă corespondenţa 
de familie din vol. L.R., La lumina lămpii, scrisorile nr. 176-194, în 
care se fac auzite şi ecourile preocupărilor acestuia din lumea 
bucureşteană. 


n. 218. Virgil Potârcă, consilier tehnic la Ministerul Agriculturii și 
Domeniilor (15 nov.-30 dec.1928), deputat şi senator țărănist, de mai 
multe ori ministru (la Justiţie, Comunicaţii şi ad-interim la 
Agricultură şi Domenii, între 1932-1938). 


n. 219. Honigman, numele adevărat al lui Emil D. Fagure. 


n. 220. Hotărârea este luată în urma relatărilor lui Fanny, venită de 
la Paris în ziua de 23 nov. 1928. În aceeași zi, L.R. îi scria fetei: „Am 
hotărât ca de Crăciun chiar să vii acasă, şi să nu te mai întorci la 
Paris decât pentru plăcere. Eu chiar mâine mă duc aici la 
Universitate şi te înscriu la franceză şi istoria artelor. Deși e niţel 
târziu, voi face eu orice să nu-ți pierzi anul şi să fii înscrisă“ (op. cit., 
p. 198). 


n. 221. Charles Rist (1874-1955), economist francez, autor al unor 
importante lucrări de istorie şi doctrină economică. 


n. 222. La rubrica „Ştiri diverse“, Dimineaţa, XXIV, nr. 7892, 
28 nov. 1928, p. 15, anunţă înființarea unei direcţii de propagandă 
culturală, cu un consilierat tehnic, asigurat de L.R. 


n. 223. Curentul, |, nr. 316, 28 nov. 1928, p. 8, anunţă că L.R. va fi 
numit subsecretar de stat pentru propagandă culturală. Se 
menţionează, de asemenea, că preşedintele Consiliului de Miniştri 
i-a cerut să elaboreze un memoriu în legătură cu organizarea acestei 
activităţi. În prealabil — se spune ~, L.R. va fi numit consilier tehnic 
pe lângă Ministerul Instrucțiunii. 


n. 224. Zenovie Pâclişanu, profesor, la acea dată director în 
Ministerul Cultelor şi Artelor. 


n. 225. Eusebiu Măciucescu (1877-1940), angajat al S.S.R., unde se 
ocupa îndeosebi cu problemele administrative şi economice. Vechi şi 
devotat colaborator al scriitorului ; corespondenţa de la B.A.R. 

surprinde aspectele acestor raporturi, între 1911 şi 1935 (scrisorile 
nr. 143 673-143 682). 


n. 226. Ştirea se va difuza în cele mai diferite medii. Reţinem Noul 
director al Teatrului Naţional, în Viitorul, XXI, nr. 6238, 29 nov. 
1928, p. 2; Liviu Rebreanu la Teatrul Naţional. în Viaţa literară, 1, 
nr. 96, | dec. 1928, p. 1 ș.a. 


n. 227. Instalarea lui L.R. la direcţia Teatrului stă în atenția mai 
multor ziare şi reviste, cu lux de amănunte; vezi Rampa, XIII, nr. 3260, 
1 dec. 1928, p. 1, Universul, XLVI, nr. 280, 1 dec. 1928, p. 9: 
Viitorul, XXI, nr. 6239, 1 dec. 1928, p. 6. În ziua instalării, Scarlat 
Froda publică un articol de fond în Rampa, XIII, nr. 3259, 30 nov. 
1928, p. 1, intitulat Pentru noul director al Naţionalului. Cu acest 
prilej scoate în evidenţă trei aspecte „gingaşe“: a) problema actorilor 
(salarizare şi încadrare legală), problema repertoriului (strictă 
supraveghere şi prioritate literaturii româneşti), c) problema 
turneelor (pentru a nu mai fi compromițătoare). 


n. 228. Cu titlul Declaraţiile d-lui Liviu Rebreanu, Rampa (XIII, 
nr. 3260, 1 dec. 1928, p. 1) publică un articol de fond, subliniind 
ideile programatice exprimate la 30 nov. 1928. În mod deosebit, se 
reține insistența cu care scriitorul a relevat rostul literaturii originale 
pe prima noastră scenă, precum și declaraţia: „sunt împotriva 
montărilor fastuoase menite să acopere goliciunea textului“. 
(Consultă şi articolul Momente de la instalarea noului director al 
Teatrului Naţional, în Universul literar, XLIV, nr. 50, 9 dec. 1928, 
p. 805, precum și interviul lui C. Şoldan, De vorbă cu dl. Liviu 
Rebreanu, publicat în Universul, XLVI, nr. 281, 2 dec. 1928, p. 2.) 
O conferință cu gazetarii ținută sâmbătă 8 dec. 1928, orele 16, 30, la 
Teatrul Naţional (vezi Presa la d-l Rebreanu, în Curentul, |, nr. 327, 
9 dec. 1928, p. 2), aduce elemente noi în legătură cu programul 
Teatrului Naţional. El declanșează o întreagă polemică de idei: 
Scarlat Froda, Ce program teatral dorim, în Rampa, XIII, nr. 3268, 
10 dec. 1928, p. 1. Şi asta după ce, cu o zi înainte, I.Massoif 
publicase în paginile aceluiaşi ziar, articolul D/. Liviu Rebreanu 
expune criticilor dramatici programul său de activitate (Rampa, 
XIII, nr. 3267, 9 dec. 1928, p. 4), care părea să fi lămurit întregul 
program. 


P 67, 


n. 229. Const. I.Nottara (1859-1935), actor societar al Teatrului 
Naţional. În multele sale cronici, L.R. a scris adesea despre arta 
actorului, între cele mai vechi articole figurând şi „Hamlet“ cu 
dl. Nottara (Rampa, II, nr. 360, 4 ian. 1913 — L.R. Opere, vol. 12, 
p. 150-151). Relaţii epistolare între 1928 şi 1934 (B.A.R., Coresp., 
nr. 144 015-144 022). 


n. 230. Gheorghe Ciprian (1883-1968), actor şi scriitor. Cu titlul La 
schimbarea directorului, Rampa (XIII, nr. 3261, 4 dec. 1928, p. 1-3) 
publică cuvântarea în cauză. „Spiritele“ amintite în Jurnal 
legitimează mai mult personalitatea actorului-scriitor, duioşia 
umorului său, inteligenţa şi îndrăzneala omului de cultură. Spicuim 
din cuvântare: „Dumitale, d-le Rebreanu, am să-ți dezvălui o taină: 
ai fost numit director. E posibil ca d-ta să n-ai nici o vină. S-au văzut 
vinovaţi pătimind şi mai rău. Ai primit şi vei primi multe felicitări. 
Eu te plâng din inimă. Şi nici dl. Corneliu Moldovanu nu cred să te 
fericească. E greu să împaci pe actori. Am să te învăţ un şiretlic. Să 
nu dai voie nimănui să-ți vorbească la ureche.“ Concluzia: „Trebuie 
deschise ferestrele!“ 


n. 231. Const. I. Dediu (1883-?), din 1911 funcţionar al Teatrului 
Naţional. 


n. 232. G. Mihăescu, regizor. 


n. 233. Agepsina Macri-Eftimiu (1885-1961), artistă societară a 
Teatrului Naţional; supărarea ei, amintită în Jurnal, va trece, 
legând-o de Rebreni „o prietenie mare — ca să folosim expresia 
romancierului —, dar cam interesată din partea cealaltă“ (infra, 11 
iun. 1930). În zilele când Victor Eftimiu va fi internat în lagăr, va 
cere sprijinul lui L.R. (vezi la B.A.R., Coresp., nr. 143 683-143 686). 


n. 234. Angrenarea scriitorului în viaţa Teatrului: duce, între altele, și 
la întreruperea Jurnalului. Din declaraţiile noului director (publicate 
în presă) reținem următoarele probleme „la ordinea zilei“: situația 
celor 45 de autori care aveau piesele acceptate în cadrul Comitetului 
de lectură (fără a fi jucaţi), crearea unui repertoriu permanent, 
„intrarea în legalitate“ şi în privinţa schemei de încadrare a Teatrului 
(personal feminin mare; reducerea numărului general de artişti, de la 
156 persoane la 120, prin revederea situației actorilor „asimilați“, 

„onorifici“ etc.). Reflexul acestor preocupări în creația personală a 
scriitorului este negativ: în locul romanului Crăișorul Horea va 
termina un articol: Pe urmele Crăișorului, în Adevărul literar şi 
artistic, IX, nr. 419, 16 dec. 1928, p. 1), şi o prefaţă (la antologia 
alcătuită de Lupu loan, Povestitori unguri ardeleni). Noroc cu 
reeditările: Jon, Pădurea Spânzuraţilor (ed. a V-a), Ciuleandra 
(ed. a Il-a) ş.a. 


1929 


n. 1. An sărăcăcios în însemnări jurnaliere şi prea puţin semnificativ 
în ansamblul creaţiei rebreniene. Noianul preocupărilor administrative 
îl înstrăinează pe romancier de menirea lui fundamentală. Cu 
excepţia Crăişorului (scris între scandaluri şi ameninţări), a câtorva 
articole şi interviuri, bibliografia scrierilor sale este nesemnificativă 
în 1929. Un singur eveniment reţine atenţia: începerea traducerii 
operei peste hotare: în Franţa, Ciuleandra; în Cehoslovacia, Ion, în 
Italia, Servilia (capitolul roman din Adam și Eva). Nici măcar 
acordarea Premiului Naţional, în iun. 1929 — premiu primit împreună 
cu Al. Davila - nu va fi consemnată în paginile Jurnalului. 
Informaţia biografică poate fi însă întregită, parcurgându-se 
însemnările de călătorie în Spania, cu un popas la Paris, incluse în 
L.R., Opere, vol. 18 (Jurnal de bord, cu datări între 15 mai și 9 iun. 
1929). 


n. 2. În primele luni ale anului, preocupările sale teatrale erau 
concurate de activitatea desfăşurată în fruntea S.S.R. Multe acțiuni 
sunt organizate sub auspiciile ambelor instituţii (cazul şezătorilor 
literare, începute la 20 ian. 1929, cu participarea scriitorilor şi 
actorilor). Rezultatele obținute - matineuri literare pentru elevi, 
contractarea traducerii multor capodopere din literatura universală, 
buget la S.S.R. de 1.200.000 lei (proveniţi, mai ales, din taxe pe 
spectacole), obținerea unei subvenţii de 500 000 lei de la Arte, 
precum şi permise de călătorie C.F.R. pentru 50 de scriitori etc. — îi 
susțin candidatura la conducerea breslei sale, unde mai concurează 
alţi 13 confrați (vot secret, cu bile). Adunarea generală din 3 febr. 


1929 îl realege în funcţia de preşedinte al S.S.R. (consultă S.S.R. 
intim şi activ, în Cuvântul, V, nr. 1339, 13 ian. 1929, p. 2; 
Perpessicius, Preşedintele Liviu Rebreanu, ibid., V, nr. 1363, 6 febr. 
1929, p. 2, precum şi rubrica „Curier literar“, a aceleiaşi reviste, din 
7, 11, 12 şi 27 ian. 1929; vezi şi articolul Adunarea scriitorilor 
români, din Gazeta literară, 1, nr. 2, 7 febr. 1929, p. 1). 


n. 3. Este vorba de Constantin Kirițescu, la acea dată director general 
al învăţământului secundar ; vizionând spectacolul Amantul anonim 
de Ion Minulescu, face un memoriu condamnând „imoralitatea“ 
piesei, ceea ce va determina, în ultimă instanță, interzicerea 
accesului elevilor la Teatrul Naţional de către Ministerul Instrucțiunii 
şi, implicit, declanşarea unui mare scandal. 


n. 4. Sub titlul Primejdie pentru educația tineretului, ziarul Universul 
(XLII, nr. 22, 28 ian.1929, p. 5) publicase memoriul lui C. Kirițescu, 
după ce, pe prima pagină, R. Seişanu atrăgea atenţia despre Scandalul 
de la Teatrul Naţional. Răspunzând atacului, L.R. se va adresa 
conducerii Ministerului Cultelor şi Artelor, solicitând anchetă. 
Referatul său va fi publicat în Rampa, XIV, nr. 3305, 30 ian. 1929 
(vezi L.R. Opere, vol. 14, p. 213-214). La rândul ei, Societatea 
Autorilor Dramatici protestează, luând apărarea Teatrului Naţional. 
Polemica antrenează personalități marcante, ca C.Rădulescu-Motru 
(vezi Academia şi Universitatea despre imoralitatea spectacolelor 
de la Naţional, în Rampa, XIV, nr. 3310, 4 febr. 1929), care se 
alătură directorului Teatrului Naţional, cazul fiind reluat și în 
Parlament (vezi Repertoriul Teatrului Naţional în discuția Camerei. 
Interpelările d-lor E.D. Fagure şi N. Iorga. Răspunsul d-lor miniştri 
Costăchescu şi Aurel Vlad). 


n. 5. Atras în polemică, ziarul Îndreptarea, organ al Partidului 
Poporului (având ca preşedinte pe g-ralul Al. Averescu), declanşează 
un nou atac împotriva scriitorului (XI, nr. 23, 31 ian. 1929), atac 
care, prin caracterul lui, depăşeşte cu mult cadrul discuţiilor 
anterioare. Vezi articolele Cine a jignit Teatrul? (p. 1) şi, îndeosebi, 
Oamenii regimului. Di Liviu Rebreanu, directorul Teatrului Naţional. 


n. 6. Vechea denumire a teatrului condus de Tonny Bulandra 
(1881-1943) şi Lucia Sturdza-Bulandra (1873-1961). Cu ambii 

artişti, L.R. întreţinuse bune raporturi, atestate şi de corespondenţă 
(B.A.R., nr. 142 421-142 422). 


n. 7. Teatrul condus de Maria Ventura (1886-1954) ; artista se 
stabilise la Paris, unde juca la „Comedia franceză“ (a cărei societară 
devine în 1932). Compania teatrală din Bucureşti era subvenţionată 
de statul român (vezi corespondență cu L.R., B.A.R., nr. 145 604- 


145 605). 


n. 8. Grigore N. lunian (1882-1940), la acea dată ministrul Justiţiei 
(30 nov. 1928-6 mart. 1930), funcţie ce o va deţine şi după căderea 
guvernului condus de Iuliu Maniu. În 1932, va înfiinţa Partidul 
Țărănesc Radical. 


n. 9. Joseph Paul-Boncour (1873-1971), jurist şi om politic francez ; 
deputat (1914, 1919 ; 1919-1931) ; prim-ministru (dec. 1932-ian. 
1933): prieten bun cu Maria Ventura. 


n. 10. Marilena Gîrleanu, soţia scriitorului Emil Gîrleanu, bun şi 
apropiat colaborator al lui L.R. în primii ani după venirea lui în 
Capitală (vezi la B.A.R., Coresp., nr. 143 074-143 076, datată între 
1914 şi 1918 ; alte referinţe, în vol. L.R., La lumina lămpii). 


n. 11. Revista Viața literară apare, la Bucureşti, între 1926 şi 1938, 
având ca director pe George Murnu ; ulterior, ea va fi publicată de 
un comitet, având în frunte pe Ion Valerian. Pe parcursul anilor, a 
manifestat o atitudine binevoitoare față de romancier. 


n. 12. Maria Filotti (1883-1956), artistă (vezi la B.A.R. Coresp., nr. 
142 909-142 917, datată între anii 1929 şi 1944). L.R. i-a închinat un 
articol special încă de la începuturile gazetăriei lui teatrale (vezi 
L.R., Opere, vol. 12, p. 34-39). 


n. 13. Dimpotrivă ; articolul Reversul medaliei — semnat cu 
pseudonimul „Amyntas“ în Cuvântul (V, nr. 1364, 7 febr. 1929, p. 2) 
— precizează că Ministerul Instrucțiunii, prin acelaşi C.Kiriţescu, 
recomandă tuturor liceelor din ţară revista lui L.R., Gazeta literară, 
recent apărută. 


n. 14. Romulus Vrăbiescu, fondator al Operei Române din Bucureşti, 
prim-tenor, până în 1929, iar apoi profesor la Conservatorul din 
Bucureşti. 


n. 15. Edgar Istrati (1887-1967), bas-bariton la Opera Română din 
Bucureşti. 


n. 16. G.Baziliu, tenor la Opera Română din București. 


n. 17. George Georgescu (1887-1964), dirijor, director, din 1929, al 
Operei Române și apoi, timp de patru decenii, director al Filarmonicii 
din Bucureşti. 


n. 18. Ionel Perlea (1900-1970), dirijor şi compozitor. 
n. 19. Mihail Jora (1891-1971) compozitor şi dirijor. 


n. 20. Mulţumind pentru subvenţia primită (300 000 lei), directorul 
Rampei se angajează să rezolve o situație foarte dificilă, articolul din 
Îndreptarea vizând şi unele puncte nevralgice din biografia 
scriitorului (detenţia de la Văcăreşti ; situaţia lui ambiguă din timpul 
ocupaţiei germane ; opoziţia lui N.Iorga, la propunerea de a îi numit, 
în 1926, membru corespondent al Academiei etc.). Miracol: la 8 febr. 
1929, Îndreptarea (XI, nr. 29, p. 4) publică, cu titlul O scrisoare a 
d-lui Rebreanu, următoarea misivă: „D-le director, Acum câteva zile 
am fost obiectul unor subtile şi violente atacuri în Îndreptarea. Am 
aşteptat dezvoltările şi documentele promise, pentru a putea 
răspunde [de fapt, ziarul nu promisese nimic, el așteptând răspunsuri 
la cele cinci întrebări-acuze puse preşedintelui Consiliului de 
Miniştri, în legătură cu trecutul lui L.R., n.n.]. Acestea nici până 
astăzi nu s-au produs. Nu mai rămâne decât să cred că aţi fost 
victima unor mistificări, lipsite de scrupule, şi că, prin urmare, v-aţi 
convins şi d-stră cât de nedrepte şi cu totul neîntemeiate au fost 
acuzaţiile ce mi-ați făcut. În speranţa că veţi înregistra acest răspuns, 
vă rog să primiţi, d-le director, asigurarea consideraţiei mele 
deosebite. L.R.“ Luând act de scrisoare, redacţia precizează că n-a 
mai dezvoltat întrebările, „ulterior reieşind că acuzaţiile împotriva 
d-sale nu erau întemeiate“. (Scarlat Froda fusese la înălțime !) 


n. 21. Dimitrie Karnabatt (1877-1949), poet şi publicist, aflat adesea 
printre ostilii preşedintelui S.S.R. Notiţa lui din Îndreptarea va 

prilejui numeroase neplăceri romancierului, fiind nevoit, şi peste 
zece ani, să se disculpe de acuzaţiile aduse. 


n. 22. Bunele intenţii vor mai reveni, dar vor fi părăsite. Din 
amintirile plănuite vor rămâne doar câteva schiţe, punctajul unor 
capitole (cu titlul Spovedanii, le reproducem la Addenda). 


n. 23. Neînţelegerile dintre Vasile Savel şi Eustațiu Măciucescu, 
administratorul S.S.R., porniseră de la chestiuni băneşti, ultimul 
fiind acuzat, pe nedrept, de incorectitudine. 


n. 24. Aurel Voinea, medic al Teatrului Naţional (consultă, la B.A.R., 
corespondenţa cu L.R., nr. 145 685-145 698, datată între 1929 şi 
1932). Pentru soția lui, Jeana Popovici-Voinea, va interveni deseori 
la L.R., în numele unei bune prietenii. 


n. 25. Gheorghe D. Mugur (1878-1945), publicist ; după o activitate 
în administraţia culturală (la „Casa Şcoalelor“, Ministerul Cultelor şi 
Artelor, Fundaţia Principele Carol - unde a îndeplinit funcţia de 
director general), va deveni directorul programelor la Societatea de 
Radio. Prin natura funcţiilor administrative, a intrat adesea în 
contact cu L.R., dovedindu-se un colaborator corect şi devotat (vezi 
la B.A.R., Coresp., nr. 143 927-143 941, datată între 1928 şi 1941). 


n. 26. Jean Bart (1874-1933), prozator, colaborator apropiat al lui 
L.R. după înființarea Direcţiei Educaţiei Poporului. 


n. 27. Theodor D. Costescu (1864-1939), profesor, publicist şi om 
politic (fost prefect şi senator de Mehedinţi) ; directorul liceului 
„Traian“ din localitate. 


n. 28. Coriolan Buracu, directorul Bibliotecii I.G. Bibicescu. 


n. 29. Ioan G. Bibicescu (1849-1924), economist şi ziarist, fost 
guvernator al Băncii Naţionale a României. 


n. 30. Lucian Costin (1886-1958), profesor şi publicist ; cu L.R. va 
păstra raporturi amicale până spre sfârșitul vieţii acestuia (la B.A.R., 
Coresp., nr. 142 647-142 653, între 1931 şi 1943). 


n. 31. Ştefan Cicio-Pop (1865-1934), om politic, figură reprezentativă 
în lupta de eliberare socială şi națională a românilor din Transilvania 

(a fost membru în Consiliul Dirigent, iar între 1918 şi 1920 ministru 
de stat pentru Ardeal) ; în aceste zile, era deputat şi președintele 
Camerei. 


n. 32. Charles Hippolyte Laugier (1873-1930), medic şi etnograf, 
fondator al revistei Arhivele Olteniei, ce apărea, la Craiova, din 
1922. 


n. 33. „Prietenii Științei“, societate culturală înființată, la Craiova, în 
anul 1915, condusă, în 1929, de Ch.-H. Laugier şi C.I. Fortunescu. 


n. 34. Fratele lui Emanuel Tătărescu (directorul societății anonime 
„Scrisul Românesc“ din Craiova, cunoscută editură şi tipografie). 


n. 35. C.D. Fortunescu (1874-1965), profesor ; împreună cu Charles 
Laugier (şi, ulterior, după săvârşirea acestuia din viaţă) a condus 
revista Arhivele Olteniei. A fost preşedintele Asociaţiei profesorilor 
din Craiova, iar în timpul guvernării lui Iorga (1931-1932) va fi 
numit secretar general al Ministerului Instrucțiunii (vezi scrisori 
către L.R., la B.A R., nr. 142 933-142 939, între 1930 şi 1933). 


n. 36. Constantin Şaban-Făgeţel (1884-1947), animator al vieţii 
culturale craiovene ; ca publicist, a condus revista Ramuri, de mare 
longevitate (apare cu intermitențe, între 1905-1947), în paginile 
căreia a publicat şi L.R. (1912). Se păstrează o bogată corespondență 
(parţial publicată), atestând raporturile celor doi din 1911-1912, 
când viitorul romancier funcționa ca secretar literar la teatrul din 
localitate (vezi la B.A.R., Coresp., nr. 142 854-142 865 şi 
bibliografia Ramuri, de Florea Firan şi Marta Mitran). 


n. 37. Elena Farago (1878-1954), poetă, directoare a muzeului şi 
bibliotecii „Theodor Aman“ din Craiova. Documentele aflate la 
B.A.R. (Coresp., nr. 142 870-142 894, între anii 1925 şi 1942) sunt 
ilustrative pentru condiţiile mizere în care a trăit scriitoarea în ultima 
parte a vieţii sale, când, bolnavă, a fost deseori nevoită să apeleze la 
L.R., în calitate de președinte al S.S.R. 


n. 38. Comedia lui Shakespeare, 4 douăsprezecea noapte (The Twelth 
Night), jucată pe scenele româneşti şi cu titlul de Noaptea regilor. 


n. 39. Al. Lezeanu, avocat, directorul Teatrului Naţional din Craiova. 

n. 40. Martin Berger, regizor şi producător de filme german, a cărui 
neinspirată idee de a ecraniza romanul Ciuleandra va declanşa unul 
dintre cele mai mari scandaluri în presa vremii. Ca unul dintre 
pionierii cinematografiei naţionale (vezi scenariile şi comentariile la 
Vis năprasnic şi Ghinionul, publicate de noi în seria de Opere, 
vol. 11, p. 632-670, p. 1194-1201), L.R. era fascinat de ideea realizării 
ofertei lui M. Berger, Ciuleandra, urmând să fie primul film sonor 
românesc. Scenariul, împănat cu texte proprii de Kurt Schwabach, 
muzica de Artur Guttman, înţesată cu doine populare româneşti şi 
şlagăre nemţeşti, interpretarea actorilor români şi germani 
(N. Bălțățeanu — rolul lui Puiu Faranga, Petre Sturza, D. Sireteanu, 
Elvira Godeanu — vampa filmului, Jeana Popovici- Voinea, în rolul 
Mădălinei, Alice Sturza, precum şi Hans Stiiwe, Harry Harot, Eugen 
Rex, Maly Delscaft, Hilde Auen, interpretarea fiind realizată în două 
versiuni, cu distribuții mixte), dar mai ales regia catastrofală a lui 
M. Berger vor prilejui o mare mâhnire celui care, aflat în conducerea 
culturală a vremii, va fi nevoit, în cele din urmă, să demisioneze, 
scârbit de tonul deșănţat al cronicelor şi articolelor ce-l vizau direct, 
reactivând întreaga ură a duşmanilor săi. Un titlu ca Maidan 
cinematografic, publicat într-un ziar condus de prieteni (vezi 
Rampa, XV, nr. 3836, 1 nov. 1930, p. 1) se numără printre cele mai 
nevinovate de pe frontispiciile diverselor pagini (tipărite, în special, 
de Curentul şi Universul). Pentru istoria raporturilor cu Martin 
Berger, consultă corespondenţa acestuia cu L.R., aflată la B.A.R., 
nr. 142 178-142 190. 


n. 4]. Eugen Filotti (1896-1974), ziarist şi diplomat. La acea dată 
conducea serviciul de presă din Ministerul de Externe, urmând să se 
pronunţe în legătură cu necesitatea înființării unei societăți mixte 
„Deutsche Rumänische Film Production“ şi, implicit, asupra 
ecranizării romanului Ciuleandra. 


n. 42. „Cugetarea“, înființată în 1920, de Petre C. Georgescu-Delafras 
(1855-1963), editură care şi-a început activitatea la domiciliul 
proprietarului din Bucureşti, str. Mătăsari nr. 23, dezvoltând-o, 
ulterior, într-un local special amenajat pe str. Popa Nan nr. 21, unde 
se aflau şi atelierele tipografice. Aici va publica L.R. câteva 
reeditări: Crăișorul Horea (1940, 1942, 1944), Adam şi Eva (1941, 
1943), Ciuleandra (1941, 1942, 1944), şirul acestora continuând şi 
după moartea sa. 

n. 43. Traduceri din Moliere (Avarul, Burghezail gentilom, Georges 
Dandin, Mizantropul ş.a.). Peste mulţi ani, tipărindu-şi traducerile în 
„Biblioteca pentru toţi“ (vol. Molière, Editura pentru Literatură), 
T. Arghezi va aminti împrejurările în care au fost realizate. 


n. 44. Nelly Vinea, artistă a Teatrului Naţional. 


n. 45. Aurel Buteanu (1904-1974), gazetar. „Afacerea“ pentru care 
vine la L.R., rentabilă în epocă, fusese satirizată, cu trei ani în urmă, 
în comedia Apostolii. 


n. 46. Papagalii, piesă de Const. Râuleţ. 
n. 47. Ketty Ştefănescu, artistă a Teatrului Naţional. 


n. 48. Trecutul (Le Passé), piesă de Georges de Porto Riche 
(1849-1930), 


n. 49. Ecouri în articolul Reperiţiile la Naţional au început (Ultima 
oră, I, nr. 181, 3 aug. 1929, p. 2). Mai important este că, la începutul 
directoratului, L.R. fusese însărcinat să întocmească un proiect de 
lege pentru reglementarea spectacolelor (cf. Viaja literară, IV, 
nr. 101, 19 ian. — 2 febr. 1929, p. 4). 


n. 50. Letiţia Miron. 


n. 51. Stănuţa, o fată de la orfelinat, ce urma să fie găzduită în 
familia lui Ionel Rădulescu, cumnatul romancierului. 


n. 52. N. Milcu (1903-1933), scriitor (la B.A.R., epistolele nr. 143 818- 
143 827, datate între 1929 şi 1933, atestă relații prietenești, detaliind 
notația jurnalieră ; vezi epistolele din 27 iun. 1929, 1 şi 7 sept. 
1929). 


n. 53. Bancher, persoană influentă în culisele vieţii politice 
bucureştene, al cărui profil apare în documentarul romanului Gorila. 


n. 54. Vasile Enescu, regizor la Teatrul Naţional, amintit adesea în 
corespondenţa de familie (vezi L.R., La lumina lămpii). A pus în 
scenă toate piesele lui L.R., jucate în capitala țării: Cadrilul (1919), 
Plicul (1923) şi Apostolii (1926). 

n. 55. Gaby Danielopol, artistă, viitoare soție a regizorului Enescu. 
n. 56. Localitate în jud. Sălaj, reşedinţă transilvană a lui Iuliu Maniu. 


n. 56a. Soare Z. Soare (1894-1944), regizor al Teatrutui Naţional 
din Bucureşti, cu care L.R. va colabora fructuos pe parcursul 
ambelor sale directorate. 


n. 57. Piesă de Mihail Sorbul. 

n. 58. Piesă de Shakespeare. 

n. 59. Victor Dumitrescu-Bumbeşti, regizor la Teatrul Naţional. 
n. 60. Piesă de Moliere. 

n. 61. Propus spre angajare la „Naţionalul“ bucureştean. 

n. 62. Berkovici, om de afaceri, proprietar al Teatrului Mic. 


n. 63. Preluarea Teatrului Mic şi înființarea Studioului, a doua scenă 
a „Naţionalului“ bucureştean ; vezi pe această temă DI. Liviu Rebreanu 
şi studioul Teatrului Naţional, în Ultima oră, |, ur. 186, 9 aug. 1929 
şi comentariile lui IM. Sadoveanu, în Rampa, XIV, nr. 5668, 8 aug. 
1929. 


n. 64. Coca Danielescu, actriță. 


n. 65. Iosif Nădejde (1879-1930), publicist şi militant socialist ; cu 
L.R. a colaborat în redacţia ziarului Adevărul (la B.A.R., 
corespondenţă cu L.R., nr. 143 960-143 961, din 1928 şi 1929). 


n. 66. Ion Iancovescu (1887-1966), actor (angajat şi director al 
multor companii teatrale), artist al Teatrului Naţional. Vechi amic ai 
Rebrenilor (consultă corespondenţa de la B.A.R., nr. 143 331- 
143 337, datând din 1918 până târziu). 


n. 67. Jeana Popovici, artistă a Teatrului Naţional. 
n. 68. Aura Buzescu (1894-1992), artistă societară a Teatrului Naţional. 


n. 69. „Chateau Briand“ (transcris şi Chateaubriand), restaurant 
bucureştean. 

n. 70. Alexandru şi Ioana Penescu, amintiți în corespondența de 
familie (vezi L.R., La lumina lămpii). Inginerul Alexandru Penescu 
era director general al Societăţii de Tramvaie Bucureşti (S.T.B.). În 
vara anului 1928 (după concediul petrecut la Herculane), Rebrenii 
fuseseră oaspeţii lor la vila de pe litoral. 


n. 70 a. Avocatul Petre Vereşti, şef de cabinet al lui L.R. la Teatrul 
Naţional. 


n. 71. De presupus I. Brănişteanu, veche cunoştinţă a scriitorului 
(vezi corespondenţa de familie din L.R., La lumina lămpii), director 
de tipografie, specializat în materiale publicitare. 


n. 72. lon Romanescu, om politic. 
n. 73. Dida Solomon, actriţă. 


n. 74. Apelativ al lui Faust Mohr, vechi gazetar la Adevărul, 
Dimineaţa şi Rampa. 


n. 75. C.Rădulescu-Motru (1868-1957), filosof şi psiholog ; în 
pofida unor neînţelegeri trecătoare, va fi unul dintre susținătorii 
romancierului, mai ales pentru primirea lui în Academia Română. 


n. 76. Alexandru Critico, actor :; cu vremea, va deveni societar al 
Teatrului Naţional. 


n. 77. Al.D.Dralex, directorul revistei Cronica politică și parlamentară 
(vezi la B.A.R., Coresp., nr. 142 808-142 809, din 1929 şi 1930). 


n. 78. C.Şoldan, publicist ; îi mai luase un interviu la numirea în 
fruntea Naţionalului (Universul, XLVI, nr. 281, 2 dec. 1928, p. 2). 


n. 79. Paul Constantinescu, pictor-scenograf, unul dintre secretarii 
Teatrului Naţional din Bucureşti. Rudă prin alianţă cu familia 
Rebrenilor ; era căsătorit cu Maria, fiica Alexandrinei Antonescu 
(Didina), sora lui Fanny. 


n. 80. În faimosul local de la Şosea, toţi se simțeau „acasă“ ; 


proprietarul lui, Zghibartz, era căsătorit cu mama lui. Paul 
Constantinescu. 

n. 81. Victor Ion Popa (1895-1946), dramaturg şi, mai târziu, 
director de teatru ;. cu piesa lui, Muşcata din fereastră, s-a deschis 
stagiunea „Studioului“. 


n. 82. Elvira Godeanu (1904-1991), artistă ; după două săptămâni, 
tânăra îi va scrie de la Vichy (vezi la B.A.R., epistola nr. 143 093 din 
16 aug. 1929), după care, în 1930, va fi distribuită în filmul 
Ciuleandra. Afirmată pe scena „Naţionalului“, se va număra printre 
colaboratorii preferaţi ai scriitorului, în timpul ambelor sale 
directoare, devenind societară a Teatrului. 


n. 83. Virgil Cherciu, publicist. Numele său închide însemnările 
jurnaliere din 2 aug. 1929, pe o filă cu multe rânduri şterse, situate 
între ultimele alineate. 


n. 84. Lulu Cruceanu, artistă, la acea dată distribuită în piesa Este 
Mary Dugan vinovată?, aflată în repetiţie. 


n. 85. Camil Ressu (1880-1962), pictor ; împreună cu soţia lui, 
Celesta, se număra printre prietenii apropiaţi, ambii fiind adesea 
întâlniți în familia Rebrenilor. A realizat portretele lui Liviu, Fanny 
şi Puia Rebreanu, toate aflate în Casa memorială din Bucureşti, 
Bd. Dr. Gh. Marinescu, nr. 19 (vezi şi corespondenţa de la B.A.R., 
nr. 144 870-144 874, datată între 1929 şi 1943). 


n. 86. S.Albu, secretar de redacție la Teatrul Naţional (vezi 
corespondenţa lui cu L.R. din 1928 şi 1929, B.A.R., nr. 141 974- 
141 975). 


n. 87. Mihail Vlahide (1879-1949), funcţionar superior la Consiliul 
de Miniştri, veche cunoştinţă a scriitorului (numele lui este întâlnit 
în corespondența Rebrenilor încă din 1918). 


n. 88. D.R. Ioaniţescu (1885-1970), jurist şi om politic, la acea dată 
ministru secretar de stat lă Interne. În Jurnal, ca şi în vorbirea 
intimilor, denumit adesea şi: Dere (transcris D.R.). 


n. 89. Pan Halippa (1882-1979), poet, publicist şi, mai ales, om 
politic, cu însărcinări în conducerea Ministerului Lucrărilor Publice 
(ministru ad-interim între 10 nov. 1928-13 nov. 1929) şi a 
Ministerului Lucrărilor Publice şi Comunicaţiilor (ministru între 

14 nov. 1929-6 iun. 1930). Ca ministru al Muncii, Sănătăţii şi 
Ocrotirilor Sociale, va cultiva bune raporturi cu L.R. care, în calitate 
de director al „Educaţiei Poporului“, îi va fi subordonat. 


n. 90. Grigore Gafencu (1892-1957), publicist şi om politic, unul 
dintre conducătorii P. N.Ţ., la acea dată secretar general la 
Ministerul de Externe, ulterior ministru în mai multe guverne. 


n. 91. Judecată lucidă, numai că, prins în vâltoarea combinațiilor 
administrative, L.R. va accepta funcția de director al „Educaţiei 
Poporului“, parte componentă a Ministerului Muncii, Sănătăţii şi 
Ocrotirilor Sociale (decizia de numire nr. 5953 din 6 febr. 1930). 


n. 92. Iuliu Moldovanu, medic, profesor universitar, la acea vreme 
subsecretar de stat la Ministerul Muncii, Sănătăţii şi Ocrotirilor 
Sociale. 


n. 93. La Bascov (sat aflat la marginea Piteştilor), L.R. avea ca 
gazdă pe Ionel Rădulescu, fratele mai mare al lui Fanny (avocat, 
deputat țărănist şi prefect de Argeş), proprietarul unei ferme în 
localitate. 


n. 94. Romanul Adam şi Eva, apărut în 1925, a tost reeditat în 1926, 
1927, 1930, 1941 şi 1943. Ediţia -mintită ar fi deci a IV-a. (În 
legătură cu istoria romanului consultă Mărturisiri, în L.R., Opere, 
vol. 15, p. 184-188.) 


n. 95. lonel Rădulescu. 


n. 96. Motive de ordin conjunctural îi amânaseră chiar sosirea la 
Bascov. La 6 oct. îi scria Puiei ia Paris: „Când am sosit acasă mi s-a 
telefonat că a murit regentul [Gh.] Buzdugan, despre a cărui boală 
desigur ai citit şi tu prin ziare. Asta îmi cam încurcă socotelile. Marţi 
voiam să plec la Bascov pentru o săptămână, să-mi isprăvese 
corecturile cărții noi şi altele vechi.“ Situaţia se complicase între 
timp ; regina Maria își manifestase dorinţa de a intra în Consiliul de 
Regenţă, ceea ce va declanşa opoziţia hotărâtă a lui Iuliu Maniu (în 
locul recentului decedat, va fi numit, în cele din urmă, C. Sărăţeanu). 


n. 97. Ca om politic, Constantin Stere sprijinise manevrele reginei de 
a intra în Consiliul de Regenţă ; la acea dată el încă se mai număra 

printre conducătorii P. N.Ţ. Divergenţele de opinie, accentuându-se, 
îl vor determina să părăsească acest partid, în 1930, şi să creeze 
Partidul Țărănesc Democrat. 


n. 98. Fiind rudă cu noul regent (C. Sărăţeanu), Mihai Popovici nu 
avea dreptul să facă parte din guvern. În locul lui la Finanţe, vor 
figura, ca subsecretari de stat ad-interim, însuşi luliu Maniu (15-25 
oct. 1929) şi Virgil Madgearu (26 oct.-13 nov.1929), ultimul fiind 
definitivat ca ministru. 


n. 99. Stelian Constantinescu, profesor-pedagog sibian, cunoscut de 
L.R. în cercul Letiţiei Miron, autor al unei psihologii a copiilor 
alienaţi (în scrisoarea de la B.A.R., nr. 142 :620, din 25 nov. 1930, 
cere directorului „Educaţiei Poporului“ o subvenție ca să o publice, 
invitându-l totodată să stea la Castelul din Turnu-Roşu, localitate 
unde funcționa un așezământ pentru copiii handicapaţi). 


n. 100. În tipografie, romanul este cules pe măsura scrierii lui. 
Autorul, altădată exigent, preocupat de finisarea operei (ceea ce 
implica, de regulă, rescrierea primei versiuni), începe să facă 
concesii artistice, graba spunându-şi cuvântul. 


n. 101. Vremelnie popas. Cheltuieli mari îl vor determina să 
părăsească această locuinţă, la începutul anului 1932. 


n. 102. Datare fixată de noi pe baza contextului biobibliografic din 
Jurnal (în manuscris textul este deteriorat) ; între timp se propusese 
numirea lui L.R. la conducerea direcției „Educaţiei Poporului“. 


n. 103. Ion Dimitrescu (1898-1983?), ziarist şi avocat, redactor la 
Curentul, mai târziu deputat de Cernăuţi, semnatarul multor articole 
caustice cu referiri la directoarele lui L.R. 


n. 104. Vezi ion Dimitrescu, Feudalitatea regizorilor, în Curentul, IL, 
nr. 667, 25 nov. 1929, p. 3 („Curentul literar şi artistic“). 


n. 105. Vezi Între critica autorizată şi insulte fără autoritate. O 
scrisoare a d-lui Soare Z. Soare, în Ordinea, Il, nr. 294, 28 nov. 1929 
— replică la „exerciţiile de prostie și răutate ale copilandrilor 
lansați... în „Critica teatrală“. 

n. 106. Semnat cu pseudonimul „Tom“, articolul a apărut în 
Curentul, II, nr. 622, 30 nov.1929, p. 2 („Carnetul zilei“). EI se 
înscrie într-o întreagă campanie de denigrare a scriitorului , cu o zi 
înainte, în acelaşi ziar, apăruse articolul lui Ion Dimitrescu, intitulat 
Pentru numitul Liviu Rebreanu. „Chestia“ în discuție („Michiduţă“), 
privea nişte jocuri pentru copii, pe care S.S.R. ar fi dorit să le 
exploateze în scopuri financiare. 


n. 107. Articole semnate tot cu pseudonimul „Tom“: „Michiduă“ 
culturalul de la Teatrul Naţional, în Curentul, FL, nr. 673, t dec., p. 2; 
În jurul lui „Michiduţă“, ibid., Il, nr. 674, 2 dec. 1929, p.2: 
Gheșeftarul de la Teatrul Naţional, ibid., II, nr. 676, 4 dec. 1929, p. 2. 


n. 108. Romulus Dianu (1905-1975), prozator și publicist. După 
articolaşe binevoitoare în Rampa (XIV, nr. 3385, 3386, 3397, 3417, 
datate la 8, 9, 24 mai şi 16 iun. 1929), va trece la panegiric (Liviu 
Rebreanu: Omagial, în Rampa, XIV, nr. 3420, 20 iun. 1929), pentru 
ca apoi să se situeze, la Curentul, de cealaltă parte a baricadei. La 
începutul campaniei, el se foloseşte de pseudonime sau publică 
articole nesemnate (în aceeaşi otravă se amestecă şi cerneala lui 
Cezar Petrescu, cu comentarii semnate „Jon Darie“, sau „Yago“, ca 
şi a lui I.Dimitrescu). Aflându-se sursa exactă a atacurilor 
gazetăreşti, începând cu mai 1930, R. Dianu îşi va semna articolele 
denigratoare cu numele său adevărat. 


n. 109. Vasile V. Haneş (1886-1962), profesor şi avocat, deputat 
național-țărănist, fost chestor al Camerei Deputaţilor. 


n. 110. În şedinţa Camerei, V.V. Haneş cere verificarea gestiunii 
Teatrului Naţional, mai ales a fondului alocat publicităţii şi pensiilor, 
apreciind totodată că subvenţia acordată de stat teatrului Mariei 
Ventura este exagerată. 


n. 111. ilie Rădulescu, publicist, viitor conducător al ziarului 
Porunca vremii, publicaţie de extremă dreapta. 


n. 112. Ionel Ţăranu, actor, om politic şi gazetar. 


n. 113. Direcţia Educaţiei Poporului. 

n. 114. Vezi Gestiunea Teatrelor Naţionale în discuţia Parlamentului, 
în Curentul, Il, nr. 683, dec. 1929. 


n. 115. Amorul veghează, piesă de Robert de Flers şi Armand de 
Caillavet, pusă în scenă la „Studio“. 


n. 116. Leny Caler nu făcea parte din personalul artistic al 
„Naţionalului“, fiind distribuită special în această piesă (alături de 
Ana Luca, Marietta Sadova, Alexandru Critico, G. Stăncescu, 
I. Finteşteanu). 


n. 117. Colonelul Radomir Călătorescu de la Prefectura Poliţiei 
Capitalei. 


n. 118. Horia Furtună (1886-1952), scriitor şi colaborator apropiat al 
lui L.R. la S.S.R., precum şi la Societatea de Radiodifuziune 
(informaţii suplimentare în corespondenţa de la B.A.R., nr. 142 969- 
142 977, datată între 1929 şi 1936). 


n. 119. Text degradat în Jurnal ; cu greu se mai pot reconstitui 
inițialele: „P. [.“ 


n. 120. Text degradat în Jurnal (omisiuni). 
n. 121. Generalul Eraclie Nicoleanu, prefectul Poliţiei Capitalei. 


n. 122. Consultă ciorna scrisorii către Siguranţă, aflată la B.A.R., 
nr. 144 601, datată 26 dec. 1929. 


n. 123. Mâţă, deputat naţional-țărănist din Basarabia. 
n. 124. Moş Ion Codreanu, deputat naţional-țărănist din Basarabia. 


n. 125. Gh. Crişan funcţionar superior la Ministerul Lucrărilor 
Publice şi Comunicaţiilor (condus, între 14 nov.1929 şi 6 iun. 1930, 
de Pantelimon Halippa). 


1930 


n. 1. Mezzo Ghermani (amintit în cercul oamenilor de teatru şi la 27 
ian. 1932). 

n. 2. Ion Răducanu, economist, profesor universitar, subsecretar de 
stat la Ministerul Muncii, Cooperaţiei şi Asigurărilor Sociale 
(10 nov. 1928-13 nov. 1929), la Ministerul: Muncii, Sănătăţii şi 
Ocrotirilor Sociale (14 nov. 1929-6 iun. 1930), la Ministerul 
Finanţelor (7-13 iun. 1930), la Ministerul Lucrărilor Publice şi 
Comunicaţiilor (19 nov. 1930-18 apr. 1931), deputat și senator 
național-ţărănist (la B.A.R., scrisori către L.R., nr. 144 268-144 270, 
datate între 1929 şi 1940). 


n. 3. Alexandru Buzescu, om de afaceri, soţul artistei Aura Buzescu, 
director administrativ al Societăţii „Letea“, Coresp., nr. 142 439- 
142 442, datată între 1929 şi 1944). 


n. 4. Vezi Solemnitatea instalării noului director al Teatrului 
Naţional. Cuvântările d-lor ministru Răducanu, Liviu Rebreanu, 
V Eftimiu şi C. Nottara, în Rampa, XV, nr. 3586, 4 ian. 1930, p. 4. 
Reţinem din ideile expuse de L.R.: „Nimic nu e mai stabil decât 
provizoratul“ , „Nu şi-a făcut iluzii şi de aceea nu pleacă 
decepţionat“. Vezi şi Instalarea noului director al Teatrului 
Naţional, în Curentul, Il, nr. 703, 4 ian. 1929, p. 2. (Ştirea schimbării 
direcţiunii pătrunsese în presă şi mai devreme: DI. Victor Eftimiu, 
director al Teatrului Naţional, în Curentul, Yi, nr. 702, 2 ian. 1929, 
p. 16.) 


n. 5. Nicolae Negrea, casier al Teatrului Naţional, totdeauna 
binevoitor, va rămâne în cercul colaboratorilor fideli scriitorului. 


n. 6. Referire la noul regim propus pentru instituţiile de spectacole, 
care, din punct de vedere economic, urmau să fie asimilate 
întreprinderilor comerciale, prilej de mari nemulțumiri în lumea 
teatrului. Vezi Ioan Massoff, Noul regim al teatrelor subvenţionate 
de stat, în Rampa, XV, nr. 3604, 27 ian. 1930, p. 1-2 (unde se află şi 
precizarea că L.R. figurează în comisia de reorganizare a teatrelor); 
Noul regim al teatrelor şi operelor naţionale, în Universul, XLVIII, 
nr. 104, 10 mai 1930, p. 1 (articol de fond), precum și Comercializarea 
teatrelor naţionale şi a operelor, ibid., XLVIII, nr. 106, 14 mai 1930, 
p. 8. 


n. 7. Într-adevăr, Curentul continuă să întrețină o atmosferă de 
neîncredere față de scriitor, considerat vinovat de insuccesul unor 

piese puse în scenă la Teatrul Naţional. Scarlat Froda se referea la 
cronica spectacolului Oameni feluriți (piesă de Anton Holban), 
apărută în Curentul, III, nr. 718, 20 ian. 1930, p. 3. Cu două zile 
înainte, acelaşi ziar făcuse cronica piesei Menaj de artist (de Paul I. 
Prodan), cu aceleaşi aluzii răutăcioase la directoratul lui L.R. De 
asemenea, în ian.-febr. vor fi publicate şi alte articole denigratoare, 
reacție la numirea lui L.R. în fruntea „Educaţiei Poporului“. 


n. 8. Operă de Musorgski (1839-1881), inspirată după tragedia, cu 
același titlu, de A.S. Pușkin (1799-1837). 


n. 9. Teodor Şaliapin (1873-1938), bas-bariton rus. 


n. 10. Sub titlul Educaţia Poporului, Cezar Petrescu semnează în 
Curentul (III, nr. 729, 31 ian. 1930, p. 1) un articol presărat cu ironii 
la adresa noului director. Cu pseudonimul „Joel“, același jurnal (III, 
nr. 732, 3 febr., p. 2) publică articolul DZ. Liviu Olivian Rebreanu, 
înțesat cu acuze menite să demonstreze lipsa de patriotism a 
scriitorului. 


n. 11. C.Rădulescu-Motru îşi exprimă mirarea că Direcţia Educaţiei 
Poporului a fost subordonată Ministerului Muncii, Sănătăţii şi 
Ocrotirilor Sociale, locul ei fiind în cadrul Ministerului Instrucțiunii. 
Cheltuielile îi par enorme: 5 milioane pentru salarizarea personalului 
şi 15 milioane pentru diverse acţiuni. Fondurile alocate ar fi putut 
sprijini rezolvarea unor cerinţe acute ale învăţământului secundar 
(premii profesorilor, biblioteci, difuzarea lucrărilor literare în şcoală, 
asigurarea controlului sanitar al elevilor etc.). Ajutorarea scriitorilor 
„trebuie făcută cu discreţie, abilitate şi în proporţie cu veniturile 
generale ale statului“ (cf. Corpurile legiuitoare, în Universul, 
XLVIII, nr. 23, 31 ian. 1930, p. 6). 


n. 12. loan Bianu (1856-1935), filolog, profesor universitar, 
preşedinte al Academiei Române. În alocuţiunea lui menţionează, 
între altele: „Aţi scos un scriitor de talent de la menirea lui firească, 
ca să-l puneţi să facă un lucru pe care nu-l cunoaște. Când Academia 
tânjeşte din lipsă de fonduri, iar Casa Şcoalelor aproape dispare, e o 
eroare să improvizaţi asemenea instituţii, menite la eşec“ (ibid.). La 
B.A.R. se află corespondenţa sa cu L.R. (nr. 142 205-142 219, emisă 
între 1925 şi 1931), precum şi epistolele primite de la romancier 

(ur. 59 630-59 633, datate între 1929 şi 1930), publicate în vol. 
Scrisori către Ion Bianu, Il, ediţie de Marieta Croicu şi Petre Croicu. 


n. 13. Petre Cătunaru, publicist cu care L.R. a întreţinut raporturi 
amicale (vezi la B.A.R., Coresp., nr. 142 501-142 508, datată între 
1925 şi 1928). Obţinuse de la S.S.R. autorizaţie să tipărească în trei 
serii fotografiile scriitorilor în viaţă, cu autografe şi date biografice 
(ef. Fotografiile scriitorilor, în Universul literar, XLII, nr. 39, 26 
sept. 1926, p. 15). 


n. 14. G.M.Vlădescu (1885-1939), prozator (vezi corespondenţa cu 
L.R., la B.A.R., nr. 145 627-145 629, datată între 1925 şi 1931). 


n. 15. Solicitând totodată preşedintelui S.S.R. „să se disculpe“ 
(cf. Procesul de la Soc. Scriitorilor Români, în Universul, XLVIII, 
nr. 28, 6 febr. 1930, p. 1). 


n. 16. Vezi Scandalul de la S.S.R. Adunarea generală a scriitorilor 
discută chestiuni de resortul Parchetului. Demisia d-lui Liviu 
Rebreanu, în Curentul, III, nr. 733, 4 febr. 1930, p. 4 („Ultima oră“). 
Subtitluri: DI. Rebreanu acuzat de delapidare ; Cuvântul d-lui 
Rebreanu ; Cazierul d-lui Rebreanu : Un scandal înăbușit. 


n. 17. Vezi Scandalul de la adunarea Societăţii Scriitorilor Români. 
Domnul Liviu Rebreanu forțat să demisioneze. Grave acuzaţii aduse 
preşedintelui S.S.R., în Universul, XLVIII, nr. 27, 5 febr. 1930, p. 7. 
Acuzaţia lui George Gregorian (, falsificarea scriptelor şi bilanţului 
societății“) se face concomitent cu prezentarea unei chitanţe prin 
care L.R.confirmă, în numele S.S.R., primirea sumei de 41 000 lei, 
netrecută în scripte). Răspunsul lui L.R.: n-a predat banii, așteptând 
şi alte sume pentru a le depune global, nu este deloc convingător. 


n. 18. Şi totuşi mai temperată, în comparaţie cu articolele 
precedente: vezi Adunarea Societăţii Scriitorilor Români, în Viitorul, 
XXII, nr. 6594, 4 febr. 1930, p. 4. Între altele, oferă date interesante 
despre ordinea de zi a adunării din 2 febr. 1930 (s-a dat descărcare 
Comitetului şi s-a votat bugetul pe 1930 ; reînnoirea mandatului 
încredinţat lui Gh. Adamescu, V. Savel şi N. Budurescu, pentru 
redactarea proiectului Casei de pensii a S.S.R. ; raportul lui 
Perpessicius despre înfiinţarea unei edituri a S.S.R. şi numai apoi 
incidentul provocat de G. Gregorian). 

n. 19. În realitate, Dreptatea (IV, nr. 696, 5 febr. 1930, p. 3) nu face 
altceva decât să reia articolul din Viitorul. L.R. se iluzionează 
contând pe sprijinul presei național-țărăniste, mult mai prudentă în 
faţa scandalului iscat. 


n. 20. Din consultarea presei s-ar fi cuvenit reținute articolele: 
Adunarea generală a Soc. Scriitorilor Români, din Rampa (XV, 
nr. 3611, 4 febr. 1930, p. 4), în care accentul cade pe faptul că L.R. 
a primit votul de încredere al scriitorilor ; Procesul de la Soc. 
Scriitorilor români, în Universul (XLVIII, nr. 28, 6 febr. 1930, p. 1), 
care reia „cazul“ cu subtitlul: Ce face d-l Rebreanu? Dezminte sau 
recunoaşte? (solicitând guvernului să intervină) ; Cine este 
„Educatorul Poporului!“ ; în Curentul (IIL, nr. 735, 6 febr. 1930, p. 2, 
„Carnetul zilei“), cu trimiteri la articolele din Viitorul şi Universul ; 
Pantahuză morală, pentru Olivian Liviu Rebreanu, publicat în 
Curentul (IIl, nr. 736, 7 febr. 1930, p. 2 „Carnetul zilei“). 


n. 21. O moțiune scriitoricească. În ziua alegerilor la S.S.R., în 
Curentul, VI, nr. 1740, 24 febr. 1930, p. 2. 


n. 22. Dumitru Stănescu-Deteste, gazetar, care, între multe pseudonime, 
a semnat în presă şi cu numele de Dinu Fortunescu. 


n. 23. Scarlat Calimachi (1896-1975), poet, dramaturg şi publicist ; 
el va publica, într-adevăr, în Epoca, articolul anunţat de Fortunescu 
(de reținut un amănunt important: cu câteva luni în urmă, L.R. 
refuzase angajarea Didei Solomon, soţia lui Scarlat Calimachi, în 
trupa „Naţionalului““). Atitudinea lui este reprobabilă, cu atât mai 
mult cu cât se înscrie împotriva unui curent de opinie favorabil 
scriitorului, în cadrul mișcării socialiste, din care făcea parte Sc.C., 
denumit în epocă şi „prinţul roşu“. 


n. 24. Grigore Filipescu (1886-1938), avocat, deputat şi senator, 


-ultimul director-proprietar al ziarului Epoca (Bucureşti, 1885-1889, 


1895-1938). 
n. 25. Papadopol, judecător, cu care LR. întreținea raporturi amicale. 


n. 26. Vezi Memoriul din 1910 (Arh. L.R. I 1, ms. 32 — L.R. Opere, 
vol. 4, p. 684-689), precum şi articolul Un ultim răspuns (L.R. Opere, 
vol. 16, p. 318-323). 

n. 27. Cf. Romulus Dianu, Alarma scriitorilor, în Curentul, III, nr. 
747, 13 febr. 1930, p. 1. Revenind asupra „fraudei“ de la S.S.R., el 
face un apel la scriitori să vină la adunarea generală din 16 febr. 
1930, întrucât, potrivit statutului, trebuie să fie prezenţi cel puţin 106 
membri pentru luarea unor decizii definitive. 


n. 28. În numerele din 13-14 febr. 1930 ale ziarului Curentul nu 
figurează nici o poezie de G. Gregorian (de presupus că a apărut 
într-o altă publicaţie). 


n. 29. Aurel Varlam, deputat majoritar ; în şedinţa Camerei din 13 febr. 
1930 face o interpelare „asupra numirii d-lui Liviu Rebreanu în 
înalta demnitate de director al « Educaţiei Poporului», în legătură cu 
ultimele revelaţiuni ale presei relative la persoana morală a d-lui 
Rebreanu şi cu recentul scandal de la S.S.R., unde d-sa a fost pus în 
cauză“ (cf. Corpurile legiuitoare, în Universul, XLVIII, nr. 36, 
15 febr. 1930, p. 6). 


n. 30. Gr. I.Perieţeanu (1879-1959), poet şi jurist, deputat şi mai 
târziu vicepreşedinte al Adunării Deputaţilor (20 iun. 1930-15 nov. 
1930, 17 nov. 1930-30 apr. 1931), ministru al Adunării Deputaţilor 
(20 iun. 1930-15 nov. 1930, 17 nov. 1930-30 apr. 1931), ministru al 
Comunicaţiilor în cabinetul Al. Vaida-Voievod (7 iun.-11 aug. 1932), 
membru în Comitetul de conducere al S.S.R., director al Teatrului 
Naţional (iul.1930). Cu L.R. a întreţinut relaţii prietenești. 


n. 31. Cu semnătura Odo Basca (pseudonimul lui G.M.Vlădescu), 
Epoca (1, nr. 310, 13 febr. 1930, p. 1) a publicat mai întâi articolul 
Toleranţă inadmisibilă. În jurul scandalului de la Societatea 
Scriitorilor Români. A doua zi, Scarlat Calimachi semnează Cazul 
Rebreanu. Scrisoare deschisă d-lui prim-ministru Iuliu Maniu 
(Epoca, I, nr. 311, 14 febr. 1930, p. 1), cerând luarea unor măsuri 
urgente împotriva directorului „Educaţiei Poporului“, care, ca 
cetățean, ar sta „dedesubtul tuturor scăderilor şi e consumatorul 
tuturor păcatelor“. Cu semnătura Odo Basca, Cazul Liviu Rebreanu 
este reluat în revista Orientări, I, nr. 1, 1930, p. 22-23. 


n. 32. Între manifestările de protest împotriva campaniei de 
denigrare a romancierului, moţiunea celor 92 de scriitori şi oameni 
de cultură rămâne cel mai semnificativ act de solidarizare a breslei 

conduse de L.R. Între semnatari: T. Arghezi, F. Aderca, G. Bacovia, 
C. Baltazar, I. Barbu, I.A. Bassarabescu, N. Batzaria, Zaharia Bârsan, 
M. Beza, H. Blazian. E. Botez, D. Botez, Gh. Brăescu, Em. Bucuţa, 
I. Buzdugan, M. Caragiale, M. Celarianu, Em. Ciomac, A. Clarnet, 
N. Condiescu, M. Damian, Radu Demetrescu, Şt. Dimitrescu, 
N. Dunăreanu, C.Ş. Făgeţei, Elena Farago, N. Kirițescu, E. Lovinescu, 
A. Maniu, T. Măinescu, Claudia Millian, I. Mironescu, Mărgărita 
Milter- Verghy, Sanda Movilă, G.D. Mugur, T. Muşatescu, D. Nanu, 
I. Nădejde, P. P. Negulescu, Hortensia Papadat-Bengescu, Cincinat 
Pavelescu, D.D. Patraşcanu, Camil Petrescu, I. Petrovici, Perpessicius 
VI. Popa, Al. Philippide, Dr. Protopopescu, M. Ralea, C. Râuleţ, 
G. Rotică, I.M. Sadoveanu, Izabela Sadoveanu, M. Sevastos, 
I. Sângiorgiu, M. Sorbul, Al. Stamatiad, Z. Stancu, D.I. Suchianu, 
D. Teodorescu-Branişte, C. Theodorian, M. Tican-Rumano, V. Timuş, 
A. Toma, G. Topârceanu, G. Tutoveanu, Bogdan Varvara, I. Vasilescu- 
Valjan, I.C. Vissarion, T. Vianu, N. Vlădoianu și alții. Protestul a 
fost tipărit în presă cu o zi înaintea adunării generale a scriitorilor 
(care a avut loc la 24 febr. 1930, la sediul din str. General Berthelot 
nr. 18). Vezi, în afară de Cuvântul citat mai sus (VI, nr. 1740, 24 febr. 
1930, p. 2), şi articolul Alegerile de la S.S.R. Scriitorii susţin prin 
moțiune președinția d-lui Liviu Rebreanu, în Rampa, XV, nr. 3628, 
24 febr. 1930, p. 1. Acelaşi cotidian anunţă, a doua zi după alegeri: 
S.S.R. realege preşedinte pe d. Liviu Rebreanu, cu peste două treimi, 
în Rampa, XV, nr. 3629, 26 febr. 1930, p. 4. 


n. 33. Vasile Voiculescu (1884-1963), medic şi poet, aflat în cercul 
colaboratorilor și prietenilor intimi ai scriitorului, mai ales în anii 
când au lucrat împreună la Societatea Radiodifuziunii Române. 


n. 34. Tudor Vianu (1897-1964), estetician, unul din primii recenzenți 
ai romanului Jon, cu laude moderate şi multiple rețineri (vezi Viaţa 
românească, III, nr. 1, ian. 1921). Mai interesante sunt consideraţiile 
lui critice din volumul Arta prozatorilor români, II (1941) ; amintiri 
despre L.R., în Jurnal (1961). 


n. 35. Mihail Ralea (1896-1964), sociolog, psiholog, estetician, 
critic literar şi memorialist. Deşi pasagere, referirile lui la opera 
rebreniană sunt edificatoare, surprinzând aspecte relevante pentru 
arta scriitorului. Ca ministru al Muncii şi Ocrotirilor Sociale 
(1938-1939), a fost receptiv la propunerile pentru reglementarea 

pensionării scriitorilor (la B.A.R., epistole către L.R., nr. 144 292- 
144 296, nedatate). 


n. 36. Radu D. Rosetti (1874-1964), poet, dramaturg şi memorialist, 
la acea dată în comitetul de conducere a S.S.R. (la B.A.R., epistole 
către L.R., nr. 144 926-144 927, datate între 1929 şi 1941). 


n. 37. N. Vlădoianu (1895-1947), oim de teatru și publicist, specializat 
în organizarea spectacolelor de revistă (directorul Teatrului 
„Alhambra“) ; prieten de familie cu L.R., care, în repetate rânduri, 
a apelat la el pentru împrumuturi băneşti (la B.A.R., scrisori către 
L.R., nr. 145 641-145 643 din 1930). 


n. 38. Romulus Seişanu, publicist. 


n. 39. Nicu Missir, magistrat şi muzicolog ; poseda o copie după 
dosarul penal al lui L.R., vehiculată adesea de el în cafeneaua 
literară (după relatările poetului şi magistratului Tudor Măinescu). 


n. 40. În legătură cu desfăşurarea activității instituțiilor de artă şi 
cultură, foarte puţin dezvoltate în regiune ; discuţia era de actualitate 
cu atât mai mult cu cât, în problemele politice ale respectivei zone, 
apăruseră grave dispute, având ca protagonişti pe C. Stere și 
P. Halippa. 


n. 41. Societatea Autorilor Dramatici Români (vezi infra, nota 115). 
n. 42. Şoarecele de biserică, piesă de Fodor László. 


n. 43. Henri B. Blazian (1902-1962), publicist, cu o activitate 
notabilă îndeosebi în comentarea artelor plastice , după 1932, se va 
număra printre colaboratorii lui L.R. la România literară şi la 
Societatea Radiodifuziunii Române. 


n. 44. La acea oră, N. Crainic figura în schema de organizare a 
Direcției Educaţiei Poporului, alături de Em. Bucuţa, G. Galaction, 
G. D. Mugur, I. M. Sadoveanu, M. Sorbul, Z. Stancu, T. Vianu ș.a., 
mai mult sau mai puțin activi. 


n. 45. Vasile Demetrius (1878-1942), prozator, obsedat peste ani de 
ideea că romanul Răscoala este tributar propriei sale creații. 

n. 46. Dragoş Protopopescu (1892-1946), poet, prozator, eseist şi 
traducător (la B.A.R., corespondenţă cu L.R., nr. 144 243-144 254, 
din 1928 şi 1942). 


n. 47. George Allen ; traducerea romanului (The Forest of the 
Hanged) apare, într-adevăr, la Londra, în 1930. 


n. 48. Scarlat Cocărăscu, director al Operei Române (la B.A.R., 
corespondenţă cu L.R., nr. 142 593-142 595, din 1928 şi 1929). 


n. 49. Unul dintre ei, Mauriciu Athias, figurează în documentele 
vremii cu un birou de „locaţiuni filme“, pe strada Doamnei nr. 12. 


n. 50. Consecvent unor mai vechi proiecte privind soluţionarea 
„crizei cărţii“, L.R. era preocupat de înființarea unei edituri a S.S.R., 
precum şi de înființarea unei rețele de difuzare, subordonată 
organelor de stat. Ca ministru al Instrucțiunii Publice, N. Costăchescu 
se opune, amintind experiența Editurii „Casa Şcoalelor“, instituţie 
bugetară, patronată de ministerul de resort. Opiniei sale i se va ralia 
şi Virgil Madgearu, ministrul Finanţelor. Cu toate acestea, folosind 
fondurile ce i-au fost alocate, Direcţia Educaţiei Poporului va 
sprijini editarea şi difuzarea mai multor publicaţii. 


n. 51. Director economic în Ministerul Muncii, Sănătăţii şi 
Ocrotirilor Sociale. 


n. 52. Constantin Nanu. 


n. 53. În şedinţa Camerei din 6 mai 1930, N. Crainic face o interpelare 
ministrului Muncii, „asupra situației dezastruoase a Operei Române, 
care şi-a încetat activitatea cu un deficit de 11 milioane lei“. Întreabă, 
pe acelaşi ministru, care e programul de activitate a direcţiei 
„Culturii Poporului“ (deşi se număra printre stipendiaţii acesteia) şi 
„ce e cu aşa-zisa Librărie de stat?“ (cf. Universul, XLVIII, nr. 102, 
8 mai 1930). 


n. 54. D.R. loaniţescu. 
n. 55. I.M. Sadoveanu. 


n. 56. Vezi Cine va rămâne şi cine va fi eliminat de la Teatrul 
Naţional, în Rampa, XV, nr. 3686, 8 mai 1930, p. 4. Darea în vileag 


P 93, 


a listei ce cuprindea 40 de actrițe (două treimi din personalul feminin 
existent) declanşează un scandal uriaş. Vezi şi Pentru lămurirea 
artiştilor Teatrului Naţional, Ce artişti vor fi pensionați şi eliminați 
de la Teatrul Naţional, Pentru dl. Victor Eftimiu, Toate trei articole 
în Rampa, XV, nr. 3687, 9 mai 1930, imputând noului director 
„matrapazlâcurile prin care de patru luni duce la ruină Teatrul 
Naţional“. 


n. 57. Cu titlul Altă „afacere“ a d-lui Liviu Rebreanu. Tablourile de 
la Teatrul Naţional, ziarul Universul (XLVIII, nr. 101, 7 mai 1930, 
p. 10) publică, într-adevăr, epistola pictorului Constantin Vlădescu 
(1890-1950), în care relatează că doi confrați mai tineri, 
T. Papatriandafil şi lonescu-Sin, i-au adus la cunoştinţă că tablourile 
ce le-au vândut Teatrului Naţional (pe timpul directoratului lui L.R.) 
nu mai figurează decât în registrul instituţiei. (Surse din cadrul 
familiei ne informează că fuseseră alese şi înlocuite de Fanny 
Rebreanu.) 


n. 58. Cearta va continua, determinându-l pe Pamfil Şeicaru să ceară 
dosarul cu privire la legea teatrelor, în vederea interpelării 
ministrului Muncii, Sănătății şi Ocrotirilor Sociale (vezi intervenţia 
lui Crainic în ședința Camerei, ţinută în ziua de 12 mai 1930; 
ct. Universul, XLVIII, nr. 106, 14 mai 1930, p. 1). 


n. 59. Vezi Actorii dați afară din casa lor. în Rampa, XV, nr. 3688, 
10 mai 1930 ; Dem]. T[heodorescu], Legea lui Eftimiu, ibid, XV, 
nr. 3689, 11 mai 1930, ambele articole de fond, ultimul încercând să 
stabilească responsabilităţile: „Proiectul de lege pentru desființarea 
Teatrului Naţional are doi autori — un autor moral: D1. Eftimiu 
(e prima oară când e şi d-sa, în sfârşit, moral), altul material: 
d. I. Gr. Perieţeanu, advocat distins, cu frumoase înclinări literare şi 
cunoscut până azi ca om foarte cumsecade“. Intervenţii şi solicitări 
mai clare, în numerele viitoare: Dem. Theodorescu, Nu lege nouă, ci 
director nou (Rampa, XV, nr. 3690, 14 mai 1930, p. 1) şi V. Timuş, 
Teatrul Naţional în plină anarhie (Rampa, XV, nr. 3691, 15 mai 
1930, p. 1) etc. 


n. 60. Filippo Tommaso Marinetti (1876-1944), poet şi publicist — 
principalul fondator şi teoretician al futurismului — invitat de 

Asociaţia culturală italo-română (ef. Universul, XLVIII nr. 101, 
7 mai 1930), 


n. 61. Cf. Banchetul Societăţii Scriitorilor Români în onoarea d-lui 
ET. Marinetti, în Rampa, XV, nr. 3691, 15 mai 1930, p. 2. La 
banchetul de la „Chateau Briand“, au vorbit L.R., I, Minulescu, 
G.Trancu-laşi, Ramiro Ortiz ș.a. 


n. 62. În şedinţa Camerei din 14 mai 1930, P. Şeicaru a protestat că 
nu i s-au pus la dispoziție dosarele necesare spre a-şi dezvolta 
interpelarea asupra situației Teatrului Naţional. 


n. 63. Eduard Mirto, jurist şi om politic ; în cabinetul lui Iuliu Maniu 
fusese ministru la Interne (10 nov.1928-6 mart.1930), la Industrie şi 
Comerţ (7 mart. 1930-6 iun. 1930). 


n. 64. Vezi detalii în articolul Camera și Legea teatrelor. Modificările 
aduse proiectului, în Universul, XLVIII, nr. 109, 17 mai 1930, p. 7 
(dintre modificări: se suprimă dispoziţia că la Operă trebuie să se 
cânte numai româneşte ; tantiemele autorilor dramatici să nu 
depăşească 15% ; tantiemele autorilor de opere să He minimum de 
15% ; la pensionări: ori 30 de ani de serviciu, ori vârsta de 57 ani ; 
la Teatrul Naţional din Bucureşti să rămână doar 60 de artişti, dintre 
care 25 artiste , la Teatrele Naţionale din provincie, 32 de artişti, din 
care 12 artiste ; restul actorilor să fie angajaţi cu contracte pe cinci 
ani etc.). 


n. 65. Consultă: Dem. Theodorescu, Troglodiţii, în Rampa, XV, nr. 
3692, 16 mai 1930, p. 1; Ion Dimitrescu, În ajunul izgonirii, ibid., 
XV, nr. 3693, 17 mai 1930, p. 1 ; Scandalul de la Teatrul Naţional 
(Acţiunea actorilor. Protestul criticilor. Agitaţia autorilor dramatici. 
Protestul Sindicatului din Cluj. Scandalul din Cameră. Presa 
înfierează pe Victor Eftimiu. O nouă interpelare în Cameră), ibid, 
XV, nr. 3690, 14 mai 1930, p. 4 ; în acelaşi număr, pe aceeaşi pagină ; 
De vorbă cu d.prof. N. Iorga (care se declară adversar al proiectului 
de lege). Fără să-şi fi propus, L.R. se vedea, într-un fel, răzbunat. 
Odată cu direcția Teatrului Naţional, V. Eftimiu prelua şi buclucurile 
administraţiei râvnite. 


n. 66. Încă de la 9 mai, o delegaţie a artiştilor dramatici şi lirici 
ceruse audienţă la [.Maniu, protestând împotriva proiectului de lege 

(din delegație: Maria Filotti, V. Maximilian, N. Soreanu, I. Manolescu, 
Gr. Mărculescu, A. Athanasescu, I. Talianu) ; premierul promite că 
va avea în vedere doleanţele artiştilor (cf. Universul, XLVIII, nr. 
106, 14 mai 1930). Delegaţia din Bucureşti este susținută și de 
Ştefan Braborescu, preşedintele sindicatului din Cluj. Sindicatul 
artiştilor dramatici şi lirici din România convoacă, la rândul lui, o 
adunare extraordinară, în care se votează o moţiune de protest 
împotriva proiectului de lege (cf. Universul, XLVIII, nr. 105, 11 mai 
1930, p. 11). 


n. 67. Gh.Talaz (1898-1973), poet şi publicist. 


n. 68. Aici textul se întrerupe, lipsa de cursivitate fiind cauzată de 
ştergerea a două rânduri. De altfel, asemenea „intervenţii“ apar în 
întreg contextul însemnărilor din 19 mai 1930, cu privire la detenţia 
scriitorului. Amintim prezența mai multor rânduri şterse după 
alineatele 4, 6 şi 8, precum şi anularea unor cuvinte izolate. 


n. 69. Criticând proiectul de lege a teatrelor, N. Crainic se opreşte 
asupra marilor deficite ale instituţiilor de spectacole, propunând să 
se înființeze un comitet central pentru întocmirea repertoriului. 
Totodată se declară împotriva regiei autonome a teatrelor. În replică, 
ministrul I. Răducanu constată divergenţa de păreri între colaboratorii 
„Educaţiei Poporului“, adăugând că va lua măsuri „să vă puneţi de 
acord“ (cf. Corpurile legiuitoare, în Universul, XLVIII, nr. 113, 
22 mai 1930, p. 6). 


n. 70. În tot acest timp, ziarul pe care Şeicaru îl conduce continuă 
să-l aibă „în evidență“ : R. Dianu, Premiul Naţional, în Curentul, IMI, 
nr. 816, 2 mai 1930 (opinând că nu trebuia să i se acorde lui L.R.); 
Cazul Rebreanu, ibid., IIl, nr. 823, 9 mai 1930 ; I. Dimitrescu, 
Kultur, Ibid., III, nr. 838, 23 mai 1930. Vor trece multe luni până 
când patronul Curentului va ordona „încetarea focului“. 


n. 71. Deficitul Teatrului Naţional şi al Operei scandalizase întreaga 
presă, problema revenind adesea în dezbaterile Camerei. „E fapt cert 
— precizat în acte oficiale — că Teatrul Naţional a înregistrat în cursul 
celor cinci luni de când îl administrează samsarul casei Vionet un 
deficit de 2 000 000“ — se scria în Rampa (XV, nr. 3690, 14 mai 
1930, p. 1), după ce precizase, cu câteva zile în urmă, că, până la 

venirea lui V.Eftimiu, numai Studio-ul realizase un beneficiu de 
2 000 000 lei, în intervalul doar a trei luni (ibid, XV, nr. 3688, 10 
mai 1930, p. 1). O piesă ca Marele duhovnic, de Victor Eftimiu, se 
menţine pe afiş chiar când rețeta este sub 5 000 lei pe seară. (La 
povara deficitului contribuia şi numărul mare de actriţe, multe fiind 
angajate la intervenții „superioare“.) 


n. 72. După aprige discuţii în Cameră, la şedinţa din 23 mai au 
vorbit: Ilie Lazăr, I. Ţăranu, A.C. Cuza, iar a doua zi: Iosif Willer şi 
N. Iorga, acesta din urmă adăugând (după ce apreciase că „proiectul 
de lege este un proiect rău“): „Aţi creat «Culturii Poporului » un 
buget de 200 milioane, cu 15-25 inspectori, dintre care unul este cel 
mai talentat pornograf, dl. Tudor Arghezi, pe care l-am scos din 
Văcăreşti“ [este întrerupt de I. Fiuieraş:] „De ce l-aţi scos?“ Iorga: 
„Dacă ți s-o întâmpla şi d-tale nenorocirea, îţi stau la dispoziţie. Dar 
pe când creaţi «Cultura Poporului», vă dezbăraţi de Teatrul 
Naţional.“ Mai vorbesc: E.D. Fagure, V. Stanciu, I.Gr. Perieţeanu şi 
1. Moldovanu (cf. Corpurile legiuitoare, în Universul, XLVIII, nr. 
116, 25 mai 1930, p. 6, şi ibid., nr. 117, 26 mai 1930, p. 13). 


n. 73. Nicolae M. Condiescu (1880-1939), adjutant regal şi prozator ; 
socotit de L.R. printre „prietenii buni“, în urma colaborării apropiate 
la Societatea de Radio (unde N.C. conducea Consiliul de 
administraţie) , spre sfârşitul vieţii, va deveni şi preşedinte al S.S.R. 


n. 74. „Casa romena“, înființată de N. Iorga la 2 apr. 1930. 


n. 75. Forest of the Hanged, traducere de A.V. Wise, apărută la New 
York, în editura „Dufield“, în anul 1930. 


n. 76. În Senat proiectul de lege a fost dezbătut, în ziua de 4 şi 5 iun. 
1930 ; au luat cuvântul, în prima zi: C. Rădulescu-Motru, Sandor 
Josif şi colonelul Şeinescu ; a doua zi, raportor la lege a fost 
Romulus Georoceanu, după care a vorbit Eduard Miro - la acea dată 
ministru interimar la Ministerul Sănătăţii Publice (cf. Corpurile 
legiuitoare, în Universul, XLVIII, nr. 125, 6 iun. 1930, p. 6, şi ibid, 
nr. 126, 7 iun. 1930, p. 6). 


n. 77. Nicolae Condeescu, general de divizie, la acea dată ministru 
de Război (14 apr.-6 iun.1930), înlocuindu-l, în guvernul lui Iuliu 
Maniu, pe Henri Cihoschi (ministru între 10 nov.1928-4 apr. 1930). 


P 98, n. 78. Constantin Prezan (1861-1943), mareșal (din 1930) ; în primul 
război mondial a tost şeful statului major al armatei române. 
Însărcinat de rege, în 1930, să formeze un guvern de „uniune 
națională“, nu izbutește să realizeze misiunea încredințată. 


n. 79. Cu ştiri lapidare, de tipul: „A.S. Principele Carol a sosit aseară, 
cu avionul, în Capitală. A.S. Regală a luat contact cu A.S. Regală 
principele Regent Nicolae şi cu dl. Iuliu Maniu, președintele 
Consiliului de Miniştri. Un Consiliu de Miniştri se întruneşte spre a 
aviza“, dar şi cu o informaţie din Cameră: „Şedinţa de ieri 
după-amiază s-a ridicat brusc, într-o atmosferă de nedumerire“ 
(cf.Universul, XLVII, nr. 127, 8 iun. 1930). 


n. 80. G.G. Mironescu (1874-1949), jurist, profesor universitar şi 
om politic ; în cabinetul lui I.Maniu, îndeplinise funcția de ministru 
de Externe. La 7 iun. 1930, este desemnat să conducă un guvern 
naţional-țărănesc, cu misiunea de a îndeplini procedura constituţională 
de proclamare a noului rege. 


n. 81. Carol de Hohenzoliern-Sigmaringen (1893-1953), rege al 
României, între 1930 şi 1940, aşezat în tron la 8 iun. 1930, după ce, 
la 4 ian. 1926, Parlamentul țării votase împotriva dreptului său la 
succesiune, ca fiu al regelui Ferdinand I. 


n. 82. Grigore T. Coandă, director de bancă şi om politic (deputat şi 
senator de Argeş). 


n. 83. Aici avea să scrie o parte din operă (Răscoala, Jar, Gorila şi 
Amândoi), să închidă ochii pentru totdeauna (1 sept.1944). După 
săvârşirea din viaţă, casa a fost vândută doctorului Ierbaşu din 
Piteşti. Trecută în fondul de stat (1948), a purtat o vreme firma unui 
dispensar veterinar. Mai târziu, clădirea a fost restaurată, devenind 
casă memorială (1964). 


n. 84. Vezi, în presa vremii: Spre un guvern Prezan. DI. Iuliu Maniu 
n-a acceptat însărcinarea de a forma cabinetul. Motivele reale ale 
abținerii. Dl. Prezan a fost chemat în Capitală (Universul, XLVIII, 
nr. 131, 13 iun.1930, p. 11); Criza de guvern. Generalul Prezan şi-a 
depus mandatul. Demersurile pentru formarea unui guvern de 
concentrare n-au reuşit. Ce ne declară şefii de partide LN. Iorga, 
I. Maniu, V. Brătianu, dr. N. Lupu, g-ral Al. Averescu, n.n.], (ibid. 

nr. 132, 14 iun. 1930, p. 3); Noul guvern Maniu (ibid, nr. 133, 15 iun. 
1930, p. 3). Guvernul, format la 13 iun. 1930, va fi național-țărănesc. 
Preşedintele P. N.Ţ. refuzase invitația regelui de a forma un guvern 
de coaliție nu din „motive de frondă“, ci fiindcă era mult prea 
implicat în lupta politică dintre partide, ca să mai poată asigura 
colaborarea dorită de „factorul constituţional“. 


n. 85. În arhivă se află scrisori emise şi primite după 1938 (cf. B.A.R., 
nr. 142 476-142 477, semnate de Carol al II-lea ; 144 562-144 566, 
semnate de scriitor). 


n. 86. Rudolf Schweitzer-Cumpăna (1886-1975), pictor. 


n. 87. Corneliu Medrea (1889-1964), sculptor (la B.A.R. se află 
scrisorile lui către L.R., nr. 143 376-143 778, din 1930 şi 1931). 


n. 88. Necesitatea sprijinirii traducătorilor era' evidentă, câtă vreme 
primele tălmăciri efectuate din opera scriitorului (după Pădurea 
Spânzuraţilor, Ciuleandra) lăsaseră în umbră un roman deosebit de 
valoros. Prima traducere din Jon apare târziu, la Praga (1929, 
traducătoare Marie Kojeckâ). Următoarele tălmăciri vor fi 
înregistrate în Italia (1931, traducător Silvestri Giorgi), în Polonia 
(1932, traducător Stanislaw Lukasik), Austria (1941, traducător 
Konrad Richter), Cehoslovacia (1943, traducătoare Z. Iovalová), 
Iugoslavia (1943, traducător dr. Ivan Esih), urmate de multe ediţii 
postume. 


n. 89. Cităm din lucrările Camerei: „N. Crainic întreabă pe d. ministru 
al Muncii dacă are cunoştinţă că direcția «Cultura Poporului» a 
concediat pe d-nii Gala Galaction, Jean Bart, Tudor Vianu, 
Al. Busuioceanu şi Z. Stancu, fără prealabila înştiinţare“, adăugând, 
în alocuţiunea lui, şi menţiunea că „scriitorii concediaţi n-au vrut să 
se solidarizeze cu d-l Rebreanu, când i s-au adus grave acuzaţii, în 
calitate de preşedinte al S.S.R.“ (cf. Corpurile legiuitoare, în 
Universul, XLNIII, nr. 139, 22 iun. 1930). Luând cuvântul, Al. Vaida 
menţionează că „nicăieri nu se calomniază oamenii mai mult ca în 
lumea artiştilor... E un abuz ceea ce face di. Crainic. Şi e penibil în 
același timp“, că profită de mandatul său de deputat pentru a-şi ataca 
confratele (cf. Camera, în Dimineaţa, XXVI, nr. 8439, 22 iun. 1930, 
p. 10). 

n. 90. Eugen I. Mironescu (1883-1939), medic, profesor universitar, 
membru al S.S.R. 


n. 91. Deputat naţional-țărănist. 


n. 92. Şi totuşi a replicat: „Cer dreptate pentru cinci scriitori de mare 
talent care au fost concediaţi în mod abuziv“ (cf. Corpurile 
legiuitoare, în Universul, XLVIII, nr. 139, 22 iun. 1930). 


n. 93. Viitorul (XX, nr. 6710, 22 iun. 1930, p. 4), ziar liberal condus 
de Alex. Mavrodi, nu menționează nimic despre conflictul 
Crainic-Rebreanu, deși se fac trimiteri la şedinţa Camerei din 20 iun. 
1930. 


n. 94. Permis C.F.R. (Între 14 nov. 1929 şi 6 iun.1930, P. Halippa 
fusese în fruntea Ministerului Lucrărilor Publice şi Comunicaţiilor.) 


n. 95. În aceeaşi zi apăruse în Curentul un articol nesemnat, Eftimiu, 
Rebreanu et comp. În el se citează o notă din Îndreptarea, 
cerându-se apoi înlăturarea lui L.R. din fruntea „Educaţiei 
Poporului“ (cf. Curentul, III, nr. 865, 21 iun. 1930, p. 2). Peste 
câteva zile, Nichifor Crainic va semna un nou articol în paginile 
aceleiaşi gazete (III, nr. 869, 25 iun. 1930, p. 2), revenind asupra 
celor relatate în Universul, de pictorul Constantin Vlădescu. 


n. 96. George Trifu, arhitect la care, în mod constant, L.R. va apela 
pentru consolidarea și renovarea gospodăriei de la Valea Mare 
(1930, 1932, 1941, 1942). 


n. 97. Constantin Cesianu (transcris şi Cezianu), jurist şi diplomat, 
unul dintre colaboratorii devotați ai noului monarh. În acelaşi an va 
fi numit ministru plenipotențiar la Paris. 


n. 98. Ştefan Holban, avocat şi om politic. 


n. 99. loan Gh. Pelivan, jurist, profesor universitar şi om politic, 
cunoscut de scriitor încă din 1918 (vezi scrisoarea nr. 32, în L.R., La 
lumina lămpii, cu relatări asupra deplasării sale la Chişinău, pe 
vremea refugiului la Iaşi). 


n. 100. Puiu Dumitrescu, în acea vreme secretar particular al lui 
Carol al II-lea (mai târziu va fi izgonit de acelaşi monarh). 

n. 101. Mihail Manoilescu (1891-1950), economist, inginer, profesor 
universitar la Politehnică și om politic ; în noul guvern, îndeplinea 
funcția de subsecretar de stat la Ministerul Lucrărilor Publice şi 
Comunicaţiilor (13 iun.-10 oct.1930), după care va fi transferat, cu 
același grad, la Industrie şi Comerţ (10 oct. 1930-12 mai 1931). 
Guvernator al Băncii Naţionale a României (1930). Unul din 
partizanii aducerii lui Carol al II-lea pe tronul României. (Din 1929, 
făcea parte din P. N.Ţ.) 


n. 102. Nicolae Drosso, colonel, prefect al Palatului regal. 
n. 103. Alexandru sau Henri Cihoschi, ambii generali la acea dată. 
n. 104. Probabil Traian Grigorescu, colonel adjutant. 


n. 105. Maria Giurgea, artistă, societară a „Naţionalului“, care, la 
rândul ei, avusese un proces cu administrația Teatrului, din pricina 
unei pensionări forțate. 


n. 106. Semnat de Napoleon I Bonaparte (1769-1821), la Moscova, 
în timpul campaniei din 1812. 


n. 107. lon I. Livescu (1873-1944), actor societar al Teatrului Naţional. 


În timpul guvernării liberale, fiind subdirector general al teatrelor, 

s-a folosit de atelierele „Naţionalului“ pentru confecţionarea 
mobilierului personal, abuz care a declanşat un scandal în lumea 
artistică. Afacerea fiind deferită tribunalului (se pare la presiunea 
actorului Romald Bulfinski, societar al aceluiaşi Teatru), I. Livescu 
va fi judecat şi condamnat la închisoare (informaţie furnizată de 
I. Massoff). Vezi şi articolul: Fraudele de la Teatrul Naţional. 
Arestarea d-lui Ion Livescu, în România, I, nr. 18 , 4 nov. p. 23, p. 2. 


n. 108. Paul Wegener (1874-1948), actor şi regizor german de teatru 
şi film. 


n. 109. Cecile Sorel, actriță franceză. 


n. 110. Referitor la menținerea în trupă a unor actori şi regizori 
bătrâni, cu merite excepționale în istoria mişcării teatrale. 

n. 111. Paul Gusty (1859-1944), regizor, director de scenă (aproape 
60 de ani), la Teatrul Naţional din Bucureşti, al cărui director a şi 
fost (iul.- aug.1918). 


n. 112. Brassói Lapok, cotidian de limbă maghiară, tipărit, la Braşov, 
între 1894 şi 1940. În numerele din iul. 1930, nu figurează interviul 
amintit. 


n. 113. Lică Teodorescu, impresar. 


n. 114. Vintilă Brătianu (1867-1930), om politic, din 1928 preşedinte 
al Partidului Liberal ; de mai multe ori ministru (între 24 nov. 
1927-16 nov.1928, prim-ministru). 


n. 115. Societatea Autorilor Dramatici Români, înființată la 14 mart. 
1923, în Bucureşti, din al cărui prim comitet a făcut parte şi L.R., 
alături de Caton Theodorian (preşedinte), I.Al. Vasilescu-Valjean 
(vicepreşedinte), M. Sorbul ; între 1930 şi 1933, S.A.D.R. va fi 
condusă de I. Minulescu, iar apoi, din nou, de C. Theodorian. 


n. 116. Asociaţia Criticilor Dramatici. 
n. 117. Nicolae Dărăscu (1885-1959), pictor. 
n. 118. Prof. Ion Vlădescu. 


n. 119. Alexandru Alecsiu, ziarist, cunoscut în epocă prin reportajele 
publicate în Adevărul şi Dimineaţa. 


n. 120. Dumitru Mezincescu, medic, profesor universitar, deputat şi 
senator, fost director general al Serviciului Sanitar. 


n. 121. Dr. Rudolf Brandsch, profesor universitar la Cluj, fruntaş al 
Partidului Popular German din România, deputat de Sibiu (între 
1910 şi 1934), subsecretar de stat la Minorităţi (1931-1932). 


n. 122. În cadrul noilor reglementări, unele teatre sau săli de spectacole 
erau concesionate diverselor trupe din Capitală şi provincie, pe baza 
unor decrete de stat , în cazul unor „concesii“ (cazul Operei Române 
din Bucureşti), împuternicirea directorilor se realiza şi prin „caiete 
de sarcini“, statul acordând subvenţii pentru echilibrarea bugetului 
respectivelor instituții (vezi declaraţiile lui L.R., publicate în 

Rampa, XIV, nr. 3483, 1 sept. 1929, p. 1l şi ibid., XV, nr. 3636, 
6 mart. 1930, p. 4). 


n. 123. Ion Dumitrescu (1883-1951), actor al Teatrului Național ; în 
lumea artistică i se mai spunea „Colţoni“ sau „Dantură“. 


n. 124. |.M.Sadoveanu. 


n. 125. În noul cabinet ministerial, Gr.N. Iunian continua să fie 
subsecretar de stat la Justiţie, fiind indicat să se pronunţe în procesul 
intentat lui I. Livescu. 


n. 126. A. de Herz (1887-1936), dramaturg şi om de teatru ; bănuit a 
fi denunţat pe L.R. autorităților germane, ca dezertor din armata 
Imperiului (în Calvarul denumit H. Adler, „o inimă acră setoasă de 
răzbunare, și o limbă pătimaşă, neagră, veninoasă“). Relaţiile de 
amiciţie dintre cei doi scriitori se deteriorează, în urma cronicii lui 
L.R. la piesele Boier Buflea şi Își place bluza mea? de A. de Herz, 
considerate de cronicar „improvizații superficiale“ (consultă 
Lumina, |, nr. 52 şi 54, din 23 şi 25 oct. 1917 şi, mai ales, Rândunica 
(Lumina, I, nr. 76, 16 nov. 1917, p. 2). De reţinut că, peste ani, rugat 
de dramaturg să-l ajute (vezi supra, 21 mai 1930), L.R. nu va păstra 
nici un fel de ranchiună, numindu-şi confratele în fruntea 
„Naţionalului“ craiovean. La B.A.R. se află o bogată corespondenţă 
(nr. 143 204-143 223), atestând vechi relaţii între cei doi scriitori 
(1911-1931). 


n. 127. Cf. Romulus Dianu, Educatorul poporului în audienţă, în 
Curentul, III, nr. 895, 21 iul. 1930, p. 3 („Curentul literar şi 
artistic“). Repetarea acuzațiilor aduse directorului „Educaţiei 
Poporului“ -- ornate cu epitete mahalagești — îl fac să se întrebe: 
„Cum l-o fi lăsat vardistul să intre la Palat? Trimiteri la acuzaţiile din 
Îndreptarea (31 ian. 1929), Curentul (febr.-apr. 1930) şi Epoca (3 
febr. 1930). 


n. 128. Alexandru Hodoş (1893-1967), publicist şi director al mai 
multor publicaţii, al Radiodifuziunii şi Teatrului Naţional din 
Bucureşti, subsecretar de stat la Preşedinţia Consiliului de Miniştri 
(28 dec. 1937-10 febr. 1938) şi, ulterior, diplomat. În scris a 
făcut referiri denigratoare la profilul moral al romancierului 
(cf. „Ciuleandra“ sau Jocul neruşinării, în Țara noastră, X, nr. 36, 

9 nov. 1930, p. 1250-1252), pornind de la ecranizarea romanului din 
1927. Mai târziu, raporturile vor reveni pe făgaşul normal. 


n. 129, Între timp, la Bucureşti, „amicii“ de la Curentul folosesc 
prilejul comemorării a cinci ani de la încetarea din viaţă a lui 
I.Stavici, pentru a mai turna o picătură de otravă în disputa lor cu 
directorul „Educaţiei Poporului“ (vezi La mormântul „tădătorului“, 
în Curentul, II, nr. 917, 12 aug. 1930). 


n. 130. Romulus I. Cândea (1886-1973), profesor universitar la 
Sibiu, Cernăuţi şi Cluj (la facultăţile de teologie şi istorie), fost 
rector şi primar la Cernăuţi, o vreme cu însărcinări speciale în cadrul 
departamentului Cultelor. 


n. 131. ïon Banciu, profesor de matematică şi publicist, director la 
Ministerul Instrucției Publice (1928-1929) şi apoi director general la 
Finanţe (după 1930). 


n. 132. lulius-Sabin (1886-1947), fratele lui L.R. (al doilea copil în 
familia ardeleană) ; avea cu un an mai puţin decât L.R. şi îndeplinise 
mai multe profesii în administraţie la Zombor, Budapesta şi 
Târgu-Mureş, lucrând, de regulă, în cadrul Gărzii financiare 
(consultă, la B.A.R., corespondenţa către L.R., nr. 144 488-144 553, 
datată între 1913 şi 1932). 


n. 133. Intitulat iniţial Mojarul iluziilor, romanul avea între personajele 
sale figuri caracteristice presei de scandal interbelice. S-au păstrat o 
parte din caietele de creaţie şi chiar un fragment de roman (consultă 
L.R., Opere, vol. 9, capitolele Geneza romanului „Jar“, Variante, şi 
Confluenţe, p. 474-461, 471-524 şi 573-630). Cu vremea, L.R. va 
renunţa la acest prim proiect, reorganizând materia pe două planuri 
distincte, pentru romanele Jar (1934) şi Gorila (1938). Supărarea 
pricinuită de S. Calimachi se va dovedi trecătoare, în procesul 
transfigurării artistice, atenţia scriitorului fiind îndreptată spre alți 
prototipi, precum Nichifor Crainic şi Pamfil Șeicaru. 


n. 134. Inspector general la Ministerul Instrucțiunii Publice, căruia 
L.R. i se va mai adresa cu cereri similare (cf. Jurnal, 11 aug. 1932 etc.). 


n. 135. Petre Ghiţescu, director în Ministerul Instrucţiei Publice. 

n. 136. Antreprenor, al cărui nume revine de mai multe ori în 
Jurnalul de la vie. 


n. 137. G.Timică (numele adevărat: Mitică Georgescu, 1886-1954), 
actor. 


n. 138. Scarlat Băluță, ziarist. 


n. 139. Alexandru Rally, poet, traducător şi bibliograf ; în 1930 se 
afla în Franţa (membru al Şcolii române de la Paris), unde publică 
Bibliographie Franco-Roumaine (2 vol.) 


n. 140. Probabil N. Mischonznichi, proprietarul magazinului de 
muzică din strada Colţei nr. 7 (în documentele epocii se mai 
aminteşte şi de un O. Mischonznichi). 


n. 141. Marieta lonaşcu, artistă. 


n. 142. Petre Andrei (1891-1940), sociolog, profesor universitar, la 
acea dată subsecretar de stat la Ministerul Agriculturii şi 
Domeniilor, funcţie ce o va deţine, de asemenea, la Ministerul 
Instrucţiei Publice şi Cultelor (12 aug. 1932-14 nov.1933). În 1938, 
va fi numit ministru al Educaţiei Naţionale. La B.A.R. se află 
scrisori către L.R., nr. 141 996-144 997, datate între 1926 și 1930. 


n. 143. George Nichita, poet. A condus revista Sinteze (apr. 1927- 
mart.1928), cu opinii favorabile romancierului. 


n. 144. Proprietar de cinematografe (informaţie de la I. Massoff). 


n. 145. Dumitru Popa, director în Ministerul de Finanţe (viitor soț al 
Mariei Creţoiu, crainica Societăţii de Radio). 


n. 146. lon Şahighian (1897-1965), regizor cu care L.R. a avut bune 
raporturi în timpul directoratelor sale la Teatrul Naţional. 


n. 147. Cotty Hociung, actor. 


n. 148. De regulă, asemenea intervenţii erau făcute la solicitarea 
prietenului său. Cităm dintr-o scrisoare a lui Camil: „Îţi anexez un 
creion roşu: Te autorizez să tai din piesă tot ceea ce nu merge. Dacă 
vrei să mă consulți, îți stau la dispoziţie cu dragă inimă.“ (Vezi 

N. Gheran, Camil Petrescu: „N-am noroc în teatru şi pace“, în 
Ramuri, XXI, nr. 3, 15 mart. 1975, p. 13-14.) 


n. 149. „Actriţă de roluri mici“ (informaţie de la I. Massoff). 


n. 150. Constantin Vasile Pavel, muzician solist, director de scenă şi, 
inai târziu, director al Operei Române din Cluj. 


n. 151. Theodor Ciocâlteu, regizor de culise (amintit în Jurnal şi la 
27 febr. 1941). 


n. 152. Zisu Fessler, implicat în tratativele de la Berlin cu turnarea 
filmului, va reveni în spovedaniile scriitorului ca sursă de 
împrumutat bani (vezi Jurnal, 2 oct. 1931). La B.A.R., o epistolă 
către L.R., nr. 142 905. 


n. 153. Jeana Popovici- Voinea abia se întorsese de la Berlin, unde 
interpretase rolul de ingenvă din filmul Ciuleandra (Mădălina). Vezi 
interviul din Rampa, XV, nr. 3778, 25 aug. 1930. 


n. 154. Alexandru Lucian, avocat, deputat socialist în 1928 şi 1930. 


n. 155. loan Flueraş (1882-1953), om politic, fost membru al 
Consiliului Dirigent al Transilvaniei (1918-1920), preşedinte al 
Confederației Generale a Muncii (1926-1936), lider al social- 
democraţiei române. 


n. 156. Cu ani în urmă, L.R. fusese nevoit să ceară ajutorul 
socialiștilor (în 1918, îl ajutaseră să scape de urmărirea autorităților 
germane). Rămânându-le dator, va figura printre martorii acuzaților 
în procesul intentat militanţilor P.C.R. (vezi Procesul comuniștilor, 
în Lupta, 2 iun. 1925, p.4). 


n. 157. Petre Sturza, actor şi director de scenă. 


n. 158. Numit între timp directorul regiei autonome a Teatrului 
Naţional. 


n. 159. Gh. Crişan (vezi p. 516, n. 125). 


n. 160. Constantin Tănase (1880-1945), actor, director al Teatrului 
„Cărăbuş“. 

n. 161. Coriolan Buracu, directorul bibliotecii „I.G. Bibicescu“ din 
Turnu Severin. 


n. 162. Neagu Boerescu, inspector general de educație fizică, 
cronicar sportiv şi conducător al multor asociații sportive (mai 
târziu, director general al U.F.S.R.). 


n. 163. Din deficitul fostei direcțiuni a Operei Române, rămăsese 
neachitată suma de 8 500 000 lei, care reprezenta plata salariilor în 
restanță şi plata furnizorilor. Ministerul în care lucra L.R. hotărăşte 
ca această sumă să fie achitată în trei rate din subvenţia ce o mai 
avea de primit Opera până la sfârşitul anului, urmând ca pentru 
subvenţia alocată concesionarului să se deschidă, printr-un jurnal al 
Consiliului de Miniştri, un credit excepţional. La 22 aug. 1930 s-a 
pus la dispoziția Operei prima rată, celelalte plăţi urmând să se facă 
la 1 sept. şi 1 oct. 1930 (cf. Plata salariilor artiştilor Operei, în 
Rampa, XV, nr. 3777, 24 aug. 1930, p. 4). Măsurile se vor dovedi 
paliative, situaţia celor 500 salariaţi ai Operei Române rămânând 
tragică. 


n. 164. Nicolae Negulescu, profesor de fizică şi chimie la Constanţa, 
din cercul prietenilor intimi ai familiei Rebreanu ; ultima scrisoare a 
romancierului — cunoscută de noi ca atare — lui i-a fost expediată, la 
9 iul. 1944 (vezi L.R., La lumina lămpii, p. 289). Numele său, al 
soţiei (Caterina), al băiatului lor (Puiu) revin adesea în notaţiile 
jurnaliere (în special în Jurnalul de la vie). 


n. 165. Ziua, cotidian, apare la Bucureşti sub conducerea lui 
I.Slavici, militând pentru atragerea României de partea Puterilor 
Centrale. 


n. 166. Ea va fi publicată pe prima pagină în Curentul, III, nr. 940, 4 
sept. 1930, având următorul text: „Iubite maestre, iartă-mă că te 
deranjez din nou. Mi-ai spus zilele trecute că până în câteva zile, 
până mâine adică, îmi vei comunica ce-ai aranjat cu privire la 
intrarea mea în redacţia ziarului Ziua. // Ţin foarte mult la aceasta şi 
de aceea te plictisesc necontenit. // Acuma că Minerva şi Seara au 
trecut în posesiunea unui consorțiu german, afacerea ia chiar o 
întorsătură urgentă. Ar trebui să ştiu dacă fac ceva cu Ziua, sau dacă 
să nu intervin la Minerva sau Seara. // De aceea te rog mult: 

anunță-mă prin câteva rânduri acum ce-ai făcut, şi dacă n-ai putut 
face nimic la Ziua, n-am putea face ceva la Minerva sau Seara? Aş 
veni mâine pe la 2 d.a. să vorbim mai amănunțit, dacă n-ai nimic 
împotrivă? Cu cele mai afectuoase salutări, // L. Rebreanu.“ 


n. 167. L.R. se baza pe un fapt de notorietate publică: nu semnase, 
cu nume propriu, articole în Ziua, ceea ce lăsa de înțeles că nu se 
numărase printre colaboratorii ei. În realitate, publicase, în anul 
1914, opt cronici dramatice şi trei articole literare (vezi. L.R., Opere, 
vol. 12, p. 601-610, vol. 16, p. 117-121), semnate: Sfinx şi Sf 
Colaborarea este evidentă. Între probe, și următoarea misivă: „Iubite 
amice, Am dat articolul la tipar şi mâine voi stărui să ți se dea 
onorarul. Azi n-am putut s-o fac aceasta, căci în urma scandalului de 
ieri seara sunt toate zăpăcite. Slavici.“ (Cu o seară înainte fusese 
devastată tipografia, n.n.) 


n. 168. Supoziţie greşită. În realitate, îl va urmări vreme de un 
deceniu. 


n. 169. Eugen Todie, prozator. 


n. 170. Jean Al. Steriade (1880-1956), pictor şi grafician, prieten 
devotat scriitorului. În Calvarul, multe din peripeţiile amiciţiei lor 
vor fi transfigurate şi puse pe seama personajului Manole Stelian. În 
1918, când L.R. a fost urmărit de autoritățile germane, ca nesupus la 
încorporare, J.Al.S. l-a ascuns în Muzeul Kalinderu. Faptele, reale, 
nu se regăsesc doar în mărturisirile scriitorului, ci şi în proza altor 
confrați (consultă Memoriile lui Sextil Puşcariu, 1978, p. 559). În 
1928, pictorul i-a făcut „Prietenului Rebreanu“ un portret, aflat 
astăzi la casa memorială Rebreanu din Bd. Dr. Gh. Marinescu nr. 19, 
fosta casă a Puiei Rebreanu- Vasilescu, donată de aceasta Muzeului 
Literaturii Române. 


n. 171. lonel Rădulescu. 


n. 172. Frederic Isidor Pop, medic şi gazetar, director al mai multor 
publicații. 


n. 173. Funcţionar superior la Ministerul Comunicaţiilor ; la el L.R. 
va apela adesea pentru reduceri de taxe pe C.F.R. 

n. 174. Autorul dialogurilor din scenariul filmului Ciuleandra 
(cf. Rampa, XV, nr. 3829, 24 oct. 1930, p. 3). 


n. 175. Gheorghe I. Tăzlăuanu, publicist. 


n. 176. „Straja ţării“, organizație înființată de Carol al II-lea în 
rândurile elevilor. Cu titlurile Straja regelui şi Străjerul, Gh.I. 
Tăzlăuanu tipărise două gazete de propagandă a regalității. 


n. 177. Marioara Voiculescu. 


n. 178. Iancu Klein, avocat şi publicist, director al ziarului Cuvântul 
nostru (la B.A R. se află şi o scrisoare către L.R., nr. 143 579, 
mărturisind înţelegerea romancierului față de problema evreiască). 


n. 179. Alexandru Şerban. 


n. 180. Nicolae Bălțăţeanu (1893-1956), actor ; a interpretat rolul lui 
Puiu Faranga în filmul Ciuleandra. 


n. 181. Angela Luncescu, actriță, viitoarea soție a lui N. Bălțăţeanu 
(informaţie de la I.Massoff). Cu L.R. se afla în relaţii amicale (vezi 
B.A.R., scrisorile nr. 143 648-143 649). 


n. 182. La 1 sept. 1930, Ionel Teodoreanu fusese instalat în funcția 
de director al Teatrului Naţional din lași. 


n. 183. Cincinat Pavelescu (1873-1934), post. Veche cunoștință de 
familie ; L.R. îl întâlnise în cenaclul Convorbirilor critice, încă din 
1909. La B.A.R. se află mai multe scrisori, datate între 1912 şi 1931, 
care sugerează şi mai mult natura raporturilor amicale (cf. Coresp., 
nr. 144 100-144 112). 


n. 164. Fiul profesorului Nicolae Negulescu. 
n. 185. Unde plecase într-o croazieră. 


n. 186. Elena-Magda Lupescu, amanta en titre a lui Carol al II-lea, 
evreită. 

n. 187. Premiera piesei Casandra de N. Iorga, în regia lui C.I. Nottara. 
(De reţinut că L.R. nu găseşte de cuviinţă să scrie nimic despre 
spectacol, despre autorul piesei etc.) 


n. 188. Gazeta Bucureștilor, denumită şi Bukarester Tageblatt, 
gazetă bilingvă, apărută la 12 dec. 1916, o săptămână mai târziu, 
după ocuparea Capitalei de către trupele germane. Nu există dovezi 
că L.R. ar fi colaborat la această publicaţie. 


n. 189. I.M. Sadoveanu, inspector în cadrul „Educaţiei Poporului“. 


n. 190. Semnarea contractului de concesionare a Operei Române 
fusese amânată pentru primele zile ale lui sept. În dispută, câteva 
clauze ale „Caietului de sarcini“: concesionarul se obligă să 
reprezinte operele originale indicate de Comitetul de lectură 
(directorul concesionar, directorul Conservatorului, un compozitor, 
un solist, un critic) ; să fie folosite orchestra Filarmonicii ; un 
comisar al guvernului să vegheze la respectarea dispoziţiilor 
(cf. Care este situaţia Operei Române, în Rampa, XV, nr. 3779, 
27 aug. 1930, p. 4). 


n. 191. Industrie şi comerţ (Leinen aus Island), de Stephan Kamare, 
în regia lui Soare Z. Soare. 


n. 192. Didina Millian (căsătorită Dubert), una dintre surorile mai 
mari ale soției poetului Ion Minulescu. 


n. 193. Mielu Constantinescu, actor, conducător al unor efemere 
companii teatrale. În acele zile era preocupat să obțină Teatrul Mic 
(ef. Rampa, XV, nr. 3776, 23 aug. 1930, p. 4). 


n. 194. Theodor Iorga, tânăr gazetar (24 de ani), „specializat“ în 
organizarea căderii unor spectacole (vociferări, scandal, huiduieli) ; 
având meritul de a fi făcut inofensiv un atentator pătruns în incinta 
Adevărului, a fost atras printre colaboratorii ziarului (informaţie de 
la I. Massoff). 


n. 195. Publicat pe prima pagină, în Curentul, III, nr. 940, 4 sept. 
1930. După numeroase invective, reproduce scrisoara lui L.R. către 
Slavici (vezi supra, nota 166), ca o încercare de prezentare a celui ce 

urma să vorbească, a doua zi, la Predeal. Concluzia: „Nu va fi 
nimeni să-l oprească?“ 


n. 196. Au mai fost: T. Arghezi, J. Bart, Cincinat Pavelescu, 
M. Sorbul, I. Theodorescu-Sion ş.a. 


h. 196 a. Marcu Beza (1882-1949), scriitor şi diplomat ; din 1909 se 
afla la Londra, la început ca interpret la legația română, apoi consul 
al României şi colaborator al universităţii londoneze. Din 1925 
întreținea cu L.R. relaţii epistolare, intensificate în perioada 
directoratului de la Teatrul Naţional, când îi facilitează relaţii cu 
Bernard Shaw (ct. B.A.R., Coresp., nr. 142 194-142 204 ; vezi şi 
George Munteanu, Corespondenţa dintre Liviu Rebreanu şi Marcu 
Beza, în Revista de istorie şi teorie literară, XIX, nr. |, ian.-febr. 
1970, p. 121-131). 


n. 197. Generalii: C. Ilasevici (mareșalul Palatului), Mihail Ionescu 
(comandantul trupelor de munte) şi Marcel Olteanu (comandantul 
Corpului 5 al armatei). Mai erau prezenţi coloneii N. Condiescu, 
Stoicescu şi comandorul Păiş (adjutanţi regali). 


n. 198. Despre solemnitate, consultă V. Timuş, în Rampa, XV, nr. 3789, 
6 sept. 1930, p. 1, şi reportajul lui Titu Mihăescu, în Curentul, III, 
nr. 942, 6 sept. 1930, p. 5. 


n. 199. Nina Măruţă, viitoare soţie a lui Gh. Plopeanu. 
n. 200. Articolul citat mai sus (vezi notele 166 şi 195). 


n. 201. Ciudat cum L.R. nu-şi dă seama că, în angrenajul administraţiei 
centrale, el continuă să fie o piesă măruntă. „Situaţia morală şi 
materială atât de înaltă“ nu-l va scuti de umilinţa datoriilor, chiriei, 
proceselor cu diverşi creditori. 


n. 202. Paul Morand (1888-1976), poet, romancier, memorialist, eseist 
şi diplomat. În Bucureşti a sosit vineri 3 oct. 1930 (cf. Călătorul 
Paul Morand, în Rampa, XV, nr. 3812, 4 oct. 1930, p. 1). 


n. 203. Viorel Virgil Tillea, avocat şi om politic, ulterior ministru. 


n.. 204. Ioan Coltor, canonic, profesor de teologie la Blaj, deputat, 
ulterior subsecretar de stat la Ministerul Muncii, Sănătăţii şi 


P 130, 

Ocrotirilor Sociale, în guvernul Vaida (9 iun.-20 oct.1932). 


n. 205. Leopold Stern, autorul unor scrieri minore de economie şi 
beletristică. 


n. 206. Mai mult îngrijorarea de propria lui situaţie îl determină să 
se implice în starea de lucruri, L.R. fiind în afara vieţii partidului 
guvernamental. De altfel, până la această dată, el înregistrase 
adversitatea multor oameni politici din gruparea aflată la putere, „o 
antipatie pronunţată contra mea“ — cum notase, în Jurnal, la 2 mai 
1930. 


n. 207. Un reportaj mai amplu, Demisia guvernului Maniu, în 
Curentul, WI, nr. 974, 8 oct. 1930, p. 4. 


n. 208. Se va avea în vedere faptul că P. N.Ţ. deţinea la acea dată 
majoritatea parlamentară. 


n. 209. Alexandru Cicio-Pop, fiul lui Ştefan Cicio-Pop (preşedintele 
Camerei). 


n. 210. Ernest Ene, economist şi deputat (ginerele industriașului 
D. Mociorniţă) ; între însărcinările publice, a fost şi secretar general 
la Industrie şi Comerţ. 


n. 211. Stan Vidrighin, directorul general al C.F.R. 
n. 212. Victor G. Antonescu, jurist şi om politic. 


n. 213. Max Reinhardt (1873-1943), regizor german, al cărui nume 
îl întâlnim printre notaţiile tânărului Rebreanu, din caietul datat: 
„IL mai 1912* (cf. Arh. L.R., IH, ms. 1, f. 10, reprodus de noi în L.R., 
Caiete, p. 291-292), precum şi în numeroasele sale articole de teatru. 


n. 214. Jucată cu titlul Die Heilige Flamme, traducere în germană a 
piesei scriitorului englez Somerset Maugham (1874-1965) ; piesa 
figurează şi în repertoriul Teatrului Naţional (stagiunea 1930-1931), 
fiind tradusă de V. Enescu. 


n. 215. Emil Haţieganu, profesor universitar de drept şi om politic 
național-țărănist, ministrul Muncii, Sănătăţii şi Ocrotirilor Sociale 

(funcţie pe care o deține între 10 oct. 1930 şi 18 apr. 1931). Ulterior 
va mai fi numit ministru al Transilvaniei (6 iun.-20 oct. 1932, 
13 ian.-14 nov. 1933). 


n. 216. Constantin Pavel. 


n. 217. Acelaşi ministru va reveni, factori neştiuţi de noi 
determinându-l să promoveze pe C. Pavel în conducerea Teatrului şi 
Operei clujene. 


n. 218. Mai scandalos va fi articolul lui Ion Dimitrescu, Spizeria 
culturii, publicat în Curentul, UI, nr. 979, 13 oct. 1930, p. 3: „O 
veste — pentru unii consternantă, îmbucurătoare pentru alţii — a făcut 
ieri să tresară pe profesioniștii slovei bucureştene: ştirea, dezminţită, 
confirmată apoi, şi în cele din urmă redezminţită, că celebra Direcţie 
a Educaţiei Poporului va fi incinerată în crematoriul cheltuielilor 
inutile, odată cu realizarea mult-așteptatelor economii bugetare“ 
etc., etc. 


n. 219. Voicu Niţescu va fi numit la Comunicaţii, chiar în ziua 
discuţiei relatate în Jurnal (ciudat este că din contextul relatărilor 
rezultă că nici fostul lider al guvernului, nici Emil Haţieganu nu erau 
încă edificați asupra noului cabinet). De altminteri modificările 
prezentate de noul guvern nu sunt structurale ; dintre miniştri lipsesc 
I. Maniu şi Al. Vaida-Voievod, iar dintre subsecretarii de stat, 
I. Lugoşianu, Gr. Gafencu, Gh. Crişan, P. Andrei, Pompiliu 
Ioaniţescu şi Iuliu Moldovanu ; în noul cabinet, miniştri noi sunt 
V. Niţescu şi E. Haţieganu, iar ca subsecretar de stat, doar Viorel 
Virgil Tiltea. 


n. 220. Aurel Leucuţia, jurist, om politic naţional-ţărănist, fost 
secretar al Consiliului Naţional Român din Transilvania, preşedinte 
al organizaţiei jud. Timiş-Torontal al P. N.Ţ. 


n. 221. Înşir-te mărgărite, piesă de Victor Eftimiu. 


n. 222. Vasile Voiculescu ; piesa citită pare să fie Fata ursului, ce va 
fi reprezentată pe scena „Naţionalului“ din Bucureşti în nov. al 
aceluiași an. 

n. 223. Victor Gomoiu, medic, secretar general la Ministerul Muncii, 
Sănătăţii şi Ocrotirilor Sociale. 


n. 224. Ion Petrovici (1882-1972), filosof, profesor universitar, om 
de teatru şi scriitor , fost director general al teatrelor (1918) şi 
ministru (1921 ; 1926-1927 ; 1937-1938 , 1941-1944). Pe parcursul 
anilor, a manifestat o prețuire constantă faţă de scriitor, susținând cu 
perseverență primirea lui în Academia Română. (Cu prilejul 
discursului rostit de L.R. la primirea în Academie, în şedinţa de la 
29 mai 1940, „răspunsul“ i-a aparţinut.) A susţinut revenirea lui L.R. 
în fruntea „Naţionalului“ bucureștean (1941). Ca ministru, l-a apărat 
atunci când Ion Antonescu i-a cerut să-l destituie (cf. I. Petrovici, Pe 
meandrele trecutului, 1980). La B.A.R. se află câteva scrisori ale 
sale trimise lui L.R., nr. 144 170-144 172 (din 1935 şi fără dată). 


n. 225. Femeia şi paiața (La Femme et la pautin), piesă de Pierre 
Louys și Pierre Frondaie, după romanul cu acelaşi titlu al lui Pierre 
Louys (1870-1925). Premiera a avut loc, la Bucureşti, în ziua de 
17 oct. 1930. Traducerea i-a aparținut lui Dem. Theodorescu. 


n. 226. Leanţa Almăjan, actriță. 
n. 227. C. Ilasievici, mareşalul Palatului 


n. 228. Situaţia Operei continua să .ie jalnică, instituţia fiind „în 
lichidare“ (cf. Liviu Artemie, Ni. ne trebuie Opera Română la 
Bucureşti?, Rampa, XV, nr. 3818, 11 oct. 1930, p. 1). 


n. 229. Emil Jannings (1884-1950), artist de teatru şi film german. 


n. 230. Articolul a fost publicat la rubrica „Cronica măruntă“ 
(cf. N. Crainic, Liviu Rebreanu, Gândirea, X, nr. 10, oct. 1930, 
p. 361-362). În el se reproduce scrisoarea lui L.R. către I. Slavici, 
publicată de R. Dianu în Curentul (vezi supra) ; prilej de a lovi iarăşi 
în directorul „Educaţiei Poporului“, cotat „dezertor şi spion 
german“, „osândit la trei luni închisoare pentru sustragere de bani 
publici“, precum şi alte invective, care, repetate cu ostentaţie, vor 
declanșa răspunsuri polemice. 


n. 231. Articolul lui Crainic făcea parte dintr-o campanie bine 
concertată de adversarii scriitorului. Acuzaţiile şi insultele sunt 

reluate, cu şi fără semnătură, specialişti în materie dovedindu-se 
gazetarii Curentului. Consultă Alfa, „Ciuleandra“, film germano- 
român, în Curentul, II, nr. 916, 11 aug. 1930, p. 3 („Maidan 
literar“), care, plecând de ia o scrisoare a prof. C. Rădulescu-Motru 
(trimisă ziarului, la începutul anului, în legătură cu bugetul mare al 
„Educaţiei Poporului“, judecat în comparaţie cu fondurile 
Academiei), atacă pe acelaşi „dezertor“, noul pretext fiind 
Ciuleandra, „film germano-român, în cinci acte și câteva milioane“. 
Cu semnătură proprie, Romulus Dianu foloseşte aceeaşi manieră, 
publicând articolul Este Rebreanu un plagiator?, în Curentul, III, 
nr. 972, 8 oct. 1930, p. 3 („Curentul literar şi artistic“). Acuzaţiile de 
plagiat fac trimiteri la romanul lui G. Cornea, Nebunia lumii (pe care 
L.R. l-ar fi avut în manuscris înainte de a tipări Pădurea 
Spânzuraţilor) şi la nuvela La Dent, din volumul Contes er Nouvelles 
de Rachilde (pagini comparate cu nuvela Dintele de L.R., 
surprinzând, la rândul ei, momentul tragic al căderii primului dinte ; 
se dau şi texte paralele). 


n. 232. Articolul său deschide numărul revistei, și se intitulează Isus 
(Gândirea, X, nr. 10, oct. 1930, p. 315-320). 


n. 233. Publicistul Varvara Bogdan, cunoscut de L.R. de la Adevărul 
şi Dimineaţa, nu vine degeaba. În primul număr al revistei Excelsior, 
tipărit la 7 nov. 1930, se publică Două lumi (fragment din Răscoala ; 
vezi Excelsior, 1, nr. 1, 7 nov. 1930, p. 3). 


n. 234. Nicolae Ghiulea, sociolog, profesor universitar. 


P 137, n. 235. Controlor financiar (vezi Jurnal, 29 oct. 1930). 


n. 236. N. Demetrescu, ca şi V. Gomoiu, îndeplinea la acea dată 
funcţia de secretar general la ministerul în care lucra L.R. 


n. 237. Gândită în 1930, va apărea, ardeleneşte, în 1932. 


n. 238. Cu excepţia Curentului, presa bucureşteană făcuse până 
atunci ò bună reclamă filmului, crescând curiozitatea specialiştilor şi 
a spectatorilor. Exemple: Primul film sonor — „Ciuleandra“ d-lui 
Liviu Rebreanu cu actori germani şi români, în Adevărul, XLIII, 
nr. 14 322, 4 sept. 1930, p. 2 , Ioan Massoff, DI. Liviu Rebreanu 
despre filmul „Ciuleandra“. Cinematograful face concurenţa 


P 138, 


P 139, 


teatrului?, în Rampa, XV, nr. 3801, 21 sept. 1930, p.2; 
„Ciuleandra“, în Rampa, XV, nr. 3807, 28 sept. 1930, p.3; 
Repertoriul cinematografelor „Roxy“ şi „Capitol“, în Rampa, XV, 
nr. 3818, 11 oct. 1930, p. 3; „Ciuleandra“ a fost proiectat la Berlin, 
în Rampa, XV, nr. 3828, 23 oct. 1930, p. 3: Primul film sonor şi 
vorbitor românesc, în Rampa, XV, nr. 3829, 24 oct. 1930, p. 3 ; 
„Ciuleandra“, în Rampa, XV, nr. 3830, 25 oct. 1930, p. 3 ; 
„Ciuleandra“ la Roxy“ şi „Capitol“, în Rampa, XV, nr. 3831, 26 oct. 
1930, p. 3 ; Idem, în Rampa, XV, nr. 3833, 29 oct. 1930, p. 3 ; Astăzi: 
„Ciuleandra“ la Roxy și „Capitof“, în Rampa, XV, nr. 3834, 30 oct. 
1930, p. 3. 


n. 239. La „Ventura“ fusese să vadă premiera piesei Grand-Hotel, de 
Paul Frank, spectacol completat cu pieseta Când doi se ceartă, de 
I. Minulescu. 


n. 240. Impresar ; a lucrat apoi în administrația Filarmonicii. 


n. 241. Un singur articolaş, convenţional, ținea să salute „izbânda 
Ciuleandra“ ; V.I.[Timuş?], „Ciuleandra“, în Rampa, XV, nr. 3835, 
31 oct. 1930, p. 2. 


n. 242. Vremea, ziar politic, social şi cultural, apărut la București, 
sub conducerea lui Vladimir Al. Donescu. De la începutul ei, revista 
a avut o atitudine favorabilă scriitorului, publicând, sub semnătura 
lui T. Teodorescu-Braniște (1928), O. Şuluţiu (1931), Pompiliu 
Constantinescu (1933, 1934, 1938) ş.a., numeroase articole speciale 
sau referiri elogioase la opera lui L.R. A tipărit mai multe interviuri 
şi răspunsuri ale lui L.R. la anchetele ziarului (1931, 1935, 1942), 
semnate de Al. Sahia, C. Baltazar, V. Netea ş.a. Însuşi L.R. figurase 
printre colaboratori. Supărarea va fi de-o clipă (sau exagerată de 
C. Baltazar), căci în anul următor (nr. de Crăciun, 1931) L.R. va 
publica, în Vremea, Bucuriile şi amărăciunile lui Titu Herdelea 
(fragment din Răscoala), iar mai târziu, Între roman şi viaţă, 
mărturii autobiografice (V, nr. 235, 1 mai 1932, p. 11) etc. 


n. 243. Omul liber, ziar înfiinţat de N.D. Cocea, în 1918, la Iaşi ; 
titlul va fi reluat, la Bucureşti, între 1923 şi 1925. 


n. 244. Între comerţ și cultură, comentariul variază de la o zi la alta ; 
astfel, după un articol de scandal, Cum se face propagandă... 

românească prin filmele sonore, apărut în Universul, XLVIII, 
nr. 270, 1 nov. 1930, p. 9, acelaşi jurnal trece, candid, la reclama 
filmului (vezi ibid., nr. 274, 275 ş.a.). „Căderea“ este comentată şi în 
ziarele prietenilor săi, care, până atunci, manifestaseră bunăvoință 
faţă de scriitor şi opera lui. După Rampa, filmul continuă să aibă 
acelaşi succes de ilaritate, rivalizând cu Circul Cludsky, care, totuşi, 
„nu poate concura cu Ciuleandra. Avea acolo câteva pârlite de 
animale şi doi-trei clovni, pe când ingeniosul regizor Berger aduce în 
film o paradă întreagă cu tunuri, cai și mitraliere şi interpreți 
aparținând nu ştiu câtor naţii“ (ibid, XV, nr. 3837, 2 nov. 1930,p.1; 
vezi şi I[oan] M[assoff], Martin Berger la „Naţional“, ibid., nr. 3837, 
2 nov. 1930, p. 1). În Cuvântul, VI, nr. 1926, 1 nov. 1930, p. 2 („În 
loc de cronică“), concluzia este şi ea dură: „Ciuleandra“ constituie o 
încercare ratată — o încercare care nu face decât să întrezărească 
imensele sacrificii care s-au făcut“. 


n. 245. Polemic, articolul semnat de lon Dimitrescu, Escrocheriile 
Kulturii (Dansul milioanelor cu duetul Berger-Rebreanu), din 
Curentul, Il, nr. 1000, 3 nov. 1930, p. 2 („Carnetul zilei“), întrece, 
prin tonalitatea lui, tot ce s-a scris mai infamant împotriva 
romancierului. 


n. 246. Martin Conitz, secretar general de redacţie la Dimineaţa. Ion 
Pas mărturisește că numele lui adevărat ar fi George Rosin (vezi 
Manuscriptum, IN, nr. 4, 1973, p. 72-73). 


n. 247. Notaţia este în mare parte influențată de articolul apărut, în 
aceeaşi zi, de data asta sub semnătura lui Pamfil Şeicaru: Nici un fel 
de risipă, în Curentul, INI, nr. 1001, 4 nov. 1930, p. 1, de citit şi de 
uitat. Blestemele vor continua şi în zilele ce urmează, nemaifiind 
pomenite în Jurnal. Între autorii articolelor se află un actor din film, 
Petre Sturdza (Un film sonor antiromânesc, în Universul, XLVIII, nr. 
277, 6 nov. 1930, p. 2) şi un preot, Traian Chirulescu (Filmul 
„Ciuleandra“, în Universul, XLVIII, nr. 277, 8 nov. 1930, p. 2). 


n. 248. Richard Franasovici, jurist, om politic liberal, fost subsecretar 
de stat la Interne, viitor ministru și ambasador. 


n. 249. Constantin Bucşan, jurist şi om politic averescan, fost 
deputat şi subsecretar de stat la Interne. 

n. 250. Boabe de grâu, revistă ilustrată de cultură, tipărită la 
Bucureşti, între 1930 şi 1935. În paginile ei a publicat şi L.R. (vezi 
Basmul dreptăţii, în nr. 4, iun. 1930, p. 241-243, fragment din prima 
versiune a romanului Răscoala). 


n. 251. Vatra, publicaţie proiectată pentru muncitori şi țărani, având 
caracter enciclopedic. 


n. 252. „Ţara noastră“, colecţie de tipărituri. 
n. 253. Academia Naţională de Educaţie Fizică. 


n. 254. Comisia de cenzură a filmelor. 


P 144, n. 255. În aceeaşi zi, gazetele comentează ştirea: DI. I. Gr. Perieţeanu 

a demisionat de la direcţia Teatrului Naţional (Rampa, XV, nr. 3849, 
15 nov. 1930, p. 4); a doua zi, în aceeaşi gazetă, Ioan Massoff 
comenta evenimentul, subliniind că de la direcția Teatrului „a plecat 
un om cumsecade“. 


n. 256. Ion V. Borgovan (1889-1970), medic, compozitor, cronicar 
muzical. 


n. 257. Ion Marin Sadoveanu. 


n. 258. „Acolo intenţionez să reiau tema iubirii integrale, cea de la 
maturitate, iubirea ca un element de viaţă, nu ca un trecător 
divertisment de tinereţe, ca o boală de copilărie, ci ca un lucru 
primordial şi tragic. Fără să fie începutul acelui mare roman pe care 
intenționez să-l scriu, Jar se leagă organic de el, tot astfel cum se 
leagă de această carte de mâine... Adam şi Eva, pe care am intenţia 
s-o reiau. Va fi povestea unui om care, după ce trăieşte o viață 
întreagă, descoperă femeia abia la maturitate, femeia care îi este 
sortită, şi atunci tot eşafodajul vieţii de până atunci e dărâmat şi 
omul începe o viață nouă“ — va reveni cu precizări, peste patru ani, 
despre acelaşi roman (cf. De vorbă cu Liviu Rebreanu cu prilejul 
apariției romanului „Jar“, în Reporter, Il, nr. 22, 16 mai 1934, p. 5). 


n. 259. Maurice Bedel (1883-1954), scriitor francez ; romanul lui, 
Jer6me, L.N. 60, pentru care primise Premiul Goncourt, este 

recomandat spre lectură de L.R., în scrisoarea către Puia, datată 
1 ian. 1928 (cf. L.R., La lumina lămpii, p. 106). 


n. 260. Léon Thévenin, traducător, corespondent de presă francez la 
Bucureşti ; împreună cu B[raunstein] Madelaine, a efectuat 
traducerea romanului Pădurea Spânzuraților (La forét des pendus, 
Paris, 1932). 


n. 261. Evantaiul doamnei Windermere (Lady Windermere s Fan), 
piesă de Oscar Wilde. 


n. 262. Mişu Fotino, actor, veche cunoștință a lui L.R. (ca şi acesta 
din urmă, activase o vreme la Teatrul Naţional din Craiova) ; după 
numeroase turnee în ţară, se stabilise în Capitală, luând parte la 
înfiinţarea „Teatrului Mic“. 


n. 263. Eugeniu Bădărău, fizician, profesor universitar, neconfirmat 
în funcţia de director al Teatrului Naţional din Cernăuţi, conducerea 
artistică încredințându-i-se lui Mişu Fotino (după stabilirea 
profesorului în Capitală, artistul M.Fotino va rămâne directorul 
Teatrului). De reținut că, la fel ca şi confratele A. de Herz — 
directorul „„Naţionalului“ craiovean -, nu va uita să introducă Plicul 
în repertoriul teatrului din Cernăuţi (vezi la B.A.R. Coresp,, 
nr. 142 034-142 036, datată de E. Bădărău între 1930 şi 1931). 


n. 264. Impresiile de călătorie, adunate mai târziu sub titlul 
Metropole. 


n. 265. Emil Isac (1889-1954), poet ; numirea lui era pe deplin 
indicată, câtă vreme, după 1920, fusese multă vreme inspector al 
artelor şi teatrelor din Transilvania. La B.A.R. se păstrează mai 
multe epistole ale sale, trimise lui L.R., între 1924 şi 1942 (Coresp., 
nf. 143 442-143 449). 


n. 266. Apostol Culea, profesor şi publicist, fost inspector la „Casa 
Şcoalelor“, iar mai târziu subdirector în Ministerul Instrucţiei 
Publice şi director la Fundaţia Culturală Regală „Principele Carol“. 


n. 267. George Topârceanu (1886-1937), poet aflat în raporturi 
colegiale cu L.R. Se numără printre puţinii recenzenţi ai volumului 
Golanii (semnând, cu iniţiale, un scurt comentariu în Viaţa 

românească, XI, nr. 4-5, apr.-mai 1916, p. 202). După două luni, 
prozatorul va publica, la rândul său, recenzia G. Topârceanu, 
„Parodii originale“, în Capitala, 1, nr. 17, 22 iul. 1916, p. 204-205. 
La B.A.R. se află câteva scrisori ale poetului către confratele 
bucureştean (Coresp., nr. 145 536-145 541). 


n. 268. Urmează un text deteriorat, din care se mai poate citi „timpul 
cum a trebuit să fac de doi ani“. 


n. 269. O asemenea însemnare, datată în 1930, este edificatoare 
pentru geneza romanului Gorila, greşit comentat de unii critici ca 
fiind un tribut conjunctural al anului când apare: 1938. 


n. 270. Acelaşi bancher Grigore T. Coandă îi acordase, cu luni în 
urmă, un împrumut substanțial pentru cumpărarea gospodăriei de la 
Valea Mare. „Garanţia“ menţionată îl priveşte pe M.Sorbul (vezi 
Jurnal, 8 ian. 1931). 


n. 271. Conţinutul însemnării — datată 31 dec. 1930, dar scrisă la 1 
ian. 1931 — ne pune în gardă şi asupra altor datări din Jurnal. Multe 
din ele, scrise după miezul nopţii, dar datate în contul zilei trecute, 
ne derutează adesea, fără prea multe mijloace de control. 


1931 


n. 1. Demisionând din conducerea Direcţiei Educaţiei Poporului, 
L.R. se va concentra asupra creaţiei proprii, ceea ce explică, parțial, 
abandonarea Jurnalului, care, în acest an, cuprinde doar 37 
însemnări zilnice. Nevoile materiale ale scriitorului îl vor determina 
să organizeze un turneu de conferinţe în ţară, despre el şi operă. 
„Însemnările de bord“, datate între 14 mart.-16 apr. 1931, sunt 
folositoare pentru întregirea informaţiei (vezi vol. 18 de Opere). 
Datări între 12 aug.-28 sept. 1931 se află în Mersul scrisului [la] 
„Răscoala“ (L.R., Opere vol. 8, p. 691-692). 


n. 2. Şi, în primul rând, Dreptatea, oficiosul național-țărănist. 

n. 3. Cezar Petrescu (1892-1961), scriitor care a avut o atitudine 
duplicitară față de L.R., invidia fiind singura explicaţie a deteriorării 
raporturilor literare. Așa cum s-a menţionat mai sus, nu o dată a 
publicat sub semnătură laude la adresa confratelui său, folosind în 
schimb pseudonimele în cazul „loviturilor sub centură“. Confratele 
ardelean îl va „ţine în evidență“, plătindu-i o parte din „datorii“, 
după înființarea revistei România literară. Adversităţile nu transpar 
de regulă la suprafaţă, după cum ne-o demonstrează şi corespondenţa 
lui Cezar Petrescu către L.R., aflată la B.A.R. (nr. 144 155-144 158), 
datată între 1924 şi 1944. 


n. 4. Apropo de faptul că, în plină guvernare țărănistă, Alexandru 
Mavrodi revine la conducerea Teatrului Naţional, fiind notorie 
aderenţa sa la politica Partidului Liberal (reamintim chiar că era 
directorul cotidianului Viitorul, oficiosul partidului). Mavrodi va sta 
în fruntea „Naţionalului“ până în 1934, când va fi înlocuit cu Paul 
Prodan. Mai fusese director între 1915 şi 1916, 1921 şi 1923. 


n. 5. Adevărul literar şi artistic (X, seria a Il-a, nr. 529, 25 ian. 1931, 
p. 1) comentează copios această „despărţire“. Reportajul, intitulat 
Săbătorirea d-lui Liviu Rebreanu, ţine locul articolului de fond. În 
introducere, se reproduce omagiul lui I.Al. Bassarabescu, la 
retragerea lui L.R. din fruntea D.E.P. „Sunt aproape doi ani de când 
pusese punct chemărilor sale artistice. Era prea mult. Iată pentru ce, 
până și eu, care am privit totdeauna cu mulțumire numirea unui 
scriitor într-o demnitate oficială, văd acum cu bucurie trecerea 
prietenului Rebreanu de la «Educaţia Poporului», prin circulări, la 
desfăşurarea lui prin romane. Şi-l felicit.“ Vezi şi Horia Roman, 
Retragerea d-lui Liviu Rebreanu, în Adevărul, XLIV, nr. 14435, 
20 ian. 1931, p. 2. 


n. 6. Între altele: „Pentru mine, Direcţia Educaţiei Poporului a fost 
un accident, din care mă bucur că am scăpat totuşi teafăr“. „Vor veni 
negreşit vremuri mai bune, când, cu mijloace suficiente, se vor putea 
realiza treptat atâtea din proiectele frumoase şi folositoare care s-au 
pregătit şi se vor mai pregăti.“ „Jeri am fost încătuşat, azi sunt liber.“ 


n. 7. Local de noapte. 


P 155, 


P 156, 


n. 8. Ecranizare după romanul Pe frontul de vest nimic nou (Im Westen 
nichts Neues), al lui Erich Maria Remarque (1898-1970), apărut în 
1929. În acelaşi timp, pe ecranele cinematografelor bucureştene mai 
rula şi Pe frontul de Vest 1918, după romanul Vier von der Infanterie 
de Fr. Johansen (cf. Rampa, XV, nr. 3835, 31 oct.1930, p. 3). 


n. 9. R.U.R. (Rossum's Universal Robots), piesă de Karel Čapek 
1890-1938), jucată pe scena Teatrului Naţional din Bucureşti, în 
traducerea lui Felix Aderca. 


n. 10. Mihai! Dragomirescu. Supărarea maestrului provenea de la 
faptul că, în timpul directoratului de la Teatrul Naţional! și în 
activitatea de consilier la „Casa Şcoalelor“, L.R. nu a fost receptiv la 
traducerea unei piese din literatura engleză, efectuată de Laura 
Dragomirescu (soţia lui Mihalache), preferând tălmăcirea lui Dragoş 
Protopopescu. 


n. 11. După cum se va vedea în Jurnal de bord (L.R., Opere, vol. 18), 
pentru organizarea conferinţelor în provincie, L.R. se va folosi de 
impresariatul Teatrului „Cărăbuș“. 


n. 12. Ion Morţun (1877-1940), actor al Teatrului Național din 
Bucureşti, veche cunoştinţă a scriitorului ; o scrisoare aflată la 
B.A.R. (Coresp., nr. 143 920) atestă legături încă din anul 1911. La 
2 febr. 1931, îşi dă reprezentaţia de retragere din teatru, jucând rolul 
lui Chirică din Omul cu mârțoaga de G. Ciprian. 


n. 13. Punctul negru, piesa austriacilor G.Kadelburg şi R. Presber. 


n. 14. Patima roşie, piesă de M. Sorbul. După lista comunicată de 
I. Massoff (storia Teatrului Naţional din Bucureşti, 1877-1937) 
piesa figurează în repertoriul din 1931-1932. 


n. 15. Elvira Godeanu. 
n. 16. Probabil Ion (Iancu) Brezeanu (1869-1940), actor. 


n. 17. Burghezul gentilom (Le bourgeois genthilhomme), piesă de 
Moliere. 


n. 18. Vlad Ţepeş, piesă de Ludovic Dauș (1873-1953), inclusă în 
repertoriul anului 1931. 

P 157, n. 19. lulius Rebreanu, fratele lui L.R. 


A 

n. 20. Tiberiu Rebreanu (1911-1986). 


n. 21. La B.A.R. se află în fondul de corespondenţă scrisorile 
nr. 144 831-144 855, datate între 1924 şi 1940, care, conjugate, 
nuanţează raporturile obiective dintre fraţi. 


n. 22. Mult prea lapidară, întreaga însemnare din 7 febr. 1931 se cere 
studiată alături de întregul „dosar de familie“. Din nou, corespondenţa 
este una din căile ce stau la dispoziţia viitorului biograf. În afară de 
„misiva“ amintită mai sus lui Tiberiu Rebreanu, la B.A.R. se află 
epistolele părinţilor, Vasile şi Ludovica Rebreanu (Coresp., 
nr. 144 777-144 824, 144 857-144 865, datate între 1910 şi 1943), 
ale lui Emil Rebreanu (Coresp., nr. 144 305-144 328, datate între 
1912 şi 1916, reproduse de noi în L.R., Opere, vol. 5), ale lui Iulius 
Rebreanu (Coresp., nr. 144 488-144 554, datate între 1913 şi 1932), 
ale Liviei Rebreanu (Coresp., nr. 143 272-143 324, datate între 1910 
şi 1944), ale cumnatului Ovidiu Hulea - soţul Liviei (Coresp., 
nr. 143 248-143 271, datate între 1920 şi 1937) etc. La aceeaşi 
bibliotecă se găseşte şi manuscrisul lui Miţi Rebreanu, Amintiri 
duioase (Arh. L.R. II, 1, ms. 9). Postum, au apărut volumele de 
memorialistică aparținând lui Tiberiu Rebreanu (Calvarul gloriei, 
1995) şi Liviei Rebreanu-Hulea (Familia Herdelea, 1995), la fel de 
semnificative în privinţa relaţiilor tensionate din cadrul familiei. Ca 
şi volumele semnate de Fanny Rebreanu (Cu soțul meu, 1963) Puia 
Rebreanu (Zilele care au plecat, 1969 şi Pământul bătătorit de 
părintele meu, 1980) ele sunt piese de dosar ale unui proces literar 
aflat încă pe rol. Adversiunile la care L.R. face referință aveau să se 
manifeste zgomotos după încetarea lui din viață, doamnele Fanny şi 
lui Puia făcând totală abstracţie de marile greutăţi în care se zbăteau 
surorile şi fratele cel mic al scriitorului. Este notoriu faptul că şi 
atunci când i-ar fi putut ajuta ele au preferat să n-o facă, schimbând 
destinaţia unor danii. Flambarea relaţiilor de familie au accentuat 
gradul de subiectivitate a unor „amintiri“, obligându-ne să nu 
credem pe nici un martor care nu-și probează afirmaţiile. 


n. 23. Din cercetarea scrisorilor şi prelucrărilor operei lui L.R., 
dramiatizarea care s-a impus aparţine lui M. Sorbul. Nu este însă şi 
singura, câtă vreme în Cuvântul țărănimii, X, nr. 250, 8 febr. 1931, 


P 158, 


p. 3, întâlnim titlul: Premiera lui „Jon“, dramă în 12 tablouri de Al. 
Mitric, după romanul d-lui Livbiu Rebreanu. 


n. 24. Al. Giovanni, actor în trupa „Cărăbuş“, folosit şi ca impresar 
pentru organizarea turneelor. 


n. 25. Vezi L.R., Opere, vol. 18, Jurnal de bord, Turneul de Conferinţe 
(desfăşurat între 14 mart.-16 apr. 1931). Notaţiile alcătuiesc un 
„punctaj“ pentru viitoare „impresii de călătorie“. Conferinţa va fi 
rostită pe parcursul anilor în numeroase orașe, stând la baza 
Mărturisirilor, publicate la început fragmentar şi reproduse apoi în 
Revista Fundațiilor Regale, precum şi în volumul Amalgam (vezi 
L.R., Opere, vol. 15, p. 164-188). 


n. 26. Radu Urlăţeanu, publicist, fost director adjunct la Operă; 
pornind de la o polemică avută cu L.R. în presă, R.U. îi va intenta un 
proces ce se va judeca la Timişoara. Cu prilejul deplasării 
prozatorului în acest oraș a făcut „o propagandă intensă împotriva 
conferinţei mele“ (L.R., Opere, vol. 18, Jurnal de bord). 


n. 27. Cf. DI. Liviu Rebreanu, în Gândirea, X1, nr. 3, mart. 1931, 
p. 143, 144 („Cronica măruntă“), articol semnat cu numele revistei. 
Luând ca pretext o ştire din ziarul Avântul (Piatra Neamţ), potrivit 
căreia, la 22 apr. 1931, L.R. va conferenţia în localitate despre 
Romanul romanelor, revista reia vechile acuze pentru a insinua că 
plecarea lui de la „Educaţia Poporului“ a fost dictată de lipsa unei 
pregătiri culturale corespunzătoare şi, mai ales, de moralitate. 
Totodată sunt ironizaţi Perpessicius şi Sevastos, „admiratori 
ostentativi ai moralității rebreneşti“, pentru cele scrise şi publicate 
după demisia romancierului de la conducerea treburilor culturale. 


n. 28. Vezi, Cine-i Nichifor Crainic?, în Adevărul literar şi artistic, 
X, seria a II-a, nr. 539, 5 apr. 1931, p. 8. Articol polemic dezvoltat în 
jurul câtorva însemnări de „jurnal“ (dec.1928 ; mai 1929 ; ian. 1929), 
menite să explice pricina neînţelegerii cu N. Crainic şi să creioneze 
dubioasa moralitate a şefului ortodoxist. (Articol reprodus în L.R., 
Opere, vol. 16, p. 309-315.) 


n. 29. Cf. Nichifor Crainic, Răspuns unui calomniator, în Universul, 
XLIX, nr. 94, 8 apr. 1931,p.2. 

P 153, 


P 160, 

n. 30. Cf. Cazul d-lui Nichifor Crainic, O scrisoare a d-lui Liviu 
Rebreanu, în Adevărul, XLIV, nr. 14502, 9 apr. 1931, p. 5 (articol 
reprodus în L.R., Opere, vol. 16, p. 315-318). 


n. 31. Impresii exprimate în cerc închis, fără ecou în presa vremii. 
De altfel, polemica romancierului este firavă, copie palidă a genului 
şeicăresc, schițat astfel în caietele de creaţie ale scriitorului: „Când 
te înjură unul, nu-i răspunzi niciodată la acuzaţii, ci declari că-l tragi 
în judecată pentru calomnie, şi apoi continui să-i arunci în cap toate 
hârdaiele cu lături. [...] În general trebuie să ai totdeauna iniţiativa, 
să înjuri, mereu-mereu, fireşte cu talent. Orice murdărie merge dacă 
e talentată.“ (Arh. L.R., I ms. 4 b, f. 38-39.) Urmând pilda 
„maestrului“, L.R. se dovedea însă mai puţin înzestrat în arta 
înjurăturii. 


n. 32. La două zile după articolul din Adevărul (supra, nota 29), 
N. Crainic, publică un Ultim răspuns la un atac nedemn, în Universul 
(XLIX, nr. 97, 11 apr. 1931, p. 7), de fapt o scurtă scrisoare adresată 
directorului ziarului, prin care îl roagă să tipărească „un document 
juridic“: fişa de la poliţie a scriitorului cu amprentele degetelor de la 
mâna stângă, întocmită în 1910. s 


n. 33. Cf. Un ultim răspuns, în Adevărul, XLIV, nr. 14513, 23 apr. 
1931, p. 3. Povestea vieții, cu insistență asupra necazurilor intervenite 
în armată și, ulterior, după ce a fost arestat şi extrădat. Pagini 
autobiografice de cea mai mare importanță istoriografică, deși uşor 
literaturizate (consultă L.R. Opere, vol. 16, p. 318-323, sugerând 
cititorilor compararea afirmațiilor cu Memoriul din 1910. 


n. 34. Deşi se anunţase cu un „ultim răspuns“ (supra, nota 32), N.C. 
avea să revină în presă după numai câteva zile, producând noi 
„dezvăluiri“. Vezi articolele Romancier de mâna stângă (Gândirea, 
XI, nr. 4, apr. 1931, p. 180-182) şi Rebrenismul (ibid., p. 192). 
Trecând peste noianul de invective, reținem un amănunt : în 1926, la 
pretinsele insistenţe ale lui L.R. de a fi numit în fruntea 
„Naţionalului“, N. Crainic (pe atunci secretar general la Arte) nu i-a 
putut satisface cererea, împotrivindu-se O.Goga (pe atunci ministru 
la Interne). De reţinut că, la data apariţiei articolului, poetul Oltului 
trăia, necontestând relatarea lui Crainic. 


n. 35. La 4 apr. 1931, guvernul prezidat de G.C.Mironescu îşi 
prezentase demisia. La 18 apr. 1931, se formează un guvern de 
„tehnicieni“, condus de N. Iorga. 


n. 36. Romulus Georoceanu, avocat şi fost senator naţional-țărănist 
(1928), autor, între altele, al unor comentarii privind Legea Teatrelor 
Naţionale (1930). 


P 161, n. 37. Dariu Pop, compozitor şi folclorist, prieten din copilărie, la 
vremea aceea inspector școlar, evocat mai târziu în nuvela Dincolo 
(sub numele de Iulian Moga). La B.A.R. se află scrisori de-ale sale 
trimise romancierului (Coresp., nr. 144 189-144 194), datate între 
1927 şi 1938. 


n. 38. Alexandra Slătineanu (1895-1979), sculptoriță (fiica Anei 
Lahovary, doamnă de onoare la Palat, şi soția etnografului Barbu 
Slătineanu). 


P 162, n. 39. Victor Vâlcovici, inginer, profesor universitar. 


n. 40. Cuvântul studenţesc, publicaţie săptămânală, tipărită, la 
București, între 1923-1933. 


n. 4]. Giovani Battista Angioletti (1896-1961), prozator şi eseist 
italian. 


n. 42. L'Italia letteraria, săptămânal de literatură, tipărită, între 1929 
şi 1936, sub conducerea lui G.B. Angioletti şi Curzio Malaparte 
(1898-1957), iar mai târziu a lui Corrado Pavolini (1898-1980). 


n. 43. Liste pregătite în vederea alegerilor parlamentare, încheiate, la 
1 iun. 1931, cu victoria „Uniunii Naţionale“, bloc electoral creat de 
N. Iorga. Ziarul, cu numele „Uniunii“ şi tipărit sub auspiciile 
Neamului românesc, era oficiosul guvernului. 


n. 44. Constantin Argetoianu (1871-1952), om politic ; la data aceea 
îl seconda pe N. Iorga la conducerea guvernului, fiind ministru la 
Finanţe şi Interne. 


P 163, n. 45. Cu câteva zile în urmă, o veste în presă: Liviu Rebreanu în 
franțuzeşte, în Adevărul, XLIV, nr. 14537, 23 mai 1931, p: 1-2 
(traducerea nuvelei Nevasta, în revista Nouvel Age). 

n. 46. Din administrația „Cărții Româneşti“, amintit în Jurnal şi la 
29 iun. 1932, într-un context similar. 


n. 47. Marioara Sorbul, cumnată. 


n. 48. Zizi Lambrino, una dintre iubitele prințului Carol, cu care s-a 
căsătorit la Odessa, în 1917, fără ştirea lui Ferdinand, fiind 
determinat ulterior să divorțeze la presiunile guvernanţilor. Din 
căsătoria lor a rezultat un băiat, Mircea, care, după moartea tatălui, 
avea să-și reclame drepturile. 


n. 49. Elena Lupescu ; deşi căsătorită cu un ofiţer, acceptase să fugă 
în Italia cu prinţul Carol. 


n. 50. Alexandru Averescu (1859-1938), mareşal şi om politic. („Nu 
face politică, dar îi place să fie considerat ca un cap salvator şi, prin 
diverse gesturi şi vorbe, face propagandă, desigur, foarte discretă, 
pentru popularitatea sa“ -- va nota despre el L.R., la 27 ian. 1932). 


n. 51. Referirea priveşte fragmentul de roman scris în 1927 (aflat 
astăzi la B.A.R., Arh. L.R., I ms. La, 136 file ; ibid, I ms. 1 c., 13 file 
- fragmente reproduse de noi în Opere, vol. 8, p. 755-846). 


n. 52. Din administrația „Cărţi Românești“, specializat în calculaţia 
şi urmărirea procesului poligrafic. 


n. 53. Volumul Metropole s-a tipărit în sept. 1931, cu următoarea 
dedicație: „Fetiţei mele Puia, cea mai iubită! L.R.“. 


n. 54. Travaliul priveşte mai curând planurile de creaţie, căci o nouă 
versiune va fi începută abia la 12 aug. 1931 (vezi Mersul scrisului la 
„Răscoala“, în Opere, vol. 8, p. 691-692). 


n. 55. Între 12-30 aug. 1931 izbutise să scrie 44 file şi 3 rânduri din 
noua versiune a romanului (ibid, p. 691). 


n. 56. Nunta va avea loc în nov. 1931, Puia Rebreanu căsătorindu-se 
cu Radu Vasilescu (1906-1975), la data aceea sublocotenent de 
cavalerie. Era fiul lui Alexandru Vasilescu (colonel de stat-major la 
marele cartier - în timpul primului război mondial -, apoi 
comandant al Şcolii de Război) şi al lui Mary Vasilescu, pe nume de 
fată Eliatte, englezoaică, decedată, în 1909, când băiatul împlinise 


P 168, 


P 169, 


P 170, 


P 171, 


trei ani. (Tatăl moare în 1925.) Între timp, Rebrenii se vor muta în 
vila din str. Take Ionescu nr. 12, domiciliu de scurtă durată, din 
pricina chiriei exagerate. La căsătorie nași vor fi Iuliu Maniu și 
Elena Coșbuc, văduva poetului. (Pentru amănunte, vezi Puia-Florica 
Rebreanu, Zilele care au plecat, E.P.L., 1963, p. 276-282.) 


n. 57. O precizare: având o stare materială foarte bună, dota 
prevăzută de regulamentele cazone va fi plătită de ginere. 


n. 58. General Gheorghe Linteş şi Irina, soția sa, vechi prieteni de 
familie, amintiţi în corespondența de familie încă din anul 1918 
(cf. L.R., La lumina lămpii). 


n. 59. În ziua de 28 sept. 1931, este abandonată versiunea romanului 
din 1931. Greutățile materiale îl copleşesc. Citim în Mersul scrisului 
la „Răscoala“: „Luni 28.X1.[1931], de la 8, 15? nimic până seara la 
22-23, circa o pag.“ 


n. 60. Între 9 oct.-2 dec. 1931, lipsesc notații în Jurnal. Gândurile şi 
preocupările autorului din acest interval transpar în interviurile luate 
de Al. Sahia, De vorbă cu dl. Liviu Rebreanu, în Vremea, IV, nr. 212, 
8 nov. 1931, p. 7, p. 433-435), şi Miron Grindea, Interviu cu dl. Liviu 
Rebreanu, în Lupta, X, nr. 3004, 11 nov.'1931, p. 2. 


n. 6]. Căsătoria civilă avusese loc la 25 oct. 1931, iar cea relipioasă, 
la 26 oct. 1931. 


n. 62. Publicate şi comentate de noi în aparatul critic al romanului 
Jar (L.R., Opere, vol. 5), precum şi în capitolul Connfluenţe (ibid, 
vol. 9). 


n. 63. Cu titlul generic Un sfert de oră cu scriitorii, Rampa, XV, 
nr. 4182, 25 dec. 1931, p. 9, prezintă, între altele, discuţia cu L.R., 
care se referă şi la noua lui carte. 


n. 64. Grigore Graur, medic balneolog, publicist şi deputat. La 
B.A.R. se află scrisorile lui către L.R. (Coresp., nr. 143 120-143 121, 
datată 1938), prin care se angajează, din Karlsbad, să pregătească 
tratamentul Puiei. 

P 172, 


P 173, 


n. 65. Intentat proprietarului maşinii, în urma accidentării unei 
femei, de către şoferul Vasile Cărbune (accident soldat, luni în şir, cu 
plata cheltuielilor medicale). 


n. 66. S-ar mai fi cuvenit amintite şi răspunsurile la două anchete din 
presă: Suntem sau nu o colonie a culturii franceze?, în Vremea, LV, 
nr. 216, 6 dec. 1931, p. 6 şi În ce cred, în Adevărul literar şi artistic 
(seria a Il-a), X, nr. 574, 6 dec. 1931, p. 3-4, profesiune de credință 
teistă, din care reținem: „Credinţa în Dumnezeu mă face să cred în 
om şi în viață. Mi-e drag omul şi cred în bunătatea lui primordială 
oricât întâmplările vieţii de toate zilele ar părea să demonstreze 
contrarul. Un grăunte de bunătate pură se găsește permanent în 
sufletul fiecărui om, al celui mai ticălos, ca și al celui mai virtuos. 
Acest grăunte minunat e comoara divină a pământului, nădejdea 
viitorului şi cheagul adevăratei civilizaţii care va să vie. Poate că 
asprele zvârcoliri de azi ale omenirii sunt durerile de naştere ale unei 
lumi noi, în a cărei venire eu cred cu patimă, lumea clădită de 
bunătatea omului care va înstăpâni mai multă bucurie şi mai puţină 
suferință pentru toţi oamenii deopotrivă, care va înfrumuseţa viața cu 
farmecul deplinei solidarități umane.“ Mai departe, despre dragostea 
de viață şi rosturile artei (cf. L.R., Opere, vol. 16, p. 323-324). 


n. 67. lonel Rădulescu. 


n. 68. În presă, de ochii lumii, nu va lăsa să se întrevadă adevărata 
stare de lucruri (cf. interviul publicat în Rampa, XV, nr. 4182, 25 
dec. 1931,p.9). 


n. 69. În Cuvântul, VIII, nr. 2387, 11 dec. 1931, p. 2, cu titlul 
Sărbătorirea lui Enescu, o informaţie suplimentară: „Mâine, vineri, 
cu prilejul ultimului concert popular al lui George Enescu, Uniunea 
Intelectuală Română îi va oferi o plachetă-triptic, executată în bronz, 
cu efigia maestrului, de către d-na Militza Pătraşcu“. Nimic despre 
cuvântarea lui L.R. Sărbătorirea oficială a avut loc duminică 13 dec. 
la Ateneul Român, unde au vorbit Dem. Dobrescu, primarul general 
al Capitalei, Alexandrina Cantacuzino, Nona Ottescu ş.a. 
nemenţionându-se, iarăşi, prezenţa scriitorului nostru (cf. Cuvântul, 
VIII, nr. 2389, 14 dec. 1931, p. 3). 


P 174, 


n. 70. Articolul intitulat Octavian Goga sau Poetul, apare în Rampa 
nouă ilustrată, XIV, nr. 4173, 14 dec. 1931, p. (număr omagial, cu 
prilejul împlinirii a 50 de ani de către Goga, la care îşi mai dau 
concursul M. Sadoveanu, dr. N. Lupu, N. Crainic, I. Massoff, 
C. Nottara, I. Bianu, I. Minulescu, Gh, Brăescu, E. Lovinescu, 
C. Theodorian, R. Bulfinski şi Camil Petrescu). Articol generos, care 
nu lasă să se întrevadă raporturile înghețate dintre cei doi scriitori 
ardeleni („Poezie curată, viguroasă, cu o aromă specială. Poezie fără 
etichetă circumstanţială. Poezie pentru totdeauna“ etc.). Articol 
reprodus în L.R., Opere, vol. 16, p. 325-326. 


n. 71. Consultă Sărbătorirea d-lui Octavian Goga la „Societatea 
Scriitorilor“. Cuvântările. Răspunsul d-lui Goga, în Rampa, XIV, nr. 
4174, 16 dec. 1931, p. 4. Au vorbit L.R., I. Minulescu, Constanţa 
Hodoș şi I. Pillat. 


n. 72. Multe din sumarele publicate de noi la sfârşitul Spovedaniilor 
(vezi Addenda), mărturisesc această intenţie, din păcate prea mult 
grevată de improvizație, de spaima greutăților materiale. 


n. 73. Victor Fodor, avocat. 


n. 74. Asociaţia, „bloc al ardelenilor din Bucureşti“, după cum va fi 
caracterizată de L.R. în acelaşi Jurnal (9 mart. 1932), nu-şi găseşte 
expresia juridică, în potida repetatelor reveniri ale „neobositului 
Fodor“ (6 mai 1932). La sfârşitul lui 1931, o altă organizaţie îi 
acordă un titlu nou: Scriitorul Liviu Rebreanu, preşedinte de onoare 
al Academiei Latine (ct. Drum: nou, 1, nr. 166, 4 dec. 1931, p. 2). 


n. 75. Situaţia se agravase şi prin faptul că, spre deosebire de anii 
anteriori, în 1931 nu se retipărise nici o operă a lui L.R., în ţară şi 
străinătate, în potida declaraţiilor sale (vezi Victor Milorian, De 
vorbă cu di. Liviu Rebreanu, preşedintele S.S.R. şi poate autorul cel 
mai tradus în limbile streine, în Gazeta Transilvaniei, XCIV, nr. 41, 
19 apr. 1931, p. 2. 


n. 76. Ilya Grigorievici Ehrenburg (1891-1967), prozator şi ziarist 
sovietic. 

P 176, n. 1. Însemnările - în număr de 85 — se cer coroborate cu notaţiile 

suceinte din Mersul scrisului la „Răscoala“ (vezi L.R., Opere, 
vol. 8, p. 692-698), intercalate între 8 mai şi 11 dec. 1932, perioadă 
în care este începută şi terminată versiunea pentru tipar a romanului. 
Adevărată performanţă, căci, din evidenţa ce ni s-a transmis — pe zile 
şi ore, pagini şi rânduri —, rezultă că a fost săvârşită în ... 126 de zile. 
Informaţia biobibliografică poate fi amplificată prin consultarea 
articolelor publicate de L.R. în revista România literară — înfiinţată 
de romancier în acest an și reproduse de noi în L.R., Opere, vol. 16, 
p. 326-364 — anchetelor literare şi interviurilor din: Vremea, V, 
nr. 221, 17 ian. 1932, p. 4; Ibidem, V, nr. 232, p. 6; Dimineaţa, 
XX VIII, nr. 9249, 26 sept. 1932, p. 3 (semnat de Horia Roman) ; 
Rampa, XV, nr. 4485, 25 dec. 1932, p. 7 (Al. Robot). 


n. 2. Maca (sau Ţica), pe adevăratul ei nume Alexandrina Rădulescu, 
mama lui Fanny Rebreanu. Se trăgea dintr-o familie înstărită 
(Vlădescu), fiind, la vremea ei, o femeie instruită (colegă de liceu cu 
Maica Smara). Era nepoata mitropolitului Nifon (1797-1875), ceea 
ce explică ajutorul pe care strănepoții acestuia îl vor primi din partea 
aşezămintelor bisericeşti. În clasa a V-a, s-a căsătorit cu Iancu 
Rădulescu, avocat, aducând pe lume cinci copii: doi băieţi — Ion şi 
Dumitru —, precum și trei fete — Alexandrina (Didina), Ştefana 
(Fanny), şi Maria (Marioara). Soţul ei fusese şi deputat, făcând 
politică conservatoare, alături de Petre Carp. Tot el stăpânise cândva 
o moşie în Budeasa (jud.Argeş), care se fărâmiţează după moartea sa 
(intervenită în urma unui accident). De aici starea de „boieri 
scăpătați“ a unor urmaşi. „Maca“ revine adesea și în corespondența 
de familie (vezi L.R., La lumina lămpii). 


n. 3. Marioara Sorbul (1891-1957), sora lui Fanny ; era profesoară 
de „mode şi flori“, fiind specializată la Paris, unde fusese pe 
cheltuiala Seminarului Nifon. Era căsătorită cu dramaturgul Mihail 
Sorbul, veche cunoştinţă a lui L.R., amiciţia lor fiind ulterior întărită 
prin relaţii de familie (consultă şi vol. L.R., La lumina lămpii). O 
curiozitate: în onomastica creaţiei rebreniene, numele Marioarei 
Rădulescu apare în varianta romanului Răscoala, abandonată în 
1927. (Elevă la o şcoală profesională şi stând în gazdă pe Griviţa, la 


P 177, 


P 178, 


un oarecare Gavrilaş, în realitate Gavriluţ, fata se numără printre 
„victimele“ lui Titu Herdelea ; consultă L.R., Opere, vol. 8, 
p. 727-730 ; în versiunea definitivă a romanului L.R. îi va schimba 
numele: Niculina.) 


n. 4. Lache, grădinar la Valea Mare, al cărui nume revine cu osebire 
în Jurnalul de la vie. Fugitiv, numele îi apare şi în scrisori (vezi L.R., 
La lumina lămpii). 


n. 5. Manhatten Transfer, roman de John Dos Passos (1896-1970), 
scriitor american. 


n. 6. Eugenia Grigoriu, prietenă de familie (era căsătorită cu 
Constantin Grigoriu, proprietarul unei mari tăbăcării, un mare 
admirator al scriitorului ; vezi vol. L.R., La lumina lămpii). 


n. 7. Constanţa Grigoriu, sculptoriță (căsătorită cu Dimitrie 
Buzdugan, fiul regentului). 


n. 8. În apropiere de Piteşti — oraş în care sora lui Fanny era 
directoare de şcoală —, Sorbii aveau o casă de odihnă, la Gălăşeşti, 
casă modestă, nicidecum „conac“. Gospodăria va rămâne multă 
vreme în posesia familiei, fiind înstrăinată târziu, după încetarea din 
viață a Mariei Sorbul. 


n. 9. Lina şi Ionel Rădulescu, cumnaţi. Ca şi Ionel, Lina revine 
adesea în însemnările scriitorului, îndeosebi în Jurnalul de la vie, 
precum şi în scrisorile de familie (vezi L.R., La lumina lămpii). Era 
a treia soție a lui Ionel Rădulescu, mai vârstnică decât el, dar şi mai 
bogată, scutindu-şi soțul să practice avocatura, profesie abandonată, 
fără regrete, pentru politică şi o viaţă fără griji. 


n. 10. În documentarul existent, numele acestuia — transcris şi 
Mănescu-Schiller — revine adesea în contexte privind organizarea 
(exploatarea) rețelei de cinematografe. 


n. 11. Adrian Maniu. 


n. 12. Vasile Tiţescu, medic din Piteşti, numele lui revine în 
documentarul existent (în special în Jurnalul de la vie). Aflat în 
apropierea Văii Mari, era adesea consultat, mai ales de către L.R., a 
cărui boală pulmonară a urmărit-o până la tragicul sfârşit din 1 sept. 

1944 (vezi articolul său, Într-un amurg de august la Casa memorială 
Liviu Rebreanu, din vol. Tribuna şcolii argeşene, 1971, p. 15-18). 


n. 13. Sir James Hopwood Jeans (1877-1946), fizician şi astronom 
englez ; citindu-i cartea (The Universe around us), L.R. notează în 
Spovedanii: „Jeans este partizanul unei alte teorii a naşterii 
sistemului nostru planetar, decât cea cu care ne-am obișnuit, a lui 
Kant-Laplace [...]. Pământul redevine centrul Universului și mai ales 
omul, în care conștiința vieţii devine plauzibilă. Oare perspectiva 
aceasta nu deschide omului un viitor pe care încă nici un romancier 
nu l-a închipuit?“ (Vezi însemnările intitulate Utopii, în Spovedaniile 
reproduse de noi la Addenda.) 


P 179, n. 13a. Emil Gîrleanu (1878-1914), scriitor care, după venirea lui 


L.R. în București (1909), i-a acordat întregul său sprijin (vezi la 
B.A.R., Coresp., nr. 143 064-143 072). 


n. 14. loan Georgescu, preot, profesor şi publicist. Până la Unire, a 
fost profesor în Beiuş, mai târziu la Constanţa. Între publicaţiile sale, 
aflăm şi câteva broşuri despre activitatea A.S.T.R.A., precum şi 
despre biserica „unită“. A colaborat susținut la Analele Dobrogei din 
Constanţa şi la Vestitorul din Oradea, întreţinând o corespondenţă cu 
L.R., între 1923-1925, pentru obținerea unor colaborări (vezi 
B.A.R., nr. 143 023-143 029, 143 039-143 041). 


n. 15. Hildebrand Frollo (1878-1923), profesor şi poet. 
n. 16. I.M. Raşcu (1890-1971), profesor şi poet. 


n. 18. Transcendentalia, plachetă de versuri, publicată în 1931. 


P 180, n. 19. Alexandru Tzigara-Samurcaş (1872-1952), profesor 

universitar de istoria artelor. 


n. 20. Nu va prelua nimic. După Unire şi până în 1930, revista 
Convorbiri literare va fi sub conducerea lui Al. Tzigara-Samurcaş, 
după care va fi condusă de I.E. Torouţiu (1888-1953). 


n. 21. Tipărit inițial cu titlul Trei nuvele (1924), volumul va fi reluat 
de „Cartea Românească“, în 1932, şi intitulat Ițic Ștrul, dezertor. La 
reeditare se vor adăuga 30 gravuri în lemn de Paul Konrad Hânich. 


P 181, 


P 182, 


n. 22. Menny Toneghin, editor şi prozator, angajat al Editurii „Cartea 
Românească“. 


n. 23. Enric Otetelişanu, conferențiar de meteorologie şi climatologie 
la Institutul Politehnic. La B.A.R. se află două scrisori ale sale 
trimise lui L.R., în 1942 (Coresp., nr. 144 043-144 044). 


n. 24. Gheorghe Demetrescu (1885-1969), astronom şi seismolog. 


n. 25. N.N. Hârjeu, publicist ; veche cunoştinţă a Rebrenilor (la 
B.A.R. se află o epistolă a sa trimisă scriitorului în anul 1915 ; vezi 
Coresp., nr. 143 228). 


n. 26. Greta Garbo (pseudonimul Gretei Lovisa Gustafsson), actriță 
de cinema suedeză, stabilită în S.U.A. 


n. 27. Tanţi Bogdan, artistă. 


n. 28. Soţia lui Paul Constantinescu (şeful de cabinet al lui L.R.); 
fiica lor, Livia, a fost botezată de L.R. 


n. 29: Într-adevăr, volumul Metropole apăruse, la „Cartea 
Românească“, în 1931 ; bibliografia existentă nu înregistrează nici o 
reeditare a piesei Apostolii, în afara celor două ediţii din 1926. 


n. 30. Nici Ciuleandra nu se va reedita în 1932 ; ediţia a doua se 
tipărise în 1928, iar a treia va fi tipărită abia în 1934 (să fie vorba de 
suplimentări de tiraje camuflate, scoase de sub rigorile fiscului?). 


n. 31. N.T. lonniţiu, editor aflat în Consiliul de conducere al „Cărţii 
Româneşti“ ; în această calitate participase, alături de alţi confraţi ai 
săi, la ancheta revistei Adevărul literar şi artistic, iniţiată de Mircea 
Damian, anchetă la care răspunsese şi L.R. (vezi nr. 454 din 18 aug. 
1929). 


n. 32. Alexandru Bilciurescu şi M.Toneghin proiectau în acele zile 
tipărirea romanului Doamna Casanova, titlu schimbat ulterior cu 
Fecioare la licitație (cf. România literară, I, nr. 39, 12 nov. 1932, 
p.4 şi H, nr. 53, 18 febr. 1933, p. 4). 


n. 33. Adolf Clarnet, ziarist ; la B.A.R. se află două scrisori ale sale, 
datând din 1929, adresate scriitorului nostru (Coresp., nr. 142 576- 
142 577). 

n. 34. Georges Duhamel (1884-1966), scriitor francez, care, la sfârşitul 
anului 1931, făcuse o vizită în România. Cu acest prilej, L.R. 
scrisese în Cuvântul (VIII, nr. 2355, 9 nov. 1931, p. 3) un medalion. 


n. 35. Librar de la „Cartea Românească“ (vezi şi însemnarea de la 
8 ian. 1928, cu un interlocutor de aceeaşi factură, poate chiar acelaşi). 


n. 36. Eftimie Antonescu, profesor universitar de drept internaţional 
la Academia comercială. 


n. 37. Emanuel Antonescu, profesor universitar de drept civil ; 
cunoscut de L.R. din lumea teatrală „Nolică“ era şi autorul unei 
piese jucate pe scena „Naţionalului“, 


n. 38. Aida Vrioni, publicistă şi scriitoare. Conducând Revista 
scriitoarelor şi scriitorilor români (1926-1943), l-a solicitat adesea 
pe L.R. să colaboreze în paginile publicaţiei (în ian. 1929 i se 
tipărise un fragment din Răscoala), revista comentând favorabil 
creația romancierului (1933, 1938, 1942). 


n. 39. Alexandru Dominic (1889-1942), poet şi dramaturg. Împreună 
cu L.R., a tipărit revista Mişcarea literară (15 nov. 1924-14 oct. 1925); 
vezi în L.R., Opere, vol. 16, articolul-program. 


n. 40. Alexandru Sahia (1908-1937), prozator şi gazetar ; pe parcursul 
anilor, a manifestat un interes constant față de personalitatea 
romancierului. Cu tact şi deferenţă, a angajat adesea discuţii cu L.R. 
despre situația politică a României, manitestându-şi indirect 
crezurile socialiste (în afară de Jurnal, consultă şi interviul din 
Vremea, IV, nr. 212, 8 nov. 1931, p. 7). 


n. 41. Este vorba de ancheta Între intelectualitate şi spori, iniţiată de 
Lorin Firu (gazetar care va semna şi cronica sportivă în paginile 
României literare). Implicarea lui Al. Sahia ne îndeamnă să medităm 
asupra câtorva afirmații din răspunsurile romancierului (tipărite în 
Vremea, V, nr. 221, 17 ian. 1932, p. 4), cu privire la perspectivele 
comunismului în cadrul sec. al XX-lea. 


n. 42. Ion Ressu. 


P 183, 


P 184, 


P 185, 


P 187, 


n. 43. Din alte însemnări (Jurnal, 3 mart. 1941), aflăm că a îndeplinit 
şi funcţia de preşedinte al Casei de pensii a actorilor. 


n. 44. Gh. Arghirescu, profesor universitar de geografie economică 
la Academia Comercială. 


n. 45. Teodor Alessianu, profesor şi publicist, administrator al 
„Casei Şcoalelor“, din al cărui Consiliu făcuse parte și L.R. 


n. 46. Nicolae Petrașcu (1859-1944), prozator, critic şi istoric literar, 
publicist. 


n. 47. Petre Munteanu-Cârnu, director general la Societatea 
Radiodifuziunii Române. 


n. 48. Didina (Alexandrina), sora lui Fanny. 


n. 49. lacob Negruzzi (1842-1932), scriitor, fost secretar al 
„Junimii“ şi redactor al revistei Convorbiri literare (1867). 


n. 50. Incident petrecut în anul 1926. 


n. 50 a. Ion Pillat (1891-1945), poet cu care L.R. a întreţinut 
raporturi cordiale. Numele lui şi al soției sale, Maria Pillat (1892- 
1975), revin în „Notele de drum din Spania“ (L.R., Opere, vol. 18). 


n. 51. G.lonescu-Siseşti (1885-1967), profesor universitar la 
Agronomie, la acea dată ministru al Agriculturii şi Domeniilor, în 


guvernul condus de N. Iorga. 


n. 52. Alice Soare (?-1945), poetă, cunoscută de L.R. în cercul 
„Sburătorului“. 


n. 53. Calendarul (vezi infra, nota 67). 

n. 54. Pavel Suru, proprietarul librăriei din Calea Victoriei nr. 118. 
n. 55. C.Angelescu, guvernatorul Băncii Naţionale a României. 

n. 56. Omul cu mârțoaga, comedie de G. Ciprian. 


n. 57. Romanul Pădurea Spânzuraţilor fusese chiar şi recenzat de 
către N. Crainic, în interpretarea lui insistând asupra ideii eliberării 

prin credință (cf. Gândirea, VIII, nr. 4, apr. 1928, p. 192, Apostol 
Bologa fiind caracterizat ca „simbol al generaţiei noastre“). 


n. 58. Maria Mohor, artistă a Teatrului Naţional. Se va căsători cu 
VI. Popa (vezi la B.A.R., Coresp., nr. 143 896), 


n. 59. Compania va rezista, totuşi, până în 1934. 


n. 60. I.M. Sadoveanu va deveni director al Teatrului Naţional, dar 
mai târziu (1938 ; 1940), în 1939 fiind numit chiar subsecretar de 
stat la Ministerul Cultelor şi Artelor (1 febr.-24 nov.1939). 


n. 61. Panait Istrati (1884-1935), scriitor față de care L.R. a 
manifestat constant o admiraţie sinceră. Fascinat de imensa lui 
experienţă de viaţă, L.R. i-a urmărit cu atenție evoluţia credințelor 
politice, acest contact răsfrângându-se în formarea şi susținerea 
multor idei proprii de stânga, la locul artistului în viața socială. 
Dezamăgirile lui Istrati îl vor influența mai mult decât se poate 
crede, tocmai într-un moment când scriitorul avea o mare deschidere 
faţă de schimbările înnoitoare ce avuseseră loc pe arena istoriei. Într-o 
perioadă când autorul Kirei Kiralinei avea să fie ţinta multor atacuri, 
romancierul îi închina un articol cu o concluzie definitorie: 
„Luptătorul poate avea dușmani şi prieteni. Povestitorul are numai 
preţuitori.“ (Panait Istrati, în România literară, II, nr. 65, 13 mai 
1933, p. 1; vezi L.R. Opere, vol. 16, p. 375-376.) În acelaşi număr, 
revista condusă de L.R. mai publică omagii de aceeaşi factură sub 
semnătura lui E. Bucuţa, C. Moldovanu, R. Boureanu, I. Minulescu, 
LA. Basarabescu). De remarcat că Istrati a figurat printre colaboratorii 
Mișcării literare şi ai României literare. La B.A.R. se află 
corespondenţa sa către L.R. (S: 9/CCXVII din 1934). 


n. 62. Este vorba de Secolul, revistă de scurtă durată, ce apare între 
14 febr. şi 21 aug. 1932, la Craiova şi Bucureşti. 


n. 63. Nicolae Bălan (1882-1955), mitropolit ortodox al Ardealului, 
membru al Academiei Române (din 1920). i 


n. 64. Florea de foc, revistă de scură durată (6 ian. 1932-30 apr. 
1933), înfiinţată la Bucureşti. 


n. 65. Sandu Tudor (1889-1966), poet şi gazetar. 


P 189, n. 66. Angajament respectat. În primul număr al revistei Secolul (1, 
14 febr. 1932, p. 1), aflăm un fragment din romanul Răscoala, purtând 
titlul Răsăritul, cu care se va deschide sumarul cărții din 1932. 


P 190, n. 67. Calendarul, cotidian de orientare naționalistă şi ortodoxistă, 
s-a tipărit, la Bucureşti, între 25 ian. 1932 şi 24 mart. 1932 , după o 
întrerupere (25 mart. — 8 iun. 1932), va fi reluat până în anul 1933. 


n. 68. Ion I. Cantacuzino, medic, critic literar şi de artă 
cinematogratică. În România literară a avut colaborări diverse, 
începând cu însemnări de călătorie şi sfârșind cu studii de sinteză 
consacrate creaţiei literare contemporane (de reținut comentariile la 
opera lui I. Teodoreanu şi I. Barbu). 


n. 69. Eugen Ionescu (1909-1994), scriitor abia răsărit în publicistica 
vremii (Bilete de papagal, Vremea), autor al unei singure plachete de 
versuri, Elegii pentru ființe mici (1931). În România literară a 
publicat numeroase articole de critică literară (despre creaţia lui Titu 
Maiorescu, E. Lovinescu, Camil Petrescu, H. Stamatu, D. Tomescu, 
C.I. Emilian, Emil Gulian, G.M. Zamfirescu, A. Huxley, Proust, 
P. Valéry), precum şi numeroase cronici de artă plastică. Chemat la 
armată să-şi facă stagiul militar, tânărul se va considera mai departe 
colaboratorul României literare. corespondând cu directorul ei (vezi 
articolul lui N. Gheran, Eugen Ionescu artilerist, publicat în Tribuna, 
XVIII, nr. 47, 22 nov. 1973). 


n. 70. Mihail Sebastian (1907-1945), dramaturg, prozator şi critic 
literar ; la data intrării lui în redacția României literare, era, ca şi alți 
confrați din jurul lui, un tânăr promițător, fără un debut editorial. În 
revistă publică proze personale, dar mai ales cazuistică literară. Nu 
va scrie un studiu compact despre Cezar Petrescu, cum ne anunță 
L.R., ci doar recenzii defavorabile la două volume ale acestuia: 
Kremlin şi Plecat fără adresă. Despre L.R. va semna o excelentă 
cronică la Răscoala (R.L., 1, nr. 52, 11 febr. 1933, p. 3). 


n. 71. Cicerone Theodorescu (1908-1974), poet şi publicist. 
Netrădându-şi vocaţia literară, a semnat în paginile revistei şi 
versuri proprii, majoritatea articolelor urmărind însă evenimentele 
vieţii teatrale. La fel de tânăr ca şi confrații amintiţi, nu debutase 
încă editorial. 

P 191, 


n. 72. Andrei Tudor (1907-1959), poet şi eseist. La data „angajării“, 
era autorul unei plachete de versuri (Amor, 1926). Rubrica de muzică 
nu a sustinut-o singur, ci alături de Virgil Gheorghiu, A. Holban, 
G. Breazul, M. Grindea, R. Cioculescu, N. Popovici şi V. Cristian. 


n. 73. Condiţie respectată. 


n. 74. Lucian Blaga (1895-1961), poet, dramaturg, filosof, eseist şi 
memorialist. Pe parcursul vremii, a întreținut bune raporturi cu L.R., 
mai ales când romancierul s-a aflat în fruntea „Naţionalului“. Foarte 
puţin lirice, scrisorile trimise acestuia din străinătate urmăresc cu 
asiduitate reprezentarea creației sale dramatice pe prima scenă a ţării 
(ef. B.A.R., Coresp., nr. 142 237-142 152). Intenţiile lui Camil nu-şi 
vor găsi realizarea, în România literară tipărindu-se şi comentarii 
favorabile creaţiei lui Blaga. 


n. 75. Gib Mihăescu (1894-1935), prozator şi publicist, întemeietor, 
împreună cu Cezar Petrescu, al revistei Gândirea (1921), cunoscut 
de L.R. din cenaclul „Sburătorului“ (1919), unde G.M. venise puţin 
timp după debutul său din paginile Luceafărului (febr. 1919). 
România literară va avea o atitudine civilizată faţă de scriitor, 
recenzându-i opera, luându-i un interviu. 


n. 76. Nicuşor Constantinescu, revuist și om de teatru, colaborator 
apropiat al lui N. Vlădoianu la programele teatrului „Alhambra“ 
(vezi la B.A.R., Coresp., nr. 142 616, scrisoare către L.R.). 


n. 77. Silly Vasiliu, actriţă, distribuită în special în programele 
teatrelor de operetă şi de revistă. 


n. 78. Lulu Nicolau, actriță en-vogue pe scena teatrelor de revistă. 


n. 79. Numele lui G. Călinescu va fi întâlnit adesea în paginile 
revistei. Cronicar entuziast al romanului Răscoala (în Viaţa 
românească, XXV, nr. 1-2, ian.-tebr. 1933) şi autor al unui studiu 
monografic Liviu Rebreanu (1939), reluat în Istoria literaturii 
române de la origini până în prezent (1941). 


- n. 80. Menalque (pseudonimul lui Barbu Florian), publicist; a 

semnat în România literară cronica cinematografică. 


n. 81. Gh. Rădulescu, medic, prieten de familie (amintit adesea în 
Jurnalul de la vie), era însoţit de soţia sa Claudia (farmacistă) şi de 
fiica lor Magdalena, balerină la Opera Română. 


P 192, n. 82. Sfârşitul Caietului 1 din Jurnal (vezi Addenda, Istoria unui 
jurnal de Puia-Florica Rebreanu). 


n. 83. Reamintim că atât Dreptatea din Bucureşti, cât şi Patria din 
Cluj erau organe de presă ale Partidului Naţional Ţărănesc. 


n. 84. Piesă de Caton Theodorian. 
n. 85. Marcel Iancu, pictor, grafician. 
n. 86. Nistor Cassvan, publicist. 


P 193, n. 87. În 1924 fondase revista Cinema, iar în 1930 revista Filmul, 
îngrijindu-se îndeaproape de realizarea lor poligrafică, precum şi de 
difuzare. 


n. 88. Sarina Cassvan-Pas (1894-1978), prozatoare, traducătoare și 
autoare de literatură pentru copii. La B.A.R. se află mai multe 
epistole adresate lui L.R. (Coresp., nr. 142 490-142 499), datate între 
1929 şi 1935. 


n. 89. Ştefan Meteş (1887-1977), istoric; în guvernul Iorga 
îndeplinea funcția de subsecretar de stat la Interne (17 iun. 1931-12 
mai 1932). 


n. 90. Eugen Jebeleanu, poet. În paginile României literare a 
publicat versuri, eseuri şi comentarii critice despre opera lui 
B. Fundoianu, Vasile Savel, V. Gheorghiu, B. Iordan, A. Enăşescu, 
Franyo Zoltán, Ilarie Chendi, Şt.O. Iosif, Camil Petrescu, Adolf 
Meschendărfer ş.a. La B.A.R. se află o scrisoare a sa către L.R. 
(Coresp., nr. 143 346, datată 1931). 


P 194, n. 91. Nae Ionescu (aflat la data respectivă în conducerea ziarului 
Cuvântul) nu semnează articole în România literară. 


n. 92. Scarlat Struţeanu, critic şi istoric literar, unul dintre primii 
recenzenţi entuziaşti ai romanului Pădurea Spânzuraţilor 
(cf. Flacăra, VIII, nr. 5, 2 febr. 1923). 

P 195, 


n. 93. Cu titlul Liviu Rebreanu, revista România literară (l, nr. 3, 5 
mart. 1932, p. 1) îi va publica un fragment din Memorii. Nu s-a 
numărat însă printre prietenii revistei, fiind mereu luat în vârful 
peniţei de tinerii din redacţie (M. Sebastian, E. Ionescu ş.a.), precum 
și de un fost „sburătorist“, Camil Petrescu, autorul cunoscutului 
eseu: Fugen Lovinescu sub zodia seninătăţii imperturbabile. Mai 
concesiv în comentarea creației lovinesciene s-a dovedit I. Peltz. 
Nemulțumit, criticul şi-a manifestat de la început insatistacția faţă de 
directorul revistei, a cărui etică, apreciază Lovinescu, ţine de „o 
mentalitate de cafenea“ (Gândirea, 1932). Cu titlul Epilogul 
epilogului, L.R. va răspunde acuzațiilor aduse (R.L., 1, nr. 19, 25 iun. 
1932, p. 1 - vezi L.R. Opere, vol. 16, p. 343-346). 


n. 94. Pompiliu Constantinescu (1901-1946), critic şi istoric literar, 
nu s-a numărat printre colaboratorii revistei (cu excepţia unui 
răspuns la o anchetă întreprinsă de redacţie), dar va fi adesea lăudat 
în paginile României literare. Criticul s-a dovedit un fin observator 
al creaţiei rebreniene. A scris despre romanele Adam și Eva (cf. 
Ritmul vremii, |, nr. 7-8, aug.-sept. 1925 ; Ciuleandra (cf. Adevărul 
literar şi artistic, Ul, nr. 68-70, 21 ian. 1928) , Crăișorul (cf. Vremea, 
III, nr. 108, 5 apr. 1930) , Răscoala (cf. Vremea, VI, nr. 278, 5 mart. 
1933) , Gorila (cf. Vremea, XI, nr. 543, 26 iun. 1938) şi, în treacăt, 
despre Amândoi (cf. Revista Fundațiilor Regale, VII, nr. 6, | iun. 
1940). Ca profesor de liceu, departe de intrigi şi obositoare cereri, 
şi-a deranjat confratele cu o singură rugăminte: să aprobe 
împrumutarea une: recuzite (cf. B.A.R., Coresp., nr. 142 618, datată 
în 1942). 


n. 95. Constantin A.Giulescu, scriitor, fost casier general la Casa de 
Depuneri. 


n. 96. Carol Ardeleanu (1883-1949), prozator. 


n: 97. Cunoscută de Rebreni în cercul de prieteni ai familiei Dauş 
(soţul ei, V. Feodoroft, era pictor scenograf). Jurnalul atestă 
raporturi de colaborare între 30 ian. 1932 și 15 febr. 1941. 


n. 98. Nicolae Pora, prozator. Romanul său va fi anunțat de România 
literară, ca fiind „în curs de apariţie“, abia la 25 febr. 1933. Nu se 
număra printre colaboratorii revistei. 


P 197, 


P 198, 


P 199, 


n. 99. Radu Cioculescu (1901-1961), eseist, traducător şi cronicar 
muzical. Numele lui apare şi în corespondenţa de familie (cf. L.R., 
La lumina lămpii, scrisorile nr. 254, 257). 


n. 100. Em. Bucuţa va tipări însemnări de călătorie, medalioane 
literare şi articole privind viaţa culturală a ţării. 


n. 101. Nicolae I. Ottescu, avocat (între 20 apr. şi 17 iun. 1931, 
fusese ministru subsecretar de stat la Interne, fiind apoi înlocuit cu 
Șt. Meteş). 


n. 102. Ilarie Voronca (1903-1946), poet, privit cu simpatie de 
România literară, unde personal n-a publicat nimic. 


n. 103. Adrian Maniu. 
n. 104. Neîntâlnit printre colaboratorii revistei. 


n. 105. Emil Pauker, director administrativ la Adevărul. 


ee 


n. 106. Este vorba de Dicţionarul enciclopedic „Cartea Românească“, 
despre care L.R. va şi serie articolul DI. Adamescu şi „Dicţionarul“, 
în România literară, 1, nr. 4, 12 mart. 1932, p. 1 (vezi L.R., Opere, 
vol. 16, p. 331-333). 


n. 107. Nici unul dintre cei doi publicişti nu va fi întâlnit în paginile 
revistei. 


n. 108. Neagu Rădulescu (1912-1972), prozator şi caricaturist, 
prezent cu scrieri proprii în mai multe numere ale României. literare. 


n. 109. Emil Gulian (1907-1942), poet ; în afara versurilor proprii, 
va semna numeroase articole despre poezia contraților săi. 


n. 110. Într-adevăr, Vasile Alecsandri (1821-1890) a publicat prima 
revistă cu titlul România literară, la laşi, în anul 1855. 


n. 111. Ionel şi Lina Rădulescu, cumnați. 


n. 112. Măsuri economice legiferate de N. Iorga în vederea anulării 
unor datorii publice. 


P 200, 


P 201, 


n. 113. Vezi De ce?, în România literară, |, nr. 1, 20 febr. 1932, p. 1 
(vezi L.R. Opere, vol. 16, p. 326-329). 


n. 114. Radu Vasilescu, ginere. 


n. 115. Demetru I. Dobrescu (1869-1948), om politic, primar al 
Capitalei pe timpul guvernării național-țărăniste. 


n. 116. Adrian Verea (1876-1944), medic, cronicar şi autor dramatic. 


n. 117. Cu excepţia unor interviuri (10 sept. și 11 dec. 1932) şi a unei 
scrisori (28 oct. 1933), T. Arghezi nu va oferi nimic spre publicare 
României literare. Tinerii redactori vor manifesta grijă, dragoste şi 
prudență în comentarea creației sale. 


n. 118. Toma Vlădescu, gazetar, colaborator asiduu la revistele de 
extremă dreaptă. 


n. 119. Emil F. Emilian (1885-1938), director al tipografiei 
„Eminescu“. 


n. 120. loan-Aurel Candrea dia 1950), profesor universitar, 
filolog și folclorist. 


n. 120 a. Otto Eduard Marcovici, din administrația ziarelor Adevărul 
şi Dimineaţa. (Se ocupa şi de editură.) 


n. 121. loan Hudiţă, conferenţiar universitar de istorie a diplomaţiei 
şi om politic naţional-țărănist. 


n. 122. Dumitru Caracostea (1879-1965), critic şi istoric literar, 
protesor la Universitatea din Bucureşti ; la data însemnărilor din 
Jurnal, conducea şi Seminarul de literatură, unde a invitat mai mulţi 
scriitori să prezinte studenților geneza creației lor. Admirator al 
operei rebreniene, s-a numărat printre confrații care au avut 
sentimente constante de prietenie şi preţuire, venind adesea în 
sprijinul romancierului. 


n. 123. Conferinţa va avea loc abia peste o lună (vezi Jurnal, 12 apr. 
1932). Textul ei va fi reprodus parțial în Vremea (cf. Între roman şi 
viață. Povestirea primului capitol, an. V, nr. 235, 1 mai 1932), fiind 
peste ani reluat în Revista Fundațiilor Regale (cf. Mărturisiri, 
an. VII, nr. 11, nov. 1940) şi în vol. Amalgam (1942). Reprodus în 
L.R. Opere, vol. 15, p. 164-188). 


P 202, 


P 203, 


P 204, 


P 205, 


n. 124. Conferință prilejuită de împlinirea a 100 de ani de la moartea 
lui Goethe (1739-1832). 


n. 125. Vezi Afinităţi elective, în România literară, |, nr. 5, 19 mart. 
1932, p. 1 (L.R. Opere, vol. 15, p. 418-419). 


n. 126. Bucarest, hebdomader politic, literar și social, apărut între 
febr. 1932-ian. 1933, având ca director pe Adolphe Clarnet. 


n. 127. Vezi Jurnal, 28 mart. 1932. 


n. 128. Gheorghe Pop, avocat şi deputat, fruntaş al Partidului 
Naţional Ţărănesc. 


n. 129. Filip Chefner, cu felurite functii în aparatul de stat (avocat la 
Camera Deputaţilor, consilier comunal, ajutor de primar al 
Bucureştilor). 


n. 130. Sub titlul Sburătorul văzut de..., revista Vremea pregătea 
două pagini de amintiri cu participarea mai multor scriitori dintre 
foştii cenaclişti. (De reţinut că nu cu mult timp în urmă, la 31 oct. 
1931, E. Lovinescu împlinise 50 de ani.) 


n. 131. Însemnările, lapidare şi reci, vor fi tipărite în Vremea, V, 
nr. 232, 3 apr. 1932,p.6. 


n. 132. De presupus, Apel către editura „Socec“ să nu moară, care 
va apărea în România literară. 1, nr. 7, 2 apr. 1932, p. 1 (vezi L.R. 
Opere, vol. 16, p. 333-336). 


n. 133. Barbu Florian, gazetar , a semnat în România literară 
numeroase articole de cinema cu pseudonimele Menalque, Fickan, 
Billie Boy, Edy Fuky, 1.Semo. 


n. 134. Într-adevăr, va deveni noua locuinţă a scriitorului: strada 
Pietăţii, nr. 28 (adresa folosită şi pentru redacţia şi administraţia 
României literare, cum ne indică numeroase scrisori oficiale). 


n. 135. Ovidiu Papadima (n.1909), critic, istoric literar şi folclorist, 
la acea dată asistent la Facultatea de Litere. La B.A.R. se află două 
scrisori ale sale trimise romancierului (Coresp., nr. 144 073- 
144 074). 

P 206, 


P 207, 


P 208. 


P 209, 


P 210, 

n. 136. Constantin Angelescu. 


n. 137. M.Cruceanu, poet ; două scrisori aflate la B.A.R. (Coresp., 
nr. 142 663-142 664) atestă vechimea relaţiilor dintre cei doi scriitori 
(1912), precum şi natura raporturilor (în 1941, M. Cruceanu, aflat în 
lagărul de la Târgu Jiu, îl roagă să intervină la Ministerul de Interne 
pentru eliberare). 


n. 138. Alexandrina Cantacuzino. 


n. 139. În legătură cu acest proces, vezi I.T., Procesul de presă al 
d-lui Liviu Rebreanu, în Curentul, V, nr. 1579, 24 iun. 1932, p. 6 (cu 
referiri la recursul lui Radu Urlăţeanu, intentat împotriva sentinţei de 
achitare a romancierului în conflictul iscat în urma unui articol 
tipărit de L.R. în Vestul). 


n. 140. M. Graur, şeful contenciosului ziarelor Adevărul şi Dimineaţa. 


n. 141. Cu titlu Petre, Petre, revista Adevărul literar şi artistic 
(X, nr. 578, p. 1-2) publicase, la 3 ian. 1932, un fragment din roman. 


n. 142. Mihail G. Samarineanu, poet, prozator şi publicist. 
n. 143. Romanţă fără note, roman apărut în 1930. 


n. 444. Coriolan Bălan, avocat şi deputat național-țărănist (între 
1923 şi 1931 fusese primar în Timişoara). 


n. 145. Aureliu Weiss, publicist. 

n. 146. Nicoiae Malaxa, industriaș. 

n. 147. Cf. Răsăritul, în Secolul, 1, nr. 1, 14 febr. 1932, p. 5. 
n. 148. Sat în Argeș, unde Gh. Plopeanu avea o proprietate. 
n. 149. Cicerone Theodorescu. 

n. 150. Magazin de mănuşi. 


n. 151. „Alcalay“, casă de editură şi librărie. 


P 213, 


P 214, 


n. 152. Jules Romains (1885-1972), prozator şi dramaturg francez, 
pe care, în 1933, L.R. îl va cunoaşte personal, la Congresul 
Pen-Clubului de la Dubrovnik. 


n. 153. Începând cu data de 8 mai 1932, L.R. urmăreşte „mersul 
scrisului“ la noua versiune a romanului. Evidenţa, ținută pe zile, pe 
ore, pe pagini și rânduri scrise, se află la B.A.R., Arh. L.R., I ms. l h, 
f. 1-4 (vezi supra, nota 1). 


n. 154. Armand Călinescu (1893-1939), om politic, unul dintre 
conducătorii P. N.Ţ., la început pe plan local (în Argeș, unde a şi fost 
prefect, în 1928), iar apoi pe plan central ; în aparatul de stat a 
îndeplinit mai multe funcţii: secretar general la Agricultură și 
Domenii (1929), subsecretar de stat la Interne, la Preşedinţie etc. 
Acceptând funcția de ministru de Interne în guvernul Goga-Cuza, a 
fost exclus din P. N.Ţ. Ca prim-ministru (mart.-sept. 1939), în timpul 
dictaturii regale, a manifestat ostilitate faţă de fascism, luând măsuri 
energice împotriva Gărzii de Fier, care, în cele din urmă, va organiza 
asasinarea lui. 


n. 155. Traian Dumitrescu, negustor, ginerele Linei Rădulescu 
(aceasta, înainte de a se fi căsătorit cu fritele lui Fanny Rebreanu, 
mai avusese o căsnicie, de pe urma cărei . dobândise o fiică, măritată 
cu Traian Dumitrescu). 


n. 156. Nicolae Titulescu (1882-1941), profesor universitar şi 
diplomat. 


n. 157. În cursul lunii iul. 1932, urmau să aibă loc alegerile pentru 
Camera Deputaţilor şi pentru Senat. Noul guvern, condus de 
Al. Vaida-Voievod (care va fi şi ministru ad-interim la Afaceri 
Străine), avea să funcţioneze până la 20 oct. 1932. În componenţa lui 
atlăm figuri obişnuite, rodate în vechi combinaţii guvernamentale 
național-țărăniste (P. Halippa, G.G. Mironscu, V. Potârcă, 
I. Lugoşianu, D. R. Ioaniţescu, ş.a.). Figuri noi: D. Gusti şi 
I. Gr. Periețeanu. 


n. 158. Ministerul Instrucţiei, Cultelor şi Artelor, unificate între timp. 


n. 159. I.Gr. Perieţeanu — va nota L.R. — „e din vechea gardă a 
liricilor disereţi şi perseverenţi““. Poezia lui „nu caută să epateze, nici 

să revoluționeze. E simplă şi blândă“ (cf. 1. Gr. Periereanu „Glasul 
apelor“, în România literară, I, nr. 17, 11 iun. 1932, p. 1 - L.R. 
Opere, vol. 16, p. 342-343). 


n. 160. Caius Brediceanu, jurist şi om politic. 


n. 161. Ionel M.Gașpar, avocat, deputat de Caraş. 


P 215. n. 162. Vezi supra, n. 120a. 


P 216, n. 163. Marioara Sorbul. 


P 217, n. 164. Alexandrina Rădulescu. 


P 218, n. 165. Nicolae Ionescu-Crunţi, proprietarul imobilului ocupat de 


L.R. în strada Tache Ionescu, nr. 12 (Parcul Inginerilor, lângă Gara 
de Nord). 


P 219, n. 166. În total, P. N.Ţ. obținuse 40, 30% din numărul voturilor (274 

mandate de deputat în Parlament). În ordinea rezultatelor, urma 
P.N.L. (I. G. Duca), cu 13, 63% din voturi (28 mandate). Celelalte 
partide și organizaţii obținuseră între 2,16% şi 6,53% din voturi 
(respectiv 4 până la 14 mandate de deputat). Ecoul acestor mutații va 
fi regăsit în articolul Camera Deputaţilor fără d. Nicolae Iorga, 
publicat de L.R. în România literară, I, nr. 27, 20 aug. 1932, p. 1 
(L.R., Opere, vol. 16, p. 361-362). O menţiune: la 20 oct. 1932, se 
va forma un nou guvern, condus de de I. Maniu, eveniment ce nu va 
mai reține atenţia scriitorului, preocupat în exclusivitate de noua lui 
carte. 


n. 167. Un amănunt biografic: din motive de ordin umanitar, în iul. 
1932 L.R. va intra în Comitetul Naţional Antirăzboinic, de coloratură 
socialistă, din care mai făceau parte dr. C.I. Parhon, prof. Ilie Cristea, 
N.D. Cocea ş.a. (în baza stării de asediu din febr. 1933, Comitetul va 
fi dizolvat). 


n. 168. La Bucureşti, Fanny Rebreanu preluase administrarea revistei. 
„» Va trebui negreşit să ridic un altar măicuțţii tale la care să mă închin 
în fiece zi cel puțin de trei ori“ — va nota L.R., la 16 iun. 1932, într-o 
scrisoare adresată Puiei, desprins de grijile administrative de până 


atunci. „Tu scrie liniştit. Fac eu aici ce fac...“, îl va asigura soția 


P 220, 


P 221, 


(vezi L.R., La lumina lămpii, scrisorile 237-244). Colaborările lui în 
revistă, destul de rare şi până atunci, vor fi şi mai puţine. Din 
articolele trecute şi cele ce vor urma, ar mai fi de reținut: Între critică 
şi injurie (l, nr. 3, 5. mart. 1932, p. 1-2) ; Controlul străin (l, nr. 9, 
16 apr. 1932, p. 1); Legiferare pentru literatură (l, nr. 10, 12 apr. 
1932, p. 1), Goana torțelor (1, nr. 12, 7 mai 1932, p. 1); Scriitori şi 
problemele culturii (1, nr. 40, 19 nov. 1932, p. 1-2), reproduse de noi 
în L.R. ; Opere, vol. 16, p. 329-331, 336-338, 338-339, 339-341, 
362-363. 


n. 169. Întreruperea însemnărilor (14 aug. — 9 nov. 1932), este 
compensată de notaţiile din „Mersul scrisului [la] „Răscoala“ (vezi 
supra, notele 1 şi 153). De reţinut că paralel cu evidenţa orelor şi 
minutelor petrecute la masa de lucru, a paginilor şi rândurilor scrise, 
sunt consemnate acolo şi numele vizitatorilor (Fanny, Puia, Radu, 
Ionel şi Lina Rădulescu, Mihail şi Maria Sorbul, Chefner), precum şi 
diverse stări. afective („complet lipsit de avânt şi atmosferă“ ; „Nici 
un elan“ ; „Nici o dispoziţie“ ; „Prost, somn, lipsă de inspiraţie“ ; 
„Infect, nici o dispoziţie“ etc.). Calvarul creaţiei transpare adesea din 
simpla înşiruire a datelor. Exemple: „Vineri, 2 septemvwre, de la ora 
22,1/2, până la 6,5' până la pag. 312, 5 [scris] | lpag. în] 7,1/2 
[ore], sau Duminecă 6 noiemvre, de la ora 22 până la 2: nimic“. 


n. 170. Peste două zile, România literară (1, nr. 45, 24 dec. 1932, p. 3) 
va transmite ştirea că romanul se va găsi în librării „între Crăciun şi 
Anul Nou“. 


1933 


n. 1. An extrem de sărac în însemnări jurnaliere. Parţial, tensiunea 
stărilor interioare poate fi cunoscută din articolele publicate în acest 
interval: După un an (România literară, IL, nr. 53, 18 febr. 1933, 
p. 1), Tragedia d-lui Gusti (ibid, II, nr. 55, 4 mart. 1933, p. 1); 
„Patul lui Procust“ (ibid., II, nr. 55, p. 1-2) ; Întinerirea „Vieţii 
româneşti“ (ibid., Il, nr. 56, 11 mart. 1933, p. 1); Literatura 
românească în Rusia sovietică (ibid., II, nr. 57, 18 mart. 1933, p. 1); 


579 


P 222, 


Iluzii permanente (ibid. IL, nr. 61, 15 apr. 1933, p. 1) ; Radiofonia 
românească (ibid, Il, nr. 62, 30 apr. 1963, p. 1) ; Panait Istrati 
(ibid., II, nr. 65, 6 mai, 1933, p. 1) — articole reproduse de noi în 
L.R., Opere, vol. 16, p. 364-377. Consultă, la nevoie, și mărturisirile 
făcute lui Ioan Massoft, Liviu Rebreanu în intimitate, apărute în 
Rampa, XVI, nr. 4490, 2 ian. 1933, p. 1-2, precum şi cele din Cu 
d-l Liviu Rebreanu, romancierul care toată viața nu face decât să 
scrie şi totuși nu este fecund, despre „Gorila“, „Pojarul dragostei“ 
şi altele, interviu semnat de Al. Robot, în Rampa, XVI, nr. 4752, 
13 nov. 1933, p. l-2. 


n. 2. Provocată în mare măsură de ecourile romanului Răscoala, abia 
tipărit, a cărui elaborare îl istovise. 


n. 3. Ragusa, denumire italiană dată în Evul Mediu oraşului iugoslav 
Dubrovnik. 


n. 4, Pregătirile pentru Congres, precum şi desfăşurarea lucrărilor au 
fost reflectate în România literară: Adunarea generală a P. E.N. — 
Clubului (Il, nr. 61, 15 apr. 1933,p.6),P EN — Clubul român la 
Ragusa (II, nr. 67, 27 mai, 1933, p. 3) ; Emanoil Bucuţa, Congrese 
de scriitori. Dubrovnik, 23-28 mai 1933 (I1, 22 iul. 1933, p. 3). 


n. 5. Alexandru Popescu-Telega (1889-1970), profesor, folclorist şi 
istoric literar, comparatist specializat în relaţiile româno-iberice. 


n. 6. Kemény János, scriitor maghiar din România, președintele 
societăţii literare „Erdélyi Helikon“ (înființată în 1926). 


n. 7. Corectat ; în manuscris: Suşak. 

n. 8. Fiume, vechea denumire a orașului croat Rijeka. 

n. 9. Abbazia, denumirea italiană a oraşului croat Opatija. 

n. 10. Jules Romains, amintit în Jurnal şi la 6 mai 1932. 

n. 11. František Langer (1888-1965), autor dramatic şi povestitor ceh. 


n. 12. Probabil Jindra Huskova, profesoară şi publicistă cehă, 


„_preşedinta femeilor universitare slovace, autoarea mai multor 

n. 13. Herbert George Wells (1866-1946), prozator şi sociolog 
englez. 


n. l 4. Cattaro, denumirea italiană a portului dalmaţian Kotor (în text 
este vorba de golful în care se află orașul). 


n. 15. Dawson Scott, publicistă engleză, care, în 1921, înființase 
„PE.N.-Club“ 


n. 16. Svetislav Stefanovit, poet, medic şi publicist sârb. 


n. 17. Ernst Taller (1893-1939), scriitor german ; din pricina 
naţionalităţi (era fiul unui comerciant evreu) şi a convingerilor sale 
antinaziste, se refugiase în afara granițelor Germaniei. 


n. 18. Acelaşi Benjamin Crémieux, care, la 2 apr. 1928, îi ceruse lui 
L.R. aprobarea să publice o nuvelă în Revue Juive. 


n. 19. Şalom Asch (1880-1957), scriitor de limbă idiş, născut în 
Polonia și stabilit, după 1910, în S.U.A. 


n. 20. Ivan Mestroviă (1883-1962), sculptor, pictor şi gravor iugoslav. 
n. 21. Lovcen, masiv muntos în Muntenegru, declarat pare naţional. 
n, 22. Cetinje, oraş în Muntenegru. 


n. 23. Split, port croat la Marea Adriatică, intitulat în antichitate 
Spalatum (de unde şi numirea italiană Spalato). 


n. 24. Diocletian (împărat roman între 284-305 e.n.) se retrăsese, după 
abdicare, în Dalmația, la Spalatum (Split), unde moare în anul 316. 


n. 25. Frane Bulič (1846-1934), arheolog iugoslav, specialist în 
epigrafia latină , în apropiere de Split a făcut numeroase săpături. 


n. 26. Piesa lui Benito Mussolini (1883-1945), conducătorul Italiei 
fasciste, apăruse „în colaborare“ cu Gioachino Forzano (1884-1970), 
autor dramatic de notorietate în perioada dintre cele două războaie, 
ceea ce ne îndreptățește să stabilim mai aproape de adevăr 
paternitatea lucrării. Piesa s-a jucat pe scena „Naţionalutui“, cu titlul 
Napoleon, în stagiunea 1933-1934, transfigurând evenimentele 

intervenite în viața exilatului din Elba, de la revenirea sa în Franţa 
(l mart. 1815) până la înfrângerea de la Waterloo. Atare drame 
istorice mai publicase G.Forzano, fără să fi simţit nevoia unor 
colaboratori de ocazie. 


n. 27. La 14 ian. 1933, Al. Vaida-Voievod devenise preşedinte al 


Consiliului de Miniştri, funcţie pe care o va îndeplini până la 13 nov. 
1933. 


n. 28. În noul guvern, Armand Călinescu era ministru de Interne. 


n. 29. Eugen Titeanu, avocat, publicist şi om politic ; la 2 oct. 1934, 
în guvernul condus de G.Tătărăscu, va fi numit ministru la Interne ; 
între 14 iul. 1938 şi 31 ian. 1939, în guvernul condus de Miron 
Cristea, va îndeplini funcția de ministru al Presei şi Informaţiilor. În 
ambele calități, va avea o atitudine deferentă faţă de L.R. 


n. 30. În noul guvern, Virgil Madgearu continua să fie ministru la 
Finanţe. 


n. 31. Mihai Savu, fost campion de scrimă, vicepreședinte la Uniunea 
Federaţiilor Sportive din România ; între alte funcţii, a îndeplinit şi 
pe cea de secretar tehnic la Teatrul Naţional (informaţie furnizată de 
Eftimie Ionescu). 


n. 32. Petru Comarnescu (1905-1970), critic literar şi de artă, 
estetician şi traducător ; la B.A.R. se află scrisori ale sale către L.R. 
(Coresp., nr. 142 603-142 605), de omagiere şi despre traducerea 
unei piese de O'Neill. 


n. 33. După ce între 1929 şi 1933 urmase cursurile Facultăţii de 
Litere şi Filosofie a Universităţii din Bucureşti, Puia Rebreanu 
susținuse examenul de licenţă, cu menţiunea „Magna cum laude“ 
(Diploma nr. 19079, din 4 febr. 1933) ; în noua calitate, urmărea să 
obțină ore în învățământ, paralel cu activitatea sa de crainică la 
Radiodifuziunea Română. 


n. 34. Victor Orendi-Homenau, publicist, traducător ; la B.A.R. se 
află o scrisoare a sa către L.R. (Coresp., nr. 144 033). 

n. 35. Eduard Mirto, din nou subsecretar de stat la Lucrări Publice şi 
Comunicaţii. 


n. 36. Charles Auboin, economist francez. 


n. 37. A. Poitvin-Scheletti, pictor , în colecţia familiei se află 
portretul făcut lui Radu Vasilescu, precum şi tabloul Deiza (căţeluşa 
lui L.R. de la Valea Mare) — aflate astăzi în posesia Muzeului 
Literaturii Române. 


n. 38. Toma Gâlcă, om politic naţional-ţărănist. 

n. 39. Constantin Pantazi, colonel, comandantul regimentului 3 
Călăraşi, în care funcționa şi ginerele scriitorului. 


n. 40. Tedi Radu, colonel, prieten apropiat al lui C. Pantazi. 
n. 41. Octav Luchide, secretarul Federaţiei Naţionale de Fotbal. 


n. 42. Bebe Wolf, funcţionar la Editura „Adevărul“ (informaţie de la 
1. Massoff). 


n. 43. Unul dintre fiii publicistului Gheorghe Mugur: Val (1901-1986) 
sau Remus (ultimul revenind de mai multe ori în paginile 
Jurnalului). 


n. 44. Ramiro Ortiz, profesor de italiană la Universitatea din 
Bucureşti şi membru al Academiei Române (1934) ; reîntors în Italia, 
va funcționa ani de-a rândul ca profesor la Universitatea din Padova. 


n. 45. Ulterior Parcul Libertăţii. 


n. 46. Restaurant în Bucureşti, al cărui nume este reîntâlnit şi în 
opera scriitorului. 


n. 47. Victor Barnovsky, regizor, care, venind din Germania, a pus 
pe scena teatrală bucureşteană mai multe spectacole Shakespeare 
(informaţie de la I. Massoff). 


n. 48. Ludovic Dauş (1873-1953), poet, prozator şi dramaturg ; vechi 
şi constant prieten al Rebrenilor ; unul dintre puţinii martori ai 
decesului romancierului. Din aug. 1933, va lucra alături de L.R. în 

consiliul de administrație al Societății de Radio. La B.A.R. se află 
scrisorile sale către confratele său (Coresp., nr. 142 711-142 719, din 
1925-1926). 


n. 49. 1. Rosenthal, conducătorul ziarului Adevărul între 1922 şi 
1924 ; după retragerea acestuia din Societatea „Adevărul“, până în 
1936, ziarul a fost condus de un triumvirat: B. Brănişteanu, C. Graur 
şi Emil Socor ; după 1936, la conducere aflăm pe M. Sadoveanu, 
B. Brănişteanu şi T. Theodorescu-Branişte. 


n. 50. Viorica Raşet, profesoară de latină, căsătorită cu istoricul Ion 
Vlădescu (după divorțul acestuia de Coca Rarincescu, amintită în 
paginile Jurnalului) ; era nepoata generalului N. Uică, menţionat în 
contextul notației jurnaliere. 


n. 51. Nicolae Uică (1877-1940), general de corp de armată ; după 
căderea guvernului condus de Al. Vaida-Voievod, va fi numit 
subsecretar de stat la Ministerul Apărării Naţionale (14 nov.-29 dec. 
1933), în guvernul condus de I.G. Duca. 


n. 52. Octavian C. Tăslăuanu, publicist ; „naşul literar“ al lui L.R. ; 
aflat în conducerea revistei Luceafărul din Sibiu, a publicat, lu 1 nov. 
1908, prima schiţă a tânărului prozator (consultă paginile postume 
publicate de soţia lui O.Tăslăuanu în Plaiuri năsăudene, I, 1943, 
nr. 5-7, p. 2). 


n. 53. Bruno Seletzki, şeful agenției „Skoda“ la București. La 10 mart. 
1933, în urma unui denunţ care acuza o evaziune fiscală, se făcuse o 
percheziție la reprezentanța societăţii „Skoda“, descoperindu-se 
numeroase acte cu caracter secret privind capacitatea militară a 
României, situaţia unor ofițeri supericri români etc. O parte din 
documentele găsite au tost confiscate, constituind probe în procesul 
de spionaj intentat lui B. Seletzki. La 24 mart. ei a fost arestat, iar 
mai târziu judecat şi condamnat la cinci ani închisoare. - 


n. 54. Romulus Boilă, om politic național-ţărănist, implicat în 
„Afacerea Skoda“. 


n. 55. Mihai Popovici era la acea vreme ministrul Justiţiei. 

n. 56. Nicolae Samsonovici, general, subsecretar de stat la 
Ministerul Apărării Naționale. 


n. 57. G.G.Mironescu îndeplinea atunci funcția de vicepreşedinte al 
Consiliului de Miniştri, fiind şi subsecretar de stat la Interne. 


n. 58. „Afacerea Skoda“ se perfectase în 1930, pe timpul unei 
guvernări național-țărăniste ; de-atunci, în formaţiile guvernamentale 
conduse de I. Maniu (10 nov. 1928-6 iun. 1930), G.G. Mironescu 
(7-12 iun. 1930); I. Maniu (13 iun.-9 oct. 1930); G.C. Mironescu 
(10 oct. 1930-17 apr. 1931), Al. Vaida-Voievod (6 iun.-10 aug. 1932; 
11 aug.-19 oct. 1932), I. Maniu (20 oct. 1932-13 ian. 1933) şi din nou 
Al. Vaida-Voievod (14 ian.-13 nov. 1933), naţional-țărăniştii folosiseră 
patru generali ca subsecretari de stat: Henri Cihoschi, Nicolae 
Condeescu, C. Ştefănescu-A mza şi N. Samsonovici. 


n. 59. Între timp se precipitase căsătoria Seredei Sorbul cu sit. 
Grigore Pârâianu. 


n. 60. Iancu Chitzes, publicist. 

n. 61. Ernst Donneaud (1875-1941), arhitect. 

n. 62. Dispensă de dotă. 

n. 63. Ion Brucăr (1888-1960), profesor de filosofie, estetician şi 
publicist ; a fost unul dintre colaboratorii prodigioşi ai României 


literare. 


n. 64. Alexandru Philippide (1859-1933), profesor universitar, 
filolog. 


n. 65. Adrian Maniu. 

n. 66. Octav Doicescu (1902-1981), arhitect. 

n. 67. Poate Bánffy Miklós, scriitor din cercul „Erdélyi Helikon“ 
(incert şi din pricina grafiei folosite de L.R., bun cunoscător al limbii 


maghiare). 


n. 68. Augustin Calliani, funcționar superior în cadrul Ministerului 
Instrucțiunii Publice și Cultelor. 

n. 69. Nicolae Dumitrescu, profesor. 
n. 70. Institutul Negoescu, liceu particular de fete. 


n. 71. Promisiune nerespectată. Singura colaborare a lui D. Gusti în 
România literară rămâne articolul Statul cultural (l, nr. 40, 19 nov. 
1932, p. 1). Revista a manifestat însă un interes constant faţă de 
creaţia profesorului (vezi între altele, cuvântarea lui L.R., ţinută cu 
prilejul sărbătoririi ministrului, publicată în România literară, II, 
nr. 53, 18 febr. 1933, p. 3). 


n. 72. În noul guvern, V.V. Tillea era ministru secretar de stat la 
Preşedinţia Consiliului de Miniştri şi la Ministerul Presei şi 
Informaţiilor (unde D. Gusti îndeplinea funcția de subsecretar de 
stat). 


n. 73. Hotărârea guvernamentală. + 


n. 74. Într-adevăr, la 14 nov. 1933 va fi numit un nou guvern, având 
ca prim-ministru pe I.G.Duca. 


n. 75. Numele romanului fusese amintit în presă începând din 1931 
(vezi Rampa. XVI, nr. 3886, 2 ian. 1931, p. 4 , Adevărul, XLIV, 
nr. 14513, 23 apr. 1931, p. 2), revenind ulterior cu insistență 
(România literară, II, nr. 63, 29 apr. 1933, p. 2 ; Adevărul, XLVII, 
nr. 15197, 22 iul. 1933, p. 2 ; Vremea, VI, nr. 308, 8 oct. 1933,p.4; 
Rampa, XVI, nr. 4752, 13 nov. 1933, p. 1-3). 

n. 1. Întreruperea însemnărilor din Jurnal se explică prin faptul că, 
în prima parte a anului, L.R. s-a aflat aplecat asupra noului roman, 
Jar, început luni 22 ian. 1934, orele 21, 1/2, şi sfârşit marți 1 mai 
1934, orele 5,40”. După Mersul scrisului (vezi L.R., Opere, vol. 9, 
p. 459-460), romanul a fost elaborat în decursul a 63 de nopți (nu au 

fost calculate întreruperile). Evidenţa zilelor, orelor şi minutelor 
folosite la masa de lucru suplineşte lacunele Jurnalului. Pentru 
lămuriri suplimentare vezi mărturisirile: De vorbă cu di. Liviu 
Rebreanu cu prilejul apariției romanului „Jar“, în Reporter, Il, nr. 
22, 16 mai 1934, p. 5 (semnat de Camil Baltazar), şi De vorbă cu 
dl. Liviu Rebreanu, în Adevărul literar şi artistic, XIII (seria a Il-a), 
nr. 702, 20 mai 1934, p. 1 (semnat de V.Cristian). Semnalam din 
bibliografia noastră şi Răspunsul d-lui Liviu Rebreanu, la ancheta Ce 
fapte şi tendințe duc în situaţia actuală a lumii la pace şi război ? 
întreprinsă de Yremea, VII, nr. 319, 1 ian. 1934, p. 5. 


n. 2. Ana, bucătăreasa Rebrenilor. 


n. 3. În ce va fi constat aportul romancierului la scrierea manualelor, 
lucrul este discutabil. Cert e că, în 1934, numele îi apare pe o 
puzderie de cărţi destinate şcolii elementare. La început semnează 
alături de Petre V. Haneş un Abecedar ; apoi cu Maria Giuglea, 
manuale de Aritmetică pentru cl. a Il-a şi a III-a, de Gramatică şi 
compunere pentru cl. a III-a şi a IV-a sau de Geografie pentru cl. 
a IV-a. Întreprinderea pare să fie rentabilă, căci în anii următori atare 
colaborări girează apariţia unor manuale de Citire (în 1935, cu Maria 
Giuglea, D. Vasu şi T. Teodorescu-Branişte, în 1937, cu P. V. Haneş, 
R. Cosma şi I. Burcă, apoi, separat, cu P. V. Haneş, N. Bălăceanu şi 
D. Vasu). 


n. 4. Nicolae Condiescu devenise între timp preşedintele Consiliului 
de administraţie al Societăţii de Radio. 


n. 5. Este vorba de Congresul internaţional al radiotoniei, deschis la 
10 iun. 1934, în capitala Angliei. L.R. participase în calitate de 
vicepreşedinte al Societăţii de Radio din România (funcție 
îndeplinită între 1933 şi 1938). La Londra a fost însoţit de Corneliu 
Moldovanu, care, la rândul său, făcea parte din Consiliul de 
administraţie (vezi amănunte despre vizita în Anglia în vol. L.R., La 
lumina lămpii, p. 256-258). De reţinut că legăturile lui L.R. cu 
„Radioul“ erau mai vechi. Într-o dare de seamă alcătuită de 
H. Blazian, la 30 iun. 1929, el figurează în Comitetul programelor 
alături de C. Kirițescu, Th. Alessianu, A. Culea ș.a., făcând apoi chiar 
parte din Consiliul de administraţie, între 1932 şi 1933 (vezi Victor 
Crăciun, Manuscrise şi voci. Scriitori români la Radio, 1977). 

n. 6. A.B.C., publicaţie apărută, la București, între 9 nov. 1934 şi 
19 ian. 1935, având ca director pe Emil Socor. 


n. 7. Radu Vasilescu, ginerele scriitorului, atras la acea dată de 
publicistica sportivă ; demisionând din armată, se va angaja la 
Societatea de Radio, unde vreme îndelungată va activa în calitate de 
cronicar sportiv. 


n. 8. Ionel Rădulescu. 
n. 9. Bondor, şoter. 


n. 10. L.R. figura în Comitetul de lectură al Teatrului Naţional. Din 
cele trei piese (de presupus inedite), nici una nu figurează în 
repertoriul Teatrului Naţional din stagiunile 1934-1935, 1935-1936. 


n. 114. Din creaţia lui Zaharia Bârsan, Teatrul Naţional va repune în 
scenă, în stagiunea 1934-1935, piesa Trandafirii roşii (1915). 


n. 12. Atanasie Mitric (1902-1943), actor și dramaturg, regizor artistic 
şi de studio la Societatea de Radio (fiica lui, Livia-Fanny, a fost 
botezată de Rebreni). A dramatizat Jon (piesă jucată pe scena 
„Naţionaiului” din Cernăuţi, unde a îndeplinit functia de director de 
scenă) şi Pădurea Spânzuraţilor (jucată la. Studioul „Naţionalului“ 
bucureștean). Paternitatea ultimei dramatizări i-a fost contestată 
(vezi L.R., Opere, vol. 5, p. 657-660). La B.A.R. se află multe 
scrisori ale sale către L.R. (Coresp., nr. 143 863-143 893, din 
1930-1936 şi fără dată). 


n. 13. La Ateneul Român, unde L.R. se afla în conducerea secției de 
literatură şi artă, se practicau, la intrarea în societate, discursurile de 
recepţie şi de răspuns. 


n. 14. Roman „de consum“, inexistent în dicționarele de opere, 
precum şi în istoriile de literatură franceză consultate. 


n. 15. Sattler, tâmplar de mobilă din Piteşti, al cărui nume revine 
adesea în Jurnalul de la vie (vezi L.R., Opere, vol. 18). 


n. 16. Ion Mihalache, conducător al P. N.Ţ., era din părţile locului, 
de la Topoloveni. 


P 240, 


P 241, 


n. 17. Vizavi de ograda casei în care locuia, se afla „curtea 
animalelor“, unde antreprenorul Comănescu din Pitești ridicase un 
grajd, cotețe pentru păsări şi câini, o cocină de porci, precum şi o 
magazie de unelte. Reamenajarea gospodăriei este adesea subliniată 
în Jurnalul de la vie, unde regăsim şi numele meşterilor amintiți în 
context. 


n. 18. Toto Niculescu, avocat din Piteşti, bun prieten cu Ionel şi Lina 
Rădulescu, 


n. 19. Haralambie Păcescu, medic veterinar, vecin din Valea Mare, 
al cărui nume revine adesea printre „ai casei“ (mai ales în Jurnalul 
de la vie) , până în 1926, a fost medic primar veterinar al jud. Argeș, 
apoi promovat inspector (în vol. L.R., La lumina lămpii, transcris de 
noi greşit: Andrei Păcescu). 


n. 20. O conferinţă cu titlul apropiat, Literatura şi iubirea, va fi 
rostită de L.R. în mai multe oraşe ale țării, apoi tipărită în Universul 
literar, XLVIII, nr. 14, 8 apr. 1939, p. 3-6 ; inclusă, ulterior, în 
Amalgam [1943] şi reprodusă de noi în L.R., Opere. vol. 15. 


n. 21. După experienţa „Fundațiilor Regale“ (unde administrarea 
unei loterii se soldase cu venituri ce depășeau cu mult cheltuielile 
culturale ale Palatului), Socistatea de Radio proiectase o întreprindere 
similară. Dacă afacerea loteriei de la „Fundaţii“ avea să răsulle abia 
după abdicarea lui Carol al II-lea, cealaltă s-a compromis din taşă. 


n. 22. Ion Sârbu, actor şi profesor de dicție (la B.A.R., două scrisori 
ale sale către L.R., Coresp., nr. 145 085-145 086, nedatate). 


n. 23. Gheorghe (Guţă) Tătărăscu (1886-1957), om politic, conducător 
al grupării „tinerilor liberali“. Dacă în guvernele anterioare (conduse 
de 1. G. Duca şi dr. C. Angelescu, după îndepărtarea național- 
țărăniştilor), el îndeplinise funcţia de ministru la Industrie şi Comerţ, 
începând cu data de 3 ian, 1934 este numit prim-ministru, funcţie pe 
care o va deține până la venirea guvernului Goga-Cuza (28 dec. 
1937). La B.A.R., o scrisoare către L.R. din 1929 (Coresp., 
nr. 145 345). 


n. 24. Knock-out, piesă de Gustav Valentin şi Vasile Creţoiu. 

n. 25. Ştefan Wieder, om de afaceri din cercurile Palatului. 


n. 26. Nella Stroescu, începătoare într-ale literaturii: piesa Harap-Alb 
va fi în cele din urmă acceptată şi inclusă în repertoriul Teatrului 
Naţional, în stagiunea 1935-1936. 


n. 27. Damian Stănoiu (1893-1956), prozator ; cartea amintită în 
Jurnal este O zi din viaţa unui mitropolit. Însemnările unui trădător, 


apărută la „Cartea Românească“ în 1934. La B.A.R., scrisori către 
L.R., datând din 1929-1941 (Coresp., nr. 145 157-145 163). 


n. 28; Puiu Gârniceanu, scriitor întâlnit mai mult în paginile 
publicaţiilor , autorul volumului Lângă Schitul lui Tărâră (f.d.). 


n. 29. Silvio D'Amico (1887-1955), critic şi istorie dramatic italian, 
consacrat în viața teatrală interbelică. 


n. 30. În al doilea guvern format de Gh. Tătărăscu la 2 oct. 1934, 
Eugen Titeanu fusese numit ministru la Interne (în locul lui Victor 
lamandi). 


n. 31. Petre Munteanu-Cârnu, la data aceea director general al 
Societății de Radio. 


n. 32. Din ansamblul notațiilor de până în ian. 1937, rezultă că 
Dimitriu va deține la Radio o funcție de conducere, intrând uneori în 
conflict cu membrii Consiliului. 


n. 33. Ticu Sevastia Arhip (1891-1965), prozatoare şi autoare 
dramatică. 


n. 34. Al. Robot (1916-1941), poet și publicist, autor al câtorva 
interviuri luate lui L.R.: Faţă în față cu eroul meu, în Rampa, XVN, nr. 
4485, 25 dec. 1932, p. 7; Cu dl. Liviu Rebreanu, romancierul care 
toată viața nu face decât să scrie şi totuşi nu e fecund, Ibid., XVI, 
nr. 4752, 13 nov. 1933, p. 1. 


n. 35. Ion Luca (1894-1972), dramaturg. În stagiunea teatrală 
1933-1934, „Naţionalul“ îi jucase piesa Juda, scrisă în colaborare cu 
G. Ciprian. Noua piesă supusă spre lecturi era Rachieriţa. Vezi la 
B.A.R., Coresp., nr. 143 644, din 1936. Vezi şi M.N. Rusu, în 
Săptămâna, nr. 7, 15 febr. 1985. 


P 244, 


n. 36. Intitulată Gura de leu, piesa lui Ticu Arhip va fi inclusă în 
repertoriul Teatrului Naţional! din Bucureşti, în stagiunea 1935-1936. 


n. 37. Barbu Catargi, colaborator al secţiei muzicale a Societăţii de 
Radio, conducător al unei formaţii de jazz. 


n. 38. Corina Sbiera: „sunt profesoară de lb. română şi în orele libere 


„scriu“. Aşa începe corespondenţa sa cu L.R., la 16 febr. 1933, când, 

entuziasmată de lectura romanului Răscoala, îi propune să-l 
dramatizeze. (Cu puţin în urmă, luase un premiu literar, oferit de 
ziarul Curentul ; vezi la B.A.R., Coresp., nr. 145 013-145 015 din 
anul 1933.) 


n. 39. Mircea Georgescu, inginer, şeful compartimentului tehnic al 
Societăţii de Radio. 


n. 40. Nicolae M. Popescu (Popa Nae), profesor de istoria bisericii 
române la Facultatea. de Teologie din București, membru al 
Academiei Române (din 1924), şi al comitetului de direcţie al 
Societăţii de Radio ; între 1938 şi 1939, va funcţiona ca secretar 
general la Ministerul Cultelor şi Artelor. 


n. 41. Nicolae Batzaria (1874-1952), prozator şi publicist (la B.A.R., 
Coresp., nr. 142 143, o scrisoare către L.R. din anul 1930). 


n. 42. Nicolae Gh. Lupu (1884-1966), medic, profesor universitar şi 
om politic (fost președinte al Partidului Ţărănesc şi vicepreşedinte al 
P.N.Ţ.). Scrisoarea trimisă lui L.R. se află la B.A.R., Coresp., nr. 143 
657 ; în ea îl roagă să-l susțină pe H. Blazian, ameninţat să fie 
înlăturat de la Radio. „E necesar — notează dr. Lupu — ca şi cei de 
treabă să se susţină, căci clica celor răi e prea mare, prea unită și prea 
puternică în ţara asta pentru a putea face ceva.“ 


n. 43. Alexandru Georgiad Obedenaru (1865-1943), poet parnasian, 
care urma să intre în al 90-lea an al vieţii sale. 


n. 44. George Cruţescu, publicist şi dramaturg ; piesa la care se 
referă Jurnalul poartă titlul Trică şi a fost inclusă în repertoriul 
Teatrului Naţional din stagiunea 1934-1935. 

n. 45. G.M. Cantacuzino, arhitect şi publicist, unul din conferenţiarii 
activi ai Radiodifuziunii Române. 


n. 46. Epopeea lui Petre Munteanu-Cârnu va continua, „decapitarea“ 
fiind urmată de numeroase lucrături în culise (consultă Lucrări de 
referință despre Radio şi Televiziune, de Victor Crăciun, Nicoleta 
Dropol şi Cella Vasiliu, 1973). 


n. 47. Letiţia Slăvoacă (căsătorită Miron), prietenă veche, de pe 
meleaguri bistrițene. 


n. 48. Azi Ştefăneşti, lângă Piteşti. 


n. 49. Reamintim că la Bascov, lângă Piteşti, Ionel și Lina Rădulescu 
aveau o fermă ; Stăncuţa (în Jurnal şi Stănuţa) este numele fetei 
luată de Răduleşti din orfelinatul de la Turnu Roşu. 


n. 50. Excursie în grup. 

n. 51. Victor lon Popa. 

n. 52. Mihai Arţăreanu, avocat. 

n. 53. Probabil A. Zwiebel, renumit anticar şi colecționar de antichități. 


n. 54. Marioara Gusan (n. 1914), la acea dată elevă la „Elena 
Doamna“ ; originară din Ludoş, de prin părţile Sibiului, a fost 
găzduită în casa Rebrenilor, între 1933 și 1943, prin intermediul 
Mariei Sorbul, fosta ei directoare. După terminarea şcolii (1939), 
devine profesoară de lucru manual, predând la Sălişte, Râmnicul 
Sărat şi Timişoara. În casa romancierului l-a cunoscut pe scriitorul 
Horia Oprescu (1904-1974), cu care s-a căsătorit. Copilul lor, Liviu 
(1944-1986), a fost botezat de Rebreni. Numele fetei revine adesea 
în paginile Jurnalului, înainte şi după căsătorie, atât ea, cât şi soţul 
ei numărându-se printre ființele devotate scriitorului. 


1935 


n. 1. Paradoxal, pe cât de agitat este acest an în viaţa scriitorului — 
anul semicentenarulu: naşterii sale - pe atât de nesemnificativ se 
oglindeşte în jurnalul său literar. Notaţia discretă de până acum este 


înlocuită cu numeroase spovedanii în paginile ziarelor şi revistelor 
de tot felul, bibliografia de specialitate înregistrând peste 10 
interviuri despre viaţa și opera romancierului. Dintre cele mai 
interesante amintim convorbirile cu Dan Petraşincu, din Adevărul 
literar şi artistic, XIV, seria a II-a, nr. 760, 30 iun. 1935, p. 1-2, cu 
C.Panaitescu, în Facla, XV, nr. 1452, 28 nov. 1935, p. 2, cu 
poetul-gazetar Camil Baltazar, în Cuvântul liber, IIl, nr. 4, 30 nov. 
1935, p. 5 şi apoi în Vremea, VIII, nr. 416, 1 dec. 1935, p. 5 şi 11, cu 
Profira Sadoveanu, în Adevărul literar şi artistic, XIV, seria nouă, 
nr. 783, 8 dec. 1935, p. 3 şi cu Lascăr Sebastian, în Dimineaţa, XXXI, 
nr. 10402, 9 dec. 1935, p. 3. Atenţia scriitorului este distribuită şi din 
pricina zecilor de articole din presa centrală şi provincială, precum 
şi de numeroasele festivități ce-i sunt consacrate în întreaga țară. 
Viaţa literară îl oboseşte în așa măsură încât însemnările. privind 
gospodăria de la Valea Mare trec pe primul plan. La 10 iun. 1935 
deschide un nou caiet - Jurnalul de la vie —, bine întreţinut 
de-alungul lunilor ce urmează (peste 130 însemnări, față de 17 cu 
caracter literar). Această falie din existenţa scriitorului îi întregeşte 
personalitatea, obligând biografii la reflexii (alături de alte jurnale, 
„caietele de la vie“ sunt incluse în vol. 18 de Opere). 


n. 2. Constantin Vişoiu, profesor de contabilitate la Şcoala 
comercială din Piteşti, bun prieten cu Ionel Rădulescu. 


n. 3. Gigi Păcescu, profesoară de educaţie fizică. 
n. 4. Ion Ressu, fiul pictorului. 


n. 5. Datare probabilă (în jur de 21-22 ian.), pe o filă deteriorată ; 
însemnarea este ulterioară conferinţei din Cernăuţi, ținută la 18 ian. 
1935. 


n. 6. Dimitrie Marmeliuc, profesor universitar de limbi clasice, fost 
director al Teatrului Național din localitate (1925-1926). La B.A.R. 
se află o scrisoare a sa către L.R. (Coresp., nr. 143 762 din 1936). 


n. 7. Lecca Morariu (1888-1963), profesor universitar de istoria 
literaturii române, istoric literar, la rândul lui fost director al 
Teatrului Național din localitate. La B.A.R., se află scrisori către 
L.R. (Coresp., nr. 143 910-143 913, datând din 1935-1936). 

n. 8. Glasul Bucovinei, publicația cotidiană, înființată, în 1919, de 
Sextil Puşcariu ; ulterior organ al Partidului Național Liberal. 


n. 9. Aurel Morariu, avocat şi publicist, de mai multe ori deputat 
liberal. 


n. 10. Traian Chelariu (1906-1966), poet, publicist şi profesor. 


n. 11. Aurel Ion Maican, regizor şi director de scenă la mai multe 
teatre din ţară, titularizat ulterior la „Naţionalul“ din Bucureşti (la 
B.A.R., Coresp., nr. 143 691-143 695, scrisori către L.R., datând din 
1936 şi f.d.). 


n. 12. De consultat articolul lui Mircea Eliade, Scriitorii și preşedintele 
lor, publicat în Vremea, VIII, nr. 383, 7 apr. 1935, p. 7; vezi din urmă 
şi Prezidenţia S.S.R.-ului, în Adevărul literar şi artistic, XIII, 
nr. 727, 11 nov. 1934, p. 10. 


n. 13. Nicolae Gr. Mihăescu-Nigrim (1871-1951), scriitor cu care 
L.R. a întreținut raporturi cordiale încă de la sosirea lui în Capitală 
(consultă scrisorile de la B.A.R., Coresp., nr. 147 792-143 797, 
datate între 1913 şi 1925). 


n. 14. N.I. Herescu, poet şi profesor universitar, specializat în 
filologie clasică. 


n. 15. Vezi supra, anul 1932, n. 97. 


n. 16. Numele incomplete derutează: Ostrovski poate desemna pe 
primul ministru plenipotențiar al U.R.S.S. în România, dar şi pe 
cunoscutul prozator sovietic Nikolai Alekseevici Ostrovski 
(1904-1936), multă vreme aflat în conducerea unei mari edituri din 
Moscova. 


n. 17. Tratativele vor eșua, traducerile în rusă efectuându-se mult 
mai târziu. 


n. 18. Peter Hall, scriitor englez, era o mai veche cunoştinţă a lui L.R., 
ambii întâlnindu-se la Londra, în vara anului 1934, cu prilejul 

Congresului Internaţional al Radiofoniei (vezi L.R., La lumina 
lămpii, p. 260). 


n. 19. ion Dragu, publicist, dramaturg şi diplomat (ataşat de presă la 
Varşovia, Geneva, Atena, Ankara), peste ani secretar general al 
Presei și Propagandei. 


n. 20. Alexandru Popescu-Necşeşti, avocat şi ziarist, director adjunct 
al ziarului Universul, fost subsecretar la Ministerul Instrucțiunii 
Publice şi Culte (5 ian.-9 iun. 1934). zi 


n. 21. Ştefan Neniţescu, poet şi estetician. 


n. 22. Dimitrie Ciotori, scriitor şi publicist, la acea dată ataşat la 
legația română din Londra. Va păstra bune raporturi cu L.R. (cf. 
B.A.R., Coresp., nr. 142 567-142 568, din 1936). 


n. 23. Alexandru Busuioceanu (1896-1961), critic literar şi de artă, 
estetician, protesor universitar. 


n. 24. L.A. Bassarabescu (1870-1952), prozator, care, pe parcursul 
anilor, a manifestat sentimente de preţuire față de confratele său mai 
tânăr (vezi la B.A.R., Coresp., nr. 142 132-142 142, scrisori către 
L.R. datând din 1923-1941). 


n. 25. Demostene Botez (1893-1973), poet, prozator şi publicist 
(vezi la B.A.R., Coresp., nr. 142 314-142 317, scrisori către L.R., 
datând din 1930-1940). 


n. 26. Roman de Sabin Velican. 


n. 27. Cuvântul liber, revistă săptămânală, apărută, la Bucureşti, între 
nov. 1933 şi oct. 1936, având ca director pe T. Teodorescu-Branişte. 


n. 28. Carol Iacobi, inginer specializat în amenajarea de grădini şi 
parcuri, cu o îndelungată practică dobândită îndeosebi în capitala 
țării (va fi invitat, în mai multe rânduri, la Valea Mare, deplasările 
lui fiind consemnate mai ales în Jurnalul de la vie). 


n. 29. Ovidiu Cioarba, medic, al doilea băiat al preotului din Maieru. 

n. 30. Marcel Proust (1871-1922), scriitor francez, la a cărui operă 
se referă uneori şi în interviurile sale. 


n. 31. Vasile Ionescu (Lulu), avocat, colaborator la Radio, viitor 
director general al Societății. 


n. 32. Geles, funcţionar superior la Radio, mai târziu în comitetul de 
direcţie. 


n. 33. Alfred Alessandrescu (1893-1959), dirijor şi compozitor. 
n. 34. Ileana Mihăilescu Cioarba (vezi supra). 

n. 35. Ovidiu Cioarba. 

n. 36. Corneliu Moldovanu. 


n. 37. „Divanul meşterilor şi cărturarilor de la Hanul Ancuţei“, 
asociaţie de desfătare artistică şi voie bună, înfiinţată de Mihail 
Sadoveanu, ajutat de un comitet de experţi în materie, pe lângă 
restaurantul „Hanul Ancuţei“, situat cândva pe strada Izvor. 
(Consultă articolul lui N. Gheran, Mihai Sadoveanu. „Divanul 
cărturarilor, meșterilor şi jupânițelor de la Hanul Ancuţei “, în 
Tribuna, XVIII, nr. 49, 6 dec. 1973.) 


n. 38. loan Jalea, sculptor. 


n. 39. AL.O. Teodoreanu (1894-1964), prozator, amintit tugitiv în 
paginile Jurnalului, în clipe de petrecere ; ca majoritatea scriitorilor 
ieşeni, a figurat printre bunii confraţi. 


n. 40. Marius Georgescu, doctor, şet de lucrări la Facultatea de 
Medicină din București. 


n. 41. N. Crevedia (1887-1978), poet; la B.A.R., Coresp., nr. 142 660- 
142 661, scrisori către L.R. 


n, 42. La 16/29 oct. 1935, M. Sorbul îşi sărbătorise semicentenarul. 


n. 43. Din numeroasele ziare şi reviste, tipărite în Capitală şi 
provincie, vezi Facla, XV, nr. 1452, 28 nov. 1935, Cuvântul liber, 
III, nr. 4, 30 nov. 1935 ; Adevărul literar şi artistic, XIV, nr. 783, 

8 dec. 1935 ; Vremea, VIII, nr. 416, 1 dec. 1935 , Dimineaţa, XXXI, 
nr. 10402, 9 dec. 1935, cu interviurile lui C. Panaitescu, C. Baltazar, 
V. Dona şi L. Sebastian. Pentru prima parte a anului 1935, 
descoperită din punct de vedere documentaristic în Jurnal, vezi 
interviurile lui G.D. Râncă, în Însemnări, V, nr. 20, 20 ian.-20 febr. 
1935; V. Gorun, în Gazeta municipală, IV, nr. 168, 14 apr. 1935, 
D. Petraşincu, în Adevărul literar şi artistic, XIV, nr. 760, 30 iun. 
1935, şi I. Dragnescu, în Rampa, XVIII, nr. 5252, 19 iul. 1935. 
Articole omagiale au publicat Al. Philippide, G. Călinescu, Izabela 
Sadoveanu, Camil Petrescu ş.a. Consultă şi Gazeta, II, nr. 516, 
28 nov. 1935; Facla, XV, nr. 1452, 28 nov. 1935; WNaţionalul nou, 
H, nr. 468, 28 nov. 1935. 


n. 44. Neamul românesc, publicaţie înfiinţată la Bucureşti, în 1906, 
de N. Iorga. 


n. 45. Țara noastră, revistă politică scoasă la Cluj, în 1922, de 
O. Goga, transformată mai târziu în publicaţie cotidiană, devine, de 
la 14 iul. 1935, oficios al Partidului Naţional Creştin. În general, 
ziarele de extremă dreaptă trec sub tăcere aniversarea romancierului. 
Altele folosesc prilejul pentru a-l ataca (vezi Ion Aurel Manolescu, 
Liviu Rebreanu pe două coloane, în Cruciada românismului, Il, 
nr. 53, 14 dec. 1935, p. 3). 


n. 46. Agapa a avut loc la 11 dec. 1935. Au luat cuvântul: F. Prodan, 
I. Dauş, Gr. Mărculescu şi M. Eliade, atunci de 28 ani, care „a vorbit 
despre ceea ce fac alte țări pentru marii scriitori care au la spatele lor 
o operă reprezentativă. A citat cazul lui d'Annunzio, căruia statul 
italian i-a dăruit o moşie, iar în ziua sărbătoririi lui i s-a oferit 
colecția întreagă, elegant legată, a operelor sale traduse în mai multe 
limbi. DI. Mircea Eliade a arătat că Liviu Rebreanu continuă să se 
lupte cu chiria şi lemnele.“ (Cf. Sărbătorirea d-lui L. Rebreanu la 
„S.S.R. “, în Adevărul din 14 dec. 1935.) 


1936 


n. 1. An cu puţine însemnări în jurnalul literar. Retras la Valea Mare 
mai tot timpul, Rebreanu se apleacă asupra treburilor gospodăreşti, 
ceea ce explică avalanşa de notații personale din Jurnalul de la vie, 

datate între 21-22, 28-30 mart., 8 apr.-3 mai, 10 mai-12 oct. 1936. 
Între ele, însemnări cu caracter mai general, depăşind cadrul local 
(vezi în L.R., Opere, vol. 18, notaţiile din 25 mai, 3 iun., 10 iun., 
9 aug., 22 şi 29 nov., 12-13 dec. 1936). Funcţia de vicepreşedinte la 
Societatea de Radio îi îngăduie prozatorului să revină asupra unor 
vechi proiecte. Astfel, între 11-13 mai şi 11-31 dec. 1936, reia 
planurile romanului Gorila, fără spor. Pe alocuri, lipsa de consistență 
a jurnalului se explică şi prin forfecări şi ştersături ulterioare (vezi 
manuscrisul aflat la B.A.R., însemnările datate 18 febr., 9 mart. şi 
7 mai). 


n. 2. Ionel şi Lina Rădulescu, cumnaţi. 
n. 3. Poetul Vasile Voiculescu. 


n. 4. La data respectivă, atât Oscar Han, cât şi Cezar Petrescu erau 
colaboratori de bază ai ziarului Curentul, condus de Pamfil Şeicaru. 


n. 5. Ionel Vulturescu (1877-1936), inspector general la C.A.M., fost 
director în Ministerul Industriei şi Comerţului ; s-a sinucis la 20 ian. 
1936 ; în scrisoarea lăsată, roagă creditorii să-l ierte de gestul făcut 
(ef.Universul, LIII, nr. 21, 22 ian. 1936, p.5). 


n. 6. Scriitorul Mateiu Caragiale (1885-1936) încetase din viaţă cu 
trei săptămâni în urmă, la 17 ian. 1936. Raporturile dintre cei doi 
prozatori au fost strict protocolare. În acest sens pledează şi 
corespondenţa lui M.C. către L.R., aflată la B.A.R. nr. 142 467- 
142 468, datată 1929. 


n. 7. Alexandru A. Bădărău (1859-1927), avocat şi om politic 
conservator, de mai multe ori deputat şi ministru. 


n. 8. Vasile Ionescu (Lulu). 
n. 9. Emil Gârneaţă, militant politic de extremă dreaptă. 


n. 10. Jurnalul nu specifică dacă L.R. îşi dă sau nu acordul. Cert este 
că el nu va fi figura printre deputaţii şi senatorii vremii. 


n. 11. ion Marin Sadoveanu. 


n. 12. Adrian Maniu. 

n. 13. Iuliu Maniu. 


n. 14. În cursul aceluiaşi an, L.R. mai încercase să schiţeze începutul 
romanului. La B.A.R., Arh. ] ms. 3 a, există pe fila 79 datările: 11, 
12 şi 13 mai, cu următoarele menţiuni: „aranjament de material, 
nume ete.“ ; „pregătiri“ ; „idem“ : „cartea întâi, schiţa“. 


n. 15. Este vorba de romanul Amândoi. 


n. 16. Minunea minunilor, roman plănuit de mai multă vreme, dar 
nelucrat defel. La Editura „Adevărul“, eventualul contract ar fi fost 
urmat de încasarea unui binevenit avans. 


1937 


n. 1. Deşi extrem de agitat în viaţa scriitorului, anul 1937 este mai 
puţin reprezentat în Jurnal. Mai multe sunt însemnările din Jurnalul 
de la vie, reprodus în vol. 18 de Opere, purtând datări între 1-31 ian., 
9-28 febr., 1-31 mart., 1-29 apr., 5-30 mai, 2-30 iun., 1-26 iul., 3 aug., 
18-30 sept., 1-31 oct., 6-30 nov., 16-31 dec. 1937. Retras la Valea 
Mare pentru a scrie romanul Gorila, cu progrese care nu ating, în 
timp, performanțele dorite, L.R. revine adesea la Bucureşti, tracasat 
de griji materiale. Ele transpar doar parţial în memorialistica sa. 
Pentru completări de informaţie, consultă, la nevoie, următoarele 
interviuri, cu mărturisiri mai substanţiale din punct de vedere literar: 
De la „Răscoala“ la „Gorila“. De vorbă cu dl. Liviu Rebreanu, în 
Adevărul, LI, nr. 16 338, 1 mai 1937, p.8, purtând semnătura lui 
Mihail Șerban, şi De vorbă cu dl. Liviu Rebreanu, în Rampa, nr. 
5957, 15 nov. 1937, p.6, interviu semnat de Vivian Bel. 


n. 2. Mircea Georgescu, inginer, director tehnic care avusese 
imprudenţa să-l concedieze pe Radu Vasilescu, ginerele scriitorului. 


n. 3. Daniel Ciugureanu, medic. 


n. 4. Dimitrie luca, avocat şi om politic, subsecretar de stat la Interne, 
între 1933 şi 1935, apoi ministru (1936-1937). 

n. 5. Sorin Betolian, directorul personalului la Societatea de Radio. 


n. 6. Viorica Haraga. 


P 263, n. 7. Nicolae Condiescu era preşedintele Consiliului de conducere al 


y 


Societății de Radio. 


n. 8. Gheorghe Cipăianu, agronom şi om politic liberal. 


P 265, n. 9. Scriitoarea Cella Serghi, căsătorită în acea vreme cu inginerul 


Alfio Seni. 


P 266, n. 10. Dragomir Hurmuzescu (1863-1954), fizician, colaborator 


asiduu al Societăţii de Radio, încă de la întemeierea ei. 


n. 11. Alexandru Alexandrini, avocat şi om politic. 


P 269, n. 12. Grigore Sălceanu, profesor de limbă franceză, poet şi publicist 


(la B.A.R. se află două scrisori ale sale către L.R., Coresp., 
nr. 144 584-144 585). 


n. 13. Horia Grigorescu, avocat şi om politic liberal. 


n. 14. Nicolae Gherontie, episcop de Constanţa (născut la Putna, cu 
numele de Grigore Nicolau). 


P 270, n. 15. Ziarul va întreţine o atmosferă de nemulțumire în legătură cu 


activitatea desfăşurată de conducerea Societăţii de Radio (vezi 
articolul de bilanț Anul radiofonic în 1936, de ing. I.C. Florea, în 
Universul, LIV, nr. 5, 6 ian. 1937. 


P 271, n. 16. Înşiruirea cuvintelor ulterioare, chiar şi a frazelor, este cam 

tulbure, în contextul dat, rezultat al intervențiilor ulterioare în textul 
jurnalului (însemnări decupate, rânduri şterse etc.). 


n. 17. Roman apărut în anul 1936. 


n. 18. Pe parcursul elaborării romanului, intenţiile scriitorului se vor 
clarifica şi mai mult, ambele tabere angajate în conflict conturând 
imaginea aceleiaşi politici-gorile (cf. România, Í, nr. 13, 14 ian. 
1938, p.2). 


P 272, 


P 273, 


P 274, 


P 275, 


n. 19. Preotul Nicolae Popescu, membru al Academiei Române, tatăl 
actorului Mihai Popescu. 


n. 20. Constantin Ştefănescu-A mza, general. 
n. 21. Gheorghe Ciolac, inginer. 
n. 22. Notiţe zilnice de război, volum apărut la începutul anului 1937. 


n. 23. Agatha Christie (1891-1976), scriitoare engleză, clasicizată în 
genul romanului polițist. 


n. 24. Poveste de iubire, comedie în 8 tablouri prelucrată de 
T. Muşatescu şi Sică Alexandrescu, după dramaturgul englez 
H. Sherk ; în distribuţie: R. Bulfinsky, Silvia Fulda, Marieta 
Deculescu, Beate Fredanov, Al. Finţi, V. Ronea şi T. Lapteş. 


n. 25. Marieta Deculescu, artistă. 


n. 26. În acele zile, Mihail Sadoveanu era ținta unor atacuri legionare. 
L.R. se numără printre cei care, de la bun început, au organizat 
apărarea confratelui său. Mai mult, inițiativa protestului public îi 
aparţine. 


n. 27. Răspunsul va apărea în Adevărul, LI, nr. 16 269, 9 febr. 1937, 
cu titlul Eu şi strada mea şi cu subtitlurile: Chiriaş pe viaţă ; Lipsa 
de poezie a caselor cu chirie ; Casa din strada Buzeşti ; Strada 
Primăverii ; Blockhousurile înstrăinează pe oameni. Introducerea 
este semnată de George Adrian. 


n. 28. Em. Ocneanu, director comercial la Editura Socec. 


n. 29. Protestul apare la 1 apr. 1937, în paginile ziarului Dimineaţa, 
fiind semnat de L.R., M. Ralea, E. Lovinescu, V. Eftimiu, A. Oțetea, 
AL. Philipphide, D. Botez, Ş. Cioculescu, P. Groza ș.a. El condamnă 
campania denigratoare împotriva lui M. Sadoveanu. 


n. 30. Este vorba de procesul ce are ca obiect nelepalităţile de la 
Radio, soldate cu îndepărtarea unor consilieri bine intenţionaţi. 
Iniţiativa procesului a aparţinut lui P. Şeicaru. Alineatul a fost 
precedat de un fragment îndepărtat din Jurnal, intervenţie ulterioară 
redactării lui. 

P 276, 


P 278, 


P 279, 


P 280, 


P 281, 


P 282, 


n. 31. Ernest Urdăreanu, mareşal ał Palatului. 
n. 32. De neîntrecut (germ.). 
n. 33. Mai departe lipseşte text din manuscrisul original. 


n. 34. Ignacy Moscicki (1867-1946), fizician şi om politic polonez, 
preşedinte al Poloniei între 1926 şi 1939. 


n. 35. H. Serafim, administratorul Teatrului Naţional. 


n. 36. Victor Iamandi (1891-1940), ziarist şi om politic liberal, la 
acea dată ministrul Cultelor şi Artelor (împuşcat de legionari). 


n. 37. Angajamentul va fi respectat în jurnalul special întocmit pentru 
urmărirea scrisului la Gorila , acolo se menţionează, potrivit 
obiceiului întâlnit şi la alte romane, localitatea, ziua, luna, anul, ora 
aşezării la masa de scris, ora terminării lucrului, numărul paginii şi 
al rândului din manuscris la care s-a ajuns, uneori impresii asupra 
fragmentelor elaborate (prost, apăsat“ ; „greu început“ ; „bine, 
spornic“ ; „prost, somn, lipsă de inspiraţie“ , „nici un elan“ ; „mai 
inspirat totuși“ ; „bine“ ; „slăbuţ“ ; „prost și târziu“ ; „foarte prost, 
refăcut“ ; „slăbuţ“ ; „reluat întreg capitolul“ ; „prost, lene“ ; „infecție 
de lene“: „Uf, am scăpat de pag.blestemată“ ; „mai bine“ etc.) — 
menţionate de la 11 aug. 1937 la 10 ian. 1938, când încep să i se 
trimită corecturi (la această dată, cartea încă nu fusese scrisă în 
întregime ; vezi Mersul scrisului, în Opere, vol. 9, p. 626-630). 


n. 38. Cu puţin timp în urmă (14 iul. 1935) fusese creat Partidul 
Naţional Creştin, prin fuziunea Ligii Apărării Naţional Creştine 
(L.A.N.C.), de sub conducerea lui A.C. Cuza, cu Partidul Naţional 
Agrar, condus de O. Goga. Vechea „dreaptă“, înveşmântată în haine 
noi după instaurarea hitlerismului în Germania, va continua să aibă 
o atitudine de ostilitate față de unele personalități ale culturii 
naţionale, între care şi L.R. Însemnările din paginile care urmează 


sunt concludente în acest sens. Aversiunea este reciprocă. 


` n. 39. La acea dată, Iuliu Maniu nu mai era preşedintele Partidului 

Naţional Țărănesc, ci Ion Mihalache. 


P 284, 


P 285, 


n. 40. Al. Vaida-Voievod conducea o mișcare politică ce se intitula 
„Frontul Românesc“, 


n. 41. Mareşalul Al. Averescu conducea,la rândul său, Partidul 
Poporului. 


n. 42. La acea dată, Gh.Tătărăscu era prim-ministru. 


n. 43. Gheorghe Brătianu (1899-1953), istoric, profesor universitar, 
om politic de orientare liberală ; în 1930, a dat naştere disidenţei 
liberal-“georgistă“ (la B.A.R., Coresp., nr. 142 365, o scrisoare către 
L.R., datată 1941), 


n. 44. Grigore N.Iunian conducea Partidul Ţărănesc-Radical. 
n. 45. Este vorba de Partidul Naţional-Democrat. 
n. 46. Gheorghe Tătărăscu. 


n. 47. În 1935, Al. Vaida-Voievod se retrăsese din Partidul Naţional 
Țărănesc (vezi supra, nota 40). 


n. 48. Poreclă dată lui Ion Mihalache. 


n. 49. Cu ani în urmă (1933), I. Maniu se retrăsese de la conducerea 
PN.Ţ., revenirea lui fiind revendicată de mulți naţional-ţărănişti. 


n. 50. Este vorba de tebra dinaintea alegerilor parlamentare ce vor 
avea loc la 20 dec. 1937. Cu acest prilej, liberalii nu vor obţine 49% 
din voturi (prima majoritară care să le permită menţinerea la 
conducere), ceea ce va culmina cu demisia guvernului prezidat de 
Gheorghe Tătărăscu (28 dec. 1937). O situaţie mai bună nu o va avea 
nici Partidul Naţional Țărănesc, în pofida măsurilor tactice adoptate 
(la 25 nov. 1937, el semnase un pact de neagresiune electorală cu 
Garda de Fier, la care, mai târziu, vor adera gruparea liberală, 
condusă de Gheorghe Brătianu, şi Uniunea Agrară, condusă de 
Constantin Argetoianu). În aceste condiţii, la 28 dec. 1937, se va 
forma un guvern național-creştin, condus de Octavian Goga şi 
secondat de A.C. Cuza, guvern care va netezi calea spre dictatura 
regală. 

P 286, 


P 287, 


P 288, 

1938 


n. 1. An în care L.R. se află mai mult la Valea Mare. Cele mai multe 
însemnări diurne sunt în Jurnalul de la vie (reprodus în vol. 18 de 
Opere), datate între 1-31 ian., 1-28 febr., 1-31 mart., 1-29 apr., 
13-14 mai, 11-19 iun., 6-21 iul., 9-31 aug., 1-30 sept., 1-23 oct., 
1-29 nov., 12-30 dec. Informaţii suplimentare în interviurile lui 
Miron Radu Paraschivescu, Liviu Rebreanu despre „Gorila“, despre 
ârtă în general şi Caragiale în special, despre libertate, viaţă, 
omenie şi multe altele, în Facla, XIX, nr. 1938, p. 2 , Clicerone) 
Teodorescu, Politica-material epic, în România, |, nr. 13, 14 iun. 
1938, p.2 ; N.Papatanasiu, De vorbă cu romancierul Liviu Rebreanu, 
în Adevărul literar artistic, XIX, nr. 942, 25 dec. 1938, p. 1, cu 
mărturisiri literare despre roman în general şi, în special, despre 
proiectele de creație personale. 


n. 2. Al. Lapedatu era la acea dată preşedinte al Academiei Române. 


n. 3. Nicolae Drăganu (1884-1939), filolog, profesor la Universitatea 
din Cluj. 


n. 4. N. I. Herescu. 
n. 5. Teodor Capidan (1879-1953), lingvist. 


n. 6. Mihai D. Ciucă (1883-1969), profesor la Facultatea de Medicină 
din București. 


n. 7. Ion Antonescu (1881-1945), general, şef al Marelui Stat Major, 
ministru de Război în guvernele Goga şi Miron Cristea, între 1937 şi 
1938. Ca viitor conducător al statului, va manifesta prețuire faţă de 
L.R., solicitându-l să revină la conducerea Teatrului Naţional. 


n. 8. Radu R. Rosetti (1877-1949), general şi istoric. 


n. 9. Cf. Oamenii regimului. DI. Liviu Rebreanu, directorul Teatrului 
Naţional, în Îndreptarea, XI, nr. 23, 31 ian. 1929 (revezi însemnările 
din 6 febr. 1929 şi notele de rigoare). 


n. 10. Cf. Scrisoarea d-lui Rebreanu, în Îndreptarea, XI, 29, 8 febr. 
1929. 


P 289, 


P 290, 


P 291, 


P 292, 


P 294, 


n. 11. CE. Adunarea generală a Soc. Scriitorilor Români, în Rampa, 
XI, nr. 3 611,4 febr. 1930, şi Alegerile de la S.S.R.. Scriitorii susţin 
prin moțiune preşedinţia d-lui Liviu Rebreanu, în Rampa, XV, 
nr. 3627, 24 febr. 1930, S.S.R. realege preşedinte pe d. Liviu 
Rebreanu cu peste două treimi, în Rampa, XV, nr. 3 629, 26 febr. 
1930. 


n. 12. Revezi însemnările din 11, 13, 14 şi 27 febr. 1930, împreună 
cu notele de rigoare. 


n. 13. Stavrachescu, funcționar în administraţia Academiei Române. 


n. 14. Gheorghe Ţiţeica (1873-1939), matematician, profesor la 
Universitatea din Bucureşti. 


n. 15. Intitulat Un ultim răspuns, a apărut în Adevărul, XLIV, 
nr. 14 513,23 apr. 1931 (reprodus în L.R., Opere, vol. 16, p. 318-323). 


n. 16. Petre Tomescu, neurolog, profesor la Facultatea de tiedicină 
din Bucureşti. 


n. 17. loan I. Nistor (1876-1963), istoric, profesor la Universitatea 
din București ; în persoana lui L.R. va dobândi un bun prieten la 
Academia Română. 


n. 18. Vasile (Lulu) Ionescu, de la Societatea Radio. 
n. 19. Tiberiu Brediceanu (1877-1918), compozitor şi dirijor. 
n. 20. George Tutoveanu (1872-1957), poet. 


n. 21. Corneliu Zelea (Zelinski) Codreanu (1899-1938), şeful 
mişcării legionare, numită succesiv Legiunea Arhanghelul Mihai, 
Garda de Fier, Partidul Totul pentru Ţară şi iar Garda de Fier (vezi 
şi nota 112 din Jurnal, 1940). 


n. 22. După ce la 31 mart. 1938 se desființează, prin decret regal, 
toate partidele politice, Carol al II-lea inițiază arestarea, la 16 apr. 
1938, a mai multor căpetenii legionare, iar apoi condamnarea lor. 


n. 23. Abia după terminarea romanului poliţist Amândoi (1940), L.R. 
se apleacă asupra proiectelor operei citate: Păcală şi Tândală, fără 

P 295, 

să o finalizeze ; aceeaşi soartă o va avea şi romanul Minunea 


minunilor. 


n. 24. Încă de la 24 apr. 1938, Congresul de la Karlovy-Vary al 
Partidului Germanilor Sudeți adoptase un program urmărind unirea 
cu Germania a teritoriilor sudete din Cehoslovacia ; la 21 mai 1938 
au loc mari demonstraţii în apărarea Republicii, iar la 8 sept. 1938, 
greve antifasciste pentru asigurarea integrităţii şi independenţei 
Cehoslovaciei. 


n. 25. Arthur Neville Chamberlain (1869-1940), om politic britanic ; 
ca prim-ministru (1937-1940), a dus o politică de conciliere față de 
Germania hitleristă, facilitând semnarea Acordului de la München 
(sept. 1938). 


n. 26. Adolf Hitler (1889-1945), şeful partidului nazist din Germania, 
din aug. 1934 conducător al statului german. 


n. 27. La 24 aug. 1938, între Germania și Polonia se stabilise un 
acord privind coordonarea acţiunilor împotriva Cehoslovaciei. 


n. 28. Denumirea germană a oraşelor Cieszin (Polonia) şi Cesky 
Těšin (Cehoslovacia). 


n. 29. Edouard Daladier (1884-1970), om politic radical francez, de 
mai multe ori prim-ministru (1933 , 1934 ; 1938-1940), unul dintre 
semnatarii Acordului de la Miinchen (sept. 1938), prin care s-a 
dispus dezmembrarea Cehoslovaciei. 


n. 30. Hans Friedrich Blunck (1888-1961), poet, dramaturg şi 
prozator german ; va reintra în contact cu L.R., în 1942, cu prilejul 
Conferinţei scriitorilor de la Weimar ; la B.A.R. se află o scrisoare a 
sa către confratele român (Coresp., nr. 142 257), datată 1938. 


n. 31. Andre Therive (1891-1967), romancier, critic literar şi eseist 
Francez (pe adevăratul său nume Roger Puthoste). 


n. 32. Jean-Louis Vaudoyer (1883-1963), poet, romancier şi eseist 
francez. 


P 296, 


n. 33. Reamintim că, la sfârşitul anului 1937, G. Duhamel vizitase 
România, unde a ţinut mai multe conferințe. Cu acel prilej, L.R. 
comentează în scris creația confratelui său francez, în Cuvântul, 
VIII, nr. 2355, 9 nov. 1931, 


n. 34. În noul guvern condus de patriarhul Miron Cristea, Eugen 
Titeanu îndeplinea funcţia de ministru al Presei și Informaţiilor. 


n. 35. România, cotidian apărut la 2 iun. 1938, sub conducerea lui 
Cezar Petrescu. 


n. 36. Emil Serghie (1897-1977), gazetar. 


1939 


n. l. Conţinând însemnări esenţiale pentru definirea gândirii 
scriitorului, într-un moment istoric extrem de tensionat, jurnalul 
literar este, totuşi, depăşit ca volum de notaţiile aceluiaşi autor din 
„caietele de la vie“, care, uneori, îşi depășesc caracterul lor strict 
gospodăresc. Pentru acoperirea unor lacune de ordin documentar, 
consultă, la nevoie, cronologia ambelor jurnale. Astfel, în vol. 18 de 
Opere, există numeroase notații ale lui Rebreanu, datate între 8-14 
ian., 18-26 febr., 9-27 mart., 7-30 apr., 12 mai, 5-19 iun., 8-31 iul., 
1-31 aug., 1-28 sept., 1-31 oct., 1-27 nov., 9-31 dec. Mai mult decât 
în anii precedenţi, L.R. este prezent în coloanele presei cu articole, 
convenind chiar cu Grigore Gafencu o colaborare, pe temele zilei, în 
cotidianul Timpul (vezi L.R., Opere, vol. 16, p. 383-402). Mărturisiri 
interesante şi în interviul lui N. Carandino: Părerile d-lui Liviu 
Rebreanu despre criza teatrului în general şi despre situația 
teatrului nostru de astăzi, în România, I], nr. 284, 15 mart. 1939, p. 2. 


n. 2. În acele zile, Armand Călinescu era ministru la Interne (funcție 
încredințată încă în guvernul condus de O. Goga) şi ad interim la 
Educaţia Naţională (iun.-dec. 1938). 


n. 3. Societatea Autorilor Dramatici Români (S.A.D.R.). 

P 297, 


P 298, 


P 29, 


P 300, 


P 302, 


P 303, 


P 304, 

n. 4. Singura traducere a romanului Răscoala, tipărită în timpul 
vieţii scriitorului, s-a realizat, în 1942, la Viena. 


n. 5. Gheorghe Bogdan-Duică (1865-1934), istoric şi critic literar, 
profesor universitar şi academician, amintit de L.R. în Mărturisiri 
(vezi Opere, vol. 15), apropo de ancheta făcută cu studenţii pe Valea 
Someşului pentru descoperirea prototipurilor literare ale eroilor din 
romanul Ion (la B.A.R. se află şi scrisorile lui către romancier, 
nr. 142 266-142 227). 


n. 6. G.G. Murnu (1868-1957), profesor de limbă şi literatură greacă 
la Universitatea din Bucureşti, poet, traducător. 


n. 7. Ştefan Ciobanu (1883-1949), profesor de literatură veche la 
Universitatea din Bucureşti, istoric literar. 


n. 8. Constantin I. Parhon (1874-1969), endocrinolog, profesor la 
Universitatea din laşi şi din Bucureşti. 


n. 9. Gheorghe Macovei (1880-1969), geolog, profesor universitar la 
Politehnica din Bucureşti. 


n. 10. Carol al II-lea era președinte de onoare al Academiei Române ; 
textul telegramei amintite în Jurnal se află la B.A.R. (Coresp., 
S = 40/CCĂLVI). 


n. 11. În manuscris menţionat, din greşeală: „mai“. 


n. 12. Radu Cosmin (pseudonimul literar al profesorului ploieştean 
Niculae Tănăsescu), poet şi prozator. 


n. 13. Moartea generalului Nicolae Condiescu, adjutant regal, 
intervenise la 15 iun. 1939. 


n. 14. Grigore Antipa (1867-1944), biolog, profesor la Universitatea 
din Bucureşti. 


n. 15. Traian Săvulescu (1889-1963), biolog, profesor la Universitatea 
din Bucureşti. 


n. 16. Titlul exact al discursului de recepție va fi Lauda ţăranului 
român, fiind rostit la 29 mai 1940 ; cuvântarea de răspuns a aparținut 


rP 306, 


P 307, 


lui I. Petrovici (ambele discursuri s-au tipărit în broşură de Academia 
Română în seria „Discursuri de recepţie“, nr. LXXVII, 1940, fiind 
reproduse şi de noi în L.R., Opere, vol. 15). 


n. 17. Pierre Mesnard, profesor la Universitatea din Alger, membru 
corespondent al Academiei Române. 


n. 18. Viitorul roman Amândoi (1940). 
n. 19. Costache Negri (1812-1876), om politic și scriitor. 


n. 20. Mihail Kogălniceanu (1817-1891), istoric şi om politic, 
menţionat, pentru prima oară, în documentele scriitorului, într-o 
scurtă listă cu caracter bibliografic: M.Kogălniceanu, Cronicele 
României sau Letopiseţele Moldovei, Buc., Imprimeria Naţională 
(1872-1874) — vezi L.R., Caiete, p. 360. 


n. 21. Horia Hulubei (1896-1972), fizician, profesor la Universitatea 
din Bucureşti. 


n. 22. Probabil Ion Th. Niculescu (1895-1957), medic şi biolog, 
profesor la Universitatea din Bucureşti ; în documentele epocii se 
mai întâlnește şi numele lui Cristea Niculescu-Otin (1879-1954), 
chimist şi profesor la Universitatea din lași. 


n. 23. Reluând mai vechi experier,e de laborator ale unor iluştri 
predecesori și folosind metoda spectroscopică, Horia Hulubei 
descoperă, în 1936, elementul 87, denumit Vrancium, după ţinutul 
său natal. 


n. 24. Nicolae Ionescu-Siseşti (1888-1954), neurolog, profesor la 
Universitatea din București. 


n. 25. În realitate, o sciatică rebelă, boala, greşit diagnosticată la 
început de mari personalități ale vieţii medicale, alarmase familia 
poetului. Însănătoşirea o va datora dr. Grigoriu-Argeş, căruia îi va 
închina, peste ani, un medalion literar (vezi Adevărul, LX, nr. 16585, 
13 iun. 1946, p.1-2). 


n. 26. Este vorba de Histoire de la littérature roumaine de Transilvanie 
de origines à la fin du XVIII-eme (Bucureşti, 1938). 

P 308, 


P 314, 


P 315, 


P 318, 

n. 27. N. Papatanasiu, gazetar, între altele şi autorul unui interviu 
luat lui L.R. şi publicat în paginile Adevărului literar şi artistic, 
XIX, nr. 942, 25 dec. 1938. 


n. 28. Într-o notație ulterioară, L.R. îşi va corecta opinia, arătând că 
şi dacă Polonia ar fi cedat parţial pretențiilor naziste, Hitler tot ar fi 
pornit războiul său de cucerire totală (cf. Jurnal, 5 sept. 1939). 


n. 29. Radu Lobei, secretar particular al lui Armand Călinescu (nepotul 
soţiei sale). 


n. 30. lon Bujoiu, inginer, ministrul Economiei Naţionale (7 mart.- 
20 sept. 1939). 


n. 31. Chestorul poliţiei. 


n. 32. Sică Alexandrescu (1896-1973), regizor, cu care L.R. a 
într&ținut raporturi colegiale (vezi la B.A.R., Coresp., nr. 141 992, o 
scrisoare către scriitor, prin care îi solicită „o mână de ajutor pentru 
buna funcționare a „Teatrului nostru“). 


1940 


n. 1. Însemnările jurnaliere din acest an se completează cu cele din 
„caietele de la vie“, datate între: 1-24 ian., 3-21 febr., 2-31 mart., 
1-30 apr., 1-26 mai, 1-17 iun., 6-31 iui., 2-31 aug., 1-24 sept., 
6-21 oct., 2-27 nov., 3-31 dec. 1940. Consultă, la nevoie, şi 
interviurile lui Dan Petraşincu, Cu dl. Liviu Rebreanu despre 
romanul „Amândoi“, în Jurnalul, I1, nr. 141, 30 mart. 1940, p. 2; Ion 
Velicu, Liviu Rebreanu vorbeşte despre oameni, viaţă şi literatură, 
în Curentul — magazin literar. seria a Il-a, nr. 78, 29 sept. 1940, p. 12, 
precum şi articolul Un deceniu de restauraţie — publicat şi republicat 
în presa vremii, cu prilejul zilei de 8 iun., marcând revenirea pe tron 
a regelui Carol ai II-lea, articol reprodus de noi în L.R., Opere, 
vol. 16, p. 402-404. 


n. 2. Reamintim că în Chiuza s-a născut Vasile Rebreanu, tatăl 
scriitorului (1862-1914). 

n. 3. Localitatea de baştină a mamei lui L.R., Ludovica Diugan 
(1865-1945). 


n. 4. Frasin Munteanu-Râmnic. 


n. 5. În guvernul alcătuit după asasinarea lui Armand Călinescu 
(20 sept. 1939) şi prezidat de C. Argetoianu (guvern ce a funcționat 
între 28 sept.-23 nov. 1939), C.C. Giurescu fusese numit ministru 
secretar de. stat, însărcinat cu organizarea Frontului Renașterii 
Naţionale (creat din iniţiativa Palatului). Între 24 nov. 1939 şi 3 iul. 
1940, el va face parte din guvernul prezidat de Gh.Tătărăscu ca 
reprezentat al F.R.N. 


n. 6. Constantin Flondor, diplomat, viitor preşedinte al Societăţii de 
Radio. 


n. 7. Până la 25 mart. 1940, ecourile apariţiei romanului sunt totuşi 
palide în presa vremii. Excepţie articolul lui Camil Baltazar, Un nou 
roman de Liviu Rebreanu, în Jurnalul, Il, nr. 110, 23 febr. 1940. 
Ulterior vor apărea multe recenzii şi cronici, majoritatea favorabile 
noii opere, semnate de Dan Petraşincu (România literară, IL, nr. 51, 
31 mart. 1940), Dinu Pillat (Vlăstarul, XVI, nr. 5-6, febr.-mart. 
1940), Mihail Sebastian (Muncă și voie-bună, II, nr. 7, 1 apr. 1940), 
Vladimir Streinu (Timpul, IV. nr. 1051, 5 apr. 1940), Ieronim Şerbu 
(Azi, VIII, nr. 58, 14 apr. 1940), Perpessicius (România, WII, nr. 682, 
22 apr. 1940), Pompiliu Constantinescu (Revista Fundațiilor Regale, 
VII, nr. 6, 1 iun. 1940), Const. Fântâneru (Universul literar XLIX, 
nr. 24, 8 iun. 1940) etc. 


n. 8. Cf. Solomia vrea să plece. Cortegiul funebru, în Viaja 
românească, XXXII, nr. 2, febr. 1940, p. 3-11. 


n. 9. Ilon Nona Ottescu (1888-1940), compozitor şi dirijor (la B.A.R., 
Coresp. nr. 144 045, se află o scrisoare a sa către L.R.). 


n. 10. Hermina Pilder-Klein. 
n. 11. Limitată (germ.). 


n. 12. Zvonurile nu se vor adeveri, un nou guvern formându-se abia 
la 4 iul. 1940, sub preşedinţia lui I. Gigurtu. De altfel, cu excepția lui 

Victor lamandi, toţi cei amintiți făceau parte din guvern (I. Micescu, 
la Justiţie ; Gr. Gafencu, la Externe şi ad interim la Propagandă ; 
M.Ralea, la Muncă). 


n. 13. Mihail Sadoveanu. 


n. 14. „Muncă şi Voie Bună“ - organizaţie cu obiective social- 
culturale ; cu acelaşi titlu s-a tipărit o revistă, la Bucureşti, începând 
cu 15 apr. 1939 (director -- Mihail Sadoveanu .; redactor — Octav 
Cizeanu). 


n. 15. Daniel Danielopolu (1884-1955), medic fiziolog. 


n. 16. Ediţia de Opere a fost îngrijită de G.T.Kirileanu ; cele două 
povestiri „corozive“ sunt: Povestea poveştilor şi Povestea lui Ionică 
cel prost. 


n. 17. Simion Mehedinţi (1869-1962), profesor de geografie la 
Universitatea din Bucureşti, fost ministru la Culte şi Instrucțiune 
Publică (6 mart.-23 oct. 1918). 


n. 18. Ediţie îngrijită de Paul Zarifopol (vol. 1-3, 1920-1932), 
continuată de Şerban Cioculescu (vol. IV-VII, 1938-1942). 


n. 19. N.I. Herescu era atunci preşedinte al Societăţii Scriitorilor 
Români. 


n. 20. Din guvernul prezidat de Gh. Tătărăscu, făceau parte Radu 
Portocală, Petre Ţopa, N. Sibiceanu, Horia Grigorescu, Gh.Gh. Vântu, 
D.D. Ţoni, Mihail Şerban, Titus Popovici, Gh. Grigorovici, Mihail 
Ghelmegeanu, Gr. Gafencu, Mitiţă Constantinescu, Istrate Micescu, 
Aurelian Bentoiu, I. Nistor, Petre Andrei, g-ral loan Ilcuş, Victor 
Slăvescu, g-ral adjutant Paul Teodorescu, Gh. lonescu-Sisești, C-tin 
Angelesecu, Ion Gigurtu, Mihail Ralea, dr. N. Hortolomei, Silviu 
Dragomir, Traian Pop, Al. Radian şi C.C. Giurescu, mulți dintre ei 
proveniţi din fostele partide politice. 


n. 21. Adrian Brudariu, avocat, fost deputat. 


n. 22. Theodor Kiriakoff-Suruceanu, pictor, grafician. 

n. 23. Silviu Dragomir (1888-1962), istoric, de multe ori ministru 
între 1937 şi 1940 ; la acea dată era ministru pentru minorități. 


n. 24. Ecaterina Pitiș (1883-1963), poetă. 


n. 25. Istoricul Ioan Nistor, de mai multe ori ministru între 1918 şi 
1940, conducea la acea dată Cultele şi Artele. 


n. 26. Ernest Gamillscheg, lingvist specializat în romanistică, director 
al Institutului germano-român ; ca lingvist, a publicat mai multe 
studii consacrate graiurilor româneşti. 


n. 27. Horia Roman, gazetar ; a semnat mai multe interviuri luate lui 
L.R. 


n. 28. Eugen Boureanul (1885-1971), scriitor (la B.A.R., Coresp., 
nr. 142 331-142 334, epistole către L.R., solicitându-i sprijin). 


n. 29. Ion Petrovici avea să rostească discursul de răspuns la 
cuvântarea lui L.R. 


n. 30. Alegerea în Academia Română. 


n. 31. Ilie E. Torouţiu (1888-1953), critic şi istoric literar, folclorist, 
traducător ; între 1931 și 1946 s-a remarcat îndeosebi prin editarea 
seriei „Studii şi documente literare“ (13 vol.). 


n. 32. Nicolae Drăganu (vezi p. 604, n. 3). 


n. 33. Alexe Procopovici (1884-1946), lingvist, profesor la 
Universitatea din Cluj. 


n. 34. Nicolae Cartojan (1883-1944), istoric literar (la B.A.R., 
Coresp., nr. 142 480-142 481, scrisori ale sale către L.R.). 


n. 35. Márius Theodo:ian-Carada, avocat şi gazetar. 


n. 36. Este vorba de ediția omagială a municipiului Bucureşti (Luna 
Bucureşti, 1940). Cu titlul Poveşti, cartea s-a tipărit cu o introducere 
de L.R. şi cu ilustrațiile lui Th. Kiriacoff, având în total 312 pagini. 

n. 37. Sextil Puşcariu (1877-1948), filolog ; în memoriile lui apar 
mai multe referiri la romancier, unele deosebit de importante pentru 
clarificarea împrejurărilor în care s-a aflat L.R. în anul 1918, în 
Capitala ocupată de trupele germane. 


n. 38. Ştefan Ciobanu (vezi pag. 608, n. 7). 

n. 39. Gheorghe Banea (1891-1966), prozator şi memorialist. 
n. 40. Zile de lazaret , roman de G.Banea tipărit în 1938. 

n. 41. Lucian Grigorescu (1894-1965), pictor. 


n. 42. Nicolae Vasilescu-Karpen (1870-1964), inginer, profesor 
universitar la Politehnica din București, membru al Academiei 
Române. 


n. 43. Amintim câteva operaţii militare intervenite în ultimele două 
luni: invadarea Danemarcei şi Norvegiei (9 apr.1940) ; invadarea 
Olandei (10 mai 1940) ; ruperea frontului francez la Sedan (13-14 mai 
1940) ; capitularea armatei olandeze (15 mai 1940) ; declarat „oraş 
deschis“, Bruxelles este ocupat de armata germană (17 mai 1940) ; 
ocuparea de către Germania a orașelor Anvers şi Saint-Quentin. 


n. 44. George Oprescu (1881-1969), critic şi istoric de artă, profesor 
la Universitatea din Bucureşti. 


n. 45. Petre P. Panaitescu (1900-1967), istoric, profesor la Universitatea 
din Bucureşti. 


n. 46. Henri Giraud ; la 15 nov. 1941, va fi numit comandant suprem 
al trupelor franceze în Africa de Nord ; ulterior, la 23 iun. 1943, va 
fi numit, alături de generalul Charles de Gaulle, în fruntea 
Comitetului Francez a! Eliberării Na'ionale (constituit la Alger). 


n. 47. Nicolae Bănescu (1878-1971), istoric bizantinolog (la B.A.R., 
Coresp., nr. 142 106, o scrisoare către L.R., datată 1940, intervenţie 
pentru o actriță clujeană). 


n. 48. Maurice Gamelin (1872-1958), comandant de armată francez. 


n. 49. Ion Buzdugan. 

n. 50. Horia Oprescu (1904-1974), publicist şi prozator ; la primăria 
Capitalei se ocupa de viaţa culturală a oraşului, sprijinindu-și cu 
generozitate confrații. Cu L.R. se afla în cele mai bune raporturi. În 
casa romancierului a cunoscut-o pe Maria Gusan, cu care se va 
căsători, având ca nași pe Liviu şi Fanny Rebreanu. 


n. 51. loan Lupaş (1880-1967), istoric. 
n. 52. Emanuil Gojdu (1802-1870), patriot ardelean. 
n. 53. Gheorghe Brăescu (1871-1949), prozator şi dramaturg. 


n. 54. Hortensia Papadat-Bengescu (1876-1955), prozatoare (vezi la 
B.A.R., Coresp., nr. 144 052-144 068, scrisori către L.R., datate între 
1928 şi 1939, mărturisind bune raporturi). 


n. 55. I. Nistor. 
n. 56. Herbert Gysarz, profesor de filosofie de la Berlin. 


n. 57. Friedrich Nietzsche (1844-1900), filosof german, al cărui 
nume revine adesea în notaţiile lui L.R., începând din 1908 (vezi 
L.R., Caiete) ; referiri mai ample în Slove din închisoare (scrisoare 
către M. Dragomirescu, transmisă din Gyula, 1910) ; un moto din 
Nietzsche deschide romanul Gorila. 


n. 58. Konrad Richter, traducător ; tălmăcirea efectuată de el va 
apărea la Viena, în 1941, cu titlul Die Erde, die Fruncken mach. 


n. 59. Situaţie de moment; de regulă, operaţiile de corectură se 
efectuau cu sprijinul Catincăi Iorga, soţia istoricului. 


n. 60. Liliana Iorga (căsătorită Pippidi), licenţiată a Facultăţii de 
Istorie, cercetătoare ştiinţifică la institutele conduse de N. Iorga şi, 
după moartea acestuia, de Gh. Brătianu. A editat mai multe volume 
din opera tatălui său, îndeosebi inedite. În 1944 a ilustrat a şasea 
ediţie a romanului Ciuleandra, tipărită la „Cugetarea Georgescu- 
Delafras“. 


n. 61. Magdalena Iorga (căsătorită Valota), din 1940 stabilită la 
Milano. 

n. 62. Mircea lorga (1902-1966), inginer, directorul Şcolii superioare 
de meserii de pe lângă Institutul Politehnic. 


n. 63. Armand Călinescu. 


n. 64. Paul Reynaud (1878-1966), primul-ministru al Franţei în acea 
vreme, om politic recrutat dintre exponenţii dreptei moderate. Numit 
președinte al Consiliului de Miniştri (mart. 1940), cu câteva luni 
înaintea capitulării Franței, şi-a legat numele de includerea în guvern 
a două personalități de sens opus: mareşalul Henri-Philippe Petain 
(vicepreşedinte al Consiliului) şi Charles de Gaulle (subsecretar de 
stat la Apărarea Naţională). 


n. 65. Philippe Pétain (1856-1951), comandant militar şi om de stat, 
învingător, în 1916, la Verdun, mai târziu ambasador la Madrid, când 
Franţa va recunoaşte regimul dictatorial al generalului Franco. Ca 
şef al guvernului, a semnat capitularea faţă de nemți, rămânând apoi 
conducătorul regimului prohitlerist de la Vichy. Condamnat la 
moarte după eliberarea Franţei (1945), avea să i se comute pedeapsa 
în închisoare pe viață. 


n. 66. Maxim Weigand (1867-1965), şef militar francez. În primul 
război mondial a fost colaborator al generalului Foch. Aflat la pensie 
când izbucnește al doilea război mondial, este rechemat în activitate 
și, în vara anului 1940, după primele înfrângeri grave, i se 
încredințează comanda armată supremă, fără să poată restabili 
situaţia. O vreme va face parte din guvernul capitulard, motiv pentru 
care, după Eliberare, va fi acuzat, în pofida faptului că, după 1942, a 
fost deportat în Germania. 


n. 67. Pacea de la Versailles, încheiată între Puterile Antantei şi 
Puterile Centrale, a avut, între altele, drept consecinţă, eliberarea 
multor popoare aflate sub stăpânire germană şi austro-ungară. 


n. 68. Mircea Grigorescu, gazetar. În anii directoratului asigurat de 
Grigore Gafencu la Timpul (1937-1946), a îndeplinit funcţia de 
redactor-şef (1939-1944). 


n. 69. Wilhelm Fabricius, diplomat german, în acel moment ministru 
plenipotenţiar la Bucureşti al Reichului hitlerist. 

n. 70. De la 24 nov. 1939, în fruntea ţării se afla un guvern condus 
de Gh. Tătărăscu, având la Externe pe Grigore Gafencu. Din cabinet 
mai făceau parte Radu Portocală, Petre Ţopa şi N. Sibiceanu 
(secretari de stat la Consiliul de Miniştri), Horia Grigorescu, 
Gheorghe Gh. Vântu, D.V. Toni, Mihail Şerban, Titus Popovici, 
Gh. Grigorovici (subsecretari de stat), M. Ghelmegeanu (Interne), 
Mitiţă Constantinescu (Finanţe), Aurellian Bentoiu (Justiţie), general 
Ioan Ilcuş (Apărarea Naţională), precum şi o serie de personalități 
ale vieţii ştiinţifice: I. Nistor (Culte şi Arte), M. Ralea (Muncă), 
N. Hortolomei (Sănătate), Silviu Dragomir (Minorităţi), C. C. Giurescu 
(Frontul Renaşterii Naţionale) ş.a. 


n. 71. Cunoştinţă mai veche a lui L.R. Aflat în cercul de basarabeni 
al lui Pan Halippa, mai este menţionat de scriitor în însemnarea lui 
jurnalieră din 26 dec. 1929, pe timpul guvernării lui Iuliu Maniu. 


n. 72. Al. Terziman, poet şi ziarist. În 1919 inspector al Artelor 
pentru Basarabia, publicând la Chişinău cotidianul I/zbânda. 
Colaborator asiduu al presei basarabene (Renașterea Moldovei, 
Zorile, Viața Basarabiei ş.a.). 


n. 73. Maximilian Hacman, profesor de drept comercial la Facultatea 
de drept din Cernăuţi, om politic de orientare liberală, fost secretar 
al Consiliului Naţional din Bucovina și senator de Cernăuţi. 


n. 74. Dusza Czara, traducătoare. La B.A.R se află o scrisoare, 
datată 5 mart. 1942 (Coresp., nr. 142 690), prin care mulţumeşte lui 
L.R., devenit director al Teatrului Naţional, pentru noblețea lui de 
neuitat, manifestată „în timpurile acestea“, vitrege breslei dn care 
face parte. 


n. 75. Ion Gigurtu (1880-1959), inginer şi industriaș, preşedinte al 
societății aurifere „Mica“, fost ministru la Industrie şi Comerţ 
(28 dec. 1937-9 febr.1938, în guvernul prezidat 40 de zile de 
O. Goga, la Lucrări Publice și Comunicaţii (24 nov. 1939-3 iul. 1940). 
A condus guvernul între 4 iul.-3 sept. 1940, susţinând politica de 
apropiere faţă de Germania. Sub guvernarea lui s-a acceptat Dictatul 
de la Viena din 30 aug. 1940. 


n. 76. Constantin Brătianu (1866-1950), om politic român, unul din 
fiii lui Ion C. Brătianu (căpetenie a revoluţiei de la 1848 şi premierul 

de la 1877). Ales în 1934 președinte al Partidului Naţional Liberal, 
după asasinarea lui I.G. Duca, Dinu Brătianu nu a mai ocupat vreun 
post guvernamental, deşi partidul s-a aflat la putere. Şeful partidului 
s-a distanțat tacit ori, prin modalități nepublice, de premierul în 
funcție, Gheorghe Tătărăscu, obedient regelui în tendinţele acestuia 
de a restrânge, până la abolire, sistemul parlamentar şi separaţia 
puterilor în stat. C.B. s-a apropiat astfel de poziţia partidului 
concurent, condus de Iuliu Maniu, care a refuzat şi el să-şi asume 
răspunderea în cadrul sistemului dictaturii regale. 


n. 77. Gheorghe Cuza, jurist, universitar, fiul liderului de extremă 
dreaptă A, C. Cuza. A fost ministrul Muncii în guvernul condus de 
O. Gaga. 


n. 78. Printre consilieri - fără ca aceştia să fi avut un rol efectiv — 
s-au numărat foşti premieri, plus câțiva oameni politici 
apropiaţi monarhului. Între consilieri se număra C. Argetoianu, 
Al. Vaida-Voievod, N. Iorga, Gh. Tătărăscu, Dr. C. Anghelescu, 
g-ral A. Văitoianu, Victor Iamandi. Nu şi Iuliu Maniu, menţionat în 
Jurnal. 


n. 79. Cu o zi în urmă se constituise un nou guvern, sub conducerea 
lui Ion Gigurtu, având ca vicepreşedinte pe generalul adjutant: 
Gh. Mihail. Din Consiliul de Miniştri mai făceau parte: g-ral David 
Popescu (Interne), Mihail Manoilescu (Externe), G. Leon (ad interim 
Finanţe), I.V. Gruia (Justiţie), Horia Sima (Culte şi Arte, funcţie 
cedată, după patru zile, lu: Radu Budişteanu), D. Caracostea 
(Educaţia Naţională), g-ral Constantin Niculescu (Apărarea 
Naţională), Mihail Priboianu (Înzestrarea Armatei), Gh. Leon 
(Economie Naţională şi ad interim la Agricultură), ing. lon Macovei 
(Lucrări Publice şi Comunicaţii), dr. V. Gomoiu (Munca şi Ocrotiri 
Sociale), Hans Otto Roth (Minorităţi), dr. Vasile Noveanu 
(Inventarul Avuţiilor Publice) şi Nichifor Crainic (Propaganda 
Naţională). Documentele oficiale mai amintesc numele lui Petre 
Logadi, arh. I. D. Enescu, Augustin Bideanu, Napoleon Creţu, 
D.V. Toni, g-ral de brigadă Achile Deculescu, Dumitru Topciu,, 
P. Nemoianu, Gh. Strat, dr. lon Simionescu şi Vasile Stoica (apud 
Revista arhivelor, an XLVII, vol. XXXII, nr. 2, pag. 461-462). 

n. 80. Emil Racoviţă (1868-1946), biolog de renume internaţional, 
creatorul, pe plan mondial, al speologiei. 


n. 81. Aluzie la legăturile României cu Franţa şi Anglia, cărora 
ne-am aliniat în primul război mondial, după o perioadă de 
neutralitate, țări care aveau să ne recunoască frontierele proclamate 
la 1 Decembrie 1918, la Alba Iulia, drepturi legitime, subliniate şi 
prin eforturile României în războiul întregirii naționale. 


n. 82. Prin tratatul de la München — semnat de Germania, Italia, 
Franţa şi Anglia — s-a răpit Cehoslovaciei o mare parte din teritoriul 
său, atribuit Germaniei, Poloniei şi Ungariei. 


n. 83. Teleki Pál. 
n. 84. Csáky István. 


n. 85. Joachim von Riebbentrop, ministru de Externe al Germaniei 
naziste. 


n. 86. Contele Galeazzo Ciano, ministru de Externe al Italiei fasciste. 


n. 87. Hans Otto Roth (1890-1953), om politic român, unui dintre 
conducătorii comunităților săseşti în timpul regimului parlamentar şi 
al dictaturii regale, preşedinte al Partidului German din România. A 
reprezentat, în repetate rânduri, minoritatea germană în adunările 
legiuitoare şi guvern. 


n. 88. Exprimare concisă, orală, a sintagmei Axa Roma-Berlin. 


n. 89. La fel ca şi mulţi alți cărturari ai vremii, dezamăgiţi de 
impasul vieţii politice româneşti, Rebreanu a fost tentat să vadă în 
legionari o mişcare de regenerare naţională. Convingerile sale nu au 
fost exprimate defel prin aderare la mişcare, nici măcar prin 
semnarea vreunui articol pe această temă. Singurele ecouri se 
regăsesc în lumea ideilor, atribuite unor personaje ale romanului 
Gorila, dar, şi acolo, contrabalansate de replicele adversarilor 
angajaţi în conflictul cărţii, animați de convingeri democratice. De 
altfel, sub imperiul realităţilor, romancierul însuşi va reveni asupra 
acestor distorsiuni (a se vedea notaţiile scriitorului din 11 oct., 
10 dec. 1940, 22 şi 23 ian. 1941). De remarcat că, şi mai târziu, 

Rebreanu va disocia mișcarea legionară, nepunând semn de egalitate 
între idealurile mărturisite de Corneliu Codreanu şi cele susţinute de 
Horia Sima. 


n. 90. David Lloyd conte de Dwyfor (1893-1945), om politic 
britanic, care a jucat un rol deosebit la Conferința de Pace de la Paris 
(1919) şi la crearea sistemului tratatelor de la Versailles 
(1919-1920). Prim-ministru al Angliei între 1916 şi 1922. Retras din 
viața politică încă din deceniul al treilea, după decăderea 
iremediabilă a Partidului Liberal, pe care îl prezidase. Zvonul 
menţionat de scriitor este fantezist, poate lansat chiar de oficinele 
naziste de dezinformare. 


n. 91. Cu o zi înainte, la 30 aug.1940, se semnaseră documentele 
arbitrajului germano-italian, cu valoare de dictat, prin care partea de 
nord a Transilvaniei, cu 43 492 km? şi 2 667 000 locuitori, este răpită 
României și trecută în hotarele Ungariei hortyste. Ca o adevărată 
ironie, documentele semnate menţionează că puterile Axei 
garantează noile graniţe ale României. Dintre locuitori, aproape 63% 
erau de altă naţionalitate decât cea maghiară sau secuiască, românii 
reprezentând majoritatea absolută. Interesante sunt mişcările din 
culise, invizibile în Jurnal. La 15 iul. 1940, Hitler ceruse în scris 
regelui Carol al II-lea, pe un ton ultimativ, să facă unele concesii 
teritoriale Ungariei hortyste. La 26 iul. se întâlnesc, la Salzburg, 
1. Gigurtu, M. Manoilescu, pe de o parte, Hitler, J. Ribbentrop, pe de 
alta, aceștia din urmă recomandând guvernului român să vină în 
întâmpinarea revendicărilor ungureşti, să ducă tratative directe cu 
liderii budapestani. Tratativele de la Turnu Severin (16-24 aug. 
1940) eşuează, partea ungară solicitând mai mult de jumătate din 
Transilvania. La 29-30 aug., Consiliul de Coroană hotărăşte (cu 19 
voturi pentru, 10 contra şi o abţinere) arbitrajul Germaniei şi Italiei, 
soldat cu Dictatul de la Viena amintit mai sus. 


n. 92. Însărcinat la începutul lunii septembrie de Carol al II-lea să 
formeze un nou guvern — eveniment ce se produce, la 4 sept. 1940, 
după demisia cabinetului prezidat de Ion Gigurtu -, generalul Ion 
Antonescu îl va determina pe monarh să abdice, transmițând 
prerogativele sale fiului său Mihai. Cu o zi înainte, la 5 sept. 1940, 
se suspendase Constituţia din 1938, Carol al II-lea trecând 
generalului principalele prerogativele ale puterii. Cum guvernul 

condus de Ion Antonescu va dăinui între 4 sept. 1944 şi 22 aug. 1944 
— perioadă ce corespunde aproape perfect cu ultimii patru ani de 
viață ai lui Liviu Rebreanu - menţionăm structura şi titularii 
ministerelor, la care, nu o dată, romancierul va face referiri ; 
subsecretarii de stat: g-ral de divizie C. Pantazi (Apărare Naţională), 
Corneliu Georgescu (Colonizare și Populaţia Evacuată), g-ral Dobre 
Gheorghe (Înzestrarea Armatei), comandor aviator Gh. Jienescu (Aer 
şi Marină), Alex. Constant (Presă şi Propagandă) ; miniştri: g-ral în 
rezervă Const. Petrovicescu (Interne), Mihail Manoilescu (Externe) — 
înlocuit, doar după 15 zile, cu Mihail R.Sturdza —, Eug. Demetrescu 
(Finanţe) - înlocuit şi el, la acelaşi termen, cu G. Creţeanu --, Ion 
V. Gruia (Justiţia) — înlocuit, de asemenea, la 18 sept. 1940 cu Mihai 
Antonescu —, Traian Brăileanu (Culte şi Arte), D. Caracostea (Educaţie 
Naţională) - înlocuit, tot după 15 zile, de Traian Brăileanu, care, 
astfel, unifică, prin funcţia sa, cele două departamente -, N. Mareş 
(Agricultură și Domenii), Gh. Leon (Economie Naţională), Pompiliu 
Nicolau (Lucrări Publice şi Comunicaţii), Stan Ghiţescu (Muncă, 
funcţie deținută doar până la 19 sept. 1940, când V. lasinschi include 
departamentul său într-un Minister al Muncii, Sănătăţii şi Ocrotirilor 
Sociale), N. Dragomir (Coordonare și Statul Major Economic). În 
plus, g-ralul Ion Antonescu girează şi conducerea Ministerului 
Apărării Naţionale. 


n. 93. La 7 sept. 1944 se semnează, la Craiova, tratatul de frontieră 
româno-bulgar, prin care vecinilor de la sud li se cedează judeţele 
Durostor şi Caliacra, denumite, uzual, „Cadrilater“. 


n. 94. Hans Carossa (1875-1956), prozator şi poet german ce va fi 
ales, în anii celui de al doilea război mondial, preşedinte al Societăţii 
Scriitorilor Europeni, cu sediul la Weimar. 


n. 95. Fiul marelui editor Samoil Şaraga din Iaşi , era șeful librăriei 
„Socec“. 


n. 96. Sigismund Schwartz, proprietarul firmei „Socec“, al galeriilor, 
hotelului şi restaurantului Lafayette. 


n. 97. V. lasinski, ministru Muncii, Sănătății şi Ocrotirilor Sociale, 
farmacist la obârşie, căpetenie legionară. În pofida antecedentelor 

sale politice, va fi păstrat ca demnitar de Ion Antonescu, până la 
sfârşitul guvernării sale. 


n. 98. Const. D. Dimitriu, avocat, om politic liberal, de mai multe ori 
ministru (1927, 1928, 1933, 1934), senator, unul dintre conducătorii 
societății Creditul Industrial. 


n. 99. Victor Slăvescu (1891-1977), economist, istoric al economiei 
naţionale, profesor şi om politic român, unul dintre specialiştii de 
frunte ai Partidului Liberal, de mai multe ori ministru (între 1933 şi 
1940), membru al Academiei Române și director general al societăţii 
Creditul industrial. 


n. 100. După instaurarea guvernului antonesciano-legionar din 4 
sept. 1940, componenta verde a noului regim a obținut ca pe lângă 
întreprinderile considerate evreeşti, personale sau societare, să fie 
numiţi nişte supraveghetori, reprezentând puterea de stat, denumiți 
„comisari de românizare“, care să îngrădească patrimoniile iudaice 
şi să pregătească preluarea lor expropriativă. Asupra naturii şi 
rezultatelor acestor comisari de românizare, vezi însemnările lui 
L.R. din 22 ian. 1941. 


n. 101. Gheorghe N. Leon, la acea dată ministrul Economiei, 
Naţionale , profesor universitar, specialist în finanţe, unul dintre 
experții în materie ai Partidului Naţional Liberal. 


n. 102. Nicolae Malaxa, om de afaceri român, iniţiator de mari 
întreprinderi în industria de maşini şi de armament. A făcut parte din 
camarila regelui Carol al II-lea. 


n. 103. Pseudonimul lui Radu Demetrescu (1905-1975), poet şi 
publicist, adept al mişcării legionare, aflat în ierarhia de sus a 
acesteia. 


n. 104. Dan Botta (1907-1958), poet şi eseist, susţinător al mişcării 
legionare. 


n. 105. George Băgulescu, scriitor militar, colonel, fost ataşat la 
Tokio, autor al unor volume fără un ecou literar deosebit, două dintre 
ele prefaţate de N. Iorga. 

n. 106. Vladimir Dumitrescu, profesor, arheolog, secretar al Colegiului 
Arheologic Român (1935), director general în Ministerul Cultelor şi 
Artelor. 


n. 107. Dan Rădulescu, profesor universitar de chimie la Universitatea 
din Cluj, preşedinte al Societăţii de Chimie din România (tatăl 
scriitoarei Marta D. Rădulescu). 


n. 108. Proprietate a unor editori evrei cu merite în tiparnița 
interbelică, „Naţionala-Ciornei“, cum se intitula în acea vreme, va 
deveni, printr-o metamorfoză specifică epocii, „Naţionala-Mecu“. 


n. 109. Şerban Cioculescu (1902-1988), critic şi istoric literar care, 
încă din anii tinereţii sale, a manifestat un interes deosebit față de 
creaţia rebreniană, chiar dacă, la început, i-au lipsit accentele 
entuziaste (vezi în aparatul critic al ediției de Opere, vol. 5, 
referinţele sale critice la Pădurea Spânzuraţilor). 


n. 110. Condusă de scriitorul Petre C. Georgescu-Delafras, Editura 
„Cugetarea“ va retipări câteva romane ale lui Rebreanu: Crăișorul 
Horia (1940, 1942), Adam şi Eva (1941, 1943, 1944) şi Ciuleandra 
(1944), propunerea lui $. Cioculescu dovedindu-se benefică pentru 
ambele părți. 


n. 111. Proiect nerealizat, din care s-au păstrat numeroase însemnări 
de călătorie, publicate de noi în L.R., Opere, vol. 18 (Jurnal de bord). 


n. 112. În aprilie 1938, Corneliu Codreanu a fost condamnat de un 
consiliu de război la 10 ani de detenţie pentru „crime împotriva 
statului“, înscenare regizată cu complicitatea Palatului. În noiembrie 
1938, oficialitatea a comunicat că şeful mişcării legionare a decedat, 
împreună cu alţi camarazi, în cursul unei încercări de evadare. În 
realitate, toți au fost asasinați prin strangulare, în autobuzul care, 
chipurile, trebuia să-i transporte de la o închisoare la alta (după alte 
versiuni, împuşcaţi). Într-o groapă comună, unde au fost aruncaţi, s-a 
stins var peste cadavrele lor, iar apoi s-a turnat beton. 


n. 113. Generalul Gheorghe Argeşanu (1883-1940), fost comandant 
al corpului II de armată, fost preşedinte al Consiliului de Miniștri, 
după asasinarea lui Armand Călinescu, adversar al extremismului 
intern și al tendinţelor Reichului hitlerist de a subordona România. 


623 


P 358, 


P 359, 


624 


Sub scurta lu: guvernare (28 sept.-23 nov.1939) au fost numeroase 
represiuni antilegionare. 


n. 114. Generalul Gabriel Marinescu (1886-1940), fost prefect al 
Poliţiei Capitalei, subsecretar de stat la Interne (1937, 1939), funcţii 
în care a dirijat măsuri de contracarare a mişcării legionare, 
numărându-se printre devotaţii lui Carol al II-lea. 


n. 115. Generalul Ion Bengliu, fost inspector general al Jandarmeriei, 
implicat direct în acţiunille îndreptate împotriva legionarilor. 


n. 116. Constantin Argetoianu - la care ne-am mai referit în aparatul 
de note - fusese preşedinte de Consiliu în timpul dictaturii regale. 


n. 117. Constantin Ilasievici, fost mareşa! al Palatului, ministru al 
Apărării Naţionale (1937) şi şef al Casei Militare a Palatului 
(1939-1940). 


n. 118. Nume derutant. El poate desemna, deopotrivă, pe George 
Mihăileanu, jurist, fost „avocatul statului“, pe M. Mihăileanu, 
publicist și fost deputat, sau, pur şi simplu, pe un vecin oarecare. 


n. 119. Stan Vidrighin, amintit şi la pag. 130, se număra printre 
fruntaşii național-țărănişti. 


n. 120. Zvon neîntemeiat, pornit, probabil, de la ţinuta antitotalitară 
a prozatorului, manifestată adesea în articolele sale. 


n. 121. Informaţie inexactă. Dintr-o discuţie personală avută cu 
Barbu Theodorescu (bibliograful operei lui Iorga, mai apoi secretar 
şi chiar şef de cabinet al lui, în perioada când savantul a fost 
prim-ministru), rezultă că „smulgerea bărbii“ s-a produs mai târziu, 
când ilustrului dispărut i s-a luat masca mortuară ; experţii în materie 
au refuzat, de frică, să efectueze această lucrare, încredințată, în cele 
din urmă, unui student de la arte plastice, lipsit de experienţă. 


n. 122. Ştire inexactă, ca şi altele pe care nu le mai comentăm, 
consemnate de romancier în aceeaşi zi. Ele sunt relevante pentru 
starea de spirit în care sunt scrise şi celelalte însemnări. 


n. 123. Invitaţia, făcută după miezul nopţii, avea şi caracterul unei 
intimidări. La locuinţa scriitorului s-a prezentat o echipă de 

legionari, condusă de V. Iasinski, care, după relatările d-nei Fanny 
Rebreanu, ar fi purtat următoarea discuţie: 


»V.I.: Domnule Rebreanu! Aţi fost la înmormântarea lui Nicolae 
Iorga... 


L.R.: Am fost la înmormântare unui mare român, ucis mişelește... 


V.I.: Vă invităm şi noi la comemorarea unui alt mare român, ucis 
mişeleşte: Corneliu Zelea Codreanu!“ 


n. 124. Generalul adjutant Gheorghe Mihail, tost ministrul Apărării 
Naţionale în guvernele conduse, între 1939 şi 1940, de Miron 
Cristea, Armand Călinescu, C. Argetoianu, în guvernul lui I. Gigurtu 
fiind chiar vicepreședinte al Consiliului de Miniştri. 


n. 125. Mihail Ghelmegeanu, om politic; între 30 nov. 1939 şi 3 iul. 
1940, fusese ministru la Interne, în guvernul condus de Gh. Tătărăscu. 


1941 


n. 1. Unele goluri cronologice din Jurnal pot fi acoperite cu 
însemnările aflate în „caietele de la vie“ reproduse în L.R., Opere, 
vol. 18, cu datări între 1-19 ian., 16 febr. ; 5-31 mart., 1-27 apr., 
24-25 mai, 4-9 iun., 10-24 aug., 16-17 oct. 1941. Consultă, la nevoie, 
şi interviurile: Cu Liviu Rebreanu despre teatru și literatură, în 
Ilustraţia săptămânii, I, nr. 10, 23 febr. 1941, p. 3 ; Elisabeta 
Grecescu, DI. Liviu Rebreanu despre teatru şi cultură, în Vremea, 
XIII, nr. 594, 16 mart. 1941, p. 8-9 , N. Papatanasiu, Convorbire cu 
di. Liviu Rebreanu, în Tinereţea, VII, nr. 2, 1 apr. 1941, p.3 ;, De 
vorbă cu dl. Liviu Rebreanu, directorul general al teatrelor şi 
operelor din România, în Viaţa, |, nr. 166, 14 sept. 1941, p. 35, Radu 
Tudoran, Literatura şi războiul. Înainte de toate, scriitorul este 
„cetățean“. El să-și facă datoriile cetăţeneşti. Convorbire cu 
dl. Liviu Rebreanu despre reportagiul de război, în Evenimentul 
zilei, III, nr. 907, 15 nov. 1941, p.2. Cum în anul 1941 L.R. se va afla 
din nou la conducerea Teatrului Naţional, cititorul îşi poate lărgi 
informaţia biografică parcurgând şi însemnările noului director, 
concentrate într-un caiet special — reprodus şi el în vol. 18 de Opere 
— cu datări între 2-28 febr., 1-12 mart., 13-15 mai, 22 sept. 1941, 

Vezi şi articolele publicate, după 31 mart. 1941, în paginile ziarului 
Viaţa, dată de când ființează acest cotidian sub conducerea lui L.R. 
Ele sunt reproduse de noi în L.R., Opere, vol. 16, p. 413-424. Tot 
acolo şi alte articole cu caracter patriotic, esenţiale pentru gândirea 
scriitorului din timpul celui de al doilea război mondial. 


n. 2. „Afacere“ care, în cele din urmă, ca de obicei, avea să rămână 
în lumea visului. 


n. 3. În realitate, lovitură de stat, cu largi caractere de „rebeliune- 
lumpen“. 


n. 4. Într-adevăr, în fața hotelului Ambasador fusese omorât un 
maior german, numai că adevăratul motiv al crimei consta în relaţiile 
ofițerului cu soția ucigașului, grec de origine. 


n. 5. Generalul Constantin Petrovicescu nu se mai afla în cadrele 
active ale armatei când fusese înscăunat ministru la Interne. Ca 
simpatizant legionar, făcuse notă discordantă în corpul generalilor 
români, ostili, în covârşitoarea lor majoritate, Gărzii de Fier. 


n. 6. Generalul Constantin Sănătescu (1885-1947), comandant militar 
şi om de stat. În 1943 va deveni şeful Casei Militare a Palatului, 
calitate în care a contribuit la pregătirea întoarcerii armelor împotriva 
Germaniei naziste. La 23 aug. 1944, a asumat postul de premier al 
guvernului insurecțional. 


n. 7. Vasile Gh. Mitrea, general de brigadă (brigada a 7-a, artilerie). 


n. 8. Alexandru Rioşeanu, locotenent-colonel de jandarmi, impus de 
Ion Antonescu ca ministru subsecretar de stat, însărcinat cu 
siguranţa statului. Prin gradul său militar, făcea o figură aparte în 
corpul de generali care îl înconjurau. Câtă vreme legionarii au 
participat la guvernare, €l a contracarat tendinţele lor de a-şi 
adjudeca exclusiv controlul aparatului polițienesc. În ian. 1941 a 
manifestat o deosebită energie la înăbuşirea rebeliunii. După aug. 
1944, cei care ar fi trebuit să-l răsplătească pentru curajul său l-au 
arestat şi condamnat la închisoare, unde a şi murit. 

n. 9. Aluzie la unii ministeriabili devotați lui Ion Antonescu, care 
făceau parte din guvern, fără a fi legionari: Mihai Antonescu, 
George Creţianu, Gh. Dobre, Gh. Leon, N. Mareş, C. Pantazi ş.a. 


n. 10. Horia Sima (1906-1992), profesor, succesor al lui Corneliu Zelea 
Codreanu în conducerea mişcării legionare, figură controversată 
chiar şi în rândurile foştilor membri ai Gărzii de Fier — adesea 
autocaracterizaţi cu epitetele de codreniși şi simiști —, considerat de 
istorici ca inspirator al asasinării lui N. Iorga şi al lui V. Madgearu, 
precum şi a celorlalți oameni politici şi militari executaţi la Jilava; 
organizator al rebeliunii din ian. 1941. 


n. 11. Aluzie la ziarele cu o mai mare arie de răspândire, precum 
Axa, Bunavestire, Cuvântul. 


n. 12. Victor Silaghi, comandant legionar, prefect în Prahova. 


n. 13. Ca să urmărim şi mai bine periplul scriitorului, menţionăm că 
locuinţa lui se afla pe Bulevardul Elisabeta, nr. 97, etaj 4, vizavi de 
Facultatea de Drept. 


n. 14. E vorba de librăria cu același nume, situată pe Bulevardul 
Elisabeta, colţ cu Calea Victoriei ; ulterior va deveni Librăria 
Academiei. 


n. 15. Strada Karagheorghevici (ulterior Eugeniu Carada) se afla în 
vecinătatea Băncii Naţionale a României. 


n. 16. Galeriile Lafayette se aflau pe Calea Victoriei colț cu strada 
Lipscani (actualul magazin „Victoria“). Jos la parter era librăria 
Editurii „Socec“, având acelaşi proprietar. 


n. 17. Stâng, drept (traducere şi adaptată). 


n. 18. Fundaţia Regală pentru Literatură şi Artă , actualmente sediul 
Bibliotecii Centrale Universitare. 


n. 19. Palatul telefoanelor, situat pe Calea Victoriei. 


n. 20. Cifră exagerată. 

n. 21. În palatul prințului Grigore Sturdza se afla atunci Ministerul 
de Externe, situat în Piaţa Victoriei. 


n. 22. Aflată în spatele clădirii Consiliului de Miniştri. 


n. 23. În apropierea Pieţii Victoriei, devenită mai târziu sediul 
Institutului de Filosofie. 


n. 24. Victor Medrea, şeful Protocolului. 


n. 25. Zvon lipsit de acoperire. După eşecul rebeliunii, Horia Sima 
s-a refugiat în Germania, cu sprijinul unor ofiţeri superiori ai 
Reichului nazist, formând, la Viena, după 23 aug. 1944, un guvern 
legionar, fidel autorităţilor hitleriste. A fost condamnat la moarte, în 
contumacie, decedând târziu în Spania. 


n. 26. Doctor Sergiu Stoicescu, reputat internist, cu stagiu la Paris, 
colaborator apropiat al prof. Daniel Danielopolu. 


n. 27. Nicolae Ilieşiu (1.1913), ziarist şi apicultor, fost director 
economic la Curentul, România şi alte gazete, acţionar principal la 
Tipografia „Eminescu“, colaborator cu rădăcini familiale în Maieru 
copilăriei scriitorului. 


1943 


n. 1. An în care jurnalul intim al scriitorului este aproape total 
abandonat, notația din 23 sept. determinându-ne să renunţăm la 
ipoteza că eventualele însemnări au fost făcute pierdute. Pentru 
acoperirea documentară a golurilor cronologice, cititorul poate 
consulta celelalte jurnale, reproduse de noi în vol. 18 de Opere. Este 
vorba de Jurnal de bord, cu însemnări de călătorie în Germania, 
Croaţia, Italia, Finlanda şi Suedia, datate 4-25 ian., 19-30 mart., 
1-31 oct. 1942, la care se adaugă cele din 1943, scrise între 5-24 mai. 
De asemenea, perioada 1942-1943 este parțial acoperită şi de 
notaţiile din Jurnalul de la vie, datate 3 apr., 11-25 iul., 1-22 aug, 
5-27 sept., 7-21 dec. 1942, precum şi 2-4 ian., 4-28 mart., 23 apr., 
11-14 iun., 8-9 aug. 1943. Notaţii fulgurante şi în Jurnalul de la 

Teatrul Naţional. Ca şi în alte situaţii similare, nevoia de date 
suplimentare caracteristice gândirii scriitorului am încercat s-o 
suplinim, la editarea anterioară a Jurnalului, cu reproducerea unor 
interviuri, precum: Răspunsul d-lui Rebreanu, în Viaţa, Il, nr. 322, 
9 mart. 1942, p.3: Vasile Netea, De vorbă cu Liviu Rebreanu, în 
Vremea, XIV, nr. 679, 25 dec. 1942, p.11 ; Vasile Netea, De vorbă cu 
L. Rebreanu la deschiderea noii stagiuni a Teatrului Naţional, în 
Vremea, XIV, nr. 715, 12 sept. 1943, p.10. 


1944 


n. 1. Anul săvârșirii din viaţă a scriitorului, petrecut, din pricina 
bolii, mai mult la Valea Mare. La 4 apr. 1944, primul bombardament 
al aviaţiei americane îl găsise la Bucureşti, într-o stare gravă. Este 
transportat urgent la Valea Mare, cu toate că, la plecarea din 
Bucureşti, continua să delireze din pricina temperaturii mari. 
Activitatea la Teatrul Naţional şi la ziarul Fiaţa va fi totalmente 
abandonată. De asemenea, scriitorul este absent cu articole sau 
declaraţii în presa vremii. 


n. 2. Menţionăm că toate radiografiile se află în Arhiva Rebreanu, de 
la B.A.R., consultarea lor ulterioară, solicitată de noi unor ftiziologi, 
pledând pentru un proces pulmonar degenerativ, culminat cu 
formarea unei tumori maligne. 


n. 3. Doctor loan Jovin. 


n. 4. Henri Bequerel (1852-1908), savant francez, distins cu Premiul 
Nobel, pentru descoperirea radioactivităţii. 


n. 5. Constantin Manolescu, inspector din administrația Teatrului 
Naţional, personaj ce revine adesea în jurnalul ultimului directorat 
publicat de noi în L.R., Opere, vol. 18. 


n. 6. Peste nici două luni, Rebreanu va trece în lumea umbrelor. În 
acest interval, numele scriitorului va fi prezent doar pe frontispiciul 
ziarului Viața, în calitatea lui de director. Singurele rânduri, semnate 

de el cu o zi înaintea abandonării jurnalului său, datate 9 iulie 1944, 
sunt adresate profesorului Nicolae Negulescu din Constanţa, aflat şi 
el pe patul de suferinţă. În scrisoare, informându-și prietenul că 
personal a trecut „hopul cel greu“, speră să se restabilească deplin, 
considerându-se atunci în convalescenţă. „Sânt sigur că boala ta — îi 
scrie — mai departe — se poate vindeca aproape deplin — numai tu să 
ai încredere în tine însuţi și în puterile tale de regenerare.“ 
Neîndoios, vorbea şi cu sine însuşi. Imprudent, părăseşte locuinţa, 
mergând, cu Fanny şi Puia, în iul. 1944, la Pucioasa, să se întâlnească 
cu lon Petrovici, ministrul lui de resort. Dorea, fără îndoială, ca 
acesta să-l ştie valid, cu credinţa că va reveni la București (vezi şi 
I. Petrovici, Pe meandrele trecutului, 1980). Nesăbuinţa îl va costa 
scump. Se întoarce în Valea Mare, într-o stare gravă, în casa în care, 
cu abuz de țigări şi cafea, scrisese în întunericul nopţilor Răscoala şi 
Gorila. Apucase să afle ce se petrecuse la 23 aug. 1944, să audă, în 
apropierea gospodăriei de la Valea Mare, zgomotele de şenile ale 
tancurilor sovietice şi răpăitul „balalaicilor“ ruseşti, pornite pe 
ulițele satului după mâncare şi băutură. Moare la 1 sept. 1944, având 
la căpătâiul lui doar pe Fanny, Puia şi Ludovic Dauș, prieten venit 
tocmai atunci în vizită. Va fi îngropat în curtea bisericii de la Valea 
Mare, fără pompă, singurul vorbitor fiind un învăţător, ofiţer 
rezervist, care comanda o companie din multele ce se îndreptau spre 
front. 


ADDENDA 


1916 


P 381, n. 1. Flora-Ecaterina Rebreanu (1900-1974), sora mai mică a 


630 


scriitorului, întâlnită în documentele literare şi cu numele de Florica 
sau Riţa. La rugămintea părinților, fusese găzduită de fratele din 
Bucureşti, începând cu data de 4 oct. 1913. În Capitală urmează 
Şcoala de sericicultură, având ca directoare pe Claudia Millian- 
Minulescu. La B.A.R. se află mai multe scrisori de-ale sale, semnate 
şi cu numele de familie al soțului, Mihail Schuster (ofiţer). Vezi 
Coresp. nr. 145 028-145 036, scrisori datând din anii 1926-1944 ; tot 

acolo şi epistolele lui M. Schuster către L.R. 145 038-145 040, din 
anii 1935-1942. 


n. 2. Flacăra, revistă literară, artistică şi socială, apărută la Bucureşti, 
între 1911 şi 1923, având ca director pe Constantin Banu. 


n. 3. Naţionalul, ziar naţional-liberal, apărut, la Bucureşti, între 26 
nov. 1915 şi 30 sept.1916, având ca director pe Toma Stelian. 


n. 4. La acea dată, guvernul era condus de Ion I.C. Brătianu, fiind 
format din V.G. Morţun (Interne), Em. Porumbaru (Externe), Victor 
Antonescu (Justiţie), I.G. Duca (Culte şi Instrucţiune Publică), 
Al. Constantinescu (Agricultură şi Domenii), Al. Radovici (Industrie 
şi Comerţ), dr. C. Angelescu (Lucrări Publice), Ministerul de Război 
se afla sub conducerea lui Ion I.C. Brătianu (la 15 aug. 1916 va fi 
numit Vintilă Brătianu). Acest guvern a funcționat între 4 ian. 1914 
şi 10 dec. 1916, când va fi remaniat, sub conducerea aceluiași prezident. 


n. 5. Petre P. Carp (1837-1918), om politic, şeful Partidului 
Conservator (1907-1912), prim-ministru (1910-1912), partizan al 
trecerii României de partea Puterilor Centrale, junimist. 


n. 6. Titu Maiorescu (1840-1917), critic , teoretician şi om politic 
conservator, de mai multe ori ministru şi chiar prim-ministru 
(1912-1914), mentor spiritual al „Junimii“, partizan al trecerii 
României de partea Puterilor Centrale. 


n. 7. Teodor I. Rosetti (1837-1923), jurist şi om politic, de mai multe 
ori ministru şi chiar prim-ministru (1888-1889), unul dintre 
fondatorii „Junimii“, partizan al trecerii României de partea 
Puterilor Centrale. 


n. 8. Nicolae Filipescu (Partidul Conservator), Take Ionescu 
(Partidul Conservator-Democrat), Al. Marghiloman (gruparea 
germanofilă a Partidului Conservator). 


n. 9. Camera şi Senatul, conduse de Mihail Pherekyde şi V. Missir 
(în locul acestuia din urmă, plecat în străinătate, a participat la 
Consiliul de Coroană C.F. Robescu, vicepreşedintele Senatului). 

n. 10. Constantin Olănescu și Alexandru Cantacuzino-Pașcanu, 
foştii preşedinţi. 


n. 11. Furnica, revistă umoristică, apărută, la Bucureşti, între 4 ian. 
1907 şi 14 ian. 1916, având ca redactor pe G. Ranetti şi N.D. Țăranul. 
După 14/28 dec. 1918, revista își va continua existenţa până în anul 
1930, 


n. 12. Paul von Beneckendorft von Hindenburg (1847-1934), 
feld-mareşal şi om politic german, șef al statului major al armatei 
germane (1916-1918), mai târziu preşedinte al Germaniei 
(1925-1934), 


n. 13, Sunt vizaţi Nicolae Filipescu, Take Ionescu, Nicolae Titulescu 
ş.a., adepţi ai intrării României în război de partea Antantei. 


n. 14. „Cartea de aur“, librărie în centrul Capitalei. 


n. 15, Revista idealistă, revistă de literatură, artă, ştiinţă şi sociologie, 
apărută la Mogoşeşti (Dorohoi), iar apoi la Bucureşti, între ian. 1907 
şi sept. 1916, având ca director pe Mihail Holban şi ca prim-redactor 
pe N. Vaschide. 


n. 16. [on l. Pavelescu (1889-1924), poet. 
n. 17. losit Iser (1881-1958), pictor şi grafician. 
n. 18. Corneliu Moldovanu, 


n. 19. Dreptatea, politică, economică şi socială, ziar tipărit, la 
București, între 16 mart. 1913 şi 15 aug. 1916, având ca director pe 
Ioan M. Protopopescu-Pache. 


n. 20. Ministrul Germaniei la București. 
n. 21. Vasile Romano, actor la Teatrul Național din București. 


n. 22. În afară de Teatrul Național din Craiova (unde a îndeplinit 
funcția de secretar) şi al Teatrului Naţional din București, L.R. nu a 
activat la nic un alt teatru din țară. 


n. 23. Coca Danielescu, actriță, 

n. 24. lon Brezeanu, actor. 
n. 25. Gheorghe Plopeanu. 


n. 26. Petre Locusteanu (1883-1919), gazetar ; la B.A.R. se află o 
scrisoare a sa către L.R. (Coresp., nr. 143 593), atestând raporturi 
colegiale încă din anul 1911. 


n. 27. Marioara Sorbul. 


n. 28. Steagul, cotidian tipărit, la Bucureşti, între 16 nov. 1914 şi 
20 nov. 1916; 3 mai-31 dec. 1918 şi ulterior. 


n. 29. Independenţa, cotidian al Partidului Conservator (gruparea 
Al. Marghiloman), tipărit la București după 16 nov. 1914. 


n. 30. Moldova, publicaţie ce apare, la Bucureşti, între 1 martie 1915 


şi 14 aug. 1916, sub direcţia unui comitet, având ca preşedinte pe 
P.P. Carp. 


n. 31. La Politique, apare, la Bucureşti, între 16/29 nov. 1911 şi 
20 nov./3 dec. 1916, având ca „director girant“ pe Pierre Ciorăneanu. 


n. 3la. Benjamin Gartenberg, gazetar. 


n. 32. Ottocar Czernin (1872-1932), ministru al Austro-Ungariei la 
Bucureşti. 


n. 33. Moses Rosen, redactor la Săptămâna şi mai târziu la Curentul. 
n. 34. Mitică Rădulescu, cumnat. 


n. 35. Leon Popescu, pionier al cinematografiei naționale ; consultă 
aparatul critic ce însoţeşte scenariile cinematografice alcătuite de 
L.R. în primii ani ai şederii sale în capitala ţării (L.R., Opere, vol. 11). 


n. 36. Caton Theodorian. 
n. 37. Constantin Bacalbaşa (1856-1935), publicist. 


n. 38. Mihail Ferekyde (1842-1928), om politic, de mai multe ori 
ministru. 


n. 39. Ion Culoglu, ziarist. 

n. 40. Aluzie la PP. Carp, Titu Maiorescu, Teodor Rosetti şi 
Al. Marghiloman, care nu erau adepţii intrării României în război de 
partea Antantei. 


n. 41. Încheiată de România cu Anglia, Franţa, Italia şi Rusia, la 
4/17 aug. 1916. 


n. 42. O. Goga, refugiat la Bucureşti, era unul din partizanii intrării 
României în război de partea Antantei, având convingerea că lupta 
împotriva Puterilor Centrale este totodată şi o luptă pentru dezrobirea 
Transilvaniei. 


n. 43, Vasile G. Morţun (1868-1919), om politic, la început de 
orientare socialistă, ulterior liberală, la data însemnărilor, ministru 
de Interne. 


n. 44. Mihail M. Condrus, ziarist, viitor deputat liberal şi chestor 
(„ales ca atare pentru forța sa atletică, pusă la contribuţie când se 
încălzeau lucrările parlamentare“ - apud Ş. Cioculeascu, România 
literară, VIIL, nr. 9, 1 mart. 1994). 


n. 45. George Cair (1876-1924), poet, prozator şi avocat. 


n. 46. Aleksei Brusilov (1853-1926), general rus ; ofensiva lui a 
rămas memorabilă în analele primului război mondial, fiind înscrisă 
în toate tratatele de teorie și artă militară („operaţia Brusilov“). 


n. 47. Toma Stelian (1860-1925), director al ziarului Waţionalul, 
avocat, profesor de drept şi procedură comercială, fost ministru la 
Justiţie (1907-1910) şi ad interim la Război (1908). 


n. 48. Alexandru I. Marghiloman (1854-1925), om politic, unul 
dintre conducătorii Partidului Conservator (la început a făcut parte 
din gruparea conservatoare junimistă, ministru în mai multe cabinete 
(1888-1895; 1900-1901; 1910-1914), partizan al Puterilor Centrale; 
ca prim-ministru (5 mart.-14 oct. 1918) a tratat pacea cu Germania. 


n. 49. Constantin Olănescu (1845-1928), om politic conservator, fost 
ministru al Lucrărilor Publice (1891-1895), prezident al Adunării 
Deputaţilor (1899) şi ministru la Interne (1900-1901) în guvernul lui 
P. Carp. 


n. 50. Alexandru Constantinescu (1859-1926), jurist, om politic 
liberal, ministru la Agricultură şi Domenii (1909-1910 ; 1914-1916; 


P 389, 


P 390, 


P 391, 
P 392, 


P 394, 


1922-1926), la Interne. (1916-1918), la Industrie şi Comerţ 
(1918-1919). 


n. 51. Alexandru Gh. Radovici (1860-1918), jurist, om politic, la 
început de orientare socialistă, ulterior liberală, ministru al Industriei 
şi Comerţului (1914-1916). 


n. 52. Constantin F. Robescu (1839-1920), om politic de orientare 
liberală. 


n. 53. Nicolae Apăteanu, publicist (La B.A.R., o scrisoare către L.R. 
adresată de Elena Apăteanu-Pârvan, Coresp., nr. 142 008, datată 
1930. 


n. 54. Marilena Gîrleanu, soţia poetului Emil Giîrleanu, prietenă de 
familie, amintită şi în corespondența scriitorului (vezi L.R., La lumina 
lămpii). 

n. 55. Vasile Stoica, publicist, ulterior demnitar de stat. 


n. 56. Cu titlul Momente şi cu datarea: „14.VIII.1916“ se mai 
păstrează o notă dialogată a ucestui accident (Colecţia Puia-Florica 
Rebreanu de la Muzeul Literaturii Române). 


n. 57. Ferdinand I (rege al României între 28 sept. 1914-20 iul. 1927). 


n. 58. Barbu Ştirbei, om politic care avea să devină prim-ministru 
timp de 16 zile (4-20 iun. 1927). 


1923 


n. 1. Benjamin Fundoianu (1898-1944), poet şi eseist român ; stabilit, 
la Paris, în 1923, a scris în limba franceză, semnând cu numele 
Benjamin Fondane. 


n. 2. Mioara Minulescu. 
n. 3. Înşir-te mărgărite, piesa lui Victor Eftimiu. 
n. 4. Dimitrie Nanu (1873-1941). 


n. 5. Elvira Popescu, artistă ; după 1923, se va stabili la Paris, 
căsătorindu-se cu dramaturgul Louis Verneuil. Veche amică a 

Rebrenilor (amintită de mai multe ori în corespondenţa de familie ; 
vezi L.R., La lumina lămpii). 


n. 6. Constantin Banu, fostul director al revistei Flacăra (1911-1923); 
din 1922, C.B. figura pe trontispiciu doar ca fondator), în acea 
vreme făcea parte din guvernul condus de Ion I.C. Brătianu, în 
calitate de ministru al Cultelor şi Artelor (19 ian. 1922-29 oct. 1923). 


n. 7. Corneliu Moldovanu. 
n. 8. Va apărea abia în 1924, cu titlul Mişcarea literară. 


n. 9. Prieten de familie, întâlnit şi în actele monumentului de la 
Ghimeş-Palanca, ridicat în amintirea lui Emil Rebreanu (în literatură 
a semnat cu pseudonimul George Cornea). 


n. 10. După relatările Puiei-Florica Rebreanu, aici părinţii ei își 
propuseseră să ridice o casă, proiect nerealizat. 


n. 11. Poetul Alfred Moșoiu. 
n. 12. Vintilă Brătianu. 
n. 13. Claudia Minulescu. 


n. 14. Cu prilejul turneului de şezători în Ardeal, Puia Rebreanu a 
însoţit grupul de scriitori în mai multe oraşe. Vezi amintirile ei în 
vol. Zilele care au plecat, p. 137-138. 


n. 15. A apărut în Flacăra, VIII, nr. 5, 2 febr. 1923. 
n. 16. Vasile Enescu, regizorul piesei. 


n. 17. În piesă jucau: N. Soreanu, N. Săvulescu, Gr. Mărculescu, 
I. Morţun, A. Atanasiu, A. Barbelian, I. Manu, V. Romano, Maria 
Luca, Olga Ţăranu și (?)Mateescu (distribuţie menţionată pe p. 137 
a volumului Plicul, publicat în 1923). 


n. 18. La acea dată, Ion I.Vasilescu-Valjean era director general al 
teatrelor. 


n. 19. Deşi în distribuţia de mai sus N. Săvulescu deţinea rolul 
Victoriei, Rampa (din 12 şi 16 apr. 1923) o va menţiona pe Fanny 

Rebreanu şi pe Marioara Zimniceanu în dreptul aceluiaşi rol (Ion 
Livescu continua să fie subdirectorul Teatrului Naţional). 


n. 20. Calderon de la Barca Petro (1600-1681), dramaturg spaniol. 
n. 21. Caton Theodorian. 
n. 22. Ema Dumitrescu, profesoara Puiei. 


n. 23. Cunoscută în realitate cu numele de „Ileana grofoaia“ (ţărancă 
din Ilva-Mică, adusă în Maieru de contele-episcop Domokos, pe 
care-l moşteneşte), revine în proza scriitorului ca personaj al 
povestirii Baroneasa (vezi L.R., Opere, vol. 3, p. 268-272). 


n. 24. În 1923, „Cartea Românească“ publică a Il-a ediție a 
romanului Zon. 


n. 25. George I.Stratulat, poet şi magistrat. 

n. 26. Albeanu, personaj în Plicul. 

n. 27. I. Morţun interpreta rolul lui Hurmuz. 

n. 28. I. Manu interpreta rolul ziaristului Albeanu. 

n. 29. Camil Petrescu. 

n. 30. Constantin Graur. 

n. 31. Respectiv referirile la Adevărul din textul piesei. 


n. 32. Octavian Oncescu, avocat, vechi prieten al Rebrenilor (vezi 
L.R., La lumina lămpii). 


n. 33, Croitor, amintit şi în corespondenţa de familie. 
n. 34. Stăpâna, piesă de Caton Theodorian. 
n. 35. Suflete tari, piesă de Camil Petrescu. 


n. 36. Dariu Pop. 

n. 37. luliu Valaori (1867-1936), profesor de limbi clasice la 
Universitatea din Bucureşti, la acea dată secretar general al 
Ministerului Instrucțiunii Publice și Cultelor. 


n. 38. Nicolae Petala, general de armată. 


n. 39. În acea vreme, Zaharia Bârsan era directorul Teatrulu Naţional 
din Cluj. 


n. 40. Letiţia Miron (născută Slăvoacă). 


n. 41. Ana şi leronim Slăvoacă din aceeași familie. 


n. 42. Doctorul Pavel Galan, al cărui nume revine adesea în 


corespondenţa de familie (vezi L.R., La lumina lămpii). 


n. 43. Valeriu Seni, inspector şcolar, coleg de liceu cu L.R. (ambii 
învăţaseră la liceul grăniceresc din Năsăud). 


n. 44. Nicolae Ivan (1855-1936), episcop ortodox al Vadului, 
Feleacului şi Clujului. 


n. 45. Directorul teatrului maghiar din localitate. 


SPOVEDANII 


n. 1. Manuscrisul, alcătuit din 24 file, se află la B.A.R! Arh. L.R., I, 
ms.6, datând din 1932. A fost prezentat și reprodus (parţial) de 
Stancu Ilin, în revista Transilvania, I, nr. 6, oct. 1972, p. 18, 21. În 
ce ne priveşte, reproducem, sub acelaşi titlu, şi planurile care urmau 
să fie luate în considerare la redactarea cărţii (filele 10-24). Notaţia 
din frontispiciu (Spovedanii 1932 — I) ne îndreptăţeşte să credem că 
proiectele aveau în vedere doar materia primului volum. Menţionăm 
că pe fila cu subtitlul Rostul spovedaniilor se mai află şi însemnările: 
„Cazul Ranetti şi traducerea lui“, precum şi „Duşmanii sunt mai 
necesari ca prietenii“. Nu toate filele aparţin aceluiaşi moment 
genetic. 

n. 2. Romulus Dianu. 
n. 3. Const. Şaban-Făgeţel. 


n. 4. Rămas nescris, acest capitol şi cele care urmează ne invită să 
reconstituim anii de ucenicie literară ai lui L.R. prin studierea directă 
a vechilor sale manuscrise. În cea mai mare parte, ele au fost 
publicate în L.R., Opere, vol. I -11 (1980), precum şi în L.R., Caiete 
(1974). 


n. 5. Sublocotenent la regimentul 2 honvezi regali din Gyula (1 sept. 
1906-12 tebr. 1908). 


n. 6. Piese de teatru şi povestiri. (În unele interviuri, L.R. 
menţionează că pagini din proza lui s-ar fi tipărit în presa 
budapestană, fiind semnate cu pseudonim.) 


n. 7. Pretextul primelor scrieri efectuate în limbile germană şi 
maghiară, amintit în numeroase interviuri. 


n. 8. În legătură cu părăsirea armatei, consultă Memoriul din mai 
1910, reprodus de noi în L.R. Opere, vol. 4, p. 686-688. 


n. 9. Revenirea la Prislop. 


n. 10. Ajutor de notar în comunele Măgura Ilvei, Nimigea-Ungurească, 
funcţionar la primăria din Vărarea ş.a. 


n. 11. La 12-14 oct. 1909, are loc, la Sibiu, serbările ASTRA 
(L.R. participă ca trimis special al Revistei Bistriţa) , împreună cu 
scriitorii români veniţi din vechiul regat la aceste serbări, trece 
granița. 


n. 12. În Bucureşti soseşte la 15 oct. 1909. 
n. 13. Mihail Dragomirescu. 


n. 14. Gavriluţ, subcomisar la poliția Capitalei (de obârşie de pe 
Valea Someşului) , cu prilejul controlului efectuat la „English-Hotel“, 
îl descoperă printre „străini“ şi pe L.R. ; cunoscându-l pe învățătorul 
Vasile Rebreanu, Gavriluţ îl ia pe tânăr în gazdă (locuia pe Calea 
Griviței). 

n. 15. Falanga literară şi artistică, revistă înființată, în ian. 1910, de 
M. Dragomirescu ; L..R. devine secretar de redacţie. 


n. 16. Întemniţat patru luni la Văcăreşti, pe baza cererii guvernului 
ungar (mandat de arestare emis la 15 febr. 1910). 


n. 17. În iun. 1910. 
n. 18. La Gyula. 


n. 19. „Pertractarea“ a avut loc la 19 iul. 1910 ; după şase luni 
petrecute în închisoare, Curtea socoate delictul ispăşit. 


n. 20. Popas scurt la Prislop, în aug. 1910, unde aşteaptă, de la 
Bucureşti, bani de drum. 


n. 21. De la Mihail Dragomirescu. 
n. 22. La sfârşitul lunii aug. 1910, este în Bucureşti. 


n. 23. În Epoca — ziar ce apare, la Bucureşti, între 1895-1938 — aflăm 
semnătura lui Athanasie Ranetti. În presa românească mai semna, în 
aceeaşi vreme, şi George Ranetti (1875-1928). Ambii corespondează 
cu L.R. în 1928 (B.A.R., Coresp., nr. 144 301-144 302). Consultarea 
ziarului din 1910 nu ne-a facilitat documentarea dorită („cazul 
Ranetti“ şi alte adversităţi menţionate de L.R.). 


n. 24. Deşi nefinalizat, proiectul conţine date de o mare însemnătate 


istoriografică (repere sigure în presa maghiară, numele unor instituţii 
budapestane cărora L.R. li s-a adresat în calitate de prozator şi autor 
dramatic etc.). Ele nu revin în scrierile cu caracter memorialistic, 
nici în interviurile pe aceasă temă. 


n. 25. Nuvela nu se păstrează în arhivă ; o piesă de teatru din aceeaşi 
perioadă (Ghighi) îşi desfăşoară acțiunea în casa unui învățător 
(reluarea aceluiaşi conflict). 


n. 26. Imre Kálmán (1882-1953), compozitor ungur (episodul „vizitei“ 
va fi reluat cu modificări, într-un interviu). 


n. 27. Nu se păstrează manuscrisul. 

n. 28. Scara măgarilor (Szamăârletra), volum de povestiri anticazone, 
reproduse în L.R., Opere, vol. 1 (originale şi traduse). 


n. 29. Din contextul notaţiei, rezultă că este vorba de prima nuvelă 
cu care L.R. debutează în capitala ţării: Volbura dragostei (titlu 
ulterior: Cântecul iubirii), datată, în final, 16 oct. 1909 (a doua zi 
după sosirea în Bucureşti). Ea apare la 25 oct. 1909, în Convorbiri 
critice. Cu câteva zile în urmă (19 oct. 1909), L.R.fusese invitat la 
cenaclul lui M. Dragomirescu, fără să i se dea însă cuvântul (în scris, 
a doua zi, magistrul Convorbirilor critice se va angaja să-i publice 
nuvela, citită de el între timp). Numele ce urmează desemnează pe 
membrii cenaclului cu care L.R. ia contact la venirea în Capitală. 


n. 30. Atanasie Mândru (1883-1962), poet şi prozator. 


n. 31. lon Dragoslav (1885-1928), poet şi prozator (corespondenţă 
cu L.R. la B.A.R., nr. 142 803-142 806, datată între 1923 şi 1927). 


n. 32. Vasile Lascăr, poet, plecat din România în jurul anului 1912. 
n. 33. Costin Petrescu, pictor. 


n. 34. Avalanşa datelor biografice ne invită să coroborăm proiectul 
capitolului de față cu relatările scriito-ului din Calvarul (1919), 
precum şi cu planurile acestei confesiv u literare, publicate de noi în 
L.R., Caiete, alături de alte notații D.n refugiu (p. 328-334). 


n. 35. Ziua, cotidian tipărit la Bucureşti, în 1914, având ca 
prim-redactor pe I. Slavici, în paginile căruia — reamintim — L.R. a 
avut colaborări din domeniul literaturii și artei (semnate cu 
pseudonim). 


n. 36. Bartolomeu Cecropide (1885-1931), ziarist, multă vreme 
secretar de redacţie la diferite jurnale. 


n. 37. Scena, cotidian de teatru, muzică, literatură şi artă, tipărit la 
Bucureşti, între 27 sept. 1917-11 nov. 1918, având ca principali 
colaboratori pe A. de Herz, L.R. şi M. Sorbul. 


n. 38. Lumina, ziar apărut, în sept. 1917, în Bucureştiul ocupat de 
trupele germane, având ca director pe C. Stere, în paginile căruia — 
reamintim — L.R. a semnat cronica teatrală şi proza literară. 

n. 39. Dumitru Kiriac (1866-1928), compozitor, dirijor şi folclorist. 


n. 40. Constantin (Titel) Petrescu (1888-1957), avocat şi fruntaş 
socialist. În anii ocupației germane, l-a ajutat pe L.R. să treacă în 
Moldova. 


n. 41. Dumitru Grofu (1877-1937), militant de frunte al mişcării 
socialiste şi comuniste, care l-a ajutat pe L.R., în vara anului 1918, să 
fugă în Moldova. 


n. 42. Alexandru Dobrogeanu-Gherea (1879-1938), inginer şi 
publicist, militant al mişcării muncitoreşti. 


n. 43. Nicolae D. Boiangiu (1885-1927), activist în mişcarea socialistă, 
implicat şi el în periplul scriitorului din vara lui 1918. 


n. 44. N.D. Cocea (1880-1949), romancier şi publicist, cu care L.R. 
a colaborat îndeaproape, încă din 1911, când N.D.C. conducea 
revista Rampa (vezi la B.A.R., Coresp., nr. 142 587-142 589). 


n. 45. Colaboratorii menţionaţi revin în paginile Jurnalului, cu 
excepția celui din urmă (de presupus Teodor Mândru, director de 
specialitate în Ministerul Agriculturii şi Domeniilor). 


n. 46. Lucrezzia Karnabatt, ziaristă şi prozatoare. Al doilea „caz“ 
despre care istoria literară încă nu a deslușşit toate sensurile ; din 
contextul altor însemnări, s-ar părea că „pățania“ stă la baza 
adversității lui D. Karnabatt, autorul din umbră al atacului din 
Îndreptarea. O scrisoare către L.R., director ul Teatrului Naţional — 
solicitat de Lucrezzia Karnabatt să-i citească piesa —, ne invită să o 
parcurgem cu atenţie. În epistolă, autoarea îl invită „pe acela care a 
fost totdeauna pentru mine mare de tot şi care niciodată (de ce ?) nu 
m-a luat în seamă, să-şi schimbe părerea“ asupra ei (B.A.R, 
Coresp., nr. 143 532). 


n. 47. O documentare bogată în Arh.L.R., IV Acte, 1-253 ; IV Acte, 183, 
unde se află numeroase piese privind conducerea Teatrului Naţional, 
proiecte de buget, de organizare teatrală, inclusiv „Proiectul de lege al 
organizării Teatrelor Naţionale, operelor române şi spectacolelor“. 


n. 48. Vasile Pârvan (1882-1927), istoric şi arheolog, care, încă de la 
apariția romanului Jon, a avut o profundă preţuire faţă de autorul lui, 
contribuind la acordarea premiului Academiei Române (vezi la 
B.A.R., Coresp., nr. 144 079-144 080, datată între 1920 şi 1923). 

n. 49. Roman de Jack London, amintit adesea în vecinătatea 
romanului Adam şi Eva, despre care L.R. susținea că l-a scris fără să 
fi citit în prealabil cartea confratelui englez. 


n. 50. Titlul traducerii romanului Pădurea Spânzuraților, apărut, la 
Paris, în 1932. 


n. 51. Titlul traducerii aceluiaşi roman, apărut, la Perugia- Venezia, 
în 1930. 


n. 52. Titlul traducerii aceluiaşi roman, apărut, la Londra, în 1930. 
n. 53. Titlul traducerii aceluiaşi roman, apărut, la Prapa, în 1928. 
n. 54. Titlul poemului dramatic scris de V. Voiculescu. 

n. 55. Camil Baltazar. 


n. 56. În articolul Scriitorii şi literatura în Rusia Sovietică va tace 
referiri la situaţia contradictorie a confratelui său (România literară, 
l, nr. 4, 12 mart. 1932). Puțin mai târziu, va publica un articol special, 
Panait Istrati, în paginile aceleaşi reviste (II, nr. 66, 20 mai 1933). 


n. 57. Cu titlul Radiofonia românească, L.R. a publicat în România 
literară, Il, nr. 62, 22 apr. 1933, un articol cu tematică apropiată 
(vezi L.R., Opere, vol. 16, p. 373-375). 


n. 58. Titlul unui roman abandonat, a cărui acţiune va fi reluată în Jar 
şi Gorila; între 2 dec. 1931 şi 28 ian. 1932, L.R. scrisese un prim 
capitol, fără a-l mai continua. Prin includerea frugmentului în 
sumarul noului volum, Spovedaniile şi-ar îi pierdut cadrul tematic 
fixat inițial. 

n. 59. Reluarea sumarului pe o filă cu antetul Ministerului Muncii, 
Sănătăţii şi Ocrotirilor Sociale. 


n. 60. Constantin Levaditi (1874-1945), inframicrobiolog român de 
origine franceză ; profesor universitar la Facultatea de Medicină din 
Cluj (1920-1921). 


n. 61. Titlu revăzut; iniţial Rostul spovedaniilor. De reţinut formula 
cronologică folosită în acest fragment abandonat. 

Gamillscheg, Ernest: 324-325 

Ganea (autor): 116 

Garbo, Greta: 180 

Gartenberg, Benjamin: 384 

Gaspar, Eugen: 121-123 

Gaşpar, lonel M.: 214 

Gavrilovici (proprietar de cinema- 
tografe): 117 

Gavriluţ (comisar): 407 

Găitan (criminal): 39 

Gâlcă, Toma: 227 

Gândea (gazetar): 337 

Gârcineanu, Puiu: 242, 351 

Gârleanu, Emil, Marilena şi Rodica 
(v. Gârleanu —) 

Gâmeaţă, Emil: 259 

Geles, Emil: 252, 262, 270 

Georgescu, George: 69, 106, 127- 
129, 145, 147, 163, 233 

Georgescu, loan: 179 

Georgescu, Marius: 253 

Georgescu, Mircea: 262, 272, 274 

Georgescu, Pimen: 48 

Georgescu, Mitică (Timică), v. 
Timică, G. 

Georgescu-lDelafras, Petre: 354, 
356 

Georoceanu, Romulus: 160 

Ghelmegeanu, Mihail: 359 

Gheorghiu (şef cabinet): 102 

Ghermani. Mezzo: 81, 193, 397 

Gherontie, Nicolae: 269 

Ghica („unu =): 42 

Ghiţescu, Petre: 116 

Ghiulea, Nicolae: 136 

Gica („o d-ră“ ~): 177 

Gigârtu (v. Gigurtu, Ion) 

Gigurtu, Ion: 340, 361 

Giovanni, Al.: 158 

Giraud, Henri: 329-330 

Giulescu, Constantin A.: 194 

Giurescu, C. C.: 319, 324 

Gârleanu, Emil: 179, 407 

Gârleanu, Marilena: 68, 120, 389 

Gârleanu, Rodica: 39, 115, 120 

Godeanu, Elvira: 74 

Goethe, Johann Wolfgang: 201, 
203, 349, 411 

Goga, Octavian: 37, 159, 173, 180, 
183, 190-191, 193, 197, 230, 
252, 282, 286-287, 298, 326, 
385, 388, 391, 410-411 

Gojdu, Emanuel: 330 

Golescu (regizor); 121 

Gomoiu, Victor: 134, 137 

Graur, Constantin: 398 

Graur, Grigore: 17] 

Graur, M.: 207 

Grămăticescu, Grigore: 19 

Gregorian, George: 35, 41, 43-44, 
84-85, 88, 93-94, 119-120, 122- 
123, 128, 158-159, 164, 180, 
250, 396, 408 

Grigoraş: 382 

Grigorescu (de la Analele 
române): 203 

Grigorescu, Horia: 269 

Grigorescu, Lucian: 327 

Grigorescu, Mircea: 335 

Grigoriu, Constanţa: 177 

Grigoriu, Eugenia: 177 

Grofu, Dumitru: 408 

Gulianu („unul ~): 159 

Gusan, Marioara (v. Oprescu, 
Maria) 

Gusti (proprietar „Capitol“): 117 

Gusti, Dimitrie: 5, 183, 197, 204, 
213-216, 219, 226-227, 232-233, 
259, 261, 273, 282, 291, 298, 
341, 408 

Gusty, Paul: 72, 74, 110 

Guţă (v. Tătărăscu, Gheorghe) 

Gyr, Radu: 353-354, 366 

Gysarz, Herbert: 330 


Hacman, Maximilian: 339 

Halippa, Pantelimon (Pan): 76, 80, 
102-103, 114, 120-121, 128, 260, 
340 

Hall, Peter: 251 

Hamangiu, Constantin: 327 

Han (d-na ~, soţia sculptorului): 37 

Han, Oscar: 37, 43-44, 184, 253, 
256, 260, 395 

Haneş, Vasile V.: 78 

Haraga, Viorica; 262, 264, 266 

Haret, Spiru: 31 


Haţieganu, Emil: 131, 134, 143, 
148-150, 153-156, 160 

Hârjeu, N. N.: 180 

Hârsu, George: 46, 251 

Herescu, N. 1.: 287, 290, 322, 324- 
325, 338, 353-354 

Hertz, Ignatie: 36 

Herz, A. D.: 96, 111, 113, 118, 164, 
250, 253, 394, 397-398 

Herz, Marton: 250 

Hindenburg, Paul von 
Beneckendorff von ~: 382, 386, 
392 

Hitler, Adolf: 294-295, 308-310, 
333-335, 341-342 

Hociung, Cotty: 117 

Hodoş, Alexandru: 13, 262, 270, 
301 

Holban, Ştefan: 102 

Honigman (v. Fagure, Emil) 

Hudiţă, loan: 201 

Huhulescu, Scarlat: 269 

Hulubei, Horia: 397 

Hurmuzescu, Dragomir: 266 

Huscova, Jindra: 222 

Hușkanova (v. Huskova, Jindra) 


Iacobescu (din procesul legiona- 
rilor): 371 

Iacobi, Carol: 252, 258 

Iamandi, Victor: 280, 315 

Iancovescu, Ion: 73, 110, 120, 383, 
385, 394, 396 

Iancu (consilier agricol): 77 

Iancu, Marcel: 192 

Iasinski, V.: 351 

Ibsen, Henrik: 29-30 

Ilasievici, Constantin: 135, 357 

Ilieşiu, Nicolae: 372 


Ilieșu (v. Ilieşiu, Nicolae) 

loachimescu (de ia „Cartea 
Românească“): 164, 215 

Ioan, Olimp Grigore: 12, 55 

Ioanid (d-ra ~): 71 

Ioaniţescu, D. R.: 76, 79, 92, 213 

Ionaşcu, Marieta: 116 

Ionel (v. Rădulescu, Ion) 

Ionelii (v. Rădulescu, Ion și 
Rădulescu, Lina) 

Ionescu, Eugen: 190, 193, 196, 
198, 204, 229 

Ionescu, Haralamb; 229 

Ionescu, M. (general): 125 

Ionescu, Nae: 44, 103, 130, 194 

Ionescu, S.: 182 

Ionescu, Take: 382-383, 386-387, 
391-392 

Ionescu, Vasile (Lulu): 252, 258, 
262-263, 276, 279, 291, 315, 
367-368, 371 

Ionescu-Crunți, Nicolae: 218 

Ionescu-Morel, D.: 34, 186 

Tonescu-Siseşti, G.: 183, 307 

Jonescu-Siseşti, Nicolae: 307 

Ionniţiu, N. T.: 182, 186, 196, 198, 
203, 215-216, 225, 230-231 

Iorga, Liliana: 331 

Iorga, Magdalena: 332 E 

Iorga, Nicolae: 4-5, 47, 59,97, 107, 
160-162, 165, 183, 193, 197, 
213, 224, 259, 284, 291, 298- 
299, 301, 303, 321-322, 324-325, 
329-330, 332, 358-359, 368, 410 

Irimescu-Cândeşti, I.: 8 

Isac, Emil: 150, 400 

Isăcescu (d-na ~): 270 

Iser, Iosif: 382, 384 

Isopescu, Claudiu: 35, 37 


655 


Isopescu, Venera: 35, 37 

Istrati, Edgar: 69 

Istrati, Panait: 187, 410 

Istraty, E. (v. Istrati, Edgar) 

luca, Dimitrie: 262, 272 

lunian, Grigore N.: 68, 112, 121, 
130, 144, 146, 284 

Ivan, Nicolae: 400 


Jalea, Ioan: 253 

Jannings, Emil: 135 

Jeans, James Hopwood: 178, 212- 
214, 405-407 

Jebeleanu, Eugen: 193-196, 189- 
199, 204 

Jora, Mihail: 69, 408 

Jovin, loan: 376 


Kálmán, Imre: 407 

Karnabatt, Dimitrie: 69, 84, 153, 
288 

Karnabatt, Lucreția: 408 

Karpen (în manuscris: Carpen, v. 
Vasilescu-Karpen, Nicolae) 

Kemeny, Jânos: 221, 222 

Kiriac, D. G.: 408 

Kiriakoff-Suruceanu, Theodor: 323 

Kirițescu, Alexandru: 36, 43, 56, 
68-69, 79, 81-82, 89, 165, 183, 
191, 193, 199, 201, 408 

Klein, lancu: 121 

Kogălniceanu, Mihail: 306 

Kojeckâ-Karâckovâ, Maria: 33 

Kojecky (soţii ~, v. Kojecky, Iosif 
şi Kojeckâ-Karâckovâ, Maria) 

Kojecky, Iosif: 33 - 

Kovacs (grădinar): 239-240 

Kubesch (de la „Cartea 
Românească“) 166, 194, 196, 
198, 201 


Lache (om de serviciu la Valea 
Mare): 176, 178, 198, 236-238, 
271 

Lachelier (MM* ~): 14-15 

Lahovari (d-na —): 161 

Lahovari, Filip: 40 

Lahovari, Simona: 40-41 

Lambrino, Zizi: 165 

Langer, Frantisek: 222 

Lapedatu, Alexandru: 29, 35, 37, 
286, 288-289, 304, 307, 332, 341 

Lapte, Vasile: 238 

Lascaridi: 96 

Lascăr, Vasile: 407 

Laugier, Charles- Hippolyte: 70 

Lazăr, Ilie: 42, 145, 206, 227, 358 

Leca, Mircea: 201 

Lecca (consilier de legaţie): 12, 19 

Legrady (editor): 407 

Lehrer (magistrat): 239-240 

Lenuţa (v. Mihăilescu-Cioarba, 
Elena) 

Leon, Gheorghe, N.: 352 

Leucuţia, Aurel: 131, 227 

Levaditi, Constantin: 411 

Lina (v. Rădulescu, Lina) 

Linteș (soţii ~, v. Gheorghe şi 
Irina —) 

Linteş, Gheorghe: 169, 191, 199, 
202 

Linteş, Irina: 169, 191, 199 

Liszt, Franz (Ferenc): 183 

Littmann (transcris şi Litman; 
bancher): 72, 101 

Livescu, Ion I.: 108, 112, 395 


Livezeanu (de la Tipografia 
„Eminescu“: 372 

Lobei, Radu: 314 

Locusteanu, Petre: 383 

Lonyai (fotograf): 116 

Lorette (editor): 34 

Lovinescu, Eugen: 19-20, 39-40, 
186, 194, 203, 229, 252, 287, 
395, 399, 407 

Loyd, George, conte de Dwyfor: 
344 

Luca, Ion: 243 

Lucian, Alexandru: 117 

Lugojanu (v. Lugoşianu, Ion) 

Lugoşianu, Ion: 41, 45, 56, 60, 71, 
75,991, 110 

Lulu (v. Ionescu, Vasile) 

Luncescu, Angela: 121 

Lungeanu (v. Lungianu) 

Lungianu, Sarmiza : 35 

Lupaş, loan: 330 

Lupescu, Elena: 165, 227, 346-347 

Lupu, Nicolae Gh.: 244, 340, 358 


Maca (v. Rădulescu, Alexandrina) 

Machiavelli, Niccolo: 186 

Macovei, Gheorghe: 300 

Macri, A gepsina: 67, 98, 134, 222 

Maican, Aurel Ion: 248 

Maiorescu, Titu: 96, 382, 387, 392 

Malaxa, Nicolae: 208, 352, 369 

Manea (sobar): 239 

Maniu, Adrian: 29, 35-37, 53-54, 
56, 68, 177, 189, 196-197, 205, 
214, 219, 232, 259, 408 

Maniu, Horia: 54 

Maniu, Iuliu: 41-42, 44, 46, 49-52, 
55, 57, 60-65, 72, 16-77, 19, 81, 
84, 91, 93, 96, 98, 101, 111, 121- 


122, 124, 127, 129-131, 134, 
137, 145, 165-166, 173, 183, 
193, 227, 259, 282, 285-286, 
322-323, 340, 350, 358, 409-410 

Manoilescu, Mihail: 104, 130, 184, 
280, 343 

Manolescu (colonel): 97 

Manolescu, Constantin: 376 

Manolescu, Ion (actor): 47, 53-54, 
56-58, 61-62, 66 

Manolescu, Ion (general): 35 

Mantero (ziarist): 34 

Manu (de la Palat): 104 

Manu, Ion: 398-399 

Manzoni (director): 242 

Marcovici, Otto Eduard: 201, 215, 
274 

Marcovici, Rodim: 208 

Mareş (subrevizor): 120 

Marghilomară, Al.: 387, 391-393 

Maria (regina României): 77 

Marinescu (avocat): 249 

Marinescu (familia Gheorghe şi 
Claudia ~): 191 

Marinescu, Gabriel: 357 

Marinescu, Gavrilă (v. Marinescu, 
Gabriel) 

Marinescu, Gheorghe (prof. dr. , 
neurolog): 40 

Marinetti, Filippo Tommaso: 93 

Marioara (v., după caz, Rădulescu 
Marioara şi Gusan Marioara — 
căsătorită Oprescu) 

Marmeliuc, Dimitrie: 247 

Mateescu (director la M.M.O8.): 
91, 117, 120, 133, 137 

Matei (cu scrisoarea de garanţie): 
244 

Maurer („din orchestră“): 177 

Mavrodi, Alexandru P.: 51, 61-62, 
65, 71, 73, 91-93, 99, 101, 103, 
111, 114, 120, 122-123, 126-127, 
155-156, 159, 162, 166, 181, 
187-188, 190, 199, 208, 210, 
226-229, 233, 236, 242, 289 

Măciucescu (d-na ~): 180-181 

Măciucescu (fiul): 181 

Măciucescu, Eusebiu: 65, 69, 71, 
87, 89, 119, 194, 201, 303, 256, 
280, 328 

Mănăilă (dr., deputat): 100 

Mănescu (v. Mănescu-Schiller) 

Mănescu-Schiller: 177, 179-182, 
187, 197, 208 

Mărăuţă, Nina: 126 

Mărculescu, Grigore: 395 

Mândrescu, Simion C.: 55 

Mândru, Athanasie: 407 

„Mândru, Teodor: 408 

Mâţă (deputat basarabean): 80, 327 

Medrea, Corneliu: 99, 179, 253, 
327 

Medrea, Victor: 369 

Mehedinţi, Simion: 322 

Menalque (v. Florian, Barbu) 

Mereuţă (funcţionar superior): 120 

Mesnard, Pierre: 304 

Mestroviă Ivan: 224-225 

Metaxa, Iorgu: 47, 194, 198 

Meteş, Ştefan: 193 

Meţianu: 322 

Mezincescu, Dumitru: 111, 227 

Micescu, Istrate: 321 

Mihai (voievod şi rege al României): 
246, 322, 369 

Mihail, Gheorghe: 359 

Mihalache, Ion: 44, 47-48, 68-69, 
83, 116, 130, 329, 273-274, 322- 
323, 358-359 

Mihăescu (cu poliţa): 252 

Mihăescu, Gib: 190 

Mihăescu, Gogu: 65, 155-156, 384 

Mihăescu-Nigrim, Nicolae Gr.: 250 

Mihăileanu: 118 

Mibăilescu: 232 

Mihăilescu-Cioarba, Elena: 253 

Milcu, N.: 71 

Miller- Verghy, Mărgărita: 39 

Millian, Claudia: 43, 122, 395 

Minulescu, Ion: 26, 29-30, 34, 41, 
43-45, 48, 50, 52, 54, 56, 59, 61, 
64, 66, 68, 113, 120, 124, 126, 
128-129, 136, 144, 158, 164, 
168, 180, 183-184, 187, 210, 
259, 330, 383, 385, 394, 397- 
399, 401, 407 

Mirea, A.: 20 

Miron, Letiţia: 63, 71, 400 

Mironescu (inginer): 122 

Mironescu, Eugen I: 100 

Mironescu, G. G.: 98, 130-131, 
134, 137, 147, 205, 230, 306 

Mirto, Eduard: 93, 97, 99, 112, 
146, 227, 231 

Mischonsniki, N. : 116-117 

Missir, Nicu: 88 

Mişu (librar): 182 

Mitică (v. Rădulescu, Dumitru) 

Mitric, Athanasie: 237, 247, 252, 
269, 315 

Moga (primar la Cluj): 400 

Mohor (gazetar): 74 

Mo:ior, Maria: 187 

Moldovanu, Corneliu: 8, 30, 35, 
43, 45-48, 51, 58, 61, 63, 66, 76, 


79, 83-86, 91-92, 96, 99-100, 
102, 111, 114-115, 118, 121, 124, 
126, 136, 154, 156, 159, 162, 
180-181, 193-194, 196-201, 208, 
221, 226, 228-229, 231, 233, 
242-245, 247,250, 253, 256-257, 
297, 324, 350, 358, 383-384, 
390, 394, 399, 401, 408 

Morand, Paul: 128, 412 

Morariu, Aurel: 248 

Morariu, Lecca: 247-248 

Morel (v. lonescu-Morel, D.) 

Morţun, Ion: 155, 164, 398 

Morţun, Vasile G.: 385, 388 

Mościcki, Ignacy: 278 

Moșoiu, Alfred: 36, 394, 401 

Motru (v. Rădulescu-Motru, C.) 

Mugur (Remus sau Vlad): 228 

Mugur, Gheorghe D.: 76, 81, 86- 
87, 97, 103, 110, 121, 123, 137, 
141, 146, 183, 186, 193, 216, 
237-238, 240, 245, 269, 273, 
351-353 

Mugur, Remus: 352 

Munteanu-Cârnu, Petre: 183, 197- 
198, 243-245, 247, 254, 262-266, 
270, 282-285, 314, 319, 408 

Murnu, G. G.: 298, 303-304, 307 

Mussolini, Benito: 226, 228, 333 

Mustaţă (d-na ~) : 384 

Muşatescu, Tudor: 37, 39, 122, 
150, 153 

Muşătescu (?. Muşatescu, Tudor) 


Nae, (v. Jonescu, Nae) 

Nanu (v. Nanu, Constantin) 

Nanu, Constantin: 26, 42-43, 61, 
63, 65, 92, 127-128, 153, 160- 
161, 290, 383, 385, 389, 395-398 


Nanu-Muscel, Ioan: 200, 255 

Napoleon I: 11 

Naşcu: 130, 146 

Nădejde, Iosif: 73, 100, 397 

Negrea (soţii —): 200 

Negrea, Nicolae: 82, 92, 120, 122, 
153, 170, 188, 195,200, 212, 279 

Negrescu (primar la Chişinău): 102 

Negri, Costache: 306 

Negruţiu (din Oradea): 34 

Negruzzi, Iacob: 183, 195 

Negulescu, Nicolae: 118, 121, 252, 
269 

Negulescu, Puiu: 121, 208 

Neguleştii (soții Nicolae şi 
Caterina —) 

Neniţeanu (d-na ~), soția poetului 
Barbu Nemţeanu): 37 

Neniţescu, Ştefan: 251 

Nichita, George: 117 

Nicolae (prinţ): 57, 83, 97, 111, 
116, 124 

Nicolau, Lulu: 191 

Nicoleanu, Eraclie: 38, 79 

Niculescu (ziarist): 138 

Niculescu, Ion Th.: 307 

Niculescu, Toto: 240, 254 

Nietzsche, Friedrich: 330 

Nigrim (v. Mihăescu-Nigrim, 
Nicolae Gr.) 

Nistor, loan I.: 291, 323, 330, 341, 
359 

Niţescu, Voicu: 47, 133 

Noian (d-na şi d-ra ~ ; v. Noian, 
Eliza şi Bacal, Selma) 

Noian, Eliza: 33, 35 

Nolică (v. Antonescu, Emanuel) 

Nottara, Constantin I. : 66, 73, 110, 
146 

Novac (patron de magazin): 210 


Obenedaru, Alexandru: 245 
Ocneanu, Em.: 275, 350-352 
Olănescu (d-rele ~): 407 
Olănescu, Constantin: 387 
Olivebaum (dr.): 384 
Oncescu, Octavian: 399 
Onicescu, Octav: 42 
Oprescu, George: 329 
Oprescu, Horia: 330 
Oprescu, Maria: 246, 255 
Orchis (impresar): 138 
Orendi-Homenau, Victor: 227 
Orghidan, Teodor: 37 

Ortiz Ramiro: 228, 232-233, 395 
Ostrovski: 251 

Otetelișanu, Enric 

Ottescu, Ion Nona: 320 
Ottewou, Nicolae: 196, 320 
Ovidiu (v. Cioarba, Ovidiu) 


Panaitescu (dirijor de cor): 120 

Panaitescu, Petre P.: 329 

Pancu (de la „Cartea 
Românească“): 34 

Pandelescu (oftalmolog): 117 

Pann, Anton: 35 

Pantazi, Constantin: 228 

Papadat-Bengescu, Hortensia: 330 

Papadima, Ovidiu: 205 

Papadopol (judecător): 85, 230, 
232-233 ` 

Papatanasiu, N: 307 

Parhon, Constantin I. : 300, 328 

Pauker, Emil: 198, 215-216, 225, 
228-229, 243-245 

Pavel, Constantin Vasile: 117, 131, 
146, 150, 227 

Pavel, Sorin: 198 

Pavelescu, Cincinat: 121, 125, 407 

Pavelescu, Ionel: 382 

Paximede (chestor): 315 

Păcescu, Gigi: 247, 249 

Păcescu, Haralambie: 240 

Păltânea, Pompiliu: 55 

Păstorel (v. Teodoreanu, Al. O.) 

Pâclişanu, Zenovie: 64 

Pârvan, Vasile: 409-410 

Pelivan, loan Gh.: 102 

Peltz, Isac: 46, 47, 57, 289 

Penescu (bancher): 172 

Penescu (soţii Alexandru şi Ioana 
~): 73 

Periețeanu, Gr. I.: 86, 103-105, 107- 
112, 115, 127, 133-134, 144, 146, 
156, 213-214, 250, 353, 359, 396 

Perlea, Ionel: 69, 103, 127-131, 226 

Perpessicius (Panaitescu D.): 8, 19- 
22, 26, 38, 48, 87, 123-124, 395- 
396 

Pétain, Philippe: 333 

Petala, Nicolae: 400 

Petrașcu, Nicolae: 183 

Petrescu, Camil: 9, 28, 35-37, 87, 
91, 117, 123-124, 126, 135, 161- 
162, '179, 184, 189-194, 198, 
201, 208, 210, 212, 251-252, 
259, 296, 302, 320, 395-399, 408 

Petrescu, Cezar: 153, 168, 182, 
184, 186-187, 190-191, 194, 253, 
256, 295-296, 306, 358 

Petrescu, Costică (țăran): 239 

Petrescu, Costin: 407 

Petrescu, Leonida: 122 

Petrescu, Lucia: 72 

Petrescu, Lucreția: 36 

Petrescu, Titel: 408 


Petrovicescu, Constantin: 362-363 

Petrovici, lon: 134, 252, 259-260, 
283, 286-287, 289-290, 297-304, 
307, 322, 335, 326-327, 332, 
341, 359 

Pilder-Klein, Hermina: 320 

Philippide, Alexandru: 232 

Pillat, Ion: 191, 221, 250, 325, 394- 
395 

Pillat, Maria: 221, 394 

Pilniak, Boris: 251 

Pitiş, Ecaterina: 323 

Plopeanu, Gheorghe: 6, 35, 66, 74, 
77, 79, 82, 85-86, 91-92, 96, 99, 
101-103, 108, 114, 120-122, 127, 
134, 151, 182, 191, 209, 212, 
217, 258, 260, 279, 383 

Poitvin-Scheletti, A.: 227-228, 231 

Pop (din Cluj): 146-147 

Pop, Dariu: 161, 382, 399 

Pop, Francisc Isidor: 120 

Pop, Geta: 324 

Pop, Gheorghe (Ghiţă): 202 

Pop, Ştefan: 57 

Pop, Victor: 205 

Popa (căpitanul ~; v. Cornea 
George) 

Popa, Dumitru: 117, 121 

Popa, Nae (v. Popescu, Nicolae) 

Popa, Victor lon: 74, 187, 246, 353 

Popescu (deputat de Lugoj): 42 

Popescu (secretar sindical): 116 

Popescu, Dumitru: 362 

Popescu, Elvira: 394, 408 

Popescu, Leon: 384 

Popescu, Nicolae: 272, 291, 244, 
304, 322, 359 

Popescu, Stelian: 55, 280 

Popescu, Ştefan: 68-69 


Popescu-Gheorghian (dr.): 376 

Popescu- Necşeşti, Alexandru: 251 

Popescu-Telega, Alexandru: 221 

Popovici (d-na ~ , soția lui Mihai 
Popovici): 283 

Popovici, Jeana: 73, 117 

Popovici, Mihai: 45, 51, 63, 68, 72, 
75, 77, 134, 137, 191, 206, 230, 
258-259, 283 

Pora (avocat): 191 

Pora, Nicolae: 196 

Porfiriu: 383 

Potârcă, Virgil: 62 

Prezan, Constantin: 98 

Procopovici, Alexe: 326-327 

Prodan, David: 39, 130, 145, 237, 
241, 259, 282 

Protopopescu, Dragoş: 90, 144, 
242 

Proust, Marcel: 252 

Purcariu (inspector şcolar): 115,219 

Puşcariu, Sextil: 326-327, 329 


Qued (de la PE.N.-Club); 222 


Racoviţă, Emil: 340 

Radovici, Alexandru: 388 

Radu (v. Vasilescu, Radu) 

Radu, Tedi: 228 

Rageot, Gaston: 148 

Ralea, Mihail: 87-89, 130, 297, 
299, 321, 351 

Rally, Alexandru: 116 

Ranetti, Athanasie: 407-408 

Rarincescu, Mariana: 32 

Răducanu, Ion: 81-83, 86, 91, 95- 
96, 98-100, 144 

Rădulescu, Alexandrina: 176, 217, 
227, 384, 389, 397 

Rădulescu, Dan: 354 

Rădulescu, Dumitru (Mitică): 384, 
390, 396 

Rădulescu, Ilie: 78-79 

Rădulescu, Ionel: 77, 116, 120, 
127, 150, 172, 177-178, 195-197, 

117, 120, 137-138, 139, 140, 142, 
181, 231 

Conservator & C-ia 
N. Davidescu): 22 

Crăișorul (L. Rebreanu): 33, 41, 
58, 71, 77, 356 

Cuib de viespi (Al. Kirițescu): 89 

Cyrano de Bergerac (Ed. Rostand): 
8 


Danton (Camil Petrescu): 179 

De la Matei citire (proiect Nona 
Ottescu): 320 

Demi-vierges (Les ~, M. Prevost): 
31 

Din miazănoapte în miazăzi 
(proiect L. Rebreanu): 372 

Domnişoara din strada Neptun 
(F. Aderca): 26 

Don Quijote (Cervantes): 294, 318 

Duduca Sevastița (|. Sângiorgiu): 
297 


Ecole des cocottes (comedie): 394 
Evantaiul doamnei Windermere (O. 
Wilde): 148 


* Din domeniul literaturii şi artei: cărţi, spectacole şi proiecte de lucrări. 

Evoluţia poeziei lirice (E. 
Lovinescu): 18-19 

Ex-Învăţătorul (proiect 
L. Rebreanu): 407 


Femeia şi paiața (P. Louys și 
P. Frondaie): 134-135 
Femmes et la terreur (Les ~): 238 


George Dandin (Moliere): 72 

Ghidul României: 330 

Glafira (v. Eftimiu): 50 

Gorila (L. Rebreanu): 147, 151, 
171, 237, 239, 254, 260-261, 
263, 271, 273, 280-281, 285-286, 
288 


Harap-Alp (piesă de Nella 
Stroescu): 242, 248 


Industrie şi comerț (St. Camare): 
122 

Inspiraţii (film cu Greta Garbo): 
180 

Ion (L. Rebreanu): 99, 104, 111, 
157, 182, 208, 325, 397, 430 

Ițic Ștrul, dezertor (L. Rebreanu): 
181,217, 229, 405, 410 

Iubirea literară (v. Literatura și 
iubirea) 


În pragul minunii (V. Voiculescu): 
411 

Însemnări din Olanda 
(M. Sadoveanu): 28 

Înşir-te mărgărite (V. Eftimiu): 72, 
134, 394 


Jar (L. Rebreanu): 171-172, 176, 
181, 185-186, 410, 412 

Jucării sfărâmate ( C. Theodorian): 
192 
Jurnal (proiect L. Rebreanu): 410 


La Medeleni (I. Teodoreanu): 22 

Letopiseți (M. Sorbul): 72 

Literatura şi iubirea (L. Rebreanu): 
241 


Manhattan-Transfery (J. Dos 
Pasos): 177 

Măsură peste măsură (W. 
Shakespeare): 72 

Meneurs des animaux (Les ~): 411 

Metropole (L. Rebreanu: 28, 152, 
160, 163-164, 166, 168, 180-181, 
412 

Minunea minunilor (proiect L. 
Rebreanu): 33-34, 261 

Mojarul iluziilor (v. Jar) 

Molima (|. M. Sadoveanu): 148 

Muşcata din fereastră (V. I. Popa): 
74 


Nebunul (v. Ciuleandra): 6 

Niculiţă Minciună (Ai. I. Brătescu- 
Voineşti): 29 

Nimic nou pe frontul de vest (E. M. 
Remarque): 154 

Noaptea regilor (v. A douăspreze- 
cea noapte) 


O noapte furtunoasă 
(I. L. Caragiale): 156 

O scrisoare pierdută 
(|. L. Caragiale): 401 

O sută de zile (B. Mussolini şi 
G. Forzano): 251 


Ochiul lui Dumnezeu (proiect 
L. Rebreanu.): 278 

Omul cu mârțoaga: 186 

Omul cu mistere (proiect 
L. Rebreanu): 152 


Papagalii (C. Râuleţ): 71 
Patima roşie (M. Sorbul): 156 
Păcală şi Tândală (proiect L. 
Rebreanu): 294, 318, 372 
Pădurea spânzuraților 
(L. Rebreanu): 33, 48, 90, 97, 
142, 148, 181, 187,204, 207, 212, 
268, 320, 394-395, 400-401, 409 
Pentru artă (l. Gr. Perieţeanu): 106 
Periferia (František Langer): 222 
Plicul (L. Rebreanu): 396-397, 400 
Poarta raiului (proiect 
L. Rebreanu): 234 
Punctul negru (G. Kadelburg şi 
R. Presber): 156 


Rachierița (. Luca): 245 

Rapsodia română (F. Liszt): 183 

Razele cosmice: 411 

Răscoala (L. Rebreanu): 6-7, 149, 
152, 160, 163-164, 168, 171, 
176, 184-185, 197, 199, 201-205, 
207-211, 214, 217-221, 225, 228- 
229, 277-278 

Revoluții europene : 411 

Robul (Dem Theodorescu): 271 

Romeo şi Julieta (W. Shakespeare): 
394 

R.U.R. (K. Čapek): 154 


Scara fericirii (proiect 
IX Rebreanu): 171 
Scara măgarilor (proiect 
L. Rebreanu): 407 
Spovedanii (proiect L. Rebreanu): 
173-174, 176-177, 180-181, 185, 
409, 411 
Stăpâna (C. Theodorian): 399 
Suflete moarte (N. Gogol): 318 
Suflete tari (Camil Petrescu): 399 
Sulla (N. Iorga): 303 


Şoarecele în biserică (Fodor 
László): 89 


Transcedentalia (Camil Petrescu): 
179 

Trecutul (G. de Porto-Riche): 71 

Trei metropole (v. Metropole) 


Umbra: 186 
Un trecut tenebros (proiect 
L. Rebreanu): 125, 152 


Univers around us (The ~, J. H. 


Jeans): 212, 405 


Vagabondul stelelor (J. London): 
410, 411 

Vicleimul: 246 

Vioara mută (N. Davidescu): 22, 26 

Vlad Țepeș (L. Dauş): 156 


Zile de lazaret (Gh. Banea): 327 

